
jing:: 歷代三寶紀卷第二〔帝年次前漢新王後漢〕
author:: 開皇十七年翻經學士臣費長房上

##  2 帝年次（前漢　新王　後漢）

帝年次者。劉邦字季。
沛郡豐人。母媼息于大澤夢與神交。
感而生季。首龍顏額隆準。
寬仁大度美鬚髯。
左股髀間有七十二黑子。
因託暴秦鼓其潛翼。
既吞強楚遂奮雲氣。
前後凡經七十二戰。
天下乃定。黑子之應其瑞在茲。
既遠承周因爾稱漢。
改咸陽曰長安。而都之。
自從開闢三皇五帝夏殷周秦迄文景前並以帝王標年。
無別立號。至武帝世始製年名稱。
建元云元狩。二年霍去病討匈奴。
過居延山擒休屠王。
獲其金人以為大神。
列置於宮。燒香禮之。
此即像初至。三年鑿昆明池。
遍於下際悉是灰墨。
帝以其事問東方朔。
朔奉答云。非臣所知。
陛下可訪西域胡人。
其後張騫使大夏還。
漢始知有身毒國。
又平帝世。大夫劉向自稱。
余覽典籍往往見有佛經。
及刪列仙傳云。得藏書緬尋太史創撰列仙圖。
自六代迄到于今七百餘人。
向檢虛實定得一百四十六人。
其七十四人已見佛經。
推此豈非漢時經目及古舊二錄道安所載十二賢者等經例是。
所餘止有七十二人為列仙傳。
此蓋博識覩其大倫。
將知周時久流釋典。
情識未洽歸信者稀。
秦雖爇除漢復興出。
故令劉向搜藏書見更列仙傳云。
又哀帝世。元壽年中景憲使於大月支國受得浮圖經。
驗向所尋便實錄矣。
王莽字巨君。元城人。
為漢大司馬翼輔平帝。
元始五年乙丑帝崩。
莽立宣帝玄孫嬰號稱孺子。
莽為丞相。居攝三年。
即真十五年通數十八年。
實止十七載。莽為景帝第七世孫劉玄字聖公所滅。
稱更始元。玄立二年復為赤眉所殺。
劉秀字文叔。高祖九世孫。
長沙定王後。居乎南陽之白水鄉。
父為濟陽令。生秀於縣中。
有赤光之瑞。是歲嘉穀一莖九穗。
因名為秀。隆準日角口大眉長面美髭髯。
性善仁愛。起於南陽。
除蕩赤眉。遂定天下。
是為後漢光武帝焉。
徙都洛陽。號年建武。
聞昔世語光武起南陽。
南陽無賤士。常謂此虛誕。
見今經說。釋迦出天竺。
天竺多聖人。方驗斯真實。
至明帝世永平七年。
忽感神夢。覺已歡悅。
命使西行。因爾宅心遊志福境。
嘗從容暇問弟東平王處。
家居何者最樂。東平璝偉腰帶十圍。
即奏對云。為善最樂。
帝稱之曰。此言甚大。
足可以副王之腰腹。
後使迴還。仍詔宣譯。
源發自此流注達今。
法海無窮玄河靡竭。
前後兩漢通及新王。
合二十六君。四百二十五載。
紀錄帝世東西京云。
^cb29e1〔前漢〕高帝〔十二年都長安〕　惠帝〔七年〕
　呂后攝〔八年〕　文帝〔二十三年〕　景帝
〔十六年〕　武帝〔五十四年〕　昭帝〔十三年〕
　宣帝〔二十五年〕　元帝〔十六年〕　成帝
〔二十六年〕　哀帝〔六年〕　平帝〔五年〕　新王莾
〔十七年治長安〕　更始帝〔二年亦長安〕
^cb29e4〔後漢〕光武帝　明帝　章帝〔十三年〕　和帝
〔十七年〕　殤帝〔一年〕　安帝〔十九年〕　順帝
〔十九年〕　沖帝〔一年〕　質帝〔一年〕　桓帝
〔二十一年〕　靈帝〔二十二年〕　獻帝〔三十年〕 ^29b5

高帝元　〔丙申〕二　〔丁酉〕三　〔戊戌〕四　
〔己亥〕五　〔庚子〕六　〔辛丑〕七〔改咸陽為長安〕
　〔壬寅〕八　〔癸卯〕九　〔甲辰〕十　〔乙巳〕
十一　〔丙午〕十二 ^30a2

〔丁未〕惠帝盈元　〔戊申〕二　〔己酉〕三　
〔庚戌〕四　〔辛亥〕五　〔壬子〕六　〔癸丑〕七 ^30a5

〔甲寅〕呂后元　〔乙卯〕二　〔丙辰〕三　〔丁巳〕
四　〔戊午〕五　〔己未〕六　〔庚申〕七　〔辛酉〕
八 ^30a8

〔壬戌〕文帝恒元　〔癸亥〕二　〔甲子〕三　
〔乙丑〕四　〔丙寅〕五　〔丁卯〕六　〔戊辰〕七　
〔己巳〕八　〔庚午〕九　〔辛未〕十　〔壬申〕十一　
〔癸酉〕十二　〔甲戌〕十三　〔乙亥〕十四　
〔丙子〕十五　〔丁丑〕十六　〔戊寅〕後元元年　
〔己卯〕二　〔庚辰〕三　〔辛巳〕四　〔壬午〕五　
〔癸未〕六　〔甲申〕七 ^30a10

〔乙酉〕景帝啟元　〔丙戌〕二　〔丁亥〕三　
〔戊子〕四　〔己丑〕五　〔庚寅〕六　〔辛卯〕七　
〔壬辰〕中元元年　〔癸巳〕二　〔甲午〕三　
〔乙未〕四　〔丙申〕五　〔丁酉〕六　〔戊戌〕後元元年　
〔己亥〕二　〔庚子〕三 ^30a16

〔辛丑〕武帝徹　〔壬寅〕二置茂陵邑徙郡國豪傑居之。
賜徙民戶錢二十萬田二頃　〔癸卯〕三　
〔甲辰〕四　〔乙巳〕五　〔丙午〕六 ^30a20

〔丁未〕元光元　〔戊申〕二　〔己酉〕三　〔庚戌〕
四　〔辛亥〕五　〔壬子〕六　〔癸丑〕元朔元　
〔甲寅〕二　〔乙卯〕三　〔丙辰〕四　〔丁巳〕五　
〔戊午〕六 ^30a22

〔己未〕元狩元　〔庚申〕二　〔辛酉〕三　〔壬戌〕
四　〔癸亥〕五　〔甲子〕六　〔乙丑〕元鼎元　
〔丙寅〕二　〔丁卯〕三　〔戊辰〕四　〔己巳〕五　
〔庚午〕六 ^31a1

〔辛未〕元封元　〔壬申〕二　〔癸酉〕三　〔甲戌〕
四　〔乙亥〕五　〔丙子〕六　〔丁丑〕太初元　
〔戊寅〕二　〔己卯〕三　〔庚辰〕四　〔辛巳〕天漢元　
〔壬午〕二　〔癸未〕三　〔甲申〕四 ^31a5

〔乙酉〕太始元　〔丙戌〕二　〔丁亥〕三　〔戊子〕
四　〔己丑〕延和元　〔庚寅〕二　〔辛卯〕三　
〔壬辰〕四〔正月幸東萊大海齋祠西王母。
上元夫人求應不降〕　〔癸巳〕後元元　
〔甲午〕二 ^31a9

〔乙未〕昭帝弗陵　〔丙申〕二　〔丁酉〕三　
〔戊戌〕四　〔己亥〕五　〔庚子〕六　〔辛丑〕元鳳元　
〔壬寅〕二　〔癸卯〕三　〔甲辰〕四　〔乙巳〕五　
〔丙午〕六　〔丁未〕元平元 ^31a11

〔戊申〕宣帝詢　〔己酉〕二　〔庚戌〕三　〔辛亥〕
四 ^31a14

〔壬子〕地節元　〔癸丑〕二　〔甲寅〕三　〔乙卯〕
四　〔丙辰〕元康元　〔丁巳〕二　〔戊午〕三　
〔己未〕四　〔庚申〕神雀元　〔辛酉〕二　〔壬戌〕
三　〔癸亥〕四　〔甲子〕五鳳元　〔乙丑〕二　
〔丙寅〕三　〔丁卯〕四　〔戊辰〕甘露元　〔己巳〕
二　〔庚午〕三　〔辛未〕四 ^31a15

〔壬申〕黃龍元 ^31a19

〔癸酉〕元帝奭　〔甲戌〕二　〔乙亥〕三　〔丙子〕
四　〔丁丑〕五　〔戊寅〕永光元　〔己卯〕二　
〔庚辰〕三　〔辛巳〕四　〔壬午〕五　〔癸未〕建明元　
〔甲申〕二　〔乙酉〕三　〔丙戌〕四　〔丁亥〕五　
〔戊子〕竟寧元 ^31a20

〔己丑〕成帝驁　〔庚寅〕二　〔辛卯〕三　〔壬辰〕
四 ^31a24

〔癸巳〕河平元　〔甲午〕二　〔乙未〕三　〔丙申〕
四　〔丁酉〕陽明元　〔戊戌〕二　〔己亥〕三　
〔庚子〕四　〔辛丑〕鴻嘉元　〔壬寅〕二　〔癸卯〕
三〔大夫劉向刪列仙傳云。
七十四人己見佛經〕　〔甲辰〕四　永始元　
〔丙午〕二　〔丁未〕三　〔戊申〕四　〔己酉〕元延元　
〔庚戌〕二　〔辛亥〕三　〔壬子〕四 ^32a1

〔癸丑〕綏和元　〔甲寅〕二 ^32a5

〔乙卯〕哀帝欣　〔丙辰〕二　〔丁巳〕三　〔戊午〕
四 ^32a6

〔己未〕元壽元　〔庚申〕二 ^32a7

〔辛酉〕平帝衍　〔壬戌〕二　〔癸亥〕三　〔甲子〕
四　〔乙丑〕五　〔丙寅〕居攝元　〔丁卯〕二 ^32a8

〔戊辰〕始初元 ^32a10

新王〔己巳〕莽即真〔號建國元〕　〔庚午〕二　
〔辛未〕三　〔壬申〕四　〔癸酉〕五〔甲戌〕天鳳元　
〔乙亥〕二　〔丙子〕三　〔丁丑〕四　〔戊寅〕五　
〔己卯〕六　〔庚辰〕地皇元　〔辛巳〕二　〔壬午〕
三 ^32a11

〔癸未〕更始元　〔甲申〕二 ^32a14

〔後漢　乙酉〕光武帝　〔丙戌〕二　〔丁亥〕
三　〔戊子〕四　〔己丑〕五　〔庚寅〕六　〔辛卯〕
七　〔壬辰〕八　〔癸巳〕九　〔甲午〕十　〔乙未〕
十一　〔丙申〕十二　〔丁酉〕十三　〔戊戌〕
十四　〔己亥〕十五　〔庚子〕十六　〔辛丑〕
十七　〔壬寅〕十八　〔癸卯〕十九　〔甲辰〕
二十　〔乙巳〕二十一〔西域莎車王等十六國。
悉遣子來入侍奉獻方物〕　〔丙午〕二十二　
〔丁未〕二十三　〔戊申〕二十四　〔己酉〕二十五　
〔庚戌〕二十六　〔辛亥〕二十七　〔壬子〕二十八　
〔癸丑〕二十九　〔甲寅〕三十　〔乙卯〕三十一　
〔丙辰〕中元元　〔丁巳〕二 ^32a15

〔戊午〕明帝莊　〔己未〕二　〔庚申〕三　〔辛酉〕
四　〔壬戌〕五　〔癸亥〕六　〔甲子〕七　〔乙丑〕
八　〔丙寅〕九　〔丁卯〕十　〔戊辰〕十一　
〔己巳〕十二　〔庚午〕十三〔竺法蘭出十地斷結經四卷〕
　〔辛未〕十四　〔壬申〕十五　〔癸酉〕十六　
〔甲戌〕十七　〔乙亥〕十八 ^32a23

〔丙子〕章帝坦　〔丁丑〕二　〔戊寅〕三　〔己卯〕
四　〔庚辰〕五　〔辛巳〕六　〔壬午〕七　〔癸未〕
八　〔甲申〕元和元　〔乙酉〕二　〔丙戌〕三　
〔丁亥〕章和元　〔戊子〕二 ^33a4

〔己丑〕和帝肇　〔庚寅〕二　〔辛卯〕三　〔壬辰〕
四　〔癸巳〕五　〔甲午〕六　〔乙未〕七　〔丙申〕
八　〔丁酉〕九　〔戊戌〕十　〔己亥〕十一　
〔庚子〕十二　〔辛丑〕十三安息國獻師子　
〔壬寅〕十四　〔癸卯〕十五　〔甲辰〕十六　
〔乙巳〕元興元 ^33a7

〔丙午〕殤帝隆 ^33a11

〔丁未〕安帝祐　〔戊申〕二　〔己酉〕三　〔庚戌〕
四　〔辛亥〕五　〔壬子〕六　〔癸丑〕七　〔甲寅〕
元初元　〔乙卯〕二　〔丙辰〕三　〔丁巳〕四　
〔戊午〕五　〔己未〕六 ^33a12

〔庚申〕永寧元　〔辛酉〕建光元　〔壬戌〕延光元　
〔癸亥〕二　〔甲子〕三　〔乙丑〕四 ^33a15

〔丙寅〕順帝保　〔丁卯〕二〔二月帝詔有司備玄纁聘南陽樊英及黃瓊楊厚等。
詣公車設壇席問得失訖還以禮遣之〕
　〔戊辰〕三　〔己巳〕四　〔庚午〕五　〔辛未〕
六　〔壬申〕陽嘉元　〔癸酉〕二　〔甲戌〕三　
〔乙亥〕四　〔丙子〕永和元　〔丁丑〕二　〔戊寅〕
三　〔己卯〕四　〔庚辰〕五　〔辛巳〕六　〔壬午〕
漢安元　〔癸未〕二　〔甲申〕建康元 ^33a17

〔乙酉〕沖帝炳　〔丙戌〕質帝瓚 ^33a22

〔丁亥〕桓帝志　〔戊子〕二〔高僧傳云。
安世高從建初二年至靈帝建寧中。
凡二十餘載。合譯法句等經一百七十四部一百八十八卷〕
　〔己丑〕三　〔庚寅〕和平元　〔辛卯〕元嘉元
〔朱士行漢錄云世高此年譯五十校計經二卷七處三觀經二卷〕
　〔壬辰〕二〔朱士行漢錄云。
世高此年譯普法義經一卷內藏經一卷〕 ^33a23

〔癸巳〕永興元　〔甲午〕二　〔乙未〕永壽元　
〔丙申〕二〔朱士行漢錄云。
世高此年譯人本欲生經一卷〕　〔丁酉〕
三 ^34a1

〔戊戌〕延嘉元　〔己亥〕二　〔庚子〕三　〔辛丑〕
四　〔壬寅〕五　〔癸卯〕六　〔甲辰〕七　〔乙巳〕
八　〔丙午〕九　〔丁未〕永康元〔支敏度錄云。
世高此年譯修行道地經七卷或六卷〕 ^34a2

〔戊申〕靈帝閎　〔己酉〕二　〔庚戌〕三〔世高譯經至此年方訖。
非止一處在所即出〕　〔辛亥〕四 ^34a4

〔壬子〕嘉平元　〔癸丑〕二　〔甲寅〕三　〔乙卯〕
四　〔丙辰〕五　〔丁巳〕六　〔戊午〕光和元　
〔己未〕二　〔庚申〕三〔聶道真錄云。
支婁迦讖十月八日於洛陽譯般舟三昧經二卷寶積經一卷〕
　〔辛酉〕四　〔壬戌〕五　〔癸亥〕六　〔甲子〕
中平元　〔乙丑〕二　〔丙寅〕三〔朱士行漢錄云。
支婁迦讖二月八日於洛陽譯首楞嚴經二卷〕
　〔丁卯〕四〔康巨於洛陽譯問地獄事經一卷魏文帝生〕
　〔戊辰〕五　〔己巳〕六 ^34a5

〔庚午〕獻帝協　〔辛未〕二　〔壬申〕三　〔癸酉〕
四　〔甲戌〕興平元　〔乙亥〕二　〔丙子〕建安元　
〔丁丑〕二　〔戊寅〕三　〔己卯〕四　〔庚辰〕五　
〔辛巳〕六　〔壬午〕七　〔癸未〕八　〔甲申〕九　
〔乙酉〕十　〔丙戌〕十一　〔丁亥〕十二　〔戊子〕
十三　〔己丑〕十四　〔庚寅〕十五　〔辛卯〕
十六　〔壬辰〕十七　〔癸巳〕十八　〔甲午〕
十九　〔乙未〕二十　〔丙申〕二十一　〔丁酉〕
二十二　〔戊戌〕二十三　〔己亥〕二十四歷代三寶紀卷第二
〔帝年次前漢新王後漢〕
 ^34a10
