
jing:: 增慧陀羅尼經
translator:: 西天譯經三藏朝散大夫試鴻臚卿傳法大師臣施護奉　詔譯
如是我聞：
一時大慧菩薩住須彌山頂。
爾時諸天子等來詣菩薩，恭敬圍繞而為聽法。
時有菩薩名童子相，合掌恭敬白大慧菩薩：
「唯願慈悲，為我等故說增慧陀羅尼。
所有一切少智鈍根愚昧眾生，令使得聞增彼智慧。」
時大慧菩薩即為宣說陀羅尼曰： ^889b23

「怛儞也〔二合〕他唵〔引〕閉祖閉祖鉢囉〔二合〕
倪也〔二合〕嚩哩馱〔二合〕儞惹囉惹囉彌馱
〔引〕嚩哩馱〔二合〕儞地哩地哩沒弟嚩哩馱
〔二合〕彌娑嚩〔二合引〕賀〔引〕」 ^889b29

爾時大慧菩薩說此陀羅尼已，告童子相言：
「若諸眾生智慧鈍劣、根性暗昧多所忘失，
發志誠心於此增慧陀羅尼，受持讀誦、
書寫供養，此人速得廣大智慧，明記不忘。
若人以此真言誦七遍或二七遍，加持水三合，
於卯時飲，日日如是，飲至七箇月或八箇月，
自然日記千頌；如不恒飲水，亦能日記五百頌，智慧漸增根性明利。」 ^889c4

爾時童子相菩薩及諸天人，信受奉行。
增慧陀羅尼經
 ^889c12
