
pin:: 大般若波羅蜜多經卷第三百九十六
三藏法師玄奘奉　詔譯
初分無性自性品第七十四之二
佛告善現：「於汝意云何？
明鏡等中所現諸像，為有實事可依造業，
由所造業或墮地獄，或墮傍生，或墮鬼界，
或生人中，或生欲界四大王眾天乃至他化自在天，
或生色界梵眾天乃至色究竟天，或生無色界空無邊處天乃至非想非非想處天不？」 ^1047c7

善現答言：「不也！世尊！
不也！善逝！明鏡等中所現諸像，都無實事但惑愚童，
云何可依造作諸業，由所造業或墮惡趣、或生人天？」 ^1047c12

佛告善現：「於汝意云何？
諸像頗有真實修道，依彼修道有離雜染得清淨不？」 ^1047c15

善現答言：「不也！世尊！
不也！善逝！何以故？
世尊！明鏡等像都無實事，非能施設、非所施設，
修道尚無，況依修道有離雜染及得清淨！」 ^1047c17

佛告善現：「於汝意云何？
頗有諸法，若世間若出世間、若有漏若無漏、
若有為若無為，非如鏡等所現像不？」 ^1047c20

善現答言：「不也！世尊！
不也！善逝！定無有法，若世間若出世間、
若有漏若無漏、若有為若無為，非如鏡等所現像者。」 ^1047c22

佛告善現：「於汝意云何？
深谷等中所發諸響，為有實事可依造業，
由所造業或墮地獄，或墮傍生，或墮鬼界，
或生人中，或生欲界四大王眾天乃至他化自在天，
或生色界梵眾天乃至色究竟天，或生無色界空無邊處天乃至非想非非想處天不？」 ^1047c25

善現答言：「不也！世尊！
不也！善逝！深谷等中所發諸響，都無實事但惑愚耳！
云何可依造作諸業，由所造業或墮惡趣、或生人天？」 ^1048a1

佛告善現：「於汝意云何？
諸響頗有真實修道，依彼修道有離雜染得清淨不？」 ^1048a4

善現答言：「不也！世尊！
不也！善逝！何以故？
世尊！深谷等響都無實事，非能施設、非所施設，
修道尚無，況依修道有離雜染及得清淨！」 ^1048a6

佛告善現：「於汝意云何？
頗有諸法，若世間若出世間、若有漏若無漏、
若有為若無為，非如谷等所發響不？」 ^1048a9

善現答言：「不也！世尊！
不也！善逝！定無有法，若世間若出世間、
若有漏若無漏、若有為若無為，非如谷等所發響者。」 ^1048a11

佛告善現：「於汝意云何？
諸陽焰中現似水等，為有實事可依造業，
由所造業或墮地獄，或墮傍生，或墮鬼界，
或生人中，或生欲界四大王眾天乃至他化自在天，
或生色界梵眾天乃至色究竟天，或生無色界空無邊處天乃至非想非非想處天不？」 ^1048a14

善現答言：「不也！世尊！
不也！善逝！諸陽焰中所現水等，都無實事但惑愚眼！
云何可依造作諸業，由所造業或墮惡趣、或生人天？」 ^1048a19

佛告善現：「於汝意云何？
諸陽焰中水等頗有真實修道，依彼修道有離雜染得清淨不？」 ^1048a22

善現答言：「不也！世尊！
不也！善逝！何以故？
世尊！陽焰水等都無實事，非能施設、非所施設，
修道尚無，況依修道有離雜染及得清淨！」 ^1048a24

佛告善現：「於汝意云何？
頗有諸法，若世間若出世間、若有漏若無漏、
若有為若無為，非如陽焰現水等不？」 ^1048a27

善現答言：「不也！世尊！
不也！善逝！定無有法，若世間若出世間、
若有漏若無漏、若有為若無為，非如陽焰現水等者。」 ^1048a29

佛告善現：「於汝意云何？
諸光影中所現色相，為有實事可依造業；
由所造業或墮地獄，或墮傍生，或墮鬼界，
或生人中，或生欲界四大王眾天乃至他化自在天，
或生色界梵眾天乃至色究竟天，或生無色界空無邊處天乃至非想非非想處天不？」 ^1048b3

善現答言：「不也！世尊！
不也！善逝！諸光影中所現色相，都無實事但惑愚眼！
云何可依造作諸業，由所造業或墮惡趣、或生人天？」 ^1048b8

佛告善現：「於汝意云何？
諸光影中色相頗有真實修道，依彼修道有離雜染得清淨不？」 ^1048b11

善現答言：「不也！世尊！
不也！善逝！何以故？
世尊！光影色相都無實事，非能施設、非所施設，
修道尚無，況依修道有離雜染及得清淨！」 ^1048b13

佛告善現：「於汝意云何？
頗有諸法，若世間若出世間、若有漏若無漏、
若有為若無為，非如光影現色相不？」 ^1048b16

善現答言：「不也！世尊！
不也！善逝！定無有法，若世間若出世間、
若有漏若無漏、若有為若無為，非如光影現色相者。」 ^1048b19

佛告善現：「於汝意云何？
幻師幻作象、馬、車、步四軍眾等種種幻事，
此幻象等為有實事可依造業，由所造業或墮地獄，
或墮傍生，或墮鬼界，或生人中，或生欲界四大王眾天乃至他化自在天，
或生色界梵眾天乃至色究竟天，或生無色界空無邊處天乃至非想非非想處天不？」 ^1048b21

善現答言：「不也！世尊！
不也！善逝！幻象、馬等都無實事但惑愚童！
云何可依造作諸業，由所造業或墮惡趣、或生人天？」 ^1048b27

佛告善現：「於汝意云何？
幻事頗有真實修道，依彼修道有離雜染得清淨不？」 ^1048c1

善現答言：「不也！世尊！
不也！善逝！何以故？
世尊！幻象、馬等都無實事，非能施設、非所施設，
修道尚無，況依修道有離雜染及得清淨！」 ^1048c3

佛告善現：「於汝意云何？
頗有諸法，若世間若出世間、若有漏若無漏、
若有為若無為，非如象等諸幻事不？」 ^1048c6

善現答言：「不也！世尊！
不也！善逝！定無有法，若世間若出世間、
若有漏若無漏、若有為若無為，非如象等諸幻事者。」 ^1048c8

佛告善現：「於汝意云何？
佛所化作諸變化身，此變化身為有實事可依造業，
由所造業或墮地獄，或墮傍生，或墮鬼界，
或生人中，或生欲界四大王眾天乃至他化自在天，
或生色界梵眾天乃至色究竟天，或生無色界空無邊處天乃至非想非非想處天不？」 ^1048c11

善現答言：「不也！世尊！
不也！善逝！諸變化身都無實事，云何可依造作諸業，
由所造業或墮惡趣、或生人天？」 ^1048c16

佛告善現：「於汝意云何？
化身頗有真實修道，依彼修道有離雜染得清淨不？」 ^1048c19

善現答言：「不也！世尊！
不也！善逝！何以故？
世尊！諸變化身都無實事，非能施設、非所施設，
修道尚無，況依修道有離雜染及得清淨！」 ^1048c21

佛告善現：「於汝意云何？
頗有諸法，若世間若出世間、若有漏若無漏、
若有為若無為，非如所作變化身不？」 ^1048c24

善現答言：「不也！世尊！
不也！善逝！定無有法，若世間若出世間、
若有漏若無漏、若有為若無為，非如所作變化身者。」 ^1048c26

佛告善現：「於汝意云何？
尋香城中所現物類，為有實事可依造業，
由所造業或墮地獄，或墮傍生，或墮鬼界，
或生人中，或生欲界四大王眾天乃至他化自在天，
或生色界梵眾天乃至色究竟天，或生無色界空無邊處天乃至非想非非想處天不？」 ^1048c29

善現答言：「不也！世尊！
不也！善逝！尋香城中所現物類都無實事，
云何可依造作諸業，由所造業或墮惡趣、或生人天？」 ^1049a5

佛告善現：「於汝意云何？
尋香城中物類頗有真實修道，依彼修道有離雜染得清淨不？」 ^1049a8

善現答言：「不也！世尊！
不也！善逝！何以故？
世尊！尋香城中所現物類都無實事，非能施設、
非所施設，修道尚無，況依修道有離雜染及得清淨！」 ^1049a10

佛告善現：「於汝意云何？
頗有諸法，若世間若出世間、若有漏若無漏、
若有為若無為，非如尋香城中所現物類不？」 ^1049a13

善現答言：「不也！世尊！
不也！善逝！定無有法，若世間若出世間、
若有漏若無漏、若有為若無為，非如尋香城中所現物類者。」 ^1049a15

佛告善現：「於汝意云何？
此中頗有實雜染者清淨者不？」 ^1049a18

善現答言：「不也！世尊！
不也！善逝！此中都無實雜染者及清淨者。」 ^1049a19

佛言：「善現！如雜染者及清淨者實無所有，
由此因緣，雜染清淨亦非實有。
何以故？善現！住我、我所諸有情類虛妄分別，
謂有雜染及清淨者，非見實者謂有雜染及清淨者。
如見實者知無雜染及清淨者，如是亦無雜染清淨。」
pin:: 
##  75 勝義瑜伽品
初分勝義瑜伽品第七十五之一 ^1049a21

爾時，具壽善現白佛言：「世尊！
諸見實者無染無淨，不見實者亦無染無淨。
何以故？以一切法皆用無性為自性故。
世尊！諸無性法無染無淨，諸有性法亦無染無淨，
諸無性、有性法亦無染無淨。
世尊！無自性法無染無淨，有自性法亦無染無淨，
無自性、有自性法亦無染無淨。
何以故？以一切法皆用無性為自性故。
世尊！若爾何故有時佛說有清淨法耶？」 ^1049a28

佛告善現：「我說一切法平等性為清淨法。」 ^1049b6

「世尊！何等一切法平等性？」 ^1049b7

「善現！諸法真如、法界、法性、不虛妄性、不變異性、
平等性、離生性、法定、法住、實際、虛空界、
不思議界，如來出世、若不出世性相常住，
是名一切法平等性，此平等性名清淨法。
此依世俗說為清淨，不依勝義。
所以者何？勝義諦中無分別、無戲論，一切音聲名字路絕。」 ^1049b8

具壽善現白佛言：「世尊！
若一切法如夢所見，如像、如響、如陽焰、
如光影、如幻事、如變化身、如尋香城，雖現似有而無實事，
云何菩薩摩訶薩依止如是非真實法，
發阿耨多羅三藐三菩提心，作是願言：
『我當圓滿布施波羅蜜多，我當圓滿淨戒、
安忍、精進、靜慮、般若、方便善巧、妙願、力、
智波羅蜜多；我當圓滿四靜慮，我當圓滿四無量、
四無色定；我當圓滿四念住，我當圓滿四正斷、
四神足、五根、五力、七等覺支、八聖道支；
我當圓滿空解脫門，我當圓滿無相、無願解脫門；
我當圓滿八解脫，我當圓滿八勝處、九次第定、
十遍處；我當圓滿內空，我當圓滿外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空；我當圓滿真如，我當圓滿法界、
法性、不虛妄性、不變異性、平等性、離生性、
法定、法住、實際、虛空界、不思議界；我當圓滿苦聖諦，
我當圓滿集、滅、道聖諦；我當圓滿一切陀羅尼門，
我當圓滿一切三摩地門；我當圓滿極喜地，
我當圓滿離垢地、發光地、焰慧地、極難勝地、
現前地、遠行地、不動地、善慧地、法雲地；
我當圓滿五眼，我當圓滿六神通；我當圓滿佛十力，
我當圓滿四無所畏、四無礙解、大慈、大悲、
大喜、大捨、十八佛不共法；我當圓滿辯陀羅尼；
我當圓滿無忘失法，我當圓滿恒住捨性；
我當圓滿一切智，我當圓滿道相智、一切相智；
我當圓滿三十二大士相，我當圓滿八十隨好；
我當發起無量光明，遍照十方無邊世界；
我當發起一妙音聲，遍滿十方無邊世界，
隨諸有情心、心所法意樂差別，為說種種微妙法門，令勤修學證得殊勝利益安樂。』？」 ^1049b15

佛告善現：「於汝意云何？
汝所說法豈不亦如夢之所見，如像、如響、
如陽焰、如光影、如幻事、如變化身、如尋香城耶？」 ^1049c19

善現答言：「如是！世尊！
如是！善逝！世尊！若一切法如夢所見，廣說乃至如尋香城皆無實事，
云何菩薩摩訶薩修行般若波羅蜜多時，
發誠諦言：『我當圓滿一切功德，利益安樂無量有情。』？ ^1049c21

「世尊！非夢所見，廣說乃至尋香城中所現物類，
能行布施、淨戒、安忍、精進、靜慮、般若、方便善巧、
妙願、力、智波羅蜜多，況能圓滿！
餘一切法亦應如是，俱非實故。 ^1049c25

「世尊！非夢所見，廣說乃至尋香城中所現物類，
能行四靜慮、四無量、四無色定，況能圓滿！
餘一切法亦應如是，俱非實故。 ^1049c29

「世尊！非夢所見，廣說乃至尋香城中所現物類，
能行四念住、四正斷、四神足、五根、五力、
七等覺支、八聖道支，況能圓滿！
餘一切法亦應如是，俱非實故。 ^1050a2

「世尊！非夢所見，廣說乃至尋香城中所現物類，
能行空、無相、無願解脫門，況能圓滿！
餘一切法亦應如是，俱非實故。 ^1050a6

「世尊！非夢所見，廣說乃至尋香城中所現物類，
能行八解脫、八勝處、九次第定、十遍處，況能圓滿！
餘一切法亦應如是，俱非實故。 ^1050a8

「世尊！非夢所見，廣說乃至尋香城中所現物類，
能行內空、外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，況能圓滿！
餘一切法亦應如是，俱非實故。 ^1050a11

「世尊！非夢所見，廣說乃至尋香城中所現物類，
能行真如、法界、法性、不虛妄性、不變異性、
平等性、離生性、法定、法住、實際、虛空界、
不思議界，況能圓滿！
餘一切法亦應如是，俱非實故。 ^1050a17

「世尊！非夢所見，廣說乃至尋香城中所現物類，
能行苦、集、滅、道聖諦，況能圓滿！
餘一切法亦應如是，俱非實故。 ^1050a21

「世尊！非夢所見，廣說乃至尋香城中所現物類，
能行一切陀羅尼門、一切三摩地門，況能圓滿！
餘一切法亦應如是，俱非實故。 ^1050a23

「世尊！非夢所見，廣說乃至尋香城中所現物類，
能行極喜地、離垢地、發光地、焰慧地、極難勝地、
現前地、遠行地、不動地、善慧地、法雲地，況能圓滿！
餘一切法亦應如是，俱非實故。 ^1050a26

「世尊！非夢所見，廣說乃至尋香城中所現物類，
能行五眼、六神通，況能圓滿！
餘一切法亦應如是，俱非實故。 ^1050b1

「世尊！非夢所見，廣說乃至尋香城中所現物類，
能行佛十力、四無所畏、四無礙解、大慈、
大悲、大喜、大捨、十八佛不共法，況能圓滿！
餘一切法亦應如是，俱非實故。 ^1050b3

「世尊！非夢所見，廣說乃至尋香城中所現物類，
能行辯陀羅尼，況能圓滿！
餘一切法亦應如是，俱非實故。 ^1050b7

「世尊！非夢所見，廣說乃至尋香城中所現物類，
能行無忘失法、恒住捨性，況能圓滿！
餘一切法亦應如是，俱非實故。 ^1050b9

「世尊！非夢所見，廣說乃至尋香城中所現物類，
能行一切智、道相智、一切相智，況能圓滿！
餘一切法亦應如是，俱非實故。 ^1050b12

「世尊！非夢所見，廣說乃至尋香城中所現物類，
能行三十二大士相、八十隨好，況能圓滿！
餘一切法亦應如是，俱非實故。 ^1050b14

「世尊！非夢所見，廣說乃至尋香城中所現物類，
能成一切所願事業，餘一切法亦應如是，俱非實故。」 ^1050b17

佛告善現：「如是！如是！
如汝所說。非實有法尚不能行布施、淨戒、
安忍、精進、靜慮、般若、方便善巧、妙願、力、
智波羅蜜多，況能圓滿！
非實有法尚不能行四靜慮，四無量、四無色定，況能圓滿！
非實有法尚不能行四念住、四正斷、四神足、
五根、五力、七等覺支、八聖道支，況能圓滿！
非實有法尚不能行空、無相、無願解脫門，況能圓滿！
非實有法尚不能行八解脫、八勝處、九次第定、
十遍處，況能圓滿！
非實有法尚不能行內空、外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空，況能圓滿！
非實有法尚不能行真如、法界、法性、不虛妄性、
不變異性、平等性、離生性、法定、法住、實際、
虛空界、不思議界，況能圓滿！
非實有法尚不能行苦、集、滅、道聖諦，況能圓滿！
非實有法尚不能行一切陀羅尼門、一切三摩地門，況能圓滿！
非實有法尚不能行極喜地、離垢地、發光地、
焰慧地、極難勝地、現前地、遠行地、不動地、
善慧地、法雲地，況能圓滿！
非實有法尚不能行五眼、六神通，況能圓滿！
非實有法尚不能行佛十力、四無所畏、
四無礙解、大慈、大悲、大喜、大捨、十八佛不共法，況能圓滿！
非實有法尚不能行辯陀羅尼，況能圓滿！
非實有法尚不能行無忘失法、恒住捨性，況能圓滿！
非實有法尚不能行一切智、道相智、一切相智，況能圓滿！
非實有法尚不能行三十二大士相、八十隨好，況能圓滿！
非實有法不能成辦所願事業，非實有法不能證得所求無上正等菩提。 ^1050b20

「復次，善現！布施、淨戒、安忍、精進、靜慮、般若、
方便善巧、妙願、力、智波羅蜜多非實有故，不能證得所求無上正等菩提。
四念住、四正斷、四神足、五根、五力、七等覺支、
八聖道支非實有故，不能證得所求無上正等菩提。
內空、外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空非實有故，不能證得所求無上正等菩提。
苦、集、滅、道聖諦非實有故，不能證得所求無上正等菩提。
四靜慮、四無量、四無色定非實有故，不能證得所求無上正等菩提。
八解脫、八勝處、九次第定、十遍處非實有故，不能證得所求無上正等菩提。
一切陀羅尼門、一切三摩地門非實有故，不能證得所求無上正等菩提。
空、無相、無願解脫門非實有故，不能證得所求無上正等菩提。
極喜地、離垢地、發光地、焰慧地、極難勝地、
現前地、遠行地、不動地、善慧地、法雲地非實有故，不能證得所求無上正等菩提。
五眼、六神通非實有故，不能證得所求無上正等菩提。
佛十力、四無所畏、四無礙解、大慈、大悲、
大喜、大捨、十八佛不共法非實有故，不能證得所求無上正等菩提。
無忘失法、恒住捨性非實有故，不能證得所求無上正等菩提。
一切智、道相智、一切相智非實有故，不能證得所求無上正等菩提。 ^1050c21

「善現！如是諸法一切皆是思惟造作，諸有思惟所造作法皆不能得一切智智。 ^1051a17

「復次，善現！如是諸法於菩提道雖能引發，
而於其果無資助能，由此諸法無生、無起，無實相故。
諸菩薩摩訶薩從初發心，雖起種種身、
語、意善，謂若修行布施、淨戒、安忍、精進、
靜慮、般若波羅蜜多，若修行四念住、四正斷、
四神足、五根、五力、七等覺支、八聖道支，
若安住內空、外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，若安住苦、
集、滅、道聖諦，若修行四靜慮、四無量、四無色定，
若修行八解脫、八勝處、九次第定、十遍處，
若修行一切陀羅尼門、一切三摩地門，
若修行空、無相、無願解脫門，若修行極喜地、
離垢地、發光地、焰慧地、極難勝地、現前地、
遠行地、不動地、善慧地、法雲地，若修行五眼、
六神通，若修行佛十力、四無所畏、四無礙解、
大慈、大悲、大喜、大捨、十八佛不共法，若修行無忘失法、
恒住捨性，若修行一切智、道相智、一切相智，
而知一切如夢所見，如像、如響、如陽焰、
如光影、如幻事、如變化身、如尋香城，皆非實有。 ^1051a20

「復次，善現！如是諸法雖非實有，若不圓滿決定不能成熟有情、
嚴淨佛土，證得無上正等菩提。
諸菩薩摩訶薩若不圓滿布施、淨戒、安忍、
精進、靜慮、般若波羅蜜多，決定不能成熟有情、
嚴淨佛土，證得無上正等菩提。
若不圓滿四念住、四正斷、四神足、五根、
五力、七等覺支、八聖道支，決定不能成熟有情、
嚴淨佛土，證得無上正等菩提。
若不圓滿內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，
決定不能成熟有情、嚴淨佛土，證得無上正等菩提。
若不圓滿苦、集、滅、道聖諦，決定不能成熟有情、
嚴淨佛土，證得無上正等菩提。
若不圓滿四靜慮、四無量、四無色定，決定不能成熟有情、
嚴淨佛土，證得無上正等菩提。
若不圓滿八解脫、八勝處、九次第定、十遍處，
決定不能成熟有情、嚴淨佛土，證得無上正等菩提。
若不圓滿一切陀羅尼門、一切三摩地門，
決定不能成熟有情、嚴淨佛土，證得無上正等菩提。
若不圓滿空、無相、無願解脫門，決定不能成熟有情、
嚴淨佛土，證得無上正等菩提。
若不圓滿極喜地、離垢地、發光地、焰慧地、
極難勝地、現前地、遠行地、不動地、善慧地、
法雲地，決定不能成熟有情、嚴淨佛土，證得無上正等菩提。
若不圓滿五眼、六神通，決定不能成熟有情、
嚴淨佛土，證得無上正等菩提。
若不圓滿佛十力、四無所畏、四無礙解、
大慈、大悲、大喜、大捨、十八佛不共法，決定不能成熟有情、
嚴淨佛土，證得無上正等菩提。
若不圓滿三十二大士相、八十隨好，決定不能成熟有情、
嚴淨佛土，證得無上正等菩提。
若不圓滿無忘失法、恒住捨性，決定不能成熟有情、
嚴淨佛土，證得無上正等菩提。
若不圓滿一切智、道相智、一切相智，決定不能成熟有情、
嚴淨佛土，證得無上正等菩提。 ^1051b12

「復次，善現！是諸菩薩摩訶薩修行般若波羅蜜多時，
隨所修行一切善法，皆如實知如夢所見，
如像、如響、如陽焰、如光影、如幻事、如變化身、
如尋香城，謂若修行布施、淨戒、安忍、精進、
靜慮、般若波羅蜜多，能如實知如夢所見，
廣說乃至如尋香城；若修行四念住、四正斷、
四神足、五根、五力、七等覺支、八聖道支，
能如實知如夢所見，廣說乃至如尋香城；
若安住內空、外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，能如實知如夢所見，
廣說乃至如尋香城；若安住苦、集、滅、道聖諦，
能如實知如夢所見，廣說乃至如尋香城；
若修行四靜慮、四無量、四無色定，能如實知如夢所見，
廣說乃至如尋香城；若 " resp=修行八解脫、
八勝處、九次第定、十遍處，能如實知如夢所見，
廣說乃至如尋香城；若修行一切陀羅尼門、
一切三摩地門，能如實知如夢所見，廣說乃至如尋香城；
若修行空、無相、無願解脫門，能如實知如夢所見，
廣說乃至如尋香城；若修行極喜地、離垢地、
發光地、焰慧地、極難勝地、現前地、遠行地、
不動地、善慧地、法雲地，能如實知如夢所見，
廣說乃至如尋香城；若修行五眼、六神通，
能如實知如夢所見，廣說乃至如尋香城；
若修行佛十力、四無所畏、四無礙解、大慈、
大悲、大喜、大捨、十八佛不共法，能如實知如夢所見，
廣說乃至如尋香城；若修行三十二大士相、
八十隨好，能如實知如夢所見，廣說乃至如尋香城；
若修行無忘失法、恒住捨性，能如實知如夢所見，
廣說乃至如尋香城；若修行一切智、道相智、
一切相智，能如實知如夢所見，廣說乃至如尋香城；
若成熟有情、嚴淨佛土，求趣無上正等菩提，
能如實知如夢所見，廣說乃至如尋香城；
亦如實知諸有情類心行差別如夢所見，廣說乃至如尋香城。 ^1051c19

「復次，善現！是諸菩薩摩訶薩修行般若波羅蜜多時，
於一切法不取為有、不取為無，若由如是取故證得一切智智，
亦知彼法如夢所見，如像、如響、如陽焰、
如光影、如幻事、如變化身、如尋香城，不取為有、不取為無。
何以故？布施波羅蜜多不可取故，淨戒、
安忍、精進、靜慮、般若波羅蜜多亦不可取故；
四念住不可取故，四正斷、四神足、五根、
五力、七等覺支、八聖道支亦不可取故；
內空不可取故，外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空亦不可取故；
苦聖諦不可取故，集、滅、道聖諦亦不可取故；
四靜慮不可取故，四無量、四無色定亦不可取故；
八解脫不可取故，八勝處、九次第定、十遍處亦不可取故；
一切陀羅尼門不可取故，一切三摩地門亦不可取故；
空解脫門不可取故，無相、無願解脫門亦不可取故；
極喜地不可取故，離垢地、發光地、焰慧地、
極難勝地、現前地、遠行地、不動地、善慧地、
法雲地亦不可取故；五眼不可取故，六神通亦不可取故；
佛十力不可取故，四無所畏、四無礙解、
大慈、大悲、大喜、大捨、十八佛不共法亦不可取故；
無忘失法不可取故，恒住捨性亦不可取故；
一切智不可取故，道相智、一切相智亦不可取故；
世間法不可取故，出世間法亦不可取故；
有漏法不可取故，無漏法亦不可取故；
有為法不可取故，無為法亦不可取故。 ^1052a25

「是諸菩薩摩訶薩知一切法不可取已，求趣無上正等菩提。
所以者何？以一切法皆不可取、都無實事，
如夢所見，如像、如響、如陽焰、如光影、如幻事、
如變化身、如尋香城。
不可取法不能證得不可取法，然諸有情於如是法不知不見，
是諸菩薩摩訶薩為度脫彼諸有情故，求趣無上正等菩提。 ^1052b24

「復次，善現！是菩薩摩訶薩從初發心，為欲利樂諸有情故，
修行布施波羅蜜多，不為己身，非為餘事；
為欲利樂諸有情故，修行淨戒波羅蜜多，
不為己身，非為餘事；為欲利樂諸有情故，
修行安忍波羅蜜多，不為己身，非為餘事；
為欲利樂諸有情故，修行精進波羅蜜多，
不為己身，非為餘事；為欲利樂諸有情故，
修行靜慮波羅蜜多，不為己身，非為餘事；
為欲利樂諸有情故，修行般若波羅蜜多，
不為己身，非為餘事；為欲利樂諸有情故，
求趣無上正等菩提，不為己身，非為餘事。 ^1052c3

「復次，善現！是菩薩摩訶薩修行般若波羅蜜多時，
見諸愚夫於非我中而住我想，於非有情、
命者、生者、養者、士夫、補特伽羅、意生、儒童、
作者、使作者、起者、使起者、受者、使受者、
知者、使知者、見者、使見者中而住有情廣說乃至使見者想。
是菩薩摩訶薩見是事已，深生憐愍方便教化，
令離顛倒妄想執著，安置無相甘露界中，
住是界中不復現起我想乃至使見者想，
是時一切掉動、散亂、戲論、分別不復現行，心多安住寂靜憺怕無戲論界。
善現！是菩薩摩訶薩由此方便，修行般若波羅蜜多，
自於諸法無所執著，亦能教他於一切法無所執著，此依世俗不依勝義。」 ^1052c13

爾時，具壽善現白佛言：「世尊！
佛證無上正等覺時，所得佛法為依世俗、
為依勝義，說名得耶？」 ^1052c27

佛告善現：「佛證無上正等覺時所得佛法，
依世俗故說名為得，不依勝義。
若依勝義，能得、所得俱不可得。
何以故？善現！若謂此人得如是法便有所得，
有所得者便執有二，執有二者不能得果亦無現觀。」 ^1052c29

具壽善現復白佛言：「世尊！
若執有二不能得果亦無現觀，執無二者為能得果有現觀耶？」 ^1053a4

佛言：「善現！執有二者不能得果亦無現觀，執無二者亦復如是。
若無二、無不二即名得果亦名現觀。
所以者何？善現！若執由此便能得果亦有現觀，
及執由彼不能得果亦無現觀，俱是戲論，
非一切法平等性中有諸戲論，若離戲論乃可名為法平等性。」 ^1053a6

具壽善現復白佛言：「世尊！
若一切法皆以無性而為自性，此中何謂法平等性？」 ^1053a12

佛言：「善現！若於是處都無有性亦無無性，
亦不可說為平等性，如是乃名法平等性。
善現當知！法平等性既不可說亦不可知，
除平等性無法可得，離一切法無平等性。
善現！當知法平等性，異生聖者俱不能行，非彼境故。」 ^1053a14

具壽善現復白佛言：「世尊！
法平等性豈亦非佛所行境耶？」 ^1053a18

佛言：「善現！法平等性非諸賢聖所行之境，
謂隨信行、若隨法行、若第八、若預流、若一來、
若不還、若阿羅漢、若獨覺、若菩薩摩訶薩、
若諸如來應正等覺，皆不能以法平等性為所行境。」 ^1053a20

具壽善現復白佛言：「世尊！
一切如來、應、正等覺於一切法皆得自在，云何可言法平等性亦非諸佛所行境耶？」 ^1053a24

佛言：「善現！一切如來、應、正等覺於一切法雖得自在，
若平等性與佛有異，可言是佛所行之境，
然平等性與佛無異，云何可說佛行彼境？ ^1053a26

「善現當知！若諸異生法平等性，若隨信行法平等性，
若隨法行法平等性，若諸第八法平等性，
若諸預流法平等性，若諸一來法平等性，
若諸不還法平等性，若阿羅漢法平等性，
若諸獨覺法平等性，若諸菩薩摩訶薩眾法平等性，
若諸如來、應、正等覺法平等性，如是一切法平等性，
皆同一相，所謂無相，是一平等無二無別，
故不可說此是異生法平等性，廣說乃至此是如來、
應、正等覺法平等性。
於此一法平等性中，諸平等性既不可得，於中異生及諸聖者差別之相亦不可得。」
大般若波羅蜜多經卷第三百九十六
 ^1053a29
