
hui:: 
pin:: 
###  2
大般若波羅蜜多經卷第五百三十九
三藏法師玄奘奉　詔譯
第四分妙行品第一之二
時，舍利子問善現言：「是諸菩薩實無生不？」
善現答言：「是諸菩薩皆實無生。」 ^768c7

舍利子言：「為但菩薩是實無生，為菩薩法亦實無生？」 ^768c8

善現答言：「諸菩薩法亦實無生。」 ^768c9

舍利子言：「為但菩薩法是實無生，為一切智智亦實無生？」 ^768c10

善現答言：「一切智智亦實無生。」 ^768c11

舍利子言：「為但一切智智是實無生，為一切智智法亦實無生？」 ^768c12

善現答言：「一切智智法亦實無生。」 ^768c13

舍利子言：「為但一切智智法是實無生，為異生類亦實無生？」 ^768c14

善現答言：「諸異生類亦實無生。」
舍利子言：「為但異生類是實無生，為異生法亦實無生？」 ^768c16

善現答言：「諸異生法亦實無生。」
時，舍利子語善現言：「若諸菩薩皆實無生，
諸菩薩法亦實無生，一切智智是實無生，
一切智智法亦實無生，諸異生類是實無生，
異生類法亦實無生者，豈不菩薩摩訶薩應隨證得一切智智，
是則無生法應得無生法？」 ^768c18

善現答言：「我意不許無生法中有證得、有現觀。
所以者何？諸無生法不可得故。」 ^768c23

舍利子言：「為許生法證生法，為許無生法證無生法耶？」 ^768c25

善現答言：「我意不許生法證生法，亦不許無生法證無生法。」 ^768c26

舍利子言：「為許生法證無生法，為許無生法證生法耶？」 ^768c27

善現答言：「我意不許生法證無生法，亦不許無生法證生法。」 ^768c29

舍利子言：「若如是者，豈都無得、無現觀耶？」 ^769a1

善現答言：「雖有得、有現觀，然不由此二法而證，
但隨世間言說施設有得、現觀，非勝義中有得、現觀。」 ^769a2

時，舍利子問善現言：「為許未生法生，為許已生法生耶？」 ^769a4

善現答言：「我意不許未生法生，亦不許已生法生。」 ^769a5

時，舍利子問善現言：「為許生生，為許不生生耶？」 ^769a7

善現答言：「我意不許生生，亦不許不生生。」 ^769a8

時，舍利子問善現言：「仁者於所說無生法，樂辯說無生相耶？」 ^769a9

善現答言：「我於所說無生法，亦不樂辯說無生相。」 ^769a10

時，舍利子問善現言：「於無生法起無生言，此無生言亦無生不？」 ^769a11

善現答言：「如是！如是！
於無生法起無生言，此法及言俱無生義，而隨世俗說無生相。」 ^769a12

時，舍利子讚善現言：「說法人中仁為第一，除佛世尊無能及者。
所以者何？隨所問詰種種法門，皆能酬答無所滯礙，而於法性能無動越。」 ^769a14

善現報言：「諸佛弟子於一切法無依著者，
法爾皆能隨所問詰，一一酬答自在無畏，而於法性能無動越。
所以者何？以一切法無所依故。」 ^769a17

時，舍利子問善現言：「如是所說甚深法要，為由何等波羅蜜多威力所辦？」 ^769a20

善現答言：「如是所說甚深法要，皆由般若波羅蜜多威力所辦。
所以者何？說一切法無所依止，要由般若波羅蜜多達一切法無所依故。
若菩薩摩訶薩聞說如是甚深般若波羅蜜多，
心無疑惑亦不迷悶，當知是菩薩摩訶薩住如是住恒不捨離，
謂無所得而為方便，常勤拔濟一切有情。
當知是菩薩摩訶薩成就如是最勝作意，所謂大悲相應作意。」 ^769a22

時，舍利子謂善現言：「若菩薩摩訶薩住如是住恒不捨離，
成就大悲相應作意者，則一切有情亦應成菩薩摩訶薩。
所以者何？以一切有情，亦於此住及此作意，常不捨離甚深般若波羅蜜多。
大悲作意性平等故，則諸菩薩摩訶薩與一切有情應無差別。」 ^769b1

善現報曰：「善哉！善哉！
如是！如是！誠如所說。
能如實知我所說意，雖似難我而成我義。
何以故？舍利子！有情無自性故，當知如是住及作意亦無自性；
有情無所有故，當知如是住及作意亦無所有；
有情遠離故，當知如是住及作意亦遠離；
有情寂靜故，當知如是住及作意亦寂靜；
有情不可得故，當知如是住及作意亦不可得；
有情無覺知故，當知如是住及作意亦無覺知。
由此因緣，諸菩薩摩訶薩於如是住及此作意常不捨離，
與諸有情亦無差別，以一切法及諸有情皆畢竟空、無差別故。
若菩薩摩訶薩能如是知無所滯礙，是真修行甚深般若波羅蜜多。」 ^769b7

爾時，世尊讚善現曰：「善哉！
善哉！汝善能為諸菩薩摩訶薩宣說、開示甚深般若波羅蜜多，
此皆如來威神之力。
若有欲為諸菩薩摩訶薩宣說、開示甚深般若波羅蜜多，皆應如汝宣說開示。
若菩薩摩訶薩欲學般若波羅蜜多，皆應隨汝所說而學。
若菩薩摩訶薩隨汝所說而學般若波羅蜜多，
是菩薩摩訶薩速證無上正等菩提，能盡未來利樂一切。
是故菩薩摩訶薩眾欲證無上正等菩提，當勤修學甚深般若波羅蜜多。」
pin:: 
##  2 帝釋品
第四分帝釋品第二 ^769b19

爾時，天帝釋與三十三天四萬天子俱來會坐，
護世四天王與四大王眾天二萬天子俱來會坐，
索訶界主大梵天王與萬梵眾俱來會坐，
如是乃至五淨居天各與無量百千天子俱來會坐，
是諸天眾淨業所感異熟身光雖能照曜，而以如來身光威力之所暎奪皆悉不現。 ^769c2

時，天帝釋白善現言：「今此三千大千世界無量天眾俱來會坐，
欲聞大德宣說、開示甚深般若波羅蜜多，
教授教誡諸菩薩摩訶薩，令於般若波羅蜜多速得究竟。
唯願大德哀愍為說！
云何菩薩摩訶薩應住般若波羅蜜多？
云何菩薩摩訶薩應學般若波羅蜜多？」 ^769c7

爾時，善現告帝釋言：「吾當承佛威神之力順如來意，
為諸菩薩摩訶薩眾宣說、開示甚深般若波羅蜜多，
如諸菩薩摩訶薩眾可於其中應如是住、應如是學。
汝等天眾，皆應諦聽善思念之。 ^769c13

「憍尸迦！汝諸天等，未發無上菩提心者今皆應發。
諸有已入聲聞、獨覺正性離生，不復能發大菩提心。
何以故？憍尸迦！彼於生死流已作限隔故。
其中若有能發無上菩提心者，我亦隨喜。
所以者何？諸有勝人應求勝法，我終不障他勝善品。」 ^769c17

爾時，世尊讚善現曰：「善哉！
善哉！汝今善能為諸菩薩摩訶薩眾宣說、
開示甚深般若波羅蜜多，亦能勸勵諸菩薩摩訶薩，令深歡喜勤修般若波羅蜜多。」 ^769c23

具壽善現便白佛言：「我既知恩如何不報！
所以者何？過去諸佛及諸弟子，為諸菩薩摩訶薩眾宣說布施乃至般若波羅蜜多，
教授教誡、攝受護念。
世尊爾時亦於中學清淨梵行，今證無上正等菩提，轉妙法輪饒益我等。
故我今者應隨佛教，為諸菩薩摩訶薩眾宣說布施乃至般若波羅蜜多，
教授教誡、攝受護念，令勤修學清淨梵行，
疾證無上正等菩提，轉妙法輪窮未來際，
利益安樂一切有情，是則名為報彼恩德。」 ^769c26

具壽善現告帝釋言：「汝問『云何菩薩摩訶薩應住、應學般若波羅蜜多？』
者，諦聽！諦聽！當為汝說，諸菩薩摩訶薩於深般若波羅蜜多，
如所應住及應學相。 ^770a6

「憍尸迦！諸菩薩摩訶薩被大功德鎧，應以空相安住般若波羅蜜多，
不應住色，不應住受、想、行、識，不應住預流果，
不應住一來、不還、阿羅漢果，不應住獨覺菩提，
不應住諸佛無上正等菩提；不應住此是色，
不應住此是受、想、行、識，不應住此是預流果，
不應住此是一來、不還、阿羅漢果，不應住此是獨覺菩提，
不應住此是諸佛無上正等菩提；不應住色若常若無常，
不應住受、想、行、識若常若無常；不應住色若樂若苦，
不應住受、想、行、識若樂若苦；不應住色若我若無我，
不應住受、想、行、識若我若無我；不應住色若淨若不淨，
不應住受、想、行、識若淨若不淨；不應住色若空若不空，
不應住受、想、行、識若空若不空；不應住預流果是無為所顯，
不應住一來、不還、阿羅漢果是無為所顯，
不應住獨覺菩提是無為所顯，不應住諸佛無上正等菩提是無為所顯；
不應住預流果是真福田應受供養，不應住預流果極七返有必入涅槃；
不應住一來果是真福田應受供養，不應住一來果未至究竟一來此間作苦邊際；
不應住不還果是真福田應受供養，不應住不還果往彼滅度不復還來；
不應住阿羅漢果是真福田應受供養，
不應住阿羅漢果今世定入無餘涅槃；
不應住獨覺是真福田應受供養，不應住獨覺超聲聞地不至佛地而般涅槃；
不應住佛是真福田應受供養，不應住佛超異生地、
超聲聞地、超獨覺地、超菩薩地安住佛地，
利益安樂無量無數無邊有情，令入無餘般涅槃界；
不應住佛度脫無量無邊有情，令於三乘各得決定，
作如是等諸佛事已，入無餘依般涅槃界。」 ^770a10

時，舍利子作是念言：「若菩薩摩訶薩行深般若波羅蜜多時，
不應住佛安住佛地，利益安樂無量無數無邊有情，
令入無餘般涅槃界，不應住佛度脫無量無邊有情，
令於三乘各得決定，作如是等諸佛事已，
入無餘依般涅槃界，亦不應住諸餘法等者，是諸菩薩摩訶薩眾當云何住？」 ^770b12

具壽善現承佛威神，知舍利子心之所念，
便謂之曰：「於意云何？
諸如來心為何所住？」 ^770b18

時，舍利子語善現言：「諸如來心都無所住。
所以者何？心無所住故名如來、應、正等覺，
謂不住有為界，亦不住無為界，亦非不住。」 ^770b20

時，具壽善現謂舍利子言：「諸菩薩摩訶薩行深般若波羅蜜多時亦復如是，
如諸如來、應、正等覺，於一切法心無所住亦非不住。
舍利子！諸菩薩摩訶薩於深般若波羅蜜多，
如諸如來、應、正等覺，以無所得而為方便，
應如是住、應如是學。」 ^770b23

爾時，眾中有諸天子竊作是念：「諸藥叉等言詞呪句，
種種差別雖復隱密，而我等輩猶可了知。
大德善現於深般若波羅蜜多，雖以種種言詞顯示，然我等輩竟不能解。」 ^770b29

具壽善現知諸天子心之所念，便告彼言：「汝諸天子於我所說不能解耶？」 ^770c3

諸天子言：「如是！如是！
我於大德所說般若波羅蜜多甚深句義都不能解。」 ^770c5

具壽善現復告彼言：「我曾於此甚深般若波羅蜜多相應義中無說無示，
汝亦不聞當何所解？
何以故？諸天子！甚深般若波羅蜜多相應義中，文字言說皆遠離故。」 ^770c7

時，諸天子復作是念：「大德善現於此般若波羅蜜多甚深義中，
雖復種種方便顯說欲令易解，然其義趣甚深轉甚深、
微細更微細、難可測量。」 ^770c10

具壽善現知彼心念，便告之言：「天子當知！
色非甚深非微細，受、想、行、識非甚深非微細，
預流果非甚深非微細，一來、不還、阿羅漢果非甚深非微細，
獨覺菩提非甚深非微細，諸佛無上正等菩提非甚深非微細。
何以故？諸天子！以一切法微細甚深，說、
聽、解者不可得故。
由斯汝等於諸法中，應隨所說修深固忍。
天子當知！諸有欲證欲住預流、一來、不還、
阿羅漢果、獨覺菩提、諸佛無上正等菩提，要依此忍乃能證住。」 ^770c13

時，諸天子作是念言：「大德善現於今欲為何等有情說何等法？」 ^770c23

具壽善現知諸天子心之所念，而告彼言：「天子當知！
吾今欲為如幻、如化、如夢有情，亦復宣說如幻、
如化、如夢之法。何以故？
諸天子！如是聽者於所說法無聞、無解、無所證故。」 ^770c24

時，諸天子問善現言：「能說、能聽及所說法，
皆如幻、化、夢所見耶？」 ^770c28

善現答言：「如是！如是！
如幻有情為如幻者說如幻法，如化有情為如化者說如化法，
如夢有情為如夢者說如夢法。
一切有情及一切法，無不皆如幻、化、夢境，
以一切法、一切有情與幻、化、夢無二無別。
天子當知！諸預流者及預流果，若一來者及一來果，
若不還者及不還果，若阿羅漢及阿羅漢果，
若諸獨覺及獨覺菩提，若諸如來、應、正等覺及佛無上正等菩提，
無不皆如幻、化、夢境。」 ^770c29

時，諸天子問善現言：「豈諸如來、應、正等覺及佛無上正等菩提，
亦如幻、化、夢所見耶？」 ^771a9

善現答言：「如是！如是！
乃至涅槃，我亦說為如幻、如化、如夢所見。」 ^771a11

時，諸天子問善現言：「豈可涅槃亦如幻、
化、夢所見境？」 ^771a12

善現答言：「設更有法勝涅槃者，我亦說為如幻、
如化、如夢所見。所以者何？
幻、化、夢境與一切法乃至涅槃無二無別，
皆不可得、不可說故。」 ^771a13

爾時，舍利子、執大藏、滿慈子、大飲光等問善現言：
「所說般若波羅蜜多，如是甚深誰能信受？」 ^771a16

具壽慶喜白大聲聞舍利子等言：「有不退轉菩薩摩訶薩，
於此般若波羅蜜多能深信受，復有無量具足正見諸漏永盡大阿羅漢，
於此般若波羅蜜多亦能信受。」 ^771a18

具壽善現作如是言：「如是所說甚深般若波羅蜜多無能信受。
所以者何？此中無法可顯可示及可施設，
既實無法可顯可示及可施設故，信受者亦不可得。」 ^771a22

時，天帝釋作是念言：「大德善現雨大法雨，我應化作微妙諸華奉散供養。」
作是念已，即便化作微妙諸華散善現上。 ^771a26

具壽善現作是念言：「今所散華於諸天處未曾見有，
是華微妙，定非水陸草木所生，應是諸天從心化出。」 ^771a28

時，天帝釋既知善現心之所念，謂善現言：
「此所散華，實非水陸草木所生，亦非諸天從心化出。
何以故？此所散華無生性故。」 ^771b1

爾時，善現語帝釋言：「此華不生即非華也！」 ^771b3

時，天帝釋竊作是念：「大德善現智慧甚深，不壞假名而說實義。」 ^771b4

作是念已，白善現言：「如是！
如是！誠如尊教。諸菩薩摩訶薩於諸法中，隨尊者教應如是學。」 ^771b6

具壽善現語帝釋言：「如是！
如是！如汝所說。諸菩薩摩訶薩於諸法中，隨我所教應如是學。 ^771b8

「憍尸迦！諸菩薩摩訶薩如是學時，不於色學，
不於受、想、行、識學，不於預流果學，不於一來、
不還、阿羅漢果學，不於獨覺菩提學，不於諸佛無上正等菩提學，
若不於此諸地而學，是名學佛一切智智。
若能學佛一切智智，則學無量無邊佛法。
若學無量無邊佛法，則不學色有增有減，
亦不學受、想、行、識有增有減。
若不學色有增有減，亦不學受、想、行、識有增有減，
則不學色有取有捨，亦不學受、想、行、識有取有捨。
若不學色有取有捨，亦不學受、想、行、識有取有捨，則不學一切法有取有捨。
若不學一切法有取有捨，則不學諸法有可攝受、有可滅壞。
若不學諸法有可攝受、有可滅壞，則不學一切智智有可攝受、
有可滅壞。諸菩薩摩訶薩如是學時，名為真學一切智智，速能證得一切智智。」 ^771b10

時，舍利子問善現言：「若菩薩摩訶薩不學諸法有可攝受、
有可滅壞，亦不學一切智智有可攝受、
有可滅壞，是菩薩摩訶薩如是學時，名為真學一切智智，速能證得一切智智耶？」 ^771b25

善現答言：「如是！如是！
若菩薩摩訶薩不學諸法有可攝受、有可滅壞，
亦不學一切智智有可攝受、有可滅壞，
是菩薩摩訶薩如是學時，名為真學一切智智，
速能證得一切智智，以無所得為方便故。」 ^771b29

爾時，天帝釋問舍利子言：「諸菩薩摩訶薩所學般若波羅蜜多，
當於何求？」 ^771c4

舍利子言：「諸菩薩摩訶薩所學般若波羅蜜多，當於善現所說中求。」 ^771c6

天帝釋問舍利子言：「是誰神力為依持故，而令尊者作如是說？」 ^771c8

舍利子言：「如來神力為依持故，我作是說。」 ^771c9

時，天帝釋復問具壽舍利子言：「是誰神力為依持故，尊者善現能說般若波羅蜜多？」 ^771c10

舍利子言：「如來神力為依持故，具壽善現能說般若波羅蜜多。」 ^771c12

爾時，善現告帝釋言：「汝之所問『是誰神力為依持故，令我善現能說般若波羅蜜多？』
者，憍尸迦！當知定是如來神力為依持故，令我善現能說般若波羅蜜多。 ^771c13

「憍尸迦！汝之所問『諸菩薩摩訶薩所學般若波羅蜜多，當於何求？』
者，憍尸迦！諸菩薩摩訶薩所學般若波羅蜜多，
不應於色求，不應離色求；不應於受、想、
行、識求，不應離受、想、行、識求。
所以者何？色非般若波羅蜜多，亦非離色而有般若波羅蜜多；
受、想、行、識亦非般若波羅蜜多，亦非離受、
想、行、識而有般若波羅蜜多。」 ^771c17

時，天帝釋白善現言：「諸菩薩摩訶薩所學般若波羅蜜多，
是大波羅蜜多，是無量波羅蜜多，是無邊波羅蜜多。」 ^771c24

善現報言：「如是！如是！
憍尸迦！諸菩薩摩訶薩所學般若波羅蜜多，
是大波羅蜜多，是無量波羅蜜多，是無邊波羅蜜多。
何以故？憍尸迦！色大故，當知般若波羅蜜多亦大；
受、想、行、識大故，當知般若波羅蜜多亦大。
憍尸迦！色無量故，當知般若波羅蜜多亦無量；
受、想、行、識無量故，當知般若波羅蜜多亦無量。
憍尸迦！色無邊故，當知般若波羅蜜多亦無邊；
受、想、行、識無邊故，當知般若波羅蜜多亦無邊。 ^771c26

「復次，憍尸迦！所緣無邊故，當知般若波羅蜜多亦無邊。
憍尸迦！云何所緣無邊故，當知般若波羅蜜多亦無邊？
謂一切法前、中、後際皆不可得說為無邊，
法無邊故所緣亦無邊，由此般若波羅蜜多亦說無邊。
是故我說所緣無邊故，當知般若波羅蜜多亦無邊。 ^772a7

「復次，憍尸迦！一切法無邊故，當知般若波羅蜜多亦無邊。
憍尸迦！云何一切法無邊故，當知般若波羅蜜多亦無邊？
謂一切法邊不可得。
所以者何？以一切色前、中、後邊皆不可得，
一切受、想、行、識前中後邊皆不可得，由此般若波羅蜜多前、
中、後邊亦不可得。
是故我說一切法無邊故，當知般若波羅蜜多亦無邊。 ^772a12

「復次，憍尸迦！一切有情無邊故，當知般若波羅蜜多亦無邊。
所以者何？一切有情邊不可得。
是故我說一切有情無邊故，當知般若波羅蜜多亦無邊。」 ^772a19

時，天帝釋問善現言：「大德！
云何一切有情無邊故，當知般若波羅蜜多亦無邊？」 ^772a23

善現答言：「憍尸迦！
非有情類其數眾多，計算其邊不可得故，
作如是說：一切有情無邊故，當知般若波羅蜜多亦無邊。」 ^772a24

天帝釋言：「為何義故作如是說？」 ^772a27

善現告言：「憍尸迦！
我今問汝，隨汝意答。
於意云何？言有情，有情者是何法增語？」 ^772a28

天帝釋言：「言有情，有情者非法增語亦非非法增語，
但是假立客名所攝、無事名所攝、無主名所攝、無緣名所攝。」 ^772b1

善現復言：「憍尸迦！
於意云何？於此般若波羅蜜多甚深經中，為顯示有實有情不？」 ^772b3

天帝釋言：「不也！大德！」
善現告言：「於此般若波羅蜜多甚深經中，
既不顯示有實有情故說無邊，以彼中、邊不可得故。 ^772b5

「憍尸迦！於意云何？
若諸如來、應、正等覺，經如殑伽沙數大劫，
以無邊音說有情類無量名字，此中頗有真實有情有生滅不？」 ^772b8

天帝釋言：「不也！大德！
何以故？以諸有情本性淨故。
彼從本來無所有故，非無所有可有生滅。」 ^772b10

善現告言：「由斯義故，我作是說：一切有情無邊故，當知般若波羅蜜多亦無邊。
憍尸迦！由此當知諸菩薩摩訶薩所學般若波羅蜜多，
應說為大、無量、無邊。」 ^772b12

爾時，會中天帝釋等欲界諸天、梵天王等色界諸天，
及大自在神仙天女，歡喜踊躍，同時三返高聲唱言：「善哉！
善哉！佛出世故，尊者善現承佛威神，善為我等宣說、
開示微妙法性，所謂般若波羅蜜多，令諸天、
人、阿素洛等獲大饒益。
若菩薩摩訶薩能於如是甚深般若波羅蜜多，
如說修行常不捨離，我等於彼，恭敬供養如佛世尊。」 ^772b16

爾時，佛告諸天等言：「如是！
如是！若菩薩摩訶薩於此般若波羅蜜多，
以無所得而為方便，能如說行常不遠離，
汝諸天等，皆應供養如佛世尊。
天等當知！我於往昔然燈佛時，蓮華王都四衢道首見然燈佛，
獻五莖華，布髮掩泥聞正法要，以無所得為方便故，便不遠離甚深般若波羅蜜多及餘無量無邊佛法。
時，然燈佛即便授我無上正等大菩提記，
作是言：『善男子！汝於來世過無數劫，於此世界賢劫之中，
當得作佛，號能寂如來、應、正等覺，廣說乃至佛、
薄伽梵，宣說般若波羅蜜多甚深經典度無量眾。』」 ^772b23

時，諸天等俱白佛言：「如是般若波羅蜜多甚為希有，
令諸菩薩摩訶薩眾，速能引攝一切智智，盡未來際利樂有情。」
pin:: 
##  3 供養窣堵波品

### 1
第四分供養窣堵波品第三之一 ^772c6

爾時，世尊知欲、色界諸天神眾及諸苾芻、
苾芻尼等四眾雲集，恭敬信受同為明證，
即便顧命天帝釋言：「憍尸迦！
若善男子、善女人等於深般若波羅蜜多，
至心聽聞、受持、讀誦、精勤修學、如理思惟及廣為他無倒宣說，
當知是輩，一切惡魔、人非人等不能得便，
一切災橫皆不能及，身心安樂無病長壽。
復次，憍尸迦！若諸天子已發無上正等覺心，
於深般若波羅蜜多若未聽聞、受持、讀誦、
精勤修學、如理思惟，皆應來至是善男子、
善女人所，至心聽聞、受持、讀誦甚深般若波羅蜜多，
如理思惟甚深義趣，令得究竟轉為他說。
復次，憍尸迦！若善男子、善女人等於深般若波羅蜜多，
至心聽聞、受持、讀誦、精勤修學、如理思惟，
是善男子、善女人等若在空宅、若在曠野、
若在險道及危難處，終不怖畏驚恐毛竪，諸天善神常來擁護。」 ^772c10

時，四天王及彼天眾，合掌恭敬俱白佛言：
「若善男子、善女人等能於般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，我等常隨恭敬守護，不令一切災橫侵惱。」 ^772c26

時，天帝釋及諸天眾，合掌恭敬俱白佛言：
「若善男子、善女人等能於般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，我等常隨恭敬守護，不令一切災橫侵惱。」 ^773a1

時，梵天王及諸梵眾，合掌恭敬俱白佛言：
「若善男子、善女人等能於般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，我等常隨恭敬守護，不令一切災橫侵惱。」 ^773a5

時，天帝釋復白佛言：「甚奇！
世尊！希有！善逝！若善男子、善女人等於深般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，攝受如是現法功德。
若善男子、善女人等攝受般若波羅蜜多，
則為攝受布施、淨戒、安忍、精進、靜慮、般若波羅蜜多。」 ^773a10

爾時，世尊告天帝釋：「如是！
如是！憍尸迦！若善男子、善女人等攝受般若波羅蜜多，則為具足攝受六種波羅蜜多。 ^773a15

「復次，憍尸迦！若善男子、善女人等能於般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，所獲功德，汝應諦聽，極善思惟！
吾當為汝分別解說。」 ^773a18

天帝釋言：「唯然！願說！
我等樂聞。」
爾時，佛告天帝釋言：「憍尸迦！
若有諸惡外道梵志，若諸惡魔及魔眷屬，
若餘暴惡增上慢者，於是菩薩摩訶薩所，
欲作種種不饒益事，彼適興心速自遭禍，必當殄滅不果所願。
何以故？憍尸迦！是善男子、善女人等於深般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，法爾能令起惡心者自遭殃禍不果所願。 ^773a22

「復次，憍尸迦！若善男子、善女人等於此般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布。
其地方所，若有惡魔及魔眷屬，或有種種外道梵志，
及餘暴惡增上慢者，憎嫉正法欲為障礙，
詰責違拒令速隱沒，雖有此願終不能成。
彼因暫聞般若聲故，眾惡漸滅功德漸生，
後依三乘得盡苦際，或脫惡趣生天、人中。 ^773b1

「憍尸迦！若善男子、善女人等於深般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，獲如是等功德勝利。 ^773b9

「憍尸迦！如有妙藥名曰莫耆，是藥威勢能銷眾毒，
如是妙藥隨所在處，諸毒蟲類不能逼近。
有大毒蛇饑行求食，遇見生類欲螫噉之，
其生怖死奔趣妙藥，蛇聞藥氣尋便退走。
何以故？憍尸迦！如是妙藥具大威勢，能益身命銷伏諸毒。
憍尸迦！當知般若波羅蜜多具大威勢亦復如是，
若善男子、善女人等至心聽聞、受持、讀誦、
精勤修學、如理思惟、書寫、解說、廣令流布，
諸惡魔等於此菩薩摩訶薩所欲為惡事，
由此般若波羅蜜多威神力故，令彼惡事於其方所自當殄滅無所能為。
何以故？憍尸迦！由此般若波羅蜜多具大威力，能摧眾惡增善法故。 ^773b12

「復次，憍尸迦！若善男子、善女人等於此般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布。
四大天王及天帝釋、堪忍界主大梵天王、
淨居天等并餘善神常來擁護，不令一切災橫侵惱，如法所求無不滿足。
十方世界現在如來、應、正等覺，亦常護念，令惡漸滅善法漸增。 ^773b24

「復次，憍尸迦！若善男子、善女人等能於般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，是善男子、善女人等由此因緣，
言詞威肅聞皆敬受，發言稱量語不喧雜，
堅事善友深知恩報，不為慳嫉、忿恨、覆惱、
諂、誑、矯等隱蔽其心。
何以故？憍尸迦！是善男子、善女人等由深般若波羅蜜多增上威力調伏身心，
令其遠離貪、恚，癡等隨眠、纏結。
是善男子、善女人等具念正知慈、悲、喜、
捨，常作是念：『我不應隨慳貪勢力，若隨彼力貧窮下賤，
則我布施不得圓滿；我不應隨破戒勢力，
若隨彼力墮諸惡趣，則我淨戒不得圓滿；
我不應隨忿恚勢力，若隨彼力當缺諸根形貌醜陋，
不具菩薩圓滿色身，亦復不能圓滿安忍；
我不應隨懈怠勢力，若隨彼力則不能修菩薩勝道，
亦不圓滿增上精進；我不應隨散亂勢力，
若隨彼力便不能修菩薩勝定，則諸靜慮不得圓滿；
我不應隨愚癡勢力，若隨彼力則我勝慧不得圓滿，
不超聲聞、獨覺等地，況得無上正等菩提！
是故我今不應隨彼慳貪等力。』
憍尸迦！是善男子、善女人等由此思惟常得正念，諸惡煩惱不蔽其心。 ^773c2

「憍尸迦！諸善男子、善女人等若於般若波羅蜜多，
至心聽聞、受持、讀誦、精勤修學、如理思惟、
書寫、解說、廣令流布，獲如是等功德勝利。」
大般若波羅蜜多經卷第五百三十九
 ^773c24
