
jing:: 不動使者陀羅尼祕密法一卷
translator:: 大唐贈開府儀同三司諡大弘教三藏沙門金剛智奉　詔譯
如是無量力不動聖者毘盧遮那使者心，一切利益成就法。
欲受持者，先當行四種精進行，自約身心令念不散一志堅固，
速得證驗令滿所願。
云何四種行自約？
一者斷食、二者服氣、三者食菜、四者節食。
隨力所辦自約身已，專誦根本陀羅尼滿一洛叉乃至三洛叉已，
即一日一夜水亦不食，廣大供養莊嚴道場。
於畫像前燒苦練木如大拇指長十二指，
兩頭搵酥，每誦呪一遍燒一枝，滿一千八枝燒了，小小世間事便得滿願。
復次誦數滿已，入江海大河深至項處，面向東立。
每日念誦，數滿三洛叉已，心中所愛福田皆得滿願。
其水當令無蛟龍惡獸之處，恐呪功未成為他物所損耳，當須結界。
若常加功持誦，不動使者現身，力能縛一切鬼神，
亦能摧折一切樹木，亦令空中飛鳥隨念而墜，
亦能乾竭龍湫，若論議及對外道惡人皆能降伏。
復次先候月欲蝕時，令誦呪滿數。
先蝕一日一夜不食，取新牛糞未落地者作方壇二肘。
未落地者有二種義：一者以器物承取，
莫令至地；二者亦落地時塵土未污，即略取上分不著地者將以泥壇。
泥壇訖，以種種好花散以供養。
取大般若經安置中心著，取同色老犢子#CB01132;牛乳作酪，
旋以取酥一兩熟銅椀盛，以可里羅木作篦攪酥。
從月初蝕即念誦，乃至見三種相，所謂暖、
烟、焰等。得暖相者，服之差一切疾病。
得烟相者，將以塗己身，可以隱蔽，不令惡人所得見也。
得火焰相者，服之通神，身能飛行，所謂身通也。
老犢牛乳者，犢生經年已上，犢大如母而猶食乳者，
其犢毛色須與母同，如是牛乳堪任酥用。 ^23a7

復次行人誦一落叉已，即往深山高頂之上，
斷穀不食更，誦一落叉，心心相續更莫異緣，天之伏藏自然出現。
凡伏藏者，有天、有神、有人。
人所埋藏者，為人大伏藏。
鬼神所守，名曰神藏，亦名地藏。
諸天守護者，為天伏藏。
天藏尚能得見，況地伏藏及人藏乎。
應作福事，隨意受用。 ^23b9

復次依護魔法，杓子盛牛乳一呪一燒，
如是滿一千遍，能除國中大疫癘也。
護魔法者，掘地作爐，著火令熾。
杓子法者，以堅木刻之，頭如杓，可受鷄子黃已下乳，其柄端直長二尺許。
別以淨器盛乳，以此杓子酌而呪之。
西國疫癘，或一家一病遞相染著，著皆死盡。
今吳蜀嶺南亦有此事，是法能制。 ^23b17

復次取百草花和酥酪蜜，一呪一燒，所求衣服如此花色，皆得稱意。
若求緋者，當燒赤花，餘皆准此。
雖不思議神力滿行人願，自可量分約事而求，則無後患。
若非分妄取，神亦慢人，雖得不貴。
若燒蜜邏嚩一洛叉，一一呪燒，得國中第一官位，
度所能作者，求之必遂。
蜜邏嚩，外國菓子也。 ^23b24

復次燒畢養魚花，得一切人愛樂。
燒松木，以三物點燒，誦十萬遍，得無量眷屬。
松木長七寸大如指擘之。
燒大麥呪之，得大丈夫富貴自在。
大麥，馬麥也，有皮者是也。
other:: 
#  1 畫像法摧伏
畫像法摧伏第一 ^23c2

若欲作法，應對像前，心有所像神應像感。
於好絹上畫不動使者，著赤色衣斜帔，
腰褌子亦赤色，左邊一髻下垂至耳，左眼微斜看，
左手把羂索、右手把劍直竪，劍首如蓮花葉狀、
劍靶寶鈿，於寶石上坐。
曲眉瞋目，身赤黃色，怒狀，令一切眾生皆怕懼相。
畫此像已，於河海岸邊清淨蘭若，或淨屋之中，
行者亦清淨身著赤色衣，心想自身皆作赤色，不得散亂默然乞食。
念誦五洛叉滿已，取江豆箕五寸剉之一萬莖。
三物默燒。於此像前至心燒誦，不動使者即自現身，令行人見。
見已，得如來三摩地心，與諸菩薩常得一處。 ^23c7

復次於此像前，每日三時念誦本呪，經六箇月隨力供養花香飲食，
求種種願皆得滿足。 ^24a4

若有兵賊來者，行人手執一幢，誦一千遍立著來處，
彼寇賊等自然退走、怕懼而散。
若損國損佛法怨家惡人，以鹽土相和作其像，
心上題其姓名，形長一肘，誦呪呪之，一遍割取一段燒之，乃至燒盡。
彼人若不降伏，必死。
又取曼陀羅葉燒呪，一呪一稱惡人名字，
燒之滿一千遍，前人必定失心。
取牛乳燒一千遍，還令復本。
若燒鹽稱名，一呪一燒滿一千遍，千里內喚人皆至。
若燒安悉香三時常不斷絕，得國中上品位。
右已前法皆於此畫像下用之成就也。
other:: 
#  2 畫像法
又畫像法第二 ^24a6

先於中心畫釋迦牟尼佛，左邊畫曼殊室利童子菩薩形狀；
右邊畫執金剛菩薩，作美笑狀，右手把金剛杵。
底下畫不動使者，寶瓔珞莊嚴。
於畫像前念誦五洛叉訖，種種使役。
取蓮花十萬莖，以酥蜜酪三物相和點一花上，誦呪一遍即燒之。
如是燒花令盡，是時蓮華吉祥天即現自身，
問行人言：「所願何事？
隨汝所求，皆得滿足。」 ^24a18

又取蘇末那花一洛叉，一呪一燒乃至燒盡，
即得夜叉女來現身，任種種驅使。
若有人欲經恐怖來求助者，取屍陀林中灰呪七遍與之，
令其護身，即得安樂。
又取牛黃，像前呪七遍，清水和於額上一點之，
令一切人見者歡喜，降伏一切毘那夜迦。
若蛇蝎等毒，以淨土作泥呪七遍，點瘡痛之處，應時即差。
other:: 
#  3 別畫使者法
別畫使者法第三 ^24a26

若欲得見不動使者，乃至種種千事人間之事皆可稱心者，
當畫不動使者，身赤黃色，上衣斜帔，青色，
下裳赤色，左邊一髻，黑雲色，童子相貌，
右手執金剛杵、左手執羂索，口兩邊微出少牙，
怒眼赤色，火焰中坐石山上。
於此畫像前種種結印念誦，皆得成就，
放光、隱形、縛一切鬼神皆得成就。 ^24b6

假令無畫像，但清淨處或寺中，得一間淨房無人鬧，即得念誦。
一切世間鬼神病瘧等，誦七遍或至二十一遍，無不即差。
於此畫像前，淨泥地，燒安悉香，取一明鏡當心安之，
口加念誦，令一小兒女子等看鏡中，問其所見，即皆言說所求願事。
須喚龍神，但得名字，立童男女清淨者，
誦呪呪之，其神等入此童子心中，便共行者語三世之事，所問皆答。
若欲得矜羯羅成就者，月生一日起首，
早起清淨，畫像前散花，檀香末泥地作壇，呪一百八遍。
日午、黃昏各誦一百八遍，若多誦不絕最好。
餘時不能誦呪，但向道場中坐，一心正念，至時而誦亦得。
至十五日滿，即造種種飲食供養。
畫像前方一肘，作坑深一搩指，燒遏伽木；
若無，用苦練木亦得。
取白芥子一斗五升，從黃昏起首，誦取杏人許芥子，呪一遍了即投火中燒之。
其芥子以蘇和之令濕。
如此燒呪至半夜後，矜羯羅即現形云：「須作何驅使？」
行人報云：「須矜羯羅今日已後有事須問，常相隨逐更莫東西。」
矜者，問事也。羯邏者，驅使也。
若不現者，心決定念誦不動使者，必須得見，
莫生狐疑，直至平明無不來者。
現已種種驅使處分皆得，乃至洗手或用柳枝令取皆得，
欲得上天入山，亦扶行人將去。 ^24b13

欲得見欲界上天女等，令將來相見亦得。
何況人間取人及物，乃至種種飲食。
此神作小童子形，有兩種：一名矜羯邏，
恭敬小心者是；一名制吒迦，難共語惡性者是。
猶如人間惡性在下，雖受驅使，常多過失也。
若無事時，向道「且去還來」，莫向道「無事好去」。
若向道「無事好去」，即便長去，更不來矣。
第一須記不得邂逅。
西國有僧驅使多年，一朝誤，遂不復來，乃涕哭悔恨不復更至。 ^24c10

若欲使古力迦龍王者，於壁上畫一劍，以古力迦龍王繞此劍上。
龍形如蛇，中劍書此阿字，心中亦自觀此劍及字了了分明，
心念不動使者，誦一百八遍。
一日三時，滿六箇月，多誦益好。
若月滿已後，古力迦龍王自現其形作人形狀，
常相隨逐，任所驅使。 ^25a7

不動使者根本呪曰： ^25a13

「那謨三漫多嚩日囉〔二合〕喃〔一〕　尾迦吒微吃哩多羯邏
〔二〕　摩訶閉 #CB00942;多
〔三〕　蜜瑟咤〔上〕契註知古反叱瑟吒〔二合〕
訶囉〔四〕　按怛囉摩囉達囉〔五〕　折覩嚕木佉
〔六〕　濕嚩〔二合〕囉那囉迦迦比嚕#CB02976;持嚩
〔二合〕計舍吽〔七〕　跋折囉〔二合〕跋折#CB00080;
〔二合〕#CB00753;囉吽泮莎訶」 ^25a14

持此呪者，於六月中每日三時誦念不絕，每日清淨飲食。
每欲食時先出一分安淨器中，呪二十一遍，待身食了將此器食寫著淨處。
月滿已後，不動使者滿種種願。
三時者，早時、午時、黃昏時。
時別一百八遍，此名受持根本呪法。
後更有心呪出食。 ^25a20

此不動使者毘盧遮那佛之化身，一持之後生生加護。
若求無上出世菩提者，當清淨梵行，一心精進，
當得種種不思議三昧、不思議境界、不思議神通、
不思議辯才、不思議力用，如是之事證者乃知，不可具說。
若世間之人世習未斷，雖千度觸犯種種重業，
使者皆許其懺悔，不即捨離。
　　結界護身法，先作海#CB00657;印。 ^25a26

以左手中指已下三指握右手中指已下三指，
各以當手大母指捻無名指，相捉訖直竪右手頭指，
屈左手頭指捻右手頭指第二節文，安口上誦根本呪七遍，
於頂上右旋三匝，隨心遠近結界即成，無能犯者。 ^25b5

次作甲印。 ^25b10

合二手，以二頭指二無名指入掌內相叉，
直竪二大母指二中指二小指相合，如三鈷金剛杵形，名為甲印。
誦根本呪七遍已，先安額上、次右肩、次左肩、
次心上、次喉上，五處印之以護身。
欲坐念誦，皆先作此護身法。
欲出行去，亦宜作之。 ^25b11

次作劍印。 ^25b17

以左手大母指捻無名指小指頭，直申頭指及中指為劍鞘，
又以右手大指捻無名指小指甲上，直申中指頭指為劍，
內左手掌中，名劍印。
安心上，令中指頭直竪，誦不動使者辟一切惡毒呪。
呪七遍訖，移安頂上。
呪曰： ^25b18

「唵　阿者囉迦那步陀制吒迦〔上〕吽吽可伊許伊反可伊一譚
〔去〕蘖哩醯摩訶哩毘沙颯多惡紇哩鴆泮」 ^25b24

若有人服毒欲死，作此印呪七遍，即可。
若欲結界、辟鬼神、開惡雲等，即安左膝上，
如拔刀劍狀用力拔之，於頂上右旋三匝，
隨意遠近，以劍竪安眉間少時而止，一切無敢犯者。
若欲念誦，先作此印，然後開手取珠依常念誦。 ^25b27

次作無畏清淨印。 ^25c4

以右手大指上節捻頭指甲上，餘三指並直申呪七遍。
所欲供養香花等令清淨者，並以此印三指點清水灑之即淨。
若有恐懼之人來求依護者，衣下結此印，稱前人名字七遍。
呪訖，前人即不復怖。
名無畏清淨印。 ^25c5

次誦不動迎請呪。 ^25c10

「那麼　三曼多　跋折囉〔二合〕喃阿哩夜跋折囉
〔二合〕摩訶俱#CB00080;陀阿蘖瑳阿蘖瑳緊之囉斯一鄧迦哩蠅俱嚧那摩莎訶」 ^25c11

用前劍印安頂上，左手中指頭三屈，三遍誦呪招召之，即來赴也。 ^26a3

次作索印。 ^26a5

以右手大母指捻中指已下三指甲，直竪頭指，
以左手中指已下三指握右手頭指，屈左手頭指押左手大母指甲上。
誦索呪曰： ^26a6

「那摩三曼多未實囉喃阿播捨判者那吽泮」 ^26a9

呪七遍已，用伏一切鬼神。
令一千二千里追人及天龍八部等，用此印呪。 ^26a11

次作師子奮迅印，如前甲印申，二頭指開直竪之，
身立如金剛勢，以印或左或右麾之，怒目瞋意吽聲誦師子呪曰： ^26a13

「那摩三曼多末實囉喃」 ^26a16

「唵阿者羅迦那戰拏娑太耶吽泮」 ^26a17

誦七遍，能降伏一切惡魔等。
以印魔惡雲雨，應時皆散。
散已解印。 ^26a18

若惡風雨不止者，取棘針和白芥子，燒呪一百八遍，更誦根本呪一百八遍。
非但風雨散止，其龍神等却來擁護行者。 ^26a20

次作根本心中呪印。 ^26a23

先結眼印，以右手無名指小指握大母指頭，
直申頭指中指於額上兩眉間，垂頭指中指向下漸向髮際，
引之向上，名不動使者天眼印。
誦心中呪呪之。 ^26a24

「唵質路古婆皤耶莎訶」 ^26a27

作瞋怒意，吽字作聲誦，稱怨家名字，大鬼神捉彼人心令其降伏。
若常依此誦不斷絕，必得眼通，見三千大千世界及三界中事，
如對目前等無有異。 ^26a29

次作根本心印。 ^26b4

兩手合掌便內相叉，令十指頭並入掌中訖，
直申二頭指頭相拄，二大母指拘取二無名指甲，名根本印。
誦心呪曰： ^26b5

「那摩三曼多　末實囉〔二合引〕喃　怛囉吒
〔半音〕阿目伽戰拏摩訶嚧灑拏娑 #CB03568;
〔二合引〕吒耶吽怛囉〔二合〕跛耶怛囉〔二合〕
跛耶吽怛囉〔二合〕吒怛囉吒鴆忙〔去〕」 ^26b8

每日自食，先出種種飲食一分，於一盞中著。
待食了，誦呪七遍，呪之瀉淨處著。
日別如此，所去處常得擁護逐後。 ^26b12

復有一字呪： ^26b15

「那摩三曼多　末實囉喃鴆」 ^26b16

用前根本印呪之。
常誦結印不斷絕，亦常不離左右也。 ^26b17

不動寶山印 ^26b19

兩手十指向內相叉，急握成拳，名不動寶山印。 ^26b20

頭印 ^26b22

右手大母指屈入掌中，四指握為拳，頂上安之名頭印。 ^26b23

一髻印 ^26b25

即此頭印上申頭指中指相並安左頂上，
便引向下，耳前下，名使者一髻印。 ^26b26

口印 ^26b28

二手相並，以二小指相叉，屈二無名指握小指第二節，
以二大母指捻無名指甲，二中指頭相拄，
二頭指屈捻二中指背第三節，從掌向上數第三，
安此印口上，名口印。 ^26b29

次作心印。 ^26c4

即依口印，屈二頭指入二大母指根，安心上如獨鈷金剛杵形，
名曰心印。 ^26c5

次作火焰印。 ^26c7

右手大拇指押小指甲上，左手握大母指作拳，
申頭指內右手掌中，從右邊遶頭上過向左，
猶如旋皆光勢，名曰水焰印也。 ^26c8

遮火印 ^26c11

並二手，各握大母指為拳，屈二頭指入大指根內，
拳相向並之，能除一切火難。 ^26c12

已前法印，每念誦時依次用之，口誦呪不停。
但持根本呪有功已後，餘呪印但誦結即用有驗，更亦不須受持。 ^26c14

總攝慈救不動呪曰： ^27a1

「那麼三曼多嚩日囉〔二合〕赦戰拏摩訶盧灑拏馺頗吒也吽怛剌
〔二合〕吒鴆〔呼恨反〕忙」 ^27a2

此呪出毘盧遮那經，能攝諸印法。
作前法了，即誦此呪一七遍已，心念不動尊，
亦作前劍印，印額、左右肩、心上及喉上五處。
誦此呪呪一百八遍，當自想身如俱摩羅狀，然後彈指而散。 ^27a5

復次有法，於屍陀林中取死人衣裳，畫不動使者，
取行人已身上血，開解之。
畫像向西，行者向東，對此像念誦。
每日三時沐浴著濕衣裳，默然念一落叉。
滿已，至月二十三日，饌一切鬼神。
飲食法，取種種米、種種豆、油麻等並相和作飯，
於八方散之，自身一日一夜不食。
覓一死人具足相貌者，洗之令淨，著衣裳，
置畫像前仰臥，脚向西。
燒香，自身護身，四面結界訖，行人坐死人心上念誦。
一萬遍滿已，死人即動。
不須怕懼，但堅壓著急念誦，待死人口中吐蓮花出，
取花執之，即變身化如十五六童子相貌，
乘空而去，乃至梵天上無處不至，自在遊行也。
此別行法，若有凶險恐懼之處，或有官事逼惱者，當一心誦根本呪。
亦可書呪釘於庭中令入地中，萬妖不敢動作。
亦可釘此慈救呪上好。
但淨室中結界護身，繫心不動使者，專念不絕，
多誦彌佳，乃至十洛叉。
每食出一分食供養不動使者，自想心念勤勤莫間斷。
此最根本速得感驗，功益自如，莫向人說。
又一洛叉，十萬遍也。
不動使者法略要盡此。
下信受奉行。 ^27a10

憂丘滿願法 ^27b3

若有善男女人比丘比丘尼等，或有厄難、
或求官爵、或見貴人、或有請覓者，當令五香燒之，
誦念令滿十萬遍，不得間斷。
若日促須願，則多人同念，令速得共滿前數，亦得滿願。
呪曰： ^27b4

「迴光菩薩　迴喜菩薩　阿耨大天　志德菩薩　憂丘婆丘　清淨比丘　唯願某甲　官事得了　死事即休　諸天菩薩　外國羅漢　救濟某甲　過災度難唯願慈悲滿弟子願。」 ^27b9

持法先誦令熟念之，口不出聲，滿十萬遍數訖，即獲所願。
若求速効，行住不得間斷。
事大者眾誦，行出即不須燒香。
若在家坐念，必須燒五香也。
安息香、零陵香、霍香、沈香、熏陸香。
若無沈香，以白檀代之亦得。
必不得闕安悉香及零陵、霍香也。
不動使者陀羅尼祕密法一卷
 ^27b16
