
hui:: 
pin:: 
### 2
大般若波羅蜜多經卷第七十八
三藏法師玄奘奉　詔譯
初分天帝品第二十二之二
「憍尸迦！若菩薩摩訶薩以應一切智智心，
用無所得為方便，思惟地界無常，思惟水、
火、風、空、識界無常；思惟地界苦，思惟水、
火、風、空、識界苦；思惟地界無我，思惟水、
火、風、空、識界無我；思惟地界不淨，思惟水、
火、風、空、識界不淨；思惟地界空，思惟水、
火、風、空、識界空；思惟地界無相，思惟水、
火、風、空、識界無相；思惟地界無願，思惟水、
火、風、空、識界無願；思惟地界寂靜，思惟水、
火、風、空、識界寂靜；思惟地界遠離，思惟水、
火、風、空、識界遠離；思惟地界如病，思惟水、
火、風、空、識界如病；思惟地界如癰，思惟水、
火、風、空、識界如癰；思惟地界如箭，思惟水、
火、風、空、識界如箭；思惟地界如瘡，思惟水、
火、風、空、識界如瘡；思惟地界熱惱，思惟水、
火、風、空、識界熱惱；思惟地界逼切，思惟水、
火、風、空、識界逼切；思惟地界敗壞，思惟水、
火、風、空、識界敗壞；思惟地界衰朽，思惟水、
火、風、空、識界衰朽；思惟地界變動，思惟水、
火、風、空、識界變動；思惟地界速滅，思惟水、
火、風、空、識界速滅；思惟地界可畏，思惟水、
火、風、空、識界可畏；思惟地界可厭，思惟水、
火、風、空、識界可厭；思惟地界有災，思惟水、
火、風、空、識界有災；思惟地界有橫，思惟水、
火、風、空、識界有橫；思惟地界有疫，思惟水、
火、風、空、識界有疫；思惟地界有癘，思惟水、
火、風、空、識界有癘；思惟地界性不安隱，
思惟水、火、風、空、識界性不安隱；思惟地界不可保信，
思惟水、火、風、空、識界不可保信；思惟地界無生無滅，
思惟水、火、風、空、識界無生無滅；思惟地界無染無淨，
思惟水、火、風、空、識界無染無淨；思惟地界無作無為，
思惟水、火、風、空、識界無作無為。
憍尸迦！是為菩薩摩訶薩般若波羅蜜多。 ^436c10

「憍尸迦！若菩薩摩訶薩以應一切智智心，
用無所得為方便，思惟無明無常，思惟行、
識、名色、六處、觸、受、愛、取、有、生、老死愁歎苦憂惱無常；
思惟無明苦，思惟行乃至老死愁歎苦憂惱苦；
思惟無明無我，思惟行乃至老死愁歎苦憂惱無我；
思惟無明不淨，思惟行乃至老死愁歎苦憂惱不淨；
思惟無明空，思惟行乃至老死愁歎苦憂惱空；
思惟無明無相，思惟行乃至老死愁歎苦憂惱無相；
思惟無明無願，思惟行乃至老死愁歎苦憂惱無願；
思惟無明寂靜，思惟行乃至老死愁歎苦憂惱寂靜；
思惟無明遠離，思惟行乃至老死愁歎苦憂惱遠離；
思惟無明如病，思惟行乃至老死愁歎苦憂惱如病；
思惟無明如癰，思惟行乃至老死愁歎苦憂惱如癰；
思惟無明如箭，思惟行乃至老死愁歎苦憂惱如箭；
思惟無明如瘡，思惟行乃至老死愁歎苦憂惱如瘡；
思惟無明熱惱，思惟行乃至老死愁歎苦憂惱熱惱；
思惟無明逼切，思惟行乃至老死愁歎苦憂惱逼切；
思惟無明敗壞，思惟行乃至老死愁歎苦憂惱敗壞；
思惟無明衰朽，思惟行乃至老死愁歎苦憂惱衰朽；
思惟無明變動，思惟行乃至老死愁歎苦憂惱變動；
思惟無明速滅，思惟行乃至老死愁歎苦憂惱速滅；
思惟無明可畏，思惟行乃至老死愁歎苦憂惱可畏；
思惟無明可厭，思惟行乃至老死愁歎苦憂惱可厭；
思惟無明有災，思惟行乃至老死愁歎苦憂惱有災；
思惟無明有橫，思惟行乃至老死愁歎苦憂惱有橫；
思惟無明有疫，思惟行乃至老死愁歎苦憂惱有疫；
思惟無明有癘，思惟行乃至老死愁歎苦憂惱有癘；
思惟無明性不安隱，思惟行乃至老死愁歎苦憂惱性不安隱；
思惟無明不可保信，思惟行乃至老死愁歎苦憂惱不可保信；
思惟無明無生無滅，思惟行乃至老死愁歎苦憂惱無生無滅；
思惟無明無染無淨，思惟行乃至老死愁歎苦憂惱無染無淨；
思惟無明無作無為，思惟行乃至老死愁歎苦憂惱無作無為。
憍尸迦！是為菩薩摩訶薩般若波羅蜜多。 ^437a13

「復次，憍尸迦！若菩薩摩訶薩以應一切智智心，
用無所得為方便，觀察內空無我、我所，
觀察外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空無我、我所；
觀察內空無相，觀察外空乃至無性自性空無相；
觀察內空無願，觀察外空乃至無性自性空無願；
觀察內空寂靜，觀察外空乃至無性自性空寂靜；
觀察內空遠離，觀察外空乃至無性自性空遠離；
觀察內空無生無滅，觀察外空乃至無性自性空無生無滅；
觀察內空無染無淨，觀察外空乃至無性自性空無染無淨；
觀察內空無作無為，觀察外空乃至無性自性空無作無為。
憍尸迦！是為菩薩摩訶薩般若波羅蜜多。 ^437b24

「憍尸迦！若菩薩摩訶薩以應一切智智心，
用無所得為方便，觀察真如無我、我所，
觀察法界、法性、不虛妄性、不變異性、平等性、
離生性、法定、法住、實際、虛空界、不思議界無我、
我所；觀察真如無相，觀察法界乃至不思議界無相；
觀察真如無願，觀察法界乃至不思議界無願；
觀察真如寂靜，觀察法界乃至不思議界寂靜；
觀察真如遠離，觀察法界乃至不思議界遠離；
觀察真如無生無滅，觀察法界乃至不思議界無生無滅；
觀察真如無染無淨，觀察法界乃至不思議界無染無淨；
觀察真如無作無為，觀察法界乃至不思議界無作無為。
憍尸迦！是為菩薩摩訶薩般若波羅蜜多。 ^437c10

「復次，憍尸迦！若菩薩摩訶薩以應一切智智心，
用無所得為方便行布施波羅蜜多；若菩薩摩訶薩以應一切智智心，
用無所得為方便行淨戒波羅蜜多；若菩薩摩訶薩以應一切智智心，
用無所得為方便行安忍波羅蜜多；若菩薩摩訶薩以應一切智智心，
用無所得為方便行精進波羅蜜多；若菩薩摩訶薩以應一切智智心，
用無所得為方便行靜慮波羅蜜多；若菩薩摩訶薩以應一切智智心，
用無所得為方便行般若波羅蜜多。
憍尸迦！是為菩薩摩訶薩般若波羅蜜多。 ^437c24

「復次，憍尸迦！若菩薩摩訶薩以應一切智智心，
用無所得為方便修四靜慮；若菩薩摩訶薩以應一切智智心，
用無所得為方便修四無量；若菩薩摩訶薩以應一切智智心，
用無所得為方便修四無色定。 ^438a5

「若菩薩摩訶薩以應一切智智心，用無所得為方便修八解脫；
若菩薩摩訶薩以應一切智智心，用無所得為方便修八勝處；
若菩薩摩訶薩以應一切智智心，用無所得為方便修九次第定；
若菩薩摩訶薩以應一切智智心，用無所得為方便修十遍處。 ^438a10

「若菩薩摩訶薩以應一切智智心，用無所得為方便修四念住；
若菩薩摩訶薩以應一切智智心，用無所得為方便修四正斷；
若菩薩摩訶薩以應一切智智心，用無所得為方便修四神足；
若菩薩摩訶薩以應一切智智心，用無所得為方便修五根；
若菩薩摩訶薩以應一切智智心，用無所得為方便修五力；
若菩薩摩訶薩以應一切智智心，用無所得為方便修七等覺支；
若菩薩摩訶薩以應一切智智心，用無所得為方便修八聖道支。 ^438a16

「若菩薩摩訶薩以應一切智智心，用無所得為方便修空解脫門；
若菩薩摩訶薩以應一切智智心，用無所得為方便修無相解脫門；
若菩薩摩訶薩以應一切智智心，用無所得為方便修無願解脫門。 ^438a26

「若菩薩摩訶薩以應一切智智心，用無所得為方便修四聖諦智。 ^438b1

「若菩薩摩訶薩以應一切智智心，用無所得為方便修五眼；
若菩薩摩訶薩以應一切智智心，用無所得為方便修六神通。 ^438b3

「若菩薩摩訶薩以應一切智智心，用無所得為方便修佛十力；
若菩薩摩訶薩以應一切智智心，用無所得為方便修四無所畏；
若菩薩摩訶薩以應一切智智心，用無所得為方便修四無礙解；
若菩薩摩訶薩以應一切智智心，用無所得為方便修大慈、
大悲、大喜、大捨；若菩薩摩訶薩以應一切智智心，用無所得為方便修十八佛不共法。 ^438b5

「若菩薩摩訶薩以應一切智智心，用無所得為方便修無忘失法；
若菩薩摩訶薩以應一切智智心，用無所得為方便修恒住捨性。 ^438b13

「若菩薩摩訶薩以應一切智智心，用無所得為方便修一切陀羅尼門；
若菩薩摩訶薩以應一切智智心，用無所得為方便修一切三摩地門。 ^438b16

「若菩薩摩訶薩以應一切智智心，用無所得為方便修一切智；
若菩薩摩訶薩以應一切智智心，用無所得為方便修道相智；
若菩薩摩訶薩以應一切智智心，用無所得為方便修一切相智。 ^438b19

「憍尸迦！是為菩薩摩訶薩般若波羅蜜多。 ^438b24

「復次，憍尸迦！若菩薩摩訶薩修行般若波羅蜜多時，
作如是觀：『唯有諸法互相緣藉，滋潤增長遍滿充溢，
無我、我所。』復作是觀：『菩薩摩訶薩迴向心不與菩提心和合，
菩提心不與迴向心和合，迴向心於菩提心中無所有不可得，
菩提心於迴向心中無所有不可得。
菩薩摩訶薩雖觀諸法，而於諸法都無所見。』
憍尸迦！是為菩薩摩訶薩般若波羅蜜多。」 ^438b26

時，天帝釋問善現言：「大德！
云何菩薩摩訶薩迴向心不與菩提心和合？
云何菩提心不與迴向心和合？
云何迴向心於菩提心中無所有不可得？
云何菩提心於迴向心中無所有不可得？」 ^438c4

善現答言：「憍尸迦！
菩薩摩訶薩迴向心則非心，菩提心亦非心，
若非心則不可思議，不應非心迴向非心，
亦不應非心迴向不可思議，不應不可思議迴向不可思議，
亦不應不可思議迴向非心。
何以故？非心即是不可思議，不可思議即是非心，
如是二種俱無所有，無所有中無迴向故。
憍尸迦！若作是觀，是為菩薩摩訶薩般若波羅蜜多。」 ^438c9

爾時，世尊讚善現言：「善哉！
善哉！汝善能為諸菩薩摩訶薩宣說般若波羅蜜多，
亦善能勸勵諸菩薩摩訶薩，令歡喜踊躍修學般若波羅蜜多。」 ^438c18

時，具壽善現白佛言：「世尊！
我既知恩不應不報。
何以故？過去諸佛及諸弟子，為諸菩薩摩訶薩宣說六波羅蜜多，
示現教導讚勵慶喜，安撫建立令得究竟。
世尊爾時亦在中學，今證無上正等菩提，
故我亦應承順佛教，為諸菩薩摩訶薩宣說六波羅蜜多，
示現教導讚勵慶喜，安撫建立令得究竟，
速證無上正等菩提，是則名為報彼恩德。」
爾時，具壽善現告天帝釋言：「憍尸迦！
汝問云何菩薩摩訶薩應住般若波羅蜜多者，諦聽！
諦聽！當為汝說菩薩摩訶薩於般若波羅蜜多，如所應住不應住相。 ^438c21

「憍尸迦！色，色性空；受、想、行、識，受、想、行、識性空；
菩薩摩訶薩，菩薩摩訶薩性空。
若色性空，若受、想、行、識性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439a3

「憍尸迦！眼處，眼處性空；耳、鼻、舌、身、意處，
耳、鼻、舌、身、意處性空；菩薩摩訶薩，菩薩摩訶薩性空。
若眼處性空，若耳、鼻、舌、身、意處性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439a8

「憍尸迦！色處，色處性空；聲、香、味、觸、法處，
聲、香、味、觸、法處性空；菩薩摩訶薩，菩薩摩訶薩性空。
若色處性空，若聲、香、味、觸、法處性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439a13

「憍尸迦！眼界，眼界性空；色界、眼識界及眼觸、
眼觸為緣所生諸受，色界乃至眼觸為緣所生諸受性空；
菩薩摩訶薩，菩薩摩訶薩性空。
若眼界性空，若色界、眼識界及眼觸、眼觸為緣所生諸受性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439a18

「憍尸迦！耳界，耳界性空；聲界、耳識界及耳觸、
耳觸為緣所生諸受，聲界乃至耳觸為緣所生諸受性空；
菩薩摩訶薩，菩薩摩訶薩性空。
若耳界性空，若聲界、耳識界及耳觸、耳觸為緣所生諸受性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439a24

「憍尸迦！鼻界，鼻界性空；香界、鼻識界及鼻觸、
鼻觸為緣所生諸受，香界乃至鼻觸為緣所生諸受性空；
菩薩摩訶薩，菩薩摩訶薩性空。
若鼻界性空，若香界、鼻識界及鼻觸、鼻觸為緣所生諸受性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439b2

「憍尸迦！舌界，舌界性空；味界、舌識界及舌觸、
舌觸為緣所生諸受，味界乃至舌觸為緣所生諸受性空；
菩薩摩訶薩，菩薩摩訶薩性空。
若舌界性空，若味界、舌識界及舌觸、舌觸為緣所生諸受性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439b9

「憍尸迦！身界，身界性空；觸界、身識界及身觸、
身觸為緣所生諸受，觸界乃至身觸為緣所生諸受性空；
菩薩摩訶薩，菩薩摩訶薩性空。
若身界性空，若觸界、身識界及身觸、身觸為緣所生諸受性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439b15

「憍尸迦！意界，意界性空；法界、意識界及意觸、
意觸為緣所生諸受，法界乃至意觸為緣所生諸受性空；
菩薩摩訶薩，菩薩摩訶薩性空。
若意界性空，若法界、意識界及意觸、意觸為緣所生諸受性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439b22

「憍尸迦！地界，地界性空；水、火、風、空、識界，
水、火、風、空、識界性空；菩薩摩訶薩，菩薩摩訶薩性空。
若地界性空，若水、火、風、空、識界性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439b29

「憍尸迦！苦聖諦，苦聖諦性空；集、滅、道聖諦，
集、滅、道聖諦性空；菩薩摩訶薩，菩薩摩訶薩性空。
若苦聖諦性空，若集、滅、道聖諦性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439c5

「憍尸迦！無明，無明性空；行、識、名色、六處、
觸、受、愛、取、有、生、老死愁歎苦憂惱，行乃至老死愁歎苦憂惱性空；
菩薩摩訶薩，菩薩摩訶薩性空。
若無明性空，若行 " resp=乃至老死愁歎苦憂惱性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439c10

「憍尸迦！內空，內空性空；外空、內外空、空空、
大空、勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，
外空乃至無性自性空性空；菩薩摩訶薩，菩薩摩訶薩性空。
若內空性空，若外空乃至無性自性空性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439c16

「憍尸迦！真如，真如性空；法界、法性、不虛妄性、
不變異性、平等性、離生性、法定、法住、實際、
虛空界、不思議界，法界乃至不思議界性空；
菩薩摩訶薩，菩薩摩訶薩性空。
若真如性空，若法界乃至不思議界性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^439c25

「憍尸迦！布施波羅蜜多，布施波羅蜜多性空；
淨戒、安忍、精進、靜慮、般若波羅蜜多，淨戒乃至般若波羅蜜多性空；
菩薩摩訶薩，菩薩摩訶薩性空。
若布施波羅蜜多性空，若淨戒、安忍、精進、
靜慮、般若波羅蜜多性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440a3

「憍尸迦！四靜慮，四靜慮性空；四無量、四無色定，
四無量、四無色定性空；菩薩摩訶薩，菩薩摩訶薩性空。
若四靜慮性空，若四無量、四無色定性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440a10

「憍尸迦！八解脫，八解脫性空；八勝處、九次第定、
十遍處，八勝處、九次第定、十遍處性空；
菩薩摩訶薩，菩薩摩訶薩性空。
若八解脫性空，若八勝處、九次第定、十遍處性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440a15

「憍尸迦！四念住，四念住性空；四正斷、四神足、
五根、五力、七等覺支、八聖道支，四正斷乃至八聖道支性空；
菩薩摩訶薩，菩薩摩訶薩性空。
若四念住性空，若四正斷、四神足、五根、
五力、七等覺支、八聖道支性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440a21

「憍尸迦！空解脫門，空解脫門性空；無相、
無願解脫門，無相、無願解脫門性空；菩薩摩訶薩，菩薩摩訶薩性空。
若空解脫門性空，若無相、無願解脫門性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440a28

「憍尸迦！五眼，五眼性空；六神通，六神通性空；
菩薩摩訶薩，菩薩摩訶薩性空。
若五眼性空，若六神通性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440b4

「憍尸迦！佛十力，佛十力性空；四無所畏、
四無礙解、大慈、大悲、大喜、大捨、十八佛不共法，
四無所畏乃至十八佛不共法性空；菩薩摩訶薩，菩薩摩訶薩性空。
若佛十力性空，若四無所畏、四無礙解、
大慈、大悲、大喜、大捨、十八佛不共法性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440b9

「憍尸迦！無忘失法，無忘失法性空；恒住捨性，
恒住捨性性空；菩薩摩訶薩，菩薩摩訶薩性空。
若無忘失法性空，若恒住捨性性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440b16

「憍尸迦！一切陀羅尼門，一切陀羅尼門性空；
一切三摩地門，一切三摩地門性空；菩薩摩訶薩，菩薩摩訶薩性空。
若一切陀羅尼門性空，若一切三摩地門性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440b21

「憍尸迦！一切智，一切智性空；道相智、一切相智，
道相智、一切相智性空；菩薩摩訶薩，菩薩摩訶薩性空。
若一切智性空，若道相智、一切相智性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440b27

「憍尸迦！聲聞乘，聲聞乘性空；獨覺乘、無上乘，
獨覺乘、無上乘性空；菩薩摩訶薩，菩薩摩訶薩性空。
若聲聞乘性空，若獨覺乘、無上乘性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440c4

「憍尸迦！預流，預流性空；一來、不還、阿羅漢、
獨覺、菩薩、如來，一來乃至如來性空；菩薩摩訶薩，菩薩摩訶薩性空。
若預流性空，若一來、不還、阿羅漢、獨覺、
菩薩、如來性空，若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440c9

「憍尸迦！極喜地，極喜地性空；離垢地、發光地、
焰慧地、極難勝地、現前地、遠行地、不動地、
善慧地、法雲地，離垢地乃至法雲地性空；
菩薩摩訶薩，菩薩摩訶薩性空。
若極喜地性空，若離垢地乃至法雲地性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。 ^440c15

「憍尸迦！異生地，異生地性空；種姓地、第八地、
具見地、薄地、離欲地、已辦地、獨覺地、菩薩地、
如來地，種姓地乃至如來地性空；菩薩摩訶薩，菩薩摩訶薩性空。
若異生地性空，若種姓地乃至如來地性空，
若菩薩摩訶薩性空，如是一切皆無二無二分。
憍尸迦！菩薩摩訶薩於般若波羅蜜多應如是住。」 ^440c21

時，天帝釋問善現言：「云何菩薩摩訶薩行般若波羅蜜多時所不應住？」 ^440c29

善現答言：「憍尸迦！
菩薩摩訶薩行般若波羅蜜多時，不應住色，
不應住受、想、行、識。
何以故？以有所得為方便故。 ^441a1

「憍尸迦！菩薩摩訶薩行般若波羅蜜多時，
不應住眼處，不應住耳、鼻、舌、身、意處。
何以故？以有所得為方便故。 ^441a4

「憍尸迦！菩薩摩訶薩行般若波羅蜜多時，
不應住色處，不應住聲、香、味、觸、法處。
何以故？以有所得為方便故。 ^441a6

「憍尸迦！菩薩摩訶薩行般若波羅蜜多時，
不應住眼界，不應住色界、眼識界及眼觸、眼觸為緣所生諸受。
何以故？以有所得為方便故。 ^441a8

「憍尸迦！菩薩摩訶薩行般若波羅蜜多時，
不應住耳界，不應住聲界、耳識界及耳觸、耳觸為緣所生諸受。
何以故？以有所得為方便故。 ^441a11

「憍尸迦！菩薩摩訶薩行般若波羅蜜多時，
不應住鼻界，不應住香界、鼻識界及鼻觸、鼻觸為緣所生諸受。
何以故？以有所得為方便故。 ^441a14

「憍尸迦！菩薩摩訶薩行般若波羅蜜多時，
不應住舌界，不應住味界、舌識界及舌觸、舌觸為緣所生諸受。
何以故？以有所得為方便故。 ^441a17

「憍尸迦！菩薩摩訶薩行般若波羅蜜多時，
不應住身界，不應住觸界、身識界及身觸、身觸為緣所生諸受。
何以故？以有所得為方便故。 ^441a20

「憍尸迦！菩薩摩訶薩行般若波羅蜜多時，
不應住意界，不應住法界、意識界及意觸、意觸為緣所生諸受。
何以故？以有所得為方便故。 ^441a23

「憍尸迦！菩薩摩訶薩行般若波羅蜜多時，
不應住地界，不應住水、火、風、空、識界。
何以故？以有所得為方便故。 ^441a26

「憍尸迦！菩薩摩訶薩行般若波羅蜜多時，
不應住苦聖諦，不應住集、滅、道聖諦。
何以故？以有所得為方便故。 ^441a29

「憍尸迦！菩薩摩訶薩行般若波羅蜜多時，
不應住無明，不應住行、識、名色、六處、觸、
受、愛、取、有、生、老死愁歎苦憂惱。
何以故？以有所得為方便故。 ^441b2

「憍尸迦！菩薩摩訶薩行般若波羅蜜多時，
不應住內空，不應住外空、內外空、空空、
大空、勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空。
何以故？以有所得為方便故。 ^441b5

「憍尸迦！菩薩摩訶薩行般若波羅蜜多時，
不應住真如，不應住法界、法性、不虛妄性、
不變異性、平等性、離生性、法定、法住、實際、
虛空界、不思議界。
何以故？以有所得為方便故。 ^441b11

「憍尸迦！菩薩摩訶薩行般若波羅蜜多時，
不應住布施波羅蜜多，不應住淨戒、安忍、
精進、靜慮、般若波羅蜜多。
何以故？以有所得為方便故。 ^441b14

「憍尸迦！菩薩摩訶薩行般若波羅蜜多時，
不應住四靜慮，不應住四無量、四無色定。
何以故？以有所得為方便故。 ^441b18

「憍尸迦！菩薩摩訶薩行般若波羅蜜多時，
不應住八解脫，不應住八勝處、九次第定、十遍處。
何以故？以有所得為方便故。 ^441b20

「憍尸迦！菩薩摩訶薩行般若波羅蜜多時，
不應住四念住，不應住四正斷、四神足、
五根、五力、七等覺支、八聖道支。
何以故？以有所得為方便故。 ^441b23

「憍尸迦！菩薩摩訶薩行般若波羅蜜多時，
不應住空解脫門，不應住無相、無願解脫門。
何以故？以有所得為方便故。 ^441b26

「憍尸迦！菩薩摩訶薩行般若波羅蜜多時，
不應住五眼，不應住六神通。
何以故？以有所得為方便故。 ^441b29

「憍尸迦！菩薩摩訶薩行般若波羅蜜多時，
不應住佛十力，不應住四無所畏、四無礙解、
大慈、大悲、大喜、大捨、十八佛不共法。
何以故？以有所得為方便故。 ^441c2

「憍尸迦！菩薩摩訶薩行般若波羅蜜多時，
不應住無忘失法，不應住恒住捨性。
何以故？以有所得為方便故。 ^441c5

「憍尸迦！菩薩摩訶薩行般若波羅蜜多時，
不應住一切陀羅尼門，不應住一切三摩地門。
何以故？以有所得為方便故。 ^441c8

「憍尸迦！菩薩摩訶薩行般若波羅蜜多時，
不應住一切智，不應住道相智、一切相智。
何以故？以有所得為方便故。 ^441c11

「憍尸迦！菩薩摩訶薩行般若波羅蜜多時，
不應住聲聞乘，不應住獨覺乘、無上乘。
何以故？以有所得為方便故。 ^441c13

「憍尸迦！菩薩摩訶薩行般若波羅蜜多時，
不應住預流果，不應住一來、不還、阿羅漢果、
獨覺、菩薩、如來。何以故？
以有所得為方便故。 ^441c16

「憍尸迦！菩薩摩訶薩行般若波羅蜜多時，
不應住極喜地，不應住離垢地、發光地、
焰慧地、極難勝地、現前地、遠行地、不動地、
善慧地、法雲地。何以故？
以有所得為方便故。 ^441c19

「憍尸迦！菩薩摩訶薩行般若波羅蜜多時，
不應住異生地，不應住種姓地、第八地、
具見地、薄地、離欲地、已辦地、獨覺地、菩薩地、如來地。
何以故？以有所得為方便故。
大般若波羅蜜多經卷第七十八
 ^441c22
