
jing:: 佛說守護大千國土經卷下
translator:: 西天北印度烏填曩國帝釋宮寺傳法大師三藏沙門賜紫臣施護奉　詔譯
是時，索訶世界主大梵天王，及天帝釋、
護世四大天王，即起禮佛同聲白言：「世尊！
惟願以此守護大千國土大明王威神之力，護持我等各并眷屬及餘一切諸眾生類令得安樂。
以是密印印於四方，及以密印印彼一切藥叉、
羅剎、步多鬼神令彼調順。
其中若有起毒害心行不饒益者，以是大明王陀羅尼而為謫罰使令調順。
此大明王甚深經典佛之密印，我今頂受不敢違越。」 ^588a19

是時，世尊以是密印而印持之，即說大明王陀羅尼曰： ^588a28

「曩莫三滿跢沒馱〔引〕南〔引〕唵〔引〕迦陵擬
〔引〕婆囉禰〔引〕惹那仡哩〔二合〕惹麼帝〔引〕
星賀麼禰〔引〕娑誐嚕〔引〕仡囉〔二合〕鉢囉
〔二合〕鉢帝〔二合引〕卑娑誐〔引〕彌#CB00576;
〔引〕麼梨#CB00576;虎嚕氷誐梨銘賀恒賀恒賀恒賀恒賀恒素那#CB00576;嚩囉
〔引〕仡囉〔二合〕嚩底賀悉底〔二合〕#CB00576;
〔引〕嚩囉嚩底贊拏〔引〕梨嚩囉顋儞曳〔二合〕
左左囉〔引〕左哩〔引〕娑嚩〔二合引〕賀〔引〕」 ^588b1

是時，世尊復說此守護大千國土大明王陀羅尼時，
三千大千世界六種震動，四方四隅所有一切藥叉、
羅剎、步多鬼神，出大音聲，其聲可怖而作是言：「苦哉！
苦哉！云何今日有是災難，如我等眾今見破壞皆悉殞滅。」
作是語已，心懷愁惱。
是時世尊變化大地為金剛寶，彼諸藥叉、
羅剎、步多鬼神，即坐於彼金剛之地，以佛神通威德力故皆悉倒地，
諸藥叉、羅剎、步多鬼神，恐怖轉增四散馳走。
時護世四大天王，即變四方周匝火焰，炎熱熾盛無有去路。
彼諸藥叉、羅剎、步多鬼神見是事已，展轉惶怖走向虛空。
是時索訶世界主大梵天王承佛威神，
於虛空中現大鐵蓋，高七多羅樹周遍普覆，
彼諸藥叉、羅剎、步多鬼神，徘徊空中終不能脫。
是時帝釋天主於虛空中，即現山石、劍戟、
弓箭、搶矟，及以樹木如雨而下。
即於是時此索訶世界中，復有五千大藥叉，
以是大明王陀羅尼威神之力，自縛而來皆集佛會，
心懷恐怖，身體戰慄，猶如瘧病，頂禮佛足在一面住，
合掌向佛而作是言：「大沙門憍答摩，常以大悲拯接群品，利樂救護一切眾生。
大沙門憍答摩，我今怖懼無能救濟，惟願大悲救護我等令免斯苦。」 ^588b8

爾時，世尊語諸大藥叉、羅剎、步多鬼神等言：
「汝等當知，從今已去奉持我法，受持戒行，不得違越。
汝等若有不順我語者，如殺父母、殺阿羅漢、
破和合僧、出佛身血亦復如是，若諸藥叉等違我法印，
不順我呪者，為大明王棄擲於地，頭破七分，身體骨肉悉皆碎壞。
若復藥叉得種種病身生斑黑，不能飛空常墮於地。
汝今當知，若有此守護大千國土大明王經所在之處，
不得違越自恣其意，當順佛語，令汝安樂。」
時彼諸藥叉、羅剎、步多鬼神、人及非人，
奉佛教勅，各還本處。
毘耶離大城王及人民，悉得免離一切災難。
彼毘耶離大城一切飛鳥、鸚鵡、舍利，及俱枳羅、
鴛鴦、孔雀，有如是等眾鳥和鳴，出妙音聲，
皆作是言：「如來大悲演斯妙法，利益安樂一切眾生，
我等今者不為藥叉及羅剎娑、步多鬼神之所殺害，免是災難。
我今自命無所怖懼。」
于時復有無數諸天女、諸緊那羅女，各各執持自然珍寶眾妙樂器而供養佛。
於虛空中復有種種天諸樂器簫、笛、箜篌、
琴、瑟、鼓吹如是天樂，不鼓自鳴，而供養佛。
復有諸樹所謂吉祥果樹、阿摩羅果樹、
尼俱律陀樹、波羅利樹，如是等種種諸樹，皆悉自然出眾妙香。
復有百千天眾，於虛空中恭敬禮拜，同聲讚言：「善哉！
善哉！我等今者獲大勝利。」
散種種花，燒種種香而供養佛，人及非人亦以花香而供養佛。 ^588c2

是時四大天王同時合掌，而白佛言：「世尊！
云何以此大明王經典佛之密印，守護一切國土城邑聚落，
令得遠離諸不吉祥執魅之事？」 ^588c27

佛告四大天王：「若諸比丘清淨嚴潔，依法受持讀誦書寫供養，
如是人等所有一切怖畏、一切怨家、一切鬪戰枷鎖禁繫、
更相殺害更相是非，種種災難不善之業永不復受。
若國土城邑聚落，為彼藥叉、羅剎、步多鬼神所惱亂者，
或於王宮、或僧伽藍、或居聚落、或居莊園，
建曼拏羅，結其地界，清淨嚴潔，當淨沐浴，
身著白衣，食三白食，令諸人民不食五辛，
受持禁戒，於諸眾生起平等心、憐慜心，
燒種種香、塗香、粖香，散諸雜花而為供養。
令諸童女清淨沐浴，著新潔衣種種嚴飾，
手執四鈴，持四寶椀，椀中滿盛供養飲食，
取平旦時誦此大明王陀羅尼，加持白線滿六十兩，
即以神線掛在塔頂，或安表剎或掛大樹，
從月一日至十五日，讀誦此守護大千國土大明王陀羅尼經，
種種花香而為供養。
如是國土王宮，乃至娑羅林中青牛欄中，
及餘畜類所居之處，掃除清淨，嚴飾門戶，
周遍皆以香水散灑，復以種種燒香熏之。
掘地作爐，安佉禰囉木燒為護摩，散諸雜花一切種子及白芥子，
擲散四方及擲火中，以種種色自染其線，
繫門戶上，令線下垂，出入往還悉令安樂，乃至畜生亦復如是。
又以此經書寫受持讀誦供養，於高顯處而安置之，使其國土一切人民皆獲安樂。
若有病者當，以此經置其人前，種種供養，皆得安樂。」 ^589a1

佛告四大天王：「若為國土建曼拏羅，當安佛像，
結跏趺坐，以是密印安置其中，及梵天王、
天帝釋、護世四王如是等像，各以密印安置其中，
及安魔醯首羅、大藥叉將、訶利帝母，香花飲食種種供養，
即作是言：『我等今者敬奉三寶，惟願大梵天王、
天帝釋、護世四大天王，及魔醯首羅、大力大藥叉將，
并一切大威德藥叉等，訶利帝母并其子及眷屬，
以如是等大威德大力諸天，大誓願力故護持國界，
使我國土王及人民各并眷屬，皆得解脫一切災難令得安樂，
一切病者諸病痛惱，令其飲食悉變妙藥，彼若飡服病得除愈。』
發是願已，即於佛像前、梵王帝釋一一像前，
以四淨器上妙飲食，自手捧持承事供養，
讀誦如是守護大千國土大明王經，及念此大明王陀羅尼，
以是經典威神力故，令其飲食，悉如妙藥，
令其諸藥以真實故成甘露味，即作是言：
『訶利帝母大天身受我供養，守護我等令得安樂，
如來大悲施我法藥甘露妙味，令諸眾生病得除愈無飢渴想，
微鉢尸如來威神力除毒，尸棄如來神通力除毒，
毘舍浮如來實語力除毒，揭句村那如來禪定力除毒，
揭諾迦牟尼如來智慧力除毒，迦葉波如來變化力除毒，我釋迦牟尼如來精進力除毒。』
如是等諸佛如來實語力，能變一切諸毒令如甘露，
能除眾生種種疾病，令諸眾生獲得上味永離飢渴。
即使病人面東而坐，其持明者受與彼藥在於掌中，念此陀羅尼而加持之。」
是時，世尊即說陀羅尼曰： ^589a27

「曩莫三滿跢沒馱〔引〕南〔引〕唵〔引〕佉吒尾佉吒佉胝尾左麗
〔引〕尾覽銘〔引〕左麗〔引〕左羅嚩帝〔引〕贊捺哩
〔二合引〕左囉抳〔引〕阿沒哩〔二合〕多#CB00576;　哩齲
〔二合引〕曬娑嚩〔二合引〕賀〔引〕」 ^589b27

佛告四大天王：「以此陀羅尼威神功德加持力故，
寒熱風等一切疾疫悉皆除愈，令我某甲并諸眷屬一切眾生皆得安樂。
若復有人以惡業故為鬼所持，作諸鬼病乃至一切惡瘡膿血者，
當為彼人建立道場，置護摩爐，種種嚴飾，
燒眾名香，散諸雜花，令其病人若男若女，
清淨沐浴，著新潔衣，日夜不眠，對持明者爐兩邊立，
以佉禰木及以棗木以為護摩，及諸種子散擲四方及擲火中。
復以種種雜色神線，繫於搶劍弓箭之上，以此大明王陀羅尼而加持之安於壇內。
亦以種種苗稼花果之根擲彼火中，亦以香水散灑火中，
想彼惡鬼以神線縛，以劍截線想為惡鬼，令線極碎擲入火中。
當欲擲時而作是言：『我今以此讀誦受持是守護大千國土大明王經佛之密印威神之力，
諸佛威力、菩薩摩訶薩力、辟支佛力、阿羅漢力、
大梵天王，及天帝釋、護世四大天王、魔醯首羅大力藥叉將及餘一切大力藥叉、
訶利帝母并其子及眷屬，如是不可思議威神之力，
以我釋迦牟尼無量精進大誓願力，截斷於彼宿世怨結鬼神之業，
令汝解脫得安隱樂。』
作是語已，即以利劍，碎截其線擲於火中，所有鬼病悉皆除愈。
譬如金剛寶破惡堅貞，如火燒薪，如日乾水，
如風吹雲，如來實語能滅世間種種惡業，
使諸鬼病速得除滅，即以種種塗香粖香，種種幡蓋而為供養。」
是時，世尊即說陀羅尼曰： ^589c2

「曩莫三滿跢沒馱〔引〕南〔引〕唵〔引〕迦佉黎佉囉黎祖
〔仁祖切〕賀尾〔二合〕#CB00576;惹嚩麗
〔引〕誐囉誐賀哩抳設〔引〕嚩哩扇〔引〕底鉢囉
〔二合〕扇〔引〕底娑嚩〔二合引〕賀〔引〕馱〔引〕嚩底娑嚩
〔二合引〕賀〔引〕那誐〔引〕左哩際〔二合引〕娑嚩
〔二合引〕賀〔引〕頗楞誐帝〔引〕娑嚩〔二合引〕
賀〔引〕薩嚩迦〔引〕齲〔引〕哩那〔二合〕妻〔引〕那#CB00576;娑嚩
〔二合引〕賀〔引〕薩嚩迦〔引〕齲〔引〕哩那〔二合〕
地多〔引〕閙〔引〕沙地滿怛囉〔二合〕尾灑喻誐薩嚩禰
〔引〕嚩帶砌〔引〕禰多〔引〕末哩禰〔二合〕多〔引〕
#CB00768;〔仁際切〕多〔引〕阿波囉
〔引〕#CB00768;多〔引〕娑嚩〔二合引〕
賀〔引〕」 ^589c29

「復次，四大天王！若復有人為毒所中，及以一切痔漏癰疽諸惡重病，
我有陀羅尼能令諸毒悉皆除滅，種種惡瘡及諸重病皆得除愈。
令其病人清淨沐浴，著新潔衣嚴飾其身，
令念誦者處於高座，誦此陀羅尼而加持之令得安樂。
以諸如來無量無邊大慈大悲力除毒，
菩薩摩訶薩威德力除毒，辟支佛神通力除毒，
聲聞受持一切神呪精進力除毒，舍利弗智慧力除毒，
目乾連神通力除毒，阿那律天眼力除毒，
大迦葉頭陀行力除毒，憍陳如最初得道力除毒，
阿難多聞慈力除毒，大梵天王及天帝釋富樂自在力除毒，
四大天王守護國界力除毒，魔醯首羅大藥叉將威猛力除毒，
訶利帝母并其子及眷屬精進威德力除毒。
以如是等諸佛如來及諸聖眾不可思議大威神力，
攝伏彼毒令如甘露，諸毒害心行不饒益者，
不敢違越，皆起慈心，護持國界令得安樂。」
是時世尊即說陀羅尼曰： ^590a9

「曩莫三滿跢〔引〕沒馱〔引〕南〔引〕唵〔引〕賀哩計
〔引〕尸 #CB00576;枳禮曀醯哩
〔引〕阿哩〔引〕半拏哩〔引〕揭吒計計〔引〕瑜哩
〔引〕賀細賀細賀細佉囕細麼嚕誐賀#CB00576;
〔引〕娑嚩〔二合引〕賀〔引〕娑目契〔引〕娑嚩〔二合引〕
賀〔引〕醯禮〔引〕娑嚩〔二合引〕賀〔引〕弭禮娑嚩
〔二合引〕賀〔引〕」 ^590a27

佛告四大天王：「以是陀羅尼加持力故，
一切諸毒悉皆除滅，及諸毒種丁瘡、漏瘡、
水腫疥癩，及有惡瘡硬如鐵石，如是七種極毒惡瘡，受持此呪亦得除愈。
　　「貪欲瞋恚癡，是世間三毒，
　　諸佛皆遠離，實語毒消除。
　　貪欲瞋恚癡，是世間三毒，
　　達摩皆遠離，實語毒消除。
　　貪欲瞋恚癡，是世間三毒，
　　僧伽皆遠離，實語毒消除。
　　地為諸毒父，地為諸毒母，
　　是以誠實言，令毒悉消滅。
　　所有種種毒，咸令却歸地，
　　我等并眷屬，日夜常安樂。」 ^590b3

是時，世尊即說陀羅尼曰： ^590b17

「曩莫三滿跢沒馱〔引〕南〔引〕唵〔引〕布攞拏
〔二合〕播〔引〕怛哩〔二合引〕尾灑焰爍訖囉
〔二合〕魔覩娑嚩〔二合引〕賀〔引〕」 ^590b18

佛告四大天王：「有陀羅尼能伏一切怨敵，
若復有人於古塔像處、聖人得道處、諸天諸仙住處，
念此陀羅尼，及讀誦受持守護大千國土大明王經典，
則能遠離一切怨家、諍訟、更相殺害，能却他敵種種災禍危難之事。
　　「諸佛威神力，降伏諸魔怨；
　　正法威神力，破滅於非法；
　　僧伽威神力，降伏諸外道。
　　亦如天帝釋，破壞阿修羅，
　　如彼阿修羅，能障於滿月。
　　亦如杲日輪，能竭於海水，
　　如火燒眾木，如水滅諸火，
　　如風除雲曀。　譬如金剛寶，
　　能破惡堅貞，諸天住誠實，
　　地居亦如是。　佛法并僧伽，
　　以是真實住。」 ^590b21

即說陀羅尼曰： ^590c8

「曩莫三滿跢沒馱〔引〕南〔引〕唵〔引〕阿沒哩
〔二合〕帝〔引〕阿仡囉〔二合〕補瑟閉〔二合〕麼虎頗禮
〔引〕#CB00576;嚩〔引〕囉抳薩嚩囉他
〔二合〕娑〔引〕馱#CB00576;阿跛囉
〔引〕#CB00768;帝〔引〕馱囉馱囉抳王呬也
〔二合〕哩帝〔二合〕憍多銘虞虞麼底昝婆#CB00576;娑嚩
〔二合引〕賀〔引〕惹曳〔引〕娑嚩〔二合引〕賀〔引〕
惹曳尾惹曳娑嚩〔二合引〕賀〔引〕」 ^590c9

佛告四大天王：「此陀羅尼能降伏一切魔怨，能除一切業障。」 ^590c15

是時，世尊說伽他曰：
　　「毘盧遮那大日主，阿閦如來及寶生，
　　無量壽佛勝成就，皆號金剛持明王。
　　觀自在等八菩薩，恒為眾生作依護，
　　彼恭敬者離執魅，解脫水火及刀杖。
　　若有忽遭王難苦，是人臨欲損其形，
　　憶念觀音自在名，彼刀杖尋段段壞。
　　若逢怨賊執刀杖，刀杖段壞墮於地，
　　是人究竟無所傷，一切宿業皆消滅。」 ^590c17

是時世尊說此伽他已，諸天天眾即於佛前說伽他曰：
　　「我等一心歸命禮，三世一切諸如來，
　　歸命牟尼真實言，歸命不退菩薩眾。
　　恒以智慧方便力，安住眾生實際中，
　　我等一切諸有情，所作事業悉成就。」 ^590c26

是時大梵天王及諸梵王，起立合掌讚言：
「世尊善說如是守護大千國土大明王陀羅尼甚深經典佛之密印，
佛為法王，與諸眾生施無畏者，為欲利益一切世間童男童女得安樂故，
令諸世間童男童女不為羅剎而損壞故，
使我世間人種不斷故，此南閻浮提一切眾生最初聞佛說是法要，
最為殊勝。此閻浮提一切諸佛，諸大菩薩、
聲聞、緣覺、五通神仙、護世四天王，一切諸天恒常集會。
世尊！有諸羅剎常食人胎，彼諸羅剎無人能知、
無能制伏，一切眾生無有子息及不受胎。
此諸羅剎常求其便，候彼男女和合之時，
吸其精氣，使不受胎斷滅人種，及羯邏藍次案部談，令彼女人其胎傷損。
我今說此諸羅剎眾各各名字，惟願世尊聽我所說：
一名曼祖、二名鹿王、三名塞健〔二合〕那、
四名阿鉢娑麼〔二合〕囉、五名母瑟致〔二合〕
迦、六名麼怛哩〔二合〕迦、七名惹弭迦、八名迦弭#CB00576;、
九名黎嚩帝、十名布單那、十一名麼怛哩
〔二合〕難那、十二名爍俱#CB00576;、
十三名建姹播底#CB00576;、
十四名目佉滿抳、十五名阿監麼。
如是等諸羅剎，晝夜巡行，於一切處現可畏形，
作諸執魅，持彼童男童女種種疾病，使其男女現種種相：
若曼祖計及鹿王魅者令惡吐逆，塞健
〔二合〕那魅者小兒搖頭，阿鉢娑麼〔二合〕
囉魅者口吐涎沫，母瑟致〔二合〕迦魅者手指拳縮，
麼底哩〔二合〕迦魅者長喘而#CB00764;，
惹弭迦魅者不飲其乳，迦弭 #CB00576;魅者睡即驚怖悟即啼哭，
黎嚩底魅者常咬其舌，布單那魅者噎氣咳嗽，
麼底哩〔二合〕難那魅者作種種色，爍俱#CB00576;魅者嗅諸臭穢，
建姹播抳魅者咽喉閉塞，目佉滿抳魅者口頻蹙縮，阿監麼魅者小兒#CB03676;噦。
如是等諸大羅剎，復現種種可畏之狀，
令諸童男童女恒常驚怖：曼祖計現形如牛鹿王其形如鹿，
塞健〔二合〕那狀知童子，阿鉢娑麼〔二合〕
囉形如柴狗，母瑟致〔二合〕迦其形如烏，
麼底哩〔二合〕迦其形如羖羊，惹弭迦現形如馬，
迦弭#CB00576;者其狀如驢，
黎嚩底者現形如狗，布單那者形如鸚鵡，
麼底哩〔二合〕難那形如猫兒，爍俱#CB00576;者形如飛鳥，
建姹播抳其形如鷄，目佉滿抳形如獯狐，阿監麼者其形如雉。
如是等諸大羅剎起毒害心，常於人間現如是相，
驚怖小兒盜而食之，破壞其胎令胎傷損。
此羅剎眾若有聞此守護大千國土大明王經佛之密印，
而不隨順違越之者，我有彥達縛大藥叉將名栴檀香，
彼旃檀香即遣使者，速疾往彼如彈指頃，
即以羂索五處繫縛將來至此，以是大明王而謫罰之。」 ^591a3

是時大梵天王合掌恭敬而作是言：「世尊！
彼等是步多眷屬，常於世間破壞人種，
我今佛前設大誓願：若有女人求於子息，
受持戒法，歸依三寶，清淨沐浴，著新潔衣，
於月八日或十四日於塔像前，以香塗地，
建曼拏羅，於中夜分入於道場，香花燈塗種種供養，其所供養悉使充滿無令乏少。
呪五色線，一呪一結，如是加持滿一百結，
及白芥子令彼女人受持頂戴，即得子息。
若有人能建此道場，十二年中我自守護，令諸世間童男童女離諸災難不祥之事。
若諸羅剎違越此經，我自謫罰諸羅剎眾，
頭破七分，其身碎壞，猶如微塵。」
即說呪曰： ^591b21

「曩謨〔引〕沒馱野曩謨〔引〕達麼野曩謨〔引〕
僧伽野怛儞也〔二合〕他唵〔引〕阿擬〔引〕曩擬婆嚩#CB00576;
〔引〕伊難禰尾難禰戍攞#CB00576;擬哩誐嚩哩誐嚩哩誐嚕抳誐嚕抳誐哩
〔引〕路〔引〕左#CB00576;〔引〕母攞醯
〔引〕阿虎哩〔引〕鉢囉〔二合〕揭哩沙〔二合〕抳娑嚩
〔二合引〕賀〔引〕」 ^591c5

是時大梵天王說是呪已，作如是言：「由此神呪威神力故，
令其胎藏速得成就，處胎安樂，增長諸根，
悉令圓滿，產生安樂。
其子生已，燒安悉香及白芥子，以此神呪呪雜色線繫兒身上，
令彼男女壽命長遠。」 ^591c10

是時，世尊正遍知者，為欲擁護一切世間童男童女，
處胎安樂，離諸患難。
即說陀羅尼曰： ^591c14

「曩莫三滿跢沒馱南〔引〕唵〔引〕冒〔引〕地冒
〔引〕馱〔引〕努麼帝〔引〕頗攞禮嚩虎頗賴〔引〕
識乞叉〔二合引〕識乞叉〔二合〕娑〔引〕囉嚩帝
〔引〕娑〔引〕誐禮〔引〕努囉娑禰〔引〕娑〔引〕囉鉢囉
〔二合引〕鉢帝〔二合〕素囉麼帝〔引〕婆擬婆誐
〔引〕婆擬〔引〕婆擬#CB00576;
〔引〕#CB00576;嚩〔引〕囉抳〔引〕
娑嚩〔二合引〕賀〔引〕」 ^591c17

世尊說此陀羅尼已，彼等諸魅一十五種大羅剎眾，
合掌向佛而作是言：「我等羅剎常啖血肉惱觸於人，
我今聞佛說此陀羅尼，若諸世間一切舍宅及以村落，
有是經典所在之處，我當守護不敢違越。
若諸男女處胎安樂，使無災難，奉佛教勅如佛無異。」
時彼羅剎即說呪曰： ^591c23

「曩謨〔引〕婆誐嚩帝沒馱〔引〕野曩謨〔引〕沒囉憾麼
〔二合〕抳〔引〕悉鈿覩滿怛囉〔二合〕野那〔引〕
娑多〔二合引〕囉曳凍尾儞演〔二合引〕鐙沒囉
〔二合〕憾麼〔二合引〕曩麼寫覩娑嚩〔二合引〕
賀〔引〕」 ^592a1

是時，毘沙門天王即從坐起，偏袒右肩，
頂禮佛足，合掌恭敬而白佛言：「世尊！
若有一切聲聞弟子，能於此經典受持讀誦，
以諸多聞智慧方便為人解說，亦以此經起塔供養，
而為利益一切眾生，於月八日及十四日、
十五日，應當依法建曼拏羅作大供養，受持讀誦如是經典。
我等四王常於此日，令彼藥叉、羅剎、步多鬼神立於我前，
點其名字，無令惱亂受持如是守護大千國土大明王陀羅尼經者。 ^592a5

「世尊！彼諸聲聞若常受持如是經典，乃至為人解說。
此聲聞眾，我等兄弟四大天王現其人前常為給使，
衣服臥具，飲食湯藥，一切所須無令乏少。
如是人等為諸眾生，恭敬供養尊重讚嘆，
亦為一切國王、王子、沙門、婆羅門、在家、
出家及諸外道，恭敬供養尊重讚嘆。
諸善男子、善女人及諸親友，發歡喜心恭敬供養，
隨所樂欲衣服臥具，種種勝妙莊嚴之具悉得充足。
彼諸聲聞常與一切善友同和，不隨惡友，
不生邊地，不住邊地，不去邊地，亦復不作邊地之業。 ^592a14

「世尊！若復有人為彼藥叉、羅剎、步多鬼神所魅之者，
當於彼前讀誦如是守護大千國土大明王經，及為彼人分別解說。
我時四大天王廣大兄弟，自隱其身，守護彼人使得安樂，悉令解脫一切執魅不吉祥事。 ^592a24

「世尊！若復有人於已舍宅，一日一夜讀誦如是守護大千國土大明王經。
是人舍宅一歲之中無諸衰患不吉祥事。 ^592a29

「世尊！若復有人常能受持此守護大千國土大明王經者，
我等四王常現其前恭敬供養，云何為彼藥叉、
羅剎、步多鬼神而得其便？
世尊！如是真言句義甚深廣博，無有窮盡亦難值遇，
於此大明王平等法印受持之者，如是人等於諸世間甚為難得，
最上、最勝、最為第一。」 ^592b2

是時千眼帝釋天主，頂禮合掌白佛言：
「世尊善說如是守護大千國土大明王甚深經典，
我為安樂一切世間諸眾生故，今於佛前說此真言明藥等分和合，
所謂： ^592b9

「尸利沙花〔一〕　麼耶麼〔引〕哩誐〔二合〕〔二〕
　怛誐囕〔三〕　揭諾迦〔四〕　優曇鉢攞
〔五〕　勢〔引〕隷野〔六〕　弭那#CB00805;
〔七〕　#CB00768;瑟姹〔二合〕
素迦利〔八〕　末哩迦〔二合〕#CB00600;
〔引〕〔九〕　惹野波哩閉攞網〔十〕　囉僧尾囉
〔引〕〔十一〕　三麼哩迦〔二合〕多〔十二〕　誐囉矒娑
〔引〕〔十三〕　贊那曩〔十四〕　嚩哩多〔二合〕
劍〔十五〕　俱瑟姹〔二合〕曩欠〔十六〕　跛怛囕
〔二合〕〔十七〕　揭鵮〔吒江切〕〔十八〕　婆囉
〔引〕鉢哩〔二合〕焰〔十九〕　虞嚕〔引〕左曩〔二十〕
　#CB03679;鉢力〔三合〕迦
〔引〕〔二十一〕　娑哩沙〔二合〕播〔引〕〔二十二〕
　滿曩妻攞〔引〕〔二十三〕　怛嚩昝嚩昝
〔二十四〕　供俱莽〔二十五〕　醯〔呬孕切〕
誐〔二十六〕」 ^592b13

「如是諸藥及其諸色調和一處，念陀羅尼而加持之。
若以此藥著燈燭中，燈所照處一切藥叉、
羅剎、步多鬼神皆悉遠離。
若以此藥點其眼中，眼所見處諸步多眾皆悉馳走捨離其處。
若復有人為彼一切藥叉、羅剎、步多鬼神之所魅者，
亦以此藥塗彼身上，諸步多眾不敢違越，放彼精神即得痊愈。
若以此藥塗其樹上及佛塔上，彼步多眾見虛空中雨大火焰猶如金剛，
心生怕怖，捨離本處。
或於樂器簫笛箜篌，及以角貝鈴鐸鍾鼓，
世間所有出聲之物，若以此藥塗之於上，
聲所震處，藥叉、羅剎、步多鬼神皆悉怕怖馳散而走。
若塗飛鳥羽翼之上，國土城邑所到之處，
藥叉、羅剎、步多鬼神皆悉怕怖馳散而走，乃至窮極無有方所。
是諸飛鳥捨其身已，更不復受傍生之身。
若置山岳江河陂池，一切方所隨處置藥，
一切藥叉、羅剎、步多鬼神皆悉遠離，百由旬內無諸災難，人民安樂。
若復有人入於戰陣，塗於身上無所傷損，
常得其勝，必獲安樂。
若復有人蛇蝎蜇蠚，即令彼人速疾服食，其毒消散。
若復有人痔漏癰疽種種惡瘡塗之得愈，
若復有人常塗其身，是人遠離一切災難，增益國界王及人民。
若見有人諍訟之處，以藥威力兩得和解。
非成就事亦得成就，令貧匱者悉得富饒，
無子息者悉得如意，無辯慧者亦得辯慧。
若復有人恒常誦持此陀羅尼，見身成就飛仙之位。
此陀羅尼亦名果樹，成就人天種種功德智慧之果，
能令眾生離諸災難，得安隱樂吉祥之果。
此陀羅尼甚深句義，於諸世間無與等者。」
千眼帝釋即於佛前，說陀羅尼曰： ^592b22

「曩謨〔引〕沒馱〔引〕野曩謨〔引〕達麼野曩謨
〔引〕僧伽野怛儞也〔二合〕他唵〔引〕阿〔引〕骨嚕
〔二合〕彌〔引〕尾骨嚕〔二合〕彌〔引〕步多齲〔引〕
曬〔引〕步燈誐弭〔引〕禰〔引〕呬〔引〕儞嚩馱哩馱哩那地儞曩弭
〔引〕驅佉佉佉娑〔引〕囕誐弭贊捺哩〔二合引〕
拶波麗〔引〕迦禮儞迦禮賀〔引〕哩抳娑嚩
〔二合引〕薩嚩播〔引〕閉〔引〕毘喻〔二合引〕麼麼阿醯謗
〔引〕颯波哩嚩〔引〕囉寫薩嚩薩怛嚩〔二合引〕
難〔引〕左薩嚩禰擬毘藥〔三合〕娑嚩〔二合引〕
賀〔引〕儞賀多〔引〕儞薩嚩播波儞娑嚩〔二合引〕
賀〔引〕」 ^592c24

時千眼帝釋說此陀羅尼已，彼大梵天王、
天帝釋、護世四王、魔醯首羅大藥叉將、
訶利帝母并其子及眷屬俱，即於佛前起立合掌，
異口同音而說偈言：
　　「佛面猶如淨滿月，亦如千日放光明，
　　諸天及人阿修羅，如是世間無與等。
　　不可思議最勝智，藥叉羅剎悉調伏，
　　名為解脫持明王，守護大千諸國土。
　　無量無邊功德海，流出清淨總持門，
　　利樂一切諸眾生，令得最上勝悉地。
　　稽首丈夫無所畏，稽首調御天人師，
　　不可思議大法王，是故我今歸命禮。」 ^593a4

是時，世尊於正午時，從彼而起，告諸比丘言：「汝等比丘！
諦聽，諦聽！此守護大千國土大明王陀羅尼經，
若復有人受持讀誦，為人解說，如是人等捨此身已，
得生諸天受勝妙樂；若在人間長夜安隱，所生之處為諸眾生之所愛敬。
若有比丘以此守護大千國土大明王陀羅尼經加持枯樹，
以是經典威神力故，彼諸枯樹火不能燒，復得生長枝葉花果。
如是等比，以是經典威神力故，尚獲種種勝妙果報，
若諸眾生過去所作身語意等諸惡業因，以是經典威神之力云何不滅？」 ^593a16

佛告諸比丘：「我此經典總有五種眷屬部類如是次第，
所謂：守護大千國土大明王陀羅尼經、
佛母大孔雀明王經、尸多林經、大隨求陀羅尼經、大威德神呪經。
如是等皆為一切如來降伏諸魔、調難調者、
息諸眾生種種災變、護持佛法及諸國界速疾法門。
如來往昔以如是等諸陀羅尼門甚深經典，
恒常乞食，遠離五辛，修瑜伽行，降伏魔軍，成等正覺。」 ^593a26

於是毘沙門天王作是言：「世尊！
未來世中諸比丘眾，不食五辛，恒常乞食，於此經典有受持者不？」 ^593b5

佛言：「云何？」
毘沙門言：「如是之人甚為難得。」 ^593b7

佛言：「未來世中諸出家者，不食五辛，恒常乞食，
依法受持此守護大千國土大明王陀羅尼經者，其數無量。」 ^593b8

毘沙門天王言：「世尊！
若未來世有諸比丘，不食五辛，恒常乞食，
依法受持此守護大千國土大明王陀羅尼經者，
我等四王常當擁護，承事供養。」 ^593b11

是時世尊告諸比丘作如是言：「汝等及未來世諸比丘眾，
不食五辛，不貪美味，恒常乞食，於此經典受持讀誦為人解說，
如是人等於一切處常得其勝，是人速疾得大總持，自護其身及護他人。
若諸比丘不食五辛，恒常乞食，應當一心如是觀察，
應觀無常、苦、空、無我。
以無常故云何五辛？
以無我故誰為受者？ ^593b14

「若諸比丘為欲守護國土城邑及為利益諸眾生者，
於月八日，或十四日，或白月十五日，建曼拏羅於豪貴家，
取一童女——其心清淨，信樂大乘，人相具足，
智慧明了者——清淨沐浴，著新潔衣，
種種嚴飾，受持五戒。
一日一夜清齋不食，以七色絲作四合線，
以此陀羅尼而加持之，即結其線成一百結。
復以利刀碎截其線擲入寶椀，椀中致水以花覆之，
塗香燒香種種供養，讀誦是經及念此陀羅尼，
而加持之，擲線椀中。
當結線時，以梵音聲作如是言：『我依釋迦牟尼佛，
受持如是守護大千國土大明王陀羅尼經，令一切世間種種諸毒入山石間。
微鉢尸佛、尸棄佛、毘舍浮佛、拘留孫佛、
拘那含牟尼佛、迦葉佛、我釋迦牟尼，以如是等諸佛、
如來、正遍知者威神力故，能除毒令毒入地，
令此國土王及人民離諸怖畏，獲得安樂。
索訶世界主大梵天王，及天帝釋、護世四王、
摩抳跋捺囉〔二合〕大藥叉將、魔醯首羅、
黑贊拏利大羅剎女，願以如是等大威德大力諸天，
受此香花飲食周遍供養，使一切毒悉皆消滅，
令此國土王及人民，離諸怖畏獲得安樂。』」 ^593b21

於時，世尊即說陀羅尼曰： ^593c13

「曩莫三滿跢沒馱〔引〕南〔引〕唵〔引〕佉佉銘
〔引〕尸銘〔引〕尸尾〔引〕尸虎#CB00576;
〔引〕尸摩尸銘〔引〕娑嚩〔二合〕悉底娑嚩〔二合〕
悉底〔二合〕扇〔引〕底扇〔引〕底娑囉〔引〕仡哩
〔二合〕半左〔引〕弭沙僧悉瑟吒〔二合〕野他
〔引〕賀〔引〕囕 #CB00576;囉
〔引〕弭衫曳曩那誐罔〔二合〕野他〔引〕素怛囕薩底焰
〔二合〕俱哩晚〔二合〕覩多〔引〕禰哩〔二合〕商怛儞也
〔二合〕他迦黎〔引〕迦攞黎〔引〕舍路銘〔引〕阿擬儞
〔二合〕僧訖囉〔二合引〕麼抳娑嚩〔二合引〕
賀〔引〕」 ^593c14

「曩謨微鉢尸佛、尸棄佛、毘舍浮佛、拘留孫佛、
拘那含牟尼佛、迦葉佛、我釋迦牟尼佛憍答摩。
七佛正遍知者，我悉歸命彼諸如來，香花飲食運心供養，
以如是等諸佛如來廣大威德神通之力，滿我所願令得安樂。」 ^593c22

佛說此經已，諸比丘眾，大梵天王及天帝釋、
護世四王，諸天人民聞佛所說，皆大歡喜，禮佛而退。
佛說守護大千國土經卷下
 ^593c26
