
hui:: 
pin:: 
### 3
大般若波羅蜜多經卷第八十七
三藏法師玄奘奉　詔譯
初分學般若品第二十六之三
「憍尸迦！若菩薩摩訶薩能於布施波羅蜜多學，
無二分故；能於淨戒、安忍、精進、靜慮、般若波羅蜜多學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^483c17

「憍尸迦！若菩薩摩訶薩能於內空學，無二分故；
能於外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^483c21

「憍尸迦！若菩薩摩訶薩能於真如學，無二分故；
能於法界、法性、不虛妄性、不變異性、平等性、
離生性、法定、法住、實際、虛空界、不思議界學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^483c27

「憍尸迦！若菩薩摩訶薩能於苦聖諦學，
無二分故；能於集、滅、道聖諦學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484a3

「憍尸迦！若菩薩摩訶薩能於四靜慮學，
無二分故；能於四無量、四無色定學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484a7

「憍尸迦！若菩薩摩訶薩能於八解脫學，
無二分故；能於八勝處、九次第定、十遍處學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484a10

「憍尸迦！若菩薩摩訶薩能於四念住學，
無二分故；能於四正斷、四神足、五根、五力、
七等覺支、八聖道支學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484a14

「憍尸迦！若菩薩摩訶薩能於空解脫門學，
無二分故；能於無相、無願解脫門學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484a19

「憍尸迦！若菩薩摩訶薩能於五眼學，無二分故；
能於六神通學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484a22

「憍尸迦！若菩薩摩訶薩能於佛十力學，
無二分故；能於四無所畏、四無礙解、大慈、
大悲、大喜、大捨、十八佛不共法學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484a26

「憍尸迦！若菩薩摩訶薩能於無忘失法學，
無二分故；能於恒住捨性學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b1

「憍尸迦！若菩薩摩訶薩能於一切智學，
無二分故；能於道相智、一切相智學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b5

「憍尸迦！若菩薩摩訶薩能於一切陀羅尼門學，
無二分故；能於一切三摩地門學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b8

「憍尸迦！若菩薩摩訶薩能於預流學，無二分故；
能於一來、不還、阿羅漢學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b12

「憍尸迦！若菩薩摩訶薩能於預流向預流果學，
無二分故；能於一來向一來果、不還向不還果、
阿羅漢向阿羅漢果學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b16

「憍尸迦！若菩薩摩訶薩能於獨覺學，無二分故；
能於獨覺向獨覺果學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b20

「憍尸迦！若菩薩摩訶薩能於菩薩摩訶薩學，
無二分故；能於三藐三佛陀學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b24

「憍尸迦！若菩薩摩訶薩能於菩薩摩訶薩法學，
無二分故；能於無上正等菩提學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484b28

「憍尸迦！若菩薩摩訶薩能於聲聞乘學，
無二分故；能於獨覺乘、無上乘學，無二分故。
是菩薩摩訶薩能學無量、無數、無邊不可思議清淨佛法。
何以故？無二分故。 ^484c2

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為色增減故學，
不為受、想、行、識增減故學。
何以故？以色蘊等無二分故。 ^484c7

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為眼處增減故學，
不為耳、鼻、舌、身、意處增減故學。
何以故？以眼處等無二分故。 ^484c10

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為色處增減故學，
不為聲、香、味、觸、法處增減故學。
何以故？以色處等無二分故。 ^484c14

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為眼界增減故學，
不為色界、眼識界及眼觸、眼觸為緣所生諸受增減故學。
何以故？以眼界等無二分故。 ^484c17

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為耳界增減故學，
不為聲界、耳識界及耳觸、耳觸為緣所生諸受增減故學。
何以故？以耳界等無二分故。 ^484c22

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為鼻界增減故學，
不為香界、鼻識界及鼻觸、鼻觸為緣所生諸受增減故學。
何以故？以鼻界等無二分故。 ^484c26

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為舌界增減故學，
不為味界、舌識界及舌觸、舌觸為緣所生諸受增減故學。
何以故？以舌界等無二分故。 ^485a1

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為身界增減故學，
不為觸界、身識界及身觸、身觸為緣所生諸受增減故學。
何以故？以身界等無二分故。 ^485a5

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為意界增減故學，
不為法界、意識界及意觸、意觸為緣所生諸受增減故學。
何以故？以意界等無二分故。 ^485a9

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為地界增減故學，
不為水、火、風、空、識界增減故學。
何以故？以地界等無二分故。 ^485a14

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為苦聖諦增減故學，
不為集、滅、道聖諦增減故學。
何以故？以苦聖諦等無二分故。 ^485a17

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為無明增減故學，
不為行、識、名色、六處、觸、受、愛、取、有、生、老死愁歎苦憂惱增減故學。
何以故？以無明等無二分故。 ^485a21

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為內空增減故學，
不為外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空增減故學。
何以故？以內空等無二分故。 ^485a25

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為真如增減故學，
不為法界、法性、不虛妄性、不變異性、平等性、
離生性、法定、法住、實際、虛空界、不思議界增減故學。
何以故？以真如等無二分故。 ^485b3

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為布施波羅蜜多增減故學，
不為淨戒、安忍、精進、靜慮、般若波羅蜜多增減故學。
何以故？以布施波羅蜜多等無二分故。 ^485b9

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為四靜慮增減故學，
不為四無量、四無色定增減故學。
何以故？以四靜慮等無二分故。 ^485b13

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為八解脫增減故學，
不為八勝處、九次第定、十遍處增減故學。
何以故？以八解脫等無二分故。 ^485b17

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為四念住增減故學，
不為四正斷、四神足、五根、五力、七等覺支、八聖道支增減故學。
何以故？以四念住等無二分故。 ^485b21

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為空解脫門增減故學，
不為無相、無願解脫門增減故學。
何以故？以空解脫門等無二分故。 ^485b25

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為五眼增減故學，
不為六神通增減故學。
何以故？以五眼等無二分故。 ^485b29

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為佛十力增減故學，
不為四無所畏、四無礙解、大慈、大悲、大喜、
大捨、十八佛不共法增減故學。
何以故？以佛十力等無二分故。 ^485c4

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為無忘失法增減故學，
不為恒住捨性增減故學。
何以故？以無忘失法等無二分故。 ^485c9

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為一切智增減故學，
不為道相智、一切相智增減故學。
何以故？以一切智等無二分故。 ^485c12

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為一切陀羅尼門增減故學，
不為一切三摩地門增減故學。
何以故？以一切陀羅尼門等無二分故。 ^485c16

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為預流增減故學，
不為一來、不還、阿羅漢增減故學。
何以故？以預流等無二分故。 ^485c20

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為預流向預流果增減故學，
不為一來向一來果、不還向不還果、阿羅漢向阿羅漢果增減故學。
何以故？以預流向預流果等無二分故。 ^485c24

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為獨覺增減故學，
不為獨覺向獨覺果增減故學。
何以故？以獨覺等無二分故。 ^485c29

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為菩薩摩訶薩增減故學，
不為三藐三佛陀增減故學。
何以故？以菩薩摩訶薩等無二分故。 ^486a4

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為菩薩摩訶薩法增減故學，
不為無上正等菩提增減故學。
何以故？以菩薩摩訶薩法等無二分故。 ^486a8

「憍尸迦！若菩薩摩訶薩能學無量、無數、
無邊不可思議清淨佛法，是菩薩摩訶薩不為聲聞乘增減故學，
不為獨覺乘、無上乘增減故學。
何以故？以聲聞乘等無二分故。 ^486a12

「憍尸迦！若菩薩摩訶薩不為色增減故學，
無二分故；不為受、想、行、識、增減故學，無二分故。
是菩薩摩訶薩不為色攝受壞滅故學，
不為受、想、行、識攝受壞滅故學。
何以故？以色蘊等無二分故。 ^486a17

「憍尸迦！若菩薩摩訶薩不為眼處增減故學，
無二分故；不為耳、鼻、舌、身、意處增減故學，無二分故。
是菩薩摩訶薩不為眼處攝受壞滅故學，
不為耳、鼻、舌、身、意處攝受壞滅故學。
何以故？以眼處等無二分故。 ^486a21

「憍尸迦！若菩薩摩訶薩不為色處增減故學，
無二分故；不為聲、香、味、觸、法處增減故學，無二分故。
是菩薩摩訶薩不為色處攝受壞滅故學，
不為聲、香、味、觸、法處攝受壞滅故學。
何以故？以色處等無二分故。 ^486a25

「憍尸迦！若菩薩摩訶薩不為眼界增減故學，
無二分故；不為色界、眼識界及眼觸、眼觸為緣所生諸受增減故學，
無二分故。是菩薩摩訶薩不為眼界攝受壞滅故學，不為色界乃至眼觸為緣所生諸受攝受壞滅故學。
何以故？以眼界等無二分故。 ^486b1

「憍尸迦！若菩薩摩訶薩不為耳界增減故學，
無二分故；不為聲界、耳識界及耳觸、耳觸為緣所生諸受增減故學，
無二分故。是菩薩摩訶薩不為耳界攝受壞滅故學，不為聲界乃至耳觸為緣所生諸受攝受壞滅故學。
何以故？以耳界等無二分故。 ^486b7

「憍尸迦！若菩薩摩訶薩不為鼻界增減故學，
無二分故；不為香界、鼻識界及鼻觸、鼻觸為緣所生諸受增減故學，
無二分故。是菩薩摩訶薩不為鼻界攝受壞滅故學，不為香界乃至鼻觸為緣所生諸受攝受壞滅故學。
何以故？以鼻界等無二分故。 ^486b12

「憍尸迦！若菩薩摩訶薩不為舌界增減故學，
無二分故；不為味界、舌識界及舌觸、舌觸為緣所生諸受增減故學，
無二分故。是菩薩摩訶薩不為舌界攝受壞滅故學，不為味界乃至舌觸為緣所生諸受攝受壞滅故學。
何以故？以舌界等無二分故。 ^486b18

「憍尸迦！若菩薩摩訶薩不為身界增減故學，
無二分故；不為觸界、身識界及身觸、身觸為緣所生諸受增減故學，
無二分故。是菩薩摩訶薩不為身界攝受壞滅故學，不為觸界乃至身觸為緣所生諸受攝受壞滅故學。
何以故？以身界等無二分故。 ^486b23

「憍尸迦！若菩薩摩訶薩不為意界增減故學，
無二分故；不為法界、意識界及意觸、意觸為緣所生諸受增減故學，
無二分故。是菩薩摩訶薩不為意界攝受壞滅故學，不為法界乃至意觸為緣所生諸受攝受壞滅故學。
何以故？以意界等無二分故。 ^486b29

「憍尸迦！若菩薩摩訶薩不為地界增減故學，
無二分故；不為水、火、風、空、識界增減故學，無二分故。
是菩薩摩訶薩不為地界攝受壞滅故學，
不為水、火、風、空、識界攝受壞滅故學。
何以故？以地界等無二分故。 ^486c5

「憍尸迦！若菩薩摩訶薩不為苦聖諦增減故學，
無二分故；不為集、滅、道聖諦增減故學，無二分故。
是菩薩摩訶薩不為苦聖諦攝受壞滅故學，
不為集、滅、道聖諦攝受壞滅故學。
何以故？以苦聖諦等無二分故。 ^486c10

「憍尸迦！若菩薩摩訶薩不為無明增減故學，
無二分故；不為行、識、名色、六處、觸、受、愛、
取、有、生、老死愁歎苦憂惱增減故學，無二分故。
是菩薩摩訶薩不為無明攝受壞滅故學，不為行乃至老死愁歎苦憂惱攝受壞滅故學。
何以故？以無明等無二分故。 ^486c15

「憍尸迦！若菩薩摩訶薩不為內空增減故學，
無二分故；不為外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空增減故學，
無二分故。是菩薩摩訶薩不為內空攝受壞滅故學，不為外空乃至無性自性空攝受壞滅故學。
何以故？以內空等無二分故。 ^486c20

「憍尸迦！若菩薩摩訶薩不為真如增減故學，
無二分故；不為法界、法性、不虛妄性、不變異性、
平等性、離生性、法定、法住、實際、虛空界、
不思議界增減故學，無二分故。
是菩薩摩訶薩不為真如攝受壞滅故學，不為法界乃至不思議界攝受壞滅故學。
何以故？以真如等無二分故。 ^486c28

「憍尸迦！若菩薩摩訶薩不為布施波羅蜜多增減故學，
無二分故；不為淨戒、安忍、精進、靜慮、般若波羅蜜多增減故學，
無二分故。是菩薩摩訶薩不為布施波羅蜜多攝受壞滅故學，
不為淨戒、安忍、精進、靜慮、般若波羅蜜多攝受壞滅故學。
何以故？以布施波羅蜜多等無二分故。 ^487a6

「憍尸迦！若菩薩摩訶薩不為四靜慮增減故學，
無二分故；不為四無量、四無色定增減故學，無二分故。
是菩薩摩訶薩不為四靜慮攝受壞滅故學，
不為四無量、四無色定攝受壞滅故學。
何以故？以四靜慮等無二分故。 ^487a12

「憍尸迦！若菩薩摩訶薩不為八解脫增減故學，
無二分故；不為八勝處、九次第定、十遍處增減故學，無二分故。
是菩薩摩訶薩不為八解脫攝受壞滅故學，
不為八勝處、九次第定、十遍處攝受壞滅故學。
何以故？以八解脫等無二分故。 ^487a17

「憍尸迦！若菩薩摩訶薩不為四念住增減故學，
無二分故；不為四正斷、四神足、五根、五力、
七等覺支、八聖道支增減故學，無二分故。
是菩薩摩訶薩不為四念住攝受壞滅故學，不為四正斷乃至八聖道支攝受壞滅故學。
何以故？以四念住等無二分故。 ^487a22

「憍尸迦！若菩薩摩訶薩不為空解脫門增減故學，
無二分故；不為無相、無願解脫門增減故學，無二分故。
是菩薩摩訶薩不為空解脫門攝受壞滅故學，
不為無相、無願解脫門攝受壞滅故學。
何以故？以空解脫門等無二分故。 ^487a28

「憍尸迦！若菩薩摩訶薩不為五眼增減故學，
無二分故；不為六神通增減故學，無二分故。
是菩薩摩訶薩不為五眼攝受壞滅故學，不為六神通攝受壞滅故學。
何以故？以五眼等無二分故。 ^487b4

「憍尸迦！若菩薩摩訶薩不為佛十力增減故學，
無二分故；不為四無所畏、四無礙解、大慈、
大悲、大喜、大捨、十八佛不共法增減故學，無二分故。
是菩薩摩訶薩不為佛十力攝受壞滅故學，不為四無所畏乃至十八佛不共法攝受壞滅故學。
何以故？以佛十力等無二分故。 ^487b8

「憍尸迦！若菩薩摩訶薩不為無忘失法增減故學，
無二分故；不為恒住捨性增減故學，無二分故。
是菩薩摩訶薩不為無忘失法攝受壞滅故學，不為恒住捨性攝受壞滅故學。
何以故？以無忘失法等無二分故。 ^487b14

「憍尸迦！若菩薩摩訶薩不為一切智增減故學，
無二分故；不為道相智、一切相智增減故學，無二分故。
是菩薩摩訶薩不為一切智攝受壞滅故學，
不為道相智、一切相智攝受壞滅故學。
何以故？以一切智等無二分故。 ^487b19

「憍尸迦！若菩薩摩訶薩不為一切陀羅尼門增減故學，
無二分故；不為一切三摩地門增減故學，無二分故。
是菩薩摩訶薩不為一切陀羅尼門攝受壞滅故學，不為一切三摩地門攝受壞滅故學。
何以故？以一切陀羅尼門等無二分故。 ^487b24

「憍尸迦！若菩薩摩訶薩不為預流增減故學，
無二分故；不為一來、不還、阿羅漢增減故學，無二分故。
是菩薩摩訶薩不為預流攝受壞滅故學，
不為一來、不還、阿羅漢攝受壞滅故學。
何以故？以預流等無二分故。 ^487b29

「憍尸迦！若菩薩摩訶薩不為預流向預流果增減故學，
無二分故；不為一來向一來果、不還向不還果、
阿羅漢向阿羅漢果增減故學，無二分故。
是菩薩摩訶薩不為預流向預流果攝受壞滅故學，
不為一來向一來果、不還向不還果、阿羅漢向阿羅漢果攝受壞滅故學。
何以故？以預流向預流果等無二分故。 ^487c5

「憍尸迦！若菩薩摩訶薩不為獨覺增減故學，
無二分故；不為獨覺向獨覺果增減故學，無二分故。
是菩薩摩訶薩不為獨覺攝受壞滅故學，不為獨覺向獨覺果攝受壞滅故學。
何以故？以獨覺等無二分故。 ^487c12

「憍尸迦！若菩薩摩訶薩不為菩薩摩訶薩增減故學，
無二分故；不為三藐三佛陀增減故學，無二分故。
是菩薩摩訶薩不為菩薩摩訶薩攝受壞滅故學，不為三藐三佛陀攝受壞滅故學。
何以故？以菩薩摩訶薩等無二分故。 ^487c16

「憍尸迦！若菩薩摩訶薩不為菩薩摩訶薩法增減故學，
無二分故；不為無上正等菩提增減故學，無二分故。
是菩薩摩訶薩不為菩薩摩訶薩法攝受壞滅故學，不為無上正等菩提攝受壞滅故學。
何以故？以菩薩摩訶薩法等無二分故。 ^487c21

「憍尸迦！若菩薩摩訶薩不為聲聞乘增減故學，
無二分故；不為獨覺乘、無上乘增減故學，無二分故。
是菩薩摩訶薩不為聲聞乘攝受壞滅故學，
不為獨覺乘、無上乘攝受壞滅故學。
何以故？以聲聞乘等無二分故。」 ^487c27

時，舍利子問善現言：「善現！
菩薩摩訶薩如是學時，不為色攝受壞滅故學，
不為受、想、行、識攝受壞滅故學耶？ ^488a3

「善現！菩薩摩訶薩如是學時，不為眼處攝受壞滅故學，
不為耳、鼻、舌、身、意處攝受壞滅故學耶？ ^488a5

「善現！菩薩摩訶薩如是學時，不為色處攝受壞滅故學，
不為聲、香、味、觸、法處攝受壞滅故學耶？ ^488a7

「善現！菩薩摩訶薩如是學時，不為眼界攝受壞滅故學，
不為色界、眼識界及眼觸、眼觸為緣所生諸受攝受壞滅故學耶？ ^488a9

「善現！菩薩摩訶薩如是學時，不為耳界攝受壞滅故學，
不為聲界、耳識界及耳觸、耳觸為緣所生諸受攝受壞滅故學耶？ ^488a12

「善現！菩薩摩訶薩如是學時，不為鼻界攝受壞滅故學，
不為香界、鼻識界及鼻觸、鼻觸為緣所生諸受攝受壞滅故學耶？ ^488a15

「善現！菩薩摩訶薩如是學時，不為舌界攝受壞滅故學，
不為味界、舌識界及舌觸、舌觸為緣所生諸受攝受壞滅故學耶？ ^488a17

「善現！菩薩摩訶薩如是學時，不為身界攝受壞滅故學，
不為觸界、身識界及身觸、身觸為緣所生諸受攝受壞滅故學耶？ ^488a20

「善現！菩薩摩訶薩如是學時，不為意界攝受壞滅故學，
不為法界、意識界及意觸、意觸為緣所生諸受攝受壞滅故學耶？ ^488a23

「善現！菩薩摩訶薩如是學時，不為地界攝受壞滅故學，
不為水、火、風、空、識界攝受壞滅故學耶？ ^488a25

「善現！菩薩摩訶薩如是學時，不為苦聖諦攝受壞滅故學，
不為集、滅、道聖諦攝受壞滅故學耶？ ^488a27

「善現！菩薩摩訶薩如是學時，不為無明攝受壞滅故學，
不為行、識、名色、六處、觸、受、愛、取、有、生、老死愁歎苦憂惱攝受壞滅故學耶？ ^488b1

「善現！菩薩摩訶薩如是學時，不為內空攝受壞滅故學，
不為外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空攝受壞滅故學耶？ ^488b3

「善現！菩薩摩訶薩如是學時，不為真如攝受壞滅故學，
不為法界、法性、不虛妄性、不變異性、平等性、
離生性、法定、法住、實際、虛空界、不思議界攝受壞滅故學耶？ ^488b8

「善現！菩薩摩訶薩如是學時，不為布施波羅蜜多攝受壞滅故學，
不為淨戒、安忍、精進、靜慮、般若波羅蜜多攝受壞滅故學耶？ ^488b12

「善現！菩薩摩訶薩如是學時，不為四靜慮攝受壞滅故學，
不為四無量、四無色定攝受壞滅故學耶？ ^488b15

「善現！菩薩摩訶薩如是學時，不為八解脫攝受壞滅故學，
不為八勝處、九次第定、十遍處攝受壞滅故學耶？ ^488b17

「善現！菩薩摩訶薩如是學時，不為四念住攝受壞滅故學，
不為四正斷、四神足、五根、五力、七等覺支、八聖道支攝受壞滅故學耶？ ^488b19

「善現！菩薩摩訶薩如是學時，不為空解脫門攝受壞滅故學，
不為無相、無願解脫門攝受壞滅故學耶？ ^488b22

「善現！菩薩摩訶薩如是學時，不為五眼攝受壞滅故學，不為六神通攝受壞滅故學耶？ ^488b25

「善現！菩薩摩訶薩如是學時，不為佛十力攝受壞滅故學，
不為四無所畏、四無礙解、大慈、大悲、大喜、
大捨、十八佛不共法攝受壞滅故學耶？ ^488b27

「善現！菩薩摩訶薩如是學時，不為無忘失法攝受壞滅故學，
不為恒住捨性攝受壞滅故學耶？ ^488c1

「善現！菩薩摩訶薩如是學時，不為一切智攝受壞滅故學，
不為道相智、一切相智攝受壞滅故學耶？ ^488c3

「善現！菩薩摩訶薩如是學時，不為一切陀羅尼門攝受壞滅故學，
不為一切三摩地門攝受壞滅故學耶？ ^488c5

「善現！菩薩摩訶薩如是學時，不為預流攝受壞滅故學，
不為一來、不還、阿羅漢攝受壞滅故學耶？ ^488c7

「善現！菩薩摩訶薩如是學時，不為預流向預流果攝受壞滅故學，
不為一來向一來果、不還向不還果、阿羅漢向阿羅漢果，攝受壞滅故學耶？ ^488c10

「善現！菩薩摩訶薩如是學時，不為獨覺攝受壞滅故學，不為獨覺向獨覺果攝受壞滅故學耶？ ^488c13

「善現！菩薩摩訶薩如是學時，不為菩薩摩訶薩攝受壞滅故學，
不為三藐三佛陀攝受壞滅故學耶？ ^488c15

「善現！菩薩摩訶薩如是學時，不為菩薩摩訶薩法攝受壞滅故學，
不為無上正等菩提攝受壞滅故學耶？ ^488c17

「善現！菩薩摩訶薩如是學時，不為聲聞乘攝受壞滅故學，
不為獨覺乘、無上乘攝受壞滅故學耶？」
大般若波羅蜜多經卷第八十七
 ^488c20
