
hui:: 
pin:: 
###  46
大般若波羅蜜多經卷第一百四十八
三藏法師玄奘奉　詔譯
初分挍量功德品第三十之四十六
「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀八解脫若常若無常，不應觀八勝處、
九次第定、十遍處若常若無常。
何以故？八解脫八解脫自性空，八勝處、
九次第定、十遍處八勝處、九次第定、十遍處自性空；
是八解脫自性即非自性，是八勝處、九次第定、
十遍處自性亦非自性，若非自性即是般若波羅蜜多。
於此般若波羅蜜多，八解脫不可得，彼常無常亦不可得；
八勝處、九次第定、十遍處皆不可得，彼常無常亦不可得。
所以者何？此中尚無八解脫等可得，何況有彼常與無常！
汝若能修如是般若，是修般若波羅蜜多。』 ^798c7

「復作是言：『汝善男子應修般若波羅蜜多，
不應觀八解脫若樂若苦，不應觀八勝處、
九次第定、十遍處若樂若苦。
何以故？八解脫八解脫自性空，八勝處、
九次第定、十遍處八勝處、九次第定、十遍處自性空；
是八解脫自性即非自性，是八勝處、九次第定、
十遍處自性亦非自性，若非自性即是般若波羅蜜多。
於此般若波羅蜜多，八解脫不可得，彼樂與苦亦不可得；
八勝處、九次第定、十遍處皆不可得，彼樂與苦亦不可得。
所以者何？此中尚無八解脫等可得，何況有彼樂之與苦！
汝若能修如是般若，是修般若波羅蜜多。』 ^798c20

「復作是言：『汝善男子應修般若波羅蜜多，
不應觀八解脫若我若無我，不應觀八勝處、
九次第定、十遍處若我若無我。
何以故？八解脫八解脫自性空，八勝處、
九次第定、十遍處八勝處、九次第定、十遍處自性空；
是八解脫自性即非自性，是八勝處、九次第定、
十遍處自性亦非自性，若非自性即是般若波羅蜜多。
於此般若波羅蜜多，八解脫不可得，彼我無我亦不可得；
八勝處、九次第定、十遍處皆不可得，彼我無我亦不可得。
所以者何？此中尚無八解脫等可得，何況有彼我與無我！
汝若能修如是般若，是修般若波羅蜜多。』 ^799a3

「復作是言：『汝善男子應修般若波羅蜜多，
不應觀八解脫若淨若不淨，不應觀八勝處、
九次第定、十遍處若淨若不淨。
何以故？八解脫八解脫自性空，八勝處、
九次第定、十遍處八勝處、九次第定、十遍處自性空；
是八解脫自性即非自性，是八勝處、九次第定、
十遍處自性亦非自性，若非自性即是般若波羅蜜多。
於此般若波羅蜜多，八解脫不可得，彼淨不淨亦不可得；
八勝處、九次第定、十遍處皆不可得，彼淨不淨亦不可得。
所以者何？此中尚無八解脫等可得，何況有彼淨與不淨！
汝若能修如是般若，是修般若波羅蜜多。』 ^799a15

「憍尸迦！是善男子、善女人等作此等說，是為宣說真正般若波羅蜜多。 ^799a27

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀四念住若常若無常，不應觀四正斷、
四神足、五根、五力、七等覺支、八聖道支若常若無常。
何以故？四念住四念住自性空，四正斷、
四神足、五根、五力、七等覺支、八聖道支四正斷乃至八聖道支自性空；
是四念住自性即非自性，是四正斷乃至八聖道支自性亦非自性，
若非自性即是般若波羅蜜多。
於此般若波羅蜜多，四念住不可得，彼常無常亦不可得；
四正斷乃至八聖道支皆不可得，彼常無常亦不可得。
所以者何？此中尚無四念住等可得，何況有彼常與無常！
汝若能修如是般若，是修般若波羅蜜多。』 ^799a29

「復作是言：『汝善男子應修般若波羅蜜多，
不應觀四念住若樂若苦，不應觀四正斷、
四神足、五根、五力、七等覺支、八聖道支若樂若苦。
何以故？四念住四念住自性空，四正斷、
四神足、五根、五力、七等覺支、八聖道支四正斷乃至八聖道支自性空；
是四念住自性即非自性，是四正斷乃至八聖道支自性亦非自性，
若非自性即是般若波羅蜜多。
於此般若波羅蜜多，四念住不可得，彼樂與苦亦不可得；
四正斷乃至八聖道支皆不可得，彼樂與苦亦不可得。
所以者何？此中尚無四念住等可得，何況有彼樂之與苦！
汝若能修如是般若，是修般若波羅蜜多。』 ^799b14

「復作是言：『汝善男子應修般若波羅蜜多，
不應觀四念住若我若無我，不應觀四正斷、
四神足、五根、五力、七等覺支、八聖道支若我若無我。
何以故？四念住四念住自性空，四正斷、
四神足、五根、五力、七等覺支、八聖道支四正斷乃至八聖道支自性空；
是四念住自性即非自性，是四正斷乃至八聖道支自性亦非自性，
若非自性即是般若波羅蜜多。
於此般若波羅蜜多，四念住不可得，彼我無我亦不可得；
四正斷乃至八聖道支皆不可得，彼我無我亦不可得。
所以者何？此中尚無四念住等可得，何況有彼我與無我！
汝若能修如是般若，是修般若波羅蜜多。』 ^799b27

「復作是言：『汝善男子應修般若波羅蜜多，
不應觀四念住若淨若不淨，不應觀四正斷、
四神足、五根、五力、七等覺支、八聖道支若淨若不淨。
何以故？四念住四念住自性空，四正斷、
四神足、五根、五力、七等覺支、八聖道支四正斷乃至八聖道支自性空；
是四念住自性即非自性，是四正斷乃至八聖道支自性亦非自性，
若非自性即是般若波羅蜜多。
於此般若波羅蜜多，四念住不可得，彼淨不淨亦不可得；
四正斷乃至八聖道支皆不可得，彼淨不淨亦不可得。
所以者何？此中尚無四念住等可得，何況有彼淨與不淨！
汝若能修如是般若，是修般若波羅蜜多。』 ^799c10

「憍尸迦！是善男子、善女人等作此等說，是為宣說真正般若波羅蜜多。 ^799c23

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀空解脫門若常若無常，不應觀無相、無願解脫門若常若無常。
何以故？空解脫門空解脫門自性空，無相、
無願解脫門無相、無願解脫門自性空；
是空解脫門自性即非自性，是無相、無願解脫門自性亦非自性，
若非自性即是般若波羅蜜多。
於此般若波羅蜜多，空解脫門不可得，
彼常無常亦不可得；無相、無願解脫門皆不可得，彼常無常亦不可得。
所以者何？此中尚無空解脫門等可得，何況有彼常與無常！
汝若能修如是般若，是修般若波羅蜜多。』 ^799c26

「復作是言：『汝善男子應修般若波羅蜜多，
不應觀空解脫門若樂若苦，不應觀無相、無願解脫門若樂若苦。
何以故？空解脫門空解脫門自性空，無相、
無願解脫門無相、無願解脫門自性空；
是空解脫門自性即非自性，是無相、無願解脫門自性亦非自性，
若非自性即是般若波羅蜜多。
於此般若波羅蜜多，空解脫門不可得，
彼樂與苦亦不可得；無相、無願解脫門皆不可得，彼樂與苦亦不可得。
所以者何？此中尚無空解脫門等可得，何況有彼樂之與苦！
汝若能修如是般若，是修般若波羅蜜多。』 ^800a10

「復作是言：『汝善男子應修般若波羅蜜多，
不應觀空解脫門若我若無我，不應觀無相、無願解脫門若我若無我。
何以故？空解脫門空解脫門自性空，無相、
無願解脫門無相、無願解脫門自性空；
是空解脫門自性即非自性，是無相、無願解脫門自性亦非自性，
若非自性即是般若波羅蜜多。
於此般若波羅蜜多，空解脫門不可得，
彼我無我亦不可得；無相、無願解脫門皆不可得，彼我無我亦不可得。
所以者何？此中尚無空解脫門等可得，何況有彼我與無我！
汝若能修如是般若，是修般若波羅蜜多。』 ^800a21

「復作是言：『汝善男子應修般若波羅蜜多，
不應觀空解脫門若淨若不淨，不應觀無相、無願解脫門若淨若不淨。
何以故？空解脫門空解脫門自性空，無相、
無願解脫門無相、無願解脫門自性空；
是空解脫門自性即非自性，是無相、無願解脫門自性亦非自性，
若非自性即是般若波羅蜜多。
於此般若波羅蜜多，空解脫門不可得，
彼淨不淨亦不可得；無相、無願解脫門皆不可得，彼淨不淨亦不可得。
所以者何？此中尚無空解脫門等可得，何況有彼淨與不淨！
汝若能修如是般若，是修般若波羅蜜多。』 ^800b3

「憍尸迦！是善男子、善女人等作此等說，是為宣說真正般若波羅蜜多。 ^800b15

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀五眼若常若無常，不應觀六神通若常若無常。
何以故？五眼五眼自性空，六神通六神通自性空；
是五眼自性即非自性，是六神通自性亦非自性，若非自性即是般若波羅蜜多。
於此般若波羅蜜多，五眼不可得，彼常無常亦不可得；
六神通不可得，彼常無常亦不可得。
所以者何？此中尚無五眼等可得，何況有彼常與無常！
汝若能修如是般若，是修般若波羅蜜多。』 ^800b17

「復作是言：『汝善男子應修般若波羅蜜多，
不應觀五眼若樂若苦，不應觀六神通若樂若苦。
何以故？五眼五眼自性空，六神通六神通自性空；
是五眼自性即非自性，是六神通自性亦非自性，若非自性即是般若波羅蜜多。
於此般若波羅蜜多，五眼不可得，彼樂與苦亦不可得；
六神通不可得，彼樂與苦亦不可得。
所以者何？此中尚無五眼等可得，何況有彼樂之與苦！
汝若能修如是般若，是修般若波羅蜜多。』 ^800b28

「復作是言：『汝善男子應修般若波羅蜜多，
不應觀五眼若我若無我，不應觀六神通若我若無我。
何以故？五眼五眼自性空，六神通六神通自性空；
是五眼自性即非自性，是六神通自性亦非自性，若非自性即是般若波羅蜜多。
於此般若波羅蜜多，五眼不可得，彼我無我亦不可得；
六神通不可得，彼我無我亦不可得。
所以者何？此中尚無五眼等可得，何況有彼我與無我！
汝若能修如是般若，是修般若波羅蜜多。』 ^800c8

「復作是言：『汝善男子應修般若波羅蜜多，
不應觀五眼若淨若不淨，不應觀六神通若淨若不淨。
何以故？五眼五眼自性空，六神通六神通自性空；
是五眼自性即非自性，是六神通自性亦非自性，若非自性即是般若波羅蜜多。
於此般若波羅蜜多，五眼不可得，彼淨不淨亦不可得；
六神通不可得，彼淨不淨亦不可得。
所以者何？此中尚無五眼等可得，何況有彼淨與不淨！
汝若能修如是般若，是修般若波羅蜜多。』 ^800c18

「憍尸迦！是善男子、善女人等作此等說，是為宣說真正般若波羅蜜多。 ^800c27

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀佛十力若常若無常，不應觀四無所畏、
四無礙解、大慈、大悲、大喜、大捨、十八佛不共法若常若無常。
何以故？佛十力佛十力自性空，四無所畏、
四無礙解、大慈、大悲、大喜、大捨、十八佛不共法四無所畏乃至十八佛不共法自性空；
是佛十力自性即非自性，是四無所畏乃至十八佛不共法自性亦非自性，
若非自性即是般若波羅蜜多。
於此般若波羅蜜多，佛十力不可得，彼常無常亦不可得；
四無所畏乃至十八佛不共法皆不可得，彼常無常亦不可得。
所以者何？此中尚無佛十力等可得，何況有彼常與無常！
汝若能修如是般若，是修般若波羅蜜多。』 ^800c29

「復作是言：『汝善男子應修般若波羅蜜多，
不應觀佛十力若樂若苦，不應觀四無所畏、
四無礙解、大慈、大悲、大喜、大捨、十八佛不共法若樂若苦。
何以故？佛十力佛十力自性空，四無所畏、
四無礙解、大慈、大悲、大喜、大捨、十八佛不共法四無所畏乃至十八佛不共法自性空；
是佛十力自性即非自性，是四無所畏乃至十八佛不共法自性亦非自性，
若非自性即是般若波羅蜜多。
於此般若波羅蜜多，佛十力不可得，彼樂與苦亦不可得；
四無所畏乃至十八佛不共法皆不可得，彼樂與苦亦不可得。
所以者何？此中尚無佛十力等可得，何況有彼樂之與苦！
汝若能修如是般若，是修般若波羅蜜多。』 ^801a15

「復作是言：『汝善男子應修般若波羅蜜多，
不應觀佛十力若我若無我，不應觀四無所畏、
四無礙解、大慈、大悲、大喜、大捨、十八佛不共法若我若無我。
何以故？佛十力佛十力自性空，四無所畏、
四無礙解、大慈、大悲、大喜、大捨、十八佛不共法四無所畏乃至十八佛不共法自性空；
是佛十力自性即非自性，是四無所畏乃至十八佛不共法自性亦非自性，
若非自性即是般若波羅蜜多。
於此般若波羅蜜多，佛十力不可得，彼我無我亦不可得；
四無所畏乃至十八佛不共法皆不可得，彼我無我亦不可得。
所以者何？此中尚無佛十力等可得，何況有彼我與無我！
汝若能修如是般若，是修般若波羅蜜多。』 ^801b1

「復作是言：『汝善男子應修般若波羅蜜多，
不應觀佛十力若淨若不淨，不應觀四無所畏、
四無礙解、大慈、大悲、大喜、大捨、十八佛不共法若淨若不淨。
何以故？佛十力佛十力自性空，四無所畏、
四無礙解、大慈、大悲、大喜、大捨、十八佛不共法四無所畏乃至十八佛不共法自性空；
是佛十力自性即非自性，是四無所畏乃至十八佛不共法自性亦非自性，
若非自性即是般若波羅蜜多。
於此般若波羅蜜多，佛十力不可得，彼淨不淨亦不可得；
四無所畏乃至十八佛不共法皆不可得，彼淨不淨亦不可得。
所以者何？此中尚無佛十力等可得，何況有彼淨與不淨！
汝若能修如是般若，是修般若波羅蜜多。』 ^801b14

「憍尸迦！是善男子、善女人等作此等說，是為宣說真正般若波羅蜜多。 ^801b28

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀無忘失法若常若無常，不應觀恒住捨性若常若無常。
何以故？無忘失法無忘失法自性空，恒住捨性恒住捨性自性空；
是無忘失法自性即非自性，是恒住捨性自性亦非自性，若非自性即是般若波羅蜜多。
於此般若波羅蜜多，無忘失法不可得，
彼常無常亦不可得；恒住捨性不可得，彼常無常亦不可得。
所以者何？此中尚無無忘失法等可得，何況有彼常與無常！
汝若能修如是般若，是修般若波羅蜜多。』 ^801c1

「復作是言：『汝善男子應修般若波羅蜜多，
不應觀無忘失法若樂若苦，不應觀恒住捨性若樂若苦。
何以故？無忘失法無忘失法自性空，恒住捨性恒住捨性自性空；
是無忘失法自性即非自性，是恒住捨性自性亦非自性，若非自性即是般若波羅蜜多。
於此般若波羅蜜多，無忘失法不可得，
彼樂與苦亦不可得；恒住捨性不可得，彼樂與苦亦不可得。
所以者何？此中尚無無忘失法等可得，何況有彼樂之與苦！
汝若能修如是般若，是修般若波羅蜜多。』 ^801c13

「復作是言：『汝善男子應修般若波羅蜜多，
不應觀無忘失法若我若無我，不應觀恒住捨性若我若無我。
何以故？無忘失法無忘失法自性空，恒住捨性恒住捨性自性空；
是無忘失法自性即非自性，是恒住捨性自性亦非自性，若非自性即是般若波羅蜜多。
於此般若波羅蜜多，無忘失法不可得，
彼我無我亦不可得；恒住捨性不可得，彼我無我亦不可得。
所以者何？此中尚無無忘失法等可得，何況有彼我與無我！
汝若能修如是般若，是修般若波羅蜜多。』 ^801c23

「復作是言：『汝善男子應修般若波羅蜜多，
不應觀無忘失法若淨若不淨，不應觀恒住捨性若淨若不淨。
何以故？無忘失法無忘失法自性空，恒住捨性恒住捨性自性空；
是無忘失法自性即非自性，是恒住捨性自性亦非自性，若非自性即是般若波羅蜜多。
於此般若波羅蜜多，無忘失法不可得，
彼淨不淨亦不可得；恒住捨性不可得，彼淨不淨亦不可得。
所以者何？此中尚無無忘失法等可得，何況有彼淨與不淨！
汝若能修如是般若，是修般若波羅蜜多。』 ^802a4

「憍尸迦！是善男子、善女人等作此等說，是為宣說真正般若波羅蜜多。 ^802a15

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀一切智若常若無常，不應觀道相智、一切相智若常若無常。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是般若波羅蜜多。
於此般若波羅蜜多，一切智不可得，彼常無常亦不可得；
道相智、一切相智皆不可得，彼常無常亦不可得。
所以者何？此中尚無一切智等可得，何況有彼常與無常！
汝若能修如是般若，是修般若波羅蜜多。』 ^802a17

「復作是言：『汝善男子應修般若波羅蜜多，
不應觀一切智若樂若苦，不應觀道相智、一切相智若樂若苦。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是般若波羅蜜多。
於此般若波羅蜜多，一切智不可得，彼樂與苦亦不可得；
道相智、一切相智皆不可得，彼樂與苦亦不可得。
所以者何？此中尚無一切智等可得，何況有彼樂之與苦！
汝若能修如是般若，是修般若波羅蜜多。』 ^802a29

「復作是言：『汝善男子應修般若波羅蜜多，
不應觀一切智若我若無我，不應觀道相智、一切相智若我若無我。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是般若波羅蜜多。
於此般若波羅蜜多，一切智不可得，彼我無我亦不可得；
道相智、一切相智皆不可得，彼我無我亦不可得。
所以者何？此中尚無一切智等可得，何況有彼我與無我！
汝若能修如是般若，是修般若波羅蜜多。』 ^802b11

「復作是言：『汝善男子應修般若波羅蜜多，
不應觀一切智若淨若不淨，不應觀道相智、一切相智若淨若不淨。
何以故？一切智一切智自性空，道相智、
一切相智道相智、一切相智自性空；是一切智自性即非自性，
是道相智、一切相智自性亦非自性，若非自性即是般若波羅蜜多。
於此般若波羅蜜多，一切智不可得，彼淨不淨亦不可得；
道相智、一切相智皆不可得，彼淨不淨亦不可得。
所以者何？此中尚無一切智等可得，何況有彼淨與不淨！
汝若能修如是般若，是修般若波羅蜜多。』 ^802b23

「憍尸迦！是善男子、善女人等作此等說，是為宣說真正般若波羅蜜多。 ^802c5

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀一切陀羅尼門若常若無常，不應觀一切三摩地門若常若無常。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是般若波羅蜜多。
於此般若波羅蜜多，一切陀羅尼門不可得，
彼常無常亦不可得；一切三摩地門不可得，彼常無常亦不可得。
所以者何？此中尚無一切陀羅尼門等可得，何況有彼常與無常！
汝若能修如是般若，是修般若波羅蜜多。』 ^802c7

「復作是言：『汝善男子應修般若波羅蜜多，
不應觀一切陀羅尼門若樂若苦，不應觀一切三摩地門若樂若苦。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是般若波羅蜜多。
於此般若波羅蜜多，一切陀羅尼門不可得，
彼樂與苦亦不可得；一切三摩地門不可得，彼樂與苦亦不可得。
所以者何？此中尚無一切陀羅尼門等可得，何況有彼樂之與苦！
汝若能修如是般若，是修般若波羅蜜多。』 ^802c20

「復作是言：『汝善男子應修般若波羅蜜多，
不應觀一切陀羅尼門若我若無我，不應觀一切三摩地門若我若無我。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是般若波羅蜜多。
於此般若波羅蜜多，一切陀羅尼門不可得，
彼我無我亦不可得；一切三摩地門不可得，彼我無我亦不可得。
所以者何？此中尚無一切陀羅尼門等可得，何況有彼我與無我！
汝若能修如是般若，是修般若波羅蜜多。』 ^803a3

「復作是言：『汝善男子應修般若波羅蜜多，
不應觀一切陀羅尼門若淨若不淨，不應觀一切三摩地門若淨若不淨。
何以故？一切陀羅尼門一切陀羅尼門自性空，
一切三摩地門一切三摩地門自性空；
是一切陀羅尼門自性即非自性，是一切三摩地門自性亦非自性，
若非自性即是般若波羅蜜多。
於此般若波羅蜜多，一切陀羅尼門不可得，
彼淨不淨亦不可得；一切三摩地門不可得，彼淨不淨亦不可得。
所以者何？此中尚無一切陀羅尼門等可得，何況有彼淨與不淨！
汝若能修如是般若，是修般若波羅蜜多。』 ^803a14

「憍尸迦！是善男子、善女人等作此等說，是為宣說真正般若波羅蜜多。 ^803a26

「復次，憍尸迦！若善男子、善女人等，為發無上菩提心者宣說般若波羅蜜多，
作如是言：『汝善男子應修般若波羅蜜多，
不應觀預流向預流果若常若無常，不應觀一來向一來果、
不還向不還果、阿羅漢向阿羅漢果若常若無常。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是般若波羅蜜多。
於此般若波羅蜜多，預流向預流果不可得，
彼常無常亦不可得；一來向乃至阿羅漢果皆不可得，彼常無常亦不可得。
所以者何？此中尚無預流向等可得，何況有彼常與無常！
汝若能修如是般若，是修般若波羅蜜多。』 ^803a28

「復作是言：『汝善男子應修般若波羅蜜多，
不應觀預流向預流果若樂若苦，不應觀一來向一來果、
不還向不還果、阿羅漢向阿羅漢果若樂若苦。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是般若波羅蜜多。
於此般若波羅蜜多，預流向預流果不可得，
彼樂與苦亦不可得；一來向乃至阿羅漢果皆不可得，彼樂與苦亦不可得。
所以者何？此中尚無預流向等可得，何況有彼樂之與苦！
汝若能修如是般若，是修般若波羅蜜多。』 ^803b14

「復作是言：『汝善男子應修般若波羅蜜多，
不應觀預流向預流果若我若無我，不應觀一來向一來果、
不還向不還果、阿羅漢向阿羅漢果若我若無我。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是般若波羅蜜多。
於此般若波羅蜜多，預流向預流果不可得，
彼我無我亦不可得；一來向乃至阿羅漢果皆不可得，彼我無我亦不可得。
所以者何？此中尚無預流向等可得，何況有彼我與無我！
汝若能修如是般若，是修般若波羅蜜多。』 ^803b27

「復作是言：『汝善男子應修般若波羅蜜多，
不應觀預流向預流果若淨若不淨，不應觀一來向一來果、
不還向不還果、阿羅漢向阿羅漢果若淨若不淨。
何以故？預流向預流果預流向預流果自性空，
一來向一來果、不還向不還果、阿羅漢向阿羅漢果一來向乃至阿羅漢果自性空；
是預流向預流果自性即非自性，是一來向乃至阿羅漢果自性亦非自性，
若非自性即是般若波羅蜜多。
於此般若波羅蜜多，預流向預流果不可得，
彼淨不淨亦不可得；一來向乃至阿羅漢果皆不可得，彼淨不淨亦不可得。
所以者何？此中尚無預流向等可得，何況有彼淨與不淨！
汝若能修如是般若，是修般若波羅蜜多。』 ^803c12

「憍尸迦！是善男子、善女人等作此等說，是為宣說真正般若波羅蜜多。
大般若波羅蜜多經卷第一百四十八
 ^803c26
