
hui:: 
pin:: 
### 3
大般若波羅蜜多經卷第四十四
三藏法師玄奘奉　詔譯
初分譬喻品第十一之三
「復次，善現！諸菩薩摩訶薩善友者，謂若能以無所得為方便，
說四靜慮常無常相不可得，說四無量、
四無色定常無常相不可得；說四靜慮樂苦相不可得，
說四無量、四無色定樂苦相不可得；說四靜慮我無我相不可得，
說四無量、四無色定我無我相不可得；
說四靜慮淨不淨相不可得，說四無量、
四無色定淨不淨相不可得；說四靜慮空不空相不可得，
說四無量、四無色定空不空相不可得；
說四靜慮無相有相相不可得，說四無量、
四無色定無相有相相不可得；說四靜慮無願有願相不可得，
說四無量、四無色定無願有願相不可得；
說四靜慮寂靜不寂靜相不可得，說四無量、
四無色定寂靜不寂靜相不可得；說四靜慮遠離不遠離相不可得，
說四無量、四無色定遠離不遠離相不可得，
及勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^245a27

「復次，善現！諸菩薩摩訶薩善友者，謂若能以無所得為方便，
說四念住常無常相不可得，說四正斷、
四神足、五根、五力、七等覺支、八聖道支常無常相不可得；
說四念住樂苦相不可得，說四正斷乃至八聖道支樂苦相不可得；
說四念住我無我相不可得，說四正斷乃至八聖道支我無我相不可得；
說四念住淨不淨相不可得，說四正斷乃至八聖道支淨不淨相不可得；
說四念住空不空相不可得，說四正斷乃至八聖道支空不空相不可得；
說四念住無相有相相不可得，說四正斷乃至八聖道支無相有相相不可得；
說四念住無願有願相不可得，說四正斷乃至八聖道支無願有願相不可得；
說四念住寂靜不寂靜相不可得，說四正斷乃至八聖道支寂靜不寂靜相不可得；
說四念住遠離不遠離相不可得，說四正斷乃至八聖道支遠離不遠離相不可得，
及勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^245b19

「復次，善現！諸菩薩摩訶薩善友者，謂若能以無所得為方便，
說空解脫門常無常相不可得，說無相、
無願解脫門常無常相不可得；說空解脫門樂苦相不可得，
說無相、無願解脫門樂苦相不可得；說空解脫門我無我相不可得，
說無相、無願解脫門我無我相不可得；
說空解脫門淨不淨相不可得，說無相、
無願解脫門淨不淨相不可得；說空解脫門空不空相不可得，
說無相、無願解脫門空不空相不可得；
說空解脫門無相有相相不可得，說無相、
無願解脫門無相有相相不可得；說空解脫門無願有願相不可得，
說無相、無願解脫門無願有願相不可得；
說空解脫門寂靜不寂靜相不可得，說無相、
無願解脫門寂靜不寂靜相不可得；說空解脫門遠離不遠離相不可得，
說無相、無願解脫門遠離不遠離相不可得，
及勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^245c12

「復次，善現！諸菩薩摩訶薩善友者，謂若能以無所得為方便，
說布施波羅蜜多常無常相不可得，說淨戒、
安忍、精進、靜慮、般若波羅蜜多常無常相不可得；
說布施波羅蜜多樂苦相不可得，說淨戒、
安忍、精進、靜慮、般若波羅蜜多樂苦相不可得；
說布施波羅蜜多我無我相不可得，說淨戒、
安忍、精進、靜慮、般若波羅蜜多我無我相不可得；
說布施波羅蜜多淨不淨相不可得，說淨戒、
安忍、精進、靜慮、般若波羅蜜多淨不淨相不可得；
說布施波羅蜜多空不空相不可得，說淨戒、
安忍、精進、靜慮、般若波羅蜜多空不空相不可得；
說布施波羅蜜多無相有相相不可得，
說淨戒、安忍、精進、靜慮、般若波羅蜜多無相有相相不可得；
說布施波羅蜜多無願有願相不可得，
說淨戒、安忍、精進、靜慮、般若波羅蜜多無願有願相不可得；
說布施波羅蜜多寂靜不寂靜相不可得，
說淨戒、安忍、精進、靜慮、般若波羅蜜多寂靜不寂靜相不可得；
說布施波羅蜜多遠離不遠離相不可得，
說淨戒、安忍、精進、靜慮、般若波羅蜜多遠離不遠離相不可得，
及勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^246a4

「復次，善現！諸菩薩摩訶薩善友者，謂若能以無所得為方便，
說五眼常無常相不可得，說六神通常無常相不可得；
說五眼樂苦相不可得，說六神通樂苦相不可得；
說五眼我無我相不可得，說六神通我無我相不可得；
說五眼淨不淨相不可得，說六神通淨不淨相不可得；
說五眼空不空相不可得，說六神通空不空相不可得；
說五眼無相有相相不可得，說六神通無相有相相不可得；
說五眼無願有願相不可得，說六神通無願有願相不可得；
說五眼寂靜不寂靜相不可得，說六神通寂靜不寂靜相不可得；
說五眼遠離不遠離相不可得，說六神通遠離不遠離相不可得，
及勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^246b1

「復次，善現！諸菩薩摩訶薩善友者，謂若能以無所得為方便，
說佛十力常無常相不可得，說四無所畏、
四無礙解、大慈、大悲、大喜、大捨、十八佛不共法、
一切智、道相智、一切相智常無常相不可得；
說佛十力樂苦相不可得，說四無所畏乃至一切相智樂苦相不可得；
說佛十力我無我相不可得，說四無所畏乃至一切相智我無我相不可得；
說佛十力淨不淨相不可得，說四無所畏乃至一切相智淨不淨相不可得；
說佛十力空不空相不可得，說四無所畏乃至一切相智空不空相不可得；
說佛十力無相有相相不可得，說四無所畏乃至一切相智無相有相相不可得；
說佛十力無願有願相不可得，說四無所畏乃至一切相智無願有願相不可得；
說佛十力寂靜不寂靜相不可得，說四無所畏乃至一切相智寂靜不寂靜相不可得；
說佛十力遠離不遠離相不可得，說四無所畏乃至一切相智遠離不遠離相不可得，
及勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^246b19

「復次，善現！諸菩薩摩訶薩善友者，謂若能以無所得為方便，
雖說修四靜慮法不可得，說修四無量、
四無色定法不可得，而勸依此法勤修善根，
不令迴向聲聞、獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^246c14

「復次，善現！諸菩薩摩訶薩善友者，謂若能以無所得為方便，
雖說修四念住法不可得，說修四正斷、
四神足、五根、五力、七等覺支、八聖道支法不可得，
而勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^246c22

「復次，善現！諸菩薩摩訶薩善友者，謂若能以無所得為方便，
雖說修空解脫門法不可得，說修無相、
無願解脫門法不可得，而勸依此法勤修善根，
不令迴向聲聞、獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^247a1

「復次，善現！諸菩薩摩訶薩善友者，謂若能以無所得為方便，
雖說修布施波羅蜜多法不可得，說修淨戒、
安忍、精進、靜慮、般若波羅蜜多法不可得，
而勸依此法勤修善根，不令迴向聲聞，
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^247a9

「復次，善現！諸菩薩摩訶薩善友者，謂若能以無所得為方便，
雖說修五眼法不可得，說修六神通法不可得，
而勸依此法勤修善根，不令迴向聲聞、
獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。 ^247a17

「復次，善現！諸菩薩摩訶薩善友者，謂若能以無所得為方便，
雖說修佛十力法不可得，說修四無所畏、
四無礙解、大慈、大悲、大喜、大捨、十八佛不共法、
一切智、道相智、一切相智法不可得，而勸依此法勤修善根，
不令迴向聲聞、獨覺，唯令證得一切智智。
善現！是為菩薩摩訶薩善友。
若菩薩摩訶薩修行般若波羅蜜多時，
為此善友之所攝受，聞說如是甚深般若波羅蜜多，其心不驚不恐不怖。」 ^247a25

爾時，具壽善現白佛言：「世尊！
云何菩薩摩訶薩修行般若波羅蜜多時，
無方便善巧故，聞說如是甚深般若波羅蜜多，其心有驚有恐有怖？」 ^247b5

佛告善現：「若菩薩摩訶薩修行般若波羅蜜多時，
離應一切智智心修行般若波羅蜜多，
於修般若波羅蜜多有所得有所恃，以有所得為方便故；
離應一切智智心修行靜慮、精進、安忍、
淨戒、布施波羅蜜多，於修靜慮乃至布施波羅蜜多有所得有所恃，
以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^247b8

「善現！若菩薩摩訶薩修行般若波羅蜜多時，
離應一切智智心修行四靜慮，於修四靜慮有所得有所恃，
以有所得為方便故；離應一切智智心修行四無量、
四無色定，於修四無量、四無色定有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^247b17

「善現！若菩薩摩訶薩修行般若波羅蜜多時，
離應一切智智心修行四念住，於修四念住有所得有所恃，
以有所得為方便故；離應一切智智心修行四正斷、
四神足、五根、五力、七等覺支、八聖道支，
於修四正斷乃至八聖道支有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，
其心有驚、有恐、有怖。 ^247b25

「善現！若菩薩摩訶薩修行般若波羅蜜多時，
離應一切智智心修行空解脫門，於修空解脫門有所得有所恃，
以有所得為方便故；離應一切智智心修行無相、
無願解脫門，於修無相、無願解脫門有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^247c5

「善現！若菩薩摩訶薩修行般若波羅蜜多時，
離應一切智智心修行五眼，於修五眼有所得有所恃，
以有所得為方便故；離應一切智智心修行六神通，
於修六神通有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^247c13

「善現！若菩薩摩訶薩修行般若波羅蜜多時，
離應一切智智心修行佛十力，於修佛十力有所得有所恃，
以有所得為方便故；離應一切智智心修行四無所畏、
四無礙解、大慈、大悲、大喜、大捨、十八佛不共法、
一切智、道相智、一切相智，於修四無所畏乃至一切相智有所得有所恃，
以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^247c21

「善現！若菩薩摩訶薩修行般若波羅蜜多時，
離應一切智智心觀色內空、外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空，於觀色空有所得有所恃，
以有所得為方便故；離應一切智智心觀受、
想、行、識內空乃至無性自性空，於觀受、
想、行、識空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248a2

「善現！若菩薩摩訶薩修行般若波羅蜜多時，
離應一切智智心觀眼處內空乃至無性自性空，
於觀眼處空有所得有所恃，以有所得為方便故；
離應一切智智心觀耳、鼻、舌、身、意處內空乃至無性自性空，
於觀耳、鼻、舌、身、意處空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248a13

「善現！若菩薩摩訶薩修行般若波羅蜜多時，
離應一切智智心觀色處內空乃至無性自性空，
於觀色處空有所得有所恃，以有所得為方便故；
離應一切智智心觀聲、香、味、觸、法處內空乃至無性自性空，
於觀聲、香、味、觸、法處空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248a22

「善現！若菩薩摩訶薩修行般若波羅蜜多時，
離應一切智智心觀眼界內空乃至無性自性空，
於觀眼界空有所得有所恃，以有所得為方便故；
離應一切智智心觀色界、眼識界及眼觸、
眼觸為緣所生諸受內空乃至無性自性空，
於觀色界乃至眼觸為緣所生諸受空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248b2

「善現！若菩薩摩訶薩修行般若波羅蜜多時，
離應一切智智心觀耳界內空乃至無性自性空，
於觀耳界空有所得有所恃，以有所得為方便故；
離應一切智智心觀聲界、耳識界及耳觸、
耳觸為緣所生諸受內空乃至無性自性空，
於觀聲界乃至耳觸為緣所生諸受空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248b12

「善現！若菩薩摩訶薩修行般若波羅蜜多時，
離應一切智智心觀鼻界內空乃至無性自性空，
於觀鼻界空有所得有所恃，以有所得為方便故；
離應一切智智心觀香界、鼻識界及鼻觸、
鼻觸為緣所生諸受內空乃至無性自性空，
於觀香界乃至鼻觸為緣所生諸受空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248b22

「善現！若菩薩摩訶薩修行般若波羅蜜多時，
離應一切智智心觀舌界內空乃至無性自性空，
於觀舌界空有所得有所恃，以有所得為方便故；
離應一切智智心觀味界、舌識界及舌觸、
舌觸為緣所生諸受內空乃至無性自性空，
於觀味界乃至舌觸為緣所生諸受空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248c3

「善現！若菩薩摩訶薩修行般若波羅蜜多時，
離應一切智智心觀身界內空乃至無性自性空，
於觀身界空有所得有所恃，以有所得為方便故；
離應一切智智心觀觸界、身識界及身觸、
身觸為緣所生諸受內空乃至無性自性空，
於觀觸界乃至身觸為緣所生諸受空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248c13

「善現！若菩薩摩訶薩修行般若波羅蜜多時，
離應一切智智心觀意界內空乃至無性自性空，
於觀意界空有所得有所恃，以有所得為方便故；
離應一切智智心觀法界、意識界及意觸、
意觸為緣所生諸受內空乃至無性自性空，
於觀法界乃至意觸為緣所生諸受空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^248c23

「善現！若菩薩摩訶薩修行般若波羅蜜多時，
離應一切智智心觀地界內空乃至無性自性空，
於觀地界空有所得有所恃，以有所得為方便故；
離應一切智智心觀水、火、風、空、識界內空乃至無性自性空，
於觀水、火、風、空、識界空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249a4

「善現！若菩薩摩訶薩修行般若波羅蜜多時，
離應一切智智心觀苦聖諦內空乃至無性自性空，
於觀苦聖諦空有所得有所恃，以有所得為方便故；
離應一切智智心觀集、滅、道聖諦內空乃至無性自性空，
於觀集、滅、道聖諦空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249a13

「善現！若菩薩摩訶薩修行般若波羅蜜多時，
離應一切智智心觀無明內空乃至無性自性空，
於觀無明空有所得有所恃，以有所得為方便故；
離應一切智智心觀行、識、名色、六處、觸、
受、愛、取、有、生、老死愁歎苦憂惱內空乃至無性自性空，
於觀行乃至老死愁歎苦憂惱空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249a22

「善現！若菩薩摩訶薩修行般若波羅蜜多時，
離應一切智智心觀四靜慮內空乃至無性自性空，
於觀四靜慮空有所得有所恃，以有所得為方便故；
離應一切智智心觀四無量、四無色定內空乃至無性自性空，
於觀四無量、四無色定空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249b3

「善現！若菩薩摩訶薩修行般若波羅蜜多時，
離應一切智智心觀四念住內空乃至無性自性空，
於觀四念住空有所得有所恃，以有所得為方便故；
離應一切智智心觀四正斷、四神足、五根、
五力、七等覺支、八聖道支內空乃至無性自性空，
於觀四正斷乃至八聖道支空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249b12

「善現！若菩薩摩訶薩修行般若波羅蜜多時，
離應一切智智心觀空解脫門內空乃至無性自性空，
於觀空解脫門空有所得有所恃，以有所得為方便故；
離應一切智智心觀無相、無願解脫門內空乃至無性自性空，
於觀無相、無願解脫門空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249b22

「善現！若菩薩摩訶薩修行般若波羅蜜多時，
離應一切智智心觀布施波羅蜜多內空乃至無性自性空，
於觀布施波羅蜜多空有所得有所恃，
以有所得為方便故；離應一切智智心觀淨戒、
安忍、精進、靜慮、般若波羅蜜多內空乃至無性自性空，
於觀淨戒、安忍、精進、靜慮、般若波羅蜜多空有所得有所恃，
以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249c3

「善現！若菩薩摩訶薩修行般若波羅蜜多時，
離應一切智智心觀五眼內空乃至無性自性空，
於觀五眼空有所得有所恃，以有所得為方便故；
離應一切智智心觀六神通內空乃至無性自性空，
於觀六神通空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。 ^249c13

「善現！若菩薩摩訶薩修行般若波羅蜜多時，
離應一切智智心觀佛十力內空乃至無性自性空，
於觀佛十力空有所得有所恃，以有所得為方便故；
離應一切智智心觀四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智內空乃至無性自性空，
於觀四無所畏乃至一切相智空有所得有所恃，以有所得為方便故。
善現！如是菩薩摩訶薩修行般若波羅蜜多時，
無方便善巧，聞說如是甚深般若波羅蜜多，其心有驚有恐有怖。」 ^249c22

爾時，善現白佛言：「世尊！
云何菩薩摩訶薩修行般若波羅蜜多時，
為諸惡友之所攝受，聞說如是甚深般若波羅蜜多，其心有驚有恐有怖？」 ^250a4

佛告善現：「諸菩薩摩訶薩惡友者，若教厭離般若波羅蜜多相應之法，
若教厭離靜慮、精進、安忍、淨戒、布施波羅蜜多相應之法，
謂作是言：『咄！善男子！
汝等於此六到彼岸相應之法，不應修學。
所以者何？此法定非如來所說，是文頌者妄所製造，
是故汝等不應聽習、不應受持、不應讀誦、
不應思惟、不應尋究、不應為他宣說開示。』
善現！是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。 ^250a7

「復次，善現！諸菩薩摩訶薩惡友者，若不為說魔事魔過，
謂有惡魔作佛形像，來教菩薩摩訶薩厭離六波羅蜜多，
言：『善男子！汝今何用修此般若波羅蜜多？
汝今何用修此靜慮、精進、安忍、淨戒、布施波羅蜜多？』
善現！若不為說如是等事令覺悟者，是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。 ^250a18

「復次，善現！菩薩摩訶薩惡友者，若不為說魔事魔過，
謂有惡魔作佛形像，來為菩薩摩訶薩說聲聞、
獨覺相應之法，所謂契經乃至論議，分別開示勸令修學。
善現！若不為說如是等事令覺悟者，是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。 ^250a27

「復次，善現！菩薩摩訶薩惡友者，若不為說魔事魔過，
謂有惡魔作佛形像，來至菩薩摩訶薩所，
言：『善男子！汝無菩薩種姓，無真實菩提心，
不能證得不退轉地，亦不能證無上菩提。』
善現！若不為說如是等事令覺悟者，是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。 ^250b6

「復次，善現！菩薩摩訶薩惡友者，若不為說魔事魔過，
謂有惡魔作佛形像，來至菩薩摩訶薩所，
言：『善男子！色空無我我所，受、想、行、識空無我我所；
眼處空無我我所，耳、鼻、舌、身、意處空無我我所；
色處空無我我所，聲、香、味、觸、法處空無我我所；
眼界空無我我所，色界、眼識界及眼觸、
眼觸為緣所生諸受空無我我所；耳界空無我我所，
聲界、耳識界及耳觸、耳觸為緣所生諸受空無我我所；
鼻界空無我我所，香界、鼻識界及鼻觸、
鼻觸為緣所生諸受空無我我所；舌界空無我我所，
味界、舌識界及舌觸、舌觸為緣所生諸受空無我我所；
身界空無我我所，觸界、身識界及身觸、
身觸為緣所生諸受空無我我所；意界空無我我所，
法界、意識界及意觸、意觸為緣所生諸受空無我我所；
地界空無我我所，水、火、風、空、識界空無我我所；
苦聖諦空無我我所，集、滅、道聖諦空無我我所；
無明空無我我所，行、識、名色、六處、觸、受、
愛、取、有、生、老死愁歎苦憂惱空無我我所；
四靜慮空無我我所，四無量、四無色定空無我我所；
四念住空無我我所，四正斷、四神足、五根、
五力、七等覺支、八聖道支空無我我所；
空解脫門空無我我所，無相、無願解脫門空無我我所；
布施波羅蜜多空無我我所，淨戒、安忍、
精進、靜慮、般若波羅蜜多空無我我所；
五眼空無我我所，六神通空無我我所；
佛十力空無我我所，四無所畏、四無礙解、
大慈、大悲、大喜、大捨、十八佛不共法、一切智、
道相智、一切相智空無我我所。
咄！善男子！諸法皆空無我我所，誰能修習六到彼岸？
誰復能證無上菩提？
設證菩提為何所用？』
善現！若不為說如是等事令覺悟者，是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。 ^250b14

「復次，善現！菩薩摩訶薩惡友者，若不為說魔事魔過，
謂有惡魔作獨覺形像，來至菩薩摩訶薩所，
言：『善男子！十方皆空，諸佛、菩薩及聲聞眾都無所有。』
善現！若不為說如是等事令覺悟者，是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。 ^250c20

「復次，善現！菩薩摩訶薩惡友者，若不為說魔事魔過，
謂有惡魔作聲聞形像，來至菩薩摩訶薩所，
毀訾應一切智智作意令深厭離，讚歎應聲聞、獨覺作意令極愛樂。
善現！若不為說如是等事令覺悟者，是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。 ^250c28

「復次，善現！菩薩摩訶薩惡友者，若不為說魔事魔過，
諸有惡魔作親教軌範形像，來至菩薩摩訶薩所，
教令厭離菩薩勝行，謂四念住乃至八聖道支、
布施波羅蜜多乃至般若波羅蜜多，及令厭離一切智智，
謂五眼、六神通、佛十力乃至一切相智，
唯教修習空、無相、無願三解脫門：『汝學此法，
速證聲聞或獨覺果究竟安樂，何用勤苦求趣無上正等菩提？』
善現！若不為說如是等事令覺悟者，是為菩薩摩訶薩惡友。
若菩薩摩訶薩修行般若波羅蜜多時，
為此惡友之所攝受，聞說如是甚深般若波羅蜜多，其心有驚有恐有怖。
大般若波羅蜜多經卷第四十四
 ^251a7
