佛祖統紀卷第二十三
author:: 宋景定四明東湖沙門志盤撰
other:: 
#  9 歷代傳教表
歷代傳教表第九
北齊悟一心三智之旨。
以授南岳。南岳修之以授智者。
智者始以五時八教開張一化。
而歸宗於法華本迹之妙。
既發其解必立之行。
於是說己心中所行。
以示一心三智之證。
載之文字。用以印心。
以教後世。自北齊上法龍猛。
下逮法智。為十七世。
作歷代傳教表。 ^247a28

梁 ^247b6

武帝〔蕭衍受齊禪都建康稱南朝〕天監元年
〔壬辰盡十八年〕普通元年〔庚子盡七年〕
大通元年〔丁未盡八年〕大同元年〔丁卯盡十二年〕大同中。
二祖文禪師。於北朝河南。
為思禪師說三觀。
當東魏孝靜帝天平間。
太清元年〔丁卯盡三年〕 ^247b7

簡文帝〔綱武帝第三子〕天寶元年〔庚午盡二年〕 ^247b13

元帝〔繹武帝第七子〕承聖元年〔壬申盡三年〕 ^247b14

敬帝〔方智元帝第九子〕紹泰元年〔乙亥〕
太平元年 ^247b15

陳 ^247b17

武帝〔陳#CB00649;先受梁禪都建康〕
永定元年〔丁丑盡三年〕 ^247b18

文帝〔蒨武帝兄始興王子〕天嘉元年〔庚辰盡六年〕 ^247b19

三祖思禪師於北朝光州大蘇山。
為顗禪師。說四安樂行。
示普賢道場。當北齊廢帝乾明元年。
天康元年〔丙戌〕 ^247b20

廢帝〔伯宗文帝二子〕光大元年〔丁亥盡二年〕 ^247b24

二年。思禪師。為南岳帝君授戒法。 ^247b25

宣帝〔頊始興王第二子〕大建元年〔己丑盡十四年〕 ^247b27

四祖顗禪師。於金陵瓦官寺為儀同沈君理僕射徐陵等開法華經題。
一夏開釋大義。白馬敬韶等咸北面受業。
自此後常講大智度論。
說次第禪門。及為尚書毛喜說六妙門。 ^247b28

大建中南岳思禪師。
為海東玄光法師說法華安樂行。
歸國演教。為高麗東國傳教之始。 ^247c5

大建九年六月二十二日。
南岳禪師示寂。 ^247c8

少帝〔叔寶宣帝長子〕
至德元年〔癸卯盡四年〕 ^247c9

至德三年。詔瓦官顗禪師。
赴太極殿開大智度論題。
仁王般若經題。還靈曜寺就講。
時百座居左。五等居右。
慧曠慧辯。皆奉勅難問。
天子臨筵聽法。百僚盡敬。 ^247c10

至德四年。詔迎顗禪師。
居光宅寺。帝幸寺聽講仁王。
躬禮三拜。 ^247c15

禎明元年〔丁未盡三年〕顗禪師。
於光宅講法華經。
章安預聽。 ^247c17

隋 ^247c19

文帝〔楊堅相周靜帝受禪都長安〕
開皇十年〔庚戌是年陳亡始稱正統盡二十一年〕 ^247c20

開皇十一年。晉王總管揚州。
迎顗禪師於大聽事。
設千僧齋授菩薩戒。
師名晉王為總持王。
上師號稱智者。 ^247c21

開皇十二年。智者禪師於荊州當陽玉泉山為關王父子授戒。 ^247c24

開皇十三年。智者禪師。
於玉泉說法華玄義。
章安預聽。 ^247c26

開皇十四年。智者禪師。
於玉泉說摩訶止觀。
章安預聽。是年過岳陽為刺史王宣武授大乘戒法。
為學士曇捷等講金光明經。 ^247c28

開皇十五年七月。
智者禪師。至揚州禪眾寺。
以所著淨名義疏。
奉上晉王。九月辭歸天台。 ^248a3

開皇十七年九月。
智者禪師。於天台佛隴為諸弟子口授觀心論。
十一月。於石城寺為弟子說十如。
四不生。十法界。三觀。
四無量心。四悉檀。
四諦。十二因緣。六波羅密。
一一法門。是月二十四日。
示寂於石城彌勒石佛像前。 ^248a6

仁壽元年〔辛酉盡四年〕 ^248a12

煬帝〔廣文帝第二子〕大業元年〔乙丑盡十二年〕 ^248a13

恭帝〔隋煬帝子〕義寧元年〔丁丑盡一年〕 ^248a14

五祖章安禪師。於天台國清寺為法華威禪師。
說止觀心要。 ^248a15

唐 ^248a17

高祖〔李淵受隋禪都長安〕武德元年〔戊寅盡九年〕 ^248a18

太宗〔世民高祖次子〕
貞觀元年〔丁亥盡二十三年〕 ^248a19

貞觀六年八月七日章安禪師。
於國清寺。示寂 ^248a20

貞觀二十年。召法華威禪師。
授朝散大夫引駕四大師。 ^248a22

高宗〔治太宗第九子〕
永徽元年〔庚戌盡六年〕 ^248a24

永徽六年。召天宮威禪師。
授朝散大夫引駕四大師。
與法華同職位。顯慶元年〔丙辰盡五年〕
龍朔元年〔辛酉盡三年〕麟德元年〔甲子盡二年〕
乾封元年〔丙寅盡二年〕總章元年〔戊辰盡二年〕
咸亨元年〔庚午盡四年〕上元元年〔甲戌盡二年〕
儀鳳元年〔丙子盡三年〕調露元年〔己卯〕
永隆元年〔庚辰〕 ^248a25

十一月二十八日。
法華禪師。示寂。開耀元年〔辛巳〕永淳元年
〔壬午〕弘道元年〔癸未〕 ^248b4

則天高后〔武氏高宗之后廢太子為廬陵王臨朝稱制〕
光宅元年〔甲申〕垂拱元年〔乙酉盡四年〕
永昌元年〔己丑〕載初元年〔庚寅二年〕 ^248b7

如意元年〔壬辰盡二年〕 ^248b9

如意二年。七祖天宮禪師。
於東陽天宮為左溪朗禪師說止觀。
延載元年〔甲午〕證聖元年〔乙未〕萬歲通天元年
〔丙申〕神功元年〔丁酉〕聖歷元年〔戊戌盡二年〕
久視元年〔庚子〕長安元年〔辛丑盡四年〕 ^248b10

中宗〔顯高宗第七子母武后嘗廢為廬陵王〕
神龍元年〔乙巳盡二年〕景龍元年〔丁未盡三年〕 ^248b16

睿宗〔旦高宗第八子〕景雲元年〔庚戌盡二年〕
先天元年〔壬子〕 ^248b18

玄宗〔隆基睿宗第三子〕
開元元年〔癸丑盡二十九年〕 ^248b20

開元十八年。八祖左溪禪師。
於東陽左溪為荊溪然禪師說止觀。
是年新羅法融等。
傳教歸國。 ^248b21

天寶元年〔壬午盡十四年〕
天寶十三年九月十九日。
左溪禪師示寂。 ^248b24

肅宗〔亨玄宗第三子〕至德元年〔丙申盡二年〕
乾元元年〔戊戌盡二年〕上元元年〔庚子盡二年〕
寶應元年〔壬寅〕 ^248b26

代宗〔豫肅宗長子〕廣德元年〔癸卯盡二年〕
永泰元年〔乙巳〕 ^248c1

大歷元年〔丙午盡十四年〕 ^248c2

大歷中。九祖荊溪禪師。
於天台佛隴為邃法師說止觀。 ^248c3

德宗〔适代宗長子〕
建中元年〔庚申盡四年〕 ^248c5

建中三年二月五日。
荊溪禪師於佛隴示寂。
興元元年〔甲子〕貞元元年〔乙丑盡廿一年〕貞元中。
十祖邃法師。於國清。
為修法師說止觀。 ^248c6

順宗〔誦德宗長子〕
永貞元年 ^248c11

邃法師於國清為日本最澄說止觀。
盡寫一宗論疏以歸。
為日本傳教之始。 ^248c12

憲宗〔純順宗長子〕元和元年〔丙戌盡十五年〕 ^248c14

穆宗〔恒憲宗第三子〕長慶元年〔辛丑盡四年〕 ^248c15

敬宗〔湛穆宗長子〕寶歷元年〔乙巳盡二年〕 ^248c16

文宗〔昂穆宗次子〕
大和元年〔丁未盡九年〕 ^248c17

大和中。十一祖修法師。
於禪林。為外法師說止觀。
開成元年〔丙辰盡五年〕 ^248c18

武宗〔炎穆宗第五子〕
會昌元年〔辛酉盡六年〕 ^248c20

會昌六年詔毀天下佛寺沙汰僧尼。 ^248c21

宣宗〔忱憲宗十三子。
武宗欲加害。遂逃難為沙門依齊安師。
武宗崩群臣迎入京。
即帝位〕大中元年〔丁卯盡十三年〕 ^248c22

詔復會昌所廢寺院。 ^248c23

懿宗〔催宣宗長子〕咸通元年〔庚辰盡十四年〕 ^248c24

僖宗〔溪懿宗第五子〕
乾符元年〔甲午盡六年〕 ^248c25

乾符中十二祖外法師於國清為琇法師說止觀。
廣明元年〔庚子〕中和元年〔辛丑盡四年〕
光啟元年〔乙巳盡三年〕文德元年〔戊申〕 ^248c26

昭宗〔曄懿宗第七子〕龍紀元年〔己酉〕 ^249a3

十二祖琇法師於國清為竦法師說止觀法門。
大順元年〔庚戌盡二年〕景福元年〔壬子盡三年〕
乾寧元年〔甲寅盡四年〕光化元年〔戊午盡三年〕
天復元年〔辛酉盡四年〕 ^249a4

景宗〔祝昭宗第九子〕天祐元年〔甲子盡三年〕 ^249a9

梁〔五代〕 ^249a10

太祖〔朱溫受唐禪都洛陽〕開平元年〔丁卯盡四年〕
乾化元年〔辛未盡二年〕 ^249a11

末帝〔瑱太祖第四子〕乾化三年〔癸酉盡二年〕
貞明元年〔乙亥盡六年〕龍德元年〔辛巳盡二年〕 ^249a13

唐 ^249a15

莊宗〔李存勗破梁即位都洛陽〕同光元年
〔癸未盡三年〕 ^249a16

明宗〔亶本屈突部人賜姓李氏為莊宗昆弟〕
天成元年〔丙戌盡四年〕長興元年〔庚寅盡四年〕 ^249a17

末帝〔從珣本姓王明宗養子〕清泰元年
〔甲午盡二年〕 ^249a19

晉 ^249a20

高祖〔石敬塘滅唐即位都汴〕
天福元年〔丙申盡六年〕 ^249a21

天福中十四祖竦法師於國清為寂法師說止觀。 ^249a22

少帝〔厘貴高祖從子〕天福七年〔壬寅盡二年〕
開運元年〔甲辰盡三年〕 ^249a24

漢 ^249a26

高祖〔劉知遠。晉少帝為契丹所虜。
中原無主遂即位於晉陽。
仍用晉年號。都汴〕天福十二年〔丁未〕 ^249a27

隱帝〔承祐高祖猶子〕乾祐元年〔戊申盡三年〕 ^249b2

周 ^249b3

太祖〔郭令威受漢禪都汴〕廣順元年〔辛亥盡三年〕 ^249b4

世宗〔榮太祖后柴氏之姪受遺制即帝位〕
顯德元年〔甲寅盡五年〕 ^249b5

恭帝〔崇訓世宗子〕顯德六年〔己未〕 ^249b6

宋 ^249b7

太祖〔受周禪都汴京〕
建隆元年〔庚申盡三年〕 ^249b8

吳越王錢俶。遣使往高麗日本。
求遺逸教乘論疏。 ^249b9

建隆二年。高麗國。
遣沙門諦觀。持天台論疏至螺溪 ^249b11

乾德元年〔癸亥盡五年〕。 ^249b12

十五祖螺溪寂法師。
為通法師說止觀法門。
開寶元年〔戊辰盡八年〕 ^249b13

太宗
太平興國元年〔丙子盡八年〕 ^249b16

太平興國四年。十六祖寶雲通法師。
為四明禮法師。說止觀諸大乘法。 ^249b17

雍熙元年〔甲申盡四年〕
雍熙四年十一月四日螺溪法師示寂。 ^249b19

端拱元年〔戊子盡二年〕十月二十一日寶雲法師示寂。
淳化元年〔庚寅盡五年〕至道元年〔乙未盡三年〕 ^249b20

真宗
咸平元年〔戊戌盡六年〕 ^249b23

咸平六年。十七祖法智法師。
於南湖保恩答日本源信。
信問目二十七條。 ^249b24

景德元年〔甲辰盡四年〕撰指要鈔。
成出別理隨緣二十問。
以攻繼齊指濫之失。 ^249b26

景德四年。遣本如持十義書二百問。
上錢唐昭師。以救光明玄不立觀心之失。 ^249b28

大中祥符元年〔戊申盡九年〕 ^249c2

大中祥符三年。賜保恩改額延慶。
同異聞師。作誡誓辭二篇。
俾為長講天台宗教之所。 ^249c3

大中祥符七年。撰觀經融心解。 ^249c6

天禧元年〔丁巳盡五年〕與十僧。
修法華懺。期滿三年。
焚身供法。以公私勸止不獲如願。
述消伏三用。以破孤山闡義鈔之非。 ^249c7

天禧四年。駙馬李遵勗。
奏賜法智大師。宣旨令住世演教。
不許遺身。 ^249c11

天禧五年。主上遣內侍俞源清。
宣旨就寺。修法華懺三日。
為述修懺要旨以答聖意。
是歲撰觀音別行玄記。
觀經妙宗鈔皆成。
乾興元年〔壬戌〕 ^249c13

仁宗 ^249c18

天聖元年〔癸亥盡九年〕撰光明續遺記成。 ^249c19

天聖三年。先是天禧初。
詔天下立放生池。
師始於佛生日。縱魚鳥為放生事。
自述放生文。是年郡守曾會。
以事聞。勅樞密劉均。
撰文刻石。仰宣聖化。 ^249c20

天聖五年。撰光明文句記。
其後廣智續讚佛一品。 ^249c24

天聖六年正月元日。
建光明懺七日為順寂之期。
至五日趺坐說法唱佛而化。
闍維異香芬郁。舍利無數。
舌根不壞。若紅蓮華。 ^249c26

明道元年〔壬申盡二年〕
明道二年七月。奉靈骨起塔於南城崇法。
佛祖統紀卷第二十三〔終〕
 ^250a1
