
pin:: 
### 2
大般若波羅蜜多經卷第三百七十四
三藏法師玄奘奉　詔譯
初分無相無得品第六十六之二
「所住內空，不離般若波羅蜜多，皆為般若波羅蜜多之所攝受；
所住外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空，不離般若波羅蜜多，皆為般若波羅蜜多之所攝受。
所住真如，不離般若波羅蜜多，皆為般若波羅蜜多之所攝受；
所住法界、法性、不虛妄性、不變異性、平等性、
離生性、法定、法住、實際、虛空界、不思議界，
不離般若波羅蜜多，皆為般若波羅蜜多之所攝受。
所修五眼，不離般若波羅蜜多，皆為般若波羅蜜多之所攝受；
所修六神通，不離般若波羅蜜多，皆為般若波羅蜜多之所攝受。
所修佛十力，不離般若波羅蜜多，皆為般若波羅蜜多之所攝受；
所修四無所畏、四無礙解、十八佛不共法，
不離般若波羅蜜多，皆為般若波羅蜜多之所攝受。
所修大慈，不離般若波羅蜜多，皆為般若波羅蜜多之所攝受；
所修大悲、大喜、大捨，不離般若波羅蜜多，皆為般若波羅蜜多之所攝受。
所修無忘失法，不離般若波羅蜜多，皆為般若波羅蜜多之所攝受；
所修恒住捨性，不離般若波羅蜜多，皆為般若波羅蜜多之所攝受。
所修一切智，不離般若波羅蜜多，皆為般若波羅蜜多之所攝受；
所修道相智、一切相智，不離般若波羅蜜多，皆為般若波羅蜜多之所攝受。
所引三十二大士相，不離般若波羅蜜多，
皆為般若波羅蜜多之所攝受；所引八十隨好，
不離般若波羅蜜多，皆為般若波羅蜜多之所攝受。 ^927c20

「善現！如是菩薩摩訶薩修行般若波羅蜜多時，
一剎那心則能具攝布施、淨戒、安忍、精進、
靜慮、般若波羅蜜多，亦能具攝四靜慮、
四無量、四無色定，亦能具攝四念住、四正斷、
四神足、五根、五力、七等覺支、八聖道支，
亦能具攝空、無相、無願解脫門，亦能具攝苦、
集、滅、道聖諦，亦能具攝八解脫、八勝處、
九次第定、十遍處，亦能具攝一切三摩地門、
一切陀羅尼門，亦能具攝內空、外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空，亦能具攝真如、法界、法性、
不虛妄性、不變異性、平等性、離生性、法定、
法住、實際、虛空界、不思議界，亦能具攝五眼、
六神通，亦能具攝佛十力、四無所畏、四無礙解、
十八佛不共法，亦能具攝大慈、大悲、大喜、
大捨，亦能具攝無忘失法、恒住捨性，亦能具攝一切智、
道相智、一切相智，亦能具攝三十二大士相、八十隨好。」 ^928a21

具壽善現白佛言：「世尊！
云何菩薩摩訶薩修行般若波羅蜜多時，
諸有所作不離般若波羅蜜多，常為般若波羅蜜多所攝受故，
一剎那心則能具攝布施、淨戒、安忍、精進、
靜慮、般若波羅蜜多，亦能具攝四靜慮、
四無量、四無色定，亦能具攝四念住、四正斷、
四神足、五根、五力、七等覺支、八聖道支，
亦能具攝空、無相、無願解脫門，亦能具攝苦、
集、滅、道聖諦，亦能具攝八解脫、八勝處、
九次第定、十遍處，亦能具攝一切三摩地門、
一切陀羅尼門，亦能具攝內空、外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空，亦能具攝真如、法界、法性、
不虛妄性、不變異性、平等性、離生性、法定、
法住、實際、虛空界、不思議界，亦能具攝五眼、
六神通，亦能具攝佛十力、四無所畏、四無礙解、
十八佛不共法，亦能具攝大慈、大悲、大喜、
大捨，亦能具攝無忘失法、恒住捨性，亦能具攝一切智、
道相智、一切相智，亦能具攝三十二大士相、八十隨好？」 ^928b11

佛告善現：「諸菩薩摩訶薩修行般若波羅蜜多時，
所行布施波羅蜜多，皆為般若波羅蜜多所攝受故，
遠離二想；所行淨戒、安忍、精進、靜慮、般若波羅蜜多，
皆為般若波羅蜜多所攝受故，遠離二想。
所修四靜慮，皆為般若波羅蜜多所攝受故，
遠離二想；所修四無量、四無色定，皆為般若波羅蜜多所攝受故，
遠離二想。所修四念住，皆為般若波羅蜜多所攝受故，
遠離二想；所修四正斷、四神足、五根、五力、
七等覺支、八聖道支，皆為般若波羅蜜多所攝受故，遠離二想。
所修空解脫門，皆為般若波羅蜜多所攝受故，
遠離二想；所修無相、無願解脫門，皆為般若波羅蜜多所攝受故，
遠離二想。所住苦聖諦，皆為般若波羅蜜多所攝受故，
遠離二想；所住集、滅、道聖諦，皆為般若波羅蜜多所攝受故，
遠離二想。所修八解脫，皆為般若波羅蜜多所攝受故，
遠離二想；所修八勝處、九次第定、十遍處，
皆為般若波羅蜜多所攝受故，遠離二想。
所修一切三摩地門，皆為般若波羅蜜多所攝受故，
遠離二想；所修一切陀羅尼門，皆為般若波羅蜜多所攝受故，
遠離二想。所住內空，皆為般若波羅蜜多所攝受故，
遠離二想；所住外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，
皆為般若波羅蜜多所攝受故，遠離二想。
所住真如，皆為般若波羅蜜多所攝受故，
遠離二想；所住法界、法性、不虛妄性、不變異性、
平等性、離生性、法定、法住、實際、虛空界、
不思議界，皆為般若波羅蜜多所攝受故，遠離二想。
所修五眼，皆為般若波羅蜜多所攝受故，
遠離二想；所修六神通，皆為般若波羅蜜多所攝受故，遠離二想。
所修佛十力，皆為般若波羅蜜多所攝受故，
遠離二想；所修四無所畏、四無礙解、十八佛不共法，
皆為般若波羅蜜多所攝受故，遠離二想。
所修大慈，皆為般若波羅蜜多所攝受故，
遠離二想；所修大悲、大喜、大捨，皆為般若波羅蜜多所攝受故，
遠離二想。所修無忘失法，皆為般若波羅蜜多所攝受故，
遠離二想；所修恒住捨性，皆為般若波羅蜜多所攝受故，遠離二想。
所修一切智，皆為般若波羅蜜多所攝受故，
遠離二想；所修道相智、一切相智，皆為般若波羅蜜多所攝受故，
遠離二想。所引三十二大士相，皆為般若波羅蜜多所攝受故，
遠離二想；所引八十隨好，皆為般若波羅蜜多所攝受故，遠離二想。」 ^928c2

具壽善現白佛言：「世尊！
云何菩薩摩訶薩修行般若波羅蜜多時，
雖行布施波羅蜜多而無二想，雖行淨戒、
安忍、精進、靜慮、般若波羅蜜多而無二想？
雖修四靜慮而無二想，雖修四無量、四無色定而無二想？
雖修四念住而無二想，雖修四正斷、四神足、
五根、五力、七等覺支、八聖道支而無二想？
雖修空解脫門而無二想，雖修無相、無願解脫門而無二想？
雖住苦聖諦而無二想，雖住集、滅、道聖諦而無二想？
雖修八解脫而無二想，雖修八勝處、九次第定、十遍處而無二想？
雖修一切三摩地門而無二想，雖修一切陀羅尼門而無二想？
雖住內空而無二想，雖住外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空而無二想？
雖住真如而無二想，雖住法界、法性、不虛妄性、
不變異性、平等性、離生性、法定、法住、實際、
虛空界、不思議界而無二想？
雖修五眼而無二想，雖修六神通而無二想？
雖修佛十力而無二想，雖修四無所畏、
四無礙解、十八佛不共法而無二想？
雖修大慈而無二想，雖修大悲、大喜、大捨而無二想？
雖修無忘失法而無二想，雖修恒住捨性而無二想？
雖修一切智而無二想，雖修道相智、一切相智而無二想？
雖引三十二大士相而無二想，雖引八十隨好而無二想？」 ^929a22

佛告善現：「菩薩摩訶薩修行般若波羅蜜多時，
為欲圓滿布施波羅蜜多故，即於布施波羅蜜多中，
攝受一切布施、淨戒、安忍、精進、靜慮、般若波羅蜜多而行布施，
攝受一切四靜慮、四無量、四無色定而行布施，
攝受一切四念住、四正斷、四神足、五根、
五力、七等覺支、八聖道支而行布施，攝受一切空、
無相、無願解脫門而行布施，攝受一切苦、
集、滅、道聖諦而行布施，攝受一切八解脫、
八勝處、九次第定、十遍處而行布施，攝受一切三摩地門、
陀羅尼門而行布施，攝受一切內空、外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空而行布施，攝受一切真如、
法界、法性、不虛妄性、不變異性、平等性、
離生性、法定、法住、實際、虛空界、不思議界而行布施，
攝受一切五眼、六神通而行布施，攝受一切佛十力、
四無所畏、四無礙解、十八佛不共法而行布施，
攝受一切大慈、大悲、大喜、大捨而行布施，
攝受一切無忘失法、恒住捨性而行布施，
攝受一切一切智、道相智、一切相智而行布施，
攝受一切三十二大士相、八十隨好而行布施，由是因緣而無二想。 ^929b20

「善現！菩薩摩訶薩修行般若波羅蜜多時，
為欲圓滿淨戒、安忍、精進、靜慮、般若波羅蜜多故，
即於淨戒乃至般若波羅蜜多中，攝受一切布施乃至般若波羅蜜多而行淨戒乃至般若波羅蜜多，
攝受一切四靜慮、四無量、四無色定而行淨戒乃至般若波羅蜜多，
攝受一切四念住、四正斷、四神足、五根、
五力、七等覺支、八聖道支而行淨戒乃至般若波羅蜜多，
攝受一切空、無相、無願解脫門而行淨戒乃至般若波羅蜜多，
攝受一切苦、集、滅、道聖諦而行淨戒乃至般若波羅蜜多，
攝受一切八解脫、八勝處、九次第定、十遍處而行淨戒乃至般若波羅蜜多，
攝受一切三摩地門、陀羅尼門而行淨戒乃至般若波羅蜜多，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而行淨戒乃至般若波羅蜜多，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而行淨戒乃至般若波羅蜜多，
攝受一切五眼、六神通而行淨戒乃至般若波羅蜜多，
攝受一切佛十力、四無所畏、四無礙解、
十八佛不共法而行淨戒乃至般若波羅蜜多，
攝受一切大慈、大悲、大喜、大捨而行淨戒乃至般若波羅蜜多，
攝受一切無忘失法、恒住捨性而行淨戒乃至般若波羅蜜多，
攝受一切一切智、道相智、一切相智而行淨戒乃至般若波羅蜜多，
攝受一切三十二大士相、八十隨好而行淨戒乃至般若波羅蜜多，
由是因緣而無二想。 ^929c15

「善現！菩薩摩訶薩修行般若波羅蜜多時，
為欲圓滿四靜慮故，即於四靜慮中，攝受一切布施、
淨戒、安忍、精進、靜慮、般若波羅蜜多而修四靜慮，
攝受一切四靜慮、四無量、四無色定而修四靜慮，
攝受一切四念住、四正斷、四神足、五根、
五力、七等覺支、八聖道支而修四靜慮，
攝受一切空、無相、無願解脫門而修四靜慮，
攝受一切苦、集、滅、道聖諦而修四靜慮，
攝受一切八解脫、八勝處、九次第定、十遍處而修四靜慮，
攝受一切三摩地門、陀羅尼門而修四靜慮，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而修四靜慮，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而修四靜慮，攝受一切五眼、
六神通而修四靜慮，攝受一切佛十力、
四無所畏、四無礙解、十八佛不共法而修四靜慮，
攝受一切大慈、大悲、大喜、大捨而修四靜慮，
攝受一切無忘失法、恒住捨性而修四靜慮，
攝受一切一切智、道相智、一切相智而修四靜慮，
攝受一切三十二大士相、八十隨好而修四靜慮，由是因緣而無二想。 ^930a17

「善現！菩薩摩訶薩修行般若波羅蜜多時，
為欲圓滿四無量、四無色定故，即於四無量、
四無色定中，攝受一切布施、淨戒、安忍、
精進、靜慮、般若波羅蜜多而修四無量、
四無色定，攝受一切四靜慮、四無量、四無色定而修四無量、
四無色定，攝受一切四念住、四正斷、四神足、
五根、五力、七等覺支、八聖道支而修四無量、
四無色定，攝受一切空、無相、無願解脫門而修四無量、
四無色定，攝受一切苦、集、滅、道聖諦而修四無量、
四無色定，攝受一切八解脫、八勝處、九次第定、
十遍處而修四無量、四無色定，攝受一切三摩地門、
陀羅尼門而修四無量、四無色定，攝受一切內空、
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空而修四無量、
四無色定，攝受一切真如、法界、法性、不虛妄性、
不變異性、平等性、離生性、法定、法住、實際、
虛空界、不思議界而修四無量、四無色定，
攝受一切五眼、六神通而修四無量、四無色定，
攝受一切佛十力、四無所畏、四無礙解、
十八佛不共法而修四無量、四無色定，
攝受一切大慈、大悲、大喜、大捨而修四無量、
四無色定，攝受一切無忘失法、恒住捨性而修四無量、
四無色定，攝受一切一切智、道相智、一切相智而修四無量、
四無色定，攝受一切三十二大士相、八十隨好而修四無量、
四無色定，由是因緣而無二想。 ^930b12

「善現！菩薩摩訶薩修行般若波羅蜜多時，
為欲圓滿四念住故，即於四念住中，攝受一切布施、
淨戒、安忍、精進、靜慮、般若波羅蜜多而修四念住，
攝受一切四靜慮、四無量、四無色定而修四念住，
攝受一切四念住、四正斷、四神足、五根、
五力、七等覺支、八聖道支而修四念住，
攝受一切空、無相、無願解脫門而修四念住，
攝受一切苦、集、滅、道聖諦而修四念住，
攝受一切八解脫、八勝處、九次第定、十遍處而修四念住，
攝受一切三摩地門、陀羅尼門而修四念住，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而修四念住，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而修四念住，攝受一切五眼、
六神通而修四念住，攝受一切佛十力、
四無所畏、四無礙解、十八佛不共法而修四念住，
攝受一切大慈、大悲、大喜、大捨而修四念住，
攝受一切無忘失法、恒住捨性而修四念住，
攝受一切一切智、道相智、一切相智而修四念住，
攝受一切三十二大士相、八十隨好而修四念住，由是因緣而無二想。 ^930c10

「善現！菩薩摩訶薩修行般若波羅蜜多時，
為欲圓滿四正斷、四神足、五根、五力、七等覺支、
八聖道支故，即於四正斷乃至八聖道支中，
攝受一切布施、淨戒、安忍、精進、靜慮、般若波羅蜜多而修四正斷乃至八聖道支，
攝受一切四靜慮、四無量、四無色定而修四正斷乃至八聖道支，
攝受一切四念住、四正斷、四神足、五根、
五力、七等覺支、八聖道支而修四正斷乃至八聖道支，
攝受一切空、無相、無願解脫門而修四正斷乃至八聖道支，
攝受一切苦、集、滅、道聖諦而修四正斷乃至八聖道支，
攝受一切八解脫、八勝處、九次第定、十遍處而修四正斷乃至八聖道支，
攝受一切三摩地門、陀羅尼門而修四正斷乃至八聖道支，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而修四正斷乃至八聖道支，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而修四正斷乃至八聖道支，
攝受一切五眼、六神通而修四正斷乃至八聖道支，
攝受一切佛十力、四無所畏、四無礙解、
十八佛不共法而修四正斷乃至八聖道支，
攝受一切大慈、大悲、大喜、大捨而修四正斷乃至八聖道支，
攝受一切一切智、道相智、一切相智而修四正斷乃至八聖道支，
攝受一切三十二大士相、八十隨好而修四正斷乃至八聖道支，
由是因緣而無二想。 ^931a4

「善現！菩薩摩訶薩修行般若波羅蜜多時，
為欲圓滿空解脫門故，即於空解脫門中，
攝受一切布施、淨戒、安忍、精進、靜慮、般若波羅蜜多而修空解脫門，
攝受一切四靜慮、四無量、四無色定而修空解脫門，
攝受一切四念住、四正斷、四神足、五根、
五力、七等覺支、八聖道支而修空解脫門，
攝受一切空、無相、無願解脫門而修空解脫門，
攝受一切苦、集、滅、道聖諦而修空解脫門，
攝受一切八解脫、八勝處、九次第定、十遍處而修空解脫門，
攝受一切三摩地門、陀羅尼門而修空解脫門，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而修空解脫門，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而修空解脫門，攝受一切五眼、
六神通而修空解脫門，攝受一切佛十力、
四無所畏、四無礙解、十八佛不共法而修空解脫門，
攝受一切大慈、大悲、大喜、大捨而修空解脫門，
攝受一切無忘失法、恒住捨性而修空解脫門，
攝受一切一切智、道相智、一切相智而修空解脫門，
攝受一切三十二大士相、八十隨好而修空解脫門，由是因緣而無二想。 ^931b4

「善現！菩薩摩訶薩修行般若波羅蜜多時，
為欲圓滿無相、無願解脫門故，即於無相、
無願解脫門中，攝受一切布施、淨戒、安忍、
精進、靜慮、般若波羅蜜多而修無相、無願解脫門，
攝受一切四靜慮、四無量、四無色定而修無相、
無願解脫門，攝受一切四念住、四正斷、
四神足、五根、五力、七等覺支、八聖道支而修無相、
無願解脫門，攝受一切空、無相、無願解脫門而修無相、
無願解脫門，攝受一切苦、集、滅、道聖諦而修無相、
無願解脫門，攝受一切八解脫、八勝處、
九次第定、十遍處而修無相、無願解脫門，
攝受一切三摩地門、陀羅尼門而修無相、
無願解脫門，攝受一切內空、外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空而修無相、無願解脫門，攝受一切真如、
法界、法性、不虛妄性、不變異性、平等性、
離生性、法定、法住、實際、虛空界、不思議界而修無相、
無願解脫門，攝受一切五眼、六神通而修無相、
無願解脫門，攝受一切佛十力、四無所畏、
四無礙解、十八佛不共法而修無相、無願解脫門，
攝受一切大慈、大悲、大喜、大捨而修無相、
無願解脫門，攝受一切無忘失法、恒住捨性而修無相、
無願解脫門，攝受一切一切智、道相智、
一切相智而修無相、無願解脫門，攝受一切三十二大士相、
八十隨好而修無相、無願解脫門，由是因緣而無二想。 ^931b29

「善現！菩薩摩訶薩修行般若波羅蜜多時，
為欲圓滿苦聖諦故，即於苦聖諦中，攝受一切布施、
淨戒、安忍、精進、靜慮、般若波羅蜜多而住苦聖諦，
攝受一切四靜慮、四無量、四無色定而住苦聖諦，
攝受一切四念住、四正斷、四神足、五根、
五力、七等覺支、八聖道支而住苦聖諦，
攝受一切空、無相、無願解脫門而住苦聖諦，
攝受一切苦、集、滅、道聖諦而住苦聖諦，
攝受一切八解脫、八勝處、九次第定、十遍處而住苦聖諦，
攝受一切三摩地門、陀羅尼門而住苦聖諦，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而住苦聖諦，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而住苦聖諦，攝受一切五眼、
六神通而住苦聖諦，攝受一切佛十力、
四無所畏、四無礙解、十八佛不共法而住苦聖諦，
攝受一切大慈、大悲、大喜、大捨而住苦聖諦，
攝受一切無忘失法、恒住捨性而住苦聖諦，
攝受一切一切智、道相智、一切相智而住苦聖諦，
攝受一切三十二大士相、八十隨好而住苦聖諦，由是因緣而無二想。 ^931c28

「善現！菩薩摩訶薩修行般若波羅蜜多時，
為欲圓滿集、滅、道聖諦故，即於集、滅、道聖諦中，
攝受一切布施、淨戒、安忍、精進、靜慮、般若波羅蜜多而住集、
滅、道聖諦，攝受一切四靜慮、四無量、四無色定而住集、
滅、道聖諦，攝受一切四念住、四正斷、四神足、
五根、五力、七等覺支、八聖道支而住集、
滅、道聖諦，攝受一切空、無相、無願解脫門而住集、
滅、道聖諦，攝受一切苦、集、滅、道聖諦而住集、
滅、道聖諦，攝受一切八解脫、八勝處、九次第定、
十遍處而住集、滅、道聖諦，攝受一切三摩地門、
陀羅尼門而住集、滅、道聖諦，攝受一切內空、
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空而住集、滅、
道聖諦，攝受一切真如、法界、法性、不虛妄性、
不變異性、平等性、離生性、法定、法住、實際、
虛空界、不思議界而住集、滅、道聖諦，攝受一切五眼、
六神通而住集、滅、道聖諦，攝受一切佛十力、
四無所畏、四無礙解、十八佛不共法而住集、
滅、道聖諦，攝受一切大慈、大悲、大喜、大捨而住集、
滅、道聖諦，攝受一切無忘失法、恒住捨性而住集、
滅、道聖諦，攝受一切一切智、道相智、一切相智而住集、
滅、道聖諦，攝受一切三十二大士相、八十隨好而住集、
滅、道聖諦，由是因緣而無二想。 ^932a22

「善現！菩薩摩訶薩修行般若波羅蜜多時，
為欲圓滿八解脫故，即於八解脫中，攝受一切布施、
淨戒、安忍、精進、靜慮、般若波羅蜜多而修八解脫，
攝受一切四靜慮、四無量、四無色定而修八解脫，
攝受一切四念住、四正斷、四神足、五根、
五力、七等覺支、八聖道支而修八解脫，
攝受一切空、無相、無願解脫門而修八解脫，
攝受一切苦、集、滅、道聖諦而修八解脫，
攝受一切八解脫、八勝處、九次第定、十遍處而修八解脫，
攝受一切三摩地門、陀羅尼門而修八解脫，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而修八解脫，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而修八解脫，攝受一切五眼、
六神通而修八解脫，攝受一切佛十力、
四無所畏、四無礙解、十八佛不共法而修八解脫，
攝受一切大慈、大悲、大喜、大捨而修八解脫，
攝受一切無忘失法、恒住捨性而修八解脫，
攝受一切一切智、道相智、一切相智而修八解脫，
攝受一切三十二大士相、八十隨好而修八解脫，由是因緣而無二想。 ^932b20

「善現！菩薩摩訶薩修行般若波羅蜜多時，
為欲圓滿八勝處、九次第定、十遍處故，
即於八勝處、九次第定、十遍處中，攝受一切布施、
淨戒、安忍、精進、靜慮、般若波羅蜜多而修八勝處、
九次第定、十遍處，攝受一切四靜慮、四無量、
四無色定而修八勝處、九次第定、十遍處，
攝受一切四念住、四正斷、四神足、五根、
五力、七等覺支、八聖道支而修八勝處、
九次第定、十遍處，攝受一切空、無相、無願解脫門而修八勝處、
九次第定、十遍處，攝受一切苦、集、滅、道聖諦而修八勝處、
九次第定、十遍處，攝受一切八解脫、八勝處、
九次第定、十遍處而修八勝處、九次第定、
十遍處，攝受一切三摩地門、陀羅尼門而修八勝處、
九次第定、十遍處，攝受一切內空、外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空而修八勝處、九次第定、
十遍處，攝受一切真如、法界、法性、不虛妄性、
不變異性、平等性、離生性、法定、法住、實際、
虛空界、不思議界而修八勝處、九次第定、
十遍處，攝受一切五眼、六神通而修八勝處、
九次第定、十遍處，攝受一切佛十力、四無所畏、
四無礙解、十八佛不共法而修八勝處、
九次第定、十遍處，攝受一切大慈、大悲、
大喜、大捨而修八勝處、九次第定、十遍處，
攝受一切無忘失法、恒住捨性而修八勝處、
九次第定、十遍處，攝受一切一切智、道相智、
一切相智而修八勝處、九次第定、十遍處，
攝受一切三十二大士相、八十隨好而修八勝處、
九次第定、十遍處，由是因緣而無二想。 ^932c14

「善現！菩薩摩訶薩修行般若波羅蜜多時，
為欲圓滿一切三摩地門故，即於一切三摩地門中，
攝受一切布施、淨戒、安忍、精進、靜慮、般若波羅蜜多而修一切三摩地門，
攝受一切四靜慮、四無量、四無色定而修一切三摩地門，
攝受一切四念住、四正斷、四神足、五根、
五力、七等覺支、八聖道支而修一切三摩地門，
攝受一切空、無相、無願解脫門而修一切三摩地門，
攝受一切苦、集、滅、道聖諦而修一切三摩地門，
攝受一切八解脫、八勝處、九次第定、十遍處而修一切三摩地門，
攝受一切三摩地門、陀羅尼門而修一切三摩地門，
攝受一切內空、外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空而修一切三摩地門，
攝受一切真如、法界、法性、不虛妄性、不變異性、
平等性、離生性、法定、法住、實際、虛空界、
不思議界而修一切三摩地門，攝受一切五眼、
六神通而修一切三摩地門，攝受一切佛十力、
四無所畏、四無礙解、十八佛不共法而修一切三摩地門，
攝受一切大慈、大悲、大喜、大捨而修一切三摩地門，
攝受一切無忘失法、恒住捨性而修一切三摩地門，
攝受一切一切智、道相智、一切相智而修一切三摩地門，
攝受一切三十二大士相、八十隨好而修一切三摩地門，由是因緣而無二想。
大般若波羅蜜多經卷第三百七十四
 ^933a17
