
hui:: 
pin:: 
### 26
大般若波羅蜜多經卷第一百二十八
三藏法師玄奘奉　詔譯
初分校量功德品第三十之二十六
「世尊！若善男子、善女人等於此般若波羅蜜多，
至心聽聞、受持、讀誦、精勤修學、如理思惟，
廣為有情宣說流布，是善男子、善女人等，
於當來世不墮地獄、傍生、鬼界、邊鄙、達絮、
蔑戾車中，常具諸根聰明端正，不墮聲聞及獨覺地。
何以故？是善男子、善女人等，決定當住菩薩摩訶薩不退地故。 ^699b9

「世尊！若善男子、善女人等於此般若波羅蜜多，
至心聽聞、受持、讀誦、精勤修學、如理思惟，
廣為有情宣說流布，或復書寫眾寶嚴飾，
以無量種上妙華鬘、塗散等香、衣服、瓔珞、
寶幢、幡蓋、眾妙、珍奇、伎樂、燈明，盡諸所有供養恭敬、
尊重讚歎，是善男子、善女人等遠離一切衰惱怖畏。
世尊！如負債人怖畏債主，即便奉事親近於王，依王勢力得離怖畏。
世尊！譬如有人依附王故，王攝受故，為諸世人供養恭敬、
尊重讚歎；佛設利羅亦復如是，由此般若波羅蜜多所薰修故，
為諸天、人、阿素洛等供養恭敬、尊重讚歎。
世尊！一切智智亦依般若波羅蜜多而得成就。 ^699b15

「世尊！由此緣故我作是說：假使充滿於此三千大千世界佛設利羅以為一分，
書寫如是甚深般若波羅蜜多復為一分，此二分中我意寧取如是般若波羅蜜多。
何以故？世尊！由此般若波羅蜜多，佛設利羅及佛所得三十二種大丈夫相、
八十隨好所莊嚴身而得生故。 ^699b28

「世尊！由此般若波羅蜜多，布施、淨戒、安忍、
精進、靜慮、般若波羅蜜多得圓淨故。 ^699c5

「世尊！由此般若波羅蜜多，內空、外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空得圓淨故。 ^699c6

「世尊！由此般若波羅蜜多，真如、法界、法性、
不虛妄性、不變異性、平等性、離生性、法定、
法住、實際、虛空界、不思議界得圓淨故。 ^699c11

「世尊！由此般若波羅蜜多，苦聖諦、集聖諦、
滅聖諦、道聖諦得圓淨故。 ^699c13

「世尊！由此般若波羅蜜多，四靜慮、四無量、四無色定得圓淨故。 ^699c15

「世尊！由此般若波羅蜜多，八解脫、八勝處、
九次第定、十遍處得圓淨故。 ^699c16

「世尊！由此般若波羅蜜多，四念住、四正斷、
四神足、五根、五力、七等覺支、八聖道支得圓淨故。 ^699c18

「世尊！由此般若波羅蜜多，空解脫門、無相解脫門、無願解脫門得圓淨故。 ^699c20

「世尊！由此般若波羅蜜多，五眼、六神通得圓淨故。 ^699c22

「世尊！由此般若波羅蜜多，佛十力、四無所畏、
四無礙解、大慈、大悲、大喜、大捨、十八佛不共法得圓淨故。 ^699c23

「世尊！由此般若波羅蜜多，無忘失法、恒住捨性得圓淨故。 ^699c25

「世尊！由此般若波羅蜜多，一切智、道相智、一切相智得圓淨故。 ^699c26

「世尊！由此般若波羅蜜多，一切陀羅尼門、一切三摩地門得圓淨故。 ^699c28

「世尊！由此般若波羅蜜多，一切菩薩摩訶薩行得圓淨故。 ^699c29

「世尊！由此般若波羅蜜多，諸佛無上正等菩提得圓淨故。 ^700a2

「世尊！由此般若波羅蜜多，諸佛身心俱不可壞，踰於金剛無數倍故。 ^700a3

「世尊！由此般若波羅蜜多威神力故，布施等五亦得名為波羅蜜多。
何以故？若無般若波羅蜜多，施等不能到彼岸故。 ^700a4

「世尊！若此三千大千世界，或餘世界所有王都、
城邑、聚落，其中若有受持、讀誦、書寫、解說、
供養恭敬、尊重讚歎如是般若波羅蜜多，
是處有情不為一切人非人等之所惱害，
唯除決定惡業應受，漸次修學，隨其所願，乃至證得三乘涅槃。 ^700a8

「世尊！如是般若波羅蜜多具大威力，隨所在處與諸有情作大饒益。
世尊！如是般若波羅蜜多有大神用，於此三千大千國土作大佛事。 ^700a13

「世尊！若世界中流行如是甚深般若波羅蜜多，當知是處則為有佛出現世間利樂一切。
世尊！譬如無價大寶神珠，具無量種勝妙威德，
隨所住處有此神珠，人及非人終無惱害。
設有男子或復女人，為鬼所執身心苦惱，
若有持此神珠示之，由珠威力鬼便捨去。
諸有熱病、或風、或痰、或熱風痰合集為病，
若有繫此神珠著身，如是諸病無不除愈。
此珠在暗能作照明，熱時能涼，寒時能暖，
隨地方所有此神珠，時節調和不寒不熱。
若地方處有此神珠，蛇蝎等毒無敢停止。
設有男子或復女人，為毒所中楚痛難忍，
若有持此神珠令見，珠威勢故毒即消滅。
若諸有情身嬰癩疾、惡瘡、腫疱、目睞瞖等眼病、
耳病、鼻病、舌病、喉病、身病，帶此神珠眾病皆愈。
若諸池沼泉井等中，其水濁穢或將枯涸，
以珠投之水便盈滿，香潔澄淨具八功德。
若以青黃赤白紅紫碧綠雜綺種種色衣，
裹此神珠投之於水，水隨衣綵作種種色。
如是無價大寶神珠威德無邊說不可盡，若置箱篋亦令其器具足成就無邊威德。
設空箱篋由曾置珠，其器仍為眾人愛重。」 ^700a16

時，具壽慶喜問天帝釋言：「憍尸迦！
如是神珠為天獨有，人亦有耶？」 ^700b8

天帝釋言：「大德！人中、天上俱有此珠，若在人中形小而重，若在天上形大而輕。
又人中者相不具足，若在天上其相周圓。
天上有者威德殊勝，比人中珠過無量倍。」 ^700b10

時，天帝釋復白佛言：「世尊！
甚深般若波羅蜜多亦復如是，為眾德本能滅無量惡不善法，
隨所在處令諸有情身心苦惱悉皆銷滅，人非人等不能為害。
世尊！所說無價大寶神珠，非但喻於甚深般若波羅蜜多，亦喻如來一切智智。
世尊！如是般若波羅蜜多具足無量殊勝功德，
亦能引發世、出世間無量清淨殊勝功德。 ^700b13

「世尊！甚深般若波羅蜜多功德分限難可稱讚。
何以故？如是般若波羅蜜多功德深廣量無邊故。
佛設利羅由此般若波羅蜜多而得生故，
堪受一切世間天、人、阿素洛等供養恭敬、尊重讚歎。 ^700b21

「世尊！甚深靜慮、精進、安忍、淨戒、布施波羅蜜多功德分限難可稱讚。
何以故？如是靜慮、精進、安忍、淨戒、布施波羅蜜多功德深廣量無邊故。
佛設利羅由此靜慮、精進、安忍、淨戒、布施波羅蜜多而得生故，
堪受一切世間天、人、阿素洛等供養恭敬、尊重讚歎。 ^700b25

「世尊！甚深內空功德分限難可稱讚。
何以故？如是內空功德深廣量無邊故。
佛設利羅由此內空而得生故，堪受一切世間天、
人、阿素洛等供養恭敬、尊重讚歎。 ^700c1

「世尊！甚深外空、內外空、空空、大空、勝義空、
有為空、無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空功德分限難可稱讚。
何以故？如是外空乃至無性自性空功德深廣量無邊故。
佛設利羅由此外空乃至無性自性空而得生故，
堪受一切世間天、人、阿素洛等供養恭敬、尊重讚歎。 ^700c5

「世尊！甚深真如功德分限難可稱讚。
何以故？如是真如功德深廣量無邊故。
佛設利羅由此真如而得生故，堪受一切世間天、
人、阿素洛等供養恭敬、尊重讚歎。 ^700c13

「世尊！甚深法界、法性、不虛妄性、不變異性、
平等性、離生性、法定、法住、實際、虛空界、不思議界功德分限難可稱讚。
何以故？如是法界乃至不思議界功德深廣量無邊故。
佛設利羅由此法界乃至不思議界而得生故，
堪受一切世間天、人、阿素洛等供養恭敬、尊重讚歎。 ^700c16

「世尊！甚深苦聖諦功德分限難可稱讚。
何以故？如是苦聖諦功德深廣量無邊故。
佛設利羅由此苦聖諦而得生故，堪受一切世間天、
人、阿素洛等供養恭敬、尊重讚歎。 ^700c22

「世尊！甚深集、滅、道聖諦功德分限難可稱讚。
何以故？如是集、滅、道聖諦功德深廣量無邊故。
佛設利羅由此集、滅、道聖諦而得生故，
堪受一切世間天、人、阿素洛等供養恭敬、尊重讚歎。 ^700c26

「世尊！甚深四靜慮功德分限難可稱讚。
何以故？如是四靜慮功德深廣量無邊故。
佛設利羅由此四靜慮而得生故，堪受一切世間天、
人、阿素洛等供養恭敬、尊重讚歎。 ^701a1

「世尊！甚深四無量、四無色定功德分限難可稱讚。
何以故？如是四無量、四無色定功德深廣量無邊故。
佛設利羅由此四無量、四無色定而得生故，
堪受一切世間天、人、阿素洛等供養恭敬、尊重讚歎。 ^701a5

「世尊！甚深八解脫功德分限難可稱讚。
何以故？如是八解脫功德深廣量無邊故。
佛設利羅由此八解脫而得生故，堪受一切世間天、
人、阿素洛等供養恭敬、尊重讚歎。 ^701a9

「世尊！甚深八勝處、九次第定、十遍處功德分限難可稱讚。
何以故？如是八勝處、九次第定、十遍處功德深廣量無邊故。
佛設利羅由此八勝處、九次第定、十遍處而得生故，
堪受一切世間天、人、阿素洛等供養恭敬、尊重讚歎。 ^701a13

「世尊！甚深四念住功德分限難可稱讚。
何以故？如是四念住功德深廣量無邊故。
佛設利羅由此四念住而得生故，堪受一切世間天、
人、阿素洛等供養恭敬、尊重讚歎。 ^701a18

「世尊！甚深四正斷、四神足、五根、五力、七等覺支、八聖道支功德分限難可稱讚。
何以故？如是四正斷、四神足、五根、五力、
七等覺支、八聖道支功德深廣量無邊故。
佛設利羅由此四正斷、四神足、五根、五力、
七等覺支、八聖道支而得生故，堪受一切世間天、
人、阿素洛等供養恭敬、尊重讚歎。 ^701a22

「世尊！甚深空解脫門功德分限難可稱讚。
何以故？如是空解脫門功德深廣量無邊故。
佛設利羅由此空解脫門而得生故，堪受一切世間天、
人、阿素洛等供養恭敬、尊重讚歎。 ^701a28

「世尊！甚深無相、無願解脫門功德分限難可稱讚。
何以故？如是無相、無願解脫門功德深廣量無邊故。
佛設利羅由此無相、無願解脫門而得生故，
堪受一切世間天、人、阿素洛等供養恭敬、尊重讚歎。 ^701b3

「世尊！甚深五眼功德分限難可稱讚。
何以故？如是五眼功德深廣量無邊故。
佛設利羅由此五眼而得生故，堪受一切世間天、
人、阿素洛等供養恭敬、尊重讚歎。 ^701b7

「世尊！甚深六神通功德分限難可稱讚。
何以故？如是六神通功德深廣量無邊故。
佛設利羅由此六神通而得生故，堪受一切世間天、
人、阿素洛等供養恭敬、尊重讚歎。 ^701b11

「世尊！甚深佛十力功德分限難可稱讚。
何以故？如是佛十力功德深廣量無邊故。
佛設利羅由此佛十力而得生故，堪受一切世間天、
人、阿素洛等供養恭敬、尊重讚歎。 ^701b15

「世尊！甚深四無所畏、四無礙解、大慈、大悲、
大喜、大捨、十八佛不共法功德分限難可稱讚。
何以故？如是四無所畏、四無礙解、大慈、
大悲、大喜、大捨、十八佛不共法功德深廣量無邊故。
佛設利羅由此四無所畏、四無礙解、大慈、
大悲、大喜、大捨、十八佛不共法而得生故，
堪受一切世間天、人、阿素洛等供養恭敬、尊重讚歎。 ^701b19

「世尊！甚深一切陀羅尼門功德分限難可稱讚。
何以故？如是一切陀羅尼門功德深廣量無邊故。
佛設利羅由此一切陀羅尼門而得生故，
堪受一切世間天、人、阿素洛等供養恭敬、尊重讚歎。 ^701b26

「世尊！甚深一切三摩地門功德分限難可稱讚。
何以故？如是一切三摩地門功德深廣量無邊故。
佛設利羅由此一切三摩地門而得生故，
堪受一切世間天、人、阿素洛等供養恭敬、尊重讚歎。 ^701c1

「世尊！甚深一切智功德分限難可稱讚。
何以故？如是一切智功德深廣量無邊故。
佛設利羅由此一切智而得生故，堪受一切世間天、
人、阿素洛等供養恭敬、尊重讚歎。 ^701c5

「世尊！甚深道相智、一切相智功德分限難可稱讚。
何以故？如是道相智、一切相智功德深廣量無邊故。
佛設利羅由此道相智、一切相智而得生故，
堪受一切世間天、人、阿素洛等供養恭敬、尊重讚歎。 ^701c9

「世尊！甚深無忘失法功德分限難可稱讚。
何以故？如是無忘失法功德深廣量無邊故。
佛設利羅由此無忘失法而得生故，堪受一切世間天、
人、阿素洛等供養恭敬、尊重讚歎。 ^701c13

「世尊！甚深恒住捨性功德分限難可稱讚。
何以故？如是恒住捨性功德深廣量無邊故。
佛設利羅由此恒住捨性而得生故，堪受一切世間天、
人、阿素洛等供養恭敬、尊重讚歎。 ^701c17

「世尊！甚深永斷一切相續煩惱習氣功德分限難可稱讚。
何以故？如是永斷一切相續煩惱習氣功德深廣量無邊故。
佛設利羅由此永斷一切相續煩惱習氣而得生故，
堪受一切世間天、人、阿素洛等供養恭敬、尊重讚歎。 ^701c21

「復次，世尊！佛設利羅是極圓滿甚深般若波羅蜜多所薰修故，
是極清淨甚深般若波羅蜜多所依器故，
堪受一切世間天、人、阿素洛等供養恭敬、尊重讚歎。 ^701c27

「世尊！佛設利羅是極圓滿靜慮、精進、安忍、
淨戒、布施波羅蜜多所薰修故，是極清淨靜慮、
精進、安忍、淨戒、布施波羅蜜多所依器故，
堪受一切世間天、人、阿素洛等供養恭敬、尊重讚歎。 ^702a1

「世尊！佛設利羅是極圓滿安住內空所薰修故，
是極清淨安住內空所依器故，堪受一切世間天、
人、阿素洛等供養恭敬、尊重讚歎。 ^702a5

「世尊！佛設利羅是極圓滿安住外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、
無性自性空所薰修故，是極清淨安住外空乃至無性自性空所依器故，
堪受一切世間天、人、阿素洛等供養恭敬、尊重讚歎。 ^702a8

「世尊！佛設利羅是極圓滿安住真如所薰修故，
是極清淨安住真如所依器故，堪受一切世間天、
人、阿素洛等供養恭敬、尊重讚歎。 ^702a15

「世尊！佛設利羅是極圓滿安住法界、法性、
不虛妄性、不變異性、平等性、離生性、法定、
法住、實際、虛空界、不思議界所薰修故，
是極清淨安住法界乃至不思議界所依器故，
堪受一切世間天、人、阿素洛等供養恭敬、尊重讚歎。 ^702a17

「世尊！佛設利羅是極圓滿安住苦聖諦所薰修故，
是極清淨安住苦聖諦所依器故，堪受一切世間天、
人、阿素洛等供養恭敬、尊重讚歎。 ^702a22

「世尊！佛設利羅是極圓滿安住集、滅、道聖諦所薰修故，
是極清淨安住集、滅、道聖諦所依器故，
堪受一切世間天、人、阿素洛等供養恭敬、尊重讚歎。 ^702a25

「世尊！佛設利羅是極圓滿四靜慮所薰修故，
是極清淨四靜慮所依器故，堪受一切世間天、
人、阿素洛等供養恭敬、尊重讚歎。 ^702a29

「世尊！佛設利羅是極圓滿四無量、四無色定所薰修故，
是極清淨四無量、四無色定所依器故，
堪受一切世間天、人、阿素洛等供養恭敬、尊重讚歎。 ^702b3

「世尊！佛設利羅是極圓滿八解脫所薰修故，
是極清淨八解脫所依器故，堪受一切世間天、
人、阿素洛等供養恭敬、尊重讚歎。 ^702b6

「世尊！佛設利羅是極圓滿八勝處、九次第定、
十遍處所薰修故，是極清淨八勝處、九次第定、
十遍處所依器故，堪受一切世間天、人、
阿素洛等供養恭敬、尊重讚歎。 ^702b9

「世尊！佛設利羅是極圓滿四念住所薰修故，
是極清淨四念住所依器故，堪受一切世間天、
人、阿素洛等供養恭敬、尊重讚歎。 ^702b12

「世尊！佛設利羅是極圓滿四正斷、四神足、
五根、五力、七等覺支、八聖道支所薰修故，
是極清淨四正斷、四神足、五根、五力、七等覺支、
八聖道支所依器故，堪受一切世間天、
人、阿素洛等供養恭敬、尊重讚歎。 ^702b15

「世尊！佛設利羅是極圓滿空解脫門所薰修故，
是極清淨空解脫門所依器故，堪受一切世間天、
人、阿素洛等供養恭敬、尊重讚歎。 ^702b20

「世尊！佛設利羅是極圓滿無相、無願解脫門所薰修故，
是極清淨無相、無願解脫門所依器故，
堪受一切世間天、人、阿素洛等供養恭敬、尊重讚歎。 ^702b23

「世尊！佛設利羅是極圓滿五眼所薰修故，
是極清淨五眼所依器故，堪受一切世間天、
人、阿素洛等供養恭敬、尊重讚歎。 ^702b26

「世尊！佛設利羅是極圓滿六神通所薰修故，
是極清淨六神通所依器故，堪受一切世間天、
人、阿素洛等供養恭敬、尊重讚歎。 ^702b29

「世尊！佛設利羅是極圓滿佛十力所薰修故，
是極清淨佛十力所依器故，堪受一切世間天、
人、阿素洛等供養恭敬、尊重讚歎。 ^702c2

「世尊！佛設利羅是極圓滿四無所畏、四無礙解、
大慈、大悲、大喜、大捨、十八佛不共法所薰修故，
是極清淨四無所畏、四無礙解、大慈、大悲、
大喜、大捨、十八佛不共法所依器故，堪受一切世間天、
人、阿素洛等供養恭敬、尊重讚歎。 ^702c5

「世尊！佛設利羅是極圓滿一切陀羅尼門所薰修故，
是極清淨一切陀羅尼門所依器故，堪受一切世間天、
人、阿素洛等供養恭敬、尊重讚歎。 ^702c10

「世尊！佛設利羅是極圓滿一切三摩地門所薰修故，
是極清淨一切三摩地門所依器故，堪受一切世間天、
人、阿素洛等供養恭敬、尊重讚歎。 ^702c13

「世尊！佛設利羅是極圓滿一切智所薰修故，
是極清淨一切智所依器故，堪受一切世間天、
人、阿素洛等供養恭敬、尊重讚歎。 ^702c16

「世尊！佛設利羅是極圓滿道相智、一切相智所薰修故，
是極清淨道相智、一切相智所依器故，
堪受一切世間天、人、阿素洛等供養恭敬、尊重讚歎。 ^702c19

「世尊！佛設利羅是極圓滿無忘失法所薰修故，
是極清淨無忘失法所依器故，堪受一切世間天、
人、阿素洛等供養恭敬、尊重讚歎。 ^702c23

「世尊！佛設利羅是極圓滿恒住捨性所薰修故，
是極清淨恒住捨性所依器故，堪受一切世間天、
人、阿素洛等供養恭敬、尊重讚歎。 ^702c26

「世尊！佛設利羅是極圓滿永斷一切相續煩惱習氣所薰修故，
是極清淨永斷一切相續煩惱習氣所依器故，
堪受一切世間天、人、阿素洛等供養恭敬、尊重讚歎。 ^702c28

「世尊！佛設利羅是極圓滿功德珍寶波羅蜜多所薰修故，
是極清淨功德珍寶波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a3

「世尊！佛設利羅是極圓滿無染無淨波羅蜜多所薰修故，
是極清淨無染無淨波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a7

「世尊！佛設利羅是極圓滿無生無滅波羅蜜多所薰修故，
是極清淨無生無滅波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a10

「世尊！佛設利羅是極圓滿無入無出波羅蜜多所薰修故，
是極清淨無入無出波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a13

「世尊！佛設利羅是極圓滿無增無減波羅蜜多所薰修故，
是極清淨無增無減波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a17

「世尊！佛設利羅是極圓滿無來無去波羅蜜多所薰修故，
是極清淨無來無去波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a20

「世尊！佛設利羅是極圓滿無動無止波羅蜜多所薰修故，
是極清淨無動無止波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a23

「世尊！佛設利羅是極圓滿無此無彼波羅蜜多所薰修故，
是極清淨無此無彼波羅蜜多所依器故，
堪受一切世間天、人、阿素洛等供養恭敬、尊重讚歎。 ^703a27

「世尊！佛設利羅是極圓滿諸法實性波羅蜜多所薰修故，
是極清淨諸法實性波羅蜜多所依器故，
堪受一切世間天、人、阿素洛等供養恭敬、尊重讚歎。 ^703b1

「復次，世尊！置滿三千大千世界佛設利羅。
假使充滿十方各如殑伽沙等諸佛世界佛設利羅以為一分，
書寫如是甚深般若波羅蜜多復為一分，此二分中我意寧取如是般若波羅蜜多。
何以故？一切如來、應、正等覺諸設利羅，
皆因如是甚深般若波羅蜜多而得生故，
一切如來、應、正等覺諸設利羅，皆由如是甚深般若波羅蜜多所薰修故，
一切如來、應、正等覺諸設利羅，皆為如是甚深般若波羅蜜多所依器故，
堪受一切天、龍、藥叉、健達縛、阿素洛、揭路茶、
緊捺洛、莫呼洛伽、人非人等供養恭敬、尊重讚歎。 ^703b6

「世尊！若善男子、善女人等，供養恭敬、尊重讚歎佛設利羅，
是善男子、善女人等，由此善根於人、天中受富貴樂，
所謂剎帝利大族、婆羅門大族、長者大族、
居士大族、四大王眾天、三十三天、夜摩天、
覩史多天、樂變化天、他化自在天中受富貴樂，即由如是殊勝善根至最後身得盡苦際。 ^703b17

「世尊！若善男子、善女人等於此般若波羅蜜多，
至心聽聞、受持、讀誦、書寫、解說、如理思惟，由此般若波羅蜜多便得圓滿。
如是般若波羅蜜多得圓滿故，復令靜慮波羅蜜多而得圓滿。
如是靜慮波羅蜜多得圓滿故，復令精進波羅蜜多而得圓滿。
如是精進波羅蜜多得圓滿故，復令安忍波羅蜜多而得圓滿。
如是安忍波羅蜜多得圓滿故，復令淨戒波羅蜜多而得圓滿。
如是淨戒波羅蜜多得圓滿故，復令布施波羅蜜多而得圓滿。 ^703b23

「世尊！由此復令安住內空、外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空而得圓滿。 ^703c4

「世尊！由此復令安住真如、法界、法性、不虛妄性、
不變異性、平等性、離生性、法定、法住、實際、
虛空界、不思議界而得圓滿。 ^703c8

「世尊！由此復令安住苦聖諦、集聖諦、滅聖諦、道聖諦而得圓滿。 ^703c11

「世尊！由此復令修習四靜慮、四無量、四無色定而得圓滿。 ^703c12

「世尊！由此復令修習八解脫、八勝處、九次第定、十遍處而得圓滿。 ^703c13

「世尊！由此復令修習四念住、四正斷、四神足、
五根、五力、七等覺支、八聖道支而得圓滿。 ^703c15

「世尊！由此復令修習空解脫門、無相解脫門、無願解脫門而得圓滿。 ^703c17

「世尊！由此復令修習五眼、六神通而得圓滿。 ^703c18

「世尊！由此復令修習佛十力、四無所畏、
四無礙解、大慈、大悲、大喜、大捨、十八佛不共法而得圓滿。 ^703c19

「世尊！由此復令修習一切智、道相智、一切相智而得圓滿。 ^703c21

「世尊！由此復令修習無忘失法、恒住捨性而得圓滿。 ^703c22

「世尊！由此復令修習一切陀羅尼門、一切三摩地門而得圓滿。 ^703c24

「世尊！由此復令超聲聞地及獨覺地，證入菩薩正性離生。
既得證入菩薩正性離生位已，復得菩薩勝妙神通，
乘此神通遊諸佛土，從一佛國至一佛國，
供養恭敬、尊重讚歎諸佛世尊，聽聞正法嚴淨佛土。
為欲成熟諸有情故，起勝思願受種種身，
或作大轉輪王、或作小轉輪王、或作大國王、
或作小國王、或生剎帝利大族、或生婆羅門大族、
或生長者大族、或生居士大族、或為天帝釋、
或為大梵王、或為毘沙門、或為持國等，
隨所應現而作饒益，漸次乃至證得無上正等菩提。 ^703c25

「是故，世尊！我於諸佛設利羅所非不信受，
非不欣樂供養恭敬、尊重讚歎，然於如是甚深般若波羅蜜多供養恭敬、
尊重讚歎，所獲功德甚多於彼，由是因緣，我意寧取如是般若波羅蜜多。 ^704a7

「世尊！若善男子、善女人等供養恭敬、尊重讚歎如是般若波羅蜜多，
則為增長一切佛法，亦為攝受世、出世間一切富貴安樂自在，
如是已為供養恭敬、尊重讚歎佛設利羅。
大般若波羅蜜多經卷第一百二十八
 ^704a11
