
hui:: 
pin:: 
### 6
大般若波羅蜜多經卷第六十六
三藏法師玄奘奉　詔譯
初分無所得品第十八之六
「舍利子！異生地法性空故，異生地法於異生地法無所有不可得，
異生地法於種姓地法無所有不可得。
種姓地法性空故，種姓地法於種姓地法無所有不可得，
種姓地法於異生地法無所有不可得，
異生、種姓地法於第八地法無所有不可得。
第八地法性空故，第八地法於第八地法無所有不可得，
第八地法於異生、種姓地法無所有不可得，
異生、種姓、第八地法於具見地法無所有不可得。
具見地法性空故，具見地法於具見地法無所有不可得，
具見地法於異生、種姓、第八地法無所有不可得，
異生、種姓、第八、具見地法於薄地法無所有不可得。
薄地法性空故，薄地法於薄地法無所有不可得，
薄地法於異生、種姓、第八、具見地法無所有不可得，
異生、種姓、第八、具見、薄地法於離欲地法無所有不可得。
離欲地法性空故，離欲地法於離欲地法無所有不可得，
離欲地法於異生、種姓、第八、具見、薄地法無所有不可得，
異生、種姓、第八、具見、薄、離欲地法於已辦地法無所有不可得。
已辦地法性空故，已辦地法於已辦地法無所有不可得，
已辦地法於異生、種姓、第八、具見、薄、離欲地法無所有不可得，
異生、種姓、第八、具見、薄、離欲、已辦地法於獨覺地法無所有不可得。
獨覺地法性空故，獨覺地法於獨覺地法無所有不可得，
獨覺地法於異生、種姓、第八、具見、薄、離欲、
已辦地法無所有不可得，異生、種姓、第八、
具見、薄、離欲、已辦、獨覺地法於菩薩地法無所有不可得。
菩薩地法性空故，菩薩地法於菩薩地法無所有不可得，
菩薩地法於異生、種姓、第八、具見、薄、離欲、
已辦、獨覺地法無所有不可得，異生、種姓、
第八、具見、薄、離欲、已辦、獨覺、菩薩地法於如來地法無所有不可得。
如來地法性空故，如來地法於如來地法無所有不可得，
如來地法於異生、種姓、第八、具見、薄、離欲、
已辦、獨覺、菩薩地法無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^371a14

「舍利子！異生地性空故，異生地於異生地無所有不可得，異生地於種姓地無所有不可得。
種姓地性空故，種姓地於種姓地無所有不可得，
種姓地於異生地無所有不可得，異生、種姓地於第八地無所有不可得。
第八地性空故，第八地於第八地無所有不可得，
第八地於異生、種姓地無所有不可得，
異生、種姓、第八地於具見地無所有不可得。
具見地性空故，具見地於具見地無所有不可得，
具見地於異生、種姓、第八地無所有不可得，
異生、種姓、第八、具見地於薄地無所有不可得。
薄地性空故，薄地於薄地無所有不可得，
薄地於異生、種姓、第八、具見地無所有不可得，
異生、種姓、第八、具見、薄地於離欲地無所有不可得。
離欲地性空故，離欲地於離欲地無所有不可得，
離欲地於異生、種姓、第八、具見、薄地無所有不可得，
異生、種姓、第八、具見、薄、離欲地於已辦地無所有不可得。
已辦地性空故，已辦地於已辦地無所有不可得，
已辦地於異生、種姓、第八、具見、薄、離欲地無所有不可得，
異生、種姓、第八、具見、薄、離欲、已辦地於獨覺地無所有不可得。
獨覺地性空故，獨覺地於獨覺地無所有不可得，
獨覺地於異生、種姓、第八、具見、薄、離欲、
已辦地無所有不可得，異生、種姓、第八、
具見、薄、離欲、已辦、獨覺地於菩薩地無所有不可得。
菩薩地性空故，菩薩地於菩薩地無所有不可得，
菩薩地於異生、種姓、第八、具見、薄、離欲、
已辦、獨覺地無所有不可得，異生、種姓、
第八、具見、薄、離欲、已辦、獨覺、菩薩地於如來地無所有不可得。
如來地性空故，如來地於如來地無所有不可得，
如來地於異生、種姓、第八、具見、薄、離欲、
已辦、獨覺、菩薩地無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^371b24

「舍利子！預流向法性空故，預流向法於預流向法無所有不可得，
預流向法於預流果法無所有不可得。
預流果法性空故，預流果法於預流果法無所有不可得，
預流果法於預流向法無所有不可得，
預流向法、預流果法於一來向法無所有不可得。
一來向法性空故，一來向法於一來向法無所有不可得，
一來向法於預流向法、預流果法無所有不可得，預流向法乃至一來向法於一來果法無所有不可得。
一來果法性空故，一來果法於一來果法無所有不可得，
一來果法於預流向法乃至一來向法無所有不可得，預流向法乃至一來果法於不還向法無所有不可得。
不還向法性空故，不還向法於不還向法無所有不可得，
不還向法於預流向法乃至一來果法無所有不可得，預流向法乃至不還向法於不還果法無所有不可得。
不還果法性空故，不還果法於不還果法無所有不可得，
不還果法於預流向法乃至不還向法無所有不可得，預流向法乃至不還果法於阿羅漢向法無所有不可得。
阿羅漢向法性空故，阿羅漢向法於阿羅漢向法無所有不可得，
阿羅漢向法於預流向法乃至不還果法無所有不可得，預流向法乃至阿羅漢向法於阿羅漢果法無所有不可得。
阿羅漢果法性空故，阿羅漢果法於阿羅漢果法無所有不可得，
阿羅漢果法於預流向法乃至阿羅漢向法無所有不可得，
預流向法乃至阿羅漢果法於獨覺向法無所有不可得。
獨覺向法性空故，獨覺向法於獨覺向法無所有不可得，
獨覺向法於預流向法乃至阿羅漢果法無所有不可得，預流向法乃至獨覺向法於獨覺果法無所有不可得。
獨覺果法性空故，獨覺果法於獨覺果法無所有不可得，
獨覺果法於預流向法乃至獨覺向法無所有不可得，預流向法乃至獨覺果法於菩薩摩訶薩法無所有不可得。
菩薩摩訶薩法性空故，菩薩摩訶薩法於菩薩摩訶薩法無所有不可得，
菩薩摩訶薩法於預流向法乃至獨覺果法無所有不可得，
預流向法乃至菩薩摩訶薩法於三藐三佛陀法無所有不可得。
三藐三佛陀法性空故，三藐三佛陀法於三藐三佛陀法無所有不可得，
三藐三佛陀法於預流向法乃至菩薩摩訶薩法無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^372a1

「舍利子！預流向性空故，預流向於預流向無所有不可得，預流向於預流果無所有不可得。
預流果自性空故，預流果於預流果無所有不可得，
預流果於預流向無所有不可得，預流向、預流果於一來向無所有不可得。
一來向性空故，一來向於一來向無所有不可得，
一來向於預流向、預流果無所有不可得，預流向乃至一來向於一來果無所有不可得。
一來果性空故，一來果於一來果無所有不可得，
一來果於預流向乃至一來向無所有不可得，預流向乃至一來果於不還向無所有不可得。
不還向性空故，不還向於不還向無所有不可得，
不還向於預流向乃至一來果無所有不可得，預流向乃至不還向於不還果無所有不可得。
不還果性空故，不還果於不還果無所有不可得，
不還果於預流向乃至不還向無所有不可得，預流向乃至不還果於阿羅漢向無所有不可得。
阿羅漢向性空故，阿羅漢向於阿羅漢向無所有不可得，
阿羅漢向於預流向乃至不還果無所有不可得，預流向乃至阿羅漢向於阿羅漢果無所有不可得。
阿羅漢果性空故，阿羅漢果於阿羅漢果無所有不可得，
阿羅漢果於預流向乃至阿羅漢向無所有不可得，預流向乃至阿羅漢果於獨覺向無所有不可得。
獨覺向性空故，獨覺向於獨覺向無所有不可得，
獨覺向於預流向乃至阿羅漢果無所有不可得，預流向乃至獨覺向於獨覺果無所有不可得。
獨覺果性空故，獨覺果於獨覺果無所有不可得，
獨覺果於預流向乃至獨覺向無所有不可得，預流向乃至獨覺果於菩薩摩訶薩無所有不可得。
菩薩摩訶薩性空故，菩薩摩訶薩於菩薩摩訶薩無所有不可得，
菩薩摩訶薩於預流向乃至獨覺果無所有不可得，預流向乃至菩薩摩訶薩於三藐三佛陀無所有不可得。
三藐三佛陀性空故，三藐三佛陀於三藐三佛陀無所有不可得，
三藐三佛陀於預流向乃至菩薩摩訶薩無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^372b21

「舍利子！菩薩摩訶薩性空故，菩薩摩訶薩於菩薩摩訶薩無所有不可得，
菩薩摩訶薩於般若波羅蜜多無所有不可得。
般若波羅蜜多性空故，般若波羅蜜多於般若波羅蜜多無所有不可得，
般若波羅蜜多於菩薩摩訶薩無所有不可得，
菩薩摩訶薩、般若波羅蜜多於教誡教授無所有不可得。
教誡教授性空故，教誡教授於教誡教授無所有不可得，
教誡教授於菩薩摩訶薩、般若波羅蜜多無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^373a7

「舍利子！由此緣故我作是說：我於一切法，
以一切種、一切處、一切時求菩薩摩訶薩都無所見竟不可得，
云何令我以般若波羅蜜多教誡教授諸菩薩摩訶薩？」 ^373a19

爾時，具壽善現復答舍利子言：「如尊者所云
『何緣故說：菩薩摩訶薩但有假名？』
者，舍利子！菩薩摩訶薩名唯客所攝故。」 ^373a23

時，舍利子問善現言：「何緣故說：菩薩摩訶薩名唯客所攝？」 ^373a25

善現答言：「如一切法名唯客所攝，於十方三世無所從來、
無所至去亦無所住，一切法中無名，名中無一切法，非合非離但假施設。
何以故？以一切法與名俱自性空故，自性空中若一切法若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^373a27

「舍利子！如色名唯客所攝，於十方三世無所從來、
無所至去亦無所住，色中無名，名中無色，非合非離但假施設。
何以故？以色與名俱自性空故，自性空中若色若名俱無所有不可得故。
如受、想、行、識名唯客所攝，於十方三世無所從來、
無所至去亦無所住，受、想、行、識中無名，
名中無受、想、行、識，非合非離但假施設。
何以故？以受、想、行、識與名俱自性空故，
自性空中若受、想、行、識若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^373b10

「舍利子！如眼處名唯客所攝，於十方三世無所從來、
無所至去亦無所住，眼處中無名，名中無眼處，非合非離但假施設。
何以故？以眼處與名俱自性空故，自性空中若眼處若名俱無所有不可得故。
如耳、鼻、舌、身、意處名唯客所攝，於十方三世無所從來、
無所至去亦無所住，耳、鼻、舌、身、意處中無名，
名中無耳、鼻、舌、身、意處，非合非離但假施設。
何以故？以耳、鼻、舌、身、意處與名俱自性空故，
自性空中若耳、鼻、舌、身、意處若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^373b27

「舍利子！如色處名唯客所攝，於十方三世無所從來、
無所至去亦無所住，色處中無名，名中無色處，非合非離但假施設。
何以故？以色處與名俱自性空故，自性空中若色處若名俱無所有不可得故。
如聲、香、味、觸、法處名唯客所攝，於十方三世無所從來、
無所至去亦無所住，聲、香、味、觸、法處中無名，
名中無聲、香、味、觸、法處，非合非離但假施設。
何以故？以聲、香、味、觸、法處與名俱自性空故，
自性空中若聲、香、味、觸、法處若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^373c15

「舍利子！如眼界名唯客所攝，於十方三世無所從來、
無所至去亦無所住，眼界中無名，名中無眼界，非合非離但假施設。
何以故？以眼界與名俱自性空故，自性空中若眼界若名俱無所有不可得故。
如色界、眼識界及眼觸、眼觸為緣所生諸受名唯客所攝，
於十方三世無所從來、無所至去亦無所住，
色界、眼識界及眼觸、眼觸為緣所生諸受中無名，
名中無色界、眼識界及眼觸、眼觸為緣所生諸受，非合非離但假施設。
何以故？以色界、眼識界及眼觸、眼觸為緣所生諸受與名俱自性空故，
自性空中若色界、眼識界及眼觸、眼觸為緣所生諸受若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱無所有不可得故。
舍利子！由此緣故我作是說：菩薩摩訶薩但有假名。 ^374a3

「舍利子！如耳界名唯客所攝，於十方三世無所從來、
無所至去亦無所住，耳界中無名，名中無耳界，非合非離但假施設。
何以故？以耳界與名俱自性空故，自性空中若耳界若名俱無所有不可得故。
如聲界、耳識界及耳觸、耳觸為緣所生諸受名唯客所攝，
於十方三世無所從來、無所至去亦無所住，
聲界、耳識界及耳觸、耳觸為緣所生諸受中無名，
名中無聲界、耳識界及耳觸、耳觸為緣所生諸受，非合非離但假施設。
何以故？以聲界、耳識界及耳觸、耳觸為緣所生諸受與名俱自性空故，
自性空中若聲界、耳識界及耳觸、耳觸為緣所生諸受若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^374a22

「舍利子！如鼻界名唯客所攝，於十方三世無所從來、
無所至去亦無所住，鼻界中無名，名中無鼻界，非合非離但假施設。
何以故？以鼻界與名俱自性空故，自性空中若鼻界若名俱無所有不可得故。
如香界、鼻識界及鼻觸、鼻觸為緣所生諸受名唯客所攝，
於十方三世無所從來、無所至去亦無所住，
香界、鼻識界及鼻觸、鼻觸為緣所生諸受中無名，
名中無香界、鼻識界及鼻觸、鼻觸為緣所生諸受，非合非離但假施設。
何以故？以香界、鼻識界及鼻觸、鼻觸為緣所生諸受與名俱自性空故，
自性空中若香界、鼻識界及鼻觸、鼻觸為緣所生諸受若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^374b13

「舍利子！如舌界名唯客所攝，於十方三世無所從來、
無所至去亦無所住，舌界中無名，名中無舌界，非合非離但假施設。
何以故？以舌界與名俱自性空故，自性空中若舌界若名俱無所有不可得故。
如味界、舌識界及舌觸、舌觸為緣所生諸受名唯客所攝，
於十方三世無所從來、無所至去亦無所住，
味界、舌識界及舌觸、舌觸為緣所生諸受中無名，
名中無味界、舌識界及舌觸、舌觸為緣所生諸受，非合非離但假施設。
何以故？以味界、舌識界及舌觸、舌觸為緣所生諸受與名俱自性空故，
自性空中若味界、舌識界及舌觸、舌觸為緣所生諸受若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^374c4

「舍利子！如身界名唯客所攝，於十方三世無所從來、
無所至去亦無所住，身界中無名，名中無身界，非合非離但假施設。
何以故？以身界與名俱無所有不可得故，
如觸界、身識界及身觸、身觸為緣所生諸受名唯客所攝，
於十方三世無所從來、無所至去亦無所住，
觸界、身識界及身觸、身觸為緣所生諸受中無名，
名中無觸界、身識界及身觸、身觸為緣所生諸受，非合非離但假施設。
何以故？以觸界、身識界及身觸、身觸為緣所生諸受與名俱自性空故，
自性空中若觸界、身識界及身觸、身觸為緣所生諸受若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^374c23

「舍利子！如意界名唯客所攝，於十方三世無所從來、
無所至去亦無所住，意界中無名，名中無意界，非合非離但假施設。
何以故？以意界與名俱自性空故，自性空中若意界若名俱無所有不可得故。
如法界、意識界及意觸、意觸為緣所生諸受名唯客所攝，
於十方三世無所從來、無所至去亦無所住，
法界、意識界及意觸、意觸為緣所生諸受中無名，
名中無法界、意識界及意觸、意觸為緣所生諸受，非合非離但假施設。
何以故？以法界、意識界及意觸、意觸為緣所生諸受與名俱自性空故，
自性空中若法界、意識界及意觸、意觸為緣所生諸受若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^375a13

「舍利子！如地界名唯客所攝，於十方三世無所從來、
無所至去亦無所住，地界中無名，名中無地界，非合非離但假施設。
何以故？以地界與名俱自性空故，自性空中若地界若名俱無所有不可得故。
如水、火、風、空、識界名唯客所攝，於十方三世無所從來、
無所至去亦無所住，水、火、風、空、識界中無名，
名中無水、火、風、空、識界，非合非離但假施設。
何以故？以水、火、風、空、識界與名俱自性空故，
自性空中若水、火、風、空、識界若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^375b6

「舍利子！如苦聖諦名唯客所攝，於十方三世無所從來、
無所至去亦無所住，苦聖諦中無名，名中無苦聖諦，非合非離但假施設。
何以故？以苦聖諦與名俱自性空故，自性空中若苦聖諦若名俱無所有不可得故。
如集、滅、道聖諦名唯客所攝，於十方三世無所從來、
無所至去亦無所住，集、滅、道聖諦中無名，
名中無集、滅、道聖諦，非合非離但假施設。
何以故？以集、滅、道聖諦與名俱自性空故，
自性空中若集、滅、道聖諦若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^375b23

「舍利子！如無明名唯客所攝，於十方三世無所從來、
無所至去亦無所住，無明中無名，名中無無明，非合非離但假施設。
何以故？以無明與名俱自性空故，自性空中若無明若名俱無所有不可得故。
如行、識、名色、六處、觸、受、愛、取、有、生、老死愁歎苦憂惱名唯客所攝，
於十方三世無所從來、無所至去亦無所住，
行乃至老死愁歎苦憂惱中無名，名中無行乃至老死愁歎苦憂惱，
非合非離但假施設。
何以故？以行乃至老死愁歎苦憂惱與名俱自性空故，自性空中若行乃至老死愁歎苦憂惱若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^375c12

「舍利子！如四靜慮名唯客所攝，於十方三世無所從來、
無所至去亦無所住，四靜慮中無名，名中無四靜慮，非合非離但假施設。
何以故？以四靜慮與名俱自性空故，自性空中若四靜慮若名俱無所有不可得故。
如四無量、四無色定名唯客所攝，於十方三世無所從來、
無所至去亦無所住，四無量、四無色定中無名，
名中無四無量、四無色定，非合非離但假施設。
何以故？以四無量、四無色定與名俱自性空故，
自性空中若四無量、四無色定若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^376a3

「舍利子！如八解脫名唯客所攝，於十方三世無所從來、
無所至去亦無所住，八解脫中無名，名中無八解脫，非合非離但假施設。
何以故？以八解脫與名俱自性空故，自性空中若八解脫若名俱無所有不可得故。
如八勝處、九次第定、十遍處名唯客所攝，
於十方三世無所從來、無所至去亦無所住，
八勝處、九次第定、十遍處中無名，名中無八勝處、
九次第定、十遍處，非合非離但假施設。
何以故？以八勝處、九次第定、十遍處與名俱自性空故，
自性空中若八勝處、九次第定、十遍處若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^376a20

「舍利子！如四念住名唯客所攝，於十方三世無所從來、
無所至去亦無所住，四念住中無名，名中無四念住，非合非離但假施設。
何以故？以四念住與名俱自性空故，自性空中若四念住若名俱無所有不可得故。
如四正斷、四神足、五根、五力、七等覺支、
八聖道支名唯客所攝，於十方三世無所從來、
無所至去亦無所住，四正斷、四神足、五根、
五力、七等覺支、八聖道支中無名，名中無四正斷、
四神足、五根、五力、七等覺支、八聖道支，非合非離但假施設。
何以故？以四正斷、四神足、五根、五力、七等覺支、
八聖道支與名俱自性空故，自性空中若四正斷、
四神足、五根、五力、七等覺支、八聖道支若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。
大般若波羅蜜多經卷第六十六
 ^376b10
