印沙佛文
other:: 
仰啟蓮花藏界清淨法身。
百億如來恒沙化佛。
清涼山頂大聖文殊。
雞足嵓山得道羅漢。
龍宮祕典鷲嶺微言。
道眼他心一切賢聖。
唯願發神足。運悲心。
降臨道場。證明功德。
厥今置淨壇於八表。
敷佛於四門。中央建觀音之場。
釋眾轉金言之部。
設香饌供三世諸佛。
散淨食與水陸生靈。
合境虔恭傾城懇顙者。
為誰施作。時則有我府一太保　瑞福攘災之加會也　伏惟我□太保門傳閥閱。
應賢五百之年。岳瀆清生資。
當期半千之士。文過周孔雅操。
入木而七分。彎弓穿揚舉矢。
猿啼而遶樹寬弘治眾。
萬姓歎異瑞之風。
設法安人。千家賀堯年之慶。
加以信珠皎淨心鏡先明。
憑釋教以定八方。
奉□聖賢而安社稷。
先陳志懇。相鷲嶺而傾心。
請佛迎僧。結淨壇於九地。
六時轉念經聲動曉於合城。
士庶誥天。鈴梵洪鳴於滿城。
是時也太陽北照。
凝凍相容。僧徒念誦以周圓。
灌頂精誠已五日總斯多善。
無限朦因先用莊嚴。
梵釋四王龍天八部。
伏願威光轉盛。福力彌增興運慈悲。
救人護國。當今聖主永坐皇城。
十道爭馳赤心向國。
又特是福伏用莊嚴。
我太保貴位。伏願福如海岳。
永虎節而迎祥。祿極江准。
治河西而代。國太吉慶比日月而漸圓。
公主夫人恒昌保芳顏而永潔。
剌使尚書等固受願接踵而紹隆。
諸小娘子迎長壽貞闌而皎皎。
然後河清海晏不聞憂苦之聲。
四寖來降永絕烽煙塵之戰。
三災彌滅盡九橫於海嵎。
勵疫消災。送飢荒於地戶。
散霑法界。普及有情類。
此勝因城登覺道摩訶般若。 ^1295a5

夫曠賢大劫有聖人焉。
出釋氏宮名薄伽梵。
心凝大寂身意無邊。
慈化眾生號之為佛。
厥今坐前社足等故。
以三春上津四□。
初分脫塔印沙啟加願者。
奉為躬保願功德之福會也。
唯公乃金聲夙顯玉譽早聞。
列位名班昇榮冕職。
遂乃妙回宿殖善芽發於今生。
業果先淳道心堅。
於此日四大而無注曉。
五蘊而皆空脫。千里之真容印恒沙之遍跡。
更能焚香。効外諸僧徒於福事之前。
散飡遍所於水陸之分。
以此印佛功德迴向福因。
先用莊嚴梵釋四王龍天八部。
伏願威光轉勝福力彌增救人護國。
願使聖躬延受五穀豐登。
管內人安歌謠滿城。
又持勝福伏用莊嚴施主即體。
唯願身而玉樹恒淨恒明體。
若金剛常堅常固。
今世後世莫絕善緣。
此世他生善牙增長。
然後散霑法界普及有情類。
此勝因齊成佛果摩訶般若。
 ^1295b6
