大般涅槃經集解卷第十
other:: 
　釋百非義　出護法國王護弘法比丘　釋開隨護法持刀仗白衣行　釋受持此經不隨四趣　釋此經具七善　釋此經八味具足
pin:: 
#  5 金剛身品(一〇)
金剛身品第五 ^421a5

案道生曰：〈長壽〉之與〈金剛〉皆共談丈六，但內外言之耳。
長壽為外應之跡，金剛為內照之實，實照體圓，故無法也。
僧亮曰：答問金剛體不可壞也。
有人命不盡而諸根壞，故須兩說也。
法瑤曰：上明長壽無窮，然未必不念念相續。
今明金剛堅固，非念所遷壞也。
前因義，此顯體也。
僧宗曰：答第二問也。
答因答果，即為兩段也。
寶亮曰：此品前明果、後明因，今以果題品也。
如來以法性為體，無有無無，百非所不及，絕有相之境也。
大分為五：第一初有兩行，總辨金剛身相體常不動，非食所資也。
第二從迦葉發問以下，據迹為難也。
第三從佛告迦葉以下，將欲答難，且更廣明法身絕百非之相也。
第四從如來所以示病苦者，正答迦葉難，釋應現無常塵土之意也。
第五領解，自說己之體常，兼傳被於未聞者也。
智秀曰：就答果問中，有四翻：第一兩行正答問也；
第二迦葉難；第三佛答也；第四勸信。 ^421a11

爾時世尊復告迦葉〔至〕非雜食身即是法身。 ^421a29

案僧亮曰：法者無非法之義，釋非食身也。
食所長養，非法橫生，名思欲身。 ^421b1

迦葉白佛言：世尊如佛所說〔至〕如來今當入涅槃故。 ^421b3

案僧宗曰：迦葉執迹為難，以和妙釋。 ^421b4

佛告迦葉：汝今莫謂〔至〕堅牢難壞非人天身。 ^421b5

案僧宗曰：尋此釋意，從初至非識離心以來，偏明真應不異也。
從非識離心以下，就不即以明義也。
非人天身者，位過五道也。
智秀曰：尋此答旨，有二別：第一先以四科廣解法身之相，第二結也。
第一科，從此訖「如來之身非身」，先明非惡身，
以約迦葉難也；第二從「是身」訖「非識」，就名相中辨不生不滅身也。
即以兩緣釋之：初從「不集不脩」以下，明不從集起也；
次從「無有動搖」以下，明在果不復更隨緣造業。
以此二緣，知法身不生滅也。
第三從「離心亦不離心」以下，帶應明本，
正顯應由本有故，本從於應以制名也。
第四從「如來之身成就」以下，向雖以三緣顯法身相，
皆是名相中者，未盡其美，乃更明法身妙絕眾相，
非謂無法可名，正以法身德廣非下地方言所能盡耳。 ^421b6

非恐怖身。
案僧宗曰：離生死恐怖也。 ^421b21

非雜食身。
案僧宗曰：不為四食所養。 ^421b22

如來之身非身是身。
案僧亮曰：身以生滅聚積為義，而有真有應也。
真身非生滅積聚，故非身也；應身無生不生、
無形不形，故是身也。
僧宗曰：非形累之身，即是法身之謂也。 ^421b23

不生不滅。
案僧宗曰：離有為相。 ^421b27

不集不脩。
案僧宗曰：非業煩惱。 ^421b28

無量無邊。
案僧亮曰：身無大小，難可定取也。
僧宗曰：法身彌#CB00832;，豈有邊表也。 ^421b29

無知無形。
案僧亮曰：大悟無知，妙像無形。
僧宗曰：知形生於立稱。
法身妙絕，絕待故也。 ^421c2

畢竟清淨。
案僧亮曰：有知有形，非清非濁。
僧宗曰：雙遣乃淨也。 ^421c4

無有動搖。
案僧亮曰：釋清淨也。
有知則有所不知，有形則有所不形，可動可搖，豈曰淨也。
僧宗曰：法身凝寂，孰能動耶？ ^421c6

無受無行不住不作無味無雜非是有為。 ^421c9

案僧亮曰：此下至「非有為」，釋上無知也。
受緣則行，行則有住，住便有作，作必味著，
著則雜惡斯集，惡集則體無留停，有為法也；
以無此故，非有為也。
僧宗曰：位滿故不受住位，故不行。
不住生死，故不住也。
作即是業，味即煩惱，雜即是果也。 ^421c10

非業非果非行非滅非心非數。
案僧亮曰：釋非有為也。
有為則是業，是果、是行、是滅，由心數而起，非之故無也。
僧宗曰：離有餘果，故非業非果。
離無餘果，故非行非滅也。
非心心數，離四陰也。 ^421c16

不可思議常不可思議。
案僧亮曰：真身如是，不可思議。
或謂真不可議，應是可議，故曰應即是真常，不可議也。
僧宗曰：三乘十地不能量也。 ^421c21

無識離心。
案僧亮曰：釋上非心也。
現分別故，名為識也。
能生後有，故名為心。
今謂無分別，故非識；不生後有，故非心也。
僧宗曰：從此以下，真應雙明也。 ^421c25

亦不離心。
案僧亮曰：雖不分別，而無事不知也。
僧宗曰：上既言無識，謂同木石。
拂此疑故，亦不離心也。 ^421c29

其心平等。
案僧亮曰：雖知而無知相也。
僧宗曰：絕高下故，故言平也。
無優劣故，故言等也。 ^422a3

無有亦有。
案僧亮曰：無生住滅，故非有。
智周三世，故亦有也。
僧宗曰：法身無像，故無有。
丈六通化，故亦有也。 ^422a6

無有去來而亦去來。
案僧宗曰：既無有色，誰去誰來？
垂形六道，見有去來。 ^422a9

不破不壞不斷不絕不出不滅。
案僧亮曰：上云去來，似有破壞出滅；今明無此，以釋非有為也。
僧宗曰：離四相故，不破乃至不絕也。
體非未來故，不出至現在，不滅入過去也。 ^422a11

非主亦主。
案僧亮曰：心居物下，故非主。
具八自在，故亦主也。
僧宗曰：法身妙絕，何依何主？
道王三千，故云亦主。 ^422a15

非有非無。
案僧亮曰：兩非重說，終遣有耳。
僧宗曰：不同二十五有，故非有；不同太虛，故非無也。
亦曰法身故非有，應迹故非無也。 ^422a18

非覺非觀非字非不字。
案僧亮曰：非人非天，故非字；應人名人，故非不字也。
僧宗曰：離麁細心相，故非覺觀也。
夫名生於形，無狀故無名，應用故有字也。 ^422a21

非定非不定。
案僧亮曰：心馳萬境，故非定；寂然不動，故非不定也。
僧宗曰：能大能小，故非定也；其體常湛，故非不定也。 ^422a25

不可見了了見。
案僧亮曰：十地所不覩，故不可見。
後身見故，了了見也。 ^422a28

無處亦處無宅亦宅。
案僧亮曰：真則非人，無處無宅也；常在五道，故亦處亦宅也。 ^422b1

無闇無明。
案僧亮曰：洞鑒三世，故無闇也；現同凡夫，故無明也。 ^422b3

無有寂靜而亦寂靜。
案僧亮曰：無事不為，而常無為。
僧宗曰：分身散體，故無寂靜也；常果恬然，故言亦寂靜也。 ^422b5

是無所有不受不施。
案僧亮曰：無二十五有，故無有也。
不衣不食，故不受也。
功德無增，故無施也。
僧宗曰：雖言始有，視聽不得，故無有也。
位居足地，故不受也。
離因相故，故無施也。 ^422b8

清淨無垢無諍斷諍。
案僧亮曰：釋上句也。
無是無非，故無諍也。
僧宗曰：煩惱是諍，以斷盡故，故言無也。 ^422b13

住無住處。
案僧亮曰：釋上無宅亦宅句也。
僧宗曰：涅槃無域，真所居也。 ^422b16

不取不墮。
案僧亮曰：不進求故不取也，不退故不墮也。
僧宗曰：因取故墮，不取故不墮也。 ^422b18

非法非非法非福田非非福田。
案僧亮曰：絕軌相故非法，化人故非非法也。
絕言故非田，應供故非非田。 ^422b21

無盡不盡離一切盡。
案僧亮曰：釋上句也。
湛然故無盡也。僧宗曰：移劫不窮，故言無盡；
即是不盡，故離一切盡也。 ^422b24

是空離空。
案僧亮曰：無性無相，故是空也。
離無常無我，故離空也。
僧宗曰：空無生死，即離空也。 ^422b27

雖不常住非念念滅。
案僧亮曰：體無生滅，或隱或顯。
僧宗曰：絕言故，不可名之為常；絕眾相故，非念念滅。 ^422c1

無有垢濁。
案僧亮曰：釋不滅也。 ^422c4

無字離字非聲非說。
案僧宗曰：釋不滅也。 ^422c5

亦非脩集非稱非量。
案僧亮曰：了因非作故，因非脩集也。
絕思議故，非稱量也。
僧宗曰：無所進故，非脩集也。
無相待故，非稱量也。 ^422c6

非一非異。
案僧亮曰：方圓殊應，故非一也；真性不改，故不異也。 ^422c9

非像非相諸相莊嚴。
案僧亮曰：妙絕眾相而相超世。 ^422c11

非勇非畏無寂不寂。
案僧亮曰：摧四魔故非畏也，無靜不靜故無寂。 ^422c13

無熱不熱無可覩見無有相貌。
案僧亮曰：動靜一體，其相難見。 ^422c15

如來度脫一切眾生〔至〕法無有二故不可量。 ^422c17

案僧亮曰：出其事也。 ^422c18

無等等。
案僧亮曰：唯佛與佛等也。 ^422c19

平如虛空。
案僧亮曰：釋等義也。 ^422c20

無有相貌同無生性不斷不常常行一乘眾生見三。 ^422c21

案僧亮曰：無有相貌，出等事也。
或三或一，釋等義。 ^422c22

不退不轉斷一切結不戰不觸。
案僧亮曰：大乘所無也。
僧宗曰：四魔已盡，故不戰也；滅於攀緣，故無觸也。 ^422c24

非性住性。
案僧亮曰：無自性故非性也，不改變易故住性也。 ^422c27

非合非散非長非短〔至〕非增非損非勝非負。 ^422c29

案僧亮曰：總釋上也。 ^423a1

如來之身成就如是〔至〕非有為非無為非世非不世。 ^423a2

案僧亮曰：有知知則不等也。 ^423a3

非作非不作。
案僧亮曰：謂是了因，非作因也。 ^423a4

非依非不依〔至〕除一法相不可算數。
案僧亮曰：不可一方一數取也。
僧宗曰：若謂得一法相在百非外者，亦除之也。
一解云：除方便一法也。 ^423a6

般涅槃時不般涅槃。
案僧宗曰：物見有滅，竟不滅也。 ^423a10

如來法身皆悉成就如是無量微妙功德。 ^423a12

案僧亮曰：總結上也。 ^423a13

迦葉唯有如來乃知是相非諸聲聞緣覺所知。 ^423a14

案僧亮曰：結上不思議也。 ^423a15

迦葉如是功德成如來身非是雜食所長養身。 ^423a16

案僧亮曰：結上法身妙極，離生死也。 ^423a17

迦葉如來真身功德如是〔至〕為欲調伏諸眾生故。 ^423a18

案僧亮曰：結上應身，雖生不生。 ^423a19

善男子！汝今常知如來之身即金剛身。
案僧亮曰：以本迹相，即雙結也。 ^423a20

汝從今日常當專心〔至〕說如來身即是法身。 ^423a22

案僧宗曰：備上眾德，本迹相關，其旨顯然。
勸令受持，廣弘化也。 ^423a23

迦葉菩薩白佛言世尊〔至〕亦當為人如是廣說。 ^423a25

案智秀曰：領解也。 ^423a26

唯然世尊如來法身金剛不壞而未能知所因云何。 ^423a27

案僧亮曰：答問復以何因緣得大堅固力也。
下文舉護法為因也。
僧宗曰：答因中有四段。
第一列三種章門，所謂護法引證開制也；
第二廣此三也；第三明末代通法人也；
第四明不但通經，亦協通律為化也。
寶亮曰：就此答中，大分為三：第一總答，以護法為因也。
第二佛自引證，我昔親行此因也。
第三從持正法者不受五戒，廣辨護法之相也。
護法者，不出二途：一者據萬行為端，自守戒行任持在心；
二者不顧形命，但使法弘也。
若能弘建立之心令惡改而法通者，故佛於下文歎護法者自利利人之功勝也。
智秀曰：大分此答為兩段，第一舉問求答、第二正答也。
答中又有二別：一略、二廣也。
此即大分中之第一，舉問求答也。 ^423a28

佛告迦葉：以能護持正法因緣故得成就是金剛身。 ^423b14

案。智秀曰：此下正答中第一略門也。
有兩翻，此第一直答。 ^423b15

迦葉！我於往昔護法因緣〔至〕是金剛身常住不壞。 ^423b17

案僧亮曰：護法法全，是故感得身不可壞也。
智秀曰，此第二自舉往昔。
略為證也。 ^423b18

善男子護持正法者〔至〕守護持戒清淨比丘。 ^423b20

案寶亮曰：下文顯出家之人，有三品。
在家之人蠲去下品唯出中上也。
若不受五戒，而忘身護法令法得通者，此實大勇猛也。
出家通法之人，所以應與護法白衣持刀杖者俱者，此就末世之中為論耳。
智秀曰：此下第二廣門也。
有三翻：第一明在家人護法、第二引證、第三明出家之人護法之法也。
從此訖「非持戒者」，得如是名。
第一辨在家之人護法，有二翻：第一正明護法：
第二迦葉難也，此即第一翻也。 ^423b21

迦葉菩薩白佛言：世尊〔至〕當知是輩是禿居士。 ^423c2

案僧亮曰：與刀仗者俱，律有誠制，不名清淨，故須問也。
僧宗曰：向列三章門，今欲廣釋護法之相，
先假執聲聞教中唯以獨靜為上；今佛釋此非上，以護法為勝也。
智秀曰：此下第二翻也。
為難之辭雖在比丘，而實為顯在家之人，護法之法。 ^423c3

佛告迦葉：莫作是語言禿居士。
案僧亮曰：此下舉三種比丘，前出中品、
次出上品、後出下品也。 ^423c9

若有比丘隨所至處〔至〕當知是人無所能為。 ^423c12

案僧亮曰：此舉中品比丘也。
寶亮曰：昔以持律為上品，今云是中品者，
以其不能廣利於物，自守而已故也。 ^423c13

若有比丘供身之具〔至〕如法治之驅令還俗。 ^423c16

案僧亮曰：舉上品比丘也。 ^423c17

若有比丘能作如是〔至〕非持戒者得如是名。 ^423c18

案僧亮曰：舉下品比丘，即結正破戒者也。 ^423c19

善男子！過去久遠無量無邊〔至〕奴婢牛羊非法之物。 ^423c20

案智秀曰：此第二引證。
有兩章，前引證、後領解也。
明駿案：此下引證，有七段：一證弘法比丘，
必須強力者為護也；二證世有惡人，必能遮遏弘通之道也；
三舉在家護法之至也；四顯弘讚二人之果報也；
五會古今；六迦葉領解；七佛述勸也。
此即第一，出通法比丘之緣起也。 ^423c21

爾時多有破戒比丘〔至〕執持刀杖逼是法師。 ^423c28

明駿案：第二舉惡人，遏弘法者之緣起也。 ^423c29

是時國王名曰有德〔至〕此身當為無量法器。 ^424a1

明駿案：第三顯護法之人。 ^424a2

王於是時得聞法已〔至〕應當如是受持擁護。 ^424a3

案僧宗曰：六卷《泥洹》云「王為第二弟子，覺德為第一弟子。」
而此言王第一者，蓋以先生彼國故耳。
明駿案：第四顯弘護法者道俗二人之果報也。 ^424a4

迦葉！爾時王者則我身是〔至〕成就法身不可壞身。 ^424a8

明駿案：第五會古今。 ^424a9

迦葉菩薩復白佛言：世尊！
如來常身猶如畫石。 ^424a10

明駿案：第六領解也。 ^424a11

佛告迦葉！善男子！
以是因緣〔至〕刀劍器杖侍衛法師。 ^424a12

明駿案：第七印述勸護法也。 ^424a13

迦葉白佛言：世尊！
若諸比丘〔至〕為是持戒為是破戒。 ^424a14

案僧亮曰：上以不受五戒，名優婆塞以功補德。
若爾者，何必受戒而名比丘？
是故問言有師無師以定之也。
為持為犯者，有師則有戒，亦可以功補過。
次問為持為犯也。
法瑤曰：隨逐守護，跡似破戒，恐無人師之德。
欲明此人持戒之德不虧，可師之道逾盛，是以迦葉發斯問也。
僧宗曰：此中有二問，初問有師仁之德不耶？
二問為持戒破戒耶？
昔教比丘不得與器仗者俱遊，故有問也。
寶亮曰：所以復有此問者，向雖辨今昔兩教之異，
又明弘法之處；今先審其位，後明其處也。
智秀曰：此下第三明出家之人護法之方也。
有兩別：前開兩翻問答、後領解讚述也。
前兩翻問答者，第一舉非以顯是、第二開制也。
此將明非以顯是，故迦葉發問。 ^424a15

佛告迦葉！莫謂是等〔至〕驅逐令出若殺若害。 ^424b1

案僧宗曰：先答後問也。
末世惡人壞亂法者，為治此人，故應須與持仗者俱。
此乃大士之行，非謂破戒者也。
智秀曰：正舉非以顯是也。 ^424b2

迦葉菩薩復白佛言〔至〕遊行村落城邑教化。 ^424b6

案智秀曰：第二翻開制也。
願聞開制，所以發問。 ^424b7

善男子！是故我今聽持戒人〔至〕即得名為第一持戒。 ^424b9

案僧宗曰：不應斷命者，事在通法也。
又一解：不須起斷命之意，必是大士審見機緣，此所不論也。
智秀曰：開與持杖者俱行，以通法故也。 ^424b10

迦葉！夫護法者謂具正見〔至〕其心弘廣譬如大海。 ^424b14

案法瑤曰：明護法比丘，有人師之德，可為師道，故曰為護法之師。
持律之師及以經師，此三各有師道，經有誠文也。
僧宗曰：此答前問有師仁之德為無耶？
今云具正見於內則化流於外，此乃師德著矣。
智秀曰：此下凡以三復次釋前問也，初明護法之方、
次明能治破戒、後明善解律相。
此即第一正顯師德也。 ^424b15

迦葉！若有比丘以利養故〔至〕是名護法無上大師。 ^424b23

案僧宗曰：此第四段也。
上明通經，此明通律也。
寶亮曰：此顯流通處也。
雜僧者，以善惡無作共成此人，故名為雜。
但自持戒，不知他事，名愚癡也。
清淨者，以二緣難壞，一則不求名、二則不違法律也。
雜僧可壞，亦有二緣，一則為名利故研精所受；
二者若遇善友，亦能壞惡而從善也。
舉此二眾明力能降伏，下出五法為降伏之方法也。 ^424b24

善持律者為欲調伏〔至〕若是律者則便證知。 ^424c3

案寶亮曰：此出五法也。 ^424c4

云何調眾生故若諸菩薩〔至〕如來亦爾不可思議。 ^424c5

案僧宗曰：具此五德，調二種人也。
善解一字者，於一一字中善解言旨也。
又釋善解滿字也。
尋此文旨，應云善解一律字也。
寶亮曰：五法者，一者調伏眾生、二者知輕、
三者知重、四者非律不證、五者是律應證也。
隨機而化，不憚形迹，是調眾生也。
知四重，是知重也。
止此知重，非善知也；若知諸篇之中有重心者，是名知重。
從知第二篇以下，是名知輕，亦如知重類也。
非律不證者，若是違律所應制者，則應制之，不同用也。
是律應證者，能依經律而行，則便讚歎勸誘也。 ^424c6

迦葉菩薩白佛言：世尊〔至〕如於鏡中見諸色像。 ^424c17

案智秀曰：此第二別也。
有兩翻：前迦葉領旨弘化、後佛讚勸也。
pin:: 
#  6 名字功德品(一〇)
名字功德品第六 ^424c18

案僧亮曰：此經以常住為體，上說壽命金剛之身及其二因，
今說經名字及流通究竟略說也。
法瑤曰：從此入〈四相品〉訖，善解因緣竟答此問也。
上明長壽金剛，是經之極致。
為彼行者脩習此經，得其深旨，備乎四德，
自正正他，是則能到經彼岸也。
僧宗曰：此答第四問也。
經之宗要，其唯因果圓極之法。
三德為體，但解脫名義不異昔日，異在二德耳。
上來已明法身般若兼明其因，因果既彰，
則 " resp=經體已足，故結其名題明流通也。
言名字者，為經題立名耳，下文言名大般涅槃也。
智秀曰：夫道流千載，非名不傳。
須結名字，遠聞為益也。
應言云何為經作名字，使受持者得到彼岸耶？
大分為三段：第一歎經功德、第二舉問求答、第三迦葉領解也。
明駿案：明般若，即慧命無窮。
辨法身，則金剛不壞。
以顯兩德也。今此一問，正辨解脫也。
而言云何於此經究竟到彼岸者，以能究竟解因之縛、
脫果之累，故得到彼至極之岸也。
於此經者，即是請經名也。
涅槃，彼音，此無以譯，以解脫、無累、滅度等名訓釋而已，非含眾德也。
今昔之異，但以法身般若為別耳，至於解脫之義終在涅槃。
昔為滅煩惱捨身智，置此名也。
今日以此名為經之號，故言云何於此經究竟至彼岸也。
下答云「降伏一切諸結煩惱及諸魔性，然後要於大般涅槃放捨身命。」
故知以涅槃為經名，義在解脫，因辨解脫以請經名也。
此中有四問，問解脫、問經名、問經力、問流通也。 ^424c21

爾時如來復告迦葉〔至〕文字章句所有功德。 ^425a20

案僧亮曰：文字所表理也。
法瑤曰：經之宗致，極於金剛長壽者也。
是則說經大體，粗略已訖，是以命迦葉囑累此經，令受持也。
僧宗曰：以文理勝故，有大功德也。
善受持者，不必領受所持持使不失，但在所弘通化傳不絕者也，
即是因經解脫到彼岸矣。 ^425a21

若有善男子善女人〔至〕所得功德我今當說。 ^425a27

案僧宗曰：經所明理，窮源盡性，即是經之究竟也。
人能於受持讀誦、自行化人，終成大覺，即是人之究竟也。
是故此品及〈四相品〉並明流通，同答此第四問也。
明駿案：答經力有二種，此先舉因中得經力也，下以云何未發心等四問廣也。 ^425a28

迦葉菩薩白佛言：世尊〔至〕菩薩摩訶薩云何奉持。 ^425b5

案僧亮曰：將欲依名以辨德也。
法瑤曰：迦葉奉被囑累，未識經名受持方法，此是說經竟致問之常宜也。
明駿案：前偈中語漫，今別標二問也。
乃應舉四，蓋其一隅耳。
二問者，問流通、問經名也。 ^425b6

佛告迦葉：是經名為〔至〕汝善諦聽我今當說。 ^425b11

案僧亮曰：無經不備此七義，所以略第四獨法而益。
金剛寶藏者，餘經說理未周，不得稱滿足也。
僧宗曰：上中下蓋總束是一事耳。
義味深#CB04584;者，此偏歎理也。
其文亦善，此偏歎教也。
純備者，《法華經》言「純一」也，《成實論》言「獨法」也。
若依昔教釋純脩者，明佛教不與外道說同。
而此經兼明，不雜小乘也。
具足者，言佛法經教不如外道待五種經也，
於一偈中其義具足，如諸惡莫作一偈，
即具止行二善，此經一偈亦爾。
如雪山羅剎所說，即備常無常二義也。
清淨者，謂此經理居萬累之表也。
梵行者，言此經文理能生人梵行也。
金剛寶藏無缺者，此圓教所明圓果涅槃，
備一切德，不同孤滅解脫，猶如寶器藏也。
將辨異昔偏教，是故有此第八嘆也。
寶亮曰：唯此經獨有此八也。
上中下語合為一善，欲明涅槃，於諸法中最上勝故，
名為上語也；十地無漏法，為中語也；說生死苦無常乃至正因性，
為下語也。若說此三語，盡不乖法，則名為善也。
義味深邃者，第二善，偏就理而談也。
三云其文亦善者，亦偏就理上之文明善也。
第四純備善者，語乘體滿足也。
昔《法華》所辨乘果，由是無常，即是果乘不備也。
因中既無解常之智，故因乘不滿也。
唯此經體，明因果足，故言純備也。
第五具足善有，此就因果中為具足也。
與前善無異，正是逐義目為名，故分之為二善也。
第六清淨善者，此經理教真正，於因果中俱能忘相，故曰清淨也。
第七梵行善者，此就學者為語，若能稱此理而行，
便能生行人淨心，故曰梵行也。
第八金剛寶藏者，此就涅槃之體，總眾德作名也。 ^425b12

善男子！所言大者名之為常如八大河悉歸大海。 ^425c14

案僧亮曰：譬眾善所集、眾惡盡也。
智秀曰：文略也，應云所言大涅槃者名常也。 ^425c15

此經如是降伏一切〔至〕是故名曰大般涅槃。 ^425c17

案僧亮曰：及諸魔性者，謂煩惱及天魔也。
放捨身命者，謂陰魔、死魔也。
法瑤曰：下有八義釋所以名為大涅槃也。
降伏煩惱，明得解脫。
放捨身命，明滅化身得法身。
能伏煩惱、能放捨身命，即是般若。
不得別說，可謂住此三事為大涅槃也。
僧宗曰：此偏歎理也。
明駿案：答解脫有兩處，此舉無累義。 ^425c18

善男子！又如醫師有一祕方〔至〕是故名為大般涅槃。 ^425c25

案僧亮曰：無疾不治，所以稱攝一切方也。
常樂善法，一切義備，前但說有三，未盡其理；
今明涅槃無義不苞，豈唯法身、般若、解脫而已乎。
僧宗曰：此偏歎教也。
明駿案：答流通法有兩處，出其一也。 ^425c26

善男子！譬如農夫春月下種〔至〕能令眾生度諸有流。 ^426a2

案僧亮曰：經亦互有長短，學者常悕同異；
此經無理不備，故希望永息。
法瑤曰：比之眾經，可名為大矣。 ^426a3

善男子！如諸迹中〔至〕於諸經三昧最為第一。 ^426a6

案法瑤曰：前明二經生智優劣，此言三昧諸定亦復然也。 ^426a7

善男子！譬如耕田秋耕為勝此經如是諸經中勝。 ^426a9

案法瑤曰：此明福田生善之義，勝乎眾經。 ^426a10

善男子！如諸藥中醍醐第一〔至〕是大涅槃為最第一。 ^426a12

案僧亮曰：欣常保命者，聞說涅槃生熱也。
法瑤曰：明此經滅惡，勝乎眾典。 ^426a13

善男子，譬如恬蘇八味具足〔至〕是故名為大般涅槃。 ^426a15

案僧亮曰：證上具足義也。
法瑤曰：眾經所無，在乎此也。
明駿案：猶是答解脫問，此舉到彼岸義也。
下四相品末釋解脫，以廣之也。 ^426a16

若諸菩薩摩訶薩安住是中〔至〕是故名為大般涅槃。 ^426a20

案法瑤曰：此明應感無方，示現自在，大之極也。
明駿案：猶是答經力問。
此舉果地得益也，下以船師等三問廣之。 ^426a21

迦葉！善男子善女人〔至〕如來常住法僧亦然。 ^426a24

案法瑤曰：此釋奉持義也。
後〈四相品〉明修行經教，亦奉持義也。
明駿案：答流通之法也，下以〈四相品〉廣之。 ^426a25

迦葉菩薩復白佛言〔至〕盲無慧眼無明所#CB00832;。 ^426a28

案智秀曰：迦葉領旨讚歎也。
大般涅槃經集解卷第十
 ^426a29
