^bk1994b【】楊岐方會和尚後錄
other:: 
師。入院開堂。宣疏了。
師云。大眾。大家散去。
早落二頭三首。如不散去。
今日熱瞞諸人去也。
宜陽秀水。萍實楚江。
遂陞座。拈香云。此一瓣香。
奉為今上皇帝。聖壽千秋。
永昌佛日。次一瓣香。
奉為州縣官僚。檀那十信。
此一瓣香。諸人還知落處麼。
若也知得落處。更不須開兩片皮。
若也不知。為先住南源。
次住石霜。今住潭州興化禪寺。
諸人還識興化麼。
如不識。不免帶累上祖。
遂趺座。維那白槌訖。
師云。早落第二義。
大眾散去。猶較些子。
既不散去。有疑請問。
僧問。師唱誰家曲。
宗風嗣阿誰。師云。
隔江打鼓不聞聲。
僧云。興化的子。臨濟兒孫。
師云。今日因齋慶讚。
師乃云。更有問話者麼。
所以道。諸供養中。
法供養最為勝。良久云。
百千諸佛。天下老和尚出世。
皆以直指人心。見性成佛。
若向者裏明得去。
盡與百千諸佛同參。
若向者裏。未能明得。
楊岐未免惹帶口業。
況諸人盡是靈山會上。
受佛付囑底人。何須自家退屈。
還有記得底人麼。
爾且道。靈山末後一句。
作麼生道。如無。楊岐今日敗闕。
以方會。俾欲深雲隱拙。
隨眾延時。豈謂郡縣官僚。
洎諸檀信。共崇三寶。
續佛壽命。令法久住。
俾令山僧住持此剎。
亦非小緣。所有一毫之善。
上祝皇帝萬歲。家宰千秋。
大眾且道。今日事作麼生。
良久云。來年更有新條在。
惱亂春風卒未休。 ^646a28

上堂。僧問。如何是祖師西來意。
師云。擔頭不負書。
師云。心生種種法生。
心滅種種法滅。拈起拄杖。
卓一下云。大千世界百雜碎。
捧鉢盂向香積世界。
喫#CB01366;去也。 ^646b25

上堂。僧問。如何是不動尊。
師云。大眾齊著力。
僧云。與麼則香燈不絕去也。
師云。且喜勿交涉師乃云。
一切法皆是佛法。
佛殿對三門。僧堂對厨庫。
若也會得。擔取鉢盂拄杖。
一任天下橫行。若也不會。
更且面壁。 ^646b29

上堂。僧問。如何是佛。
師云。賊是人做。師乃云。
萬法是心光。諸緣惟性曉。
本無迷悟人。只要今日了。
山河大地。有什麼過。
山河大地。目前諸法。
總在諸人脚跟下。
自是諸人不信。可謂古釋迦不前。
今彌勒不後。楊岐與麼。
可謂買帽相頭。 ^646c5

上堂。心是根。法是塵。
兩種猶如鏡上痕。
痕垢盡時光始現。
心法雙忘性即真。
遂拍禪床一下云。
山河大地何處有也。
且作麼生道得不受人瞞底句。
若也道得。向十字路頭。
道將一句來。如無。
楊岐今日失利。 ^646c11

上堂。一塵纔起。大地全收。
遂拈起拄杖云。須彌山上走馬。
大洋海裏#CB01387;跳。
鬧市中忽撞著者箇。
是人知有。且道。黑地裏穿針一句。
作麼生道。良久云。
尋常不欲頻開口。
為是渾身著衲衣。 ^646c16

上堂。云心隨萬境轉。
轉處實能幽。隨流認得性。
無喜復無憂。復云。
天堂地獄。罩却汝頭。
釋迦老子。在爾脚跟下。
當明對暗。時人知有。
鬧市裏把將鼻孔來。
還有道得麼。試出來。
與楊岐出氣。如無。
楊岐今日失利。 ^646c21

上堂。僧問。祖師面壁。
意旨如何。師云。西天人不會唐言。
僧云。昨日雨落。今日天晴。
是人道得。請和尚出格道一句。
師以兩手捺膝坐。
僧云。大殺盡力道。
只道得一半。師云。
分身兩處看。僧指侍者云。
和尚為什麼不著鞋。
師云。者漆桶。僧便禮拜歸眾。 ^646c26

師。乃舉外道問佛。
不問有言。不問無言。
世尊良久。外道讚嘆。
世尊大慈大悲。開我迷雲。
令我得入。外道去後。
阿難問世尊云。外道見箇什麼。
便道令我得入。世尊云。
如世良馬。見鞭影而行。
師云。道吾師兄云。
世尊隻眼通三世。
外道雙眸貫五天。
道吾師兄。善則善矣。
甚與古人出氣。楊岐道。
金鍮不辨。玉石不分。
大眾要會麼。世尊輟已從人。
外道因齋慶讚。遂以拄杖卓一下。
喝一喝。 ^647a3

上堂。妙湛總持不動尊。
首楞嚴王世希有。
銷我億劫顛倒想。
不歷僧祇獲法身。
乃拈拄杖云。拄杖子。
豈不是法身。爾諸人還知麼。
楊岐今日向水裏倒泥裏#CB03060;。
蓋為諸人頭抵麵袋裏。
三十年後。明眼人前。
不得錯舉。以拄杖卓一下。
喝一喝。 ^647a12

上堂。云一切智通無障礙。
遂拈起拄杖云。拄杖子。
向諸人面前。逞大神通去也。
遂擲下云。直得乾坤震裂。
地搖六動。不見道。
一切智智清淨。又拍禪床一下云。
三十年後。明眼人前。
莫道楊岐龍頭蛇尾。 ^647a18

上堂。云雷驚雨勢。
萬物發生。拈起拄杖云。
大眾且道。者箇作麼生。
良久云。漁翁盡日空垂釣。
收取絲綸歸去來。
以拄杖卓禪床一下云。
參。 ^647a23

上堂。僧問。師登寶座。
四眾臨筵。的的西來。
請師舉唱。師云。雲開山嶽秀。
水到四溟寬。進云。
一句已蒙師指示。
今日得聞於未聞。
師云。脚跟下一句。
作麼生道。僧云。若不伸三拜。
爭顯我師機。師云。
更有什麼事。僧禮拜。
師云。記取者僧話頭。
問。先聖有八萬四千法門。
門門見諦。學人為什麼。
觸途成滯。師云。何得自家退屈。
僧云。急切處。請師舉。
師云。露柱#CB01387;跳。
上三十三天。僧云。
拈却佛殿。去却案山。
脚跟下。去西天有多少。
師云。楊岐被爾問倒。
僧云。將謂無鼻孔。
師云。三十年後。自家面赤。
師乃云。風不鳴條。
雨不破塊。此是俗漢時節。
作麼生是衲僧應時應節底句。
遂拍禪床一下云。
直待彌勒下生時。 ^647a27

上堂。僧問。虎符金印師親握。
家國興亡事若何。
師云。將軍不舉令。
僧云。坐籌幃幄。非師者誰。
師云。金州客。僧云。
幸對人天。願觀盛作。
師云。楊岐鼻孔。在闍梨手裏。
僧云。學人性命。在和尚手中。
師云。爾乾#CB01387;跳作什麼。
僧云。下坡不走。快便難逢。
撫掌一下。便禮拜。
師云。看者一員戰將。
師乃云。風霜刮地。
寒葉飄空。不涉春緣。
拈將鼻吼來。遂拍禪床一下云。
來年更有新條在。
惱亂春風卒未休。 ^647b12

上堂。云楊岐一訣。
凡聖路絕。無端維摩。
特地饒舌。 ^647b21

上堂。供養主問。雪路漫漫。
如何化導。師云。霧鎖千山秀。
迤邐問行人。僧問。
忽有人問楊岐意旨。
未審如何舉似。師云。
大野分春色。巖前凍未消。
僧畫一圓相云。忽遇與麼人來。
又作麼生。師乃捩轉面。
僧擬議。師便喝云。
甚麼處去也。僧作女人拜。
師云。歸來與爾三十棒。
師乃云。楊岐令下。
已在言前。作麼生是正令。
喝一喝。便下座。 ^647b23

上堂。云落鵰之箭。
斬蛟之劍。主將自敗。
抱馬拕旗。有人向安家立國處。
道將一句來。良久云。
太平本是將軍致。
不許將軍見太平。
喝一喝。 ^647c2

上堂。俗士問。人王與法王相見。
合談何事。師云。釣魚船上謝三郎。
進云。此事已蒙師指示。
雲蓋家風事若何。
師云。幞頭衫帽脫當酒錢。
士云。忽遇客來。如何祗待。
師云。三盞兩盞猶閑事。
醉後郎當笑殺人。
師乃云。一切法皆是佛法。
遂拍禪床一下云。
山河大地百雜碎。
還我佛法來。良久云。
何似生遼天鶻。萬里雲只一突。 ^647c6

上堂拍禪床云。大眾。
釣竿斫盡重栽竹。
不計功程得便休。 ^647c14

上堂。云無邊剎境。
自他不隔於毫端。
十世古今。始終不離於當念。
遂拍禪床一下云。
釋迦老子年多少。
還知麼。若也知得。
人間天上。出入自由。
若也不知。雲蓋自道。
恒薩訶竭二千年。 ^647c16

上堂。云把定乾坤幾萬般。
文殊普賢豈能觀。
今日為君重注破。
鼈鼻南山子細看。
以拄杖卓一下。 ^647c21

上堂。云一即一切。
一切即一。拈起拄杖云。
吞却山河大地了也。
過去諸佛。未來諸佛。
天下老和尚。總在拄杖頭上。
遂以拄杖劃一劃云。
不消一喝。 ^647c24

上堂。云雲蓋傳箭令下。
釋迦老子為先鋒。
菩提達磨為殿後。
陣勢既圓。天下太平。
且道。不動步一句。
作麼生道。良久云。
不經一事。不長一智。
參。 ^647c28

上堂。云天得一以清。
地得一以寧。君王得一。
以治天下。衲僧得一。
且作麼生。良久云。
鉢盂口向天。 ^648a3

上堂。云心隨萬境轉。
轉處實能幽。拍禪床一下云。
釋迦老子。被蟭螟虫吞却了也。
且喜天下太平。喝一喝上堂。
云時雨霖霖。悅耕人心頭頭顯煥。
金不博金。參。 ^648a6

上堂。云是法住法位。
世間相常住。釋迦老子。
鼻孔遼天。樓至如來。
兩脚踏地。爾且道。
者兩箇漢。還有過也無。
良久云。犬子便吠。
牛子牽犁。衲僧與麼未摸著皮。 ^648a10

上堂。顧視大眾。喝一喝。
卓拄杖一下云。清平世界。
不許人攙奪行市。 ^648a14

上堂。云釋迦老子初生時。
周行七步。目顧四方。
一手指天。一手指地。
今時衲僧。盡皆打模畫樣。
便道。天上天下。唯我獨尊。
雲蓋不惜性命。亦為諸人打箇樣子。
良久云。陽氣發時無硬地。 ^648a16

上堂。云彌勒真彌勒。
分身千百億。時時示時人。
時人皆不識。師乃擲下拄杖。
便歸方丈。 ^648a21

上堂。舉盤山道。向上一路。
千聖不傳。師云。口上著。
又云。學者勞形。如猿捉影。
師云。盤山與麼道。
以已妨人。 ^648a23

上堂。彌勒真彌勒。
分身千百億。時時示時人。
時人皆不識。師遂拈起拄杖云。
拄杖子。豈不是彌勒。
諸人還見麼。拄杖子橫也。
是彌勒放光動地。
拄杖子竪也。是彌勒放光照曜三十三天。
拄杖子不橫不竪。
彌勒向諸人脚跟下。
助爾諸人說般若。
若也知得。去拈鼻孔。
向鉢盂裏。道將一句來。
如無。山僧失利。 ^648a26

上堂。云山僧一語。
凡聖同舉。罷釣收綸。
不如歸去。 ^648b4

上堂。云今朝三月二。
瞿曇未瞥地。拈花說多端。
迦葉猶尚醉。更有末後語。
且不得錯舉。 ^648b6

上堂。云朝晴夜雨。
民歡卒土。瞿曇老人。
未有後語。雲蓋今日為大眾舉。
良久云。太平本是將軍致。
不許將軍見太平。
other:: 
# 勘辯
勘辯 ^648b8

一日。璉三生至。師云。
寒風凜烈。紅葉飄空。
祖室高流。朝離何處。
璉云。齋後離南源。
師云。脚跟下一句。
作麼生道。璉以坐具摵一摵。
師云。只者箇。別有在。
璉作抽身勢。師云。
且坐喫茶。 ^648b12

二人新到。師云。春雨乍歇。
泥水未乾。行脚高人。
如何話道。僧云。昔時離古寺。
今日覩師顏。師云。
甚處念得者虛頭來。
僧云。和尚幸是大人。
師云。脚跟下一句。
作麼生道。僧以坐具摵一摵。
師云。與麼則楊岐燒香供養去也。
僧云。明眼人難瞞。
師拈起坐具云。第二行脚僧。
喚者箇作什麼。僧云。
乍入叢林不會。師云。
實頭人難得。且坐喫茶。 ^648b17

問僧。落葉飄飄。朝離何處。
僧云。齋後離南源。
師云。脚跟下一句。
作麼生道。僧云。愁人莫向愁人說。
師云。楊岐專為舉揚諸方去也。
僧云。是什麼心行。
師云。不得楊岐讚嘆。
僧擬議。師云。且坐喫茶。 ^648b25

一日。數人新到相看。
師云。陣勢既圓。作家戰將。
何不出來與雲蓋相見。
僧打一坐具。師云。
作家師僧。僧又打一坐具。
師云。一坐具兩坐具。
又作麼生。僧擬議。
師乃背面立。僧又打一坐具。
師云。爾道。雲蓋話頭在甚處。
僧云。在者裏。師云。
三十年後自悟去在。
雲蓋在上座手裏。
且坐喫茶。師又問。
夏在甚處。僧云神鼎。
師云。早知上座神鼎來。
更不敢借問。 ^648b30

師。次日參云。昨日數人新到。
打雲蓋三下坐具。
恰似有箇悟處。遂舉前話了。
乃云。雲蓋敗闕處。
諸人總知。新到得勝處。
諸人還知麼。若也知得。
出來與雲蓋出氣。
若也不知。明眼人前。
不得錯舉。 ^648c8

上堂。云萬法本閑。
唯人自鬧。以拄杖卓一下云。
大眾。好看火燭。明眼人前。
不得錯舉。 ^648c13

師訪孫比部。值判公事次。
部云。下官為王事所牽。
無由免離。師云。此是比部願弘深廣利濟群生。
比部云。未審如何。
師云。應現宰官身。
廣弘悲願深。為人重指處。
棒下血霖霖。比部因頌有省。
乃歸小廳。坐次却問。
下官每日持齋喫菜。
還合諸聖也無。師以頌贈之。
孫比部孫比部。不將酒肉污腸肚。
侍僕妻兒渾不顧。
釋迦老子是誰做。
孫比部孫比部。
other:: 
# 自術真讚
自術真讚
　　口似乞兒席袋。　鼻似園頭屎杓。
　勞君神筆寫成。
　　一任天下卜度。
　　似驢非驢。　似馬非馬。
　咄哉楊岐。　牽犁拽杷。
　　指驢又無尾。　喚牛又無角。
　進前不移步。　退後豈收脚。
　　無言不同佛。　有語誰斟酌。
　巧拙常現前。　勞君安寫邈。
　楊岐方會和尚後錄〔終〕
 ^648c15
