
undefined:: 道行般若經卷第八
後漢月支國三藏支婁迦讖譯

# 20 釋提桓因品
摩訶般若波羅蜜釋提桓因品第二十
釋提桓因於眾中白佛言：「甚深般若波羅蜜，難了難知。
是人民功德不小，聞是深般若波羅蜜，
書者、持者、學者。」 ^463b13

佛語釋提桓因：「云何，拘翼！
閻浮利人民，是都盧皆持十戒悉具足，其功德寧多不？
持是功德，百倍千倍萬倍億萬倍巨億萬倍，
不如是善男子、善女人聞是般若波羅蜜書持學者。」 ^463b15

時坐中有一異比丘語釋提桓因：「出拘翼上去已，是善男子善女人功德乎？」 ^463b19

釋提桓因報是比丘言：「持心一反念，出我上去已，何況聞般若波羅蜜書持學者。
聞般若波羅蜜，以隨是法，隨是法教作是立，
都盧出諸天、阿須倫、世間人民上，都盧於諸天、
阿須倫、世間人民中極尊。
菩薩摩訶薩行般若波羅蜜，不獨過諸天、
阿須倫、世間人民上也，乃至須陀洹、斯陀含、
阿那含、阿羅漢、辟支佛，都復過是上。
菩薩摩訶薩行般若波羅蜜，不獨過阿羅漢、
辟支佛上也，亦復至菩薩行檀波羅蜜，
設無般若波羅蜜，無漚惒拘舍羅，亦復過是上。
不獨過檀波羅蜜，亦復乃至尸波羅蜜、
羼提波羅蜜、惟逮波羅蜜、禪波羅蜜，菩薩摩訶薩失般若波羅蜜，
失漚惒拘舍羅，亦復過是上去。
菩薩摩訶薩行般若波羅蜜，正使菩薩摩訶薩狎習般若波羅蜜中行，
都盧合會諸天、諸阿須倫、諸世間人民，終不得勝是菩薩摩訶薩。
行般若波羅蜜菩薩摩訶薩，如中所狎習般若波羅蜜，
作是堅持，是菩薩摩訶薩疾近薩芸若，
是菩薩摩訶薩離怛薩阿竭名不遠，是菩薩摩訶薩如是護，
離佛坐不遠，是菩薩摩訶薩所有懈怠不復生，
是菩薩摩訶薩作是學為學佛，不學阿羅漢法，不學辟支佛法。
當作是學菩薩摩訶薩，四天王當作問訊言疾學是，
四部弟子當作所度，當於佛座上坐，作阿耨多羅三耶三菩。
作是學菩薩摩訶薩，四天王常自往問訊，
何況餘天子，怛薩阿竭、阿羅呵、三耶三佛當念菩薩摩訶薩行般若波羅蜜，
當作是行菩薩摩訶薩般若波羅蜜。
或時世間所有勤苦之疾，是身了無有怨，是為菩薩摩訶薩般若波羅蜜。」 ^463b21

阿難作是念：「是釋提桓因自持智說耶？
持佛威神說乎？」 ^463c22

釋提桓因知阿難心所念，語阿難言：「持佛威神，我所說乎？」 ^463c23

佛言：「如是，阿難！持佛威神，釋提桓因所說乎？
正是中，阿難！或時菩薩摩訶薩深念般若波羅蜜，
行般若波羅蜜，行學般若波羅蜜。
當是時，三千大千國土中弊魔，一切心中皆愁毒，
欲共壞亂是菩薩摩訶薩，自共議言：『當何以使是菩薩便中道取證阿羅漢、
辟支佛道，莫使成作佛？』」
undefined:: 
#  21 貢高品
摩訶般若波羅蜜道行經貢高品第二十一 ^463c24

佛語阿難：「菩薩隨時欲學般若波羅蜜，
隨法欲行般若波羅蜜，是時一佛界中魔，
各各驚自念言：『欲使菩薩中道得阿羅漢果，
莫疾使得阿耨多羅三耶三菩，疾使得佛。』 ^464a4

「復次，阿難！弊魔愁毒為憂，見菩薩習行於般若波羅蜜。 ^464a7

「復次，阿難！是時諸弊魔四面放火風，恐怖是菩薩，
若令畏懼，衣毛當起，使心一反，亂念轉復。」 ^464a9

佛語阿難：「魔不遍行亂菩薩，若有行亂者，有不行亂者。」 ^464a11

阿難白佛言：「何等菩薩為魔所亂？」 ^464a12

佛語阿難：「若有菩薩聞深般若波羅蜜不樂者，弊魔便行往壞。 ^464a13

「復次，阿難！若有菩薩聞深般若波羅蜜心狐疑者，
自念：『若有無有耶？』
如是，阿難！菩薩為弊魔所得便。 ^464a14

「復次，阿難！若有菩薩遠離於善師，是菩薩所聞般若波羅蜜深事不欲聞也，
亦不了也，亦不知也，何因守般若波羅蜜？
用是故，阿難！是菩薩弊魔所得便者。 ^464a17

「復次，阿難！若有菩薩與惡師從事，用是故，弊魔得菩薩便。
是菩薩言：『正是我所喜師也，當成我所願，餘多有菩薩非我善厚也。』
用是故，弊魔便復得菩薩。 ^464a21

「復次，阿難！聞是深般若波羅蜜時，教餘菩薩：
『用是為學，用是為寫，我尚不了其事，汝能了耶？』
若有時菩薩與異菩薩轉相輕易言：『我所行是也，汝所行非也。』
爾時諸弊魔歡欣踊躍，是時弊魔便作異被服像來，
歎菩薩言：『汝於某國生某種姓家。』
是菩薩聞是語，便輕易餘成就不貢高菩薩。
是貢高菩薩功德薄少，無阿惟越致相也。
是菩薩於阿惟越致中功德少，自貢高，
輕餘菩薩言：『卿不及我所行。』
用是故，弊魔大歡欣言：『今泥犁、禽獸、薜荔墮者不少。』
弊魔當復增其念，所語所說，多有信用者，
聞之者無不隨其言者，作是學者瞋恚益增，心所作為顛倒。
用是故，身口心所作為輕反。
用是故，其人在泥犁、禽獸、薜荔中罪益增。
用是故，弊魔大歡欣踊躍無有極。
若求菩薩道家，與求羅漢道人共諍，爾時弊魔自念：
『菩薩離薩芸若遠，離遠亦不大遠。』
菩薩又與菩薩共諍，爾時弊魔念言：『兩離佛遠。』」 ^464a24

佛語阿難：「未得阿惟越致菩薩，與阿惟越致菩薩共諍，罵詈阿惟越致菩薩。
是菩薩罵，以隨心所念，轉懷怨恨，心一轉念，聽却一劫。
菩薩雖有是惡念，不捨薩芸若，却無數劫極，甫當更復從發意起。」 ^464b14

阿難白佛言：「心所念惡寧可得中悔不？
當乃却就爾所劫乎？」 ^464b18

佛語阿難：「於我法中，廣大極可得悔。」 ^464b20

佛語阿難：「若有菩薩念惡有恨，自歡欣，
復語他人，是人不可復使悔也。
若有菩薩若罵詈瞋恨，自念：『咄！
我所作無狀。』後終不敢復作是。
復自考責：『人道難得，用是故，悉當忍於人？
何況乃當與人共諍言乎？
我當為十方人作橋，令悉蹈我上度去。
我有是意，寧當復與人共諍耶？
住立當如聾羊，諸惡悉當忍，諸惡心不當犯。
我作佛時悉當安十方人得般泥洹，我不復與人共諍，
瞋恚於人，為用羅漢道故。』」 ^464b21

阿難白佛言：「菩薩、菩薩自相與共止，法當云何？」 ^464c1

佛語阿難：「菩薩、菩薩轉相視，當如視佛，
心念言：『共一師、共一船、共一道，是所學，我亦當學。』
如是若有餘菩薩欲喜學羅漢、辟支佛道，
若與從事，設有是人者，我不與從事；其有世世欲求佛道者，
當與相隨如是學，為共一法學。」
undefined:: 
#  22 學品
摩訶般若波羅蜜道行經學品第二十二 ^464c2

須菩提白佛言：「菩薩學無常為學薩芸若？
學無所生為學薩芸若？
學去離婬為學薩芸若？
學滅為學薩芸若？」 ^464c9

佛語須菩提：「汝所問：『學無常為學薩芸若？』
者，於須菩提意云何，是怛薩阿竭本無，
隨因緣得怛薩阿竭，本無字寧有盡時不？」 ^464c11

須菩提白佛言：「不，佛言不。」
佛語須菩提：「為學薩芸若，如是學為學般若波羅蜜，
如是學為學怛薩阿竭陀，為學力，為學無所畏，為學諸佛法。
菩薩學如是者，悉行諸學法。
菩薩摩訶薩作是學，魔及魔官屬不能中道壞；
菩薩如是學，為疾得阿惟越致；菩薩如是學者，
為疾近佛樹下坐；菩薩如是學，為悉學佛道；
菩薩如是學，為習法也；菩薩如是學，為極大慈哀。
如是為學等心。菩薩學如是，三合十二法輪為轉；
菩薩學如是，為學度滅十方天下人；菩薩學如是，為學甘露法門。」 ^464c15

佛語須菩提：「不懈怠人乃能學是，作是學為學十方天下人道。
菩薩學如是者，不入泥犁、禽獸、薜荔中；
菩薩學如是，終不生邊地；如是學，不復生愚癡貧窮中；
如是學，不復盲聾瘖痾歐；如是學，為不毀十戒；
如是學，為不隨解除卜問；如是學，遠離不持戒人。
菩薩如是學，不願生尼惟先天上。
何以故？菩薩有漚惒拘舍羅故，般若波羅蜜何等漚惒拘舍羅？
從般若波羅蜜中出漚惒拘舍羅，持漚惒拘舍羅，
滅神入禪，不隨禪法。
菩薩學如是，為得淨力，為得無所畏力，為得佛法淨力。」 ^464c25

須菩提白佛言：「佛所有諸法本皆淨，何等為菩薩得法淨？」 ^465a11

佛語須菩提：「菩薩學如是，為學無所得淨法諸法淨。
如是，須菩提！菩薩行般若波羅蜜時不悔不厭，是為行般若波羅蜜。
未得道者愚癡，不曉是法，不見是事，菩薩用人故常精進，
人見我亦當効我精進，用是故，菩薩得力、
精進、無所畏。菩薩作是學，悉知十方天下人心意所念，無能過者。
譬如地出金銀。少所處出耳。
如是，須菩提！少所人隨般若波羅蜜法教學。
譬若，須菩提！少所人索遮迦越羅處，索小國王多。
如是，須菩提！少所人隨般若波羅蜜法教學，
從是中多索阿羅漢、辟支佛者；有初發意菩薩，
少有隨般若波羅蜜教者；既有學般若波羅蜜，少有得阿惟越致者。
菩薩當作是念：『我當力學慕及阿惟越致。』 ^465a13

「復次，須菩提！行般若波羅蜜，不持瞋恚意向人，
不求他人短，心無慳貪，心不毀誡，心不懷恨，
心不懈，心不迷亂，心不愚癡。
時菩薩學般若波羅蜜時，諸波羅蜜皆悉屬。
學般若波羅蜜為照諸波羅蜜，為悉入諸波羅蜜，
學般若波羅蜜，為具足餘波羅蜜。
譬如人言：『是我所便，外著十二品。』
如是，須菩提！菩薩學般若波羅蜜皆悉屬。
譬如，須菩提！人死時命盡，身諸根悉滅。
如是，須菩提！菩薩學般若波羅蜜，為學諸波羅蜜皆悉屬。
菩薩欲學度諸波羅蜜，當學般若波羅蜜。
菩薩欲學般若波羅蜜，為學無極。
於須菩提意云何，一佛界中所有人寧多不？」 ^465a26

須菩提報佛言：「甚多。」
佛言：「若有菩薩供養一佛界中乃爾所人，
供養自盡壽命，其福寧多不？」 ^465b10

須菩提白佛言：「甚多。」
佛語須菩提：「不如菩薩守般若波羅蜜如兩指相彈頃。」 ^465b12

佛語須菩提：「般若波羅蜜極尊，用是故疾得佛。
如是，須菩提！菩薩欲得阿耨多羅三耶三菩，
為十方人中獨尊，給施十方貧窮孤獨者，
欲求佛境界者，欲得佛智慧所樂者，欲得如師子獨鳴者，
欲得佛處者，悉欲得是者，當學般若波羅蜜。
菩薩學般若波羅蜜者，為悉學餘法。」 ^465b13

須菩提白佛言：「菩薩為復學阿羅漢法耶？」 ^465b20

佛語須菩提：「雖知阿羅漢法，不樂行、不學阿羅漢所作功德，
云何當得也？阿羅漢所行，菩薩悉知，不學、
不行、不於中住。菩薩作是學，天上天下無有能過者，
悉過阿羅漢、辟支佛上，如是為近薩芸若。
菩薩作是學，不離般若波羅蜜遠也，為行般若波羅蜜。
菩薩作是學，於薩芸若法中不增不減，
離阿羅漢、辟支佛道。
菩薩若復作是念：『持是般若波羅蜜，當得薩芸若。』
有小想為不行般若波羅蜜，亦不有般若波羅蜜之相。
當持得薩芸若，亦無念，亦無見，亦無所想，是為行般若波羅蜜。」
undefined:: 
#  23 守行品
摩訶般若波羅蜜道行經守行品第二十三 ^465b21

是時釋提桓因在大會中坐，作是念：「菩薩行，
十方天下人無有能過者，何況自到至佛乎？
十方人道難得，既得壽為安隱，有一發意行佛道者難得，何況至心行佛道者乎？
欲為十方天下人作導首，是人難得。」 ^465c4

是時釋提桓因化作文陀羅華，取持散佛上，
散已作是說：「行菩薩道者乃向佛道乎？
所願悉成，為近為悉護，作是行者為悉成佛，
諸經法、薩芸若經法、怛薩阿竭經法，悉具足，阿惟越致經法亦爾。」 ^465c8

釋提桓因言：「人有至心索佛，於是法中一反念終不遠。」 ^465c13

釋提桓因言：「我欲使人於法中益念不厭生死之苦，
一切天上天下為苦，用人故悉當忍勤苦之行。
心作是念：『諸未度者悉當度之，諸未脫者悉當脫之，
諸恐怖者悉當安之，諸未般泥洹者悉皆當令般泥洹。』」 ^465c14

釋提桓因問佛言：「新發意菩薩勸人、助其歡欣，得何等福？
隨次第上菩薩勸人、助其歡欣，得何等福？
乃至阿惟越致上至阿惟顏勸人、助其歡欣，得何等福？」 ^465c18

佛語釋提桓因：「須彌山稱之尚可知斤兩，
從勸助代初發意菩薩歡欣，其福不可量。」 ^465c22

佛語釋提桓因：「一佛境界尚可稱知斤兩，
阿闍浮菩薩行勸人、助其歡欣，其福無有科限。」 ^465c24

佛語釋提桓因：「一佛境界中諸海所有水，
取一髮破為百分從中取一分，以一分之髮取海水盡，
尚可數知幾渧，阿惟越致菩薩行勸人、
助其歡欣，其福不可數。」 ^465c26

佛語釋提桓因：「阿僧祇佛剎所有境界虛空持一斛半斛，
一斗半斗，一升半升，尚可量空知幾所，
阿惟顏菩薩行勸人、助其歡欣，其福不可極。」 ^465c29

釋提桓因白佛言：「為魔所亂，聞是不助歡欣，
魔官屬人聞是不助歡欣者，從魔天上來下，聞是不助歡欣者。
何以故？若有意索佛者，為壞魔境界也；
有發意索佛者，當助其歡欣，是為壞魔境界。
心不離佛，不離經，不離比丘僧，如是當助其歡欣。」 ^466a4

佛語釋提桓因：「如釋提桓因所言，助其歡欣者為近佛，
用是助歡欣之功德，世世所生處，為人共欲得供養，
未甞有聞惡聲時，不恐當歸三惡道，常生天上，在十方常尊。
何以故？如是人助菩薩歡欣者，為悉施護十方人。
何以故？初發意菩薩稍增自致至佛，成就作佛已，當度脫十方天下人。」 ^466a9

須菩提白佛言：「心譬如幻，何因當得佛？」 ^466a16

佛語須菩提：「於須菩提意云何，汝寧見幻不？」 ^466a17

須菩提言：「不，化幻亦不見。
幻心離化，幻離幻心，雖離是，見異法，當得佛道不？」 ^466a18

須菩提白佛言：「不見亦不離，化幻離幻，
心亦不見，當得佛，亦無法，亦無見，當說何等法耶、得不得乎？
是法本無，遠離亦本無，若得若不得，本無所生，
亦無有作佛者，設無有法，亦不得作佛。」 ^466a19

須菩提白佛言：「設爾般若波羅蜜離本無對，
法離本，亦無對，亦無證，亦無守，亦無行，亦無有法當有所得。
何以故？離般若波羅蜜本無形故，本無遠離，何因當於般若波羅蜜中得佛？
佛者離本無所有，何所本無所有當得佛者？」 ^466a24

佛語須菩提：「如須菩提所言離，今般若波羅蜜無所有，離本薩芸若無所有。」 ^466a29

佛語須菩提：「雖離般若波羅蜜本，本亦無所從生。
須菩提！當作是思惟，深入守，是故離本無所有得作佛。」 ^466b1

佛語須菩提：「雖知離本般若波羅蜜無所有，
是為不守般若波羅蜜，不具足行般若波羅蜜者，不得作佛也。」 ^466b4

佛言：「如須菩提所言，不用得般若波羅蜜故得佛也，
亦不用離無離得作佛，亦不可離般若波羅蜜得作佛，
不得般若波羅蜜者，不得作佛。」 ^466b6

須菩提白佛言：「菩薩行般若波羅蜜，甚深難及。」 ^466b9

佛語須菩提：「汝所言：『菩薩行般若波羅蜜，甚深難及。』
菩薩所言勤苦行、深奧之法，不在取泥洹。」 ^466b10

須菩提白佛言：「如是所說事，菩薩不為勤苦行。
何以故？亦無有作證者，亦無般若波羅蜜中得證者，亦無有經法得作證者。
菩薩聞是，不恐不怠不難，是為行般若波羅蜜。
雖作是行，亦不見行，是為行般若波羅蜜。
雖近作佛亦不見，是為行般若波羅蜜。
遠離羅漢、辟支佛，亦不見亦不念，是為行般若波羅蜜。
譬如空中無念若有近若有遠。
何以故？空本無有形故。
行般若波羅蜜，無有離佛遠、離佛近。
何以故？般若波羅蜜無有形故。
譬如幻師作化人，化人不作是念：『師離我近，觀人離我遠。』
何以故？化人無有形故。
般若波羅蜜亦如是，不作是念：『羅漢、辟支佛道離我遠，佛道離我近也。』
何以故？般若波羅蜜無有形故。
譬如影現於水中，不作是念：『何因影現於水中？』
若所有近者不念言近，若遠者亦不念言遠。
何以故？影無有形故。
般若波羅蜜如是，亦無是念：『羅漢、辟支佛道為遠耶？
佛道為近乎？』何以故？
般若波羅蜜無有形故。
般若波羅蜜，敵無所愛，敵無所憎，怛薩阿竭所有、
無所著、無所生，般若波羅蜜亦如是，亦無所生、亦無所著。
譬如怛薩阿竭化作人，不作是念：『羅漢、辟支佛道離我遠。』
亦不言：『佛道離我近。』
何以故？化人無有形故。
般若波羅蜜亦不作是念：『羅漢、辟支佛道離我遠。』
亦不念：『佛道離我近。』
何以故？般若波羅蜜無有形故。
譬如工匠黠師剋作機關木人，若作雜畜木人，
不能自起居因對而搖，木人不作是念言：
『我當動搖屈伸低仰，令觀者歡欣。』
何以故？木人本無念故。
般若波羅蜜亦如是，隨人所行悉各自得之，
雖爾，般若波羅蜜亦無形亦無念。
譬如造作海中大船，所以者何？
作欲度賈客。船亦不作是念言：『我當度人。』
何以故？船本無念故。
般若波羅蜜亦如是，隨人所行悉各自得之，
般若波羅蜜亦無形、亦無念，亦如是。
譬如曠野之地，萬物百穀草木皆生其中，
地亦不作是念言：『我當生也、不生也。』
般若波羅蜜生諸經法，亦不念言：『從中生與不生。』
何以故？般若波羅蜜本無形故。
譬如摩尼珠悉出其寶，般若波羅蜜悉出其經法分別教授，
雖爾，般若波羅蜜亦無念。
譬如日照於四天下，其明亦不念言：『我當悉照。』
般若波羅蜜悉照諸經法，雖爾，般若波羅蜜亦無念。
譬如水無所不至，水亦不作是念言：『我當有所至。』
般若波羅蜜悉至諸經法，雖爾，般若波羅蜜亦無念。
譬如風無所不至，風亦不作是念言：『我當有所至。』
般若波羅蜜成就諸經法亦如是，雖爾，般若波羅蜜亦無念。
譬如須彌山巔以忉利天為莊飾，須彌山亦不作是念言：『我當上治忉利天莊嚴。』
般若波羅蜜成就薩芸若，雖爾，般若波羅蜜亦無念。
譬如大海悉出諸珍琦寶物，海水不作是念言：『我當從中出珍寶。』
般若波羅蜜悉出生諸經法亦如是，雖爾，般若波羅蜜亦無念。
譬如佛出生諸功德，悉覆輩，等心加於十方人，般若波羅蜜成就於諸經法亦如是。」
undefined:: 
#  24 強弱品
摩訶般若波羅蜜道行經強弱品第二十四 ^466b13

舍利弗問須菩提言：「菩薩摩訶薩行般若波羅蜜，為高行耶？」 ^467a13

須菩提報言：「我從佛所聞事，菩薩摩訶薩行般若波羅蜜，為無高行也。」 ^467a14

若干百千愛欲諸天，作是念：「當為十方人發意為菩薩道者作禮。
何以故？行般若波羅蜜不中般泥洹故。
如是菩薩為勤苦行，不於是法中墮落取證。」 ^467a16

須菩提語諸天言：「雖不中道墮落取證，是不為勤苦。
勤為十方不可計阿僧祇人被法鎧，度令得泥洹，是乃為勤苦之難。
是人本無，本無索不可得也。
如是菩薩作是念：『為欲度人，度十方人為欲度空。』
何以故？空亦無有遠，亦無有近，亦無所有，
用是以菩薩勤苦行，索人本無有，欲度人為度虛空，
被德鎧，用人故被德鎧，欲過度人，是故菩薩為被德鎧。
如佛所說，人無有本。
曉知人本無所有，是為度人。
菩薩聞是不恐不怖，是為行般若波羅蜜。
離人本無本無，離色本無色，離痛痒思想生死識本無識，離諸經法本無諸經法。
菩薩聞是不恐不懈，是為行般若波羅蜜。」 ^467a19

佛語須菩提：「何因菩薩不恐不懈？」
須菩提白佛言：「本無故不恐，本淨故不懈。
何以故？索懈怠本本無有所因，懈亦復無有。
菩薩聞說是不懈，不恐不怖，是則為行般若波羅蜜。
菩薩行是時，諸天皆為作禮，諸梵天皆為作禮。」 ^467b3

佛語須菩提：「不但諸天、諸梵天為菩薩作禮，
上至阿會亘彼立、阿波摩那、阿會波羅，
及上至阿迦膩吒諸天，皆為行般若波羅蜜菩薩作禮，
十方不可復計阿僧祇現在諸佛，悉念行般若波羅蜜菩薩，
悉共擁護，知是行般若波羅蜜菩薩阿惟越致。
恒邊沙佛剎其中所有人，悉使為魔，一魔者化如恒邊沙人，
悉使為官屬，設使爾所魔，各各乃爾所官屬，
欲共害行般若波羅蜜菩薩，不能中道壞，不能中道得便。
菩薩有二事法行般若波羅蜜，魔不能中道使得便。
何謂二事？一者、諸經法視皆空，二者、不捨十方人悉護。
是為二事。菩薩有二事諸魔不能動。
何謂二事？一者、不失本願，二者、十方諸佛悉護視。
是為二事。菩薩行般若波羅蜜時，諸天往至菩薩所，
問訊深經之事，諸天讚歎善之：『今作佛不久。』
當隨是法教立，既隨是法教立者，諸有困苦者皆得護，
諸未得歸者為得自歸，為人故作法舍，無目者使得黠目。
隨是般若波羅蜜法教立者，十方不可復計阿僧祇現在諸佛，
悉共擁護行般若波羅蜜者，諸佛各各於其剎四部弟子中，
說是菩薩功德，各各讚歎善之。」 ^467b8

佛語須菩提：「譬若我今讚歎說羅麟那杖那佛。」 ^467c1

佛復言：「今我剎界中菩薩行般若波羅蜜，
十方諸佛今亦讚嘆說行般若波羅蜜菩薩，亦復如是。」 ^467c2

須菩提白佛言：「諸佛悉讚歎諸菩薩如是耶？」 ^467c4

佛言：「不賜讚歎。」
佛語須菩提：「有行菩薩道未得阿惟越致者，諸佛亦復讚歎。」 ^467c5

須菩提復問佛：「何等為行菩薩道為佛所讚歎？」 ^467c7

佛語須菩提：「有菩薩隨阿閦佛前世為菩薩時所行，
及羅麟那杖那佛前世為菩薩時所行，
有菩薩隨是教，用是故，十方諸佛讚是菩薩。 ^467c8

「復次，須菩提！菩薩摩訶薩行般若波羅蜜諸經法，
信本無所從生，是菩薩尚未得無所從生法樂，
於中立信，諸法本空，是菩薩尚未得阿惟越致，
信諸經法本無如泥洹，是菩薩尚未得入阿惟越致地，
隨是法教立，疾得阿惟越致。
有應是法行者，是故十方諸佛共讚歎是菩薩。
菩薩為度阿羅漢道地、 " resp=辟支佛道地，向佛道地。
若有菩薩應般若波羅蜜行者，為諸佛所讚歎，知是菩薩不久在阿惟越致道地立。 ^467c11

「復次，須菩提！菩薩聞深般若波羅蜜，信不狐疑。
菩薩作是念：『如佛所說諦無異。』
是菩薩却後當復於阿閦佛所聞是般若波羅蜜，及餘菩薩所聞亦復爾。
作是信般若波羅蜜者，以為在阿惟越致地立。
若有聞般若波羅蜜信者，其德甚大不小，
何況菩薩隨般若波羅蜜法教立者，隨是法教立者，為疾入薩芸若。」 ^467c21

須菩提白佛言：「設離本本無法不得，何所法有作佛者？
何所法說有說經者？」 ^467c28

佛言：「如須菩提所言：『設離本本無法不得，何所法有作佛者？
亦無有法說經者？』
是本無無本，何所有於本無中立無者，
有本無有當得佛者，亦無有本法有作佛者。
本無無有，說經者亦不可得。」 ^467c29

釋提桓因白佛言：「般若波羅蜜甚深，菩薩勤苦行乃自致成佛。
何以故？無有字法無所得在本無中立者，
亦無有法當作佛者，亦無有說經者。
菩薩聞是，不恐不怖不疑不厭。」 ^468a5

須菩提語釋提桓因言：「如釋提桓因所言，
菩薩勤苦聞深般若波羅蜜，信不狐疑不厭。」 ^468a8

須菩提報釋提桓因言：「拘翼！
諸經法皆空，何所有狐疑厭者？」 ^468a10

釋提桓因語須菩提言：「如須菩提所說，
一切為說空事，為悉無所著。
譬如射虛空了無所著，須菩提所說經亦如是了無所著。」 ^468a12

釋提桓因白佛言：「如我所說，為隨佛法教耶？
為有增減乎？」 ^468a15

佛語釋提桓因：「拘翼！
如佛所說，法教等無異，如須菩提所說但說空事。
須菩提亦不見般若波羅蜜者，亦不見行般若波羅蜜者，
亦不見得佛者；亦不見薩芸若，亦不見得薩芸若者；
亦不見怛薩阿竭，亦無有得怛薩阿竭者；
亦不見無所從生，亦不見無所從生證得之者；
亦不見十種力，亦無有索十種力者；亦不見四無所畏，亦不見索四無所畏者。
經法本淨，亦無所得。
須菩提隨無所得教立，如是須菩提隨無所得教立者，是菩薩為行般若波羅蜜百倍千倍萬倍。
須菩提！菩薩行般若波羅蜜者，捨置佛道地，
眾羅漢、辟支佛道地，不及是菩薩道地，
欲為十方天下人持尊，當隨佛法教立如是。」 ^468a16

是時忉利天上數千萬天，持化作文陀羅華散佛上，
散已作是說諸天言：「我曹亦當隨法教立。」 ^468a29

時坐中百六十比丘，起整衣服為佛作禮，
作禮已，各各手中有化文陀羅華，持是華散佛上，
散已作是說：「我曹亦當隨法教立。」 ^468b2

是時佛笑，口中出若干色，其明至十方佛剎悉為明，其明還遶佛三匝從頂上入。
阿難從坐起，整衣服，為佛作禮長跪問佛：
「佛不妄笑，既笑當有意。」 ^468b5

佛告阿難：「是百六十比丘及諸天，當於是波羅劫中作佛，
皆同一字，字漚辰那拘尼摩。
作佛時，比丘僧數各各等，壽命亦各各等，
其壽各十萬歲，隨次稍稍作佛，作佛時各各盡世，雨五色華。」
道行般若經卷第八
 ^468b9
