諸經要略文
other:: 
尊婆須蜜經說。若為亡人設齋眾僧行食遍。
即為亡人下食。若不作者亡人不得食喫。 ^1204c22

地獄寶即經說。齋家行食未遍出眾生食者。
入截舌地獄。罪福決定經云。
伽葉論說。兩願一處者。
死作兩頭蛇遞相教示。
大乘莊嚴論說。齋家佛盤上一顆一粒不許俗人。
食食者得餓鬼報。
亦云。通與虫鳥喫。
入佛境界經說。若人食聖僧槃上食者。
得無量罪。亦云。通與守護伽藍人及與虫鳥喫。
決定毘尼經說。應是齋家不問大小供養。
佛盤上食不得食。
上座應如法處分。
若不爾者得無量罪。
問曰。購贖得否准罪福決定經。
佛且不求科故無人堪。
上座教云。獻佛及僧行之則得無犯。
若不爾者千劫萬劫墮大地獄。
師若不教亦招前殃。
縱得人身九百萬歲在下賤中。
生曰。藏經云。寧可一日然九百頭牛莫說三寶師僧長短。
其罪甚。寶集經不空過。
略說七。善提分亦名七寶泉。
亦名七聖財。 ^1204c24

蛤聽法得生天緣。
出善見律毘婆抄要略。
昔佛在世到膽婆國迦羅池邊。
為眾說法。彼池中有一蛤。
聞佛池邊說法之聲。
即從池出入草根下聽佛說法。
時有一人持杖放牛見佛在座為眾說法。
即往佛所欲聽聞故以杖刺地。
誤著蛤頭。即命終生忉利天。
以福報故宮殿縱廣十二由旬。
與諸天女娛樂受樂。
生天已為聽法故得須陀洹果。 ^1205a11

鳥聞比丘誦經得生天緣。
出賢愚經　昔佛在世時有比丘林中誦經。
音聲雅好。有一鳥聞法。
在樹而聽。時有獵師所射。
命終生忉利天。面貌端政無有倫比。
自識宿命。知因比丘見經聽法得生此中。
即持天花到比丘所。
禮敬問訊。以天花香供養比丘。
比丘且問知其委由。
即命令座為其說法得須陀洹果。
既得果已還歸天上。
禽獸聽法尚獲宿報無量無邊。
豈況於人信心聽法寧無善根。 ^1205a19

鸚鵡聞說四諦得生天緣。
出賢愚經。昔佛在世時。
舍衛國中須長者信敬佛法。
為僧壇越眾僧所須一切供給。
須達家中有二鸚鵡。
一名律捉。二名賒律提。
稟性黠慧解人言語。
比丘見來先報家內令出丞迎。
阿難後時到長者家見鳥聰明。
為說四諦苦集滅道。
門前有樹。二鳥聞法飛向樹上。
歡喜誦持夜在樹宿野貍所食。
緣此善根生四王天忉利天等。
如是七返受天已畢。
來生人中出家修道得壁支佛果。
一名曇摩。二名修曇摩。 ^1205a28

謹檢大小乘經。食胡#CB01454;菜得惡趣報。
大順經云。食此菜者所生之處不得聞經佛法。
華報經云。食此菜者生生之處不覩諸佛被八增疾。
天畔經云。若誤食此菜不生悔。
長劫處阿鼻地獄無有出期。
若故食者不通懺悔。
大集經云。此菜者是天魔波旬變身作千年媚狐尿處因生此菜。
食者能滅道。設今生不諸經典來生決定。
能厭聖教作外道一闡提。
世間一切罪極不過五逆盜常住物。
此不通懺悔。若對喫胡#CB01454;人五逆盜常住僧物人吾即能救。
喫胡#CB01454;菜人自業深重厚吾不能救也。
菩薩戒經中蘭葱是也。
食者結業罪。龍樹論云。
若人食胡#CB01454;入佛塔中墮大地獄。
具足十劫受大極苦花報。
作穢糞中經無量劫。
五明論云。食此菜者令人散亂失於正定。
鬼神得便多非命所墮無間獄。
尊者婆須蜜識其弟子婆眉多言。
汝宜護正法道引群生。
便佛種不斷乃真出家。
汝當勤精進。將來無食胡 #CB01454;五辛酒肉。
則十重戒自然清淨現世證果。
若人食胡#CB01454;菜者。
縱齋戒具足死墮守廁中。
神中功令斷之。
　　勸僧以俗守巖壇　莫喫胡#CB01454;觸佛顏
　　薩埵投岸由自辨　菜中間擇有何難 ^1205b9

修四正懃。一惡法未生方便令不生。
二惡法已生方便令除斷。
三善法未生方便令生。
四善法已生方便令增長。
惡從心出還從心滅。
善從心生還從心長。
當懃心觀察此四種法。 ^1205c3

修四無量心。一修慈心。
念一切眾生欲與其樂。
思惟作無量衣食等物施與眾生怨親平等。
皆以土樂是名修慈。
二修悲心。念一切眾生欲拔其苦。
此名修悲心。三修喜心。
念一切眾生。若修善者我悉讚善。
若造惡者勸令斷惡。
當遇惡揚善。四修捨心。
於一切眾生皆悉平等不見怨親等。
同空法也。 ^1205c7

修六妙行。一識不與色觀〔繫心不染著眼妙行明者青黃朱〕
二耳不著聲。三鼻不染香。
四舌不含味。五身不著細滑等。
六意不思惟惡法。 ^1205c14

四恩者。一父母恩。
能生己身得有今日。
二師僧恩。生我法身以法施我。
三國王恩。救我課沒水土草木常以施我。
四檀越恩。供給衣食濟我身命。 ^1205c17

四輩檀越。一天輩天厨甘露獻出家。
二龍輩牛鹿獻乳猨猴。
 ^1205c21
