佛說勝軍王所問經
translator:: 西天譯經三藏朝奉大夫試鴻臚卿傳法大師臣施護奉　詔譯
jing:: 
如是我聞：
一時，佛在舍衛國祇樹給孤獨園，與大苾芻眾千二百五十人俱。 ^789a21

是時，有憍薩羅國勝軍大王，其王尊貴，
有大威德富饒自在，所居國土境界廣遠，
為一切人所共尊敬；其王福德久於佛法生大信重。
是時，大王即乘寶車，與諸臣從及無數百千婆羅門、
長者等而共圍繞，以諸音樂而導其前，
出舍衛國，詣祇樹給孤獨園佛世尊所，恭敬供養聽受正法。 ^789a22

爾時，為人民主，常以正法而行治化，於諸非法捨而不行。
何以故？大王當知，若王及臣棄背正法行非法者，
於現世中人所輕謗，乃至身壞命終不生勝處；
若王及臣捨離非法行正法者，於現世中人所稱讚，
乃至身壞命終，生天界中受勝果報，富樂自在天人愛敬。 ^789a29

「大王！譬如世人生育一子，父母憐愛猶如珍寶，
多設方便常令快樂，其子長大亦生孝敬，
王心慈愛亦復如是，一切人民皆如一子，
王所愛念猶如父母，常以四法而為攝化，
所謂布施、愛語、利行、同事，常行如是四種法故，一切人民皆悉歸伏。
王以慈心觀諸人民既如子想，彼一切人亦復於王如其父母。 ^789b6

「又如有人於其夢中見種種事，所謂江河泉池、
園林花菓、街巷道陌處處莊嚴，清淨適悅人所愛樂，
如是等事，既夢覺已都無所有，諸世間法亦復如是，皆悉如夢竟無其實。
如汝大王，為人中主受三種樂，所謂富樂、
欲樂、自在樂，統大國城多諸所有，象馬、
車乘、金銀、珍寶庫藏諸物，乃至后妃、眷屬、
諸臣僕等其數甚多，富貴熾盛而無等比，如是富貴雖多所有不以為勝。
何以故？為顛倒法勞役其心增諸煩惱。 ^789b13

「大王當知，此等皆是無常滅法，是不堅牢而不究竟，如水聚沫而無其實。
是故，大王！於如是事如實了知，於世間法常所覺了，離諸煩惱修出世行。 ^789b22

「又世間法如一大樹，沃潤其根即生枝葉，
枝葉繁茂即能開華，開華非久乃結果實，
果實成熟色香美妙，人皆愛樂。
其樹忽為大火所焚，四面俱熾，紅焰光明映蔽日月，四方上下都一大光。
其可愛樹悉無所有，唯火光現，而彼火光非久，
即為大雨所滅，雲雷掣電交映而出。
是時，火聚悉無所有，唯彼大雨連霔不息，其雨非久亦復停止。
大王當知，如前所說諸世間法亦復如是，
剎那壞滅竟無其實，如王所統，雖復廣大積諸所有，剎那壞其義亦然。
是故，大王！於無常法莫生常住想，於有盡法莫作無盡想，
念念思惟無常來侵，捨世間法離諸所著，修出世行增益善根。 ^789b25

「大王！又如四方有四大山從空而來，彼山高廣一一堅牢，
墮於閻浮，而此地中所有一切草木叢林皆悉摧滅而無有餘，
彼有力者不能為救。
大王！此諸世間有四大怖而來逼迫，亦復如是，
一切眾生無所逃避，有大力者不能為救。
四怖者何？一者、邪行怖；二者、老怖；三者、
病怖；四者、死怖。大王！
邪行若生壞滅正行，老怖若來壞少年相，
病怖若來壞安樂法，死怖若來壞滅壽命。
大王！又如師子為獸中王，若入獸群取一獸食，
彼所取獸何能逃避，入師子腹滅無有餘。
大王！無常大力於諸眾生，亦復如是。 ^789c9

「大王！諸世間人將趣命終，先染病苦，如中毒箭氣力劣弱，
筋骨肢節皆悉疼痛，皮肉乾枯手足戰動，
穢惡流溢，眼、耳、鼻、舌、身等諸根不能發識，
諸境不現，唯見自造不善業境現在其前，
生大怖畏，無所依怙誰為救者？
父母眷屬徒共圍繞，名醫良藥不能為療，
上味飲食不能食噉，於念念中起無常怖，
彼出入息漸漸微細，如是病怖，方始起心念作善業，
微出其聲告父母言：『我今大怖，惡境現前，
壽命將斷，父母為我作諸利益，施佛及僧願垂救護。』
如是言已，於剎那間其命即斷，此處既謝他處復生，隨自作業受諸果報。 ^789c21

「大王當知，世間眾生若善不善、若勝若劣，
從自因生果無所失，作善業者，是所歸趣是所依怙，
臨命終時不生怖畏，此處緣謝生於他處受勝果報。
是故，大王！汝今應當捨世間法離諸染著，
修出世行趣善法門，於念念中作無常想。
若如是者，於善法中乃名精進。 ^790a3

「復次，大王！如世間人入大火聚，須以方便即能息滅；
處熱惱中，須假清淨而方醒寤；受飢渴時，
假以飲食方能救濟；染病苦時，假以良藥即能除愈；
於危難中，得有力者諸善知識乃脫諸難；
受貧困時，得大財寶方能拯濟；入戰陣時，
須被勇猛堅固鎧甲方得戰勝；於一切處，
無依無怙孤獨苦惱，得其親友方為依止。 ^790a10

「大王！出世善法亦復如是，於諸世間同彼上說，
飲食、良藥、親友等類，能為依止能為救護。
大王！若人不修出世善法都無所託，臨命終時自生怖畏誰為救者，
捨此報已自受其苦誰為拯拔，以是事故，我如實說。 ^790a17

「大王！速疾於世間法捨諸常見作無常想，
捨堅執見作破壞想，如水聚沫而無其實，
當念修行出世善法，自所作已轉勸他人，
如是，乃得於善法中名為精進。 ^790a21

「大王！當觀自身，無有少樂可得，雖復具有種種上味精妙飲食而為資養，
未曾一時有飢渴失，如是暫能資持命根，
彼壽報盡，即時散壞歸無常法。
大王！復觀自身，雖有種種上妙寶衣、眾莊嚴具，
乃至種種庫藏諸物，無所乏少，象、馬、車、
步四兵具足，其數甚多無與等者，彼壽報盡悉歸無常。 ^790a25

「復次，大王！如世間人有大財富，於日日中，
潔淨澡浴香油塗身，復以諸妙上服莊嚴，
眾妙華鬘及彼真珠纓絡、耳璫環釧，如是等物而莊嚴已，
處於寶座，富貴自在威德特尊，與諸眷屬而共圍繞，
奏百千種殊妙音樂，妙寶樓閣處處，皆爇旃檀沈水等諸妙香，
生滅相續輪轉無有窮盡，皆是無明為因生故。
由此即有貪等諸法，若滅無明貪等不生，
貪等既滅正行得起，離諸過失，此即名為出世間法。 ^790b4

「復次，大王！世間一切所緣境界，若得若失，
若決定、不決定；若可愛、不可愛，貪心生起無所厭足，
是為大失；若於聖道出世間法，愛樂希求無厭足者，
乃為正行，是大利益。」 ^790b14

爾時世尊，說加陀曰：
　　「大王今當知，彼死法極惡，
　　能斷人壽命，及破壞諸蘊。
　　斯為大怖畏，世皆非愛樂，
　　彼死法若來，普遍於一切，
　　虛空并大海，深穴與高山，
　　大地及諸方，無處可逃避。
　　唯諸有智者，安住真實法，
　　即堅固無動，一切不能壞。
　　壽報未盡時，當發大精進，
　　廣修眾善因，勤行諸梵行，
　　由善根力故，得至涅槃界，
　　至涅槃界已，能遠離死怖。」 ^790b17

爾時，憍薩羅國勝軍大王，聞佛世尊以諸方便善巧譬喻說妙法已，
歡喜踊躍恭敬讚歎，頂禮佛足迴復王宮。 ^790c2

佛說此經已，諸大苾芻眾聞佛所說，皆大歡喜信受奉行。
佛說勝軍王所問經
w::  ^790c4

大王既出城已漸向祇園，其王即時遠見世尊於一樹下安詳而坐，
諸苾芻眾而共圍遶。 ^790c7

時王見已生大歡喜，深信尊重下車去蓋，
合掌曲躬遙伸讚歎：「佛身廣大猶若金山，
佛身端嚴殊妙無比，有大光明如百千日，
吉祥熾盛猶大火聚，諸根調寂住奢摩他，
眾德莊嚴具波羅蜜，三十二相八十種好圓滿具足，
為人中龍人中師子，人中大仙人中勝者，於世間中如寶山現。」 ^790c9

是時，大王既讚歎已，徒步而進到佛所已，
頭面著地禮世尊足，持以寶冠、寶蓋、寶劍、
寶珠、寶莊革屣，如是等物奉上世尊，作如是言：
「惟願世尊，受我所施。」 ^790c15

是時，世尊即為納受。
其王即復禮世尊足，退住一面，合掌恭敬而白佛言：「世尊！
願佛慈悲為說法要，使我長夜得大利樂。」 ^790c19

爾時，世尊而讚王言：「善哉，善哉！
大王！汝於如來深信尊重，於佛正法愛樂趣求，純善相應是大賢者。
如汝所言樂聞法要，汝當諦聽如善作意，記念修習為汝宣說。」 ^790c22

佛言：「大王！汝統大國，常有百千內外親族恭敬讚歎，
雖復如是富貴自在，壽報盡時即生苦惱，
一切眷屬徒共圍繞，悲惱啼泣。
當於爾時，一切所有不能守護，既命盡已，
內外親屬所共圍繞，至屍陀林，所有遺體各各離散，
皮、肉、筋、骨分其異處，有諸蟲鳥而來#CB00045;食，
彼食盡已，此虛妄身悉無所有。 ^790c26

「大王！以是緣故諦觀世間，如水聚沫有何堅實？
以是無常不究竟法，起常想者是為顛倒，
諸有漏法念念壞滅，我觀是事深可悲愍。 ^791a5

「是故，大王！當須速捨諸世間法，常念修行出世間法。
何以故？大王當知，彼生滅法皆由無明為因緣故，
所謂無明緣行、行緣識、識緣名色、名色緣六處、
六處緣觸、觸緣受、受緣愛、愛緣取、取緣有、
有緣生，生緣老、死、憂、悲、苦、惱，如是即一大苦蘊集；
若無明滅即行滅，行滅即識滅，識滅即名色滅，
名色滅即六處滅，六處滅即觸滅，觸滅即受滅，
受滅即愛滅，愛滅即取滅，取滅即有滅，
有滅即生滅，生滅即老、死、憂、悲、苦、惱滅，如是即一大苦蘊滅。
是故……。」
 ^791a8
