
jing:: 妙臂印幢陀羅尼經
translator:: 大唐于闐三藏實叉難陀奉　制譯
如是我聞：一時佛在雞羅娑山諸獸依處妙宮殿中，
與大比丘眾千二百五十人，又與無量菩薩摩訶薩俱，
文殊師利法王子而為上首，靡不皆如童子之形，并賢護等十六丈夫。 ^883b6

爾時世尊以正念智，為諸天人演說法要，皆令歡喜。
時大梵王及諸天、龍、夜叉、乾闥婆、阿修羅、
迦樓羅、緊那羅、摩睺羅伽、人非人等，各起合掌，
前白佛言：「世尊！有諸眾生，由造種種罪惡業故，
應墮地獄、餓鬼、畜生、閻魔羅界，備受眾苦。
唯願世尊大悲，為說除滅如是苦惱方便，令彼眾生皆得解脫諸惡道難。」
時觀自在菩薩摩訶薩，復與無量持呪大仙前後圍繞，
頂禮佛足，白言：「世尊！
惟垂愍念，以善方便救諸世間。」
佛言：「善男子！有陀羅尼名妙臂印幢，若能常念誦習思惟，
速得除滅五無間罪，富貴安樂大姓家生。」
爾時世尊即說呪曰： ^883b10

「怛姪他迦〔居伽反，下同〕囉迦囉〔一〕　枳利枳利句嚕句嚕
〔三〕　娑囉娑囉〔四〕　徙唎徙唎〔五〕　蘇嚕蘇嚕　薩婆佛陀阿婆盧枳帝
〔七〕　陀囉陀囉〔八〕　達摩阿婆盧枳帝
〔九〕　蔗囉蔗囉〔十〕　僧伽阿提瑟恥帝
〔十一〕　跋囉跋囉〔下囉字長聲〕阿佞迦
〔十二〕　佛陀俱胝婆瑟低　#CB00890;那#CB00890;那
〔十四〕　薩婆阿跋囉那〔去聲〕儞寐〔十五〕
　薩婆毒佉阿婆那〔去聲〕耶〔十六〕　勃囇多勃囇多
〔十七〕　姪曬多姪曬多〔十八〕　怛吒怛吒
〔十九〕　薩普吒耶〔餘河反〕薩普吒耶〔二十〕
　薩婆阿跋囉那阿播耶〔二十一〕　突揭帝寧
〔二十二〕　蘇婆呵〔二十三〕」 ^883b22

「善男子！此陀羅尼，恒河沙等諸佛所說。
阿難！佛世難遇人身難得，受持此呪轉復為難。
善男子！我念往昔毘婆尸佛，次第乃至迦葉如來，
咸為我說此陀羅尼，普欲安樂諸眾生故，於諸佛所皆親聽受。」
爾時世尊說此呪已，觀自在菩薩摩訶薩等，
及天龍八部一切眾會，聞佛所說，皆大歡喜，信受奉行。
妙臂印幢陀羅尼經
 ^883c3
