
hui:: 
pin:: 
### 4
大般若波羅蜜多經卷第十四
三藏法師玄奘奉　詔譯
初分教誡教授品第七之四
「復次，善現！所言菩薩摩訶薩者，於意云何？
即無明是菩薩摩訶薩不？」 ^73b26

「不也！世尊！」
「即行、識、名色、六處、觸、受、愛、取、有、生、老死是菩薩摩訶薩不？」 ^73b27

「不也！世尊！」
「異無明是菩薩摩訶薩不？」
「不也！世尊！」 ^73b29

「異行乃至老死是菩薩摩訶薩不？」
「不也！世尊！」 ^73c1

「無明中有菩薩摩訶薩不？」
「不也！世尊！」
「行乃至老死中有菩薩摩訶薩不？」 ^73c2

「不也！世尊！」
「菩薩摩訶薩中有無明不？」 ^73c3

「不也！世尊！」
「菩薩摩訶薩中有行乃至老死不？」 ^73c4

「不也！世尊！」
「離無明有菩薩摩訶薩不？」 ^73c5

「不也！世尊！」
「離行乃至老死有菩薩摩訶薩不？」 ^73c6

「不也！世尊！」
「復次，善現！所言菩薩摩訶薩者，於意云何？
即布施波羅蜜多是菩薩摩訶薩不？」 ^73c7

「不也！世尊！」
「即淨戒、安忍、精進、靜慮、般若波羅蜜多是菩薩摩訶薩不？」 ^73c9

「不也！世尊！」 ^73c10

「異布施波羅蜜多是菩薩摩訶薩不？」
「不也！世尊！」 ^73c11

「異淨戒、安忍、精進、靜慮、般若波羅蜜多是菩薩摩訶薩不？」 ^73c12

「不也！世尊！」
「布施波羅蜜多中有菩薩摩訶薩不？」 ^73c13

「不也！世尊！」
「淨戒、安忍、精進、靜慮、般若波羅蜜多中有菩薩摩訶薩不？」 ^73c14

「不也！世尊！」
「菩薩摩訶薩中有布施波羅蜜多不？」 ^73c16

「不也！世尊！」
「菩薩摩訶薩中有淨戒、安忍、精進、靜慮、般若波羅蜜多不？」 ^73c17

「不也！世尊！」
「離布施波羅蜜多有菩薩摩訶薩不？」 ^73c18

「不也！世尊！」
「離淨戒、安忍、精進、靜慮、般若波羅蜜多有菩薩摩訶薩不？」 ^73c19

「不也！世尊！」
「復次，善現！所言菩薩摩訶薩者，於意云何？
即內空是菩薩摩訶薩不？」 ^73c21

「不也！世尊！」 ^73c22

「即外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空是菩薩摩訶薩不？」 ^73c23

「不也！世尊！」
「異內空是菩薩摩訶薩不？」 ^73c27

「不也！世尊！」
「異外空乃至無性自性空是菩薩摩訶薩不？」 ^73c28

「不也！世尊！」
「內空中有菩薩摩訶薩不？」 ^73c29

「不也！世尊！」
「外空乃至無性自性空中有菩薩摩訶薩不？」 ^74a1

「不也！世尊！」
「菩薩摩訶薩中有內空不？」 ^74a2

「不也！世尊！」
「菩薩摩訶薩中有外空乃至無性自性空不？」 ^74a3

「不也！世尊！」
「離內空有菩薩摩訶薩不？」 ^74a4

「不也！世尊！」
「離外空乃至無性自性空有菩薩摩訶薩不？」 ^74a5

「不也！世尊！」 ^74a6

「復次，善現！所言菩薩摩訶薩者，於意云何？
即真如是菩薩摩訶薩不？」 ^74a7

「不也！世尊！」
「即法界、法性、不虛妄性、不變異性、平等性、
離生性、法定、法住、實際、虛空界、不思議界是菩薩摩訶薩不？」 ^74a8

「不也！世尊！」
「異真如是菩薩摩訶薩不？」 ^74a11

「不也！世尊！」
「異法界乃至不思議界是菩薩摩訶薩不？」 ^74a12

「不也！世尊！」
「真如中有菩薩摩訶薩不？」 ^74a13

「不也！世尊！」
「法界乃至不思議界中有菩薩摩訶薩不？」 ^74a14

「不也！世尊！」
「菩薩摩訶薩中有真如不？」 ^74a15

「不也！世尊！」
「菩薩摩訶薩中有法界乃至不思議界不？」 ^74a16

「不也！世尊！」
「離真如有菩薩摩訶薩不？」 ^74a17

「不也！世尊！」
「離法界乃至不思議界有菩薩摩訶薩不？」 ^74a18

「不也！世尊！」
「復次，善現！所言菩薩摩訶薩者，於意云何？
即四念住是菩薩摩訶薩不？」 ^74a19

「不也！世尊！」
「即四正斷、四神足、五根、五力、七等覺支、八聖道支是菩薩摩訶薩不？」 ^74a21

「不也！世尊！」 ^74a22

「異四念住是菩薩摩訶薩不？」
「不也！世尊！」 ^74a23

「異四正斷乃至八聖道支是菩薩摩訶薩不？」 ^74a24

「不也！世尊！」
「四念住中有菩薩摩訶薩不？」
「不也！世尊！」 ^74a25

「四正斷乃至八聖道支中有菩薩摩訶薩不？」 ^74a26

「不也！世尊！」
「菩薩摩訶薩中有四念住不？」 ^74a27

「不也！世尊！」
「菩薩摩訶薩中有四正斷乃至八聖道支不？」 ^74a28

「不也！世尊！」
「離四念住有菩薩摩訶薩不？」 ^74a29

「不也！世尊！」
「離四正斷乃至八聖道支有菩薩摩訶薩不？」 ^74b1

「不也！世尊！」
「復次，善現！所言菩薩摩訶薩者，於意云何？
即苦聖諦是菩薩摩訶薩不？」 ^74b2

「不也！世尊！」
「即集、滅、道聖諦是菩薩摩訶薩不？」 ^74b4

「不也！世尊！」
「異苦聖諦是菩薩摩訶薩不？」 ^74b5

「不也！世尊！」
「異集、滅、道聖諦是菩薩摩訶薩不？」 ^74b6

「不也！世尊！」
「苦聖諦中有菩薩摩訶薩不？」 ^74b7

「不也！世尊！」
「集、滅、道聖諦中有菩薩摩訶薩不？」 ^74b8

「不也！世尊！」
「菩薩摩訶薩中有苦聖諦不？」
「不也！世尊！」 ^74b9

「菩薩摩訶薩中有集、滅、道聖諦不？」
「不也！世尊！」 ^74b10

「離苦聖諦有菩薩摩訶薩不？」
「不也！世尊！」 ^74b11

「離集、滅、道聖諦有菩薩摩訶薩不？」
「不也！世尊！」 ^74b12

「復次，善現！所言菩薩摩訶薩者，於意云何？
即四靜慮是菩薩摩訶薩不？」 ^74b13

「不也！世尊！」
「即四無量、四無色定是菩薩摩訶薩不？」 ^74b14

「不也！世尊！」 ^74b15

「異四靜慮是菩薩摩訶薩不？」
「不也！世尊！」
「異四無量、四無色定是菩薩摩訶薩不？」 ^74b16

「不也！世尊！」 ^74b17

「四靜慮中有菩薩摩訶薩不？」
「不也！世尊！」
「四無量、四無色定中有菩薩摩訶薩不？」 ^74b18

「不也！世尊！」 ^74b19

「菩薩摩訶薩中有四靜慮不？」
「不也！世尊！」
「菩薩摩訶薩中有四無量、四無色定不？」 ^74b20

「不也！世尊！」 ^74b21

「離四靜慮有菩薩摩訶薩不？」
「不也！世尊！」
「離四無量、四無色定有菩薩摩訶薩不？」 ^74b22

「不也！世尊！」 ^74b23

「復次，善現！所言菩薩摩訶薩者，於意云何？
即八解脫是菩薩摩訶薩不？」 ^74b24

「不也！世尊！」
「即八勝處、九次第定、十遍處是菩薩摩訶薩不？」 ^74b25

「不也！世尊！」 ^74b26

「異八解脫是菩薩摩訶薩不？」
「不也！世尊！」 ^74b27

「異八勝處、九次第定、十遍處是菩薩摩訶薩不？」 ^74b28

「不也！世尊！」
「八解脫中有菩薩摩訶薩不？」
「不也！世尊！」 ^74b29

「八勝處、九次第定、十遍處中有菩薩摩訶薩不？」 ^74c1

「不也！世尊！」
「菩薩摩訶薩中有八解脫不？」 ^74c2

「不也！世尊！」
「菩薩摩訶薩中有八勝處、九次第定、十遍處不？」 ^74c3

「不也！世尊！」
「離八解脫有菩薩摩訶薩不？」 ^74c4

「不也！世尊！」
「離八勝處、九次第定、十遍處有菩薩摩訶薩不？」 ^74c5

「不也！世尊！」 ^74c6

「復次，善現！所言菩薩摩訶薩者，於意云何？
即空解脫門是菩薩摩訶薩不？」 ^74c7

「不也！世尊！」
「即無相、無願解脫門是菩薩摩訶薩不？」 ^74c8

「不也！世尊！」 ^74c9

「異空解脫門是菩薩摩訶薩不？」
「不也！世尊！」
「異無相、無願解脫門是菩薩摩訶薩不？」 ^74c10

「不也！世尊！」 ^74c11

「空解脫門中有菩薩摩訶薩不？」
「不也！世尊！」 ^74c12

「無相、無願解脫門中有菩薩摩訶薩不？」
「不也！世尊！」 ^74c13

「菩薩摩訶薩中有空解脫門不？」
「不也！世尊！」 ^74c14

「菩薩摩訶薩中有無相、無願解脫門不？」
「不也！世尊！」 ^74c15

「離空解脫門有菩薩摩訶薩不？」
「不也！世尊！」 ^74c16

「離無相、無願解脫門有菩薩摩訶薩不？」 ^74c17

「不也！世尊！」
「復次，善現！所言菩薩摩訶薩者，於意云何？
即陀羅尼門是菩薩摩訶薩不？」 ^74c18

「不也！世尊！」 ^74c19

「即三摩地門是菩薩摩訶薩不？」
「不也！世尊！」 ^74c20

「異陀羅尼門是菩薩摩訶薩不？」
「不也！世尊！」 ^74c21

「異三摩地門是菩薩摩訶薩不？」
「不也！世尊！」
「陀羅尼門中有菩薩摩訶薩不？」 ^74c22

「不也！世尊！」
「三摩地門中有菩薩摩訶薩不？」 ^74c23

「不也！世尊！」
「菩薩摩訶薩中有陀羅尼門不？」 ^74c24

「不也！世尊！」
「菩薩摩訶薩中有三摩地門不？」 ^74c25

「不也！世尊！」
「離陀羅尼門有菩薩摩訶薩不？」 ^74c26

「不也！世尊！」
「離三摩地門有菩薩摩訶薩不？」 ^74c27

「不也！世尊！」
「復次，善現！所言菩薩摩訶薩者，於意云何？
即極喜地是菩薩摩訶薩不？」 ^74c28

「不也！世尊！」
「即離垢地、發光地、焰慧地、極難勝地、現前地、
遠行地、不動地、善慧地、法雲地是菩薩摩訶薩不？」 ^75a1

「不也！世尊！」
「異極喜地是菩薩摩訶薩不？」 ^75a3

「不也！世尊！」
「異離垢地乃至法雲地是菩薩摩訶薩不？」 ^75a4

「不也！世尊！」
「極喜地中有菩薩摩訶薩不？」 ^75a5

「不也！世尊！」
「離垢地乃至法雲地中有菩薩摩訶薩不？」 ^75a6

「不也！世尊！」 ^75a7

「菩薩摩訶薩中有極喜地不？」
「不也！世尊！」
「菩薩摩訶薩中有離垢地乃至法雲地不？」 ^75a8

「不也！世尊！」 ^75a9

「離極喜地有菩薩摩訶薩不？」
「不也！世尊！」
「離離垢地乃至法雲地有菩薩摩訶薩不？」 ^75a10

「不也！世尊！」 ^75a11

「復次，善現！所言菩薩摩訶薩者，於意云何？
即五眼是菩薩摩訶薩不？」 ^75a13

「不也！世尊！」
「即六神通是菩薩摩訶薩不？」 ^75a14

「不也！世尊！」
「異五眼是菩薩摩訶薩不？」 ^75a15

「不也！世尊！」
「異六神通是菩薩摩訶薩不？」 ^75a16

「不也！世尊！」
「五眼中有菩薩摩訶薩不？」
「不也！世尊！」 ^75a17

「六神通中有菩薩摩訶薩不？」
「不也！世尊！」 ^75a18

「菩薩摩訶薩中有五眼不？」
「不也！世尊！」
「菩薩摩訶薩中有六神通不？」 ^75a19

「不也！世尊！」
「離五眼有菩薩摩訶薩不？」 ^75a20

「不也！世尊！」
「離六神通有菩薩摩訶薩不？」 ^75a21

「不也！世尊！」
「復次，善現！所言菩薩摩訶薩者，於意云何？
即佛十力是菩薩摩訶薩不？」 ^75a22

「不也！世尊！」
「即四無所畏、四無礙解、十八佛不共法是菩薩摩訶薩不？」 ^75a24

「不也！世尊！」
「異佛十力是菩薩摩訶薩不？」 ^75a25

「不也！世尊！」
「異四無所畏、四無礙解、十八佛不共法是菩薩摩訶薩不？」 ^75a26

「不也！世尊！」
「佛十力中有菩薩摩訶薩不？」
「不也！世尊！」 ^75a28

「四無所畏、四無礙解、十八佛不共法中有菩薩摩訶薩不？」 ^75a29

「不也！世尊！」
「菩薩摩訶薩中有佛十力不？」 ^75b1

「不也！世尊！」
「菩薩摩訶薩中有四無所畏、四無礙解、十八佛不共法不？」 ^75b2

「不也！世尊！」 ^75b3

「離佛十力有菩薩摩訶薩不？」
「不也！世尊！」
「離四無所畏、四無礙解、十八佛不共法有菩薩摩訶薩不？」 ^75b4

「不也！世尊！」
「復次，善現！所言菩薩摩訶薩者，於意云何？
即大慈是菩薩摩訶薩不？」 ^75b6

「不也！世尊！」
「即大悲、大喜、大捨是菩薩摩訶薩不？」 ^75b8

「不也！世尊！」
「異大慈是菩薩摩訶薩不？」
「不也！世尊！」 ^75b9

「異大悲、大喜、大捨是菩薩摩訶薩不？」
「不也！世尊！」 ^75b10

「大慈中有菩薩摩訶薩不？」
「不也！世尊！」 ^75b11

「大悲、大喜、大捨中有菩薩摩訶薩不？」
「不也！世尊！」 ^75b12

「菩薩摩訶薩中有大慈不？」
「不也！世尊！」
「菩薩摩訶薩中有大悲、大喜、大捨不？」 ^75b13

「不也！世尊！」
「離大慈有菩薩摩訶薩不？」 ^75b14

「不也！世尊！」
「離大悲、大喜、大捨有菩薩摩訶薩不？」 ^75b15

「不也！世尊！」
「復次，善現！所言菩薩摩訶薩者，於意云何？
即三十二大士相是菩薩摩訶薩不？」 ^75b16

「不也！世尊！」
「即八十隨好是菩薩摩訶薩不？」 ^75b18

「不也！世尊！」
「異三十二大士相是菩薩摩訶薩不？」 ^75b19

「不也！世尊！」
「異八十隨好是菩薩摩訶薩不？」 ^75b20

「不也！世尊！」
「三十二大士相中有菩薩摩訶薩不？」 ^75b21

「不也！世尊！」
「八十隨好中有菩薩摩訶薩不？」 ^75b22

「不也！世尊！」
「菩薩摩訶薩中有三十二大士相不？」 ^75b23

「不也！世尊！」
「菩薩摩訶薩中有八十隨好不？」 ^75b24

「不也！世尊！」
「離三十二大士相有菩薩摩訶薩不？」 ^75b25

「不也！世尊！」
「離八十隨好有菩薩摩訶薩不？」 ^75b26

「不也！世尊！」 ^75b27

「復次，善現！所言菩薩摩訶薩者，於意云何？
即無忘失法是菩薩摩訶薩不？」 ^75b28

「不也！世尊！」
「即恒住捨性是菩薩摩訶薩不？」 ^75b29

「不也！世尊！」
「異無忘失法是菩薩摩訶薩不？」 ^75c1

「不也！世尊！」
「異恒住捨性是菩薩摩訶薩不？」 ^75c2

「不也！世尊！」
「無忘失法中有菩薩摩訶薩不？」 ^75c3

「不也！世尊！」
「恒住捨性中有菩薩摩訶薩不？」 ^75c4

「不也！世尊！」
「菩薩摩訶薩中有無忘失法不？」 ^75c5

「不也！世尊！」
「菩薩摩訶薩中有恒住捨性不？」 ^75c6

「不也！世尊！」
「離無忘失法有菩薩摩訶薩不？」 ^75c7

「不也！世尊！」
「離恒住捨性有菩薩摩訶薩不？」 ^75c8

「不也！世尊！」
「復次，善現！所言菩薩摩訶薩者，於意云何？
即一切智是菩薩摩訶薩不？」 ^75c9

「不也！世尊！」 ^75c10

「即道相智、一切相智是菩薩摩訶薩不？」 ^75c11

「不也！世尊！」
「異一切智是菩薩摩訶薩不？」
「不也！世尊！」 ^75c12

「異道相智、一切相智是菩薩摩訶薩不？」 ^75c13

「不也！世尊！」
「一切智中有菩薩摩訶薩不？」
「不也！世尊！」 ^75c14

「道相智、一切相智中有菩薩摩訶薩不？」 ^75c15

「不也！世尊！」
「菩薩摩訶薩中有一切智不？」
「不也！世尊！」 ^75c16

「菩薩摩訶薩中有道相智、一切相智不？」 ^75c17

「不也！世尊！」
「離一切智有菩薩摩訶薩不？」
「不也！世尊！」 ^75c18

「離道相智、一切相智有菩薩摩訶薩不？」 ^75c19

「不也！世尊！」 ^75c20

爾時，佛告具壽善現：「汝觀何義言：即色非菩薩摩訶薩，
即受、想、行、識非菩薩摩訶薩；異色非菩薩摩訶薩，
異受、想、行、識非菩薩摩訶薩；非色中有菩薩摩訶薩，
非受、想、行、識中有菩薩摩訶薩；非菩薩摩訶薩中有色，
非菩薩摩訶薩中有受、想、行、識；非離色有菩薩摩訶薩，
非離受、想、行、識有菩薩摩訶薩耶？」 ^75c21

具壽善現白言：「世尊！
若菩提，若薩埵，若色，若受、想、行、識，尚畢竟不可得，
性非有故，況有菩薩摩訶薩！
此既非有，如何可言：即色是菩薩摩訶薩，
即受、想、行、識是菩薩摩訶薩；異色是菩薩摩訶薩，
異受、想、行、識是菩薩摩訶薩；色中有菩薩摩訶薩，
受、想、行、識中有菩薩摩訶薩；菩薩摩訶薩中有色，
菩薩摩訶薩中有受、想、行、識；離色有菩薩摩訶薩，
離受、想、行、識有菩薩摩訶薩？」 ^75c27

「復次，善現！汝觀何義言：即眼處非菩薩摩訶薩，
即耳、鼻、舌、身、意處非菩薩摩訶薩；異眼處非菩薩摩訶薩，
異耳、鼻、舌、身、意處非菩薩摩訶薩；非眼處中有菩薩摩訶薩，
非耳、鼻、舌、身、意處中有菩薩摩訶薩；非菩薩摩訶薩中有眼處，
非菩薩摩訶薩中有耳、鼻、舌、身、意處；非離眼處有菩薩摩訶薩，
非離耳、鼻、舌、身、意處有菩薩摩訶薩耶？」 ^76a7

「世尊！若菩提，若薩埵，若眼處，若耳、鼻、舌、
身、意處，尚畢竟不可得，性非有故，況有菩薩摩訶薩！
此既非有，如何可言：即眼處是菩薩摩訶薩，
即耳、鼻、舌、身、意處是菩薩摩訶薩；異眼處是菩薩摩訶薩，
異耳、鼻、舌、身、意處是菩薩摩訶薩；眼處中有菩薩摩訶薩，
耳、鼻、舌、身、意處中有菩薩摩訶薩；菩薩摩訶薩中有眼處，
菩薩摩訶薩中有耳、鼻、舌、身、意處；離眼處有菩薩摩訶薩，
離耳、鼻、舌、身、意處有菩薩摩訶薩？」 ^76a14

「復次，善現！汝觀何義言：即色處非菩薩摩訶薩，
即聲、香、味、觸、法處非菩薩摩訶薩；異色處非菩薩摩訶薩，
異聲、香、味、觸、法處非菩薩摩訶薩；非色處中有菩薩摩訶薩，
非聲、香、味、觸、法處中有菩薩摩訶薩；非菩薩摩訶薩中有色處，
非菩薩摩訶薩中有聲、香、味、觸、法處；非離色處有菩薩摩訶薩，
非離聲、香、味、觸、法處有菩薩摩訶薩耶？」 ^76a23

「世尊！若菩提，若薩埵，若色處，若聲、香、味、
觸、法處，尚畢竟不可得，性非有故，況有菩薩摩訶薩！
此既非有，如何可言：即色處是菩薩摩訶薩，
即聲、香、味、觸、法處是菩薩摩訶薩；異色處是菩薩摩訶薩，
異聲、香、味、觸、法處是菩薩摩訶薩；色處中有菩薩摩訶薩，
聲、香、味、觸、法處中有菩薩摩訶薩；菩薩摩訶薩中有色處，
菩薩摩訶薩中有聲、香、味、觸、法處；離色處有菩薩摩訶薩，
離聲、香、味、觸、法處有菩薩摩訶薩？」 ^76b1

「復次，善現！汝觀何義言：即眼界非菩薩摩訶薩，
即耳、鼻、舌、身、意界非菩薩摩訶薩；異眼界非菩薩摩訶薩，
異耳、鼻、舌、身、意界非菩薩摩訶薩；非眼界中有菩薩摩訶薩，
非耳、鼻、舌、身、意界中有菩薩摩訶薩；非菩薩摩訶薩中有眼界，
非菩薩摩訶薩中有耳、鼻、舌、身、意界；非離眼界有菩薩摩訶薩，
非離耳、鼻、舌、身、意界有菩薩摩訶薩耶？」 ^76b11

「世尊！若菩提，若薩埵，若眼界，若耳、鼻、舌、
身、意界，尚畢竟不可得，性非有故，況有菩薩摩訶薩！
此既非有，如何可言：即眼界是菩薩摩訶薩，
即耳、鼻、舌、身、意界是菩薩摩訶薩；異眼界是菩薩摩訶薩，
異耳、鼻、舌、身、意界是菩薩摩訶薩；眼界中有菩薩摩訶薩，
耳、鼻、舌、身、意界中有菩薩摩訶薩；菩薩摩訶薩中有眼界，
菩薩摩訶薩中有耳、鼻、舌、身、意界；離眼界有菩薩摩訶薩，
離耳、鼻、舌、身、意界有菩薩摩訶薩？」 ^76b18

「復次，善現！汝觀何義言：即色界非菩薩摩訶薩，
即聲、香、味、觸、法界非菩薩摩訶薩；異色界非菩薩摩訶薩，
異聲、香、味、觸、法界非菩薩摩訶薩；非色界中有菩薩摩訶薩，
非聲、香、味、觸、法界中有菩薩摩訶薩；非菩薩摩訶薩中有色界，
非菩薩摩訶薩中有聲、香、味、觸、法界；非離色界有菩薩摩訶薩，
非離聲、香、味、觸、法界有菩薩摩訶薩耶？」 ^76b27

「世尊！若菩提，若薩埵，若色界，若聲、香、味、
觸、法界，尚畢竟不可得，性非有故，況有菩薩摩訶薩！
此既非有，如何可言：即色界是菩薩摩訶薩，
即聲、香、味、觸、法界是菩薩摩訶薩；異色界是菩薩摩訶薩，
異聲、香、味、觸、法界是菩薩摩訶薩；色界中有菩薩摩訶薩，
聲、香、味、觸、法界中有菩薩摩訶薩；菩薩摩訶薩中有色界，
菩薩摩訶薩中有聲、香、味、觸、法界；離色界有菩薩摩訶薩，
離聲、香、味、觸、法界有菩薩摩訶薩？」 ^76c5

「復次，善現！汝觀何義言：即眼識界非菩薩摩訶薩，
即耳、鼻、舌、身、意識界非菩薩摩訶薩；異眼識界非菩薩摩訶薩，
異耳、鼻、舌、身、意識界非菩薩摩訶薩；非眼識界中有菩薩摩訶薩，
非耳、鼻、舌、身、意識界中有菩薩摩訶薩；
非菩薩摩訶薩中有眼識界，非菩薩摩訶薩中有耳、
鼻、舌、身、意識界；非離眼識界有菩薩摩訶薩，
非離耳、鼻、舌、身、意識界有菩薩摩訶薩耶？」 ^76c14

「世尊！若菩提，若薩埵，若眼識界，若耳、鼻、
舌、身、意識界，尚畢竟不可得，性非有故，況有菩薩摩訶薩！
此既非有，如何可言：即眼識界是菩薩摩訶薩，
即耳、鼻、舌、身、意識界是菩薩摩訶薩；異眼識界是菩薩摩訶薩，
異耳、鼻、舌、身、意識界是菩薩摩訶薩；眼識界中有菩薩摩訶薩，
耳、鼻、舌、身、意識界中有菩薩摩訶薩；菩薩摩訶薩中有眼識界，
菩薩摩訶薩中有耳、鼻、舌、身、意識界；離眼識界有菩薩摩訶薩，
離耳、鼻、舌、身、意識界有菩薩摩訶薩？」 ^76c22

「復次，善現！汝觀何義言：即眼觸非菩薩摩訶薩，
即耳、鼻、舌、身、意觸非菩薩摩訶薩；異眼觸非菩薩摩訶薩，
異耳、鼻、舌、身、意觸非菩薩摩訶薩；非眼觸中有菩薩摩訶薩，
非耳、鼻、舌、身、意觸中有菩薩摩訶薩；非菩薩摩訶薩中有眼觸，
非菩薩摩訶薩中有耳、鼻、舌、身、意觸；非離眼觸有菩薩摩訶薩，
非離耳、鼻、舌、身、意觸有菩薩摩訶薩耶？」 ^77a3

「世尊！若菩提，若薩埵，若眼觸，若耳、鼻、舌、
身、意觸，尚畢竟不可得，性非有故，況有菩薩摩訶薩！
此既非有，如何可言：即眼觸是菩薩摩訶薩，
即耳、鼻、舌、身、意觸是菩薩摩訶薩；異眼觸是菩薩摩訶薩，
異耳、鼻、舌、身、意觸是菩薩摩訶薩；眼觸中有菩薩摩訶薩，
耳、鼻、舌、身、意觸中有菩薩摩訶薩；菩薩摩訶薩中有眼觸，
菩薩摩訶薩中有耳、鼻、舌、身、意觸；離眼觸有菩薩摩訶薩，
離耳、鼻、舌、身、意觸有菩薩摩訶薩？」 ^77a10

「復次，善現！汝觀何義言：即眼觸為緣所生諸受非菩薩摩訶薩，
即耳、鼻、舌、身、意觸為緣所生諸受非菩薩摩訶薩；
異眼觸為緣所生諸受非菩薩摩訶薩，
異耳、鼻、舌、身、意觸為緣所生諸受非菩薩摩訶薩；
非眼觸為緣所生諸受中有菩薩摩訶薩，
非耳、鼻、舌、身、意觸為緣所生諸受中有菩薩摩訶薩；
非菩薩摩訶薩中有眼觸為緣所生諸受，
非菩薩摩訶薩中有耳、鼻、舌、身、意觸為緣所生諸受；
非離眼觸為緣所生諸受有菩薩摩訶薩，
非離耳、鼻、舌、身、意觸為緣所生諸受有菩薩摩訶薩耶？」 ^77a20

「世尊！若菩提，若薩埵，若眼觸為緣所生諸受，
若耳、鼻、舌、身、意觸為緣所生諸受，尚畢竟不可得，
性非有故，況有菩薩摩訶薩！
此既非有，如何可言：即眼觸為緣所生諸受是菩薩摩訶薩，
即耳、鼻、舌、身、意觸為緣所生諸受是菩薩摩訶薩；
異眼觸為緣所生諸受是菩薩摩訶薩，
異耳、鼻、舌、身、意觸為緣所生諸受是菩薩摩訶薩；
眼觸為緣所生諸受中有菩薩摩訶薩，
耳、鼻、舌、身、意觸為緣所生諸受中有菩薩摩訶薩；
菩薩摩訶薩中有眼觸為緣所生諸受，
菩薩摩訶薩中有耳、鼻、舌、身、意觸為緣所生諸受；
離眼觸為緣所生諸受有菩薩摩訶薩，
離耳、鼻、舌、身、意觸為緣所生諸受有菩薩摩訶薩？」 ^77b1

「復次，善現！汝觀何義言：即地界非菩薩摩訶薩，
即水、火、風、空、識界非菩薩摩訶薩；異地界非菩薩摩訶薩，
異水、火、風、空、識界非菩薩摩訶薩；非地界中有菩薩摩訶薩，
非水、火、風、空、識界中有菩薩摩訶薩；非菩薩摩訶薩中有地界，
非菩薩摩訶薩中有水、火、風、空、識界；非離地界有菩薩摩訶薩，
非離水、火、風、空、識界有菩薩摩訶薩耶？」 ^77b16

「世尊！若菩提，若薩埵，若地界，若水、火、風、
空、識界，尚畢竟不可得，性非有故，況有菩薩摩訶薩！
此既非有，如何可言：即地界是菩薩摩訶薩，
即水、火、風、空、識界是菩薩摩訶薩；異地界是菩薩摩訶薩，
異水、火、風、空、識界是菩薩摩訶薩；地界中有菩薩摩訶薩，
水、火、風、空、識界中有菩薩摩訶薩；菩薩摩訶薩中有地界，
菩薩摩訶薩中有水、火、風、空、識界；離地界有菩薩摩訶薩，
離水、火、風、空、識界有菩薩摩訶薩？」 ^77b23

「復次，善現！汝觀何義言：即因緣非菩薩摩訶薩，
即等無間緣、所緣緣、增上緣非菩薩摩訶薩；
異因緣非菩薩摩訶薩，異等無間緣、所緣緣、
增上緣非菩薩摩訶薩；非因緣中有菩薩摩訶薩，
非等無間緣、所緣緣、增上緣中有菩薩摩訶薩；
非菩薩摩訶薩中有因緣，非菩薩摩訶薩中有等無間緣、
所緣緣、增上緣；非離因緣有菩薩摩訶薩，
非離等無間緣、所緣緣、增上緣有菩薩摩訶薩耶？」 ^77c4

「世尊！若菩提，若薩埵，若因緣，若等無間緣、
所緣緣、增上緣，尚畢竟不可得，性非有故，況有菩薩摩訶薩！
此既非有，如何可言：即因緣是菩薩摩訶薩，
即等無間緣、所緣緣、增上緣是菩薩摩訶薩；
異因緣是菩薩摩訶薩，異等無間緣、所緣緣、
增上緣是菩薩摩訶薩；因緣中有菩薩摩訶薩，
等無間緣、所緣緣、增上緣中有菩薩摩訶薩；
菩薩摩訶薩中有因緣，菩薩摩訶薩中有等無間緣、
所緣緣、增上緣；離因緣有菩薩摩訶薩，
離等無間緣、所緣緣、增上緣有菩薩摩訶薩？」 ^77c12

「復次，善現！汝觀何義言：即緣所生法非菩薩摩訶薩，
異緣所生法非菩薩摩訶薩，非緣所生法中有菩薩摩訶薩，
非菩薩摩訶薩中有緣所生法，非離緣所生法有菩薩摩訶薩耶？」 ^77c23

「世尊！若菩提，若薩埵，若緣所生法，尚畢竟不可得，
性非有故，況有菩薩摩訶薩！
此既非有，如何可言：即緣所生法是菩薩摩訶薩，
異緣所生法是菩薩摩訶薩，緣所生法中有菩薩摩訶薩，
菩薩摩訶薩中有緣所生法，離緣所生法有菩薩摩訶薩？」 ^77c27

「復次，善現！汝觀何義言：即無明非菩薩摩訶薩，
即行、識、名色、六處、觸、受、愛、取、有、生、老死非菩薩摩訶薩；
異無明非菩薩摩訶薩，異行乃至老死非菩薩摩訶薩；
非無明中有菩薩摩訶薩，非行乃至老死中有菩薩摩訶薩；
非菩薩摩訶薩中有無明，非菩薩摩訶薩中有行乃至老死；
非離無明有菩薩摩訶薩，非離行乃至老死有菩薩摩訶薩耶？」 ^78a3

「世尊！若菩提，若薩埵，若無明，若行乃至老死，
尚畢竟不可得，性非有故，況有菩薩摩訶薩！
此既非有，如何可言：即無明是菩薩摩訶薩，
即行乃至老死是菩薩摩訶薩；異無明是菩薩摩訶薩，
異行乃至老死是菩薩摩訶薩；無明中有菩薩摩訶薩，
行乃至老死中有菩薩摩訶薩；菩薩摩訶薩中有無明，
菩薩摩訶薩中有行乃至老死；離無明有菩薩摩訶薩，離行乃至老死有菩薩摩訶薩？」 ^78a11

「復次，善現！汝觀何義言：即布施波羅蜜多非菩薩摩訶薩，
即淨戒、安忍、精進、靜慮、般若波羅蜜多非菩薩摩訶薩；
異布施波羅蜜多非菩薩摩訶薩，異淨戒、
安忍、精進、靜慮、般若波羅蜜多非菩薩摩訶薩；
非布施波羅蜜多中有菩薩摩訶薩，非淨戒、
安忍、精進、靜慮、般若波羅蜜多中有菩薩摩訶薩；
非菩薩摩訶薩中有布施波羅蜜多，非菩薩摩訶薩中有淨戒、
安忍、精進、靜慮、般若波羅蜜多；非離布施波羅蜜多有菩薩摩訶薩，
非離淨戒、安忍、精進、靜慮、般若波羅蜜多有菩薩摩訶薩耶？」 ^78a20

「世尊！若菩提，若薩埵，若布施波羅蜜多，
若淨戒、安忍、精進、靜慮、般若波羅蜜多，
尚畢竟不可得，性非有故，況有菩薩摩訶薩！
此既非有，如何可言：即布施波羅蜜多是菩薩摩訶薩，
即淨戒、安忍、精進、靜慮、般若波羅蜜多是菩薩摩訶薩；
異布施波羅蜜多是菩薩摩訶薩，異淨戒、
安忍、精進、靜慮、般若波羅蜜多是菩薩摩訶薩；
布施波羅蜜多中有菩薩摩訶薩，淨戒、
安忍、精進、靜慮、般若波羅蜜多中有菩薩摩訶薩；
菩薩摩訶薩中有布施波羅蜜多，菩薩摩訶薩中有淨戒、
安忍、精進、靜慮、般若波羅蜜多；離布施波羅蜜多有菩薩摩訶薩，
離淨戒、安忍、精進、靜慮、般若波羅蜜多有菩薩摩訶薩？」 ^78b1

「復次，善現！汝觀何義言：即內空非菩薩摩訶薩，
即外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空非菩薩摩訶薩；
異內空非菩薩摩訶薩，異外空乃至無性自性空非菩薩摩訶薩；
非內空中有菩薩摩訶薩，非外空乃至無性自性空中有菩薩摩訶薩；
非菩薩摩訶薩中有內空，非菩薩摩訶薩中有外空乃至無性自性空；
非離內空有菩薩摩訶薩，非離外空乃至無性自性空有菩薩摩訶薩耶？」 ^78b15

「世尊！若菩提，若薩埵，若內空，若外空乃至無性自性空，
尚畢竟不可得，性非有故，況有菩薩摩訶薩！
此既非有，如何可言：即內空是菩薩摩訶薩，
即外空乃至無性自性空是菩薩摩訶薩；
異內空是菩薩摩訶薩，異外空乃至無性自性空是菩薩摩訶薩；
內空中有菩薩摩訶薩，外空乃至無性自性空中有菩薩摩訶薩；
菩薩摩訶薩中有內空，菩薩摩訶薩中有外空乃至無性自性空；
離內空有菩薩摩訶薩，離外空乃至無性自性空有菩薩摩訶薩？」 ^78b26

「復次，善現！汝觀何義言：即真如非菩薩摩訶薩，
即法界、法性、不虛妄性、不變異性、平等性、
離生性、法定、法住、實際、虛空界、不思議界非菩薩摩訶薩；
異真如非菩薩摩訶薩，異法界乃至不思議界非菩薩摩訶薩；
非真如中有菩薩摩訶薩，非法界乃至不思議界中有菩薩摩訶薩；
非菩薩摩訶薩中有真如，非菩薩摩訶薩中有法界乃至不思議界；
非離真如有菩薩摩訶薩，非離法界乃至不思議界有菩薩摩訶薩耶？」 ^78c7

「世尊！若菩提，若薩埵，若真如，若法界乃至不思議界，
尚畢竟不可得，性非有故，況有菩薩摩訶薩！
此既非有，如何可言：即真如是菩薩摩訶薩，
即法界乃至不思議界是菩薩摩訶薩；
異真如是菩薩摩訶薩，異法界乃至不思議界是菩薩摩訶薩；
真如中有菩薩摩訶薩，法界乃至不思議界中有菩薩摩訶薩；
菩薩摩訶薩中有真如，菩薩摩訶薩中有法界乃至不思議界；
離真如有菩薩摩訶薩，離法界乃至不思議界有菩薩摩訶薩？」 ^78c16

「復次，善現！汝觀何義言：即四念住非菩薩摩訶薩，
即四正斷、四神足、五根、五力、七等覺支、
八聖道支非菩薩摩訶薩；異四念住非菩薩摩訶薩，
異四正斷乃至八聖道支非菩薩摩訶薩；
非四念住中有菩薩摩訶薩，非四正斷乃至八聖道支中有菩薩摩訶薩；
非菩薩摩訶薩中有四念住，非菩薩摩訶薩中有四正斷乃至八聖道支；
非離四念住有菩薩摩訶薩，非離四正斷乃至八聖道支有菩薩摩訶薩耶？」 ^78c27

「世尊！若菩提，若薩埵，若四念住，若四正斷乃至八聖道支，
尚畢竟不可得，性非有故，況有菩薩摩訶薩！
此既非有，如何可言：即四念住是菩薩摩訶薩，
即四正斷乃至八聖道支是菩薩摩訶薩；
異四念住是菩薩摩訶薩，異四正斷乃至八聖道支是菩薩摩訶薩；
四念住中有菩薩摩訶薩，四正斷乃至八聖道支中有菩薩摩訶薩；
菩薩摩訶薩中有四念住，菩薩摩訶薩中有四正斷乃至八聖道支；
離四念住有菩薩摩訶薩，離四正斷乃至八聖道支有菩薩摩訶薩？」
大般若波羅蜜多經卷第十四
 ^79a7
