
jing:: 佛說聖大總持王經
translator:: 西天譯經三藏朝散大夫試鴻臚少卿傳法大師臣施護奉　詔譯
如是我聞：
一時世尊在舍衛國祇樹給孤獨園。
是時阿難安居異處守夏既滿，從彼默然來詣佛會。
至佛會已，五體投地禮佛雙足，退坐一面顒俟佛誨。 ^888b7

爾時世尊告阿難言：「阿難！
我今為欲利益一切有情故，說大陀羅尼章句，汝當諦聽。」
是時阿難受佛教勅，身心凝然合掌而住。 ^888b11

佛言：「阿難！我有摩訶陀羅尼大總持王，
乃是過去七十七俱胝如來之所宣說，我亦隨喜。
阿難！此大陀羅尼章句，能令有情得大安樂，威德勢力悉皆具足。
若有善男子善女人獲得值遇者，作是思惟：
『此大陀羅尼希有難遇，譬若如來應正等覺出現於世難得值遇，
亦如優曇鉢花希有難見。』
當作是念，諦信供養。」 ^888b14

爾時世尊復謂阿難言：「若有善男子善女人，
於此大陀羅尼章句志心受持讀誦供養者，
刃不能傷、毒不能中、火不能燒、水不能漂、
王法不加、永無夭歿，至於天人、阿修羅、
摩嚕多、迦樓羅、乾闥婆、緊曩羅、摩睺羅伽、
夜叉、羅剎畢哩多、毘舍遮、鳩槃茶、布單曩、
阿波三摩嚕諸如是等造作惡法行不饒益者亦不能侵害，
乃至幻術邪明諸惡法等亦不能嬈亂。
又復瘧病，一日二日三日四日或復多日或復須臾，
或復風癀、或復痰癊，乃至頭痛，如是等病亦不能為害。」 ^888b21

爾時世尊即說陀羅尼曰： ^888c3

「怛儞也〔二合〕他〔引〕〔一〕　入嚩〔二合〕隷摩訶入嚩
〔二合〕隷〔二〕　入嚩〔二合〕羅儞摩訶入嚩
〔二合〕羅儞〔三〕　怛波儞摩訶怛波儞〔四〕
　入嚩〔二合〕隷帝〔五〕　郁枳目枳〔六〕　三半儞摩訶三半儞娑嚩
〔二合引〕賀〔引〕〔七〕」 ^888c4

「阿難！我先語汝，此大陀羅尼章句乃是七十七俱胝諸佛如來之所宣說，
我今復說。阿難！若有善男子善女人，於此大陀羅尼章句信心受持、
若讀若誦及以思惟、種種供養，得宿命通知七生事，於菩提心永不退轉。」 ^888c8

爾時世尊復說陀羅尼曰： ^888c13

「怛　儞也〔二合〕他〔引〕〔一〕　按抳摩抳〔二〕
　乞叉〔二合〕彌乞叉〔二合〕摩曳〔三〕　摩曩禰
〔引〕〔四〕　阿曩努〔五〕　護隷〔引〕摩賀〔引〕護隷
〔引〕〔六〕　怛曩計〔引〕〔七〕　儼鼻哩〔引〕〔八〕　努鉢囉
〔二合〕娑呬娑呬娑嚩〔二合〕訶〔引〕〔九〕」 ^888c14

「阿難！此大陀羅尼章句，乃是過去八十八俱胝諸佛如來之所宣說，
我亦隨喜，今復宣說。
阿難！若有善男子善女人，於此大陀羅尼章句信心受持、
或讀或誦、思惟供養，是人得宿命通知十四生事，於菩提心永不退轉。」 ^888c18

爾時世尊又說陀羅尼曰： ^888c23

「怛　儞也〔二合〕他〔引〕〔一〕　桉致〔引〕挽致
〔引〕　姹計〔引〕姹囉計〔引〕〔三〕　姹計〔引〕姹囉計
〔引〕〔四〕　阿悉迦〔引〕悉麼〔引〕迦〔引〕悉〔五〕　伊隷彌隷
〔六〕　底隷彌隷〔七〕　撓〔引〕囉吠摩賀〔引〕
撓〔引〕囉吠〔引〕〔八〕　部旦誐彌〔引〕〔九〕　部多波囉野拏
〔轉聲呼〕底彌孕〔二合〕誐隷〔引〕〔十〕　摩賀
〔引〕底彌孕〔二合〕誐隷〔引〕〔十一〕　三婆吠
〔引〕摩賀〔引〕三婆吠〔引〕娑嚩〔二合〕訶〔引〕〔十二〕」 ^888c24

「阿難！此大陀羅尼章句，具大威德力勢無量。
若有善男子善女人，信心受持、或讀或誦、
思惟供養者，得宿命通知二十一生之事，於菩提心永不退轉。」 ^889a2

爾時世尊又說陀羅尼曰： ^889a6

「怛　儞也〔二合〕他〔引〕〔一〕　阿計隷〔引〕嚩計隷
〔引〕〔二〕　嚕隷〔引〕摩賀〔引〕嚕隷〔引〕〔三〕　烏賀儞謨
〔引〕賀儞謨〔引〕賀儞〔四〕　昝婆儞娑旦〔二合〕
婆儞娑嚩〔二合〕訶〔引〕〔五〕」 ^889a7

「阿難！此大陀羅尼具大威德、有大力勢，
功德無量，倍勝於前，能與有情作大利益。
若有善男子善女人，發誠信心不生疑惑，
於此大陀羅尼受持讀誦，或為他人而作擁護、
或為救濟或為息災者，當使彼人刀杖不傷、
毒不能中，一切惡事無能損害。
若復有人為自擁護，以此陀羅尼書於素帛帶持身臂，所獲功德無量無邊。
又復智者持此陀羅尼，於枯樹下為作救濟，
而彼枯樹尋復穌活，根葉重生作珊瑚色，華實茂盛人所愛樂。 ^889a10

「阿難！若有智者，恒常受持，悔於先身所作罪業，若復志心懺悔無不消滅。
何以故？阿難！譬如日月威光廣大能照世間，
以陀羅尼威德力故由能墮落；又如四大海水，
眾流所聚深廣無比，以陀羅尼威德力故亦能乾竭；
至於大地無量無邊，以陀羅尼威德力故可分千段，何有罪業而不滅耶？ ^889a20

「阿難！如是等大陀羅尼章句所在之處，
當須尊重恭信供養，不得輕慢勿復違逆。
若有天、龍、夜叉、羅剎、畢哩多、毘舍遮、鳩槃茶、
布單那、羯吒布單那、阿波三摩囉、吠多拏、
人及非人諸如是等造作惡法於諸世間行不饒益者，
若於此大陀羅尼章句有所違逆而不隨順者，
彼持國天王現極怒相，光焰不散都為一聚，以熱鐵輪破彼頭頂分作七分如阿梨樹枝。
又彼帝釋天主亦大忿怒，光焰熾盛都為一聚，以金剛杵而破彼頂分作七分如阿梨樹枝。
又金剛手大藥叉主，亦以金剛杵擊破彼頂如阿梨樹枝。
又復彼等若有違逆此大陀羅尼章句者，
雖住天中，永不能得水精王宮功德水用。」 ^889a27

佛說是經已，時阿難及是會大眾，天、人、
阿修羅、乾闥婆、人非人等，聞佛所說，歡喜奉行，禮佛而退。
佛說聖大總持王經
 ^889b12
