
xu:: 
# 佛說陀羅尼集經翻譯序
佛說陀羅尼集經翻譯序
若夫陀羅尼印壇法門者，斯迺眾經之心髓、引萬行之導首。
宗深祕密，非淺識之所知；義趣冲玄，匪思慮之能測。
密中更密，無得稱焉。 ^785a5

有高德沙門厥號阿地瞿多，是中天竺人也。
法師聰慧超群、德邁過人，弱冠慕道，歷五竺而尋友，
低心躍步而諮法要，故能精練五明、妙通諸部。
意欲運西域之法水、潤東夏之渴仰，判身許于險難，
務存弘道之心，跋山巖而不疲、涉沙流而無倦，頂戴尊經向斯漢地。
永徽二年正月，屈于長安，奉勅住慈門寺。
但法師含珠未吐，人莫別于懷珍，雅辯既宣，
方知有寶〔云云〕，故能決眾疑，言皆當理。
然則經律論業傳者非一，唯此法門未興斯土，
所以丁寧三請，方許壇法。 ^785a8

三月上旬赴慧日寺浮圖院內，法師自作普集會壇，
大乘琮等一十六人，爰及英公、鄂公等一十二人，
助成壇供，同願皇基永固，常臨萬國，庶類同沾，
皆成大益，其中靈瑞恐繁不述〔別在傳記〕。 ^785a19

余慶逢此法，不勝忻躍，躬詣翻經，所悕翻廣本屢值事鬧，
不及陳請，恐幻質遷謝失于大利，便請法師于慧日寺宣譯梵本，
且翻要抄一十二卷，竪興國之洪基、存隆民之祕寶歟。 ^785a24

從四年三月十四日起首，至永徽五年歲次甲寅四月十五日畢。
以後頻頻勅追法師入內，邂逅之間無暇復校。 ^785a28

此經出《金剛大道場經》，大明呪藏分之少分也；
今此略抄擬勘詳定，奏請流通天下普聞焉。
pin:: 陀羅尼集經卷第一
translator:: 大唐天竺三藏阿地瞿多譯

#  1 釋迦佛頂三昧陀羅尼品
大神力陀羅尼經釋迦佛頂三昧陀羅尼品一卷於大部卷第一
〔佛部卷上〕 ^785b2

如是我聞：
一時佛在舍衛國祇樹給孤獨園，與大阿羅漢五千人俱，
摩訶迦葉、優嚕毘羅迦葉、伽耶迦葉、那提迦葉、
舍利弗、大目揵連、難陀阿尼嚕馱、阿若憍陳如、
阿難陀、羅睺羅……等而為上首。 ^785b12

復有無量大菩薩眾，普賢菩薩、曼殊室利菩薩、
觀自在菩薩、虛空藏菩薩、彌勒菩薩、金剛藏菩薩……而為上首。
苾芻、苾芻尼、優婆塞、優婆夷、天、龍、藥叉、
迦嚕囉、健達婆、阿素羅、緊那羅、摩睺落伽等。
復有無量諸大國王，輸頭檀王、波斯匿王、
頻婆娑羅王、梨車毘……等而為上首。 ^785b17

爾時，六師外道，謂：第一、富蘭那迦葉，第二、
摩斯迦利拏瞿舍梨子，第三、散社伊倍羅胝子，
第四、阿質多雞賒迦婆羅，第五、迦俱多伽智那耶那，
第六、尼乾陀若提子等，來詣佛所，欲與世尊共相論議。 ^785b23

時彼園中有一枯樹，名菴末羅。
爾時，富蘭那迦葉問世尊言：「儞瞿曇非一切智？
若一切智，此菴末羅樹定死以不？」
時佛知而默然不答。 ^785b27

時富蘭那迦葉手把白拂，以水散之， #CB00257;於枯樹，
使樹還生，枝葉華果悉令繁茂。
時彼外道手摘果子以行時眾。
爾時，會中多有凡眾，心各狐疑：「凡夫外道有此神異，佛定不勝。」 ^785c1

時佛世尊知會眾心，即入火光三摩地，
從於頂上放無量光照三千大千世界已，
佛以自手作佛頂印，誦佛頂呪，於佛光中化作無量阿僧祇殑伽沙那由他佛，
其一一佛於虛空中行住坐臥，各放無量光明，
身出水火，現作種種佛威神事。
爾時，彼樹如故枯乾。
彼富蘭那即時倒地悶絕而臥，其諸弟子互相啼哭。 ^785c5

爾時，諸天住在空中，散華供養、種種音樂，
及四部眾皆大歡喜，退坐一面。
時佛世尊為諸會眾說佛頂法：「廣此法是十方三世一切諸佛所說，
我今亦復廣為一切說如是法。 ^785c14

「若欲行者，於淨室中安置佛頂像。
其作像法，於七寶華上結加趺坐，其華座底戴二師子，其二師子坐蓮華上。
其佛右手者，申臂仰掌當右脚膝上，指頭垂下到於華上。
其左手者，屈臂仰掌向臍下橫著。
其佛左右兩手臂上各著三箇七寶瓔珞，
其佛頸中亦著七寶瓔珞，其佛頭頂上作七寶天冠。
其佛身形作真金色，被赤袈裟。
其佛右邊作觀自在菩薩〔一本云十一面觀世音像〕，
右手屈臂向上把白拂，左手申臂向下把澡罐。
其罐口中置於蓮華，其華端直至菩薩頂，臨於額前。
其佛左邊作金剛藏菩薩像，像右手屈臂向肩上，
手執白拂，左手掌中立金剛杵，其一端者從臂上向外立著。
呪師於佛前，在右邊 #CB00566;跪，手執香鑪。
其佛光上作首陀會天散華形。 ^785c17

「作此像已，於清淨處、好料理地莊嚴道場。
於中安置此像已，然後呪師作四方及上下方結界訖，
建立道場，懸諸幡蓋。
其道場四角各作一水壇，壇上各安一水罐盛滿淨水，
各以柏葉、梨枝等塞其罐口，復以種種華鬘及與絹片繫其罐口柏葉、
梨枝，如是白月十五箇日日別作此法。
若水華葉不好、惡者，數數換却，更著新者。
其佛左邊安淨箱子，盛《金剛般若波羅蜜多經》，日日讀之。
其作法人日日洒浴，於淨草上而坐臥之。 ^786a3

「於白月十五箇日，從初一日日別請一比丘設齋，多亦無限。
初日三時供養佛頂，各誦呪一千八遍竟，
然後發遣已，復數數誦般若滅罪呪。
如是日日倍增供養，乃至第十四日於佛像前結長二尺華鬘十六箇著之。
復安十八瓦盋，其十中盛滿香水、八箇瓦盋盛滿牛乳。
復安種種飲食，復安酥燈一百盞，復安沈香及與香鑪訖，請喚佛。
安置座已，種種供養，誦呪竟而發遣之。 ^786a12

「到第十五日正五更頭，還如第十四日種種供養訖，
於道場中作水壇竟，喚帝殊羅施安置。
復安火爐，取沈水香一百八段，段別長一尺，
兩頭塗蘇合香，一一誦呪七遍訖，火鑪中燒，如是燒盡一百八段。
爾時，帝殊羅施來入道場，現行者前，語行者云；『汝為何事作如是法？』
是時行者手擎上件種種香華等而供養訖，
隨意白佛：『我欲某事法。』
時佛隨行者願，種種聽許，忽然不現。
若佛不現者，觀自在菩薩即現自身，與願等事與上無異。
若行者眼不得見佛菩薩者，耳得聞聲；
若耳不聞其語聲者，得種種佛頂驗。
若行者不依上法修行者，不得靈驗。」
other:: 
##  1 釋迦佛頂身印
釋迦佛頂身印第一 ^786a21

「反叉左右二無名指、二小指在於掌中，
直竪二中指頭相拄，屈二食指頭壓中指上節背，
並竪二大指捻中指中節側，頭指來去，即說佛頂心呪。
呪曰： ^786b6

「『那謨薩婆若耶〔一〕　唵〔二〕　多他揭都烏瑟膩
〔二合〕沙〔三〕　阿那跋盧枳跢〔四〕　謨唎欝地
〔二合〕〔五〕　帝殊囉施〔六〕　嗚#CB00292;
〔二合〕〔七〕　什皤羅什皤羅〔八〕　駄迦馱迦
〔九〕　毘馱迦毘駄迦〔十〕　陀囉陀囉〔十一〕
　毘陀囉毘陀囉〔十二〕　瞋駄瞋馱〔十三〕
　頻馱頻馱〔十四〕　嗚#CB00292;嗚#CB00292; #CB00257;#CB00257;#CB00257;
〔十五〕　莎訶〔十六〕〔以下皆同，更不重注〕』」 ^786b10

佛告諸比丘：「此呪能解一切諸呪——若外道、
若摩醯首羅呪——亦能除却諸惡鬼神、亦救眾生五苦八難。
若善男子至心受持佛頂心三昧陀羅尼呪，應當護持三業清淨。
三業清淨有二種護。
何等為二？一、外護，二、內護。
言外護者，不得食我世尊殘食、不得食一切賢聖殘食、
不得食一切鬼神殘食、不得食師僧父母殘食、
不得食一切眾人殘食、又不得食國王官人殘食、
不共眾人傳器而食，亦不得食毘那夜迦鬼魔之食——毘那夜迦食者，
若麵裹物， #CB03468;煮燒熟，歡喜團……等皆不得食。
若食此食，於三昧力不得成就。
若一切人畜生產處，不得往到亦不得食；
諸死亡家、十惡家、酤酒家、五辛家、埋死人家、
賣凶具家、不淨人家、婬女家、造經像家，
皆不得往亦不得食；諸不淨人、看他產人、
捉死屍人、截割眾生身肉之人……如是等人皆不得近與身相觸，
亦勿交往。此名外護清淨之法。 ^786b17

「內護清淨者，身不得殺生、偷盜、邪婬，口不妄語、
惡口、兩舌、綺語、戲論皆不應作，意不應作貪、
瞋、癡等，唯起大慈、大悲、大喜、大捨等心，是名菩薩四無量心三業清淨。
由三業淨，乃能受持此三昧陀羅尼佛頂呪印。
此三昧陀羅尼力悉能解除一切天魔外道呪法，
皆能降伏一切怨敵，及摩醯首羅、諸天鬼神所說呪術悉能除滅。」 ^786c5

爾時，世尊即說佛頂三昧曼荼羅法：「善男子！
若修行此陀羅尼法時，於十二月月生一日淨治一室，
掘去惡土，以好土填，堅築令平。
未填以前先掃灑清淨，燒安悉香，誦呪七遍，
向前淨地立面向東，法師口云：『我某甲今於此處作佛頂三昧陀羅尼道場懺悔，
今此地中東西南北、四維上下，一切非人、
毘那夜迦、諸鬼神等皆悉遠去，不得住此。
若其善心護佛法者，任為住此。』
如是白竟，先從前地處中量取縱廣四肘，
從東北角竪一竹竿，東南、西南、及西北角各竪一竿。
從東北角向上量取八尺繩繫竿上，其餘三角亦如是繫，
至東北角一匝繫竟，還從東北角莊嚴一切，
幡華、鈴帶、珮鏡、寶瓶次第莊飾，到東北角一匝嚴訖，
唯開西門，東及南、北三門總閉。
次莊上方，從東北角以一幡繫至西南角繫，
正東門上以一幡繫至西門繫，其東南角又繫一幡至西北角繫，
正南門上又繫一幡至北門繫。
次莊上方訖，各分幡帶繫著四柱，又從東北角繫至西北角繫。 ^786c13

「次取新淨牛糞，不食糟豆特犢子糞最為第一，
不得直用其生牛糞，取新瓦罐以汲淨水，
不用殘水，瀉淨盆中，以糞和水攪去其滓，著檀香末。
取一柳枝，以右手執，左手執金剛杵及其數珠，
面向東坐，誦佛頂心呪，柳枝攪水，呪一百八遍。
持呪水器入道場中，從東北角 #CB00257;其香水，
以右手摩地，隨日轉摩，隨摩隨乾，忽令停水。
道場內地一遍摩訖，乃至道場外四邊，
摩各一步地，四角竪標，結繩為界，此則名為佛頂三昧陀羅尼結界之地。
如一遍摩，第二、第三亦如是摩。
摩地不得用殘香水，日日別取新淨牛糞，
准前作用，作此水者，則名佛頂三昧陀羅尼八功德水。 ^787a3

「壇地乾竟，取五寶瓶各受一升——如無寶瓶，
新淨瓦瓨未經用者亦得中用——臨時滿盛淨水，
各安五穀，著七色香，又安雄黃，各如棗大。
其五瓶中各插柳枝、柏枝、竹枝、雜華果枝，
皆并葉用，以用綵帛各長四尺繫雜果枝上，將此五瓶各安四角。 ^787a16

「莊九盞燈置道場中，用佛頂心中心呪呪一百八遍。
先將此燈入道場中，從東北角竿下安一燈、
正當東門安一燈、東南角柱下安一燈、
正南門安一盞燈、西南角竿下安一燈、
正西門門南頰安一燈、門北頰安一燈、
西北角柱下安一燈、正北門安一燈。
依前作法，將其華瓶從東北角安一瓶、
東南角安一瓶、西南角安一瓶、西北角安一瓶、正中心安一瓶。
取蘇合香、龍腦香、麝香、欝金香、沈水香、
栴檀香、安息香、薰陸香、白膠香，除蘇合香，
餘八色香以和少分五穀，各安瓶中——五穀者，
大麥、小麥、小豆、稻穀、胡麻——取種種華疊、
種種香疊，西門內安置。
取白芥子，石子十顆大如鷄子，淨洒，共芥子一處安著。
先燒安息香、薰陸香，未燒香前，誦心中心呪印印香鑪。
呪七遍竟，手執香鑪而作是言：『我某甲供養十方一切佛、
一切般若波羅蜜、一切觀世音菩薩、一切諸菩薩、
一切金剛藏菩薩、天龍八部、護塔護法諸善神等，
證我比丘某甲作佛頂三昧陀羅尼功德如意成就，請求加護。』 ^787a22

「作是語已，則奉請釋迦佛頂像，正當道場中心懸著，
則燒八種香供養，頂禮釋迦牟尼佛。
却坐合掌，端身而住，瞻仰世尊，以偈讚曰：
　　「『南無佛智慧精進，那羅延力骨鎖身，
　　波羅蜜多六度行，大慈悲父常為人。』 ^787b13

「如是偈讚三說訖，頂禮捧足恭敬，即取種種香末，
手中捧香，誦心呪呪七遍，散釋迦牟尼佛及十方一切佛、
般若菩薩等上，普同供養，是名香三昧陀羅尼供養。 ^787b18

「復作華印，捧種種華，如前香法呪七遍已，
如前散供養者，此即名陀羅尼三昧華供養。 ^787b21

「次即左手執金剛杵，右手執數珠，口云：
『頂戴恭敬般若波羅蜜多法，恒沙萬德今從諸佛受。』
說是語已，即舉兩手頂戴恭敬，是名頂戴恭敬之法。
還放數珠及金剛杵於寶器上，頂禮世尊，
右遶三匝，辭佛而出。 ^787b23

「更以香湯淨洒浴已，著新淨衣——淨衣三具，
從旦至午著一具衣、從午至黃昏著一具衣、
從黃昏至中夜時著一具衣、從中夜至平明時復著一具，
如是替換，終而復始。
如無三具，二具亦得。
其衣上下俱用黃色，不宜雜色。
著淨衣已，即用破魔印呪護身。
other:: 
##  2 佛頂破魔結界降伏印咒
佛頂破魔結界降伏印呪第二 ^787b28

「准前身印，唯改二頭指竪，頭相捻，以二中指各 #CB03366;頭指上節背側，
過頭相拄，並屈二大指入於掌內。
先應頂戴恭敬印已，至心誦呪。
呪曰： ^787c6

「『唵〔一〕　室唎〔二合〕夜〔二〕　婆醯〔三〕　莎婆訶
〔四〕』 ^787c10

「頂戴恭敬呪七遍已，印左右肩、當心、咽下、
眉間、髮際及印頂後，如是三度。
此印及呪常用護身結界，釋迦牟尼佛初成道時坐菩提樹下，
先用此印誦陀羅尼護身結界，降伏諸魔成等正覺。 ^787c11

「是陀羅尼印能解一切種種毒蟲、種種惡鬼、
種種精魅、種種諸魔、鬼神呪術皆悉除遣，
一切厭蠱、呪詛、口舌皆悉消滅，不能為害。 ^787c15

「若善男子於奢摩他、毘鉢舍那，速得成就禪定解脫。
作觀行時，先印床座呪三七遍及身心竟，
而上床座結加趺坐，衣服束帶皆悉緩繫，
正坐端身，骨節相拄，項直平視，舉舌向腭，以右手壓左手作般若三昧禪印。
先觀四大，色畢竟空，無有真實；次觀五蘊，
知其性空不可得，即心寂滅三昧；觀色性不可得，即色寂滅三昧。
若證此三昧時，心生大歡喜，或見諸境界不得取著，
滅除一切諸重罪障；若見他障，為彼作印，
誦陀羅尼，即得除滅一切罪障。 ^787c18

「護身結界訖，入道場中西門禮拜胡跪，
即印香爐，誦呪七遍，燒安悉香、熏陸香已，
口云：『我某甲奉請作法，如意成就。』
右手掐數珠，左手執金剛杵，印白芥子寶器之上，
誦前大心呪，呪一百八遍，還放數珠及金剛杵香寶器上。
作破魔印，印白芥子、石子，各呪七遍。
次作佛頂索印，印白芥子、石，各呪七遍。
次作佛金輪印呪、次作佛刀印呪，各呪七遍，
即手執芥子寶器，從道場內東北角散白芥子。
如是，四方、四維、上下散一遍訖，第二、第三亦如是散。
散已，即出於道場外，准前散白芥子，四方、
四維、上下散竟，把其石子從東北角盡力 #CB00963;石。
如是，四方、四維、上下各#CB00963;一石，
石所到處即為外界，芥子到處即為內界。
還入道場作破魔印印地，誦呪七遍，即名地結界。
四角四方以手印空中轉，呪七遍，即是結八方界。
以手印頂上一尺高轉呪七遍，即名上結界法。
次用手印總結界竟，手執香鑪，燒種種香，
口云：『奉請結界，各依本位威儀具足，如法而住。』
other:: 
## 3 佛頂奉請印
佛頂奉請印第三 ^787c28

「准前身印，唯改二頭指直竪，相去四寸半，
並二大指直竪，去中指八分，誦佛頂心呪；
至第四遍，二頭指漸漸屈入掌；呪滿七遍，
反手印，即和南頂禮，向內散去奉請印，即作花光印誦呪。
呪曰： ^788a20

「『唵吽迦摩羅　娑婆訶〔呪七遍〕』
other:: 
##  4 蓮華捧足印咒
蓮華捧足印呪第四〔亦名花光印也〕 ^788a25

「二小指竪相捻，並竪二大指，自餘六指散開直竪，
微曲指節，似開華勢。
呪滿七遍，並屈二大指向掌內，即頂禮，向內散去蓮華印其座。
呪曰： ^788a27

「『唵〔上聲〕〔一〕　迦摩囉〔二〕　莎訶〔三〕　〔呪七遍〕』
other:: 
##  5 座印
座印第五 ^788b1

「右手五指竪相捻，以左手頭指、中指、無名指屈右手五指，
大指壓上，直申左小指，誦前坐呪滿七遍已，散去坐印。 ^788b3

「次請釋迦佛中心坐，次請東門釋迦心佛，
用佛頂印誦佛頂呪，請坐法用准前，奉請南門侍者金剛藏菩薩。
other:: 
##  6 金剛藏菩薩印咒
金剛藏菩薩印呪第六 ^788b6

「左右無名指掌內相叉，右壓左，向虎口直申，
二小指竪相捻，二中指竪相捻，直竪二頭指，
相去四寸半，並竪二大指，去中指一寸，誦金剛藏心呪。
呪曰： ^788b10

「『唵〔一〕　跋折囉〔二〕　悉婆〔二合〕婆皤耶
〔三〕　莎婆訶〔四〕　』 ^788b14

「其坐法用准前請坐法無異。 ^788b16

「次請北門侍者十一面觀世音菩薩。
other:: 
##  7 十一面觀世音菩薩印咒
十一面觀世音菩薩印呪第七 ^788b17

「二中指直竪，頭相捻，直竪二頭指，相去四寸半，
並二大指直竪，二無名指相去一寸八分，
二小指直竪，相去五寸，頭指來去。
呪七遍已，漸屈頭指入掌，禮拜奉請，作法亦如前說。
呪曰： ^788b19

「『唵〔一〕　阿嚧力〔二〕　莎訶〔三〕』 ^788b24

「次請四角金剛，誦前金剛藏呪，作前金剛藏王印，
從東北角請、東南角、西南角、西北角一請。
四度屈指印竟，其呪誦聲相續不斷，口云：
『從東北角奉請金剛，東南、西南及西北角奉請金剛，
各住本位，如法而坐。』
即作華座印，隨日三遍轉印誦呪，呪同前說坐印呪無異。
誦七遍已，恭敬頂禮。
禮已，次作大三昧印，誦三昧呪。
other:: 
##  8 大三昧敕語結界印咒
大三昧勅語結界印呪第八 ^788b25

「左右二無名指、二小指掌內相叉，右壓左，
直竪二中指，頭相捻，屈二頭指捻中指上節背，
屈二大指附著頭指屈一節，二手掌相去四寸，
頂戴恭敬，空中四方隨日右轉，誦三昧大結界呪。
呪曰： ^788c5

「『唵〔一〕　商迦禮〔二〕〔一本云羯唎〕　摩訶三昧焰
〔三〕〔上音〕　槃陀槃陀〔四〕　文闍文闍〔五〕
　莎婆訶』 ^788c10

「誦七遍已，手印隨日轉。
轉三匝已，次應勅云：『三昧結界威儀具足，如法而住。』
此是十方三世諸佛大三昧陀羅尼呪印，
若人至心受持讀誦，滿三十萬遍乃至七十萬遍，
滅除四重、十惡、五逆、一闡提罪，除去種種橫障橫惱，
眾人見者皆大歡喜，於一切三昧陀羅尼力速得成就。 ^788c12

「善男子手執香爐，燒香供養，為其七世一切父母、
現存父母著一丸香、普為六道一切四生著一丸香、
又為一切病苦眾生著一丸香、復為一切十方施主著一丸香、
又為自身著一丸香。
著香已竟，印其香鑪，呪七遍已，名捧香鑪，
至心供養釋迦文佛并佛眷屬、供養觀世音菩薩并其眷屬、
供養金剛藏菩薩并其眷屬。
即普運心，周遍十方一切淨土、六道四生、
一切地獄、一切病苦諸眾生處，香雲遍滿十方法界，
作香宮殿樓閣、七寶池臺、微妙音聲、一切佛事供養；
香雲遍至地獄，出和雅音稱讚三寶，隨聞隨稱離地獄苦；
遍至六道，滿眾生願，病苦眾生香雲入體，
除去一切種種病惱，此是佛頂三昧香雲供養之法。 ^788c18

「一切寶物、一切諸華——曼陀羅華、芬陀利華、
俱物頭華、瞻蔔華……等——一切末香、
種種塗香、諸香功德池水供養，如前無異。
末香、華雲皆悉遍滿十方法界，供養種種寶、
種種飲食、種種財寶、種種華鬘、瓔珞、華冠、
寶釧等物，一切供養。 ^789a3

「香池法者，用八種香——謂欝金、沈水、
蘇合、薰陸海、此岸栴檀、牛頭栴檀、麝香、
龍腦香——是八種香共擣為末，以淨水和，寶器中盛。
於道場內，從東北角內院著一香水器，
正東、東南、正南、西南、正西、西北、正北門下如是八處各著一器八種香水，
其尊像前著二器水，是名八種功德池水，
亦名陀羅尼三昧水，復名佛頂三昧甘露妙藥，亦名清淨陀羅尼藥。
供養已竟，從佛請藥，服之三度，日別一度，
及灑散頂、面、身、心上，內外清淨，障難病苦皆悉消滅。
次作和南，至心頂禮一切諸佛、般若波羅蜜、
菩薩、金剛、一切賢聖，行者起立作禮拜印〔十一面部禮拜印同〕。
other:: 
##  9 那謨悉羯囉印咒
那謨悉羯囉印呪第九 ^789a8

「兩手掌相合，左右十指直竪相叉，右壓左，
十指頭齊正，即誦那謨悉羯囉呪。
呪曰： ^789a22

「『那謨陀舍南〔一〕　蒲陀俱智南〔二〕　唵
〔三〕　戶嚧戶嚧〔四〕　悉陀嚧者儞〔五〕　薩婆遏他
〔六〕　娑達儞〔七〕　莎婆訶〔八〕』 ^789a24

「誦三遍已，頂禮一拜，如是三度。
「如是禮拜者，禮一切佛、般若、菩薩、金剛、
賢聖，滅除一切十惡、五逆、四重等罪，一切障難皆悉消滅。
若人禮拜十萬億佛，所得功德不及誦此陀羅尼人作印禮拜所得功德。 ^789a27

「禮訖胡跪，手執香鑪燒香供養一切三寶；
第二更燒香慰問諸天神王、一切鬼神，
起大慈悲悉與歡喜，歸依三寶發菩提心。
放香爐竟，却坐端身，作禮拜印，以印當胸，即誦讚歎三寶神力滅罪陀羅尼呪。
呪曰： ^789b2

「『那謨娜婆娜婆羝那吽〔二合下同〕〔一〕　三藐三菩陀俱智那#CB00292;
〔二〕　那謨娜婆娜婆羝那 #CB00292;
〔三〕　達摩俱智那#CB00292;
〔四〕　那謨娜婆娜婆羝那#CB00292;
〔五〕　僧伽俱智那#CB00292;
〔六〕　跢姪他〔七〕　唵〔八〕　摩隷毘摩隷
〔九〕　昵麼#CB00074;黎〔十〕
　薩婆跛波迦生〔二合〕羯#CB00074;
〔十一〕　莎婆訶〔十二〕』 ^789b8

「若善男子、善女人至心受持滿三十萬遍，
能滅一切根本重罪，一切障難悉皆消滅。
晝夜六時，時別誦呪一百八遍、或四十九遍、
或三七遍，相續受持，一切橫病皆悉消滅。
晨朝淨洒手面、漱口竟，正面向東，呪一掬水三遍灑於頭、
頂、面、身、心上，如是三遍，一切眾人見者歡喜，所往之處無有障礙。 ^789b14

「讚歎已訖，至心頂禮諸佛、般若、菩薩、金剛等，
請求加護：『我某甲身攝受護念，哀愍覆護，
賜與我某甲種種行願，我某甲乘佛威神受持佛頂三昧陀羅尼曼咥#CB00074;慕陀羅，
曼荼羅功德頂戴受持。』 ^789b20

「作是語已，頂戴恭敬，即從世尊請般若波羅蜜數珠，即作數珠印。
other:: 
##  10 數珠印
數珠印第十 ^789b25

「以左手大指捻無名指甲上，小指、中指直竪，
屈頭指捻中指上節背，右手亦同，用右中指捻數珠，
結加趺坐，端身而住，誦前大佛頂心呪一千八十遍、
或五百四十遍，一一掐之，及受持釋迦佛頂一切印法。 ^789b28

「每月月生一日至月生七日獻八槃飲食、
一切雜果，從東北角安一盤食、正東門安一盤、
東南角安一盤、正南門安一盤、西南角安一盤、
正中心像前安一盤、西北角安一盤、正北門安一盤；
從月八日至十五日，日日獻食，如果子法。
如其不得日日獻者，取月三日、若月五日、
若月七日應獻果子，其月八日、十三日、
十四日、十五日應獻食供養。
若能月一日至十五日，日日相續，供養果食、
種種諸物、香華等者，最勝第一。
十六日已去，直以香華供養誦呪，乃至月盡。
月月如是。 ^789c3

「善男子！作數珠者，用金、銀、赤銅、水精、瑠璃、
沈水、檀香、青蓮子、瓔珞子。」 ^789c14

佛告諸比丘：「如上所說諸數珠中，水精第一。
other:: 
##  11 佛頂頭印
佛頂頭印第十一 ^789c15

「准前佛頂身印，唯改二頭指 #CB03366;在中指後，
頭相拄，用破一切外道法及諸鬼神呪術等法，
悉皆除破一切橫障，一切難事悉皆消散。
隨所住處有諸惡獸、毒蟲等難，呪白芥子和灰一百八遍，
向東北角呪三遍已，一散芥子；如是八方逐日轉散，所有毒蟲悉皆消滅。
次作佛頂轉法輪印。
other:: 
## 12 佛頂轉法輪印咒
佛頂轉法輪印呪第十二 ^789c18

「准前佛頂身印，唯改二頭指直竪，捻二中指甲下。
呪曰： ^789c26

「『唵〔一〕　斫迦囉〔二合〕〔二〕　餘宕雞〔三〕　瞋馱尼
〔四〕　嗚#CB00292;〔二合〕 #CB03364;
〔五〕　莎訶〔六〕』 ^789c28

「若有受持此法輪印陀羅尼者，一切諸法三昧、
陀羅尼法、自在力速得成就，令佛正法久住世間，
常行菩薩摩訶薩道，起大慈心教化眾生，
修一切善法、斷一切惡法，是名轉法輪，
滅除一切罪，一闡提等皆悉消滅。
次作金輪印。
other:: 
##  13 帝殊囉施金輪印咒
帝殊囉施金輪印呪第十三 ^790a1

「二小指竪，頭相拄，二無名指屈中節，頭側相拄，
並竪二大指捻無名指頭，二中指竪，頭側相拄，
屈二頭指曲捻中指上節背，頭指來去，
二肘頭相著，即說呪曰： ^790a8

「『唵〔一〕　浮嚕那〔二〕　嗚#CB00292;
〔三〕　莎訶〔四〕〔上〕』 ^790a12

「若能受持此印呪者，悉能滅除一切罪障。
誦呪滿四十萬遍，所往之處皆悉歡喜，一切賊難皆悉退散。
other:: 
##  14 又帝殊羅施金輪佛頂心法印咒
又帝殊羅施金輪佛頂心法印呪第十四 ^790a13

「准阿彌陀佛轉法輪印，唯改兩手頭指、
中指、無名指皆曲，竪二大指、小指，印當心上〔擬更勘〕。 ^790a17

「呪曰： ^790a20

「『唵#CB00292;〔一〕　毘藍毘藍
〔二〕　嗚#CB00292; #CB03364;
〔三〕　莎訶〔四〕』
other:: 
## 金輪佛頂像法
金輪佛頂像法 ^790a21

「欲畫其像，取淨白疊若淨絹布，闊狹任意，
不得截割，於其疊上畫世尊像，身真金色，
著赤袈裟，戴七寶冠，作通身光，手作母陀羅，結跏趺坐七寶莊嚴蓮華座上。
其華座下竪著金輪，其金輪下畫作寶池，
遶池四邊作欝金華，及四天王各隨方立。
其下左邊畫作文殊師利菩薩，身皆白色，
頂背有光，七寶瓔珞寶冠、天衣種種莊嚴，乘於師子。
右邊畫作普賢菩薩，莊嚴如前，乘於白象。
於其師子、白象中間畫大般若菩薩之像，
面有三目，莊嚴如前，手把經匣，端身而坐。
於佛頂上空中畫作五色雲蓋，其蓋左右有淨居天，雨七寶華。」 ^790a23

爾時，會中復有無量諸大菩薩、四道果人、
及諸緣覺、并諸天眾、一切鬼神、諸仙外道皆悉雲集，
各獻神呪，皆言：「我曾過去諸佛所說神呪我皆受持。」
或言：「我從十恒河沙佛所說呪我皆受持。」
或言二十、或言三十、乃至或言：「百恒河沙佛所說呪我皆受持。」
是諸眾等各白佛言：「世尊！
我等今欲各誦神呪，惟願世尊聽我等說。」
爾時，世尊默然聽許。 ^790b6

時諸菩薩、諸天、鬼神、諸龍王等隨其所應，
各誦先世所習神呪，其所誦呪各現呪神，
側塞虛空，中無間隙。 ^790b13

爾時，觀世音菩薩起大慈悲，偏袒右肩，
頂禮佛足，白佛言：「世尊！
我曾過去於諸佛所得陀羅尼，我今欲說，願佛聽許。」
爾時，世尊讚歎觀世音菩薩：「善哉，善哉！
汝大慈悲欲說神呪，今正是時。」 ^790b16

爾時，觀世音菩薩即現何耶揭哩婆身。
說神呪時，即現呪神映蔽於前，一切菩薩、
諸天神等所現呪神悉令不現，如以磑石蓋於井上，唯觀世音菩薩——一切持呪眾聖中王——獨顯自在。 ^790b21

爾時，世尊起大慈悲，即於頂上肉髻相中放五色光，
遍照十方一切世界，於虛空中遊旋如蓋。
其光明中有菩薩名帝殊囉施，結加趺坐，
放大光明，身支節中各出火焰，口說神呪——多者名曰大佛頂呪，
少者名為小佛頂呪，說如是等種種呪法——并作印法。
帝殊囉施說此呪等現威神時，映蔽於前何耶揭哩婆身及呪神，
悉不復現。 ^790b26

爾時，觀世音菩薩頂禮佛足，白佛言：「世尊！
奇哉，希有。世尊威神，我於一切持呪中王更無有上。
世尊慈悲頂上放光，光明中出帝殊囉施菩薩，滅我所現身及呪神一無遺餘。
更有何法能滅世尊帝殊囉施？」 ^790c5

爾時，世尊告觀世音菩薩：「我有心呪名曰金輪，
最尊為極，更無過者，惟佛與佛乃能知之。
是呪能滅帝殊囉施并呪等法，汝等應當一心受持，生希有想。」 ^790c9

爾時，世尊即說金輪陀囉尼印：「印如前所說，
誦者、聽者若能至心隨誦一遍一經於耳，
塵沙眾罪若輕若重悉皆消滅，無願不果，速當成佛。
此陀羅尼悉能破壞一切諸法，更無有上
〔此結印呪有人安在此中，本無〕。
other:: 
##  15 放白光明佛頂印
放白光明佛頂印第十五〔亦云放十方光印也〕 ^790c13

「合二小指竪，頭相捻，二無名指相博，直竪指頭，
相去一分，二中指亦爾，指頭相去三分，
二頭指屈，捻中指上節背側，並竪二大指，
去中指五分，頭指來去，呪用金輪呪。
other:: 
##  16 又有白光明佛頂印
又有白光明佛頂印第十六 ^790c19

「各竪二小指及二無名指相博，二中指 #CB03366;於無名指上，
次曲二食指頭捻中指上節，並二大指各捻無名指下節內，
舉印著自頂上，頭指來去，呪同前金輪呪。」 ^790c24

佛告諸比丘：「若國界內滯雨不息，作白光明印，
誦大心呪，奉請佛安置坐華座上，即燒求羅香、薰陸香。
供養佛訖，白云：『我某甲為某事奉請作法，
施與眾生種種安隱，願大慈悲，果我所願。』
作是語已，取白芥子和鹽，呪一百八遍，
及作光明印呪三七遍，攪芥子鹽，安一火爐，
左手執金剛杵并執數珠，右手捉白芥子，
呪一遍一投火中，如是數滿一千八遍，其雨即止。 ^790c28

「像面向北，呪師向南，露地作法。
如其不止，即示現威儀，頂上著緋，以黃繒纏右遶劍一口，
正當像前竪刀二口，兩邊亦竪，一邊各二，
如前所作白芥子法一百八遍訖，右手執劍遶像三匝，
行道誦呪相續不絕，還至本處。
面向東北角，以劍隨日，頭上急轉，轉三匝已，
向東北擬；四角四方皆亦如是。
於夜分時呪五炬火，以白芥子打其炬火，
滿三七遍，以一炬火頭上右轉，轉三匝竟向東擲之；
南、西、北方皆亦如是。
其後一炬頭向地轉，轉三匝竟刺於地上，更轉三匝向空上擲。
作是法時，相續誦呪，其雨即止。 ^791a7

「復有作法，以種種華散佛像上，然後收華舉著淨處。
若滯雨時，取前舉華，呪華一遍一投火中，
如是數滿一千八遍、若一萬遍，其雨即止。 ^791a19

「和白芥子作法。 ^791a23

「復有作法，取一新瓦瓨可受二升，瓨上畫作一須菩提，
出家形像，頭戴華冠，作怒神面，怒眼大瞋。
將此畫瓨出著露地，如前所說白芥子法，其雨即止。 ^791a24

「又有作法，舍下露地，和香牛糞作一水壇，縱廣四肘。
於其壇中，牛糞和泥作一龍形，龍尾頭向西，
呪白芥子打其泥龍，一呪一打，一百八遍，
以紫檀橛釘龍項上，其雨即止。 ^791a28

「如上一一作法之時，先作白光明印頭頂上著，
誦呪七遍，右轉手印呪三七遍，手印向右髆前著，
翹左足立，面向左邊作大瞋顏，高聲殺喝。
復轉金剛向四方擬打，一切風雨隨打皆止。
other:: 
##  17 若那斫迦羅印咒
若那斫迦羅印呪第十七 ^791b2

「先竪二中指頭相拄，屈二無名指，各 #CB03366;中指中節背，
頭離一寸二分，以二頭指各壓二無名指上節背，
頭離中指甲三分，屈二小指在掌中，以二大指各捻中指上節內，
合腕。陀羅尼曰： ^791b9

「『唵〔一〕　結知〔二合〕伽陀〔二〕　#CB00292;
〔去聲〕泮　』 ^791b14

「此印陀羅尼，若說法時，預前禮拜一切三寶請加被已，
作印至心，誦陀羅尼一百八遍或千八遍，
然後說法，即得無畏樂說無礙。
若人惡心論議，難者自然屈伏。 ^791b16

「又以此印印佛輪座，呪一百八遍，然後請佛安置座上，
一切魔軍無不歸伏，大壇會中皆用此印。
other:: 
##  18 若奴瑟儞沙印咒
若奴瑟儞〔二合〕沙印呪第十八 ^791b19

「准前，唯改二頭指頭各捻中指甲上，指頭各與中指頭齊。
陀羅尼曰： ^791b23

「『唵〔一〕　摩摩摩摩〔二〕　#CB00292;儞
〔三〕』 ^791b25

「此印陀羅尼，能誦持者得最上智，生生不失。
other:: 
##  19 迦黎沙舍尼印咒
迦黎沙舍尼印呪第十九 ^791b26

「准前，唯改二頭指各側博中指上節側，
頭離一寸，離二大指頭四分。
陀羅尼曰： ^791b29

「『唵〔一〕　迦黎舍儞闍〔二〕』 ^791c2

「此印陀羅尼，若善男子、善女人至心作印誦陀羅尼，
隨誦一遍，百千萬億俱致那由他恒河沙劫四重、
五逆、一闡提罪、一切罪障悉皆消滅；若能一生日日常誦千遍、
萬遍，能令行者無始以來一切罪障悉皆消滅。
other:: 
##  20 阿跋囉質多印咒
阿跋囉質多印呪第二十 ^791c3

「准前，唯改二頭指頭離二大指頭三分。
陀羅尼曰： ^791c9

「『唵〔一〕　阿跋囉〔二合〕質提〔二〕　#CB00292; #CB00257;』 ^791c11

「此印陀羅尼，若善男女能誦持者，王賊、
鬼神、一切險難不能為害。 ^791c12

「若欲受持上四法者，於閑靜處當作水壇，
縱廣四肘，種種莊嚴，於道場中安置佛像、
若佛舍利，種種供養，像前胡跪，至心誦呪，
滿千八遍、若滿萬遍，日日如是滿十萬遍、
乃至百萬，果願不虛。
other:: 
##  21 釋迦牟尼佛懺悔法印咒
釋迦牟尼佛懺悔法印呪第二十一 ^791c13

「左右頭指、無名指、小指等並向下相叉，
竪二中指頭相拄，二大指相鉤，右壓左，左右大指頭附右頭指側。
呪曰： ^791c19

「『那無薩婆腎若耶〔一〕　唵〔二〕　三婆悉底
〔二合〕稽〔三〕　莎訶〔四〕』 ^791c22

「是法印呪能除一切三業罪障，滅諸四重、
五逆等罪，皆悉除滅。
other:: 
##  22 佛頂刀印咒
佛頂刀印呪第二十二 ^791c24

「左右八指叉入掌內，右押左，直竪二中指，
頭相拄，合腕。呪曰： ^791c27

「『唵〔一〕　渴伽囉末拏〔二〕　鉢囉末陀那姿
〔三〕　擣馱耶〔四〕　莎訶〔五〕』 ^791c29

「諸比丘若作此印，誦前大呪。
若人身上患鬼神病，以印打頭、胸、背，隨其病處以印刺捺。
復呪白芥子打病者頭、面、心、胸，復以手捉白芥子，
於頭上、心、胸、肩、背上右轉摩之，日夜四時五時燒安悉香，
遶身右轉及薰鼻孔，七日之中作法即差。 ^792a2

「若天魔鬼神難發遣者，如前作四肘壇，
准如前法，獻八盤食、燈十六盞——四角各一、
四門各二、中心佛坐四角各一，下燈之時皆隨日轉，不得逆行。
結界奉請如前不異，教令病人清淨洒浴，著淨衣服。
近壇西門令於呪師左邊坐竟，呪師與其香鑪，
燒香發願禮拜，如前作芥子法一百八遍。
即取一椀醋飯、一椀甜漿水、一椀氷水，
取其飯椀於病人頭上、心、胸、身上右輪旋轉，
呪三七遍，以椀暫著病人頭上，令一人當前擎一淨器，
以椀中飯瀉淨器內，餘二椀亦爾。
呪師受取淨器三物，攪令相和，頭上遶身轉三匝已，
遣人急送瀉西南上，勿令迴顧。 ^792a7

「此送食法，初夜、五更二度為之，七日作法。
至第四日，種種飲食果子供養，西門安淨寶火鑪，
燒於淨柴，至心奉請釋迦文佛於火鑪中坐蓮華上。
當取乳酪、酥蜜、飲食、果子、胡麻、人油等呪三七遍，
各取少許，呪一遍一擲火中，滿一百八遍。
晝夜三時——旦、午、初夜——供養，時時作法。
呪師取白芥子於自身上巡轉，呪白芥子滿一百八遍，
一切鬼神悉皆遠去，不得其便。 ^792a19

「凡欲作法，皆須作法好自護身。
若不爾者，恐鬼神得便。 ^792a27

「次作佛頂索印法。
other:: 
##  23 佛頂索印咒
佛頂索印呪第二十三 ^792b1

「准前佛頂刀印，唯改二中指上節屈頭相拄，令指頭平。
若有鬼神難處作印誦呪，諸惡鬼神皆悉散滅。
即說索呪，呪曰： ^792b3

「『唵〔一〕　覩嚕噰〔二合〕〔二〕　槃陀槃陀〔三〕
　莎訶〔四〕』 ^792b6

「若賊難處誦呪作印，賊不能近人。
若人患眼白雲經年，取蓽茇和井花水，石上研藥。
隨研呪藥，取器宬竟，於像前呪一千八十遍，
點著眼中，其翳即差。
other:: 
##  24 佛頂縛鬼印咒
佛頂縛鬼印呪第二十四 ^792b7

「反叉二小指、二無名指在於掌中，直竪二中指，
頭相拄，並竪二大指捻中指中節側，屈二頭指壓二大指指甲，
相著合腕，即說呪曰： ^792b12

「『唵〔一〕　毘輸提〔二〕　莎訶〔三〕』 ^792b15

「諸比丘！取東引桃枝無瘡病者，以印印枝，
呪二十一遍，打病人身，其病即差。
若狐魅病、山精、鬼魅、壓蠱病等，呪白芥子二十一遍，
以打病人頭、面、胸、心，燒安悉香，遶身薰鼻及噏，
取香烟二十一咽，用桃枝打法，先打左臂肘內，
次打右肘、腰間、曲#CB03382;，其病即差。
用研雄黃呪一百八遍，護身結界，頂上、
髮際、左腋、右腋、心上、項下、眉間如是七處各點，
晝夜三時如是作法，病人床下以牛糞泥一肘小壇，
淨洒燈盞，著一盞燈，結界作法，燈夜別著，其病即差。
other:: 
##  25 釋迦佛眼印咒
釋迦佛眼印呪第二十五 ^792b16

「反叉二小指、二無名指於掌中，直竪二中指，
頭相拄，並竪二大指，屈二頭指壓二大指頭，頭相拄。
呪曰： ^792b28

「『唵〔一〕　毘嚧支儞〔二〕　莎訶』 ^792c2

「作佛眼印，誦前大呪，得身清淨、眼根清淨。
若至誠受持佛眼印呪，亦得具足五眼清淨，一切眾生見者歡喜。
若人患眼、眼赤痛者，作印印眼及印藥呪，內眼中差。
若印水呪噀眼并洒，即得除差。
other:: 
##  26 釋迦佛印
釋迦佛印第二十六〔此印無呪，不得名號〕 ^792c3

「准前佛眼印，唯改二頭指屈捻中指上節背，右大指壓左大指上。
other:: 
##  27 釋迦佛印
釋迦佛印第二十七〔亦無呪名〕 ^792c9

「准前，唯改以左大指壓右大指上。
other:: 
##  28 釋迦佛印
釋迦佛印第二十八〔亦無呪名〕 ^792c11

「准前，唯改並屈二大指入掌中。 ^792c13

「若能受持此三印者及能日日恭敬供養，
一切罪障皆悉消滅，一切功德念念增長。
other:: 
##  29 斫迦囉跋囉底印咒
斫迦囉跋囉底印呪第二十九 ^792c15

「金輪印同，呪曰： ^792c18

「『唵〔一〕　毘社曳〔二〕　娑訶〔三〕』 ^792c19

「呪佛坐輪，二十一遍；若呪水罐，一百八遍。
other:: 
##  30 佛斫迦羅法印
佛斫迦羅法印第三十 ^792c20

「以二手無名指相拄，與二大指、頭指聚相拄，
直並二中指，頭指來去，誦前頂呪。
是印能降伏一切惡魔外道，坐禪時用，
易得入定〔已上元本竟已，下二印呪後加之〕。
other:: 
##  31 如來施眾生無畏法印咒
如來施眾生無畏法印呪第三十一 ^792c22

「以右手垂向下，大指捻無名指甲上，左手頭指壓中指甲上，
餘指直竪向胸上。
呪師作歡喜面，胡跪坐，膝頭解如向前，
身亦向前，頭向左少許。
無畏呪曰： ^792c27

「『唵〔一〕　婆羅那帝梨　囉尸〔三〕　步#CB00080;沙
〔四〕　曼怛囉〔二合〕夜〔五〕　莎訶〔六〕』
other:: 
##  32 一字佛頂法咒
一字佛頂法呪第三十二 ^793a2

「准軍荼利身印，上唯改開掌腕，以二大指各側捻二頭指中節。
呪曰： ^793a5

「『苾凌』 ^793a7

「是法印呪作大壇處，召請以後用此印呪呪七遍已，壇法即成。
每呼一遍，當誦大佛頂身呪一遍，等無差別。
若誦滿足十萬遍時即有光驗；二十萬遍即能廣利一切眾生；
若誦諸呪加此呪，誦滿十萬遍即具大驗〔已下還是元本〕。」 ^793a8

佛告諸比丘：「若能受持讀誦三昧陀羅尼者，
依前作壇相續誦呪，或三十萬遍、或七十萬遍，
作種種供養，於中示現種種境界。
行者爾時好自安心，勿令怖懼——或見燈焰長一丈五尺、
香烟亦爾、或道場幡帶而自掉動、或所獻散華多日不死、
或雜果樹枝多日不萎、或房內有聲，勿生驚怖；
或無雲而有雷聲、或無雲雨落，勿生驚怖。
當知行者一切罪障皆悉消滅，得三昧陀羅尼力，
以後即設五色壇法，燈食、香華、種種供養一准前法，
或佛、般若、菩薩、金剛、天等為行者現身，隨其見時種種乞願。
other:: 
## 佛頂八肘壇法
佛頂八肘壇法 ^793a13

「治地如前，竪竿莊嚴，及埋七寶、并五穀子、
八種香等亦如前說，次調白粉，以香水和。
共一解法比丘入道場已，從東北角柱內離柱六指下一粉點點，
餘三維法亦如是。
點四維竟，取一繩子，長四十尺，細如釵股，粉汁中 #CB00404;。
#CB00404;已綟出，遣前解法人捉其繩頭捺，
法師向南角點上捺，用左手拼繩，點東三指一拼繩，
點西三指一拼繩，即收繩子，粉中綟出。
前人執繩，頭向西出，使右手執繩一頭向頭上逐日轉，
應語彼言，依點上捺繩子。
師亦依東邊點上捺，還左手一拼繩，點向南三指一拼繩，
點北三指一拼繩，收取繩子，粉中綟出。
向西門出繩子，前向南頭立，師執繩頭准前依點捺，
師用左手拼繩，點西三指一拼繩，點東三指一拼繩，
又收繩子，粉中綟出。
前人持繩，東北角點上捺著，師還如前，
西北角捺著，點上一拼繩，點北三指一拼繩，南點三指一拼繩。 ^793a26

「點南三指拼一匝竟，作一竹片二肘度子。
從東北角外緣放一竹度向西量，更著一竹度向南量下一點，
取竹度依點上向西量，向北竹度頭下點，
依點上向南，兩竹頭相拄下一點；東南角、
西南角、西北角亦如是，量各下粉點。
從東畔綟繩出，還依前法當點，拼繩點東、
點西各三指地，依前法拼；南、西、北方亦如是拼。 ^793b14

「第一院竟，還取竹度，從東北角第一緣從角向西量度頭下點，
從點向南量，還從角下一竹，向南量，竹頭下一點，
從點向西量，兩竹頭相拄，下一點；量餘三角法亦如是。
量已下點。從西邊粉中將出繩子，從西門入，
從東北角捺，師向西頭准前一拼繩，向西三指一拼繩，
復向西三指一拼繩；南、西、北方亦如是拼。
南向北取、西向東取、北向南取，內緣一匝竟，還取竹度。 ^793b21

「內緣西北外角，二竹度量三指，一刻為記，
將竹度從角向西量，刻頭下一點，從點向南量更取一度，
從角向南量，刻頭下點，從點向西量，兩刻頭相拄下一點；
東南角、西南角、西北角亦如是依刻下點。 ^793b29

「還從西邊粉中出繩子，還從西門入，從西北角點上捺繩頭，
師向頭依點捺拼繩，點東三指一拼繩，
點西三指一拼繩；南、西、北方亦如是拼。 ^793c5

「第二繩竟，取二竹度，量六指作一刻，從第二外院西北角內緣角頭向西量六指，
刻頭下點，從點向南量，復以一竹從角向南量，
刻頭下一點，從點向西量，兩刻頭相拄下一點；
東、南、西、北角亦如是量、下點。 ^793c8

「從西邊粉中出繩子，還從西北角點上捺繩頭，
師向南邊捺拼繩，向點三指一拼繩；南、
西、北方亦如是拼。 ^793c13

「一依點拼總三重竟，復將繩子東北角捺繩頭，
師向西頭捺捻取量，齊中疊繩子，還從東北角繩頭所到處作一點記，
從記向南角量取中心，下一粉點；南、西、北方亦如是量。 ^793c15

「中心下點，從東面中心從點向北量一竹度，
度頭下一點，從中點向南量一度竹，頭下一點，
取一竹度量四指，折屈頭，內粉中，從北點向東印、
從印頭向北印、從印頭向東印、從南邊點還向東印、
從印頭向南印、從印頭向東印。 ^793c19

「粉內出繩子，從北印頭捺繩子，師向南印頭，
捺繩子一拼繩，次作東門竟，南、西、北方亦如是作；
乃至三重四門亦如是，作門法但從三重，
西門體開，餘三門擬閉。 ^793c24

「作四門竟，即取五色粉，用八色香熱水和五色粉，
從外院東北角安粉器，呪一百八遍。
師向第一院內道上坐，遣前人向院東坐，
取二竹度，從第二竪三道北緣頭向南量一尺，
此是東外緣；內緣亦如是量。
兩竹頭一拼繩，向北三指一拼繩，復向北三指一拼繩，
乃至向南量，分位作七位，南北亦爾。
西面門南，分為三位；門北亦爾，分作三位。 ^793c28

「第二院東還如是量，拼作六位；南北亦爾，分為六位。
西面門南，拼為兩位；門北亦爾，分為兩位。
從東北角作金剛地印，用黑白二色作，
從北面一肘地白粉界道處，重下白粉、
次下赤色道、次下青色道、次下黃色道、
次下黑色道，此五色道從外畔一匝下五色道；
第二、第三外緣亦如是作。
中心作千葉蓮華，以五色作。 ^794a7

「三院四角例是金剛地印之位。
other:: 
## 金剛地印法
金剛地印法 ^794a14

「第二院東面北頭，第二、是文殊師利菩薩，
第三、般若波羅蜜多菩薩，第四、釋迦金輪佛，
第五、釋迦轉法輪佛，第六、阿彌陀佛，第七、
釋迦牟尼佛眼，東面位竟。 ^794a16

「南面，第二、金剛母摩麼雞菩薩，第三、商羯羅菩薩，
第四、央俱施菩薩，第五、金剛藏菩薩，第六、
金剛君茶利菩薩，第七、隨心金剛，南面位訖。 ^794a19

「西面南頭，第二、第三位皆作金剛叉；西面門北，
第一、第二亦作三股金剛杵。 ^794a23

「北面東頭，第二、觀世音母，第三、耶輸陀羅菩薩，
第四、觀世音妹，第五、觀世音王，第六、十一面觀世音菩薩，
第七、毘俱智觀世音菩薩。 ^794a25

「北面西頭，第二、不空羂索菩薩，第三、馬頭觀世音菩薩。 ^794a27

「東面外院北頭，第二、提頭賴吒天王，第三、
地藏菩薩，第四、虛空藏菩薩，第五、釋迦佛蓋，
第六、釋迦佛刀，第七、釋迦佛矟，第八、天帝釋。 ^794a29

「南面，第二、阿祇儞地皤那，第三、南方毘嚧勒叉，
第四、金剛疊，第五、金剛杵，第六、火頭金剛，
第七、金剛童子，第八、金剛兒。 ^794b4

「西門南，第二、第三、第四，一矟、二叉；門北第一、
第二，叉、矟一，第三、毘嚧博叉。 ^794b7

「北面西頭，第二、多唎心觀世音，第三、一蹉三鉢底迦囉觀世音，
第四、隨心觀世音，第五、三股叉，第六、北方毘沙門，
第七、第八，一叉、一鏃。 ^794b8

「中心帝殊羅施，鑠雞謨儞為道場主，燈一百盞，
及約位作飲食、種種香華、種種飲食、種種香水椀、
及十六水瓶，各各皆呪一百八遍。
從東北角下燈、下食、下瓶，瓶著四角、四門、中心。 ^794b11

「供養作法一一如前，七日、八日兩夜不睡，
十三、十四、十五夜不睡，月八日、十三、十四、
十五日不食——得食藥、及酥、乳#CB00595;等。
月別十五日五更頭取十六瓨水，西門行著，
用金剛印印瓨呪一百八遍，禮拜發願：
『弟子某甲今從佛請三昧陀羅尼功德之水灌頂身心，
三業清淨，行願具足。』
即將水瓶上牛糞香水壇上，脫去衣裳，
面正東立，擎水瓨頭上淋，口云：『十方一切佛賜與我某甲一切菩薩行願。』 ^794b15

「先從中心帝殊羅施灌身心，以次取瓨灌盡，
著衣服入道場行道作業，行者得行願時及種種相貌不得向一人說，
行道作業亦不得向一人說。 ^794b24

「又，法欲令一切羅闍心歡喜者，煮粳米乳粥，於道場西門先呪乳粥一千八十遍。
從門南頰取穀木柴，火鑪上然，請釋迦佛坐火鑪中蓮華座上。
取少許乳粥，呪一遍一擲火中燒，如是滿一百八遍。
旦起、午時、黃昏作法，滿七日，一切羅闍奉請迎喚，
種種供養，生大歡喜。 ^794b27

「又，法呪酥合香一千八十遍，於正西門寶火鑪上請釋迦佛坐於火中蓮華座上，
取前蘇合香，呪一遍一擲火中燒供養。
晝夜六時作法、五時亦得，時別誦一百八遍，
一切諸佛、一切菩薩、金剛、天等生大歡喜。
other:: 
## 七日作法
七日作法 ^794c5

「又法，呪薰陸香一千八十遍，准前作法，
晝夜五時——四時亦得——滿七日已，
一切梵王、魔醯首羅生大歡喜。 ^794c11

「又法，呪安悉香一千八十遍，晝夜四時——三時亦得——滿七日，
一切諸神王、四大天王、諸鬼王等生大歡喜。 ^794c14

「又法，呪白膠香一千八十遍，准前作法滿七日已，一切諸鬼生大歡喜。 ^794c17

「又法，呪白芥子鹽一千八十遍，摩自身心，
呪一遍一擲火中，准前作法滿七日已，
一切橫病、一切橫障、一切官事、口舌等事悉皆消滅。 ^794c19

「又法，先呪白芥子一千八十遍，即捻少許，
呪一遍一擲火中，准前作法滿七日，一切官人、一切魔醯利生大歡喜。 ^794c23

「又法，呪胡麻、稻穀華一千八十遍，請釋迦佛坐於火中蓮華座上，
取少許，呪一遍一擲火中，供養滿一百八遍。
准前作法滿七日已，心力、身力皆悉具足，
一切比丘、比丘尼、菩薩摩訶薩眾、諸天善神常隨衛護。」 ^794c26

佛告諸比丘：「未入三曼荼羅大道場者，
不得說此三昧陀羅尼呪印，不得聽聞、不得見法。
若為說者，當墮地獄；其聽法者，得愚癡報；
輒見法者，鬼神瞋訶。
雖自曾入三昧道場，若不用心護法，輕爾露處作印呪法者，
為惡鬼神之所得便；若能至誠堅固受持者，一切諸天隨身為護。
是陀羅尼法，如日照霜、如火燒眾物。
一切山中，須彌為勝；此經亦爾，諸經中勝。
一切水中，大海為最；此經亦爾，諸經中最。
一切星中，月天為勝；此經亦爾，諸經中勝。
一切聖中，諸佛第一；此經亦爾，一切經中最為第一。」 ^795a2

爾時，諸比丘眾、菩薩摩訶薩、天龍八部、
諸鬼神等聞佛所說，皆大歡喜，作禮奉行。 ^795a14

佛頂法竟，從此以下明諸佛法。
佛說陀羅尼集經卷第一
 ^795a16
