
other:: 阿毘達磨發智論卷第七
author:: 尊者迦多衍尼子造
translator:: 三藏法師玄奘奉　詔譯

#  3 智蘊

other:: 
## 1 覺支納息
智蘊第三中覺支納息第一
　　八學十無學　見等覺道三
　　俗無漏見智　此章願具說
如世尊說：「學見迹成就學八支。」
彼成就過去幾？未來幾？
現在幾？ ^951a17

答：
若依有尋有伺定。
初學見現在前。——過去無。
未來、現在八。——彼滅已不失。 ^951a18

若復依有尋有伺定。
學見現在前。——過去、未來、現在八。
——彼滅已不失。 ^951a20

若依無尋無伺定。
——學見現在前。
——過去、未來八。
現在七。——彼滅已不失。 ^951a21

若依無色定。——學見現在前。
——過去、未來八。
現在四。——彼滅已不失。 ^951a23

若入滅定。——或世俗心現在前。
過去、未來八。現在無。 ^951a24

若依無尋無伺定。
——初學見現在前。
——過去無。未來八。
現在七。彼滅已不失。 ^951a25

若復依無尋無伺定。
學見現在前。——過去、現在七。
未來八。——彼滅已不失。 ^951a27

若依無色定。——學見現在前。
——過去七。未來八。
現在四。彼滅已不失。 ^951a28

若入滅定。——或世俗心現在前。
過去七。未來八。現在無。
彼滅已不失。 ^951b1

若依有尋有伺定。
——學見現在前。
——過去七。未來、現在八。 ^951b2

若依無色定。——初學見現在前。
——過去無。未來八。
現在四。彼滅已不失。 ^951b4

若復依無色定。——學見現在前。
——過去、現在四。
未來八。——彼滅已不失。 ^951b5

若入滅定。——或世俗心現在前。
過去四。未來八。現在無。
彼滅已不失。 ^951b6

若依有尋有伺定。
——學見現在前。
——過去四。未來、現在八。
——彼滅已不失。 ^951b8

若依無尋無伺定。
——學見現在前。
——過去四。未來八。
現在七。 ^951b9

如世尊說：「漏盡阿羅漢，成就十無學支。」
彼成就過去幾？未來幾？
現在幾？ ^951b12

答：
若依有尋有伺定。
——初無學智現在前。
——過去無。未來十。
現在九。彼滅已不失。 ^951b13

若復依有尋有伺定。
無學智現在前。——過去、現在九。
未來十。——彼滅已不失。 ^951b15

若依無尋無伺定。
——無學智現在前。
——過去九。未來十。
現在八。彼滅已不失。 ^951b16

若依無色定。——無學智現在前。
——過去九。未來十。
現在五。彼滅已不失。 ^951b18

若入滅定。——或世俗心現在前。
——過去九。未來十。
現在無。彼滅已不失。 ^951b20

若依有尋有伺定。
——初無學知見現在前。
——過去、現在九。
未來十。——彼滅已不失。 ^951b21

若復依有尋有伺定。
無學若智若見現在前。
過去、未來十。現在九。
——彼滅已不失。 ^951b23

若依無尋無伺定。
——無學若智若見現在前。
過去、未來十。現在八。
——彼滅已不失。 ^951b25

若依無色定。——無學若智若見現在前。
過去、未來十。現在五。
——彼滅已不失。 ^951b26

若入滅定。——或世俗心現在前。
——過去、未來十。
現在無。 ^951b28

若依無尋無伺定。
——初無學智現在前。
——過去無。未來十。
現在八。彼滅已不失。 ^951b29

若復依無尋無伺定。
無學智現在前。——過去、現在八。
未來十。——彼滅已不失。 ^951c2

若依無色定。——無學智現在前。
——過去八。未來十。
現在五。彼滅已不失。 ^951c3

若入滅定。——或世俗心現在前。
——過去八。未來十。
現在無。彼滅已不失。 ^951c5

若依有尋有伺定。
——無學智現在前。
——過去八。未來十。
現在九。彼滅已不失。 ^951c6

若依無尋無伺定。
——初無學見現在前。
——過去、現在八。
未來十。——彼滅已不失。 ^951c8

若復依無尋無伺定。
無學若智若見現在前。
過去九。未來十。現在八。
彼滅已不失。 ^951c9

若依無色定。——無學若智若見現在前。
過去九。未來十。現在五。
彼滅已不失。 ^951c11

若入滅定。——或世俗心現在前。
——過去九。未來十。
現在無。彼滅已不失。 ^951c13

若依有尋有伺定。
——無學若智若見現在前。
過去、現在九。未來十。 ^951c14

若依無色定。——初無學智現在前。
——過去無。未來十。
現在五。彼滅已不失。 ^951c16

若復依無色定。——無學智現在前。
——過去、現在五。
未來十。——彼滅已不失。 ^951c17

若入滅定。——或世俗心現在前。
——過去五。未來十。
現在無。彼滅已不失。 ^951c19

若依有尋有伺定。
——無學智現在前。
——過去五。未來十。
現在九。彼滅已不失。 ^951c20

若依無尋無伺定。
——無學智現在前。
——過去五。未來十。
現在八。彼滅已不失。 ^951c22

若依無色定。——初無學見現在前。
——過去、現在五。
未來十。——彼滅已不失。 ^951c23

若復依無色定。——無學若智若見現在前。
過去六。未來十。現在五。
彼滅已不失。 ^951c25

若入滅定。——或世俗心現在前。
——過去六。未來十。
現在無。彼滅已不失。 ^951c27

若依有尋有伺定。
——無學若智若見現在前。
過去六。未來十。現在九。
彼滅已不失。 ^951c28

若依無尋無伺定。
——無學若智若見現在前。
過去六。未來十。現在八。 ^952a1

云何見？
答：眼根五見，世俗正見，學、無學見。 ^952a3

云何智？
答：五識相應慧。除無漏忍，餘意識相應慧。 ^952a4

云何慧？
答：六識相應慧。
諸見是智耶？ ^952a5

答：應作四句。
有見非智。謂眼根及無漏忍。
有智非見。謂五識身相應慧。
盡、無生智。除五見及世俗正見，餘意識相應有漏慧。 ^952a6

有見亦智。謂五見。
世俗正見，除無漏忍，及盡、無生智，餘無漏慧。 ^952a8

有非見非智。謂除前相。
諸見是慧耶？ ^952a10

答：應作四句。
有見非慧。謂眼根。
有慧非見。謂五識身相應慧。
盡、無生智。除五見及世俗正見。
餘意識相應有漏慧。 ^952a11

有見亦慧。謂除盡、無生智。
餘無漏慧，及五見、世俗正見。 ^952a13

有非見非慧。謂除前相。 ^952a14

諸智彼慧耶？
答：諸智皆是慧。有慧非智，謂無漏忍。 ^952a15

見攝智？智攝見耶？ ^952a16

答：應作四句。
有見非智攝。謂眼根及無漏忍。 ^952a17

有智非見攝。謂五識相應慧。
盡、無生智。除五見及世俗正見，餘意識相應有漏慧。 ^952a18

有見亦智攝。謂五見世俗正見。
除無漏忍及盡、無生智，餘無漏慧。 ^952a19

有非見亦非智攝。
謂除前相。 ^952a21

見攝慧？慧攝見耶？
答：應作四句。
有見非慧攝。謂眼根。 ^952a22

有慧非見攝。謂五識相應慧，盡、無生智。
除五見及世俗正見，餘意識相應有漏慧。 ^952a23

有見亦慧攝。謂五見世俗正見。
除盡、無生智，餘無漏慧。 ^952a25

有非見亦非慧攝。
謂除前相。
智攝慧？慧攝智耶？ ^952a26

答：慧攝智，非智攝慧。
不攝何等？謂無漏忍。 ^952a27

諸成就見，彼智耶？
答：如是。
設成就智，彼見耶？ ^952a28

答：如是。
諸成就見，彼慧耶？
答：如是。 ^952a29

設成就慧，彼見耶？
答：如是。
諸成就智，彼慧耶？ ^952b1

答：如是。
設成就慧，彼智耶？
答：如是。
諸見已斷、已遍知，彼智耶？ ^952b2

答：如是。
設智已斷、已遍知，彼見耶？ ^952b3

答：如是。
諸見已斷、已遍知，彼慧耶？
答：如是。 ^952b4

設慧已斷、已遍知，彼見耶？
答：如是。
諸智已斷、已遍知，彼慧耶？ ^952b5

答：如是。
設慧已斷、已遍知，彼智耶？ ^952b6

答：如是。
諸正見是擇法覺支耶？
答：應作四句。 ^952b7

有正見非擇法覺支。
謂世俗正見。
有擇法覺支非正見。
謂盡、無生智。 ^952b8

有正見亦擇法覺支。
謂除盡、無生智，餘無漏慧。 ^952b9

有非正見亦非擇法覺支。
謂除前相。 ^952b10

諸正智是擇法覺支耶？ ^952b11

答：應作四句。
有正智非擇法覺支。
謂世俗正智。 ^952b12

有擇法覺支非正智。
謂無漏忍。
有正智亦擇法覺支。
謂除無漏忍，餘無漏慧。 ^952b13

有非正智亦非擇法覺支。
謂除前相。 ^952b14

七覺支、八道支一一現在前時，幾覺支、幾道支現在前耶？ ^952b16

答：
若依未至定，念覺支現在前時： ^952b17

學——六覺支、八道支現在前。
無學——六覺支、九道支現在前。 ^952b18

若依初靜慮。念覺支現在前時： ^952b19

學——七覺支、八道支現在前。
無學——七覺支、九道支現在前。 ^952b20

若依靜慮中間。念覺支現在前時： ^952b21

學——六覺支、七道支現在前。
無學——六覺支、八道支現在前。 ^952b22

依第三、第四靜慮，亦爾。
若依第二靜慮。念覺支現在前時： ^952b23

學——七覺支、七道支現在前。
無學——七覺支、八道支現在前。 ^952b24

若依無色定。念覺支現在前時： ^952b25

學——六覺支、四道支現在前。
無學——六覺支、五道支現在前。 ^952b26

擇法、精進、輕安、定、捨覺支，正見、正精進、
正念、正定道支，亦爾。 ^952b27

若依初靜慮，喜覺支現在前時：
學——七覺支、八道支現在前。
無學——七覺支、九道支現在前。 ^952b29

若依第二靜慮。喜覺支現在前時：
學——七覺支、七道支現在前。
無學——七覺支、八道支現在前。 ^952c2

若依未至定，正思惟現在前時：
學——六覺支、八道支現在前。
無學——六覺支、九道支現在前。 ^952c4

若依初靜慮，正思惟現在前時： ^952c5

學——七覺支、八道支現在前。
無學——七覺支、九道支現在前。 ^952c6

若依未至定，正語現在前時： ^952c7

學——六覺支、八道支現在前。
無學——六覺支、九道支現在前。 ^952c8

若依初靜慮，正語現在前時： ^952c9

學——七覺支、八道支現在前。
無學——七覺支、九道支現在前。 ^952c10

若依靜慮中間，正語現在前時： ^952c11

學——六覺支、七道支現在前。
無學——六覺支、八道支現在前。 ^952c12

依第三、第四靜慮，亦爾。 ^952c13

若依第二靜慮，正語現在前時：
學——七覺支、七道支現在前。
無學——七覺支、八道支現在前。 ^952c14

正業、正命，亦爾。 ^952c16

諸法念覺支相應，彼法擇法覺支相應耶？
答：應作四句。 ^952c17

有法念相應非擇法。
謂擇法覺支。 ^952c18

有法擇法相應非念。
謂念覺支。
有法念相應亦擇法。
謂二相應法。 ^952c19

有法非念相應亦非擇法。
謂餘心心所法、色、無為、心不相應行。 ^952c20

如對擇法覺支；對精進、輕安、定、捨覺支，
正精進、正定，亦爾。 ^952c22

諸法念覺支相應，彼法喜覺支相應耶？ ^952c23

答：應作四句。
有法念相應非喜。
謂喜覺支，及喜不相應念覺支相應法。 ^952c24

有法喜相應非念。
謂喜覺支相應念。 ^952c25

有法念相應亦喜。
謂二相應法。 ^952c26

有法非念相應亦非喜。
謂喜不相應念覺支，及餘心心所法、色、
無為、心不相應行。 ^952c27

如對喜覺支；對正見、正思惟，亦爾。 ^952c29

諸法念覺支相應，彼法正念相應耶？
答：如是。 ^953a1

諸法正念相應，彼法念覺支相應耶？
答：如是。 ^953a2

諸法擇法覺支相應，彼法精進覺支相應耶？ ^953a3

答：應作四句。
有法擇法相應非精進。
謂精進覺支。 ^953a4

有法精進相應非擇法。
謂擇法覺支。 ^953a5

有法擇法相應亦精進。
謂二相應法。
有法非擇法相應亦非精進。
謂餘心心所法、色、無為、心不相應行。 ^953a6

如對精進覺支；對輕安、定、捨覺支，正精進、
正念、正定，亦爾。 ^953a8

諸法擇法覺支相應，彼法喜覺支相應耶？ ^953a9

答：應作四句。
有法擇法相應非喜。
謂喜覺支，及喜不相應擇法覺支相應法。 ^953a10

有法喜相應非擇法。
謂喜覺支相應擇法。 ^953a12

有法擇法相應亦喜。
謂二相應法。 ^953a13

有法非擇法相應亦非喜。
謂喜不相應擇法覺支，及餘心心所法、
色、無為、心不相應行。 ^953a14

如對喜覺支；對正思惟，亦爾。 ^953a15

諸法擇法覺支相應，彼法正見相應耶？ ^953a16

答：諸法正見相應，亦擇法相應。 ^953a17

有法擇法相應，非正見相應。
謂正見所不攝擇法覺支相應法。 ^953a18

諸法精進覺支相應，彼法喜覺支相應耶？ ^953a19

答：應作四句。
有法精進相應非喜。
謂喜覺支，及喜不相應精進覺支相應法。 ^953a20

有喜相應非精進。
謂喜覺支相應精進。 ^953a22

有法精進相應亦喜。
謂二相應法。
有法非精進相應亦非喜。
謂喜不相應精進覺支，及餘心心所法、
色、無為、心不相應行。 ^953a23

如對喜覺支；對正見、正思惟，亦爾。 ^953a25

諸法精進覺支相應，彼法輕安覺支相應耶？ ^953a26

答：應作四句。
有法精進相應非輕安。
謂輕安覺支。 ^953a27

有法輕安相應非精進。
謂精進覺支。 ^953a28

有法精進相應亦輕安。
謂二相應法。 ^953a29

有法非精進相應亦非輕安。
謂餘心心所法、色、無為、心不相應行。 ^953b1

如對輕安覺支。對定、捨覺支，正念、正定，亦爾。 ^953b2

諸法精進覺支相應，彼法正精進相應耶？ ^953b3

答：如是。
設法正精進相應，彼法精進覺支相應耶？ ^953b4

答：如是。 ^953b5

諸法喜覺支相應，彼法輕安覺支相應耶？ ^953b6

答：應作四句。
有法喜相應非輕安。
謂喜相應輕安覺支。 ^953b7

有法輕安相應非喜。
謂喜覺支，及喜不相應輕安覺支相應法。 ^953b8

有法喜相應亦輕安。
謂二相應法。 ^953b9

有法非喜相應亦非輕安。
謂喜不相應輕安覺支，及餘心心所法、
色、無為、心不相應行。 ^953b10

如對輕安覺支；對定、捨覺支，正精進、正念、
正定，亦爾。 ^953b12

諸法喜覺支相應，彼法正見相應耶？ ^953b13

答：應作四句。
有法喜相應非正見。
謂喜覺支相應正見，及正見不相應喜覺支相應法。 ^953b14

有法正見相應非喜。
謂正見相應喜覺支，及喜覺支不相應正見相應法。 ^953b16

有法喜相應亦正見。
謂二相應法。 ^953b17

有法非喜相應亦非正見。
謂喜覺支不相應正見，正見不相應喜覺支，
及餘心心所法、色、無為、心不相應行。 ^953b18

如對正見；對正思惟，亦爾。
諸法輕安覺支相應，彼法定覺支相應耶？ ^953b21

答：應作四句。
有法輕安相應非定。
謂定覺支。 ^953b22

有法定相應非輕安。
謂輕安覺支。 ^953b23

有法輕安相應亦定。
謂二相應法。 ^953b24

有法非輕安相應亦非定。
謂餘心心所法、色、無為、心不相應行。 ^953b25

如對定覺支；對捨覺支、正精進、正念、正定，亦爾。 ^953b26

諸法輕安覺支相應，彼法正見相應耶？ ^953b27

答：應作四句。
有法輕安相應非正見。
謂正見，及正見不相應輕安覺支相應法。 ^953b28

有法正見相應非輕安。
謂正見相應輕安覺支。 ^953c1

有法輕安相應亦正見。
謂二相應法。 ^953c2

有法非輕安相應亦非正見。
謂正見不相應輕安覺支，及餘心心所法、
色、無為、心不相應行。 ^953c3

如對正見；對正思惟，亦爾。
諸法定覺支相應，彼法捨覺支相應耶？ ^953c5

答：應作四句。 ^953c6

有法定相應非捨。
謂捨覺支。
有法捨相應非定。
謂定覺支。 ^953c7

有定相應亦捨。謂二相應法。 ^953c8

有法非定相應亦非捨。
謂餘心心所法、色、無為、心不相應行。 ^953c9

如對捨覺支；對正精進、正念，亦爾。 ^953c10

諸法定覺支相應，彼法正見相應耶？ ^953c11

答：應作四句。
有法定相應非正見。
謂正見，及正見不相應定覺支相應法。 ^953c12

有法正見相應非定。
謂正見相應定覺支。 ^953c13

有法定相應亦正見。
謂二相應法。 ^953c14

有法非定相應亦非正見。
謂正見不相應定覺支，及餘心心所法、
色、無為、心不相應行。 ^953c15

如對正見；對正思惟，亦爾。
諸法定覺支相應，彼法正定相應耶？ ^953c17

答：如是。
設法正定相應，彼法定覺支相應耶？ ^953c18

答：如是。
諸法捨覺支相應，彼法正見相應耶？ ^953c19

答：應作四句。 ^953c20

有法捨相應非正見。
謂正見，及正見不相應捨覺支相應法。 ^953c21

有法正見相應非捨。
謂正見相應捨覺支。 ^953c22

有法捨相應亦正見。
謂二相應法。 ^953c23

有法非捨相應亦非正見。
謂正見不相應捨覺支，及餘心心所法、
色、無為、心不相應行。 ^953c24

如對正見；對正思惟，亦爾。
諸法捨覺支相應，彼法正精進相應耶？ ^953c26

答：應作四句。
有法捨相應非正精進。
謂正精進。 ^953c27

有法正精進相應非捨。
謂捨覺支。 ^953c28

有法捨相應亦正精進。
謂二相應法。 ^953c29

有法非捨相應亦非正精進。
謂餘心、心所法、色、無為、心不相應行。 ^954a1

如對正精進；對正念、正定，亦爾。 ^954a2

諸法正見相應，彼法正思惟相應耶？ ^954a3

答：應作四句。
有法正見相應非正思惟。
謂正見相應正思惟，及正思惟不相應正見相應法。 ^954a4

有法正思惟相應非正見。
謂正思惟相應正見，及正見不相應正思惟相應法。 ^954a6

有法正見相應亦正思惟。
謂二相應法。
有法非正見相應亦非正思惟。
謂正見不相應正思惟，正思惟不相應正見，
及餘心心所法、色、無為、心不相應行。 ^954a8

諸法正見相應，彼法正精進相應耶？ ^954a11

答：應作四句。
有法正見相應非正精進。
謂正見相應正精進。 ^954a12

有法正精進相應非正見。
謂正見，及正見不相應正精進相應法。 ^954a13

有法正見相應亦正精進。
謂二相應法。
有法非正見相應亦非正精進。
謂正見不相應正精進，及餘心心所法、
色、無為、心不相應行。 ^954a15

如對正精進；對正念、正定，亦爾。
諸法正思惟相應，彼法正精進相應耶？ ^954a18

答：應作四句。
有法正思惟相應非正精進。
謂正思惟相應正精進。 ^954a19

有法正精進相應非正思惟。
謂正思惟，及正思惟不相應正精進相應法。 ^954a21

有法正思惟相應亦正精進。
謂二相應法。 ^954a22

有非正思惟相應亦非正精進。
謂正思惟不相應正精進，及餘心心所法、
色、無為、心不相應行。 ^954a23

如對正精進；對正念、正定，亦爾。 ^954a25

諸法正精進相應，彼法正念相應耶？ ^954a26

答：應作四句。
有法正精進相應非正念。
謂正念。 ^954a27

有法正念相應非正精進。
謂正精進。 ^954a28

有法正精進相應亦正念。
謂二相應法。 ^954a29

有法非正精進相應亦非正念。
謂餘心心所法、色、無為、心不相應行。 ^954b1

如對正念；對正定，亦爾。 ^954b2

諸法正念相應，彼法正定相應耶？
答：應作四句。 ^954b3

有法正念相應非正定。
謂正定。
有法正定相應非正念。
謂正念。 ^954b4

有法正念相應亦正定。
謂二相應法。 ^954b5

有法非正念相應亦非正定。
謂餘心心所法、色、無為、心不相應行。 ^954b6

云何世俗正見？
答：意識相應善有漏慧。
云何世俗正智？ ^954b8

答：五識相應善慧，及意識相應善有漏慧。 ^954b9

諸世俗正見，是世俗正智耶？
答：諸世俗正見是世俗正智。 ^954b10

有世俗正智非世俗正見。
謂五識相應善慧。 ^954b11

世俗正見攝世俗正智？
世俗正智攝世俗正見耶？ ^954b12

答：世俗正智攝世俗正見，非世俗正見攝世俗正智。
不攝何等？謂五識相應善慧。 ^954b13

諸成就世俗正見，彼世俗正智耶？ ^954b15

答：如是。
設成就世俗正智，彼世俗正見耶？ ^954b16

答：如是。
諸世俗正見已斷、已遍知，彼世俗正智耶？ ^954b17

答：如是。
設世俗正智已斷、已遍知，彼世俗正見耶？ ^954b18

答：如是。 ^954b19

云何無漏見？
答：除盡、無生智，餘無漏慧。
云何無漏智？ ^954b20

答：除無漏忍，餘無漏慧。
諸無漏見是無漏智耶？ ^954b21

答：應作四句。
有無漏見非無漏智。
謂無漏忍。 ^954b22

有無漏智非無漏見。
謂盡、無生智。 ^954b23

有無漏見亦無漏智。
謂除無漏忍，盡、無生智，餘無漏慧。 ^954b24

有非無漏見亦非無漏智。
謂除前相。 ^954b25

無漏見攝無漏智？
無漏智攝無漏見耶？
答：應作四句。 ^954b26

有無漏見非無漏智攝。
謂無漏忍。 ^954b27

有無漏智非無漏見攝。
謂盡、無生智。
有無漏見亦無漏智攝。
謂除無漏忍，盡、無生智，餘無漏慧。 ^954b28

有非無漏見亦非無漏智攝。
謂除前相。 ^954c1

諸成就無漏見，彼無漏智耶？
答：諸成就無漏智亦無漏見。
有成就無漏見非無漏智，謂苦法智忍現在前時。
other:: 
##  2 五種納息
智蘊第三中五種納息第二
　　邪正見智五　左慧學等三
　　梵忍五惡見　此章願具說 ^954c2

云何邪見？
答：若不安立，則五見皆名邪見。
若安立，則唯：無施與、無愛樂、無祠祀、無妙行、
無惡行、無妙惡行業果異熟等見，名邪見。 ^954c8

云何邪智？ ^954c10

答：六識相應染污慧。
諸邪見是邪智耶？ ^954c11

答：諸邪見是邪智。
有邪智非邪見。謂五識相應染污慧，及除五見，餘意識相應染污慧。 ^954c12

邪見攝邪智？邪智攝邪見耶？
答：邪智攝邪見。非邪見攝邪智。
不攝何等？謂五識相應染污慧，及除五見，餘意識相應染污慧。 ^954c14

諸成就邪見，彼邪智耶？ ^954c16

答：諸成就邪見亦邪智。
有成就邪智非邪見，謂學見迹。 ^954c17

諸邪見已斷、已遍知，彼邪智耶？ ^954c18

答：諸邪智已斷、已遍知，亦邪見。
有邪見已斷、已遍知，非邪智。
謂學見迹。 ^954c19

云何正見？
答：盡、無生智所不攝意識相應善慧。 ^954c21

云何正智？
答：五識相應善慧，及無漏忍所不攝意識相應善慧。 ^954c22

諸正見是正智耶？
答：應作四句。 ^954c23

有正見非正智。謂無漏忍。
有正智非正見。謂五識相應善慧，及盡、無生智。 ^954c24

有正見亦正智。謂無漏忍，及盡、無生智所不攝意識相應善慧。 ^954c25

有非正見亦非正智。
謂除前相。
正見攝正智？正智攝正見耶？ ^954c27

答：應作四句。
有正見非正智攝。
謂無漏忍。 ^954c28

有正智非正見攝。
謂五識相應善慧，及盡、無生智。 ^954c29

有正見亦正智攝。
謂無漏忍。盡、無生智所不攝意識相應善慧。 ^955a1

有非正見亦非正智攝。
謂除前相。
諸成就正見，彼正智耶？ ^955a3

答：如是。
設成就正智，彼正見耶？ ^955a4

答：如是。
諸正見已斷、已遍知，彼正智耶？ ^955a5

答：如是。
設正智已斷、已遍知，彼正見耶？
答：如是。 ^955a6

諸左慧皆是結耶？
答：應作四句。
有左慧非結。謂除二結，餘染污慧。 ^955a7

有結非左慧。謂七結。 ^955a8

有左慧亦結。謂二結。
有非左慧亦非結。
謂除前相。 ^955a9

云何學見？
答：學慧。
云何學智？
答：學八智。
云何學慧？ ^955a11

答：學見、學智，總名學慧。
諸學見是學智耶？ ^955a12

答：諸學智亦學見。
有學見非學智，謂無漏忍。 ^955a13

諸學見是學慧耶？
答：如是。
設學慧，是學見耶？ ^955a14

答：如是。
諸學智是學慧耶？
答：諸學智亦學慧。
有學慧非學智，謂無漏忍。 ^955a15

學見攝學智？學智攝學見耶？ ^955a16

答：學見攝學智，非學智攝學見。
不攝何等？謂無漏忍。 ^955a17

學見攝學慧？學慧攝學見耶？ ^955a18

答：展轉相攝。
學智攝學慧？學慧攝學智耶？ ^955a19

答：學慧攝學智，非學智攝學慧。
不攝何等？謂無漏忍。 ^955a20

諸成就學見，彼學智耶？
答：諸成就學智亦學見。
有成就學見非學智，謂苦法智忍現在前時。 ^955a21

諸成就學見，彼學慧耶？ ^955a23

答：如是。
設成就學慧，彼學見耶？
答：如是。
諸成就學智，彼學慧耶？ ^955a24

答：諸成就學智亦學慧。
有成就學慧非學智，謂苦法智忍現在前時。 ^955a25

云何無學見？
答：盡、無生智所不攝無學慧。 ^955a27

云何無學智？
答：無學八智。
云何無學慧？ ^955a28

答：無學見、無學智，總名無學慧。
諸無學見是無學智耶？ ^955a29

答：諸無學見亦無學智。
有無學智非無學見，謂盡、無生智。 ^955b1

諸無學見是無學慧耶？ ^955b2

答：諸無學見亦無學慧。
有無學慧非無學見。
謂盡、無生智。 ^955b3

諸無學智是無學慧耶？ ^955b4

答：如是。
設無學慧，是無學智耶？
答：如是。
無學見攝無學智？
無學智攝無學見耶？ ^955b5

答：無學智攝無學見，非無學見攝無學智。
不攝何等？謂盡、無生智。 ^955b6

無學見攝無學慧？
無學慧攝無學見耶？ ^955b8

答：無學慧攝無學見，非無學見攝無學慧。
不攝何等？謂盡、無生智。 ^955b9

無學智攝無學慧？
無學慧攝無學智耶？ ^955b10

答：展轉相攝。
諸成就無學見，彼無學智耶？ ^955b11

答：如是。
設成就無學智，彼無學見耶？ ^955b12

答：如是。
諸成就無學見，彼無學慧耶？ ^955b13

答：如是。
設成就無學慧，彼無學見耶？
答：如是。 ^955b14

諸成就無學智，彼無學慧耶？
答：如是。
設成就無學慧，彼無學智耶？ ^955b15

答：如是。
云何非學非無學見？ ^955b16

答：眼根、五見、世俗正見。
云何非學非無學智？ ^955b17

答：五識相應慧，及意識相應有漏慧。 ^955b18

云何非學非無學慧？
答：五識相應慧，及意識相應有漏慧。 ^955b19

諸非學非無學見是非學非無學智耶？ ^955b20

答：應作四句。
有非學非無學見非非學非無學智。
謂眼根。 ^955b21

有非學非無學智非非學非無學見。
謂五識相應慧，及除五見、世俗正見，餘意識相應有漏慧。 ^955b22

有非學非無學見亦非學非無學智。
謂五見、世俗正見。 ^955b24

有非非學非無學見亦非非學非無學智。
謂除前相。 ^955b25

諸非學非無學見是非學非無學慧耶？
答：應作四句。 ^955b27

有非學非無學見非非學非無學慧。
謂眼根。 ^955b28

有非學非無學慧非非學非無學見。
謂五識相應慧，及除五見、世俗正見。
餘意識相應有漏慧。 ^955b29

有非學非無學見亦非學非無學慧。
謂五見、世俗正見。 ^955c2

有非非學非無學見亦非非學非無學慧。
謂除前相。 ^955c3

諸非學非無學智是非學非無學慧耶？ ^955c4

答：如是。
設非學非無學慧，是非學非無學智耶？ ^955c5

答：如是。
非學非無學見攝非學非無學智？
非學非無學智攝非學非無學見耶？ ^955c6

答：應作四句。
有非學非無學見非非學非無學智攝。
謂眼根。 ^955c8

有非學非無學智非非學非無學見攝。
謂五識相應慧，及除五見、世俗正見。
餘意識相應有漏慧。 ^955c9

有非學非無學見亦非學非無學智攝。
謂五見、世俗正見。 ^955c12

有非非學非無學見亦非非學非無學智攝。
謂除前相。 ^955c13

非學非無學見攝非學非無學慧？
非學非無學慧攝非學非無學見耶？ ^955c14

答：應作四句。
有非學非無學見非非學非無學慧攝。
謂眼根。 ^955c16

有非學非無學慧非非學非無學見攝。
謂五識相應慧，及除五見、世俗正見。
餘意識相應有漏慧。 ^955c17

有非學非無學見亦非學非無學慧攝。
謂五見、世俗正見。 ^955c19

有非非學非無學見亦非非學非無學慧攝。
謂除前相。 ^955c20

非學非無學智攝非學非無學慧？
非學非無學慧攝非學非無學智耶？ ^955c22

答：展轉相攝。 ^955c23

諸成就非學非無學見。
彼非學非無學智耶？ ^955c24

答：如是。
設成就非學非無學智。
彼非學。非無學見耶？ ^955c25

答：如是。
諸成就非學非無學見，彼非學非無學慧耶？ ^955c26

答：如是。
設成就非學非無學慧，彼非學非無學見耶？ ^955c27

答：如是。
諸成就非學非無學智，彼非學非無學慧耶？ ^955c28

答：如是。 ^955c29

設成就非學非無學慧，彼非學非無學智耶？ ^956a1

答：如是。
諸非學非無學見已斷、已遍知，彼非學非無學智耶？ ^956a2

答：如是。
設非學非無學智已斷、已遍知，彼非學非無學見耶？ ^956a3

答：如是。 ^956a4

諸非學非無學見已斷、已遍知，彼非學非無學慧耶？ ^956a5

答：如是。
設非學非無學慧已斷、已遍知，彼非學非無學見耶？ ^956a6

答：如是。
諸非學非無學智已斷、已遍知，彼非學非無學慧耶？ ^956a7

答：如是。 ^956a8

設非學非無學慧已斷、已遍知，彼非學非無學智耶？ ^956a9

答：如是。 ^956a10

如大梵天作如是說：「我是梵，是大梵，得自在。
我於世間，能造化、能出生，是彼父。」
此於五見，何見攝？
見何諦，斷此見耶？ ^956a11

答：「我是梵，是大梵，得自在」者，取劣法為勝。
見取攝。見苦所斷。 ^956a13

「我於世間能造化、能出生，是彼父」者，非因計因。
戒禁取攝。見苦所斷。 ^956a15

如梵眾天作如是說：「此是梵。
是大梵。得自在。此於世間。
能造化。能出生。是我等父。」
此於五見，何見攝？
見何諦，斷此見耶？ ^956a16

答：「此是梵，是大梵，得自在」者，取劣法為勝。
見取攝。見苦所斷。 ^956a19

「此於世間，能造化、能出生，是我等父」者，非因計因。
戒禁取攝。見苦所斷。 ^956a20

諸起此見：「我一切忍。」
此於五見，何見攝？
見何諦，斷此見耶？ ^956a22

答：邊執見中，常見攝。
見苦所斷。 ^956a23

諸起此見：「我一切不忍。」
此於五見，何見攝？
見何諦，斷此見耶？ ^956a24

答：邊執見中，斷見攝。
見苦所斷。 ^956a25

諸起此見：「我一分忍，一分不忍。」
此於五見，何見攝？
見何諦，斷此見耶？ ^956a26

答：一分忍者。邊執見中，常見攝。
一分不忍者。邊執見中，斷見攝。
俱見苦所斷。 ^956a28

諸起此見：「有阿羅漢天魔所嬈，漏失不淨。」
此於五見，何見攝？
見何諦，斷此見耶？ ^956b1

答：非因計因。戒禁取攝。
見苦所斷。 ^956b2

諸起此見：「有阿羅漢於自解脫，猶有無知。」
此於五見，何見攝？
見何諦，斷此見耶？ ^956b3

答：諸阿羅漢無漏智見。
邪見攝。見道所斷。 ^956b5

諸起此見：「有阿羅漢於自解脫，猶有疑惑。」
此於五見，何見攝？
見何諦，斷此見耶？ ^956b6

答：諸阿羅漢越度疑惑。
邪見攝。見道所斷。 ^956b8

諸起此見：「有阿羅漢但由他度。」
此於五見，何見攝？
見何諦，斷此見耶？ ^956b9

答：諸阿羅漢無障、無背，現量慧眼，身證自在。
邪見攝。見道所斷。 ^956b10

諸起此見：「道及道支，苦言所召。」
此於五見，何見攝？
見何諦，斷此見耶？ ^956b12

答：非因計因。戒禁取攝。
見苦所斷。說一切有部發智論卷第七
 ^956b14
