
jing:: 大方廣佛花嚴經入法界品頓證毘盧遮那法身字輪瑜伽儀軌
夫欲頓入一乘修習毘盧遮那如來法身觀者，
先應發起普賢菩薩微妙行願，復應以三密加持身心，則能悟入文殊師利大智慧海。
然修行者最初於空閑處攝念安心，閉目端身結跏趺坐，
運心普緣無邊剎海，諦觀三世一切如來遍於一一佛菩薩前，
慇勤恭敬禮拜旋遶，又以種種供具雲海奉獻如是等一切眾聖。
廣大供養已，復應觀自心，心本不生，自性成就，光明遍照猶如虛空。
復應深起悲念，哀愍眾生不悟自心、輪迴諸趣，
我當普化拔濟，令其開悟盡無有餘。
復應觀察自心、諸眾生心及諸佛心本無有異，
平等一相成大菩提心，瑩徹清涼廓然周遍，
圓明皎潔成大月輪，量等虛空無有邊際。
復應於月輪內右旋布列四十二梵字，
悉皆金色放大光明，照徹十方分明顯現。
一一光中見無量剎海，有無量諸佛，有無量眾前後圍遶，
坐菩提場成等正覺，智入三際身遍十方，
轉大法輪度脫群品，悉令現證無住涅槃。
復應悟入般若波羅蜜四十二字門，了一切法皆無所得，
能觀正智、所觀法界悉皆平等無異無別。
修瑜伽者若能與是旋陀羅尼觀行相應，
即能現證毘盧遮那如來智身，於諸法中得無障礙。
other:: 圓明字輪 ^709b7

 [fg_../figures/T/T19p0709_01.gif] ^709c2

四十二字頌曰： ^709c14

阿囉跛左曩攞娜麼拏灑嚩#CB00714;
〔上〕野瑟吒迦〔上〕娑〔上〕莽誐他惹娑嚩〔二合〕
馱捨佉〔上〕訖灑〔二合〕娑#CB00714;孃
〔上〕囉他婆〔去〕縒娑麼〔二合〕訶嚩〔二合〕哆娑
〔二合〕伽〔上〕姹〔上〕儜〔上〕頗娑迦〔二合〕野娑室左吒
〔上〕荼〔去〕大方廣佛花嚴經入法界品四十二字觀門
 ^709c15
