梁京寺記
author:: 闕名
other:: 
# 小莊嚴寺
小莊嚴寺
梁小莊嚴寺。在建業定陰里。
本是晉零陵王廟地。
天監六年度禪師起造。
時有邵文立者。世以烹屠為業。
嘗欲殺一鹿。鹿跪而流淚。
以為不祥。鹿懷一麑。
尋當產育。就庖哀切。
同被刳割。因斯患疾。
眉鬚皆落。身瘡並壞。
後乃深起悔責求道。
度禪師發大誓願。
罄捨家資迴買此地。
為立伽藍。
other:: 
# 同泰寺
同泰寺 ^1024a20

梁武帝改年號大同。
起同泰寺。在臺城內。
窮竭帑藏。造大佛閣七層。
為火所焚。武帝捨身施財。
以祈佛福。自大通以後。
無年不幸。
other:: 
# 興國禪寺
興國禪寺 ^1024a28

梁武帝天監十三年。
以錢二十萬。易定林前前岡獨龍阜。
以葬誌公。永定公主以湯沐之資。
造浮圖五級於其上。
十四年。即塔前建開善寺。
other:: 
# 昇元寺
昇元寺 ^1024b3

昇元寺即瓦棺寺也。
在城西隅瞰江面。
後踞崇岡最為古跡。
累經兵火。略無彷彿。
李王時昇元閣猶在。
乃梁朝故物。
other:: 
# 大愛敬寺
大愛敬寺 ^1024b8

梁武帝普通元年造。
在蔣山之北高峯上。
other:: 
# 法寶寺
法寶寺 ^1024b12

梁同泰寺基之半也。
建康剎錄。梁武帝大通元年。
創同泰寺。寺處宮後。
別開一門。名大通門。
帝晨夕講議。多遊此門。
other:: 
# 法光寺
法光寺 ^1024b14

即梁之蕭帝寺。舊傳。
天監十三年造。元絳寺記云。
不知從昔之名。故後人以帝氏目之。
other:: 
# 寶林寺
寶林寺 ^1024b18

梁天監中。武帝與寶公。
同遊此山。見林巒殊勝。
命建精藍。
other:: 
# 長于寺
長于寺 ^1024b21

建康南五里有山岡。
其間平地。庶民雜居。
有大長于．小長于．東長于．並是地名。
小長于在瓦棺寺南。
巷西頭出大江。梁初起長于寺。
 ^1024b24
