
other:: 根本說一切有部苾芻尼毘奈耶卷第十九
translator:: 三藏法師義淨奉　制譯
other:: 
##  125 經宿與欲學處
經宿與欲學處第一百二十五
緣處同前。時吐羅難陀尼，僧伽有急要事，
苾芻尼眾悉皆同集，告吐羅尼曰：「聖者！
尼眾皆集，可見赴眾。」
吐羅尼曰：「我已如法與欲，所為隨作。」
復於明日尼眾須集，吐羅尼不往眾中授事。
尼言：「聖者！宜可與欲。」
吐羅尼曰：「我已昨日如法與欲。」
尼曰：「經宿與欲可得成耶？」
答曰：「欲可朽爛而不成乎？」
尼白苾芻，苾芻白佛，佛問訶責，廣說乃至
「應如是說： ^1008b22

「若復苾芻尼，經宿與欲者，波逸底迦。」 ^1008c1

尼謂吐羅難陀，或復餘尼。
經宿者，謂是經夜。
與欲者，謂說意樂。
釋罪相等，餘說如前。
other:: 
##  126 求教授學處
求教授學處第一百二十六 ^1008c2

緣處同前。時吐羅難陀尼與眾多尼伴遊行人間，至一聚落。
彼有住處即求居止，憶知今日是十五日應為長淨。
餘尼告言：「聖者！來共往僧寺求教授人。」
吐羅尼曰：「我閑三藏豈可不知，更別求他以為教授，
此事應作此不應作，我皆明了，無勞往請！」
尼白苾芻，苾芻白佛。
佛問訶責，廣說乃至「制其學處，應如是說： ^1008c5

「若復苾芻尼，半月半月應求教授。
若不求者，波逸底迦。」 ^1008c12

尼謂吐羅難陀，或復餘尼。
半月半月者，謂每月黑白十五日。
應求教授者，謂應求教授人。
若不求者，謂不往請。
釋罪相等，廣說如前。
other:: 
##  127 無苾芻處作長淨學處
無苾芻處作長淨學處第一百二十七 ^1008c14

緣處同前。時吐羅難陀尼與眾多尼伴遊行人間至一村中，
村外有尼住處。其日是十五日長淨日，
餘尼語吐羅難陀曰：「聖者！
如世尊說：『苾芻尼不應無苾芻處而為長淨。』
可來共往大僧寺中。」
吐羅尼曰：「我閑三藏豈可不知長淨法耶？
何勞更往欲為請問！」
尼白苾芻，苾芻白佛。
佛問訶責，廣說乃至「制其學處，應如是說： ^1008c18

「若復苾芻尼，無苾芻處作長淨者，波逸底迦。」 ^1008c26

尼謂吐羅難陀，或復餘尼。
無苾芻處者，謂無大僧。
作長淨者，謂說波羅底木叉戒經。
釋罪相等，廣說如前。
other:: 
##  128 無苾芻處作安居學處
無苾芻處作安居學處第一百二十八 ^1008c27

緣處同前。時吐羅難陀與尼伴遊行至一聚落。
此有長者大富多財，供給尼眾為造住處，
彼見尼眾遂前禮敬，告言：「聖者！
可於此住而作安居。」
諸人聞已欲於此住，有尼報言：「聖者！
如世尊說：『諸苾芻尼不應於無苾芻處作安居。』
可共同往近大僧處。」
吐羅尼曰：「我閑三藏，豈可不知安居法耶？
何勞復往於苾芻處！」
諸尼受語。安居過竟，尼白苾芻，苾芻白佛。
佛問訶責，廣說乃至「制其學處，應如是說： ^1009a2

「若復苾芻尼，無苾芻處作安居者，波逸底迦。」 ^1009a11

尼謂吐羅難陀，或復餘尼。
無苾芻處者，義如上說。
作安居者，謂三月夏安居。
釋罪相等，廣說如前。
other:: 
##  129 不於二部眾三事作隨意學處
不於二部眾三事作隨意學處第一百二十九 ^1009a12

緣處同前。時諸苾芻尼夏安居了，於十五日欲作隨意事。
餘尼語吐羅難陀曰：「聖者！
可來往僧寺中作隨意事。」
答曰：「但於此作，何勞往耶？」
尼曰：「如世尊說：『苾芻尼應於二部眾中說三事作隨意，謂見聞疑。』」
吐羅尼曰：「我是三藏善能問答，豈可不知作隨意事更往二部眾中耶？」
尼白苾芻，苾芻白佛。
佛問訶責，廣說乃至「制其學處，應如是說： ^1009a17

「若復苾芻尼安居了，不於二部眾中以三事作隨意者，波逸底迦。」 ^1009a25

尼謂吐羅難陀，或復餘尼。
安居了者，謂三月安居竟。
不於二部眾中者，謂不於僧尼眾內以三事見聞疑作隨意，
餘說如前。
other:: 
##  130 責眾學處
責眾學處第一百三十 ^1009a27

緣處同前。時吐羅難陀尼說種種言詞訶責尼眾，
作邪命事共相誘引，語餘尼言：「汝是愚癡無有善巧，
不知何者應與應作，不閑眾務。」
諸尼諫言：「聖者！豈合如是說訶責言。」
吐羅尼曰：「合與不合我己說竟。」
尼白苾芻，苾芻白佛。
佛問訶責廣說。乃至「制其學處，應如是說： ^1009b2

「若復苾芻尼，訶責眾者，波逸底迦。」 ^1009b9

尼謂窣吐羅難陀，或復餘尼。
訶責眾者，謂訶僧伽。
餘說如前。 ^1009b10

第十四攝頌曰：
　　罵眾五種慳、讚家寺食法、
　　更食給孩子、洗裙令浣衣。
other:: 
##  131 罵眾學處
罵眾學處第一百三十一 ^1009b12

緣處同前。時吐羅難陀尼懷瞋罵眾云：
「汝不能自活故求剃髮，貧寒出家罪惡種族，
聖法無分，有賊住心 #CB01784;惑他人，
實非清淨、是破戒者。」
餘尼告言：「聖者！何故懷瞋說斯鄙語？」
吐羅尼曰：「我生釋種族姓尊高，法合訶罵；汝等不知是何族姓？」
但聞訶罵默合忍受。
尼白苾芻，苾芻白佛。
佛問訶責，廣說乃至「制其學處，應如是說： ^1009b16

「若復苾芻尼，罵眾者，波逸底迦。」 ^1009b24

尼謂窣吐羅難陀，或復餘尼。
罵眾者，出惡言詞。
釋罪相等，廣亦同前。
other:: 
##  132 見他讚譽起嫉妒心學處
見他讚譽起嫉妬心學處第一百三十二 ^1009b25

緣處同前。時婆羅門長者居士讚歎大世主喬答彌尼、
蓮花色尼、法與尼、瘦喬答彌此等諸尼，談其德行若妙高山。
吐羅尼見便即譏嫉。
諸尼報言：「聖者何故作斯譏謗？」
吐羅尼曰：「我是釋迦種族出家，妙閑三藏為大法師，
所有論難問答無滯，合歎我德返讚餘人。」
諸尼曰：「聖者！何須歎德？」
報言：「彼無種族妄談說者自招大過。」
諸尼曰：「何以慳嫉不耐他榮？」
尼白苾芻，苾芻白佛。
佛問訶責，廣說乃至「制其學處，應如是說： ^1009b28

「若復苾芻尼，見讚歎他起慳嫉心者，波逸底迦。」 ^1009c8

尼謂吐羅難陀，或復餘尼。
讚歎他起慳嫉心者，謂慳他戒德。
釋罪相等，廣說如前。
other:: 
##  133 於家慳學處
於家慳學處第一百三十三 ^1009c10

緣處同前。時諸苾芻尼因行乞食入大富信心家，皆施清淨上妙飲食。
既得食已速還本寺。
吐羅尼見問言：「汝等誰家得此精食？」
苾芻尼具陳得處。
吐羅尼譏嫌訶責：「某家應去，某舍不應去，某宅不應入。」
諸尼言：「聖者！何故慳此多家？」
報曰：「何過？我是門師，勿彼疲勞，令失敬信。」
尼白苾芻，苾芻白佛。
佛問訶責，廣說乃至「制其學處，應如是說： ^1009c13

「若復苾芻尼，於家慳者，波逸底迦。」 ^1009c21

尼謂吐羅難陀，或復餘尼。
於家慳者，謂慳他舍。
釋罪相等，廣說如前。
other:: 
##  134 於寺慳學處
於寺慳學處第一百三十四 ^1009c22

緣處同前。時吐羅難陀尼作一尼寺，於重棚上有尼居住，於上行時有大聲響。
吐羅尼聞便起瞋嫌：「何處得有無賴之物，行如雌象脚蹋作聲？
由無教授。」諸尼白言：「聖者！
何意慳寺出此麁言。」
答曰：「我瞋何過？我造寺來，手足皴裂身體勞倦，種種艱辛所以慳惜。」
尼白苾芻，苾芻白佛。
佛問訶責，廣說乃至「制其學處，應如是說： ^1009c25

「若復苾芻尼，於寺慳者，波逸底迦。」 ^1010a4

尼謂吐羅難陀，或復餘尼。
於寺慳者，謂慳僧尼住處。
釋罪相等，廣說如前。
other:: 
##  135 於利養飲食慳學處
於利養飲食慳學處第一百三十五 ^1010a5

緣處同前。時諸苾芻尼，於小食時著衣持鉢次第乞食，乞已還寺。
時吐羅尼貪多食故，初夜後夜不能眠睡，久而方臥。
每於日出尼乞食迴入寺之時，吐羅尼見即作是念：
「今此諸尼乞食極早，我今與彼無可言說，宜作方便先行乞食令彼後至。」
因教誡時語言：「汝等盜他飲食，於其長夜不能眠睡，
唯念飲食不思法義，不事親教師、不恭敬佛、不塗壇地讚歎諷誦。
唯知早起持鉢行乞，是何法式？」
尼聞答曰：「聖者！所說斯為甚善。」
不敢早乞。時吐羅尼，即於他日天纔明已，著衣持鉢入城乞食。
時有婆羅門，取良吉相欲往他方，正出城去，
門首相見情生忿怒，即相羅頓被他苦打。
尼白苾芻，苾芻白佛。
佛問訶責，廣說乃至「制其學處，應如是說： ^1010a8

「若復苾芻尼，於利養飲食慳者，波逸底迦。」 ^1010a23

尼謂吐羅難陀，或復餘尼。
於利養飲食慳者，謂惜他施物。
釋罪相等，廣說如前。 ^1010a24

時諸苾芻咸皆有疑，請世尊曰：「大德！
觀察吐羅難陀尼為慳他利養飲食，自貪心故被婆羅門苦打。」
佛告諸苾芻：「此尼非但今生以貪心故被他苦打，往昔之時亦復如是。
汝等諦聽！乃往古昔有大鸜鵒鳥，見烏麻車在路首翻側，餘鸜鵒欲來取食。
大鸜鵒告曰：『勿於道邊，拾此烏麻。
時將欲暮，必有車乘鞍馬象畜於此而過，蹈殺汝等。』
餘鳥答言：『如仁所說。』
咸悉散飛。既教他已，夜便自往喫彼烏麻。
時有車過，為貪食故不存觀察，被車輾死。
時有天人而說頌曰：
　　「『自無有慧解，強復見教他；
　　由貪夜食麻，遭此車輪苦。』 ^1010a26

「汝諸苾芻！以是因緣，有所言者如說如行，應如是學。」
other:: 
##  136 慳法學處
慳法學處第一百三十六 ^1010b10

緣處同前。時諸苾芻尼，請吐羅難陀尼言：「聖者！
當教授我為讀誦等。」
彼既聞已，教授之時苾芻尼來，皆令作務，
或遣炙衣煖背、或授眼藥筒、或令掃房、
或令汲水、或敷臥具曬曝衣裳，如是種種皆悉遣作。
諸尼作念：「今此聖者！
於我慳法不為教授，但令作使。
可宜共問。」便即問曰：「何不相教？」
吐羅尼曰：「汝等謂言法可易求？
我經多時受諸艱苦，勤勞晝夜奉事明師，如是長時方始求得。」
竟不教授。尼白苾芻，苾芻白佛。
佛問訶責，告諸苾芻尼：「慳法之者當招五種過失：
一、得生盲，二、無智慧，三、遠離佛法，四、室有怨家，
五、不入聖位。身壞命終墮於地獄，廣說乃至制其學處，
應如是說： ^1010b13

「若復苾芻尼，慳法者，波逸底迦。」 ^1010b26

尼謂吐羅難陀，或復餘尼。
慳法者，謂不開示教授。
釋罪相等，廣說如前。
other:: 
##  137 食竟更食學處
食竟更食學處第一百三十七 ^1010b27

緣處同前。時吐羅難陀尼，晨朝持鉢入城乞食，
乞得食已置於房中，隨意而食便即經行，
經行既訖復來噉食，鉢中食盡縱身而臥。
諸尼告曰：「聖者！食竟經行，行竟更食，食飽而臥耶？」
吐羅難陀聞已，惡罵訶責餘尼。
尼白苾芻，苾芻白佛。
佛問訶責，廣說乃至「制其學處，應如是說： ^1010c1

「若復苾芻尼，食竟更食者，波逸底迦。」
尼謂吐羅難陀，或復餘尼。
食竟更食者，謂飽食後重食。
釋罪相等，廣說如前。
other:: 
##  138 養他孩兒學處
養他孩兒學處第一百三十八 ^1010c8

緣處同前。吐羅難陀尼因乞食入他家，見其婦人生子未久。
吐羅難陀尼告言：「賢首！
願爾無病，可施我食。」
婦人報曰：「聖者！子多啼泣，欲何所為？」
尼曰：「既解生兒，何不知養法？」
婦人白言：「聖者！頗知止哭方法？」
尼曰：「世有勝法我尚知之，況養孩兒我不明解？
若教養活，施我食不？」
答言：「與。」尼曰：「隨我侍尼亦與食不？」
答言：「亦與。」「守房之人亦與食不？」
答言：「亦與。」尼便持兒坐於髀上，煖油塗身用麵揩拭，
溫湯淨洗穩臥衣蓋，兒便得睡。
婦人所許皆悉與尼。
後於異時，大世主尼亦因乞食入此家中。
長者妻言：「聖者！頗能令此小兒得安寧不？」
尼曰：「此非出家者所為，豈曾見有出家之人作斯事業？」
婦人報言：「聖者！吐羅尼先曾與我作如是事。」
尼白苾芻，苾芻白佛。
佛問訶責廣說乃至「制其學處，應如是說： ^1010c12

「若復苾芻尼，給養他孩兒者，波逸底迦。」 ^1010c28

尼謂吐羅難陀，或復餘尼。
給養他孩兒者，謂供侍他婦人子女。
釋罪相等，廣說如前。
other:: 
##  139 不畜洗裙學處
不畜洗裙學處第一百三十九 ^1010c29

緣處同前。時有眾多苾芻尼，於阿氏羅河與諸俗女同為洗浴，
以指相指，看尼嬭房腰腹 #CB01797;踹等，隨事讚說。
尼白苾芻，苾芻白佛。
佛問實訶責，廣說乃至「制其學處，應如是說： ^1011a3

「若復苾芻尼，不畜洗裙者，波逸底迦。」 ^1011a7

尼謂此法中尼。不畜洗裙者，謂無浴裙。
釋罪相等，廣說如前。
other:: 
##  140 令浣衣人洗衣學處
令浣衣人洗衣學處第一百四十 ^1011a8

緣處同前。時十二眾苾芻尼，夢與男子交，
漏洩不淨衣服點污，令浣衣人洗。
其人遂將苾芻尼赤衣，與俗白衣一處而洗，遂相霑壞。
衣主來問：「誰壞我衣？」
浣人報曰：「我以尼衣一處共浣，由斯染壞。」
俗眾譏嫌：「觀此出家非是寂靜。」
尼白苾芻，苾芻白佛。
佛問實訶責，廣說乃至「制其學處，應如是說： ^1011a11

「若復苾芻尼，令浣衣人洗衣者，波逸底迦。」 ^1011a18

尼謂此法中尼。令浣衣人洗衣者，謂七衣中隨一衣令他浣。
釋罪相等，廣說如前。 ^1011a19

第十五攝頌曰：
　　上眾沙門衣、二病衣從乞、
　　不共出不分、鬪不囑學呪。
other:: 
##  141 共上眾換衣學處
共上眾換衣學處第一百四十一 ^1011a21

緣處同前。時黑名苾芻尼，有兒名曰犢子，
亦為出家；復有四女，亦復出家。
其黑名尼子作新僧伽胝，著詣母所。
妹見兄衣鮮明光悅，情起愛心，從兄索衣兄不見與，便即涕泣。
母語犢子：「何不與衣，令惱於我？」
子念母教誠不可違，遂便以衣與其妹著。
寺中次妹尼白言：「阿姊著自大衣，此衣與我。」
既不肯與，便即悲泣。
母即告曰：「可與，勿令惱我。」
不違母教便即與衣。
諸苾芻尼曰：「何處得此上妙精細淨居天衣，皆愛著用？」
報言：「願兄無病安寧，如此衣服誰復在言？」
尼白苾芻，苾芻白佛。
佛問從兄處取衣虛實，答言：「實爾。」
世尊種種訶責，廣說乃至「制其學處，應如是說： ^1011a25

「若復苾芻尼，共上眾換衣者，波逸底迦。」 ^1011b9

尼謂此法中尼。上眾者，謂在己上者。
換衣者，謂博換。釋罪相等，廣說如前。
other:: 
##  142 輒與俗人衣學處
輒與俗人衣學處第一百四十二 ^1011b10

緣在王舍城。時樂兒從吐羅尼索衣，尼便與衣。
彼既得已，即著此衣為求寂，譏弄六眾苾芻。
六眾察知吐羅尼與樂兒衣，各懷忿恚：
「只是其尼譏弄我等，非彼樂兒。」
遂於一時空閑之處遇吐羅尼，共為苦打，身體遍腫在床而臥。
諸尼問言：「聖者！何苦？」
答言：「被六眾打。彼是我兄，若不教誡誰當責我。」
尼白苾芻，苾芻白佛。
佛問訶責，廣說乃至「制其學處，應如是說： ^1011b13

「若復苾芻尼，輒將沙門法衣與俗人者，波逸底迦。」 ^1011b22

尼者，謂吐羅難陀。
沙門法衣者，謂僧尼法衣。
與俗人者，謂授白衣令其著用。
釋罪相等，廣說如前。
other:: 
##  143 不畜病衣學處
不畜病衣學處第一百四十三 ^1011b24

緣在室羅伐城。時諸苾芻尼因行乞食，
所著內衣血流點污，婆羅門長者見皆共譏嫌。
尼以此事白諸苾芻，苾芻白佛。
佛言：「煩惱未除隨業流注，女人每月皆出不淨，諸苾芻尼應畜病衣。」
如是世尊制畜病衣。
吐羅難陀不依教畜。
尼白苾芻，苾芻白佛。
佛問實訶責，廣說乃至「制其學處，應如是說： ^1011b28

「若復苾芻尼，不畜病衣者，波逸底迦。」 ^1011c6

尼謂吐羅難陀，或復餘尼。
不畜病衣者，謂是內衣。
釋罪相等，廣說如前。
other:: 
##  144 大眾病衣私用學處
大眾病衣私用學處第一百四十四 ^1011c7

緣處同前。時吐羅難陀尼語勝鬘夫人曰：
「世尊制尼令畜病衣，我今見無。」
夫人持衣奉施吐羅難陀并與大眾，皆將私用。
復有眾多尼，詣夫人處白言：「願施我等病衣。」
夫人告言：「我已總施。」
問言：「付誰？」答言：「吐羅難陀。」
諸尼從索，不與。尼白苾芻，苾芻白佛。
佛問實訶責，廣說乃至「制其學處，應如是說： ^1011c10

「若復苾芻尼，大眾病衣將私用者，波逸底迦。」 ^1011c17

尼者，謂吐羅難陀，或復餘尼。
大眾病衣者，謂他施與僧伽。
將私用者，謂迴入己，餘如前說。
other:: 
##  145 從貧乞羯恥那衣學處
從貧乞羯恥那衣學處第一百四十五 ^1011c18

緣處同前。時有信心長者，先富今貧貲財乏少，若苾芻尼張羯恥那衣時常為施者。
後一年中張衣時至，尼詣長者所告曰：「可施堅實衣。」
長者報言：「今見無物，後若有時必當奉施。」
尼曰：「羯恥那衣今時現至不可延遲，即可舉便奉施僧田，後當還債。」
長者報言：「可爾。」即作契限從他舉債。
後時限滿，債主牽挽。
餘人問曰：「仁何被牽？」
報言：「我謂施衣。」彼即答言：「若於沙門釋迦女處發淨信者遭斯苦難。」
尼白苾芻，苾芻白佛。
佛問實訶責，廣說乃至「制其學處，應如是說： ^1011c22

「若復苾芻尼，知是貧人從乞羯恥那衣者，波逸底迦。」 ^1012a4

尼者，謂此法中尼。
知是貧人者，謂現無物，從乞羯恥那衣。
釋罪相等，廣說如餘。
other:: 
##  146 不共出衣學處
不共出衣學處第一百四十六 ^1012a6

緣處同前。時有眾多尼皆共同集，如世尊說：「苾芻尼安居竟應遊行人間。」
並即遊行，於路遭賊。
還至尼寺以告苾芻，苾芻白佛。
佛言：「我今聽諸遭賊苾芻尼應與羯恥那衣分。」
苾芻尼聞悉皆共集，便喚吐羅難陀尼曰：「聖者！
可來，共出羯恥那衣。」
彼不肯來。尼白苾芻，苾芻白佛。
佛問實訶責廣說，乃至「制其學處，應如是說： ^1012a9

「若復苾芻尼，不共出羯恥那衣者，波逸底迦。」 ^1012a17

尼者，謂吐羅難陀，或復餘尼。
不共出羯恥那衣者，謂不與同集。
釋罪相等，廣說如前。
other:: 
##  147 不共分衣學處
不共分衣學處第一百四十七 ^1012a18

緣處同前。時諸苾芻尼出羯恥那衣，欲共同分。
吐羅難陀不肯來分，諸尼頻喚來往疲乏，其守衣尼心生懊惱。
尼白苾芻，苾芻白佛。
佛問實訶責，廣說乃至「制其學處，應如是說： ^1012a21

「若復苾芻尼，不共他分衣者，波逸底迦。」 ^1012a25

尼謂吐羅難陀，或復餘尼。
不共他分衣者，謂不與同集而作留難。
釋罪相等，廣說如前。
無犯者，謂意不欲取其衣分。
other:: 
##  148 見鬥不勸止息學處
見鬪不勸止息學處第一百四十八 ^1012a26

緣處同前。諸苾芻尼鬪競事起，分為二部不修善品，皆詣吐羅尼所互相說意。
吐羅尼有力，不令止息，竟不相勸，乃至紛競。
吐羅尼曰：「我今觀此，汝伏我不？」
尼白苾芻，苾芻白佛。
佛問實訶責，廣說乃至「制其學處，應如是說： ^1012b1

「若復苾芻尼，自知有力，見他尼鬪不勸止息者，波逸底迦。」 ^1012b6

尼謂吐羅難陀等。
自知有力者，謂有力能調伏。
見他尼鬪不勸止息者，謂見尼作黨相鬪，不善言勸令止息。
釋罪相等，廣說如前。
other:: 
##  149 棄住處不囑授學處
棄住處不囑授學處第一百四十九 ^1012b8

緣處同前。時吐羅難陀尼，棄舊住處不為囑授，與諸尼伴遊行人間。
去後失火，寺舍被燒，所有衣鉢資緣悉皆焚盡。
後尼還寺，見火所燒，諸尼告言：「聖者！
去時何不囑授？施僧伽物被火所燒。」
吐羅尼曰：「寧遭火燒，不應我物與汝受用。」
尼白苾芻，苾芻白佛。
佛問實訶責，廣說乃至「制其學處，應如是說： ^1012b12

「若復苾芻尼，棄住處不囑授者，波逸底迦。」 ^1012b19

尼謂吐羅難陀等。
棄住處，謂尼住寺房舍。
不囑授者，謂去時不告餘人等，並如前說。
other:: 
##  150 從俗人受咒學處
從俗人受呪學處第一百五十 ^1012b20

緣處同前。時吐羅難陀尼，從解呪俗人學其呪法，
呪曰：「呬里呬里普莎訶。」
一度受已更復受，諸尼告言：「聖者！
我本聞上人聰明廣識、博達強記、諷誦三藏，何故頻向此人令授小呪？」
吐羅尼曰：「非不記憶，我愛其人欲得共語。」
尼白苾芻，苾芻白佛。
佛問實訶責，廣說乃至「制其學處，應如是說： ^1012b23

「若復苾芻尼，從俗人受學呪法者，波逸底迦。」 ^1012c1

尼謂吐羅難陀等。
從俗人受學呪法者，謂從在家人求受呪法。
釋罪相等，廣說如前。 ^1012c2

第十六攝頌曰：
　　教呪法賣#CB00595;、營理使他尼、
　　撚縷織蓋行、鞋瘡度婬女。
other:: 
##  151 教俗人咒法學處
教俗人呪法學處第一百五十一 ^1012c4

緣處同前。時有俗人來，從吐羅難陀尼求學呪法，
尼即與之，呪曰：「呬里呬里普莎訶。」
俗人聞已即便受得，尼復更授。
彼便報曰：「聖者！我已受得，無勞更授。」
尼雖聞告仍授不休，俗人忿怒報言：「我不須呪。」
時有餘尼問言：「聖者！
何意頻頻授人呪法？」
答曰：「我愛此人，欲得共語為此頻授。」
尼白苾芻，苾芻白佛。
佛問吐羅難陀：「汝實如此頻授人法？」
答言：「實爾。」廣說乃至「制其學處，應如是說： ^1012c8

「若復苾芻尼，教俗人呪法者，波逸底迦。」 ^1012c17

尼謂窣吐羅難陀等。
教俗人呪法者，謂授他呪。
釋罪相等，廣說如前。
other:: 
##  152 賣糗食學處
賣#CB00595;食學處第一百五十二 ^1012c18

緣處同前。時吐羅難陀尼，因行乞食遂見一人買#CB00595;欲食，
吐羅尼告曰：「汝隨我來，與汝好 #CB00595;。」
便即賣與。彼人即於大眾中高聲唱言：「於尼寺內有好#CB00595;賣。」
餘人聞已來詣寺中求買#CB00595;食，
遂見大世主尼，問言：「聖者！
頗有麨賣不？」尼曰：「何處見有尼賣#CB00595;耶？」
彼人報言：「聖者！豈不自知吐羅難陀自賣#CB00595;耶？
城中人民咸悉知委尼有#CB00595;賣。」
大世主尼曰：「尼今至此賣#CB00595;之處。」
尼白苾芻，苾芻白佛。
佛問訶責，廣說乃至「制其學處，應如是說： ^1012c21

「若復苾芻尼，賣#CB00595;食者，波逸底迦。」 ^1013a2

尼謂窣吐羅難陀等。
賣食者，如常可知，或取金銀錢等賣易。
釋罪相等，廣說如前。
other:: 
##  153 營俗家務學處
營俗家務學處第一百五十三 ^1013a3

緣處同前。時吐羅難陀尼行乞食入他家，
告彼妻曰：「願爾無病，可施我食。」
婦人報言：「我今不閑俗人家務，不知欲何所作。」
尼曰：「姊妹！唯解針線，不知餘作營理家務？」
婦人白言：「聖者！頗解家務事不？」
尼曰：「家有事業我何不知？」
婦人曰：「若爾，願見相助。」
尼曰：「我與汝作，能施食不？」
答言：「能。」又云：「隨我侍者及守房人皆能與不？」
答言：「亦與。」即置衣鉢汲水觀蟲，遍為灑掃洗諸瓦器，
并造飲食羹臛虀菜，悉皆辦已。
即洗手足燒香供養家神靈祇，并散祭食，持食歸寺。
後於異時，大世主尼亦同乞食入此家中，
長者妻見告言：「聖者！
與我營理家務。」大世主曰：「何處見有尼與他俗人營理家務？」
婦言：「聖者吐羅難陀，曾於我家如是營理，餘人不及。」
大世主曰：「尼豈至此與他營事耶？」
尼白苾芻，苾芻白佛。
佛問吐羅難陀：「汝實如此與他俗人營理家務耶？」
答言：「實爾。」世尊訶責，廣說乃至「制其學處，
應如是說： ^1013a6

「若復苾芻尼，營理俗人家務者，波逸底迦。」 ^1013a24

尼者，謂吐羅難陀等。
營理俗人家務者，謂與在家人營作俗業。
釋罪相等，廣說如前。
other:: 
##  154 移轉座床學處
移轉座床學處第一百五十四 ^1013a25

緣處同前。時吐羅難陀尼教授諸尼，來受法者遣移座床於房外置，
復更轉移令安門外，或令置廊下、或置閣上。
諸苾芻尼悉皆勞倦疲困憂惱，共為譏嫌：
「我等夙夜移轉床座，非蒙教授。」
尼白苾芻，苾芻白佛。
佛問吐羅難陀：「汝實如此令其諸尼移轉床座？」
答言：「實爾。」世尊訶責，廣說乃至「制其學處，
應如是說： ^1013a28

「若復苾芻尼，令他諸尼移轉座床勞倦者，波逸底迦。」 ^1013b6

尼者，謂吐羅難陀等。
令移轉座床者，遣尼舉舁使其疲困。
釋罪相等，廣說如前。
other:: 
##  155 自手撚縷學處
自手撚縷學處第一百五十五 ^1013b8

緣處同前。時吐羅難陀尼自手撚縷，賣與一織師。
餘織師見，問言：「何處得斯好縷？」
答言：「於沙門女處買得。」
後時織師見大世主尼，問言：「聖者！
有成撚縷？我欲買取。」
尼曰：「何處見尼賣撚縷耶？
而今問我。」答言：「沙門女，人皆共知吐羅難陀常自撚賣，豈不聞耶？」
大世主念曰：「我等今時至如是處。」
即以此緣尼白苾芻，苾芻白佛。
佛問吐羅難陀：「汝實如此自手撚縷賣與織師？」
答言：「實爾。」世尊訶責，廣說乃至「制其學處，
應如是說： ^1013b11

「若復苾芻尼，自手撚縷者，波逸底迦。」 ^1013b21

尼者，謂吐羅難陀等。
自手撚縷者，謂撚七種縷。
釋罪相等，廣說如前。
無犯者，若自為己須用，於密處撚者無犯。
other:: 
##  156 自織絡學處
自織絡學處第一百五十六 ^1013b22

緣處同前。吐羅難陀尼自手織絡，被俗譏嫌，
制戒同前，「應如是說： ^1013b26

「若復苾芻尼，自織絡者，波逸底迦。」
〔餘義同前〕
other:: 
##  157 持蓋行學處
持蓋行學處第一百五十七 ^1013b28

緣處同前。時珠髻難陀苾芻尼持蓋乞食，
不信敬婆羅門長者見已譏嫌：「禿沙門女雖剃髮出家，被欲纏惱。」
尼白苾芻，苾芻白佛。
佛問珠髻難陀：「汝實如此持蓋乞食？」
答言：「實爾。」世尊訶責，廣說乃至「制其學處，
應如是說： ^1013c1

「若復苾芻尼，持傘蓋行者，波逸底迦。」 ^1013c6

尼者，謂珠髻難陀等。
持傘蓋行者，謂持二種傘蓋：一者，謂竹草葉蓋；
二、繒帛傘。釋罪相等，廣說如前。
other:: 
##  158 著彩色鞋履學處
著彩色鞋履學處第一百五十八 ^1013c7

緣處同前。時珠髻難陀尼著彩色鞋履而行乞食，
婆羅門長者見共為譏嫌：「禿沙門女雖為剃髮，
非有淨行，被欲所纏。」
尼白苾芻，苾芻白佛。
佛問珠髻難陀：「汝實如此著彩色鞋履而行乞食？」
答言：「實爾。」世尊訶責，廣說乃至「制其學處，
應如是說： ^1013c11

「若復苾芻尼，著彩色鞋履者，波逸底迦。」 ^1013c17

尼者，謂珠髻難陀等。
著彩色鞋履者，謂畜班雜刺繡鞋履而著用行。
釋罪相等，廣說如前。
無犯者，於己房內著用無犯。
other:: 
##  159 有瘡令數解繫學處
有瘡令數解繫學處第一百五十九 ^1013c18

緣處同前。時珠髻難陀苾芻尼，於右臂上生瘡，
令使喚醫來，合生肌膏。
即以一團傅於瘡上，故帛繫之。
纔繫未久，尼言：「太急，且解令緩。」
醫既與解，復言：「太緩。」
如是令他數解數繫。
醫生忿恚，告言：「聖者！
瘡差不差，不關我事。」
捨之而去。諸尼問言：「聖者！
何意令他數解數繫？」
答言：「情愛此人欲得共語，故令解繫。」
尼白苾芻，苾芻白佛。
佛問珠髻難陀：「汝實如此令他於瘡數解數繫？」
答言：「實爾。」世尊訶責，廣說乃至「制其學處，
應如是說： ^1013c22

「若復苾芻尼，臂上有瘡，令他數解數繫者，波逸底迦。」 ^1014a3

尼謂珠髻難陀等。
臂上有瘡者，生瘡癬等。
令他數解數繫者，謂頻令解繫。
釋罪相等，廣說如前。
無犯者，謂繫實急或緩，令解繫無犯。
other:: 
##  160 度婬女學處
度婬女學處第一百六十 ^1014a5

緣處同前。吐羅難陀尼度一婬女，共行乞食。
諸耽色男子見已譏嫌：「此女先與俗人常行非法，今共出家者同為聚集。」
尼白苾芻，苾芻白佛。
佛問吐羅難陀：「汝實如此度婬女出家共行乞食？」
答言：「實爾。」世尊訶責，廣說乃至「制其學處，
應如是說： ^1014a9

「若復苾芻尼，度婬女出家者，波逸底迦。」 ^1014a15

尼謂吐羅難陀等。
婬女者，謂先不貞謹女人。
出家者，謂受求寂學處。
釋罪相等，廣說如前。 ^1014a16

第十七攝頌曰：
　　尼不許揩身、約人有五別、
　　香及胡麻水、輒問俗莊嚴。
other:: 
##  161 使苾芻尼揩身學處
使苾芻尼揩身學處第一百六十一 ^1014a18

緣處同前。時吐羅難陀尼使餘諸尼令揩身體，他觸之時自起樂想。
尼白苾芻，苾芻白佛。
佛問吐羅難陀：「汝實如此令尼揩身自起樂想？」
答言：「實爾。」世尊訶責，廣說乃至「制其學處，
應如是說： ^1014a22

「若復苾芻尼，使苾芻尼令揩身者，波逸底迦。」 ^1014a27

尼謂吐羅難陀等。
使苾芻尼者，謂此法中近圓尼。
揩身者，謂受樂想。
釋罪相等，廣說如前。
other:: 
##  162-165 使正學女等揩身學處
使正學女等揩身學處第一百六十二三四五 ^1014a28

緣處同前。時吐羅難陀尼使餘式叉女令揩身體，被他觸時便起樂想。
尼白苾芻，苾芻白佛。
佛問虛實，答實。訶責乃至「制其學處，應如是說： ^1014b3

「若復苾芻尼，令式叉摩拏女揩身者，波逸底迦。」 ^1014b7

尼謂吐羅難陀等。
式叉摩拏者，謂於二年學六法、六隨法。
令彼揩身便得墮罪，廣說如前。
如是若使求寂女及諸俗女外道女揩身者，准前問答結罪應知。
〔此上是三緣〕
other:: 
##  166-167 以香塗身首學處
以香塗身首學處第一百六十六七 ^1014b9

緣處同前。時吐羅難陀以香塗身而行乞食，
入於他舍，香氣芬馥流遍宅中，敬信婆羅門長者妻問言：「聖者！
香氣何來？」尼曰：「我今塗身。」
婦人言：「聖者！既為沙門釋女，還有欲心？」
共為譏嫌。尼白苾芻，苾芻白佛。
佛問吐羅難陀：「汝實如此以香塗身而行乞食？」
答言：「實爾。」世尊訶責，廣說乃至「制其學處，
應如是說： ^1014b14

「若復苾芻尼，以香塗身者，波逸底迦。」 ^1014b21

尼謂吐羅難陀等。
以香塗身者，謂香塗帶。
釋罪相等，廣說如前。
根本說一切有部苾芻尼毘奈耶卷第十九
 ^1014b22
