佛說五恐怖世經
translator:: 宋居士沮渠京聲譯
jing:: 
聞如是：
一時，佛在舍衛國祇樹給孤獨園。
佛告諸比丘：「有五當來恐怖，未到未成，
且來不久，可畏。當善思惟，以方便遠離之。
何謂五？ ^957b28

「一者、謂後當來比丘身無行無戒、意不拘、無慧從身。
自無行無戒、意不拘至無慧內。
彼人為學至與大戒，從其學以師之，自可戒、
自從意、自明慧。本從上學類，至後學者，
法先頭學如上，從後毀律，言謗法經，真慧所遠。
比丘！是為第一未來恐怖可畏，且來不久。
當善思惟，方便避之。 ^957c1

「二者、謂後當來比丘，身無行無戒、意不拘、
無慧，為彼稱說有藏寶，以非次、內無戒、
違尊令彼學，謂從是可到岸，為以遠流。
是為第二未來可畏，且來不久。
當善思惟，方便避之。 ^957c9

「三者、謂後當來比丘，身無行無戒、意不拘、
無慧，本無明師，受不正法，比丘從受法，失法律義。
是為第三未來可畏，且來不久。
當善思惟，方便避之。 ^957c13

「四者、後當來比丘，身無行無戒、意不拘、
無慧，從身無行無戒、意不拘、無慧，比丘聚會講律說義，
後語現之在中，中語現之在後，從是失明就冥，
不能自覺，遠離正法。
是為第四未來可畏，且來不久。
當善思惟，方便避之。 ^957c17

「五者、後當來比丘，身無行無戒、意不拘、
無慧，從身無行無戒、意不拘、無慧，世之所造巧言放語悉受意善，
見彼誦之意為悅樂；尊所說合十二因緣、
苦、空、非常，意態不樂，悉捨不受，聞彼之說意疑不然，亦不悅喜。
是為第五未來可畏，且來不久。
當善思惟，方便避之。」 ^957c22

佛說如是。佛說五恐怖世經
 ^957c27
