上尼羯磨卷上〔并序　出《四分律》〕
collector:: 西太原寺沙門懷素集
xu:: 
# 序

原夫鹿苑龍城，啟尸羅之妙躅；象巖鷲嶺，開解脫之玄宗。
於是三千大千，受清涼而出火宅；天上天下，乘戒筏而越迷津。
內眾於是敷榮，外徒由斯安樂。
其後韜真細#CB00626;，多聞折軸之憂；
揜正微言，罕見浮囊之固。
即有飲光秀出，維絕紐而虛求；波離事興，振隤網而幽贊。
慧炬於焉重朗，戒海由是再清。
其律教也弘深，固難得而遍舉。
此羯磨者，則紹隆之正術，匡護之宏規，
宗緒歸於五篇，濫觴起於《四分》，寔菩提之機要，誠涅槃之津涉者也。 ^538b7

素以銳思弱齡，留情斯旨，眇觀至教，式考義途，
亟歷炎涼，庶無大過誤耳。
然自古諸德取解不同，定僧羯磨，總有四本。
其中與僧同者，不別條錄；其不同者，各以類分。
隋朝願律師，總定二部羯磨，僧尼各別兩卷流行
〔或有傳人，輙分尼法，作其三卷〕。
復有宋代求那跋摩，簡尼別行，集成一卷。
素乃於諸家撰集，莫不研尋，校理求文，抑多乖舛。
遂以不敏，總述尼法，分為三卷，勒成一部，
庶無增減，以適時機，祇取成文，非敢穿鑿。
惟願戒珠增照，叶日月而齊明；繫草傳芳，與天地而同朽。
後之覽者，知斯志焉。
other:: 
#  1 方便篇(上)
方便篇第一 ^538b16

僧集？ ^538b29

和合？ ^538c3

未受大戒者出？ ^538c5

不來諸比丘尼說欲及清淨？ ^538c11

大姊一心念！我某甲比丘尼，如法僧事，與欲清淨。 ^538c16

大姊一心念！我某甲比丘尼與某甲比丘尼，受欲清淨。
彼及我身，如法僧事，與欲清淨。
〔持欲比丘尼至僧說時，若能記識姓名者，
對僧一一稱名說云：〕 ^538c18

大姊僧聽！某甲比丘尼、某甲比丘尼，如法僧事，與欲清淨。 ^538c20

僧今何所作為？ ^538c23

某羯磨。
other:: 
#  2 結界篇(上)
結界篇第二 ^538c25

結大界法 ^539a3

大姊僧聽！我舊住比丘尼某甲〔若非舊住，
識界者唱，應除「舊住」二言〕，為僧唱大界四方相。 ^539a5

大姊僧聽〔逖徑反〕！
此住處比丘尼，唱四方大界相。
若僧時到，僧忍聽〔逖零反〕，僧今於此四方相內結大界，
同一住處，同一說戒。
白如是。 ^539a8

大姊僧聽！此住處比丘尼，唱四方大界相。
僧今於此四方相內結大界，同一住處，同一說戒。
誰諸大姊忍僧於此四方相內結大界，
同一住處，同一說戒者默然，誰不忍者說。
僧已忍於此四方相內，同一住處，同一說戒，結大界竟。
僧忍，默然故，是事如是持。 ^539a11

解大界法 ^539a17

大姊僧聽！今此住處比丘尼，同一住處，同一說戒。
若僧時到，僧忍聽，解界。
白如是。 ^539a18

大姊僧聽！此住處比丘尼，同一住處，同一說戒，今解界。
誰諸大姊忍僧同一住處，同一說戒，解界者默然，誰不忍者說。
僧已忍聽同一住處，同一說戒，解界竟。
僧忍，默然故，是事如是持。 ^539a19

結同一說戒同一利養界法 ^539a25

大姊僧聽！如所說界相，若僧時到，僧忍聽，
今僧於此處、彼處，結同一說戒，同一利養界。
白如是。 ^539a26

大姊僧聽！如所說界相，今僧於此處、彼處，
結同一說戒，同一利養界。
誰諸大姊忍僧於此處、彼處，同一說戒，
同一利養，結界者默然，誰不忍者說。
僧已忍於此處、彼處，同一說戒，同一利養，結界竟。
僧忍，默然故，是事如是持。 ^539a28

結同一說戒別利養界法 ^539b6

結別說戒同一利養界法 ^539b7

大姊僧聽！若僧時到，僧忍聽，今僧於此、
彼住處，結別說戒，同一利養，為欲守護住處故。
白如是。 ^539b9

大姊僧聽！今僧於此、彼住處，結別說戒，
同一利養，為守護住處故。
誰諸大姊忍僧於此、彼住處，結別說戒，
同一利養，為守護住處故者默然，誰不忍者說。
僧已忍於此、彼住處，結別說戒，同一利養，為守護住處故竟。
僧忍，默然故，是事如是持。 ^539b11

結戒場法 ^539b18

大姊僧聽！此住處比丘尼，稱四方小界相。
若僧時到，僧忍聽，僧今於此四方小界相內，結作戒場。
白如是。 ^539b20

大姊僧聽！此住處比丘尼，稱四方小界相。
僧今於此四方小界相內結戒場。
誰諸大姊忍僧於此四方相內結戒場者默然，誰不忍者說。
僧已忍於此四方相內結作戒場竟。
僧忍，默然故，是事如是持。
〔次唱大界內外相，唱及結如上。〕 ^539b23

解戒場法〔文略無解，若欲解者，應翻結云：〕
大姊僧聽！此住處比丘尼戒場。
若僧時到，僧忍聽，解戒場。
白如是。 ^539b28

大姊僧聽！此住處比丘尼戒場，僧今於此解戒場。
誰諸大姊忍僧於此解戒場者默然，誰不忍者說。
僧已忍於此解戒場竟。
僧忍，默然故，是事如是持。 ^539c1

難結小界授戒法 ^539c6

大姊僧聽！僧集一處結小界。
若僧時到，僧忍聽，結小界。
白如是。 ^539c7

大姊僧聽！今此僧一處集結小界。
誰諸大姊忍僧一處集結小界者默然，誰不忍者說。
僧已忍結小界竟。
僧忍，默然故，是事如是持。 ^539c8

解難結小界授戒法〔彼不應不解界而去。
應如是解。〕
大姊僧聽！今眾僧集解界。
若僧時到，僧忍聽，解界。
白如是。 ^539c12

大姊僧聽！今眾僧集解界。
誰諸大姊忍僧集解界者默然，誰不忍者說。
僧已忍解界竟。僧忍，默然故，是事如是持。 ^539c14

難結小界說戒法 ^539c17

大姊僧聽！今有爾許比丘尼集。
若僧時到，僧忍聽，結小界。
白如是。 ^539c18

大姊僧聽！今有爾許比丘尼集結小界。
誰諸大姊忍爾許比丘尼集結小界者默然，誰不忍者說。
僧已忍爾許比丘尼集結小界竟。
僧忍，默然故，是事如是持。 ^539c20

解難結小界說戒法〔彼不應不解界而去。
應如是解。〕
大姊僧聽！今有爾許比丘尼集。
若僧時到，僧忍聽，解此處小界。
白如是。 ^539c24

大姊僧聽！今有爾許比丘尼集，解此處小界。
誰諸大姊忍僧解此處小界者默然，誰不忍者說。
僧已忍解此處小界竟。
僧忍，默然故，是事如是持。 ^539c26

難結小界自恣法 ^540a1

大姊僧聽！諸比丘尼坐處已滿，齊如是比丘尼坐處。
若僧時到，僧忍聽，僧今於此處結小界。
白如是。 ^540a2

大姊僧聽！齊如是比丘尼坐處，僧於此處結小界。
誰諸大姊忍齊如是比丘尼坐處，僧於此處結小界者默然，
誰不忍者說。僧已忍齊如是比丘尼坐處，結小界竟。
僧忍，默然故，是事如是持。 ^540a4

解難結小界自恣法〔彼不應不捨界而去。
應如是捨。〕
大姊僧聽！齊如是比丘尼坐處。
若僧時到，僧忍聽，僧今解此處小界。
白如是。 ^540a10

大姊僧聽！齊如是比丘尼坐處，僧今解此處小界。
誰諸大姊忍僧齊如是比丘尼坐處，解小界者默然，誰不忍者說。
僧已忍齊如是比丘尼坐處，解小界竟。
僧忍，默然故，是事如是持。 ^540a12

結不失衣界法 ^540a17

大姊僧聽！此處同一住處，同一說戒。
若僧時到，僧忍聽，結不失衣界。
白如是。 ^540a18

大姊僧聽！此處同一住處，同一說戒，僧今結不失衣界。
誰諸大姊忍僧於此處同一住處，同一說戒，
結不失衣界者默然，誰不忍者說。
僧已忍此處同一住處，同一說戒，結不失衣界竟。
僧忍，默然故，是事如是持。 ^540a19

解不失衣界法〔文略無解，應翻結云：〕
大姊僧聽！此處同一住處，同一說戒。
若僧時到，僧忍聽，解不失衣界。
白如是。 ^540a26

大姊僧聽！此處同一住處，同一說戒，僧今解不失衣界。
誰諸大姊忍僧於此處同一住處，同一說戒，
解不失衣界者默然，誰不忍者說。
僧已忍此處同一住處，同一說戒，解不失衣界竟。
僧忍，默然故，是事如是持。
〔有村解法，翻亦同此。〕 ^540a28

結淨地法 ^540b5

大姊僧聽！若僧時到，僧忍聽，僧今結某處作淨地。
白如是。 ^540b6

大姊僧聽！僧今結某處作淨地。
誰諸大姊忍僧結某處作淨地者默然，誰不忍者說。
僧已忍結某處作淨地竟。
僧忍，默然故，是事如是持。 ^540b7

解淨地法〔文略無解，應翻結云：〕
大姊僧聽！若僧時到，僧忍聽，僧今解某處淨地。
白如是。 ^540b13

大姊僧聽！僧今解某處淨地。
誰諸大姊忍僧解某處淨地者默然，誰不忍者說。
僧已忍解某處淨地竟。
僧忍，默然故，是事如是持。
other:: 
#  3 授戒篇(上)
授戒篇第三 ^540b14

八不可過授戒法 ^540b19

「阿難！今為女人制八盡形壽不可過法，
若能行者，即是受戒。
何等為八？雖百歲比丘尼，見新受戒比丘，
應起迎逆、禮拜、與敷淨座令坐；如此法應尊重恭敬讚歎，盡形壽不得過。
比丘尼不應罵詈比丘、呵責，不應誹謗言：
破戒、破見、破威儀；如此法應尊重等〔如上〕。
比丘尼不應為比丘作舉、作憶念、作自言，
不應遮他覓罪、遮說戒、遮自恣，比丘尼不應呵比丘，
比丘應呵比丘尼；如此法應尊重等〔如上〕。
式叉摩那學戒已，從比丘僧乞受大戒；
如此法應尊重等〔如上〕。
比丘尼犯僧殘罪，應二部僧中行摩那埵；
如此法應尊重等〔如上〕。
比丘尼半月從僧乞教授；如此法應尊重等〔如上〕。
比丘尼不應在無比丘處夏安居；此法應尊重等〔如上〕。
比丘尼僧夏安居竟，應比丘僧中求三事自恣：
見、聞、疑；如此法應尊重等〔如上〕。
如是阿難，我今說此八不可過法，若女人能行者，
即是受戒，譬如人於大水上安橋梁而渡。
如是阿難！我今為女人說此八不可過法，
若能行者，即是受戒。」
爾時阿難聞世尊教已，即往摩訶波闍波提所，
語言：「女人得在佛法中出家受大戒，世尊為女人制八不可過法，
若能行者，即是受戒。」
〔即為彼說八事如上。〕
摩訶波闍波提言：「若世尊為女人說此八不可過法，
我及五百舍夷女人，當共頂受。」
阿難復還白佛。佛言：「如是阿難！
摩訶波闍波提及五百女人得受戒。」
又告阿難：「若女人不於佛法出家者，佛法當得久住五百歲。」
阿難聞之不樂，心懷悔恨憂惱，啼泣流淚，
前禮佛足，繞已而去。 ^540b23

善來授戒法 ^540c24

來，比丘尼！於我法中，快自娛樂，修梵行，盡苦源。
〔唱此言已，髮自然落，袈裟著身，鉢盂在手，即名出家受具足戒。〕 ^540c25

羯磨授戒與度人法 ^540c27

大姊僧聽！我某甲比丘尼，求眾僧乞度人授具足戒，願僧聽我某甲比丘尼度人授具足戒。 ^541a1

大姊僧聽！此某甲比丘尼，今從眾僧乞授人具足戒。
若僧時到，僧忍聽，僧今與某甲比丘尼授人具足戒。
白如是。 ^541a5

大姊僧聽！此某甲比丘尼，今從眾僧乞授人具足戒；僧今與某甲比丘尼授人具足戒。
誰諸大姊忍僧與某甲比丘尼授人具足戒者默然，誰不忍者說。
僧已忍聽某甲比丘尼授人具足戒竟。
僧忍，默然故，是事如是持。
〔依止闍梨，法亦同此。〕 ^541a7

度沙彌尼與形同法 ^541a13

大姊僧聽！此某甲，欲從某甲求剃髮。
若僧時到，僧忍聽，為某甲剃髮。
白如是。 ^541a14

度沙彌尼與法同請和尚尼法 ^541a16

大姊一心念！我某甲，今求阿姨為十戒和尚，願阿姨為我作十戒和尚。
我依阿姨故，得受沙彌尼戒，慈愍故。
〔三說。應報：〕可爾。 ^541a17

請闍梨法〔具儀作如是請〕
大姊一心念！我某甲，今求阿姨為十戒阿闍梨，願阿姨為我作十戒阿闍梨。
我依阿姨故，得受沙彌尼戒，慈愍故。
〔三說。應報：〕可爾。 ^541a20

白僧法〔若不得和合者，當語一切僧知；
若得和合，作如是白：〕
大姊僧聽！此某甲，從某甲求出家。
若僧時到，僧忍聽，與某甲出家。
白如是。 ^541a24

授戒法〔教著袈裟，具儀作如是言：〕
我阿姨某甲，歸依佛、法、僧。
我今隨佛出家，和尚尼某甲，如來、無所著、
等正覺，是我世尊。
〔三說。〕 ^541a27

我阿姨某甲，歸依佛、法、僧竟。
我今隨佛出家已，和尚尼某甲，如來、無所著、
等正覺，是我世尊。
〔三說。〕 ^541a29

授十戒相〔語云：〕
盡形壽不殺生。是沙彌尼戒，能持不？
〔答言：〕能。 ^541b2

盡形壽不得偷盜。
是沙彌尼戒，能持不？
〔答言：〕能。 ^541b3

盡形壽不得婬。是沙彌尼戒，能持不？
〔答言：〕能。 ^541b4

盡形壽不得妄語。
是沙彌尼戒，能持不？
〔答言：〕能。 ^541b5

盡形壽不得飲酒。
是沙彌尼戒，能持不？
〔答言：〕能。 ^541b6

盡形壽不得著華鬘、香油塗身。
是沙彌尼戒，能持不？
〔答言：〕能。 ^541b7

盡形壽不得歌舞倡伎及往觀聽。
是沙彌尼戒，能持不？
〔答言：〕能。 ^541b8

盡形壽不得高廣大床上坐。
是沙彌尼戒，能持不？
〔答言：〕能。 ^541b10

盡形壽不得非時食。
是沙彌尼戒，能持不？
〔答言：〕能。 ^541b11

盡形壽不得捉持生像金銀寶物。
是沙彌尼戒，能持不？
〔答言：〕能。 ^541b12

此是沙彌尼十戒。
盡形壽不得犯，能持不？
〔答言：〕能。 ^541b13

汝已受戒竟，當供養三寶，勤修三業：坐禪、
誦經、勤作眾事。 ^541b15

度外道法 ^541b18

大姊僧聽！我某甲外道，歸依佛，歸依法，歸依僧。
我於世尊所求出家為道，世尊即是我如來、
至真、等正覺。〔三說。〕 ^541b19

我某甲外道，歸依佛、法、僧已。
從如來出家學道，如來是我至真、等正覺。
〔三說。次與戒相，與法同上。〕 ^541b21

與四月共住法〔次應教作是言：〕
大姊僧聽！我某甲外道，從僧乞四月共住。
願僧慈愍故，與我四月共住。
〔三說。安著眼見耳不聞處，僧應作如是法。〕 ^541b24

大姊僧聽！彼某甲外道，今從眾僧乞四月共住。
若僧時到，僧忍聽，與彼某甲外道四月共住。
白如是。 ^541b26

大姊僧聽！彼某甲外道，今從眾僧乞四月共住；僧今與彼四月共住。
誰諸大姊忍僧與彼四月共住者默然，誰不忍者說。
僧已忍與彼外道四月共住竟。
僧忍，默然故，是事如是持。 ^541b28

與二歲學戒法 ^541c8

大姊僧聽！我某甲沙彌尼，今從僧乞二歲學戒，和尚尼某甲。
願僧與我二歲學戒，慈愍故。 ^541c9

大姊僧聽！彼某甲沙彌尼，今從僧乞二歲學戒，和尚尼某甲。
若僧時到，僧忍聽，與某甲沙彌尼二歲學戒，和尚尼某甲。
白如是。 ^541c12

大姊僧聽！彼某甲沙彌尼，今從僧乞二歲學戒，
和尚尼某甲；僧今與彼某甲沙彌尼二歲學戒，和尚尼某甲。
誰諸大姊忍僧與彼某甲沙彌尼二歲學戒，
和尚尼某甲者默然，誰不忍者說。
〔三說。〕僧已忍與某甲沙彌尼二歲學戒，和尚尼某甲竟。
僧忍，默然故，是事如是持。 ^541c15

授六法相〔應語彼云：〕
某甲諦聽！如來、無所著、等正覺說六法。
不得犯不淨行，行婬欲法。
若式叉摩那行婬欲法；非式叉摩那，非釋種女。
與染污心男子共身相摩觸，犯戒，應更與戒。
是中盡形壽不得犯，能持不？
〔答言：〕能。 ^541c21

不得偷盜乃至草葉。
若式叉摩那取人五錢、若過五錢，若自取、
教人取，若自斫、教人斫，若自破、教人破，
若燒、若理、若壞色；非式叉摩那，非釋種女。
若取減五錢，犯戒，應更與戒。
是中盡形壽不得犯，能持不？
〔答言：〕能。 ^541c25

不得故斷眾生命乃至蟻子。
若式叉摩那故自手斷人命，求刀授與人，
教死、勸死、讚死，若與人非藥，若墮人胎，
厭禱呪術，自作、教人作；非式叉摩那，非釋種女。
若斷畜生不能變化者命，犯戒，應更與戒。
是中盡形壽不得犯，能持不？
〔答言：〕能。 ^542a2

不得妄語乃至戲笑。
若式叉摩那不真實，無所有，自稱言得上人法，
得禪、得解脫、得定、得正受，得須陀洹果乃至阿羅漢果，
天來、龍來、鬼神來供養我；非式叉摩那，非釋種女。
若於眾中故作妄語，犯戒，應更與戒。
是中盡形壽不得犯，能持不？
〔答言：〕能。 ^542a7

不得非時食。若式叉摩那非時食，犯戒，應更與戒。
是中盡形壽不得犯，能持不？
〔答言：〕能。 ^542a13

不得飲酒。若式叉摩那飲酒，犯戒，應更與戒。
是中盡形壽不得犯，能持不？
〔答言：〕能。 ^542a14

汝某甲聽！僧已與汝學法。
式叉摩那尼受持六法，名式叉摩那尼。
汝得具滿和上尼，具滿阿闍梨尼，具滿比丘尼僧，
得具滿行處，得具滿國土，得轉輪王願，汝今已滿。
當恭敬三寶：佛寶、法寶、僧寶，和尚尼、阿闍梨尼，恭敬上中下座。
當勤三學：善戒學、善定學、善慧學。
當修三脫門：空、無相、無作。
當勤三業：坐禪、誦經、勸化作福行。
是諸法開涅槃門，得須陀洹果、斯陀含果、
阿那含果、阿羅漢果。
如蓮華在水中，日日增長開敷；汝亦如是增長道法，後當受具足戒。
「釋師子法中，已獲難得戒，無難時難得，已得勿使空。」
頭面禮僧足，右繞歡喜去。 ^542a17

授大戒請和尚尼法〔具儀作如是言：〕
大姊一心念！我某甲，今求阿姨為和尚，願阿姨為我作和尚。
我依阿姨故，得受大戒。
〔三說。報云：〕可爾。 ^542b1

請戒師法〔具儀作如是請：〕
大姊一心念！我某甲，今求阿姨為羯磨阿闍梨，願阿姨為我作羯磨阿闍梨。
我依阿姨故，得受大戒。
〔三說。報云：〕可爾。 ^542b4

請教授師法〔具儀作如是言：〕
大姊一心念！我某甲，今求阿姨為教授阿闍梨，願阿姨為我作教授阿闍梨。
我依阿姨故，得受大戒。
〔三說。報云：〕可爾。 ^542b7

安受戒人處所法 ^542b10

差教授師法〔是中戒師問云：〕
眾中誰能為彼某甲作教授師？
〔若作師者，即應答云：〕我某甲能。
〔答已，戒師應作白云：〕 ^542b12

大姊僧聽！彼某甲，從和尚尼某甲求受大戒。
若僧時到，僧忍聽，某甲為教授師。
白如是。 ^542b13

往彼問遮難法〔教授者至受戒人所，語言：〕 ^542b15

此安多會、欝多羅僧、僧伽梨、此僧竭支、覆肩衣。
此是汝衣鉢不？ ^542b16

諦聽！今真誠時，我今問汝，有便言有，無當言無。
汝不犯邊罪不？汝不犯比丘不？
汝非賊心入道不？
汝非破內外道不？
汝非黃門不？汝非殺父不？
汝非殺母不？汝非殺阿羅漢不？
汝非破和合僧不？
汝非惡心出佛身血不？
汝非是非人不？汝非畜生不？
汝非有二形不？汝字何等？
和尚尼字誰？年歲滿不？
衣鉢具不？父母〔夫主〕聽汝不？
汝不負人債不？汝非婢不？
汝是女人不？女人有如是諸病：癩、白癩、
癰疽、乾痟、癲狂、二道合、道小、大小便常漏、洟唾常出。
汝有如是諸病不？
〔若其一一隨事答「無」，復應語言：〕 ^542b17

如我向者所問，僧中亦當如是問。
如汝向者答我，僧中亦當作如是答。 ^542b28

問已白僧法〔彼教授師問已，還來僧中，
如常威儀，舒手相及處立，作如是白：〕
大姊僧聽！彼某甲，從和尚尼某甲求受大戒。
若僧時到，僧忍聽，我已教授竟，聽使來。
白如是。 ^542c1

從僧乞戒法〔彼應語言「汝來」。
來已，為捉衣鉢，教禮眾僧。
禮已，在戒師前長跪合掌，作如是言：〕
大姊僧聽！我某甲，從和尚尼某甲求受大戒。
我某甲，今從僧乞受大戒，和尚尼某甲。
願僧拔濟我，慈愍故。 ^542c4

戒師白法〔戒師欲問，先白。
白云：〕
大姊僧聽！此某甲，從和尚尼某甲求受大戒。
此某甲，今從僧乞受大戒，和尚尼某甲。
若僧時到，僧忍聽，我問諸難事。
白如是。 ^542c9

戒師問法〔白已，語言：〕
汝諦聽！今是真誠時，實語時，我今問汝，
有當言有，無當言無。
汝不犯邊罪不？汝不犯比丘不？
汝非賊心入道不？
汝非破內外道不？
汝非黃門不？汝非殺父不？
汝非殺母不？汝非殺阿羅漢不？
汝非破和合僧不？
汝不惡心出佛身血不？
汝非是非人不？汝非畜生不？
汝非有二形不？汝字何等？
和尚尼字誰？年歲滿不？
衣鉢具不？父母〔夫主〕聽汝不？
汝非負人債不？汝非婢不？
汝是女人不？女人有如是諸病：癩、白癩、
癰疽、乾痟、癲狂、二道合、道小、大小便常漏、洟唾常出。
汝有如是諸病不？ ^542c13

正授本法〔以法開導，令起上上品心，至誠諦受，應如是作。〕
大姊僧聽！此某甲，從和尚尼某甲求受大戒。
此某甲，今從僧乞受大戒，和尚尼某甲。
某甲所說清淨，無諸難事，年滿二十，衣鉢具足。
若僧時到，僧忍聽，為某甲授大戒，和尚尼某甲。
白如是。 ^542c25

大姊僧聽！此某甲，從和尚尼某甲求受大戒。
此某甲，今從僧乞受大戒，和尚尼某甲。
某甲所說清淨，無諸難事，年滿二十，衣鉢具足。
僧今授某甲大戒，和尚尼某甲。
誰諸大姊忍僧授某甲大戒，和尚尼某甲者默然，誰不忍者說。
〔三說。〕僧已忍與某甲授大戒竟，和尚尼某甲。
僧忍，默然故，是事如是持。 ^542c29

與本法尼授大戒請羯磨闍梨法 ^543a8

大德一心念！我某甲，今請大德為羯磨阿闍梨，願大德為我作羯磨阿闍梨。
我依大德故，得受大戒，慈愍故。
〔三說。彼應答言：〕可爾。 ^543a9

乞戒法〔彼禮僧已，具儀作如是言：〕
大德僧聽！我某甲，從和尚尼某甲求受大戒。
我某甲，今從僧乞受大戒，和尚尼某甲。
願僧拔濟我，慈愍故。
〔三說。〕 ^543a12

戒師白法〔此中戒師先白後問。
白云：〕
大德僧聽！此某甲，從和尚尼某甲求受大戒。
此某甲，今從僧乞受大戒，和尚尼某甲。
若僧時到，僧忍聽，我問諸難事。
白如是。 ^543a15

戒師問法〔白已，語言：〕
汝諦聽！今是真誠時，實語時，我今問汝，
有當言有，無當言無。
汝不犯邊罪不？汝不犯比丘不？
汝非賊心作道不？
汝非破內外道不？
汝非黃門不？汝非殺父不？
汝非殺母不？汝非殺阿羅漢不？
汝非破和合僧不？
汝不惡心出佛身血不？
汝非是非人不？汝非畜生不？
汝非有二形不？汝字何等？
和尚尼字誰？汝年歲滿不？
衣鉢具不？父母〔夫主〕聽汝不？
汝非負人債不？汝非婢不？
汝是女人不？女人有如是諸病：癩、白癩、
癰疽、乾痟、癲狂、二道合、道小、大小便常漏、洟唾常出。
汝有如是諸病不？
汝學戒未？〔即應答言：〕已學戒。
〔復應問云：〕汝清淨不？
清淨。〔復應問餘尼云：〕某甲已學戒未？
〔餘尼答云：〕已學戒。
〔復更問云：〕清淨不？
清淨。 ^543a19

正授戒法〔既方便具已，如前開導教諦受。
當如是作。〕
大德僧聽！此某甲，從和尚尼某甲求受大戒。
此某甲，今從僧乞受大戒，和尚尼某甲。
某甲所說清淨，無諸難事，年歲已滿，衣鉢具足，已學戒清淨。
若僧時到，僧忍聽，僧今為某甲受大戒，和尚尼某甲。
白如是。 ^543b4

大德僧聽！此某甲，從和尚尼某甲求受大戒。
此某甲，今從僧乞受大戒，和尚尼某甲。
某甲所說清淨，無諸難事，年歲已滿，衣鉢具足，已學戒清淨。
僧今為某甲受大戒，和尚尼某甲。
誰諸長老忍僧與某甲受大戒，和尚尼某甲者默然，誰不忍者說。
〔三說。〕僧已忍為某甲受大戒竟，和尚尼某甲。
僧忍，默然故，是事如是持。 ^543b9

授戒相法〔應語彼云：〕
善女人諦聽！如來、無所著、等正覺說八波羅夷法，
若比丘尼犯者，非比丘尼，非釋種女。
不得作不淨行，行婬欲法。
若比丘尼作不淨行，行婬欲法，乃至共畜生；
彼非比丘尼，非釋種女。
汝是中盡形壽不得犯，能持不？
〔答言：〕能。 ^543b18

不得盜乃至草葉。
若比丘尼取人五錢、若過五錢，若自取、
教人取，若自斫、教人斫，若自破、教人破，
若燒、若埋、若壞色；彼非比丘尼，非釋種女。
汝是中盡形壽不得犯，能持不？
〔答言：〕能。 ^543b23

不得斷眾生命乃至蟻子。
若比丘尼故自手斷人命，持刀授與人，
教死、讚死、勸死，與人非藥，若墮胎，厭禱呪術，
若自作方便、教人作；彼非比丘尼，非釋種女。
汝是中盡形壽不得犯，能持不？
〔答言：〕能。 ^543b27

不得作妄語乃至戲笑。
若比丘尼不真實，非己有，自稱言得上人法，
得禪、得解脫、得三昧、正受，得須陀洹果乃至阿羅漢果，
天來、龍來、鬼神來供養我；彼非比丘尼，非釋種女。
汝是中盡形壽不得犯，能持不？
〔答言：〕能。 ^543c2

不得身相觸乃至共畜生。
若比丘尼染污心，與染污心男子身相觸，
腋已下，膝已上、若摩、若捺、若逆摩、順摩、
若牽、若推、若舉、若下、若捉、若急捺；彼非比丘尼，非釋種女。
汝是中盡形壽不得犯，能持不？
〔答言：〕能。 ^543c7

不得犯八事乃至共畜生。
若比丘尼有染污心，受染污心男子捉手、
捉衣、入屏處、屏處共立、共語、共行、身相倚、
共期，犯此八事；彼非比丘尼，非釋種女。
汝是中盡形壽不得犯，能持不？
〔答言：〕能。 ^543c11

不得覆藏他重罪乃至突吉羅惡說。
若比丘尼知比丘尼犯波羅夷，不自舉、
不白僧、不語人令知。
後於異時，此比丘尼若休道、若滅擯、若遮不共僧事、
若入外道；彼作如是言：「我先知此人犯如是如是罪。」
彼非比丘尼，非釋種女，覆藏他重罪故。
汝是中盡形壽不得犯，能持不？
〔答言：〕能。 ^543c15

不得隨被舉比丘語乃至沙彌。
若比丘尼知比丘為僧所舉，如法、如毘尼、
如佛所教，犯威儀，未懺悔，不作共住；便隨順彼比丘語。
諸比丘尼諫此比丘尼言：「大姊！
彼比丘為僧所舉，如法、如毘尼、如佛所教，
犯威儀，未懺悔，不作共住；莫隨順彼比丘語。」
諸比丘尼諫此比丘尼時，堅持不捨。
彼比丘尼應乃至三諫，捨此事故。
乃至三諫，捨者善；不捨者，彼非比丘尼，
非釋種女，犯隨舉故。
汝是中盡形壽不得犯，能持不？
〔答言：〕能。 ^543c22

善女人諦聽！如來、無所著、等正覺說四譬喻。
若犯八事，如斷人頭已不可復起，如截多羅樹心不更生長，
如針鼻決不堪復用，如大石析為二分不可還合；
若比丘尼犯八重已，不復還成比丘尼行。
汝是中盡形壽不得犯。 ^544a2

授四依法〔應語彼云：〕
善女人諦聽！如來、無所著、等正覺說四依法，
比丘尼依此出家受大戒，是比丘尼法。
依糞掃衣出家受大戒，是比丘尼法。
是中盡形壽能持不？
〔答言：〕能。 ^544a8

若得長利：檀越施衣、割截衣，應受。 ^544a11

依乞食出家受大戒，是比丘尼法。
是中盡形壽能持不？
〔答言：〕能。 ^544a12

若得長利：若僧差食、若檀越送食、月八日食、
十五日食、月初日食、若眾僧常食、檀越請食，應受。 ^544a13

依樹下坐出家受大戒，是比丘尼法是中盡形壽能持不。
〔答言：〕能。 ^544a15

若得長利：別房、尖頭屋、小房、石室、兩房一戶，應受。 ^544a17

依腐爛藥出家受大戒，是比丘尼法。
是中盡形壽能持不？
〔答言：〕能。 ^544a18

若得長利：酥、油、生酥、蜜、石蜜，應受。 ^544a19

汝已受戒竟，白四羯磨如法成就，得處所，
和尚如法，阿闍梨如法。
二部僧具足滿。汝當善受教法，應勸化作福治塔，供養佛法眾僧。
和尚、阿闍梨一切如法教勅，不得違逆。
應學問誦經，勤求方便，於佛法中得須陀洹果、
斯陀含果、阿那含果、阿羅漢果。
汝始發心出家，功不唐捐，果報不絕。
餘所未知者，當問和尚、阿闍梨。
〔令受戒者在前而去。〕
other:: 
#  4 師資篇(上)
師資篇第四 ^544a21

制和尚行法 ^544b1

制依止阿闍梨行法 ^544b9

大姊一心念！我某甲，今求阿姨為依止，
願阿姨與我依止，我依止阿姨住。
〔三說。彼言：〕可爾。〔或言：〕與汝依止。
〔或言：〕汝莫放逸。〔闍梨行法，並同和尚。〕 ^544b11

制弟子行法 ^544b15

呵責弟子法 ^544b22

我今呵責汝！汝去、汝莫入我房、汝莫為我作使、
汝莫至我所、不與汝語。
汝莫依止我。 ^544b25

弟子懺悔法 ^544c3

大姊！我今懺悔，更不復作。 ^544c4

弟子離和尚懺謝法
我如法，和尚不知。
我不如法，亦不知。
若我犯戒，捨不教呵。
若犯亦不知。若犯而懺悔，亦不知。
other:: 
#  5 說戒篇(上)
說戒篇第五 ^544c7

半月往僧寺請教誡差使比丘尼法 ^544c12

大姊僧聽！若僧時到，僧忍聽，僧差某甲比丘尼，
為比丘尼僧故，半月往比丘僧中求教授。
白如是。 ^544c13

大姊僧聽！僧差某甲比丘尼，為比丘尼僧故，半月往比丘僧中求教授。
誰諸大姊忍僧差某甲比丘尼，為比丘尼僧故，
半月往比丘僧中求教授者默然，誰不忍者說。
僧已忍差某甲比丘尼，為比丘尼僧故，半月往比丘僧中求教授竟。
僧忍，默然故，是事如是持。
〔彼獨行無護，應差二三比丘尼共去。〕 ^544c15

使比丘尼往僧寺囑授法 ^544c22

大德憶念！某處比丘尼僧和合，差我比丘尼某甲，
禮比丘僧足，求索教誡。
大德僧眾無教誡比丘尼人，及無說法者。
語比丘尼眾「勤修莫放逸！」
頂戴持。〔若二眾病、不和、不滿，當遣使問訊；
若不往者，突吉羅。〕 ^544c23

僧說戒法〔若於十四、十五、十六日，不知為何日說戒。
佛言：聽上座布薩日，唱言：〕
大姊僧聽！今僧某月某日某時，集某處說戒。 ^545a3

告清淨法 ^545a8

大姊僧聽！我某甲比丘尼清淨。 ^545a11

略說戒法 ^545a15

諸大姊！是八波羅夷法，僧常聞。 ^545a18

對首說戒法〔若有三人，各各相向，作如是言：〕
二大姊憶念！今僧十五日說戒，我某甲比丘尼清淨。
〔三說。二人亦爾。〕 ^545a21

心念說戒法〔若有一人，應心念言：〕
今日眾僧十五日說戒，我某甲比丘尼清淨。
〔三說。〕 ^545a23

增減說戒法 ^545a25

大姊僧聽！若僧時到，僧忍聽，僧今不說戒，至黑月十五日當說戒。
白如是。〔若客比丘尼不去，應作第二却白。
應作如是白：〕 ^545b1

大姊僧聽！若僧時到，僧忍聽，僧今不說戒，至白月十五日當說戒。
白如是。〔若客比丘尼不去，至白月者，舊比丘尼應如法強與客比丘尼問答。〕 ^545b3

非時和合法 ^545b6

大姊僧聽！彼所因事，令僧鬪諍誹謗，互求長短，
令僧破壞，令僧別住，令僧塵垢。
彼人僧為舉罪，已還為解，已滅僧塵垢。
若僧時到，僧忍聽，僧作和合布薩。
白如是。〔作是白已，和合布薩。〕 ^545b7

非時說戒法 ^545b11

大姊僧聽！眾僧所因諍事，令僧鬪諍而不和合，
眾僧破壞，令僧塵垢，令僧別異，分為二部。
彼人自知犯罪事，今已改悔，除滅僧塵垢。
若僧時到，僧忍聽，僧今和合說戒。
白如是。〔作是白已，然後和合說戒。〕
other:: 
#  6 安居篇(上)
安居篇第六 ^545b12

對首法〔諸比丘尼不應一切時春夏冬人間遊行。
從今已去，聽夏三月安居。
應作是言：〕
大姊一心念！我某甲比丘尼，依某甲僧伽藍、
某甲聚落、〔若在別房，應云〕某甲房，前三月夏安居；
房舍破，修治故。〔三說。
以比丘尼要依持律比丘安居，故須問言：〕汝依誰持律？
依某甲律師。〔復應語言：〕有疑當問。
可爾。 ^545b18

心念法〔律言：從今無所依人，心念安居。
作法同前，但除初句及後問答。
作其三說。〕 ^545b24

忘成法 ^545b25

及界法
other:: 
#  7 受日篇(上)
受日篇第七 ^545b26

對首法 ^545c1

大姊一心念！我某甲比丘尼，受七日法出界外，
為某事故，還此中安居，白大姊令知。 ^545c2

羯磨法〔為前緣遠不及七日還。
佛言：「聽有如是事，受過七日法，若十五日、一月日白二羯磨。」
應如是作。〕 ^545c5

大姊僧聽！若僧時到，僧忍聽，某甲比丘尼，
受過七日法〔十五日、一月日〕出界外，為某事故，還此中安居。
白如是。 ^545c6

大姊僧聽！某甲比丘尼，受過七日法〔十五日、
一月日〕出界外，為某事故，還此中安居。
誰諸大姊忍僧聽某甲比丘尼，受過七日法
〔十五日、一月日〕出界外，為某事故，還此中安居者默然，誰不忍者說。
僧已忍某甲比丘尼，受過七日法出界外，
為某事故，還此中安居竟。
僧忍，默然故，是事如是持。
other:: 
#  8 自恣篇(上)
自恣篇第八 ^545c8

往比丘僧中說自恣差使比丘尼法 ^545c16

大姊僧聽！若僧時到，僧忍聽，僧差某甲比丘尼，
為比丘尼僧故，往大僧中。
說三事自恣見聞疑。
白如是。 ^545c17

大姊僧聽！僧差某甲比丘尼。
為比丘尼僧故。往大僧中說三事自恣：
見、聞、疑。誰諸大姊忍僧差某甲比丘尼，
為比丘尼僧故，往大僧中說三事自恣：
見、聞、疑者默然，誰不忍者說。
僧已忍差某甲比丘尼，為比丘尼僧故，
往大僧中說三事自恣：見、聞、疑竟。
僧忍，默然故，是事如是持。 ^545c19

使比丘尼對僧說自恣法 ^545c27

大德僧聽！某處比丘尼僧夏安居竟，比丘僧亦夏安居竟。
比丘尼僧說三事自恣：見、聞、疑。
大德慈愍故語我，我若見罪，當如法懺悔。 ^545c28

大德僧眾不見比丘尼眾有見、聞、疑罪可舉。
語比丘尼眾「如法自恣，謹慎莫放逸！」
〔作此告時，尼眾皆合掌言：〕頂戴持。
〔若比丘尼眾即日自恣，疲極，當明日自恣。
若二眾病、不滿、不和，當遣使問訊；若不爾者，突吉羅。〕 ^546a2

白僧自恣時法 ^546a6

大姊僧聽！今僧某月某日某時，集某處自恣。
〔餘儀軌等，並同說戒。〕 ^546a7

差受自恣人法〔律言：聽白二羯磨差不愛、
不恚、不怖、不癡、知自恣未自恣。
應如是差。〕
大姊僧聽！若僧時到，僧忍聽，僧差某甲比丘尼，作受自恣人。
白如是。 ^546a9

大姊僧聽！僧差某甲比丘尼作受自恣人。
誰諸大姊忍僧差某甲比丘尼作受自恣人者默然，誰不忍者說。
僧已忍差某甲比丘尼作受自恣人竟。
僧忍，默然故，是事如是持。 ^546a11

自恣白法〔律言：聽比坐應知來不？
先白，後自恣。作如是白：〕
大姊僧聽！今日眾僧自恣。
若僧時到，僧忍聽，僧和合自恣。
白如是。 ^546a16

僧自恣法
大姊！眾僧今日自恣，我某甲比丘尼亦自恣。
若見、聞、疑罪，大姊哀愍故語我，我若見罪，當如法懺悔。
〔三說。若病比丘尼，佛聽隨身所安自恣。
其告清淨緣及法，一同說戒。〕 ^546a19

略自恣法大姊僧聽！
若僧時到，僧忍聽，僧今各各共三語自恣。
白如是。 ^546a23

對首自恣法〔若有四人，各各相向作如是言：〕
三大姊憶念！今日眾僧自恣，我某甲比丘尼自恣清淨。
〔三說。若三人、二人，亦如是。〕 ^546a28

心念自恣法〔若有一人，應心念言：〕
今日眾僧自恣，我某甲比丘尼自恣清淨。
〔三說。〕 ^546b2

增益自恣法 ^546b4

大姊僧聽！若僧時到，僧忍聽，僧今日不自恣，
四月滿，當自恣。白如是。
〔作是白已，至四月滿自恣。〕 ^546b5

增減自恣法 ^546b8

大姊僧聽！若僧時到，僧忍聽，僧今日不自恣，至黑月十五日當自恣。
白如是。 ^546b10

大姊僧聽！若僧時到，僧忍聽，僧今日不自恣，後白月十五日當自恣。
白如是。〔若客比丘尼猶不去，舊比丘尼應如法、
如律，強和合自恣。〕
other:: 
#  9 衣鉢藥受淨篇(上)
衣鉢藥受淨篇第九 ^546b12

受五衣法〔依《十誦》云：〕
大姊一心念！我比丘尼某甲，是衣僧伽梨
〔若干〕條受，〔若干〕長〔若干〕短，割截衣持。 ^546b16

大姊一心念！我比丘尼某甲，是衣覆肩衣受，
長四肘廣二肘半，是覆肩衣持。 ^546b18

大姊一心念！我比丘尼某甲，是衣厥修羅衣受，
長四肘廣二肘半，是衣厥修羅衣持。
〔三說。〕 ^546b20

捨五衣法〔應翻受云：〕
大姊一心念！我比丘尼某甲，是衣僧伽梨
〔若干〕條受，〔若干〕長〔若干〕短，割截衣持，今捨。 ^546b23

受尼師壇法〔應云：〕
大姊一心念！我比丘尼某甲，此尼師壇，是我助身衣受。
〔三說。餘助身衣受同此法。
捨者，翻受應知。〕 ^546b26

受鉢法 ^546b28

大姊一心念！我比丘尼某甲，此鉢多羅應量受，長用故。
〔三說。捨者，翻受應知。〕 ^546c1

受十六枚器法 ^546c3

大姊一心念！我比丘尼某甲，此某器，是我十六枚數，今受。
〔三說。〕 ^546c4

受非時藥法 ^546c7

大姊一心念！我比丘尼某甲，有某病緣故，
此某甲非時漿，為經非時服故，今於大姊邊受。
〔三說。受餘二藥法同。
七日應言：〕為共宿七日服故。
〔盡形應言：〕為共宿長服故。 ^546c9

真實淨法〔應云：〕
大姊一心念！我有此長衣未作淨，今為淨故捨與大姊，為真實淨故。 ^546c13

展轉淨法〔應云：〕
大姊一心念！此是我長衣未作淨，為淨故施與大姊，為展轉淨故。
〔彼受淨者應云：〕大姊！
汝有此長衣未作淨，為淨故與我，我今受之。
汝施與誰？施與某甲。
〔受淨者言：〕大姊！汝是長衣未作淨，為淨故施與我，我今受之。
受已，汝與某甲，是衣某甲己有，汝為某甲善護持，著隨因緣。
〔展轉淨施，若問、不問，聽隨意著。
鉢、藥及十六枚，作法亦同，唯稱事別為異。〕
尼羯磨卷上
 ^546c16
