
other:: 受五戒八戒文〔海〕
# 八戒文
八戒文
pin:: 
##  1 稽首請證明品
第一稽首請證明品
弟子眾等，稽首和南虛空法界無上種智，
乘形紀身成正覺者，摩訶般若方廣一乘，
十地聖人三賢大士，虛空幽顯主異諸神，
色無色天梵王眷屬，護世帝釋輔翼諸官，冥道曹寮焰魔羅主。
惟願今日，以淨天眼見於眾人，虔恭志誠一心奉請。
pin:: 
##  2 洗懺往業品
第二洗懺往業品 ^941c7

弟子眾等合道場人，無始時來至于今日，
積罪無量難測邊涯，造愆累生罕究其際。
於三寶所起不信心，對十方尊行非梵行。
縱身殺害偷盜邪非，縱口妄言綺語惡罵，縱心貪欲瞋恚愚癡。
從此廣生無邊惡業，循環三有沒溺四流，
五蓋覆心十纏迷性，長居凡品解脫無期。
梵曰懺摩此云悔過，從今已後斷相續心，往昔罪愆總願消滅。
pin:: 
##  3 得戒三歸品
第三得戒三歸品 ^941c14

弟子眾等合道場人，歸依佛兩足尊，歸依法離欲尊，
歸依僧眾中尊，惟願三寶慈悲證明哀憐攝受〔三說〕。
弟子眾等合道場人，歸依佛竟，歸依法竟，
歸依僧竟，我受八戒近住律儀，願尊憶持慈悲護念〔三說〕。
pin:: 
##  4 問持說品
第四問持說品 ^941c23

諸佛子等諦聽：言八戒者，所謂一不殺、
二不盜、三不染欲、四不妄語、五不飲酒食肉、
六不香油塗身及鬘花莊飾、七不作倡伎樂故往觀聽、八不上高大床及過中食。
始於今時，至明清旦，一日一夜隨佛出家，於其中閒不得犯。
能持否？
pin:: 
##  5 迴向發願品
第五迴向發願品 ^941c29

弟子眾等合道場人，受戒善緣盡將迴向法界含生，
願妄執情袪愚癡障盡，無分別智明了現前，
有相行門熾然修學，華藏世界遍歷遊從，
如來藏心深契根本，未證者證未圓者圓，眾生海中總願成佛。
other:: 
# 五戒文
《五戒文》
other::  ^942a7

一切凡夫迷本覺性，隨妄流轉居三有中，遂六趣區分人天隔越。
佛有五戒令人奉持，從方便門入實相理。

##  1 發誠稽請章
第一發誠稽請章 ^942a13

弟子眾等合道場人，仰啟十方虛空法界成正覺者，
轉法輪者般涅槃者，是我等輩真善知識，醫王大師攝受我故。
無邊法藏一味醍醐，半滿圓音摩訶衍教，
是我良藥、是我舟航，於生死河濟度我故。
三乘聖眾八輩比丘，趣寂聲聞漏悲菩薩，
於我等輩生憐愍心，如看病人救護我故。
惟願三寶弘誓願力不思議力，於真性內起無緣慈，於今日時受我等請。
other:: 
##  2 悔過先罪章
第二悔過先罪章 ^942a17

弟子眾等合道場人，曠劫愚迷至于今日，
於第一義不明了故，生諸障門煩惱所知，
迷事迷理，觸境起業、隨緣造愆，身起三支、
口犯四過、意三業行轉轉逾深，如沙如塵其數無量。
不覺身篋盛四毒蛇、五旃陀羅、六入空聚，
受詐親善眾多惡緣，驅馳識心五趣循轉。
從此積集八萬四千人間過非，無惡不造。
始於今日省察身心，披陳佛前總願消滅。
other:: 
##  3 轉邪歸敬章
第三轉邪歸敬章 ^942a27

弟子眾等合道場人，歸依佛無上尊，歸依法離欲尊，歸依僧眾中尊。
自從今日以佛為師，更不歸餘邪魔外道，
惟願三寶慈悲證明哀憐攝受〔三說〕。 ^942b7

弟子眾等合道場人，歸依佛竟，歸依法竟，歸依僧竟。
是佛、婆伽婆、多陀阿伽度、阿羅訶、三藐三佛陀，
是我大師，我今歸依，願佛攝受〔三說〕。
other:: 
##  4 說相合修章
第四說相合修章 ^942b11

佛子諦聽：言優婆塞戒者，所謂一不殺、
二不盜、三不邪行、四不妄語、五不飲酒食肉。
始於今時盡未來際，於其中間不得犯。
能持否？
other:: 
##  5 迴向願海章
第五迴向願海章 ^942b15

弟子眾等合道場人，向來受戒，迴向菩提真如性海。
四流三有一切眾生，總願發心修普賢行。
不斷佛種生如來家，還將大悲展轉開示。
獲髻中寶得衣裏珠，當坐道場總願成佛。
受五戒八戒文一卷
 ^942b19
