
hui:: 
pin:: 
### 2
大般若波羅蜜多經卷第八十二
三藏法師玄奘奉　詔譯
初分諸天子品第二十三之二
「天子當知！布施波羅蜜多如幻、如化、如夢所見，
淨戒、安忍、精進、靜慮、般若波羅蜜多如幻、
如化、如夢所見。何以故？
以布施波羅蜜多等自性空故。 ^458a12

「天子當知！四靜慮如幻、如化、如夢所見，
四無量、四無色定如幻、如化、如夢所見。
何以故？以四靜慮等自性空故。 ^458a15

「天子當知！八解脫如幻、如化、如夢所見，
八勝處、九次第定、十遍處如幻、如化、如夢所見。
何以故？以八解脫等自性空故。 ^458a17

「天子當知！四念住如幻、如化、如夢所見，
四正斷、四神足、五根、五力、七等覺支、八聖道支如幻、
如化、如夢所見。何以故？
以四念住等自性空故。 ^458a20

「天子當知！空解脫門如幻、如化、如夢所見，
無相、無願解脫門如幻、如化、如夢所見。
何以故？以空解脫門等自性空故。 ^458a23

「天子當知！五眼如幻、如化、如夢所見，六神通如幻、
如化、如夢所見。何以故？
以五眼等自性空故。 ^458a25

「天子當知！佛十力如幻、如化、如夢所見，
四無所畏、四無礙解、大慈、大悲、大喜、大捨、
十八佛不共法如幻、如化、如夢所見。
何以故？以佛十力等自性空故。 ^458a28

「天子當知！無忘失法如幻、如化、如夢所見，
恒住捨性如幻、如化、如夢所見。
何以故？以無忘失法等自性空故。 ^458b2

「天子當知！一切陀羅尼門如幻、如化、如夢所見，
一切三摩地門如幻、如化、如夢所見。
何以故？以一切陀羅尼門等自性空故。 ^458b4

「天子當知！一切智如幻、如化、如夢所見，
道相智、一切相智如幻、如化、如夢所見。
何以故？以一切智等自性空故。 ^458b7

「天子當知！聲聞乘如幻、如化、如夢所見，
獨覺乘、無上乘如幻、如化、如夢所見。
何以故？以聲聞乘等自性空故。 ^458b9

「天子當知！預流如幻、如化、如夢所見，一來、
不還、阿羅漢如幻、如化、如夢所見。
何以故？以預流等自性空故。 ^458b12

「天子當知！預流向預流果如幻、如化、如夢所見，
一來向一來果、不還向不還果、阿羅漢向阿羅漢果如幻、
如化、如夢所見。何以故？
以預流向預流果等自性空故。 ^458b14

「天子當知！獨覺如幻、如化、如夢所見，獨覺向獨覺果如幻、
如化、如夢所見。何以故？
以獨覺等自性空故。 ^458b18

「天子當知！菩薩摩訶薩如幻、如化、如夢所見，
三藐三佛陀如幻、如化、如夢所見。
何以故？以菩薩摩訶薩等自性空故。 ^458b20

「天子當知！菩薩摩訶薩法如幻、如化、如夢所見，
無上正等菩提如幻、如化、如夢所見。
何以故？以菩薩摩訶薩法等自性空故。 ^458b23

「天子當知！極喜地如幻、如化、如夢所見，
離垢地、發光地、焰慧地、極難勝地、現前地、
遠行地、不動地、善慧地、法雲地如幻、如化、如夢所見。
何以故？以極喜地等自性空故。 ^458b26

「天子當知！極喜地法如幻、如化、如夢所見，
離垢地法、發光地法、焰慧地法、極難勝地法、
現前地法、遠行地法、不動地法、善慧地法、
法雲地法如幻、如化、如夢所見。
何以故？以極喜地法等自性空故。 ^458b29

「天子當知！異生地如幻、如化、如夢所見，
種姓地、第八地、具見地、薄地、離欲地、已辦地、
獨覺地、菩薩地、如來地如幻、如化、如夢所見。
何以故？以異生地等自性空故。 ^458c4

「天子當知！異生地法如幻、如化、如夢所見，
種姓地法、第八地法、具見地法、薄地法、
離欲地法、已辦地法、獨覺地法、菩薩地法、
如來地法如幻、如化、如夢所見。
何以故？以異生地法等自性空故。 ^458c8

「天子當知！有為界如幻、如化、如夢所見，
無為界如幻、如化、如夢所見。
何以故？以有為界等自性空故。 ^458c12

「天子當知！由此緣故我作是說：如幻有情為如幻者說如幻法，
如化有情為如化者說如化法，如夢有情為如夢者說如夢法。」 ^458c14

時，諸天子問善現言：「今尊者為但說我等、
色等乃至阿耨多羅三藐三菩提如幻、
如化、如夢所見，為亦說微妙寂靜究竟涅槃如幻、
如化、如夢見耶？」 ^458c18

善現言：「諸天子！我不但說我等、色等乃至阿耨多羅三藐三菩提如幻、
如化、如夢所見，亦復宣說微妙寂靜究竟涅槃如幻、
如化、如夢所見。天子當知！
設更有法勝涅槃者，我亦說為如幻、如化、如夢所見。
所以者何？幻、化、夢事與一切法乃至涅槃皆悉無二無二分故。」
pin:: 
##  24 受教品

### 1
初分受教品第二十四之一 ^458c21

爾時，具壽舍利子、具壽大目連、具壽執大藏、
具壽滿慈子、具壽大迦多衍那、具壽大迦葉波等諸大聲聞，
及無量百千菩薩摩訶薩，同時舉聲問善現曰：
「所說般若波羅蜜多，如是甚深難見難覺，
非所尋思超尋思境，微妙寂靜最勝第一，
唯極聖者自內所證，世聰慧人所不能測，於如是法誰能信受？」 ^458c29

善現答言：「有菩薩摩訶薩住不退轉地，
於此甚深難見難覺，非所尋思超尋思境，微妙寂靜最勝第一般若波羅蜜多能深信受。
復有已見聖諦及漏盡阿羅漢，為滿所願，於此般若波羅蜜多亦能信受。
復有善男子、善女人等，已於過去無量無數百千俱胝那庾多佛所，
親近供養發弘誓願，殖眾善本利根聰慧，
諸善知識所攝受者，於此甚深難見難覺，
非所尋思超尋思境，微妙寂靜最勝第一般若波羅蜜多亦能信受。
何以故？ ^459a6

「如是人等，終不以空不空分別色，亦不以色分別空不空；
不以空不空分別受、想、行、識，亦不以受、
想、行、識分別空不空。
不以有相無相分別色，亦不以色分別有相無相；
不以有相無相分別受、想、行、識，亦不以受、
想、行、識分別有相無相。
不以有願無願分別色，亦不以色分別有願無願；
不以有願無願分別受、想、行、識，亦不以受、
想、行、識分別有願無願。
不以生不生分別色，亦不以色分別生不生；
不以生不生分別受、想、行、識，亦不以受、
想、行、識分別生不生。
不以滅不滅分別色，亦不以色分別滅不滅；
不以滅不滅分別受、想、行、識，亦不以受、
想、行、識分別滅不滅。
不以寂靜不寂靜分別色，亦不以色分別寂靜不寂靜；
不以寂靜不寂靜分別受、想、行、識，亦不以受、
想、行、識分別寂靜不寂靜。
不以遠離不遠離分別色，亦不以色分別遠離不遠離；
不以遠離不遠離分別受、想、行、識，亦不以受、
想、行、識分別遠離不遠離。 ^459a16

「如是人等，終不以空不空分別眼處，亦不以眼處分別空不空；
不以空不空分別耳、鼻、舌、身、意處，亦不以耳、
鼻、舌、身、意處分別空不空。
不以有相無相分別眼處，亦不以眼處分別有相無相；
不以有相無相分別耳、鼻、舌、身、意處，亦不以耳、
鼻、舌、身、意處分別有相無相。
不以有願無願分別眼處，亦不以眼處分別有願無願；
不以有願無願分別耳、鼻、舌、身、意處，亦不以耳、
鼻、舌、身、意處分別有願無願。
不以生不生分別眼處，亦不以眼處分別生不生；
不以生不生分別耳、鼻、舌、身、意處，亦不以耳、
鼻、舌、身、意處分別生不生。
不以滅不滅分別眼處，亦不以眼處分別滅不滅；
不以滅不滅分別耳、鼻、舌、身、意處，亦不以耳、
鼻、舌、身、意處分別滅不滅。
不以寂靜不寂靜分別眼處，亦不以眼處分別寂靜不寂靜；
不以寂靜不寂靜分別耳、鼻、舌、身、意處，
亦不以耳、鼻、舌、身、意處分別寂靜不寂靜。
不以遠離不遠離分別眼處，亦不以眼處分別遠離不遠離；
不以遠離不遠離分別耳、鼻、舌、身、意處，
亦不以耳、鼻、舌、身、意處分別遠離不遠離。 ^459b6

「如是人等，終不以空不空分別色處，亦不以色處分別空不空；
不以空不空分別聲、香、味、觸、法處，亦不以聲、
香、味、觸、法處分別空不空。
不以有相無相分別色處，亦不以色處分別有相無相；
不以有相無相分別聲、香、味、觸、法處，亦不以聲、
香、味、觸、法處分別有相無相。
不以有願無願分別色處，亦不以色處分別有願無願；
不以有願無願分別聲、香、味、觸、法處，亦不以聲、
香、味、觸、法處分別有願無願。
不以生不生分別色處，亦不以色處分別生不生；
不以生不生分別聲、香、味、觸、法處，亦不以聲、
香、味、觸、法處分別生不生。
不以滅不滅分別色處，亦不以色處分別滅不滅；
不以滅不滅分別聲、香、味、觸、法處，亦不以聲、
香、味、觸、法處分別滅不滅。
不以寂靜不寂靜分別色處，亦不以色處分別寂靜不寂靜；
不以寂靜不寂靜分別聲、香、味、觸、法處，
亦不以聲、香、味、觸、法處分別寂靜不寂靜。
不以遠離不遠離分別色處，亦不以色處分別遠離不遠離；
不以遠離不遠離分別聲、香、味、觸、法處，
亦不以聲、香、味、觸、法處分別遠離不遠離。 ^459b26

「如是人等，終不以空不空分別眼界，亦不以眼界分別空不空；
不以空不空分別色界、眼識界及眼觸、
眼觸為緣所生諸受，亦不以色界乃至眼觸為緣所生諸受分別空不空。
不以有相無相分別眼界，亦不以眼界分別有相無相；
不以有相無相分別色界乃至眼觸為緣所生諸受，亦不以色界乃至眼觸為緣所生諸受分別有相無相。
不以有願無願分別眼界，亦不以眼界分別有願無願；
不以有願無願分別色界乃至眼觸為緣所生諸受，亦不以色界乃至眼觸為緣所生諸受分別有願無願。
不以生不生分別眼界，亦不以眼界分別生不生；
不以生不生分別色界乃至眼觸為緣所生諸受，亦不以色界乃至眼觸為緣所生諸受分別生不生。
不以滅不滅分別眼界，亦不以眼界分別滅不滅；
不以滅不滅分別色界乃至眼觸為緣所生諸受，亦不以色界乃至眼觸為緣所生諸受分別滅不滅。
不以寂靜不寂靜分別眼界，亦不以眼界分別寂靜不寂靜；
不以寂靜不寂靜分別色界乃至眼觸為緣所生諸受，亦不以色界乃至眼觸為緣所生諸受分別寂靜不寂靜。
不以遠離不遠離分別眼界，亦不以眼界分別遠離不遠離；
不以遠離不遠離分別色界乃至眼觸為緣所生諸受，亦不以色界乃至眼觸為緣所生諸受分別遠離不遠離。 ^459c19

「如是人等，終不以空不空分別耳界，亦不以耳界分別空不空；
不以空不空分別聲界、耳識界及耳觸、
耳觸為緣所生諸受，亦不以聲界乃至耳觸為緣所生諸受分別空不空。
不以有相無相分別耳界，亦不以耳界分別有相無相；
不以有相無相分別聲界乃至耳觸為緣所生諸受，亦不以聲界乃至耳觸為緣所生諸受分別有相無相。
不以有願無願分別耳界，亦不以耳界分別有願無願；
不以有願無願分別聲界乃至耳觸為緣所生諸受，亦不以聲界乃至耳觸為緣所生諸受分別有願無願。
不以生不生分別耳界，亦不以耳界分別生不生；
不以生不生分別聲界乃至耳觸為緣所生諸受，亦不以聲界乃至耳觸為緣所生諸受分別生不生。
不以滅不滅分別耳界，亦不以耳界分別滅不滅；
不以滅不滅分別聲界乃至耳觸為緣所生諸受，亦不以聲界乃至耳觸為緣所生諸受分別滅不滅。
不以寂靜不寂靜分別耳界，亦不以耳界分別寂靜不寂靜；
不以寂靜不寂靜分別聲界乃至耳觸為緣所生諸受，亦不以聲界乃至耳觸為緣所生諸受分別寂靜不寂靜。
不以遠離不遠離分別耳界，亦不以耳界分別遠離不遠離；
不以遠離不遠離分別聲界乃至耳觸為緣所生諸受，亦不以聲界乃至耳觸為緣所生諸受分別遠離不遠離。 ^460a15

「如是人等，終不以空不空分別鼻界，亦不以鼻界分別空不空；
不以空不空分別香界、鼻識界及鼻觸、
鼻觸為緣所生諸受，亦不以香界乃至鼻觸為緣所生諸受分別空不空。
不以有相無相分別鼻界，亦不以鼻界分別有相無相；
不以有相無相分別香界乃至鼻觸為緣所生諸受，亦不以香界乃至鼻觸為緣所生諸受分別有相無相。
不以有願無願分別鼻界，亦不以鼻界分別有願無願；
不以有願無願分別香界乃至鼻觸為緣所生諸受，亦不以香界乃至鼻觸為緣所生諸受分別有願無願。
不以生不生分別鼻界，亦不以鼻界分別生不生；
不以生不生分別香界乃至鼻觸為緣所生諸受，亦不以香界乃至鼻觸為緣所生諸受分別生不生。
不以滅不滅分別鼻界，亦不以鼻界分別滅不滅；
不以滅不滅分別香界乃至鼻觸為緣所生諸受，亦不以香界乃至鼻觸為緣所生諸受分別滅不滅。
不以寂靜不寂靜分別鼻界，亦不以鼻界分別寂靜不寂靜；
不以寂靜不寂靜分別香界乃至鼻觸為緣所生諸受，亦不以香界乃至鼻觸為緣所生諸受分別寂靜不寂靜。
不以遠離不遠離分別鼻界，亦不以鼻界分別遠離不遠離；
不以遠離不遠離分別香界乃至鼻觸為緣所生諸受，亦不以香界乃至鼻觸為緣所生諸受分別遠離不遠離。 ^460b12

「如是人等，終不以空不空分別舌界，亦不以舌界分別空不空；
不以空不空分別味界、舌識界及舌觸、
舌觸為緣所生諸受，亦不以味界乃至舌觸為緣所生諸受分別空不空。
不以有相無相分別舌界，亦不以舌界分別有相無相；
不以有相無相分別味界乃至舌觸為緣所生諸受，亦不以味界乃至舌觸為緣所生諸受分別有相無相。
不以有願無願分別舌界，亦不以舌界分別有願無願；
不以有願無願分別味界乃至舌觸為緣所生諸受，亦不以味界乃至舌觸為緣所生諸受分別有願無願。
不以生不生分別舌界，亦不以舌界分別生不生；
不以生不生分別味界乃至舌觸為緣所生諸受，亦不以味界乃至舌觸為緣所生諸受分別生不生。
不以滅不滅分別舌界，亦不以舌界分別滅不滅；
不以滅不滅分別味界乃至舌觸為緣所生諸受，亦不以味界乃至舌觸為緣所生諸受分別滅不滅。
不以寂靜不寂靜分別舌界，亦不以舌界分別寂靜不寂靜；
不以寂靜不寂靜分別味界乃至舌觸為緣所生諸受，亦不以味界乃至舌觸為緣所生諸受分別寂靜不寂靜。
不以遠離不遠離分別舌界，亦不以舌界分別遠離不遠離；
不以遠離不遠離分別味界乃至舌觸為緣所生諸受，亦不以味界乃至舌觸為緣所生諸受分別遠離不遠離。 ^460c9

「如是人等，終不以空不空分別身界，亦不以身界分別空不空；
不以空不空分別觸界、身識界及身觸、
身觸為緣所生諸受，亦不以觸界乃至身觸為緣所生諸受分別空不空。
不以有相無相分別身界，亦不以身界分別有相無相；
不以有相無相分別觸界乃至身觸為緣所生諸受，亦不以觸界乃至身觸為緣所生諸受分別有相無相。
不以有願無願分別身界，亦不以身界分別有願無願；
不以有願無願分別觸界乃至身觸為緣所生諸受，亦不以觸界乃至身觸為緣所生諸受分別有願無願。
不以生不生分別身界，亦不以身界分別生不生；
不以生不生分別觸界乃至身觸為緣所生諸受，亦不以觸界乃至身觸為緣所生諸受分別生不生。
不以滅不滅分別身界，亦不以身界分別滅不滅；
不以滅不滅分別觸界乃至身觸為緣所生諸受，亦不以觸界乃至身觸為緣所生諸受分別滅不滅。
不以寂靜不寂靜分別身界，亦不以身界分別寂靜不寂靜；
不以寂靜不寂靜分別觸界乃至身觸為緣所生諸受，亦不以觸界乃至身觸為緣所生諸受分別寂靜不寂靜。
不以遠離不遠離分別身界，亦不以身界分別遠離不遠離；
不以遠離不遠離分別觸界乃至身觸為緣所生諸受，亦不以觸界乃至身觸為緣所生諸受分別遠離不遠離。 ^461a6

「如是人等，終不以空不空分別意界，亦不以意界分別空不空；
不以空不空分別法界、意識界及意觸、
意觸為緣所生諸受，亦不以法界乃至意觸為緣所生諸受分別空不空。
不以有相無相分別意界，亦不以意界分別有相無相；
不以有相無相分別法界乃至意觸為緣所生諸受，亦不以法界乃至意觸為緣所生諸受分別有相無相。
不以有願無願分別意界，亦不以意界分別有願無願；
不以有願無願分別法界乃至意觸為緣所生諸受，亦不以法界乃至意觸為緣所生諸受分別有願無願。
不以生不生分別意界，亦不以意界分別生不生；
不以生不生分別法界乃至意觸為緣所生諸受，亦不以法界乃至意觸為緣所生諸受分別生不生。
不以滅不滅分別意界，亦不以意界分別滅不滅；
不以滅不滅分別法界乃至意觸為緣所生諸受，亦不以法界乃至意觸為緣所生諸受分別滅不滅。
不以寂靜不寂靜分別意界，亦不以意界分別寂靜不寂靜；
不以寂靜不寂靜分別法界乃至意觸為緣所生諸受，亦不以法界乃至意觸為緣所生諸受分別寂靜不寂靜。
不以遠離不遠離分別意界，亦不以意界分別遠離不遠離；
不以遠離不遠離分別法界乃至意觸為緣所生諸受，亦不以法界乃至意觸為緣所生諸受分別遠離不遠離。 ^461b3

「如是人等，終不以空不空分別地界，亦不以地界分別空不空；
不以空不空分別水、火、風、空、識界，亦不以水、
火、風、空、識界分別空不空。
不以有相無相分別地界，亦不以地界分別有相無相；
不以有相無相分別水、火、風、空、識界，亦不以水、
火、風、空、識界分別有相無相。
不以有願無願分別地界，亦不以地界分別有願無願；
不以有願無願分別水、火、風、空、識界，亦不以水、
火、風、空、識界分別有願無願。
不以生不生分別地界，亦不以地界分別生不生；
不以生不生分別水、火、風、空、識界，亦不以水、
火、風、空、識界分別生不生。
不以滅不滅分別地界，亦不以地界分別滅不滅；
不以滅不滅分別水、火、風、空、識界，亦不以水、
火、風、空、識界分別滅不滅。
不以寂靜不寂靜分別地界，亦不以地界分別寂靜不寂靜；
不以寂靜不寂靜分別水、火、風、空、識界，
亦不以水、火、風、空、識界分別寂靜不寂靜。
不以遠離不遠離分別地界，亦不以地界分別遠離不遠離；
不以遠離不遠離分別水、火、風、空、識界，
亦不以水、火、風、空、識界分別遠離不遠離。 ^461b29

「如是人等，終不以空不空分別苦聖諦，
亦不以苦聖諦分別空不空；不以空不空分別集、
滅、道聖諦，亦不以集、滅、道聖諦分別空不空。
不以有相無相分別苦聖諦，亦不以苦聖諦分別有相無相；
不以有相無相分別集、滅、道聖諦，亦不以集、
滅、道聖諦分別有相無相。
不以有願無願分別苦聖諦，亦不以苦聖諦分別有願無願；
不以有願無願分別集、滅、道聖諦，亦不以集、
滅、道聖諦分別有願無願。
不以生不生分別苦聖諦，亦不以苦聖諦分別生不生；
不以生不生分別集、滅、道聖諦，亦不以集、
滅、道聖諦分別生不生。
不以滅不滅分別苦聖諦，亦不以苦聖諦分別滅不滅；
不以滅不滅分別集、滅、道聖諦，亦不以集、
滅、道聖諦分別滅不滅。
不以寂靜不寂靜分別苦聖諦，亦不以苦聖諦分別寂靜不寂靜；
不以寂靜不寂靜分別集、滅、道聖諦，亦不以集、
滅、道聖諦分別寂靜不寂靜。
不以遠離不遠離分別苦聖諦，亦不以苦聖諦分別遠離不遠離；
不以遠離不遠離分別集、滅、道聖諦，亦不以集、
滅、道聖諦分別遠離不遠離。 ^461c21

「如是人等，終不以空不空分別無明，亦不以無明分別空不空；
不以空不空分別行、識、名色、六處、觸、受、
愛、取、有、生、老死愁歎苦憂惱，亦不以行乃至老死愁歎苦憂惱分別空不空。
不以有相無相分別無明，亦不以無明分別有相無相；
不以有相無相分別行乃至老死愁歎苦憂惱，亦不以行乃至老死愁歎苦憂惱分別有相無相。
不以有願無願分別無明，亦不以無明分別有願無願；
不以有願無願分別行乃至老死愁歎苦憂惱，亦不以行乃至老死愁歎苦憂惱分別有願無願。
不以生不生分別無明，亦不以無明分別生不生；
不以生不生分別行乃至老死愁歎苦憂惱，亦不以行乃至老死愁歎苦憂惱分別生不生。
不以滅不滅分別無明，亦不以無明分別滅不滅；
不以滅不滅分別行乃至老死愁歎苦憂惱，亦不以行乃至老死愁歎苦憂惱分別滅不滅。
不以寂靜不寂靜分別無明，亦不以無明分別寂靜不寂靜；
不以寂靜不寂靜分別行乃至老死愁歎苦憂惱，亦不以行乃至老死愁歎苦憂惱分別寂靜不寂靜。
不以遠離不遠離分別無明，亦不以無明分別遠離不遠離；
不以遠離不遠離分別行乃至老死愁歎苦憂惱，亦不以行乃至老死愁歎苦憂惱分別遠離不遠離。 ^462a13

「如是人等，終不以空不空分別內空，亦不以內空分別空不空；
不以空不空分別外空、內外空、空空、大空、
勝義空、有為空、無為空、畢竟空、無際空、
散空、無變異空、本性空、自相空、共相空、
一切法空、不可得空、無性空、自性空、無性自性空，亦不以外空乃至無性自性空分別空不空。
不以有相無相分別內空，亦不以內空分別有相無相；
不以有相無相分別外空乃至無性自性空，亦不以外空乃至無性自性空分別有相無相。
不以有願無願分別內空，亦不以內空分別有願無願；
不以有願無願分別外空乃至無性自性空，亦不以外空乃至無性自性空分別有願無願。
不以生不生分別內空，亦不以內空分別生不生；
不以生不生分別外空乃至無性自性空，亦不以外空乃至無性自性空分別生不生。
不以滅不滅分別內空，亦不以內空分別滅不滅；
不以滅不滅分別外空乃至無性自性空，亦不以外空乃至無性自性空分別滅不滅。
不以寂靜不寂靜分別內空，亦不以內空分別寂靜不寂靜；
不以寂靜不寂靜分別外空乃至無性自性空，亦不以外空乃至無性自性空分別寂靜不寂靜。
不以遠離不遠離分別內空，亦不以內空分別遠離不遠離；
不以遠離不遠離分別外空乃至無性自性空，亦不以外空乃至無性自性空分別遠離不遠離。 ^462b9

「如是人等，終不以空不空分別真如，亦不以真如分別空不空；
不以空不空分別法界、法性、不虛妄性、
不變異性、平等性、離生性、法定、法住、實際、
虛空界、不思議界，亦不以法界乃至不思議界分別空不空。
不以有相無相分別真如，亦不以真如分別有相無相；
不以有相無相分別法界乃至不思議界，亦不以法界乃至不思議界分別有相無相。
不以有願無願分別真如，亦不以真如分別有願無願；
不以有願無願分別法界乃至不思議界，亦不以法界乃至不思議界分別有願無願。
不以生不生分別真如，亦不以真如分別生不生；
不以生不生分別法界乃至不思議界，亦不以法界乃至不思議界分別生不生。
不以滅不滅分別真如，亦不以真如分別滅不滅；
不以滅不滅分別法界乃至不思議界，亦不以法界乃至不思議界分別滅不滅。
不以寂靜不寂靜分別真如，亦不以真如分別寂靜不寂靜；
不以寂靜不寂靜分別法界乃至不思議界，亦不以法界乃至不思議界分別寂靜不寂靜。
不以遠離不遠離分別真如，亦不以真如分別遠離不遠離；
不以遠離不遠離分別法界乃至不思議界，亦不以法界乃至不思議界分別遠離不遠離。
大般若波羅蜜多經卷第八十二
 ^462c6
