^bk1422b【】五分戒本〔亦名彌沙塞戒本〕
translator:: 宋罽賓三藏佛陀什等譯
jing:: 
「大德僧聽！冬時一月過少一夜，餘有一夜三月在。
老死至近，佛法欲滅。
諸大德！為得道故，一心勤精進。
所以者何？諸佛一心勤精進故得無上菩提，何況餘善道法！
未受具足者已出。
僧今和合先作何事？」
〔一人應答：「布薩說戒。」〕
「諸大德！為未來諸比丘說欲及清淨。」
　　「合十指爪掌，供養釋師子，
　　我今欲說戒，僧當一心聽。
　　乃至小罪中，心應大怖畏，
　　有罪一心悔，後更莫復犯。
　　心馬馳惡道，放逸難禁制，
　　佛說切戒行，亦如利轡勒。
　　佛口說教戒，善者能信受，
　　是人馬調順，能破煩惱軍。
　　若不受教勅，亦不愛樂戒，
　　是人馬不調，沒在煩惱軍。
　　若人守護戒，如犛牛愛尾，
　　繫心不放逸，亦如猴著鎖。
　　日夜常精進，求實智慧故，
　　是人佛法中，能得清淨命。」 ^200b18

「大德僧聽！今十五日布薩說戒，若僧時到僧忍聽，僧一心共作布薩。
白如是。」「有罪者發露，無罪者默然。
默然故，當知諸大德清淨。
若比丘知如是眾中三唱，憶有罪不發露，得故妄語罪。
佛說故妄語罪障道法。
若比丘如是眾中欲求清淨法，憶有罪應發露，
發露則安隱，不發露罪益深。
諸大德！已說戒序竟。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^200c9

「諸大德！是四波羅夷法，半月半月戒經中說。 ^200c19

「若比丘，於和合僧中受具足戒，不還戒、
戒羸不出想，行婬法乃至共畜生。
是比丘犯波羅夷罪，不應共事。 ^200c20

「若比丘，若聚落中、若空地、曠野中物，不與取名盜物。
若不與物取故，若王、若王等，若捉、若殺、
若輸金罪，若如是言：『咄！
汝小、汝癡、汝賊。』有如是相比丘，是比丘犯波羅夷罪，不應共事。 ^200c23

「若比丘，若人、若似人，若自殺、若教人殺、
若自持刀與、若教人持刀與，若教死、若讚死，
若如是言：『咄！人用惡活為？
死勝生。』是人因是事死者，是比丘犯波羅夷罪，不應共事。 ^200c28

「若比丘，不知不見，說過人法。
自稱言：『如是知、如是見。』
後諸比丘若問、若不問，為發露求清淨故：
『不知言知，不見言見。』
除增上慢，是比丘犯波羅夷罪，不應共事。」 ^201a3

「諸大德！已說四波羅夷法。
若比丘犯一一戒，波羅夷不共住。
如前後亦如是，是比丘波羅夷不共住。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^201a6

「諸大德！是十三僧迦婆尸沙法，半月半月戒經中說。 ^201a11

「若比丘，故出不淨，除夢中，僧伽婆尸沙 ^201a13

「若比丘，婬亂變心，與女人身共合，若捉手臂髮上下摩，
著細滑，僧伽婆尸沙。 ^201a14

「若比丘，向女人說不淨語，僧伽婆尸沙。 ^201a16

「若比丘，語女人言：『以婬欲法供養我等持戒行善法梵行者，
是上供養。』僧伽婆尸沙。 ^201a17

「若比丘，行媒法，持男意至女邊、持女意至男邊，
若為婦事、若私通事，乃至一交會時，僧伽婆尸沙。 ^201a19

「若比丘，無主為身，自乞作大房，應問諸比丘無難處、非妨處。
若不問諸比丘、過量作，僧伽婆尸沙。 ^201a22

「若比丘，有主為身欲作大房，應問諸比丘無難處、非妨處。
若不問作，僧伽婆尸沙。 ^201a25

「若比丘，瞋他比丘，以無根波羅夷法謗，欲破彼比丘淨行。
是比丘，若問若不問，知是事無根，是比丘住瞋法語，僧伽婆尸沙。 ^201a27

「若比丘，瞋他故不喜，異分事中取片、若似片法，
非波羅夷比丘以波羅夷法謗，欲破彼比丘淨行故。
是比丘知是事異分事中取片法作異語故，僧伽婆尸沙。 ^201b1

「若比丘，欲破和合僧，勤方便受持破僧緣事。
諸比丘應如是諫：『大德！
當與僧和合，莫勤方便破僧緣事，可與僧和合。
所以者何？僧和合故，歡喜不諍，一心一學如水乳合，安樂行。』
如是再三諫時捨者善，不捨者僧伽婆尸沙。 ^201b5

「若比丘，有同意別異語，若一若二。
是比丘語諸比丘言：『莫諫是比丘。
何以故？是比丘知說非不知說。』
諸比丘應如是諫：『大德！
當助和合僧，莫助破和合僧。
所以者何？僧和合故歡喜不諍，一心一學如水乳合，安樂行。』
如是再三諫時捨者善，不捨者僧伽婆尸沙。 ^201b11

「若比丘，依止城邑聚落，行惡行、污他家，皆見聞知。
諸比丘應語是比丘言：『大德！
汝行惡行、污他家，皆見聞知。
汝出去，不須是間住。』
是比丘語餘比丘言：『汝等隨愛、瞋、怖、癡語。
有如是同罪比丘，有驅出者、有不驅者。』
如是再三諫時捨者善，不捨者僧伽婆尸沙。 ^201b18

「有一比丘惡性難共語，入戒誦中、入佛經中語。
諸比丘如法如律、如戒經中事諫是比丘，
是比丘悷不受說，語諸比丘言：『大德！
汝莫語我好惡，我亦不語汝好惡。』
『汝為諸比丘說，我亦為諸比丘說，如法如律，令如來眾得增長。』
如是再三諫時捨者善，不捨者僧伽婆尸沙。」 ^201b25

「諸大德！已說十三僧伽婆尸沙法，九初罪、四乃至三諫。
若比丘犯一一戒，應從幾時覆藏與波利婆沙。
波利婆沙已，六夜行摩那埵，次到阿浮呵那。
如是作已，應二十人中出罪，若少一人不滿二十，是比丘不得出罪。
如是作已，應如是呵。
法應爾故。今問，諸大德是中清淨不？」
〔如是三說〕「諸大德是中清淨，默然故，是事如是持。」 ^201c3

「諸大德！是二不定法，半月半月戒經中說。 ^201c11

「若比丘，與一女人屏障內行淫處坐。
隨可信優婆夷所見，是比丘隨三法中一一法說，
若僧伽婆尸沙、若波羅夷、若波夜提。
隨可信優婆夷所說，如法持。 ^201c13

「若比丘，與一女人不屏覆處坐、不可婬處坐。
隨可信優婆夷所見，是比丘隨二法中一一法說，
若僧伽婆尸沙、若波夜提。
隨可信優婆夷所說，如法持。」 ^201c17

「諸大德！已說二不定法竟。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^201c21

「諸大德！是三十尼薩耆波夜提法，半月半月戒經中說。 ^201c24

「若比丘，三衣具足訖，捨迦絺那衣已，長衣乃至十日應畜。
若過者，尼薩耆波夜提。 ^201c26

「若比丘，三衣具足訖，捨迦絺那衣已，三衣中若離一一衣餘處宿，
尼薩耆波夜提。 ^201c28

「若比丘，三衣具足訖，捨迦絺那衣已，得非時衣乃至一月應畜。
若過，尼薩耆波夜提。 ^202a1

「若比丘，從非親里比丘尼邊取衣，除貿易，尼薩耆波夜提。 ^202a3

「若比丘，使非親里比丘尼浣故衣，尼薩耆波夜提。 ^202a5

「若比丘，從非親里居士乞衣，除因緣，尼薩耆波夜提。 ^202a7

「若比丘，奪衣、失衣、漂衣，從非親里居士居士婦乞衣，乃至上下衣應受。
若過，者尼薩耆波夜提。 ^202a9

「若比丘，非親里居士居士婦為辦衣直，
作是念：『以如是衣直買如是衣，與某甲比丘。』
是比丘先不受自恣請，為好故，往至居士居士婦所作是言：
『為我辦如是衣直。』
若得衣，尼薩耆波夜提。 ^202a12

「若比丘，非親里居士居士婦為辦衣直，
作是念：『以如是衣直買如是衣，與某甲比丘。』
是比丘先不受自恣請，為好衣故，往至居士居士婦所言：
『為我辦如是衣直，合作一衣與我者好。』
若得是衣，尼薩耆波夜提。 ^202a17

「若比丘，若王、王臣、婆羅門、若居士，遣使至比丘所言：『大德知不？
如是衣直，是王、王臣、婆羅門、居士送。
大德當受。』比丘言：『我比丘法不得受如是衣直。』
使問比丘言：『有執淨人不？』
比丘言：『此是。』使至執淨人所言：『如是衣直，與某甲比丘。』
是比丘後須衣時，至執淨人所言：『我須衣。
我須衣。』如是六返默然立住，得者好；若過索，尼薩耆波夜提。
若不得是衣直，應從衣直來處，若自、若使人語。
是事法應爾。 ^202a22

「若比丘，新憍奢耶作敷具，尼薩耆波夜提。 ^202b3

「若比丘，純黑羊毛作敷具者，尼薩耆波夜提。 ^202b4

「若比丘，作新敷具，應二分黑、三分白、四分下。
若不者，尼薩耆波夜提。 ^202b6

「若比丘，作新敷具，應滿六年。
若減六年，不捨故敷具更作新者，除僧羯磨，尼薩耆波夜提。 ^202b8

「若比丘，作新敷具，應取故敷具，四邊各佛一搩手，為壞色故。
不者，尼薩耆波夜提。 ^202b11

「若比丘行道中得羊毛，擔過三由旬者，尼薩耆波夜提。 ^202b13

「若比丘，使非親里比丘尼浣、染、擘羊毛，尼薩耆波夜提。 ^202b15

「若比丘，自手取金、若使人取，尼薩耆波夜提。 ^202b17

「若比丘，種種用金，尼薩耆波夜提。 ^202b19

「若比丘，種種販賣，尼薩耆波夜提。 ^202b20

「若比丘，長鉢乃至十日應畜。
若過，尼薩耆波夜提。 ^202b21

「若比丘，先所畜鉢未滿五綴，為好故更畜新者，尼薩耆波夜提。 ^202b23

「若比丘，使非親里織師織，尼薩耆波夜提。 ^202b25

「若比丘，非親里居士若居士婦使織師為比丘織作衣。
是比丘先不受自恣請，為好衣故，往至織師所語言：
『為我好織令緻廣厚，當與汝少直。』
若自語、若使人語，後得是衣，尼薩耆波夜提。 ^202b26

「若比丘，先與他物，後瞋恚嫌恨還奪取者，尼薩耆波夜提。 ^202c2

「若比丘，夏三月過有閏未滿八月，寄衣白衣家，乃至六夜應往是衣所。
乃至七日曉，尼薩耆波夜提。 ^202c4

「若比丘，未至歲十日有急施衣，是比丘若須衣得自手取，乃至衣時應畜。
若過，尼薩耆波夜提。 ^202c7

「若比丘，春殘一月，應求雨浴衣，半月應畜。
若過，尼薩耆波夜提。 ^202c10

「若比丘，知物向僧，自迴向己者，尼薩耆波夜提。 ^202c12

「若比丘，佛聽病比丘服四種含消藥：酥、
油、蜜、石蜜乃至七日。
若過，尼薩耆波夜提。」 ^202c14

「諸大德！已說三十尼薩耆波夜提法竟。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^202c16

「諸大德！是九十波夜提法，半月半月戒經中說。 ^202c19

「若比丘，故妄語，波夜提。 ^202c21

「若比丘，毀呰他語，波夜提。 ^202c22

「若比丘，鬪亂他比丘，波夜提。 ^202c23

「若比丘，知僧如法斷事已，還更發起，波夜提。 ^202c24

「若比丘，為女人說法過五六語，波夜提，除有知男子。 ^202c26

「若比丘，以闡陀偈句教未受具戒人者，波夜提。 ^202c28

「若比丘，內實有過人法，向未受具戒人說，波夜提。 ^203a1

「若比丘，知他比丘犯僧殘罪，向未受具戒人說，波夜提。 ^203a3

「若比丘，先共僧和合已，後如是說：『諸比丘隨親友人迴僧物與。』
者，波夜提。 ^203a5

「若比丘，說戒時作是言：『何用半月半月說是雜碎戒為？
令他比丘憂愁不樂、生返戒心。』
作是輕呵戒者，波夜提。 ^203a7

「若比丘，殺眾草木，波夜提 ^203a10

「若比丘，嫌罵者，波夜提。 ^203a11

「若比丘，用異事惱他比丘，波夜提 ^203a12

「若比丘，露地敷臥具，乃至天曉不自舉、
不教人舉，波夜提。 ^203a13

「若比丘，房內敷臥具，出界外者，波夜提。 ^203a15

「若比丘，房內瞋忿不喜牽出者，波夜提。 ^203a16

「若比丘，知他比丘先於房內敷臥具，後來強敷者，波夜提。 ^203a17

「若比，丘重閣上尖脚床用力坐臥者，波夜提。 ^203a19

「若比丘，覆蓋屋一分，第二分藏頭，第三分應約勅。
如是過約勅者，波夜提。 ^203a21

「若比丘，知水有蟲，用澆草土者，波夜提。 ^203a23

「若比丘，僧不差教比丘尼，教者，波夜提。 ^203a24

「若比丘，僧雖差教比丘尼，乃至日沒，波夜提。 ^203a25

「若比丘，語餘比丘言：『是比丘為財物故教比丘尼。』
者，波夜提。 ^203a27

「若比丘，與比丘尼同道行，至一聚落，波夜提。 ^203a29

「若比丘，與比丘尼同載一船，除因緣，波夜提。 ^203b2

「若比丘，與比丘尼獨屏覆處坐，波夜提。 ^203b4

「若比丘，與非親里比丘尼衣，波夜提。 ^203b5

「若比丘，與非親里比丘尼作衣，波夜提。 ^203b6

「若比丘，與女人獨露處坐，波夜提。 ^203b7

「若比丘，知比丘尼讚因緣得食。
食者，波夜提。 ^203b8

「若比丘，數數食。波夜提。 ^203b10

「若比丘，有餘福德處過一食，波夜提。 ^203b11

「若比丘，往白衣家自恣與#CB00596;#CB00595;，
得取一鉢。過者，波夜提。 ^203b12

「若比丘，不受殘食法更食者，波夜提。 ^203b14

「若比丘，知他比丘食竟，不作殘食法，為惱彼故強勸令食，波夜提。 ^203b15

「若比丘，別眾食，波夜提，除因緣。 ^203b17

「若比丘，非時食，波夜提。 ^203b18

「若比丘，與殘宿食，食者，波夜提。 ^203b19

「若比丘，不受食著口中，除水及楊枝，波夜提。 ^203b20

「若比丘，不病，為己乞乳、酪、生酥、魚、肉脯者，波夜提。 ^203b22

「若比丘，知水有蟲，取用者，波夜提。 ^203b24

「若比丘，食家中臥處坐者，波夜提。 ^203b25

「若比丘，食家中共女人坐者，波夜提。 ^203b26

「若比丘，裸形外道乞，自手與食者，波夜提。 ^203b27

「若比丘，往看軍陣發行者，波夜提。 ^203b28

「若比丘，往軍中過二宿者，波夜提。 ^203b29

「若比丘，往看軍器仗者，波夜提。 ^203c1

「若比丘，瞋他舉手向，波夜提。 ^203c2

「若比丘，瞋他舉手打，波夜提。 ^203c3

「若比丘，知他犯波羅夷，乃至一宿覆藏，波夜提。 ^203c4

「若比丘，語餘比丘言：『去來。
我將汝至他家，當令汝得好食。』
若入門、若未入門，還遣去者，波夜提。 ^203c6

「若比丘，僧斷事如法與欲，後還悔者，波夜提。 ^203c9

「若比丘，與未受具戒人一處宿，過二夜，波夜提。 ^203c11

「若比丘，露地然火，波夜提，除病時。 ^203c13

「若比丘，語餘比丘言：『我如是知佛法義，行婬欲不能障道。』
諸比丘白四羯磨三諫，不捨者，波夜提。 ^203c14

「若比丘，教擯人法、若畜使共事者，波夜提。 ^203c17

「若比丘，教擯沙彌法、畜使共事者，波夜提。 ^203c18

「若比丘，若寶、若似寶，若自取、教人取，波夜提。 ^203c19

「若比丘，著不壞色新衣者，波夜提 ^203c21

「若比丘，減半月內沐浴，除因緣，波夜提 ^203c22

「若比丘，故奪畜生命，波夜提。 ^203c23

「若比丘，惱亂他比丘，波夜提。 ^203c24

「若比丘，以指相擊攊，波夜提。 ^203c25

「若比丘，以指戲水中者，波夜提。 ^203c26

「若比丘，與女人同房舍宿。
波夜提。 ^203c27

「若比丘恐怖他比丘。
波夜提。 ^203c28

「若比丘，藏他衣鉢令他恐怖者，波夜提。 ^203c29

「若比丘，先與五眾衣，輒還用，波夜提。 ^204a1

「若比丘，以僧殘罪謗他比丘，波夜提。 ^204a2

「若比丘，與女人同道行，至一聚落，波夜提。 ^204a3

「若比丘，與賊同道行，至一聚落。
波夜提。 ^204a4

「若比丘，未滿二十人與受具戒者，波夜提。 ^204a5

「若比丘，自掘地、若使人掘，波夜提。 ^204a6

「若比丘，有餘福德處，四月請僧一切藥施。
若過受，波夜提。 ^204a7

「若比丘，說四波羅夷法，言：『我不受是法。
當問餘持律、阿毘曇者。』
波夜提。 ^204a9

「若比丘，與他鬪諍已，盜往聽者，波夜提。 ^204a11

「若比丘，僧斷事默然起去，不白善比丘，波夜提。 ^204a12

「若比丘，不恭敬上座，波夜提。 ^204a14

「若比丘，飲酒，咽咽波夜提。 ^204a15

「若比丘，過中入聚落，波夜提，除因緣。 ^204a16

「若比丘，為他知僧事，若中前中後至餘家，波夜提。 ^204a17

「若比丘，剎帝利王夜未曉未藏寶，若過門、
若門闑，波夜提，除因緣。 ^204a19

「若比丘，說四波羅夷法，言：『我始知是法半月半月戒經中說。』
諸比丘知是比丘再三說戒中坐。
若不尊重戒、不攝耳聽，波夜提。 ^204a21

「若比丘，骨牙角作針筒，波夜提。 ^204a24

「若比丘，過佛八指作床脚，波夜提。 ^204a25

「若比丘，草木華作敷具，波夜提。 ^204a26

「若比丘，過量作雨浴衣，波夜提。 ^204a27

「若比丘，過量作覆身衣，波夜提。 ^204a28

「若比丘，作尼師壇，長佛二搩手、廣一搩手半，更益一搩手。
過者，波夜提。 ^204a29

「若比丘，與佛等量作衣，波夜提。」 ^204b2

「諸大德！已說九十波夜提法竟。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^204b3

「諸大德！是四波羅提提舍尼法，半月半月戒經中說。 ^204b6

「若比丘，不病，入聚落，從非親里比丘尼邊自手取食者，波羅提提舍尼。 ^204b8

「若比丘，受比丘尼教食食者，波羅提提舍尼。 ^204b10

「若比丘，有餘學家，先不受他請，後來自手取食，波羅提提舍尼。 ^204b12

「若比丘，僧未與羯磨，是人僧房外自手取食，波羅提提舍尼。」 ^204b14

「諸大德！已說四波羅提提舍尼法竟。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^204b16

「諸大德！是眾學法，半月半月戒經中說。 ^204b19

「不高著內衣，應當學。 ^204b20

「不下著內衣，應當學。 ^204b21

「不參差著內衣，應當學。 ^204b22

「不如多羅葉著內衣，應當學。 ^204b23

「不如象鼻著內衣，應當學。 ^204b24

「不如圓柰著內衣，應當學。 ^204b25

「不細襵著內衣，應當學。 ^204b26

「不高被衣，應當學。 ^204b27

「不下被衣，應當學。 ^204b28

「不參差被衣，應當學。 ^204b29

「好覆身入白衣舍，應當學。 ^204c1

「好覆身入白衣舍坐，應當學。 ^204c2

「不眄視入白衣舍，應當學。 ^204c3

「不眄視入白衣舍坐，應當學。 ^204c4

「不好入白衣舍，應當學。 ^204c5

「不好入白衣舍坐，應當學。 ^204c6

「不嗅入白衣舍，應當學。 ^204c7

「不嗅入白衣舍坐，應當學。 ^204c8

「不自大入白衣舍，應當學。 ^204c9

「不自大入白衣舍坐，應當學。 ^204c10

「小聲入白衣舍，應當學。 ^204c11

「小聲入白衣舍坐，應當學。 ^204c12

「不胡跪入白衣舍，應當學。 ^204c13

「不胡跪入白衣舍坐，應當學。 ^204c14

「不覆頭入白衣舍，應當學。 ^204c15

「不覆頭入白衣舍坐，應當學。 ^204c16

「不幞頭入白衣舍，應當學。 ^204c17

「不幞頭入白衣舍坐，應當學。 ^204c18

「不扠腰入白衣舍，應當學。 ^204c19

「不扠腰入白衣舍坐，應當學。 ^204c20

「不現胸入白衣舍，應當學。 ^204c21

「不現胸入白衣舍坐，應當學。 ^204c22

「不現脇入白衣舍，應當學。 ^204c23

「不現脇入白衣舍坐，應當學。 ^204c24

「不反抄衣入白衣舍，應當學。 ^204c25

「不反抄衣入白衣舍坐，應當學。 ^204c26

「不左右反抄衣入白衣舍，應當學。 ^204c27

「不左右反抄衣入白衣舍坐，應當學。 ^204c28

「不放衣跳入白衣舍，應當學。 ^204c29

「不放衣跳入白衣舍坐，應當學。 ^205a1

「不掉臂入白衣舍，應當學。 ^205a2

「不掉臂入白衣舍坐，應當學。 ^205a3

「不搖肩入白衣舍，應當學。 ^205a4

「不搖肩入白衣舍坐，應當學。 ^205a5

「不搖頭入白衣舍，應當學。 ^205a6

「不搖頭入白衣舍坐，應當學。 ^205a7

「不搖身入白衣舍，應當學。 ^205a8

「不搖身入白衣舍坐，應當學。 ^205a9

「不携手入白衣舍，應當學。 ^205a10

「不携手入白衣舍坐，應當學。 ^205a11

「不躄行入白衣舍，應當學。 ^205a12

「不躄行入白衣舍坐，應當學。 ^205a13

「不累脚入白衣舍，應當學。 ^205a14

「不累脚入白衣舍坐，應當學。 ^205a15

「不掌扶頰入白衣舍，應當學。 ^205a16

「不掌扶頰入白衣舍坐，應當學。 ^205a17

「一心受羹，應當學。 ^205a18

「一心受飯，應當學。 ^205a19

「羹飯等食，應當學。 ^205a20

「不溢鉢受食，應當學。 ^205a21

「不偏刳食，應當學。 ^205a22

「不鉢中擇好食，應當學。 ^205a23

「不大摶飯食，應當學。 ^205a24

「摶飯可口食，應當學。 ^205a25

「不張口待食，應當學。 ^205a26

「不含食語，應當學。 ^205a27

「不齧半飯，應當學。 ^205a28

「不嚼食作聲食，應當學。 ^205a29

「不全吞食，應當學。 ^205b1

「不未咽食食，應當學。 ^205b2

「不吐舌食，應當學。 ^205b3

「不嗅食食，應當學。 ^205b4

「不舐手食，應當學。 ^205b5

「不指抆鉢食，應當學。 ^205b6

「不棄飯食，應當學。 ^205b7

「不振手食，應當學。 ^205b8

「不污手受飲器，應當學。 ^205b9

「比丘不病不得為己索羹飯，應當學。 ^205b10

「不以飯覆羹更望得，應當學。 ^205b11

「不得嫉心看比坐鉢中食，應當學。 ^205b12

「一心觀鉢食，應當學。 ^205b13

「次第食，應當學。 ^205b14

「洗鉢汁不得棄白衣舍內，除語主人，應當學。 ^205b15

「騎乘人，不為說法，除病，應當學。 ^205b17

「人在前、比丘在後，不為說法。
除病應當學。 ^205b18

「人在道中、比丘在道外，不為說法，除病，應當學。 ^205b19

「人在高座、比丘在下，不為說法，除病，應當學。 ^205b21

「人坐、比丘立，不為說法，除病，應當學。 ^205b23

「人臥、比丘坐，不為說法，除病，應當學。 ^205b24

「人覆頭，不為說法，除病，應當學。 ^205b25

「人幞頭，不為說法，除病，應當學。 ^205b26

「人扠腰，不為說法，除病，應當學。 ^205b27

「人現胸，不為說法，除病，應當學。 ^205b28

「人現脇，不為說法，除病，應當學。 ^205b29

「人反抄衣，不為說法，除病，應當學。 ^205c1

「人左右反抄衣，不為說法，除病，應當學。 ^205c2

「人放衣挑，不為說法，除病，應當學。 ^205c3

「人著屐，不為說法，除病，應當學。 ^205c4

「人著革屣，不為說法，除病，應當學。 ^205c5

「人執蓋，不得為說法，除病，應當學。 ^205c6

「人捉杖，不為說法，除病，應當學。 ^205c7

「人捉五尺刀，不為說法，除病，應當學。 ^205c8

「人捉小刀，不為說法，除病，應當學。 ^205c9

「人捉弓箭種種器仗，不為說法，除病，應當學。 ^205c10

「不應生草上大小便涕唾，除病，應當學。 ^205c12

「不應淨用水中大小便涕唾，除病，應當學。 ^205c13

「不應立大小便，除病，應當學。 ^205c14

「樹過人不應上，除因緣，應當學。」 ^205c15

「諸大德！已說眾學法竟。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^205c16

「諸大德！是七滅諍法，半月半月戒經中說。 ^205c19

「應與現前毘膩人，當與現前毘膩。 ^205c20

「應與憶念毘膩人，當與憶念毘膩。 ^205c21

「應與不癡毘膩人，當與不癡毘膩。 ^205c22

「應與自言持人，當與自言持。 ^205c23

「應與覓罪相人，當與覓罪相。 ^205c24

「應與覓罪相人，當與多覓罪相。 ^205c25

「種種僧中諍事生，如草布地除滅，應當學。」 ^205c26

「諸大德！已說七滅諍法竟。
今問，諸大德是中清淨不？」
〔如是三說〕「諸大德是中清淨，默然故，是事如是持。」 ^205c27

「諸大德！已說戒序、四波羅夷、十三僧殘、
二不定、三十尼薩耆波夜提、九十波夜提、
四波羅夷提提舍尼、眾學法、七滅諍法竟。
是事入佛經中，半月半月戒經中說。
若有餘學，當一心學。
如水乳合安樂行，應當學。」 ^206a1

佛告比丘：「毘婆尸佛如來、應供、正遍知，
為寂靜僧，最初略說波羅提木叉：
　　「『忍辱第一道，涅槃佛稱最，
　　出家惱他人，不名為沙門。』 ^206a6

「第二尸棄佛如來、應供、正遍知，為寂靜僧，
最初略說波羅提木叉：
　　「『譬如明眼人，能避險惡道，
　　世有聰明人，能遠離眾惡。』 ^206a10

「第三毘鉢施佛如來、應供、正遍知，為寂靜僧，
最初略說波羅提木叉：
　　「『不毀亦不犯，如戒所說行，
　　飯食知節量，常樂在空處，
　　心常樂精進，是名諸佛教。』 ^206a14

「第四拘樓孫佛如來、應供、正遍知，為寂靜僧，
最初略說波羅提木叉：
　　「『譬如蜂採華，不壞色與香，
　　但取其味去。　比丘出聚然，
　　不破壞他事，不觀作不作，
　　但自觀身行，諦視善不善。』 ^206a19

「第五拘那含牟尼佛如來、應供、正遍知，
為寂靜僧，最初略說波羅提木叉：
　　「『欲得好心莫放逸，聖人善法當勤學，
　　若有智寂一心人，乃能無復愁憂患。』 ^206a25

「第六迦葉佛如來、應供、正遍知，為寂靜僧，
最初略說波羅提木叉：
　　「『一切惡莫作，當具足善法，
　　自淨其志意，是名諸佛教。』 ^206a29

「第七我釋迦牟尼佛如來、應供、正遍知，
為寂靜僧，最初略說波羅提木叉：
　　「『護身為善哉，能護口亦善，
　　護意為善哉，護一切亦善，
　　比丘護一切，便得離眾苦。
　　比丘守口意，身不犯眾惡，
　　是三業道淨，得聖所得道。
　　若人捶罵不還報，於嫌恨人心不恨，
　　於瞋人中心常淨，見人為惡自不作。』」
　　「七佛為世尊，能救護世間，
　　所可說戒經，我已廣說竟。
　　諸佛及弟子，恭敬是戒經，
　　恭敬戒經已，各各相恭敬，
　　慚愧得具足，能得無為道。」 ^206b4

「已說戒經竟，僧一心布薩。」
五分戒本
 ^206b18
