優波離問佛經
translator:: 宋元嘉年求那跋摩譯
jing:: 
彼時佛世尊遊舍衛祇樹給孤獨園。
於是賢者優波離往世尊所，稽首畢一面坐。
一面坐已，白世尊言：「唯世尊！
比丘成就幾事，盡命非不依止？」 ^903a17

「優波離！我比丘成就五事，盡命非不依止。
何謂五？不知布薩、不知布薩劍暮、不知戒、
不知說戒、減五歲。
此，優波離！我比丘成就五事，盡命非不依止。
優波離！我比丘成就五事，盡命不依止。
何謂五？知布薩、知布薩劍暮、知戒、知說戒、五歲過五歲。
此，優波離！我比丘成就五事，盡命不依止。 ^903a20

「復次優波離！我比丘成就五事，盡命非不依止。
何謂五？不知倩歲、不知倩歲劍暮、不知戒、
不知說戒、減五歲。
此，優波離！我比丘成就五事，盡命非不依止。
優波離！我比丘成就五事，盡命不依止。
何謂五？知倩歲、知倩歲劍暮、知戒、知說戒、五歲過五歲。
此，優波離！我比丘成就五事，盡命不依止。 ^903a26

「復次優波離！我比丘成就五事，盡命非不依止。
何謂五？不知犯非犯、不知犯輕重、不知犯有殘無殘、
不知犯惡非惡、減五歲。
此，優波離，我比丘成就五事，盡命非不依止。
優波離！我比丘成就五事，盡命不依止。
何謂五？知犯非犯、知犯輕重、知犯有殘無殘、
知犯惡非惡、五歲過五歲。
此，優波離，我比丘成就五事，盡命不依止。 ^903b4

「優波離！我比丘成就五事，盡命非不依止。
何謂五？不知一制、不知二制、不知偏制、
不知一切制、減五歲。
此，優波離！我比丘成就五事，盡命非不依止。
優波離！我比丘成就五事，盡命不依止。
何謂五？知一制、知二制、知偏制、知一切制、五歲過五歲。
此，優波離！我比丘成就五事，盡命不依止。 ^903b11

「優波離！我比丘成就六事，盡命非不依止。
何謂六，不知犯非犯、不知犯輕重、不知犯有殘無殘、
不知惡非惡、不廣利二部戒分別分部決定順經、減五歲。
此，優波離！我比丘成就六事，盡命非不依止。
優波離，我比丘成就六事，盡命不依止。
何謂六？知犯非犯、知犯輕重、知犯有殘無殘、
知犯惡非惡、廣利二部戒分別分部決定順經、五歲過五歲。
此，優波離，我比丘成就六事，盡命不依止。」 ^903b17

四棄捐法。 ^903b27

維耶離，迦蘭陀子須提難故，一制〔次復二制〕
婬，犯三事：婬未食身，波羅夷；婬大食身，
土羅遮；口掁男根入不掁觸，突吉羅。
不犯者，不知、不聽、狂、心亂、病、先作。 ^903b28

復次制，羅閱祇，瓦師子達貳迦故，一制
〔次復一制〕不與取，犯三事：不與偷、數取五錢、
五錢餘直，波羅夷；不與偷，數取一錢餘、
減五錢直，土羅遮〔土羅遮重罪也〕；不與偷，
數取一錢、減一錢直，突吉羅〔突吉羅者惡作〕。
不犯者，己想、同意有、暫用、餓鬼所有、畜生所有、
糞掃想、狂、先作。 ^903c3

故斷人類命，犯三事：為人當墮死掘坑者，
突吉羅；墮生苦痛，土羅遮；死者，波羅夷。
不犯者，不故、不知、不欲殺、狂、先作。 ^903c9

不真實稱過人法，犯三事：欲著故不真實稱過人法，
波羅夷；說彼精舍住比丘阿羅漢，解者土羅遮、不解者突吉羅。
不犯者，增上慢、不欲稱說、狂、先作。
〔四事竟〕 ^903c12

十三事。 ^903c16

弄失精，犯三事：故弄失，僧伽婆尸沙；故弄不失，
土羅遮；方便，突吉羅。
不犯者，夢中、若不欲、狂、先作。 ^903c17

女人身相近，犯三事：身摩身，僧伽婆尸沙；
身摩身衣，土羅遮；身衣摩身衣，突吉羅。
不犯者，不故、不念、不知、不聽、狂、先作。 ^903c20

與母人惡口語，犯三事：極稱說、呰毀大小便道，
僧伽婆尸沙；除二道已，極稱說、呰毀下雙膝上，
土羅遮；極稱說、呰毀身衣，突吉羅。
不犯者，為義、為法、為解、狂、先作。 ^903c23

自歎供養，犯三事，向母人自歎供養，僧伽婆尸沙；
向不成男自歎供養，土羅遮；向畜生自歎供養，突吉羅。
不犯者，說衣食床座、病緣藥具供給、狂、先作。 ^903c27

使行，犯三事：受思說，僧伽婆尸沙；受思不說，
土羅遮；受而不思不說，突吉羅。
不犯者，為僧、為福、為病行、狂、先作。 ^904a2

自作屋，犯三事：方便作，突吉羅；一摶泥未至，
土羅遮；彼泥至，僧伽婆尸沙。
不犯者，窟屋、草菴屋、為他除住屋一切不犯、
狂、先作。 ^904a5

作大舍，犯三事：方便作，突吉羅；一塼泥未至，
土羅遮；彼泥至，僧伽婆尸沙。
不犯者，窟屋、草菴屋、為他除住屋一切不犯、
狂、先作。 ^904a8

無根波羅夷法軀棄，犯三事：不問作欲殯說者，
僧伽婆尸沙，突吉羅；問作欲罵說者，犯於形相事。
不犯者，淨見淨、狂、先作。 ^904a11

比丘有少毫片異事受波羅夷驅棄，犯三事：
不問作欲殯說者，僧伽婆尸沙、突吉羅；
問作欲罵說者，犯於形相事。
不犯者，如想語、教語、狂、先作。 ^904a14

破僧比丘至三諫不捨，犯三事：白者，突吉羅；
再語，土羅遮；語竟，僧伽婆尸沙。
不犯者，不諫而捨、狂、先作。 ^904a18

助破比丘至三諫不捨，犯三事：白者，突吉羅；
再語，土羅遮；語竟，僧伽婆尸沙。
不犯者，不諫而捨、狂、先作。 ^904a21

辱族比丘至三諫不捨，犯三事：白者，突吉羅；
再語，土羅遮；語竟，僧伽婆尸沙。
不犯者，不諫而捨、狂、先作。 ^904a24

戾語比丘至三諫不捨，犯三事：白者，突吉羅；
再語，土羅遮；語竟，僧伽婆尸沙。
不犯者，不諫而捨、狂、先作。
〔十三事竟〕 ^904a27

三十事。 ^904b1

餘衣過十日，犯一事捨墮。
不犯者，滿十日受、若施送與、失壞燒奪、
同意取、狂、先作。 ^904b2

一夜離衣宿，犯一事捨墮。
不犯者，若向曉捨、送與、失壞燒奪、同意取、
比丘要、狂、先作。 ^904b4

取非時衣過月，犯一事捨墮。
不犯者，滿一月受、若施送與、狂、先作。 ^904b6

取非親里尼衣，犯二事：方便取突吉羅，取已捨墮。
不犯者，親里貿易、少易多、多易少、比丘同意取暫取、
除衣餘物取、六法尼、沙彌尼、狂、先作。 ^904b8

非親里尼浣故衣，犯二事：方便浣突吉羅，浣已捨墮。
不犯者，親里浣親里、非親弟子不語而浣、
未著而浣、除衣餘具浣、六法尼、沙彌尼、
狂、先作。 ^904b12

非親里居士婦求衣，犯二事：方便求突吉羅，求已捨墮。
不犯者，時、故親里、若請、為他、自物、狂、先作。 ^904b16

過足求衣，犯二事：方便求突吉羅，求已捨墮。
不犯者，餘殘、不為奪作與、不為失作與、
親里、若請、為他、自物、狂、先作。 ^904b19

非親里居士居士婦，本不請，為衣往自親，
犯二事：方便自親突吉羅，自親已捨墮。
不犯者，親里、若請、為他、自物、欲好作教不好作、
狂、先作。 ^904b22

二非親里居士，本不請，為衣往往自親，
犯二事：方便自親突吉羅，自親已捨墮。
不犯者，親里、若請、為他、自物、欲好作教不好作、
狂、先作。 ^904b26

過三返語、過六返住成衣與，犯二事：方便成與突吉羅，成與已捨墮。
不犯者，三返語六返住、減三返語減六返住、
不語而與、主語與、狂、先作。 ^904b30

繡所雜作臥敷，犯二事：方便作突吉羅，作已捨墮。
不犯者，作帳覆地、拘執褥枕、狂、先作。 ^904c4

純黑羊毛作臥敷，犯二事：方便作突吉羅，作已捨墮。
不犯者，作帳覆地、拘執、狂、先作。 ^904c6

不取等白等牻作臥具，犯二事：方便作突吉羅，作已捨墮。
不犯者，取等白等牻作、取多白多牻作、
取純白純牻、作帳覆地、狂、先作。 ^904c8

未六年而作臥敷，犯二事：方便作突吉羅，作已捨墮。
不犯者，六年作、過六年、為他作教作、他作得用、
作帳覆地、拘執褥枕、比丘要、狂、先作。 ^904c12

不取故臥敷緣善逝尺作新坐具臥敷，
犯二事：方便作突吉羅，作已捨墮。
不犯者，取故臥具緣善逝尺作、無有取少作、
都無有不取作、他作得用、帳覆地、狂、先作。 ^904c16

取羊毛過三由延，犯二事：初脚過三由延突吉羅，兩脚過三由延捨墮。
不犯者，三由延、減三由延、三由延還、奪更得、
棄更得、教他領直、狂、先作。 ^904c20

非親里尼浣羊毛，犯二事：方便浣突吉羅，浣已捨墮。
不犯者，親里浣、非親里弟子不語而浣、
未用而浣領、六法尼、沙彌尼、狂、先作。 ^904c24

取銀，犯二事：方便取突吉羅，取已捨墮。
不犯者，或園內園邊自取教取舉、彼有者當取、
狂、先作。 ^904c27

種種賣銀行，犯二事：方便行突吉羅，行已捨墮。
不犯者，非銀、非銀相似者。
不犯，狂、先作。 ^904c30

種種販賣行，犯二事：方便行突吉羅，行已捨墮。
不犯者，問價直示語作淨者、是我物我須是我須是、
狂、先作。 ^905a2

長鉢過十日，犯一事捨墮。
不犯者，滿十日受、若施送與、失壞奪取、
同意取、狂、先作。 ^905a5

減五綴鉢更作新鉢，犯二事：方便作突吉羅，作已捨墮。
不犯者，失鉢、破鉢、親里、若請、為他、自物、
狂、先作。 ^905a7

自乞縷織師織衣，犯二事：方便織突吉羅，織已捨墮。
不犯者，縫衣禪帶鉢囊腰帶肩帶漉水物、
親里、若請、為他、自物、狂、先作。 ^905a10

非親里居士本不請，為衣往織師所自親，
犯二事：方便自親突吉羅，自親已捨墮。
不犯者，親里、若請、為他、自物、欲好織教不好織、
狂、先作。 ^905a13

自與比丘衣，瞋不可意奪者，犯二事：方便奪突吉羅，奪已捨墮。
不犯者，彼與、同意取、狂、先作。 ^905a17

取本衣過衣時，犯一事捨墮。
不犯者，當時受、若施送與、失壞燒奪、同意取、
狂、先作。 ^905a20

三衣隨其衣舉著家內過六夜離，犯一事捨墮。
不犯者，六夜離、減六夜離、六復至村內宿而去、
六夜向曉捨送與、失壞燒奪、同意取、比丘要、
狂、先作。 ^905a22

過春餘月求雨被衣，犯二事：方便求突吉羅，求已捨墮。
不犯者，春餘月求、春餘半月持、減春餘月求、
減春餘半月持、至夏捨浣舉、奪衣失衣、
時著急事、狂、先作。 ^905a26

知物向僧自求，犯二事：方便求突吉羅，求已捨墮。
不犯者，問與誰、隨君施法、用可得善利、
隨君心與、狂、先作。 ^905b1

取藥過七日，犯一事捨墮。
不犯者，滿七日受送與、失壞燒奪、同意取、
至成棄與、未具戒得服、狂、先作。
〔三十事竟〕 ^905b4

九十二事。 ^905b7

知而妄語，犯五事：欲著故，不真實稱過人法，波羅夷。
無根波羅夷法驅棄，僧伽婆尸沙。
說彼精舍住比丘阿羅漢，解者土羅遮，不解者突吉羅。
知而妄語，波逸提。
不犯者，本說、誤說、狂、先作。 ^905b8

形相，犯二事：形相未具足突吉羅，形相具足波逸提。
不犯者，為義、為法、為解、狂、先作。 ^905b13

兩舌，犯二事：具足所兩舌波逸提，未具足所兩舌突吉羅。
不犯者，不欲作別離、狂、先作。 ^905b15

知如法止更舉，犯二事：方便舉突吉羅，舉已波逸提。
不犯者，非法群黨、知非劍暮作劍暮故舉、
狂、先作。 ^905b17

母人說法過五六語，犯二事：方便說突吉羅，句句波逸提。
不犯者，有可知男、說五六語、減五六語、
起更坐說、為異母人問事答事、為他說母人聽、
狂、先作。 ^905b20

未具足說句法，犯二事：方便說突吉羅，句句波逸提。
不犯者，教誦、狂、先作。 ^905b24

實上人法向未具足人說，犯二事：方便向說突吉羅，向說已波逸提。
不犯者，向具足實、狂、先作。 ^905b26

向未具足說比丘所犯罪，犯二事：方便向說突吉羅，說已波逸提。
不犯者，向說狀、不事事、若說非狀、比丘要、
狂、先作。 ^905b29

同僧與衣後違法，犯二事：方便違突吉羅，違已波逸提。
不犯，愛恚癡畏與、破不成與、故違、狂、先作。 ^905c3

知物向僧求與人，犯二事：方便求突吉羅，求已波逸提。
不犯者，問與誰、隨君施法、用可得善利、
隨君心與、狂、先作。 ^905c6

毀呰律，犯二事：方便毀呰突吉羅，毀呰已波逸提。
不犯者，不欲毀呰言、誦經偈阿毘曇已然後當誦律、
狂、先作。 ^905c9

斫鬼村，二事：方便斫突吉羅，下下波逸提。
不犯者，知此與此取此、須此此語淨作、
不念、不知、狂、先作。 ^905c12

呵責比丘，犯二事：方便訶責突吉羅，呵責已波逸提。
不犯者，姓愛恚癡、作恐怖故呵責、狂、先作。 ^905c15

餘語，犯二事，事未成餘語突吉羅，事成餘語波逸提。
不犯者，不知問、疾不答，打僧罵諍故、破僧競故、
非法黨故、非劍暮作劍暮故不答，狂、先作。 ^905c18

僧床榻褥拘執露地布置，不舉不別去，
犯二事：初脚過土突吉羅，兩脚過土波逸提。
不犯者，舉去、教別去、曬去、緣礙急事、狂、先作。 ^905c22

僧堂舍布置宿，不舉不別去，犯二事：初脚過閾突吉羅，兩脚過波逸提。
不犯者，舉去、別去、緣礙暫出、住彼白緣、
礙急事、狂、先作。 ^905c25

比丘瞋不可意驅出僧房，犯二事：方便驅出突吉羅，驅出已波逸提。
不犯者，無暫故驅出教驅、彼物具出教出、
狂故打罵諍亂、作鬪僧故、弟子不如法故驅出教驅、
彼物具出教、狂、先作。 ^905c28

知比丘先住，相近宿，犯二事：方便臥突吉羅，臥已波逸提。
不犯者，病故住、寒熱故住、急事、狂、先作。 ^906a4

僧房重閣屋尖脚床榻用力坐，犯二事：
方便用力坐突吉羅，用力坐已波逸提。
不犯者，非閣屋團脚牢、無有住者立過取物、
狂、先作。 ^906a7

知蟲水澆泥草，犯二事：方便澆突吉羅，澆已波逸提。
不犯者，不故、不知、不念、狂、先作。 ^906a10

過是再三重治者，犯二事：方便治突吉羅，治已波逸提。
不犯者，再三重、減再三重、窟屋草屋、為他自物、
除住居一切不犯、狂、先作。 ^906a12

不差教比丘尼，犯二事：方便教突吉羅，教已波逸提。
不犯者，問誦師語誦、問事答事、為他說尼聽、
六法尼、沙彌尼、狂、先作。 ^906a15

教比丘尼日入者，犯二事：方便教突吉羅，教已波逸提。
不犯者，問誦師語誦、問事答事、為他說尼聽、
六法尼、沙彌尼、狂、先作。 ^906a18

往尼舍教，犯二事：方便教突吉羅，教已波逸提。
不犯者，時故、問誦師語誦、問事答事、為他說尼聽、
六法尼、沙彌尼、狂、先作。 ^906a21

說貪食教尼，犯二事：方便說突吉羅，說已波逸提。
不犯者，說衣床座病緣藥具供順、敬重供養故教、
狂、先作。 ^906a24

共尼同一道行，犯二事：方便行突吉羅，行已波逸提。
不犯者，時故、不相隨去尼隨去、比丘不隨不要去急事、
狂、先作。 ^906a27

共尼同船上，犯二事：方便上突吉羅，上已波逸提。
不犯者，度不相隨上尼隨上、比丘不隨上、
不要上、急事、狂、先作。 ^906b1

與非親里尼衣，犯二事：方便與突吉羅，與已波逸提。
不犯者，親里貿易、少易多、多易少、尼同意取、
暫取、除衣餘物取、六法尼、沙彌尼、狂、先作。 ^906b4

縫非親里尼衣，犯二事：方便縫突吉羅，針針波逸提。
不犯者，親里、除衣縫餘物、教縫、六法尼、
沙彌尼、狂先作。 ^906b8

共一尼一處坐，犯二事：方便坐突吉羅，坐已波逸提。
不犯者，有可知男伴、立不坐、無異坐、狂、先作。 ^906b11

共一母人一處坐，犯二事：方便坐突吉羅，坐已波逸提。
不犯者，有可知男伴、立不坐、無異坐、狂、先作。 ^906b14

知尼歎飯食，犯二事：當食而受突吉羅，口口波逸提。
不犯者，舊檀越、六法尼、沙彌尼、除五種食一切不犯、
狂、先作。 ^906b17

展轉食，犯二事：當食而受突吉羅，口口波逸提。
不犯者，時故、彼二請一處一食、舉村請已隨彼食、
眾人請已隨彼食、請時比丘言當去、常食籌食、
月半說戒、月朝、除五種食一切不犯、狂、先作。 ^906b20

過是所住食，犯二事：當食而食突吉羅，口口波逸提。
不犯者，病故、不病食去已更來食者、主請為設食若不足、
除五種食一切不犯、狂、先作。 ^906b25

過滿兩三鉢取，犯二事：方便取突吉羅，取已波逸提。
不犯者，滿兩三鉢、減再三鉢、親里、若請、
為他自物、狂、先作。 ^906b29

請食已不囑食而食，犯二事：當食而受突吉羅，口口波逸提。
不犯者，囑而食囑已當食而受、為他受、
時須七日〔梵本七日者，皆言七時，無日字〕、
終身因緣食、狂、先作。 ^906c3

比丘請食已不囑食強請食，犯二事：彼言當受食者突吉羅，
食竟波逸提。不犯者，與囑者食、為他與去、
時須七日、終身因緣與食、狂、先作。 ^906c7

群食，犯二事：當食而受突吉羅，口口波逸提。
不犯者，時故兩一處食、乞共一處食、常食籌食、
月半說戒月朝、除五種食一切不犯、狂、先作。 ^906c11

非時所食所噉者，犯二事：當食而受突吉羅，口口波逸提。
不犯者，時須七日、終身、狂、先作。 ^906c15

舉所食噉食噉者，犯二事：當食而食突吉羅，口口波逸提。
不犯者，隨時隨時食、時須時須食、七日七日食、
終身食、狂、先作。 ^906c18

不受著口中，犯二事：當食而取突吉羅，口口波逸提。
不犯者，水及齒木、狂、先作。 ^906c21

自為求好食食，犯二事：當食而受突吉羅，口口波逸提。
不犯者，病、為病者求、不病食病者殘、親里若請、
為他自物、狂、先作。 ^906c23

知水蟲飲，犯二事：方便飲突吉羅，飲已波逸提。
不犯者，知飲水蟲不死而、狂、先作。 ^906c26

有食舍相近坐，犯二事：方便坐突吉羅，坐已波逸提。
不犯者，大家行床撿手足坐、小家床不相接坐、
比丘有伴、俱出俱婬罷、非宿屋、狂、先作。 ^906c28

屏障處共母人床坐，犯二事：方便坐突吉羅，坐已波逸提。
不犯者，有可知男伴、立不坐、無異意坐、
狂、先作。 ^907a3

自手與無衣異學夫婦食，犯二事：方便與突吉羅，與已波逸提。
不犯者，教與不自與、放地與、狂、先作。 ^907a6

去視軍發行，犯二事：當去突吉羅，立彼視波逸提。
不犯者，住精舍見、比丘或立坐臥來去見、
因緣急事、狂、先作。 ^907a9

過二夜軍宿，犯二事：方便宿突吉羅，宿已波逸提。
不犯者，二夜宿、減二夜宿、三夜向曉復宿、
病故、為病軍將逼留、緣礙急事、狂、先作。 ^907a12

去視戰陣，犯二事：當去突吉羅，立彼視波逸提。
不犯者，住精舍見、比丘或立坐臥來去、
有所作去、急事、狂、先作。 ^907a15

比丘瞋不可意與手捲，犯二事：方便與突吉羅，與已波逸提。
不犯者，觸嬈欲脫故與、狂、先作。 ^907a18

比丘瞋不可意舉手相恐，犯二事：方便舉突吉羅，舉已波逸提。
不犯者，觸嬈欲脫故舉、狂、先作。 ^907a21

知比丘犯罪覆藏犯一事，波逸提。
不犯者，打僧罵故群諍故不向說、破僧競故不向說、
剛強害命復梵行、不見餘好比丘、不欲覆藏、
知自現故、狂、先作。 ^907a24

比丘若來村邑食，彼人已或與或不與遣者，
犯二事：方便突吉羅，遣已波逸提。
不犯者，俱一處不足故遣、見貴物相打起貪法故遣、
見母人起不樂故遣、病守精舍與食而遣、
欲作非威儀故遣、狂、先作。 ^907a28

燃火炙，犯二事：方便然突吉羅，然已波逸提。
不犯者，病故、他作而炙、油火蛇窟、因緣急事、
狂、先作。 ^907b4

法事可作已後違法，犯二事：方便違突吉羅，違已波逸提。
不犯者，非法黨故、知非劍暮作劍暮、狂、先作。
〔五十五〕 ^907b7

未具足過二夜同宿，犯二事：方便臥突吉羅，臥已波逸提。
不犯者，二夜住、減二夜住、三夜向曉復住、
一切覆不障、一切障不覆、都不覆不障、
未具足臥比丘坐、比丘臥未具足坐、俱坐、
狂、先作。 ^907b10

惡見至三諫不捨，犯二事：白者突吉羅，語竟波逸提。
不犯者，不諫而捨、狂、先作。 ^907b15

知是非法語比丘不捨所見共止，犯二事：
方便共止突吉羅，共止已波逸提。
不犯者，知未舉、若罷捨見、狂、先作。 ^907b17

知是擯沙彌安處，犯二事：方便安處突吉羅，安處已波逸提。
不犯者，知不擯捨見、狂、先作。 ^907b20

取寶，犯二事：方便取突吉羅，取已波逸提。
不犯者，寶似寶者或園內園邊自取教取舉、
彼有者當取、似寶者同意取暫取、糞掃想取、
狂、先作。 ^907b23

不取三惡色作新衣著，犯二事：方便著突吉羅，著已波逸提。
不犯者，取著作淨已失脫滅、以淨縫牒不淨、
補緣、狂、先作。 ^907b27

減半月浴，犯二事：方便浴突吉羅，浴竟波逸提。
不犯者，時故、半月、過半月、卒行浴、邊國中、
狂、先作。 ^907c1

故斷眾生命有四種：為當墮死掘坑者，突吉羅。
人墮死，波羅夷。閱叉餓鬼畜生人像者墮死，土羅遮。
畜生墮死，波逸提。
不犯者，不故不知、不欲殺、狂、先作。 ^907c4

故弄比丘悔，犯二事：方便弄突吉羅，弄已波逸提。
不犯者，不欲弄悔、知不滿二十與具足、
知過時食、知飲酒、知與母人共屏處坐、
知此教悔、狂、先作。 ^907c8

指挃笑，犯二事：方便笑突吉羅，笑已波逸提。
不犯者，不欲笑、有事故、狂、先作。 ^907c12

水戲，犯二事：沒水下戲突吉羅，在水上戲波逸提。
不犯者，不欲笑、有事入水、或沒或出、渡故去急、
狂、先作。 ^907c14

母人同宿，犯二事：方便臥突吉羅，臥已波逸提。
不犯者，一切覆不障、一切障不覆、都不覆不障、
母人臥比丘坐、比丘臥母人坐俱坐、狂、先作。 ^907c17

比丘恐怖，犯二事：方便怖突吉羅，怖已波逸提。
不犯者，不欲怖、有賊惡蟲毘舍遮故、示色聲香味細滑、
狂、先作。 ^907c21

藏衣鉢坐具鍼筒腰帶，犯二事：方便藏突吉羅，藏已波逸提。
不犯者，不欲笑惡處與舉、若舉說法已與、
狂、先作。 ^907c24

比丘比丘尼六法尼沙彌沙彌尼所，自求衣著不與直，
犯二事：方便著突吉羅，著已波逸提。
不犯者，彼與、同意取、狂、先作。 ^907c27

比丘無根僧殘法驅棄，犯二事：方便驅突吉羅，驅已波逸提。
不犯者，如想語、教語、狂、先作。 ^908a1

知盜共一道行，犯二事：方便行突吉羅，行已波逸提。
不犯者，不相隨去、人隨去比丘不隨去、
要急事、狂、先作。 ^908a3

共母人一道行，犯二事：方便行突吉羅，行已波逸提。
不犯者，不相隨去、母人隨去比丘不隨去、
不要去、狂、先作。 ^908a6

知人年減二十與具足、犯二事：方便與具足突吉羅、與具足已波逸提。
不犯者、年減二十想滿與、年滿二十與具足、
狂、先作。 ^908a9

掘地，犯二事：方便掘突吉羅，下下波逸提。
不犯者，知此與此、須此取此、此語淨作、
不故不念、不知、狂、先作。 ^908a12

過是求藥，犯二事：方便求突吉羅，求已波逸提。
不犯者，請是藥求是藥、請中夜者求中夜、
請我此藥、我少此藥、示須此藥、親里若請、
為他、自物、狂、先作。 ^908a15

比丘說法時語：「若我不學此所學戒，當問餘真持律比丘。」
犯二事：方便語突吉羅，語已波逸提。
不犯者，言當知當學、狂、先作。 ^908a19

知比丘相打罵諍立聽，犯二事：當去突吉羅，立聽已波逸提。
不犯者，聽此已當捨止息、當自避故去、
狂、先作。 ^908a22

僧斷事時不囑起去，犯二事：輕而離突吉羅，離已波逸提。
不犯者，打僧罵故、亂鬪諍故去、破僧競故去非法群黨、
非劍暮作劍暮、若病為病、急大小便、不欲壞劍暮、
正爾當還故去、狂、先作。 ^908a25

作擾動，犯二事：方便作突吉羅，作已波逸提。
不犯者，如我師所受問若說、狂、先作。 ^908b1

飲酒，犯二事：當飲而取突吉羅，口口波逸提。
不犯者，非酒似酒氣味、在羹中、狂、先作。 ^908b3

有比丘不白非時入村，犯二事：初脚過障突吉羅，兩脚過波逸提。
不犯者，急有所作、有比丘白去、無比丘不白去、
精舍去、尼舍去、異學處去、道由村過、急事、
狂、先作。 ^908b5

請食時有比丘不白，食前食後彼舍中行，
犯二事：初脚發過突吉羅，兩脚過波逸提。
不犯者，時故、有比丘白而入、無比丘不白入、
家邊道他家去、園內去、尼舍去、異學處去、
急事、狂、先作。 ^908b9

先未通入王門，犯二事：初脚發過突吉羅，兩脚過波逸提。
不犯者，先通、非王種、不拜為王、王夫人俱出、
宿屋、狂、先作。 ^908b14

貢高，犯二事：事未成貢高突吉羅，事成貢高已波逸提。
不犯者，不欲貢高、不廣聞、減再三返聞、
狂、先作。 ^908b17

骨牙角作鍼筒，犯二事：方便作突吉羅，作已波逸提。
不犯者，禪鎮、攢藥筒、藥匕、斧拂柄、狂、先作。 ^908b20

過量作床榻，犯二事：方便作突吉羅，作已波逸提。
不犯者，如量作、減作、他作、過量得截用、
狂、先作。 ^908b23

綿纏結作床榻，犯二事：方便作突吉羅，作已波逸提。
不犯者，禪帶腰帶鉢囊漉水物作、枕他作、
得破用、狂、先作。 ^908b26

過量作兩被，犯二事：方便作突吉羅，作已波逸提。
不犯者，如量作、減作、他過量作得截用、
狂、先作。 ^908b29

過量作泥洹僧，犯二事：方便作突吉羅，作已波逸提。
不犯者，如量作、減作、他過量作得截用、
狂、先作。 ^908c3

過量作坐具，犯二事：方便作突吉羅，作已波逸提。
不犯者，如量作、減作、他過量作得破用、
狂、先作。 ^908c6

知如來衣量作衣，犯二事：方便作突吉羅，作已波逸提。
不犯者，減作、他過量作得截用、狂、先作。
〔九十二事竟〕 ^908c9

四悔過法〔譯者解云：四悔者，或言應說法、或言應發露者也〕。 ^908c12

入家內自手取非親里尼食，犯二事：當食而取突吉羅，口口是悔過。
不犯者，親里、教與不自與、放地與、精舍內與、
時須七日、終身因緣、六法尼、沙彌尼、狂、先作。 ^908c13

比丘尼索不訶而食，犯二事：當食而受突吉羅，口口是悔過。
不犯者，自有食教與不自與、他有食與不教與、
教與未得食者、六法尼、沙彌尼、除五種食一切不犯、
狂、先作。 ^908c17

拜為學家中自手取食，犯二事：當食而取突吉羅，口口是悔過。
不犯者，若請、若病請者、病者殘常食、時須食、
七日、終身因緣、狂、先作。 ^908c21

阿練若住處中，先不差園外自手取食，
犯二事：當食而取突吉羅，口口是悔過。
不犯者，若差若病、差者、病者殘、山所生根皮葉花果、
時須、七日、終身、狂、先作。
〔四悔過竟〕 ^908c24

眾多法。 ^908c28

前後參差著泥洹僧，突吉羅。
不犯者，不故、不念、不知、病、急事、狂、先作。 ^908c29

前後參差披衣，突吉羅。
不犯者，不故、不念、不知、病、急事、狂、先作。 ^909a2

露身入家內，突吉羅。
不犯者，不故、狂、先作。 ^909a4

露身坐家內，突吉羅。
不犯者，不故、不念、不知、病、眠、急事、狂、先作。 ^909a5

呵責入家內，突吉羅。
不犯者，不故、不念、不知、病、急事、狂、先作。 ^909a7

呵責坐家內，突吉羅。
不犯者，不故、不念、不知、病、急事、狂、先作。 ^909a9

左右視入家內，突吉羅。
不犯者、不故、狂、先作。 ^909a11

左右視坐家內，突吉羅。
不犯者，不故、不念、不知、狂、先作。 ^909a12

作大高聲入家內，突吉羅。
不犯者，不故、狂、先作。 ^909a14

作大高聲坐家內，突吉羅。
不犯者，不故、不念、不知、狂、先作。 ^909a16

蹲入家內，突吉羅。
不犯者，不故、狂、先作。 ^909a18

覆頭入家內，突吉羅。
不犯者，不故、不念、不知、病、眠、急事、狂、先作。 ^909a19

覆頭坐家內，突吉羅。
不犯者，眠、狂、先作。 ^909a21

現胸入家內，突吉羅。
不犯者，不故、狂、先作。 ^909a22

現胸坐家內，突吉羅。
不犯者，不故、不念、不知、病、眠、急事、狂、先作。 ^909a23

下垂坐家內，突吉羅。
不犯者，不故、不念、不知、病、眠、急事、狂、先作。 ^909a25

抄衣入家內，突吉羅。
不犯者，不故、狂、先作。 ^909a27

抄衣坐家內，突吉羅。
不犯者，不故、不念、不知、病、眠、急事、狂、先作。 ^909a28

搖臂入家內，突吉羅。
不犯者，不故、狂、先作。 ^909b1

搖身坐家內，突吉羅。
不犯者，不故、不念、不知、病、眠、急事、狂、先作。 ^909b2

搖頭入家內，突吉羅。
不犯者，不故、不念、不知、狂、先作。 ^909b4

搖頭坐家內，突吉羅。
不犯者，不故、不念、不知、病、眠、急事、狂、先作。 ^909b6

弄手脚入家內，突吉羅。
不犯者，不故、狂、先作。 ^909b8

弄手脚坐家內，突吉羅。
不犯者，不故、狂、先作。 ^909b9

不端一受飯，突吉羅。
不犯者，不故、狂、先作。 ^909b10

左右視受飯，突吉羅。
不犯者，不故、狂、先作。 ^909b11

多取羹，突吉羅。不犯者，不故、不念、不知、
病、若種種親里若請、為他自物、急事、狂、先作。 ^909b12

堆受飯，突吉羅。不犯者，不故、狂、先作。 ^909b14

爴堆飯食，突吉羅。
不犯者，不故、不念、不知、病、爴殘著一處食、
急事、狂、先作。 ^909b15

不端一食，突吉羅。
不犯者，不故、狂、先作。 ^909b17

處處採飯食，突吉羅。
不犯者，不故、不念、不知、病採、與他採出、
急事、狂、先作。 ^909b18

多羹食，突吉羅。不犯者，不故、不念、不知、
病、種種親里若請、自物、急事、狂、先作。 ^909b20

大作摶，突吉羅。不犯者，不故、不念、不知、
病、若餅果、急事、狂、先作。 ^909b22

長作摶，突吉羅。不犯者，不故、不念、不知、
病、餅果、急事、狂、先作。 ^909b24

摶未至張口，突吉羅。
不犯者，不故、狂、先作。 ^909b26

含飯語，突吉羅。不犯者，狂、先作。 ^909b27

一切手入口，突吉羅。
不犯者，不故、狂、先作作#CB01829;#CB01023;食，
突吉羅。不犯者，不故、狂、先作。 ^909b28

作吸食，突吉羅。不犯者，不故、狂、先作。 ^909c1

舐脣食，突吉羅。不犯者，不故、不念、不知、
病、急事、狂、先作。 ^909c2

吐舌食，突吉羅。不犯者，不故、不念、不知、
病、急事、狂、先作。 ^909c4

縮鼻食，突吉羅。不犯者，不故、不念、狂、先作。 ^909c6

截摶食，突吉羅。不犯者，不故、不念、不知、
病、若餅果、急事、狂、先作。 ^909c7

作吐出食，突吉羅。
不犯者，不故、不念、不知、病、若餅果、急事、
狂、先作。 ^909c9

舐手食，突吉羅。不犯者，不故、不念、不知、
狂、先作。 ^909c11

放鉢食，突吉羅。不犯者，不故、不念、不知、
病、放殘著一處食、急事、狂、先作。 ^909c13

振手食，突吉羅。不犯者，不故、不念、不知、
病、急事、狂、先作。 ^909c15

作酪飯食，突吉羅。
不犯者，不故、不念、不知、病、急事、狂、先作。 ^909c17

膩手取水器，突吉羅。
不犯者，不故、不念、不知、病、當洗教洗故取、
急事、狂、先作。 ^909c19

自為索羹飯食，突吉羅。
不犯者，不故、不念、不知、病親里若請、為他自物、
急事、狂、先作。 ^909c21

羹味覆飯，突吉羅。
不犯者，不故、不念、不知、主覆與不欲更得、
急事、狂、先作。 ^909c23

呵想視他鉢，突吉羅。
不犯者，不故、不念、不知、不呵想視、急事、
狂、先作。 ^909c25

澡鉢水有飯瀉家內，突吉羅。
不犯者，不故、不念、不知、病撩去、若破瀉外、
急事、狂、先作。 ^909c27

為騎乘說法，突吉羅。
不犯者，不故、不念、狂、先作。 ^909c29

後行為前說法，突吉羅。
不犯者，不故、狂、先作。 ^910a2

道外為道中說法，突吉羅。
不犯者，不故、狂、先作。 ^910a3

地坐為床上說法，突吉羅。
不犯者，不故、不念、不知、病、急事、狂、先作。 ^910a5

卑床為高床坐說法，突吉羅。
不犯者，不故、不念、不知、病、急事、狂、先作。 ^910a7

立為坐說法，突吉羅。
不犯者，不故、不念、不知、狂、先作。 ^910a9

為臥說法，突吉羅。
不犯者，不故、狂、先作。 ^910a11

為覆頭說法，突吉羅。
不犯者，不故、不念、不知、露頭、急事、狂、先作。 ^910a12

為纏頭說法，突吉羅。
不犯者，不故、不念、不知、病露髮、急事、狂、先作。 ^910a14

為垂衣坐說法，突吉羅。
不犯者，不故、不念、狂、先作。 ^910a16

為著屣說法，突吉羅。
不犯者，不故、不念、狂、先作。 ^910a18

為著屐說法，突吉羅。
不犯者，不故、不念、狂、先作。 ^910a20

為持杖說法，突吉羅。
不犯者，不故、狂、先作。 ^910a22

為持蓋說法，突吉羅。
不犯者，不故、狂、先作。 ^910a23

為持刀說法，突吉羅。
不犯者，不故、不知、狂、先作。 ^910a24

為持器仗說法，突吉羅。
不犯者，不故、不念、狂、先作。 ^910a26

生草上作大小便涕唾，突吉羅。
不犯者，不故、不知、病、非生草用拭、急事、
狂、先作。 ^910a28

水中作大小便涕唾，突吉羅。
不犯者，不故、不念、不知、病、水邊洗、急事、
狂、先作。 ^910b1

立作大小便，突吉羅。
不犯者，不故、不念、不知、病、狂、先作。
〔眾多七十四竟〕優波離問佛經
 ^910b3
