
hui:: 
pin:: 
### 5
大般若波羅蜜多經卷第六十五
三藏法師玄奘奉　詔譯
初分無所得品第十八之五
「舍利子！眼界性空故，眼界於眼界無所有不可得，眼界於色界無所有不可得。
色界性空故，色界於色界無所有不可得，
色界於眼界無所有不可得，眼界、色界於眼識界無所有不可得。
眼識界性空故，眼識界於眼識界無所有不可得，
眼識界於眼界、色界無所有不可得，眼界、
色界、眼識界於眼觸無所有不可得。
眼觸性空故，眼觸於眼觸無所有不可得，
眼觸於眼界、色界、眼識界無所有不可得，
眼界、色界、眼識界及眼觸於眼觸為緣所生諸受無所有不可得。
眼觸為緣所生諸受性空故，眼觸為緣所生諸受於眼觸為緣所生諸受無所有不可得，
眼觸為緣所生諸受於眼界、色界、眼識界及眼觸無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^364c29

「舍利子！耳界性空故，耳界於耳界無所有不可得，耳界於聲界無所有不可得。
聲界性空故，聲界於聲界無所有不可得，
聲界於耳界無所有不可得，耳界、聲界於耳識界無所有不可得。
耳識界性空故，耳識界於耳識界無所有不可得，
耳識界於耳界、聲界無所有不可得，耳界、
聲界、耳識界於耳觸無所有不可得。
耳觸性空故，耳觸於耳觸無所有不可得，
耳觸於耳界、聲界、耳識界無所有不可得，
耳界、聲界、耳識界及耳觸於耳觸為緣所生諸受無所有不可得。
耳觸為緣所生諸受性空故，耳觸為緣所生諸受於耳觸為緣所生諸受無所有不可得，
耳觸為緣所生諸受於耳界、聲界、耳識界及耳觸無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^365a16

「舍利子！鼻界性空故，鼻界於鼻界無所有不可得，鼻界於香界無所有不可得。
香界性空故，香界於香界無所有不可得，
香界於鼻界無所有不可得，鼻界、香界於鼻識界無所有不可得。
鼻識界性空故，鼻識界於鼻識界無所有不可得，
鼻識界於鼻界、香界無所有不可得，鼻界、
香界、鼻識界於鼻觸無所有不可得。
鼻觸性空故，鼻觸於鼻觸無所有不可得，
鼻觸於鼻界、香界、鼻識界無所有不可得，
鼻界、香界、鼻識界及鼻觸於鼻觸為緣所生諸受無所有不可得。
鼻觸為緣所生諸受性空故，鼻觸為緣所生諸受於鼻觸為緣所生諸受無所有不可得，
鼻觸為緣所生諸受於鼻界、香界、鼻識界及鼻觸無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^365b4

「舍利子！舌界性空故，舌界於舌界無所有不可得，舌界於味界無所有不可得。
味界性空故，味界於味界無所有不可得，
味界於舌界無所有不可得，舌界、味界於舌識界無所有不可得。
舌識界性空故，舌識界於舌識界無所有不可得，
舌識界於舌界、味界無所有不可得，舌界、
味界、舌識界於舌觸無所有不可得。
舌觸性空故，舌觸於舌觸無所有不可得，
舌觸於舌界、味界、舌識界無所有不可得，
舌界、味界、舌識界及舌觸於舌觸為緣所生諸受無所有不可得。
舌觸為緣所生諸受性空故，舌觸為緣所生諸受於舌觸為緣所生諸受無所有不可得，
舌觸為緣所生諸受於舌界、味界、舌識界及舌觸無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^365b20

「舍利子！身界性空故，身界於身界無所有不可得，身界於觸界無所有不可得。
觸界性空故，觸界於觸界無所有不可得，
觸界於身界無所有不可得，身界、觸界於身識界無所有不可得。
身識界性空故，身識界於身識界無所有不可得，
身識界於身界、觸界無所有不可得，身界、
觸界、身識界於身觸無所有不可得。
身觸性空故，身觸於身觸無所有不可得，
身觸於身界、觸界、身識界無所有不可得，
身界、觸界、身識界及身觸於身觸為緣所生諸受無所有不可得。
身觸為緣所生諸受性空故，身觸為緣所生諸受於身觸為緣所生諸受無所有不可得，
身觸為緣所生諸受於身界、觸界、身識界及身觸無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^365c8

「舍利子！意界性空故，意界於意界無所有不可得，意界於法界無所有不可得。
法界性空故，法界於法界無所有不可得，
法界於意界無所有不可得，意界、法界於意識界無所有不可得。
意識界性空故，意識界於意識界無所有不可得，
意識界於意界、法界無所有不可得，意界、
法界、意識界於意觸無所有不可得。
意觸性空故，意觸於意觸無所有不可得，
意觸於意界、法界、意識界無所有不可得，
意界、法界、意識界及意觸於意觸為緣所生諸受無所有不可得。
意觸為緣所生諸受性空故，意觸為緣所生諸受於意觸為緣所生諸受無所有不可得，
意觸為緣所生諸受於意界、法界、意識界及意觸無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^365c24

「舍利子！地界性空故，地界於地界無所有不可得，地界於水界無所有不可得。
水界性空故，水界於水界無所有不可得，
水界於地界無所有不可得，地、水界於火界無所有不可得。
火界性空故，火界於火界無所有不可得，
火界於地、水界無所有不可得，地、水、火界於風界無所有不可得。
風界性空故，風界於風界無所有不可得，
風界於地、水、火界無所有不可得，地、水、
火、風界於空界無所有不可得。
空界性空故，空界於空界無所有不可得，
空界於地、水、火、風界無所有不可得，地、
水、火、風、空界於識界無所有不可得。
識界性空故，識界於識界無所有不可得，
識界於地、水、火、風、空界無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^366a12

「舍利子！苦聖諦性空故，苦聖諦於苦聖諦無所有不可得，苦聖諦於集聖諦無所有不可得。
集聖諦性空故，集聖諦於集聖諦無所有不可得，
集聖諦於苦聖諦無所有不可得，苦、集聖諦於滅聖諦無所有不可得。
滅聖諦性空故，滅聖諦於滅聖諦無所有不可得，
滅聖諦於苦、集聖諦無所有不可得，苦、
集、滅聖諦於道聖諦無所有不可得。
道聖諦性空故，道聖諦於道聖諦無所有不可得，
道聖諦於苦、集、滅聖諦無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^366a28

「舍利子！無明性空故，無明於無明無所有不可得，無明於行無所有不可得。
行性空故，行於行無所有不可得，行於無明無所有不可得，
無明、行於識無所有不可得。
識性空故，識於識無所有不可得，識於無明、
行無所有不可得，無明、行、識於名色無所有不可得。
名色性空故，名色於名色無所有不可得，
名色於無明、行、識無所有不可得，無明、
行、識、名色於六處無所有不可得。
六處性空故，六處於六處無所有不可得，
六處於無明、行、識、名色無所有不可得，
無明、行、識、名色、六處於觸無所有不可得。
觸性空故，觸於觸無所有不可得，觸於無明、
行、識、名色、六處無所有不可得，無明、行、
識、名色、六處、觸於受無所有不可得。
受性空故，受於受無所有不可得，受於無明、
行、識、名色、六處、觸無所有不可得，無明、
行、識、名色、六處、觸、受於愛無所有不可得。
愛性空故，愛於愛無所有不可得，愛於無明、
行、識、名色、六處、觸、受無所有不可得，無明、
行、識、名色、六處、觸、受、愛於取無所有不可得。
取性空故，取於取無所有不可得，取於無明、
行、識、名色、六處、觸、受、愛無所有不可得，
無明、行、識、名色、六處、觸、受、愛、取於有無所有不可得。
有性空故，有於有無所有不可得，有於無明、
行、識、名色、六處、觸、受、愛、取無所有不可得，
無明、行、識、名色、六處、觸、受、愛、取、有於生無所有不可得。
生性空故，生於生無所有不可得，生於無明、
行、識、名色、六處、觸、受、愛、取、有無所有不可得，
無明、行、識、名色、六處、觸、受、愛、取、有、生於老死愁歎苦憂惱無所有不可得。
老死愁歎苦憂惱性空故，老死愁歎苦憂惱於老死愁歎苦憂惱無所有不可得，
老死愁歎苦憂惱於無明、行、識、名色、六處、
觸、受、愛、取、有、生無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^366b13

「舍利子！布施波羅蜜多性空故，布施波羅蜜多於布施波羅蜜多無所有不可得，
布施波羅蜜多於淨戒波羅蜜多無所有不可得。
淨戒波羅蜜多性空故，淨戒波羅蜜多於淨戒波羅蜜多無所有不可得，
淨戒波羅蜜多於布施波羅蜜多無所有不可得，
布施、淨戒波羅蜜多於安忍波羅蜜多無所有不可得。
安忍波羅蜜多性空故，安忍波羅蜜多於安忍波羅蜜多無所有不可得，
安忍波羅蜜多於布施、淨戒波羅蜜多無所有不可得，
布施、淨戒、安忍波羅蜜多於精進波羅蜜多無所有不可得。
精進波羅蜜多性空故，精進波羅蜜多於精進波羅蜜多無所有不可得，
精進波羅蜜多於布施、淨戒、安忍波羅蜜多無所有不可得，
布施、淨戒、安忍、精進波羅蜜多於靜慮波羅蜜多無所有不可得。
靜慮波羅蜜多性空故，靜慮波羅蜜多於靜慮波羅蜜多無所有不可得，
靜慮波羅蜜多於布施、淨戒、安忍、精進波羅蜜多無所有不可得，
布施、淨戒、安忍、精進、靜慮波羅蜜多於般若波羅蜜多無所有不可得。
般若波羅蜜多性空故，般若波羅蜜多於般若波羅蜜多無所有不可得，
般若波羅蜜多於布施、淨戒、安忍、精進、靜慮波羅蜜多無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^366c20

「舍利子！四靜慮性空故，四靜慮於四靜慮無所有不可得，四靜慮於四無量無所有不可得。
四無量性空故，四無量於四無量無所有不可得，
四無量於四靜慮無所有不可得，四靜慮、四無量於四無色定無所有不可得。
四無色定性空故，四無色定於四無色定無所有不可得，
四無色定於四靜慮、四無量無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^367a19

「舍利子！八解脫性空故，八解脫於八解脫無所有不可得，八解脫於八勝處無所有不可得。
八勝處性空故，八勝處於八勝處無所有不可得，
八勝處於八解脫無所有不可得，八解脫、八勝處於九次第定無所有不可得。
九次第定性空故，九次第定於九次第定無所有不可得，
九次第定於八解脫、八勝處無所有不可得，
八解脫、八勝處、九次第定於十遍處無所有不可得。
十遍處性空故，十遍處於十遍處無所有不可得，
十遍處於八解脫、八勝處、九次第定無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^367a29

「舍利子！四念住性空故，四念住於四念住無所有不可得，四念住於四正斷無所有不可得。
四正斷性空故，四正斷於四正斷無所有不可得，
四正斷於四念住無所有不可得，四念住、四正斷於四神足無所有不可得。
四神足性空故，四神足於四神足無所有不可得，
四神足於四念住、四正斷無所有不可得，
四念住、四正斷、四神足於五根無所有不可得。
五根性空故，五根於五根無所有不可得，
五根於四念住、四正斷、四神足無所有不可得，
四念住、四正斷、四神足、五根於五力無所有不可得。
五力性空故，五力於五力無所有不可得，
五力於四念住、四正斷、四神足、五根無所有不可得，
四念住、四正斷、四神足、五根、五力於七等覺支無所有不可得。
七等覺支性空故，七等覺支於七等覺支無所有不可得，
七等覺支於四念住、四正斷、四神足、五根、
五力無所有不可得，四念住、四正斷、四神足、
五根、五力、七等覺支於八聖道支無所有不可得。
八聖道支性空故，八聖道支於八聖道支無所有不可得，
八聖道支於四念住、四正斷、四神足、五根、
五力、七等覺支無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^367b13

「舍利子！空解脫門性空故，空解脫門於空解脫門無所有不可得，
空解脫門於無相解脫門無所有不可得。
無相解脫門性空故，無相解脫門於無相解脫門無所有不可得，
無相解脫門於空解脫門無所有不可得，
空、無相解脫門於無願解脫門無所有不可得。
無願解脫門性空故，無願解脫門於無願解脫門無所有不可得，
無願解脫門於空、無相解脫門無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^367c10

「舍利子！五眼性空故，五眼於五眼無所有不可得，五眼於六神通無所有不可得。
六神通性空故，六神通於六神通無所有不可得，六神通於五眼無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^367c21

「舍利子！佛十力性空故，佛十力於佛十力無所有不可得，佛十力於四無所畏無所有不可得。
四無所畏性空故，四無所畏於四無所畏無所有不可得，
四無所畏於佛十力無所有不可得，佛十力、四無所畏於四無礙解無所有不可得。
四無礙解性空故，四無礙解於四無礙解無所有不可得，
四無礙解於佛十力、四無所畏無所有不可得，
佛十力、四無所畏、四無礙解於大慈無所有不可得。
大慈性空故，大慈於大慈無所有不可得，
大慈於佛十力、四無所畏、四無礙解無所有不可得，
佛十力、四無所畏、四無礙解、大慈於大悲無所有不可得。
大悲性空故，大悲於大悲無所有不可得，
大悲於佛十力、四無所畏、四無礙解、大慈無所有不可得，
佛十力、四無所畏、四無礙解、大慈、大悲於大喜無所有不可得。
大喜性空故，大喜於大喜無所有不可得，
大喜於佛十力、四無所畏、四無礙解、大慈、
大悲無所有不可得，佛十力、四無所畏、
四無礙解、大慈、大悲、大喜於大捨無所有不可得。
大捨性空故，大捨於大捨無所有不可得，
大捨於佛十力、四無所畏、四無礙解、大慈、
大悲、大喜無所有不可得，佛十力、四無所畏、
四無礙解、大慈、大悲、大喜、大捨於十八佛不共法無所有不可得。
十八佛不共法性空故，十八佛不共法於十八佛不共法無所有不可得，
十八佛不共法於佛十力、四無所畏、四無礙解、
大慈、大悲、大喜、大捨無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^367c28

「舍利子！一切智性空故，一切智於一切智無所有不可得，一切智於道相智無所有不可得。
道相智性空故，道相智於道相智無所有不可得，
道相智於一切智無所有不可得，一切智、道相智於一切相智無所有不可得。
一切相智性空故，一切相智於一切相智無所有不可得，
一切相智於一切智、道相智無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^368b1

「舍利子！無忘失法性空故，無忘失法於無忘失法無所有不可得，
無忘失法於恒住捨性無所有不可得。
恒住捨性性空故，恒住捨性於恒住捨性無所有不可得，恒住捨性於無忘失法無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^368b11

「舍利子！一切陀羅尼門性空故，一切陀羅尼門於一切陀羅尼門無所有不可得，
一切陀羅尼門於一切三摩地門無所有不可得。
一切三摩地門性空故，一切三摩地門於一切三摩地門無所有不可得，
一切三摩地門於一切陀羅尼門無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^368b18

「舍利子！內空性空故，內空於內空無所有不可得，內空於外空無所有不可得。
外空性空故，外空於外空無所有不可得，
外空於內空無所有不可得，內空、外空於內外空無所有不可得。
內外空性空故，內外空於內外空無所有不可得，
內外空於內空、外空無所有不可得，內空、
外空、內外空於空空無所有不可得。
空空性空故，空空於空空無所有不可得，
空空於內空、外空、內外空無所有不可得，內空乃至空空於大空無所有不可得。
大空性空故，大空於大空無所有不可得，
大空於內空乃至空空無所有不可得，內空乃至大空於勝義空無所有不可得。
勝義空性空故，勝義空於勝義空無所有不可得，
勝義空於內空乃至大空無所有不可得，內空乃至勝義空於有為空無所有不可得。
有為空性空故，有為空於有為空無所有不可得，
有為空於內空乃至勝義空無所有不可得，內空乃至有為空於無為空無所有不可得。
無為空性空故，無為空於無為空無所有不可得，
無為空於內空乃至有為空無所有不可得，內空乃至無為空於畢竟空無所有不可得。
畢竟空性空故，畢竟空於畢竟空無所有不可得，
畢竟空於內空乃至無為空無所有不可得，內空乃至畢竟空於無際空無所有不可得。
無際空性空故，無際空於無際空無所有不可得，
無際空於內空乃至畢竟空無所有不可得，內空乃至無際空於散空無所有不可得。
散空性空故，散空於散空無所有不可得，
散空於內空乃至無際空無所有不可得，內空乃至散空於無變異空無所有不可得。
無變異空性空故，無變異空於無變異空無所有不可得，
無變異空於內空乃至散空無所有不可得，內空乃至無變異空於本性空無所有不可得。
本性空性空故，本性空於本性空無所有不可得，
本性空於內空乃至無變異空無所有不可得，內空乃至本性空於自相空無所有不可得。
自相空性空故，自相空於自相空無所有不可得，
自相空於內空乃至本性空無所有不可得，內空乃至自相空於共相空無所有不可得。
共相空性空故，共相空於共相空無所有不可得，
共相空於內空乃至自相空無所有不可得，內空乃至共相空於一切法空無所有不可得。
一切法空性空故，一切法空於一切法空無所有不可得，
一切法空於內空乃至共相空無所有不可得，內空乃至一切法空於不可得空無所有不可得。
不可得空性空故，不可得空於不可得空無所有不可得，
不可得空於內空乃至一切法空無所有不可得，內空乃至不可得空於無性空無所有不可得。
無性空性空故，無性空於無性空無所有不可得，
無性空於內空乃至不可得空無所有不可得，內空乃至無性空於自性空無所有不可得。
自性空性空故，自性空於自性空無所有不可得，
自性空於內空乃至無性空無所有不可得，內空乃至自性空於無性自性空無所有不可得。
無性自性空性空故，無性自性空於無性自性空無所有不可得，
無性自性空於內空乃至自性空無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^368b26

「舍利子！真如性空故，真如於真如無所有不可得，真如於法界無所有不可得。
法界性空故，法界於法界無所有不可得，
法界於真如無所有不可得，真如、法界於法性無所有不可得。
法性性空故，法性於法性無所有不可得，
法性於真如、法界無所有不可得，真如、
法界、法性於不虛妄性無所有不可得。
不虛妄性性空故，不虛妄性於不虛妄性無所有不可得，
不虛妄性於真如、法界、法性無所有不可得，真如乃至不虛妄性於不變異性無所有不可得。
不變異性性空故，不變異性於不變異性無所有不可得，
不變異性於真如乃至不虛妄性無所有不可得，真如乃至不變異性於不思議界無所有不可得。
不思議界性空故，不思議界於不思議界無所有不可得，
不思議界於真如乃至不變異性無所有不可得，真如乃至不思議界於虛空界無所有不可得。
虛空界性空故，虛空界於虛空界無所有不可得，
虛空界於真如乃至不思議界無所有不可得，真如乃至虛空界於斷界無所有不可得。
斷界性空故，斷界於斷界無所有不可得，
斷界於真如乃至虛空界無所有不可得，真如乃至斷界於離界無所有不可得。
離界性空故，離界於離界無所有不可得，
離界於真如乃至斷界無所有不可得，真如乃至離界於滅界無所有不可得。
滅界性空故，滅界於滅界無所有不可得，
滅界於真如乃至離界無所有不可得，真如乃至滅界於平等性無所有不可得。
平等性性空故，平等性於平等性無所有不可得，
平等性於真如乃至滅界無所有不可得，真如乃至平等性於離生性無所有不可得。
離生性性空故，離生性於離生性無所有不可得，
離生性於真如乃至平等性無所有不可得，真如乃至離生性於法定無所有不可得。
法定性空故，法定於法定無所有不可得，
法定於真如乃至平等性無所有不可得，真如乃至法定於法住無所有不可得。
法住性空故，法住於法住無所有不可得，
法住於真如乃至法定無所有不可得，真如乃至法住於無性界無所有不可得。
無性界性空故，無性界於無性界無所有不可得，
無性界於真如乃至法住無所有不可得，真如乃至無性界於無相界無所有不可得。
無相界性空故，無相界於無相界無所有不可得，
無相界於真如乃至無性界無所有不可得，真如乃至無相界於無作界無所有不可得。
無作界性空故，無作界於無作界無所有不可得，
無作界於真如乃至無相界無所有不可得，真如乃至無作界於無為界無所有不可得。
無為界性空故，無為界於無為界無所有不可得，
無為界於真如乃至無作界無所有不可得，真如乃至無為界於安隱界無所有不可得。
安隱界性空故，安隱界於安隱界無所有不可得，
安隱界於真如乃至無為界無所有不可得，真如乃至安隱界於寂靜界無所有不可得。
寂靜界性空故，寂靜界於寂靜界無所有不可得，
寂靜界於真如乃至安隱界無所有不可得，真如乃至寂靜界於本無無所有不可得。
本無性空故，本無於本無無所有不可得，
本無於真如乃至寂靜界無所有不可得，真如乃至本無於實際無所有不可得。
實際性空故，實際於實際無所有不可得，
實際於真如乃至本無無所有不可得，真如乃至實際於究竟涅槃無所有不可得。
究竟涅槃性空故，究竟涅槃於究竟涅槃無所有不可得，究竟涅槃於真如乃至實際無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^369b2

「舍利子！極喜地法性空故，極喜地法於極喜地法無所有不可得，
極喜地法於離垢地法無所有不可得。
離垢地法性空故，離垢地法於離垢地法無所有不可得，
離垢地法於極喜地法無所有不可得，
極喜、離垢地法於發光地法無所有不可得。
發光地法性空故，發光地法於發光地法無所有不可得，
發光地法於極喜、離垢地法無所有不可得，
極喜、離垢、發光地法於焰慧地法無所有不可得。
焰慧地法性空故，焰慧地法於焰慧地法無所有不可得，
焰慧地法於極喜、離垢、發光地法無所有不可得，
極喜、離垢、發光、焰慧地法於極難勝地法無所有不可得。
極難勝地法性空故，極難勝地法於極難勝地法無所有不可得，
極難勝地法於極喜、離垢、發光、焰慧地法無所有不可得，
極喜、離垢、發光、焰慧、極難勝地法於現前地法無所有不可得。
現前地法性空故，現前地法於現前地法無所有不可得，
現前地法於極喜、離垢、發光、焰慧、極難勝地法無所有不可得，
極喜、離垢、發光、焰慧、極難勝、現前地法於遠行地法無所有不可得。
遠行地法性空故，遠行地法於遠行地法無所有不可得，
遠行地法於極喜、離垢、發光、焰慧、極難勝、
現前地法無所有不可得，極喜、離垢、發光、
焰慧、極難勝、現前、遠行地法於不動地法無所有不可得。
不動地法性空故，不動地法於不動地法無所有不可得，
不動地法於極喜、離垢、發光、焰慧、極難勝、
現前、遠行地法無所有不可得，極喜、離垢、
發光、焰慧、極難勝、現前、遠行、不動地法於善慧地法無所有不可得。
善慧地法性空故，善慧地法於善慧地法無所有不可得，
善慧地法於極喜、離垢、發光、焰慧、極難勝、
現前、遠行、不動地法無所有不可得，極喜、
離垢、發光、焰慧、極難勝、現前、遠行、不動、善慧地法於法雲地法無所有不可得。
法雲地法性空故，法雲地法於法雲地法無所有不可得，
法雲地法於極喜、離垢、發光、焰慧、極難勝、
現前、遠行、不動、善慧地法無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。 ^370a15

「舍利子！極喜地性空故，極喜地於極喜地無所有不可得，極喜地於離垢地無所有不可得。
離垢地性空故，離垢地於離垢地無所有不可得，
離垢地於極喜地無所有不可得，極喜、離垢地於發光地無所有不可得。
發光地性空故，發光地於發光地無所有不可得，
發光地於極喜、離垢地無所有不可得，
極喜、離垢、發光地於焰慧地無所有不可得。
焰慧地性空故，焰慧地於焰慧地無所有不可得，
焰慧地於極喜、離垢、發光地無所有不可得，
極喜、離垢、發光、焰慧地於極難勝地無所有不可得。
極難勝地性空故，極難勝地於極難勝地無所有不可得，
極難勝地於極喜、離垢、發光、焰慧地無所有不可得，
極喜、離垢、發光、焰慧、極難勝地於現前地無所有不可得。
現前地性空故，現前地於現前地無所有不可得，
現前地於極喜、離垢、發光、焰慧、極難勝地無所有不可得，
極喜、離垢、發光、焰慧、極難勝、現前地於遠行地無所有不可得。
遠行地性空故，遠行地於遠行地無所有不可得，
遠行地於極喜、離垢、發光、焰慧、極難勝、
現前地無所有不可得，極喜、離垢、發光、
焰慧、極難勝、現前、遠行地於不動地無所有不可得。
不動地性空故，不動地於不動地無所有不可得，
不動地於極喜、離垢、發光、焰慧、極難勝、
現前、遠行地無所有不可得，極喜、離垢、
發光、焰慧、極難勝、現前、遠行、不動地於善慧地無所有不可得。
善慧地性空故，善慧地於善慧地無所有不可得，
善慧地於極喜、離垢、發光、焰慧、極難勝、
現前、遠行、不動地無所有不可得，極喜、
離垢、發光、焰慧、極難勝、現前、遠行、不動、善慧地於法雲地無所有不可得。
法雲地性空故，法雲地於法雲地無所有不可得，
法雲地於極喜、離垢、發光、焰慧、極難勝、
現前、遠行、不動、善慧地無所有不可得。
舍利子！我於如是諸法，以一切種、一切處、
一切時求菩薩摩訶薩，亦無所有不可得。
何以故？自性空故。
大般若波羅蜜多經卷第六十五
 ^370b28
