佛說如來成道經
jing:: 
脚踏千福輪行身披□□□□□□□□之瓶。
胸前萬字了了分明。
背上圓光晃照暉盈。
師子王頰毛蟸旋生。
出廣長舌。遍覆幽冥。
照曜無極。勝日之明。
見佛光者。永不死生如來。
槃而不死。涅而不生。
攪之不濁。澄之不清。
擔復不重。點復不輕。
幽復不闇。顯復不明。
名即不惜。利即不爭。
辱之不忿。寵之不榮。
散復不壞。聚復不并。
高而不危。下而平。
夾而無伴。廣而異成。
殺即不死。活即不生。
白髮非老。少復非嬰。
視之不見其體。聽之不聞其聲。
大身彌輪八極畟塞空庭。
小則針穴裏走馬。
塵裏藏形噀。海變成蘇酪。
指地瑠璃水精。捻山即知斤兩豁。
海總作空坑。微塵算得其數。
心知一切眾生。天宮樓閣指即化城。
所須皆得不用功呈。
行即蕩蕩而無礙。
住則湛湛而不傾。
掛肉眼觀三世之事。
用五眼常同如盲居。
無非非意處無是是之情。
超三乘之境。外越六度之眾生。
振叫威烈。不使怕驚。
攬即不著。看即有形。
無端出沒。運轉自寧。
瞼眼即萬里。開眼即停。
此即非相可相。非名可名。
燒而不灰。溺而不泥。
臺即不起。押亦不摧。
拾得物不歡喜。失物却不悲啼。
大眾不樂樂。獨自不拪拪。
將刀斫不恨恨。附藥療不治治。
二心俱一種平等。
閦然齊分。身百億處處赴齊。
一名迷達。二名如來。
當讚之時地動天雷。
一切徒眾各各所歸。
若有信此天必覆之。
若當不信寒凍無衣。
若寫一卷家富豐財。
若寫兩卷聰明智開。
教人讀誦橫病不來。
空中讚曰。不可思議。
佛說如來成道經
 ^1405a25
