
hui:: 
pin:: 
### 7
大般若波羅蜜多經卷第六十七
三藏法師玄奘奉　詔譯
初分無所得品第十八之七
「舍利子！如空解脫門名唯客所攝，於十方三世無所從來、
無所至去亦無所住，空解脫門中無名，
名中無空解脫門，非合非離但假施設。
何以故？以空解脫門與名俱自性空故，自性空中若空解脫門若名俱無所有不可得故。
如無相、無願解脫門名唯客所攝，於十方三世無所從來、
無所至去亦無所住，無相、無願解脫門中無名，
名中無無相、無願解脫門，非合非離但假施設。
何以故？以無相、無願解脫門與名俱自性空故，
自性空中若無相、無願解脫門若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^376c10

「舍利子！如五眼名唯客所攝，於十方三世無所從來、
無所至去亦無所住，五眼中無名，名中無五眼，非合非離但假施設。
何以故？以五眼與名俱自性空故，自性空中若五眼若名俱無所有不可得故。
如六通名唯客所攝，於十方三世無所從來、
無所至去亦無所住，六通中無名，名中無六通，非合非離但假施設。
何以故？以六通與名俱自性空故，自性空中若六通若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^376c29

「舍利子！如佛十力名唯客所攝，於十方三世無所從來、
無所至去亦無所住，佛十力中無名，名中無佛十力，非合非離但假施設。
何以故？以佛十力與名俱自性空故，自性空中若佛十力若名俱無所有不可得故。
如四無所畏、四無礙解、大慈、大悲、大喜、
大捨、十八佛不共法名唯客所攝，於十方三世無所從來、
無所至去亦無所住，四無所畏、四無礙解、
大慈、大悲、大喜、大捨、十八佛不共法中無名，
名中無四無所畏、四無礙解、大慈、大悲、
大喜、大捨、十八佛不共法，非合非離但假施設。
何以故？以四無所畏、四無礙解、大慈、大悲、
大喜、大捨、十八佛不共法與名俱自性空故，
自性空中若四無所畏、四無礙解、大慈、
大悲、大喜、大捨、十八佛不共法若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^377a17

「舍利子！如一切智名唯客所攝，於十方三世無所從來、
無所至去亦無所住，一切智中無名，名中無一切智，非合非離但假施設。
何以故？以一切智與名俱自性空故，自性空中若一切智若名俱無所有不可得故。
如道相智、一切相智名唯客所攝，於十方三世無所從來、
無所至去亦無所住，道相智、一切相智中無名，
名中無道相智、一切相智，非合非離但假施設。
何以故？以道相智、一切相智與名俱自性空故，
自性空中若道相智、一切相智若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^377b11

「舍利子！如無忘失法名唯客所攝，於十方三世無所從來、
無所至去亦無所住，無忘失法中無名，
名中無無忘失法，非合非離但假施設。
何以故？以無忘失法與名俱自性空故，自性空中若無忘失法若名俱無所有不可得故。
如恒住捨性名唯客所攝，於十方三世無所從來、
無所至去亦無所住，恒住捨性中無名，
名中無恒住捨性，非合非離但假施設。
何以故？以恒住捨性與名俱自性空故，自性空中若恒住捨性若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^377b29

「舍利子！如一切陀羅尼門名唯客所攝，
於十方三世無所從來、無所至去亦無所住，
一切陀羅尼門中無名，名中無一切陀羅尼門，非合非離但假施設。
何以故？以一切陀羅尼門與名俱自性空故，自性空中若一切陀羅尼門若名俱無所有不可得故。
如一切三摩地門名唯客所攝，於十方三世無所從來、
無所至去亦無所住，一切三摩地門中無名，
名中無一切三摩地門，非合非離但假施設。
何以故？以一切三摩地門與名俱自性空故，自性空中若一切三摩地門若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^377c17

「舍利子！如內空名唯客所攝，於十方三世無所從來、
無所至去亦無所住，內空中無名，名中無內空，非合非離但假施設。
何以故？以內空與名俱自性空故，自性空中若內空若名俱無所有不可得故。
如外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空名唯客所攝，
於十方三世無所從來、無所至去亦無所住，
外空乃至無性自性空中無名，名中無外空乃至無無性自性空，
非合非離但假施設。
何以故？以外空乃至無性自性空與名俱自性空故，自性空中若外空乃至無性自性空若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^378a7

「舍利子！如真如名唯客所攝，於十方三世無所從來、
無所至去亦無所住，真如中無名，名中無真如，非合非離但假施設。
何以故？以真如與名俱自性空故，自性空中若真如若名俱無所有不可得故。
如法界、法性、不虛妄性、不變異性、不思議界、
虛空界、斷界、離界、滅界、平等性、離生性、
法定、法住、無性界、無相界、無作界、無為界、
安隱界、寂靜界、本無、實際、究竟涅槃名唯客所攝，
於十方三世無所從來、無所至去亦無所住，
法界乃至究竟涅槃中無名，名中無法界乃至究竟涅槃，非合非離但假施設。
何以故？以法界乃至究竟涅槃與名俱自性空故，自性空中若法界乃至究竟涅槃若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^378a28

「舍利子！如極喜地名唯客所攝，於十方三世無所從來、
無所至去亦無所住，極喜地中無名，名中無極喜地，非合非離但假施設。
何以故？以極喜地與名俱自性空故，自性空中若極喜地若名俱無所有不可得故。
如離垢地、發光地、焰慧地、極難勝地、現前地、
遠行地、不動地、善慧地、法雲地名唯客所攝，
於十方三世無所從來、無所至去亦無所住，
離垢地乃至法雲地中無名，名中無離垢地乃至法雲地，非合非離但假施設。
何以故？以離垢地乃至法雲地與名俱自性空故，自性空中若離垢地乃至法雲地若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^378b20

「舍利子！如異生地名唯客所攝，於十方三世無所從來、
無所至去亦無所住，異生地中無名，名中無異生地，非合非離但假施設。
何以故？以異生地與名俱自性空故，自性空中若異生地若名俱無所有不可得故。
如種姓地、第八地、具見地、薄地、離欲地、
已辦地、獨覺地、菩薩地、如來地名唯客所攝，
於十方三世無所從來、無所至去亦無所住，
種姓地乃至如來地中無名，名中無種姓地乃至如來地，非合非離但假施設。
何以故？以種姓地乃至如來地與名俱自性空故，自性空中若種姓地乃至如來地若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。 ^378c11

「舍利子！如聲聞乘名唯客所攝，於十方三世無所從來、
無所至去亦無所住，聲聞乘中無名，名中無聲聞乘，非合非離但假施設。
何以故？以聲聞乘與名俱自性空故，自性空中若聲聞乘若名俱無所有不可得故。
如獨覺乘、大乘名唯客所攝，於十方三世無所從來、
無所至去亦無所住，獨覺乘、大乘中無名，
名中無獨覺乘、大乘，非合非離但假施設。
何以故？以獨覺乘、大乘與名俱自性空故，
自性空中若獨覺乘、大乘若名俱無所有不可得故。
菩薩摩訶薩名亦復如是唯客所攝，於十方三世無所從來、
無所至去亦無所住，菩薩摩訶薩中無名，
名中無菩薩摩訶薩，非合非離但假施設。
何以故？以菩薩摩訶薩與名俱自性空故，自性空中若菩薩摩訶薩若名俱無所有不可得故。
舍利子！由此緣故我作是說：菩薩摩訶薩但有假名。」 ^379a2

爾時，具壽善現復答舍利子言：「如尊者所云
『何緣故說：如說我等畢竟不生？』
者，舍利子！我畢竟都無所有，既不可得，云何有生？
有情、命者、生者、養者、士夫、補特伽羅、意生、
儒童、作者、使作者、起者、使起者、受者、使受者、
知者、見者畢竟都無所有，既不可得，云何有生？ ^379a19

「舍利子！色畢竟都無所有，既不可得，云何有生？
受、想、行、識畢竟都無所有，既不可得，云何有生？ ^379a25

「舍利子！眼處畢竟都無所有，既不可得，云何有生？
耳、鼻、舌、身、意處畢竟都無所有，既不可得，云何有生？ ^379a27

「舍利子！色處畢竟都無所有，既不可得，云何有生？
聲、香、味、觸、法處畢竟都無所有，既不可得，云何有生？ ^379b1

「舍利子！眼界畢竟都無所有，既不可得，云何有生？
色界、眼識界及眼觸、眼觸為緣所生諸受畢竟都無所有，
既不可得，云何有生？ ^379b3

「舍利子！耳界畢竟都無所有，既不可得，云何有生？
聲界、耳識界及耳觸、耳觸為緣所生諸受畢竟都無所有，
既不可得，云何有生？ ^379b6

「舍利子！鼻界畢竟都無所有，既不可得，云何有生？
香界、鼻識界及鼻觸、鼻觸為緣所生諸受畢竟都無所有，
既不可得，云何有生？ ^379b9

「舍利子！舌界畢竟都無所有，既不可得，云何有生？
味界、舌識界及舌觸、舌觸為緣所生諸受畢竟都無所有，
既不可得，云何有生？ ^379b12

「舍利子！身界畢竟都無所有，既不可得，云何有生？
觸界、身識界及身觸、身觸為緣所生諸受畢竟都無所有，
既不可得，云何有生？ ^379b15

「舍利子！意界畢竟都無所有，既不可得，云何有生？
法界、意識界及意觸、意觸為緣所生諸受畢竟都無所有，
既不可得，云何有生？ ^379b18

「舍利子！地界畢竟都無所有，既不可得，云何有生？
水、火、風、空、識界畢竟都無所有，既不可得，云何有生？ ^379b21

「舍利子！無明畢竟都無所有，既不可得，云何有生？
行、識、名色、六處、觸、受、愛、取、有、生、老死愁歎苦憂惱畢竟都無所有，
既不可得，云何有生？ ^379b24

「舍利子！內空畢竟都無所有，既不可得，云何有生？
外空、內外空、空空、大空、勝義空、有為空、
無為空、畢竟空、無際空、散空、無變異空、
本性空、自相空、共相空、一切法空、不可得空、
無性空、自性空、無性自性空畢竟都無所有，
既不可得，云何有生？ ^379b27

「舍利子！布施波羅蜜多畢竟都無所有，
既不可得，云何有生？
淨戒、安忍、精進、靜慮、般若波羅蜜多畢竟都無所有，
既不可得，云何有生？ ^379c4

「舍利子！四靜慮畢竟都無所有，既不可得，云何有生？
四無量、四無色定畢竟都無所有，既不可得，云何有生？ ^379c7

「舍利子！八解脫畢竟都無所有，既不可得，云何有生？
八勝處、九次第定、十遍處畢竟都無所有，
既不可得，云何有生？ ^379c9

「舍利子！四念住畢竟都無所有，既不可得，云何有生？
四正斷、四神足、五根、五力、七等覺支、八聖道支畢竟都無所有，
既不可得，云何有生？ ^379c12

「舍利子！空解脫門畢竟都無所有，既不可得，云何有生？
無相、無願解脫門畢竟都無所有，既不可得，云何有生？ ^379c15

「舍利子！五眼畢竟都無所有，既不可得，云何有生？
六神通畢竟都無所有，既不可得，云何有生？ ^379c18

「舍利子！佛十力畢竟都無所有，既不可得，云何有生？
四無所畏、四無礙解、大慈、大悲、大喜、大捨、
十八佛不共法畢竟都無所有，既不可得，云何有生？ ^379c20

「舍利子！一切智畢竟都無所有，既不可得，云何有生？
道相智、一切相智畢竟都無所有，既不可得，云何有生？ ^379c24

「舍利子！無忘失法畢竟都無所有，既不可得，云何有生？
恒住捨性畢竟都無所有，既不可得，云何有生？ ^379c26

「舍利子！一切陀羅尼門畢竟都無所有，
既不可得，云何有生？
一切三摩地門畢竟都無所有，既不可得，云何有生？ ^379c29

「舍利子！極喜地畢竟都無所有，既不可得，云何有生？
離垢地、發光地、焰慧地、極難勝地、現前地、
遠行地、不動地、善慧地、法雲地畢竟都無所有，
既不可得，云何有生？ ^380a2

「舍利子！異生地畢竟都無所有，既不可得，云何有生？
種姓地、第八地、具見地、薄地、離欲地、已辦地、
獨覺地、菩薩地、如來地畢竟都無所有，
既不可得，云何有生？ ^380a6

「舍利子！聲聞乘畢竟都無所有，既不可得，云何有生？
獨覺乘、大乘畢竟都無所有，既不可得，云何有生？ ^380a10

「舍利子！由此緣故我作是說：如說我等畢竟不生。」 ^380a12

爾時，具壽善現復答舍利子言：「如尊者所云
『何緣故說：諸法亦爾都無自性？』
者，舍利子！諸法都無和合自性。
何以故？和合有法自性空故。」 ^380a14

時，舍利子問善現言：「何法都無和合自性？」 ^380a17

善現答言：「舍利子！
色都無和合自性，受、想、行、識都無和合自性。 ^380a18

「舍利子！眼處都無和合自性，耳、鼻、舌、身、意處都無和合自性。 ^380a19

「舍利子！色處都無和合自性，聲、香、味、觸、法處都無和合自性。 ^380a21

「舍利子！眼界都無和合自性，色界、眼識界及眼觸、眼觸為緣所生諸受都無和合自性。 ^380a22

「舍利子！耳界都無和合自性，聲界、耳識界及耳觸、耳觸為緣所生諸受都無和合自性。 ^380a24

「舍利子！鼻界都無和合自性，香界、鼻識界及鼻觸、鼻觸為緣所生諸受都無和合自性。 ^380a26

「舍利子！舌界都無和合自性，味界、舌識界及舌觸、舌觸為緣所生諸受都無和合自性。 ^380a28

「舍利子！身界都無和合自性，觸界、身識界及身觸、身觸為緣所生諸受都無和合自性。 ^380b1

「舍利子！意界都無和合自性，法界、意識界及意觸、意觸為緣所生諸受都無和合自性。 ^380b3

「舍利子！地界都無和合自性，水、火、風、空、識界都無和合自性。 ^380b5

「舍利子！無明都無和合自性，行、識、名色、
六處、觸、受、愛、取、有、生、老死愁歎苦憂惱都無和合自性。 ^380b6

「舍利子！內空都無和合自性，外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空都無和合自性。 ^380b9

「舍利子！布施波羅蜜多都無和合自性，
淨戒、安忍、精進、靜慮、般若波羅蜜多都無和合自性。 ^380b14

「舍利子！四靜慮都無和合自性，四無量、四無色定都無和合自性。 ^380b16

「舍利子！八解脫都無和合自性，八勝處、
九次第定、十遍處都無和合自性。 ^380b17

「舍利子！四念住都無和合自性，四正斷、
四神足、五根、五力、七等覺支、八聖道支都無和合自性。 ^380b19

「舍利子！空解脫門都無和合自性，無相、無願解脫門都無和合自性。 ^380b21

「舍利子！五眼都無和合自性，六神通都無和合自性。 ^380b23

「舍利子！佛十力都無和合自性，四無所畏、
四無礙解、大慈、大悲、大喜、大捨、十八佛不共法都無和合自性。 ^380b24

「舍利子！一切智都無和合自性，道相智、一切相智都無和合自性。 ^380b26

「舍利子！無忘失法都無和合自性，恒住捨性都無和合自性。 ^380b28

「舍利子！一切陀羅尼門都無和合自性，一切三摩地門都無和合自性。 ^380b29

「舍利子！極喜地都無和合自性，離垢地、
發光地、焰慧地、極難勝地、現前地、遠行地、
不動地、善慧地、法雲地都無和合自性。 ^380c2

「舍利子！異生地都無和合自性，種姓地、
第八地、具見地、薄地、離欲地、已辦地、獨覺地、
菩薩地、如來地都無和合自性。 ^380c5

「舍利子！聲聞乘都無和合自性，獨覺乘、大乘都無和合自性。 ^380c7

「舍利子！由此緣故我作是說：諸法亦爾，都無自性。 ^380c9

「復次，舍利子！諸法非常亦無散失。
何以故？若法非常，無盡性故。」 ^380c11

時，舍利子問善現言：「何法非常亦無散失？」 ^380c12

善現答言：「舍利子！
色非常亦無散失，受、想、行、識非常亦無散失。 ^380c13

「舍利子！眼處非常亦無散失，耳、鼻、舌、身、意處非常亦 " resp=無散失。 ^380c14

「舍利子！色處非常亦無散失，聲、香、味、觸、法處非常亦無散失。 ^380c16

「舍利子！眼界非常亦無散失，色界、眼識界及眼觸、眼觸為緣所生諸受非常亦無散失。 ^380c17

「舍利子！耳界非常亦無散失，聲界、耳識界及耳觸、耳觸為緣所生諸受非常亦無散失。 ^380c19

「舍利子！鼻界非常亦無散失，香界、鼻識界及鼻觸、鼻觸為緣所生諸受非常亦無散失。 ^380c21

「舍利子！舌界非常亦無散失，味界、舌識界及舌觸、舌觸為緣所生諸受非常亦無散失。 ^380c23

「舍利子！身界非常亦無散失，觸界、身識界及身觸、身觸為緣所生諸受非常亦無散失。 ^380c25

「舍利子！意界非常亦無散失，法界、意識界及意觸、意觸為緣所生諸受非常亦無散失。 ^380c27

「舍利子！地界非常亦無散失，水、火、風、空、識界非常亦無散失。 ^380c29

「舍利子！苦聖諦非常亦無散失，集、滅、道聖諦非常亦無散失。 ^381a2

「舍利子！無明非常亦無散失，行、識、名色、
六處、觸、受、愛、取、有、生、老死愁歎苦憂惱非常亦無散失。 ^381a3

「舍利子！內空非常亦無散失，外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空非常亦無散失。 ^381a5

「舍利子！布施波羅蜜多非常亦無散失，
淨戒、安忍、精進、靜慮、般若波羅蜜多非常亦無散失。 ^381a11

「舍利子！四靜慮非常亦無散失，四無量、四無色定非常亦無散失。 ^381a13

「舍利子！八解脫非常亦無散失，八勝處、
九次第定、十遍處非常亦無散失。 ^381a14

「舍利子！四念住非常亦無散失，四正斷、
四神足、五根、五力、七等覺支、八聖道支非常亦無散失。 ^381a16

「舍利子！空解脫門非常亦無散失，無相、無願解脫門非常亦無散失。 ^381a18

「舍利子！五眼非常亦無散失，六神通非常亦無散失。 ^381a20

「舍利子！佛十力非常亦無散失，四無所畏、
四無礙解、大慈、大悲、大喜、大捨、十八佛不共法非常亦無散失。 ^381a21

「舍利子！一切智非常亦無散失，道相智、一切相智非常亦無散失。 ^381a23

「舍利子！無忘失法非常亦無散失，恒住捨性非常亦無散失。 ^381a25

「舍利子！一切陀羅尼門非常亦無散失，一切三摩地門非常亦無散失。 ^381a26

「舍利子！極喜地非常亦無散失，離垢地、
發光地、焰慧地、極難勝地、現前地、遠行地、
不動地、善慧地、法雲地非常亦無散失。 ^381a28

「舍利子！異生地非常亦無散失，種姓地、
第八地、具見地、薄地、離欲地、已辦地、獨覺地、
菩薩地、如來地非常亦無散失。 ^381b1

「舍利子！聲聞乘非常亦無散失，獨覺乘、大乘非常亦無散失。 ^381b4

「舍利子！由此緣故我作是說：諸法亦爾，都無自性。 ^381b5

「復次，舍利子！諸法非樂亦無散失。
何以故？若法非樂，無盡性故。」 ^381b8

時，舍利子問善現言：「何法非樂亦無散失？」 ^381b9

善現答言：「舍利子！
色非樂亦無散失，受、想、行、識非樂亦無散失。 ^381b10

「舍利子！眼處非樂亦無散失，耳、鼻、舌、身、意處非樂亦無散失。 ^381b12

「舍利子！色處非樂亦無散失，聲、香、味、觸、法處非樂亦無散失。 ^381b13

「舍利子！眼界非樂亦無散失，色界、眼識界及眼觸、眼觸為緣所生諸受非樂亦無散失。 ^381b14

「舍利子！耳界非樂亦無散失，聲界、耳識界及耳觸、耳觸為緣所生諸受非樂亦無散失。 ^381b16

「舍利子！鼻界非樂亦無散失，香界、鼻識界及鼻觸、鼻觸為緣所生諸受非樂亦無散失。 ^381b18

「舍利子！舌界非樂亦無散失，味界、舌識界及舌觸、舌觸為緣所生諸受非樂亦無散失。 ^381b20

「舍利子！身界非樂亦無散失，觸界、身識界及身觸、身觸為緣所生諸受非樂亦無散失。 ^381b22

「舍利子！意界非樂亦無散失，法界、意識界及意觸、意觸為緣所生諸受非樂亦無散失。 ^381b24

「舍利子！地界非樂亦無散失，水、火、風、空、識界非樂亦無散失。 ^381b26

「舍利子！苦聖諦非樂亦無散失，集、滅、道聖諦非樂亦無散失。 ^381b28

「舍利子！無明非樂亦無散失，行、識、名色、
六處、觸、受、愛、取、有、生、老死愁歎苦憂惱非樂亦無散失。 ^381b29

「舍利子！內空非樂亦無散失，外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空非樂亦無散失。 ^381c2

「舍利子！布施波羅蜜多非樂亦無散失，
淨戒、安忍、精進、靜慮、般若波羅蜜多非樂亦無散失。 ^381c8

「舍利子！四靜慮非樂亦無散失，四無量、四無色定非樂亦無散失。 ^381c10

「舍利子！八解脫非樂亦無散失，八勝處、
九次第定、十遍處非樂亦無散失。 ^381c11

「舍利子！四念住非樂亦無散失，四正斷、
四神足、五根、五力、七等覺支、八聖道支非樂亦無散失。 ^381c13

「舍利子！空解脫門非樂亦無散失，無相、無願解脫門非樂亦無散失。 ^381c15

「舍利子！五眼非樂亦無散失，六神通非樂亦無散失。 ^381c17

「舍利子！佛十力非樂亦無散失，四無所畏、
四無礙解、大慈、大悲、大喜、大捨、十八佛不共法非樂亦無散失。 ^381c19

「舍利子！一切智非樂亦無散失，道相智、一切相智非樂亦無散失。 ^381c21

「舍利子！無忘失法非樂亦無散失，恒住捨性非樂亦無散失。 ^381c22

「舍利子！一切陀羅尼門非樂亦無散失，一切三摩地門非樂亦無散失。 ^381c24

「舍利子！極喜地非樂亦無散失，離垢地、
發光地、焰慧地、極難勝地、現前地、遠行地、
不動地、善慧地、法雲地非樂亦無散失。 ^381c25

「舍利子！異生地非樂亦無散失，種姓地、
第八地、具見地、薄地、離欲地、已辦地、獨覺地、
菩薩地、如來地非樂亦無散失。 ^381c28

「舍利子！聲聞乘非樂亦無散失，獨覺乘、大乘非樂亦無散失。 ^382a2

「舍利子！由此緣故我作是說：諸法亦爾，都無自性。 ^382a3

「復次，舍利子！諸法非我亦無散失。
何以故？若法非我，無盡性故。」 ^382a5

時，舍利子問善現言：「何法非我亦無散失？」 ^382a6

善現答言：「舍利子！
色非我亦無散失，受、想、行、識非我亦無散失。 ^382a7

「舍利子！眼處非我亦無散失，耳、鼻、舌、身、意處非我亦無散失。 ^382a8

「舍利子！色處非我亦無散失，聲、香、味、觸、法處非我亦無散失。 ^382a10

「舍利子！眼界非我亦無散失，色界、眼識界及眼觸、眼觸為緣所生諸受非我亦無散失。 ^382a11

「舍利子！耳界非我亦無散失，聲界、耳識界及耳觸、耳觸為緣所生諸受非我亦無散失。 ^382a13

「舍利子！鼻界非我亦無散失，香界、鼻識界及鼻觸、鼻觸為緣所生諸受非我亦無散失。 ^382a15

「舍利子！舌界非我亦無散失，味界、舌識界及舌觸、舌觸為緣所生諸受非我亦無散失。 ^382a17

「舍利子！身界非我亦無散失，觸界、身識界及身觸、身觸為緣所生諸受非我亦無散失。 ^382a19

「舍利子！意界非我亦無散失，法界、意識界及意觸、意觸為緣所生諸受非我亦無散失。 ^382a21

「舍利子！地界非我亦無散失，水、火、風、空、識界非我亦無散失。 ^382a23

「舍利子！苦聖諦非我亦無散失，集、滅、道聖諦非我亦無散失。 ^382a25

「舍利子！無明非我亦無散失，行、識、名色、
六處、觸、受、愛、取、有、生、老死愁歎苦憂惱非我亦無散失。 ^382a26

「舍利子！內空非我亦無散失，外空、內外空、
空空、大空、勝義空、有為空、無為空、畢竟空、
無際空、散空、無變異空、本性空、自相空、
共相空、一切法空、不可得空、無性空、自性空、無性自性空非我亦無散失。
大般若波羅蜜多經卷第六十七
 ^382a28
