
hui:: 
pin:: 
###  2
大般若波羅蜜多經卷第四百四十三
三藏法師玄奘奉　詔譯
第二分示相品第四十七之二
爾時，佛告諸天眾言：「如是！
如是！如汝所說。諸天當知！
一切法相如來如實覺為無相，謂變礙是色相，
如來如實覺為無相；領納是受相，如來如實覺為無相；
取像是想相，如來如實覺為無相；造作是行相，
如來如實覺為無相；了別是識相，如來如實覺為無相；
苦惱聚是蘊相，如來如實覺為無相；生長門是處相，
如來如實覺為無相；多毒害是界相，如來如實覺為無相；
能惠捨是布施波羅蜜多相，如來如實覺為無相；
無熱惱是淨戒波羅蜜多相，如來如實覺為無相；
不忿恚是安忍波羅蜜多相，如來如實覺為無相；
不可屈是精進波羅蜜多相，如來如實覺為無相；
無散亂是靜慮波羅蜜多相，如來如實覺為無相；
無執著是般若波羅蜜多相，如來如實覺為無相；
無所有是內空等相，如來如實覺為無相；
不顛倒是真如等相，如來如實覺為無相；
不虛妄是四聖諦相，如來如實覺為無相；
無擾惱是四靜慮相，如來如實覺為無相；
無限礙是四無量相，如來如實覺為無相；
無諠雜是四無色定相，如來如實覺為無相；
無繫縛是八解脫相，如來如實覺為無相；
能制伏是八勝處相，如來如實覺為無相；
能寂靜是九次第定相，如來如實覺為無相；
無邊際是十遍處相，如來如實覺為無相；
能出離是三十七菩提分法相，如來如實覺為無相；
能遠離是空解脫門相，如來如實覺為無相；
無取著是無相解脫門相，如來如實覺為無相；
無所求是無願解脫門相，如來如實覺為無相；
攝淨位是三乘十地相，如來如實覺為無相；
趣大覺是菩薩十地相，如來如實覺為無相；
能觀照是五眼相，如來如實覺為無相；
無滯礙是六神通相，如來如實覺為無相；
難屈伏是如來十力相，如來如實覺為無相；
無怯懼是四無所畏相，如來如實覺為無相；
無斷絕是四無礙解相，如來如實覺為無相；
與利樂是大慈相，如來如實覺為無相；
拔衰苦是大悲相，如來如實覺為無相；
慶善事是大喜相，如來如實覺為無相；
棄雜穢是大捨相，如來如實覺為無相；
餘絕分是十八佛不共法相，如來如實覺為無相；
能嚴飾是相好相，如來如實覺為無相；
能憶念是無忘失法相，如來如實覺為無相；
無所執是恒住捨性相，如來如實覺為無相；
遍攝持是一切陀羅尼門相，如來如實覺為無相；
遍攝受是一切三摩地門相，如來如實覺為無相；
善受教是四沙門果相，如來如實覺為無相；
自開悟是獨覺菩提相，如來如實覺為無相；
能辦大事是一切菩薩摩訶薩行相，如來如實覺為無相；
具大作用是諸佛無上正等菩提相，如來如實覺為無相；
現正等覺是一切智相，如來如實覺為無相；
極善通達是道相智相，如來如實覺為無相；
現等別覺是一切相智相，如來如實覺為無相。 ^231c7

「諸天當知！一切如來、應、正等覺於如是等一切法相，
皆能如實覺為無相，是故我說一切如來、
應、正等覺智見無礙無與等者。」 ^232b2

爾時，世尊告具壽善現曰：「善現當知！
甚深般若波羅蜜多是諸佛母，甚深般若波羅蜜多能示世間諸法實相，
是故如來、應、正等覺依法而住，供養恭敬、
尊重讚歎、攝受護持所依住法，此法即是甚深般若波羅蜜多。
一切如來、應、正等覺無不依止甚深般若波羅蜜多，
供養恭敬、尊重讚歎、攝受護持。
何以故？善現！一切如來、應、正等覺，皆因如是甚深般若波羅蜜多而得生長。
甚深般若波羅蜜多與諸如來、應、正等覺作所依處，能示世間諸法實相。 ^232b6

「善現當知！一切如來、應、正等覺是知恩者、能報恩者。
善現！若有問言：『誰是知恩能報恩者？』
應正答言：『佛是知恩能報恩者。』
何以故？一切世間知恩、報恩無過佛故。」 ^232b16

時，具壽善現白佛言：「世尊！
云何如來、應、正等覺知恩報恩？」 ^232b19

佛言：「善現！一切如來、應、正等覺乘如是乘行如是道，
來至無上正等菩提，得菩提已，於一切時供養恭敬、
尊重讚歎、攝受護持是乘、是道，常無暫廢，此乘此道當知即是甚深般若波羅蜜多。
善現！是名如來、應、正等覺知恩報恩。 ^232b21

「復次，善現！一切如來、應、正等覺無不皆依甚深般若波羅蜜多，
覺一切法皆無作用，以能作者無所有故。
一切如來、應、正等覺無不皆依甚深般若波羅蜜多，
覺一切法無所成辦，以諸形質不可得故。
善現！以諸如來、應、正等覺知依如是甚深般若波羅蜜多，
覺一切法皆無作用，無所成辦，於一切時供養恭敬、
尊重讚歎，攝受護持曾無間斷，故名真實知恩報恩。 ^232b26

「復次，善現！一切如來、應、正等覺無不皆依甚深般若波羅蜜多，
於一切法無作、無成、無生智轉，復能知此無轉因緣。
是故，應知甚深般若波羅蜜多，能生如來、
應、正等覺，亦能如實示世間相。」 ^232c5

爾時，具壽善現白佛言：「世尊！
如來常說一切法性無生、無起、無知、無見，
如何可說甚深般若波羅蜜多，能生如來、
應、正等覺，能示世間諸法實相？」 ^232c10

佛告善現：「如是！如是！
如汝所說。一切如來、應、正等覺說一切法無生、
無起、無知、無見。依世俗說甚深般若波羅蜜多，
能生如來、應、正等覺，亦能如實示世間相。」 ^232c13

時，具壽善現白佛言：「世尊！
云何諸法無生、無起、無知、無見？」 ^232c16

佛言：「善現！以一切法空無所有，皆不自在、
虛誑不堅故，一切法無生、無起、無知、無見。
復次，善現！一切法性無所依止，無所繫屬，
由此因緣，無生、無起、無知、無見。
善現當知！甚深般若波羅蜜多雖生如來、
應、正等覺，亦能示現世間實相，而無所生亦無所示。 ^232c18

「善現當知！甚深般若波羅蜜多，不見色故，
名示色相；不見受、想、行、識故，名示受、想、
行、識相。不見眼處故，名示眼處相；不見耳、
鼻、舌、身、意處故，名示耳、鼻、舌、身、意處相。
不見色處故，名示色處相；不見聲、香、味、
觸、法處故，名示聲、香、味、觸、法處相。
不見眼界故，名示眼界相；不見耳、鼻、舌、
身、意界故，名示耳、鼻、舌、身、意界相。
不見色界故，名示色界相；不見聲、香、味、
觸、法界故，名示聲、香、味、觸、法界相。
不見眼識界故，名示眼識界相；不見耳、
鼻、舌、身、意識界故，名示耳、鼻、舌、身、意識界相。
不見眼觸故，名示眼觸相；不見耳、鼻、舌、
身、意觸故，名示耳、鼻、舌、身、意觸相。
不見眼觸為緣所生諸受故，名示眼觸為緣所生諸受相；
不見耳、鼻、舌、身、意觸為緣所生諸受故，
名示耳、鼻、舌、身、意觸為緣所生諸受相。
不見地界故，名示地界相；不見水、火、風、
空、識界故，名示水、火、風、空、識界相。
不見無明故，名示無明相；不見行識、名色、
六處、觸、受、愛、取、有、生、老死愁歎苦憂惱故，名示行乃至老死愁歎苦憂惱相。
不見布施波羅蜜多故，名示布施波羅蜜多相；
不見淨戒、安忍、精進、靜慮、般若波羅蜜多故，名示淨戒乃至般若波羅蜜多相。
不見內空故，名示內空相；不見外空、內外空、
空空、大空、勝義空、有為空、無為空、畢竟空、
無際空、散無散空、本性空、自共相空、一切法空、
不可得空、無性空、自性空、無性自性空故，名示外空乃至無性自性空相。
不見真如故，名示真如相；不見法界、法性、
不虛妄性、不變異性、平等性、離生性、法定、
法住、實際、虛空界、不思議界故，名示法界乃至不思議界相。
不見苦聖諦故，名示苦聖諦相；不見集、
滅、道聖諦故，名示集、滅、道聖諦相。
不見四靜慮故，名示四靜慮相；不見四無量、
四無色定故，名示四無量、四無色定相。
不見八解脫故，名示八解脫相；不見八勝處、
九次第定、十遍處故，名示八勝處、九次第定、十遍處相。
不見四念住故，名示四念住相；不見四正斷、
四神足、五根、五力、七等覺支、八聖道支故，名示四正斷乃至八聖道支相。
不見空解脫門故，名示空解脫門相；不見無相、
無願解脫門故，名示無相、無願解脫門相。
不見三乘十地故，名示三乘十地相；不見菩薩十地故，名示菩薩十地相。
不見五眼故，名示五眼相；不見六神通故，名示六神通相。
不見如來十力故，名示如來十力相；不見四無所畏、
四無礙解、大慈、大悲、大喜、大捨、十八佛不共法故，名示四無所畏乃至十八佛不共法相。
不見三十二大士相故，名示三十二大士相相；
不見八十隨好故，名示八十隨好相。
不見無忘失法故，名示無忘失法相；不見恒住捨性故，名示恒住捨性相。
不見一切陀羅尼門故，名示一切陀羅尼門相；
不見一切三摩地門故，名示一切三摩地門相。
不見預流果故，名示預流果相；不見一來、
不還、阿羅漢果、獨覺菩提故，名示一來、
不還、阿羅漢果、獨覺菩提相。
不見一切菩薩摩訶薩行故，名示一切菩薩摩訶薩行相；
不見諸佛無上正等菩提故，名示諸佛無上正等菩提相。
不見一切智故，名示一切智相；不見道相智、
一切相智故，名示道相智、一切相智相。
善現！由如是義，甚深般若波羅蜜多能示世間諸法實相，名如來母能生如來。」 ^232c23

爾時，具壽善現白佛言：「世尊！
云何如是甚深般若波羅蜜多不見色故，
名示色相；不見受、想、行、識故，名示受、想、
行、識相？如是乃至不見一切智故，名示一切智相；
不見道相智、一切相智故，名示道相智、一切相智相？」 ^233b27

佛告善現：「甚深般若波羅蜜多，由不緣色而生於識，
是為不見色故，名示色相；不緣受、想、行、
識而生於識，是為不見受、想、行、識故，名示受、
想、行、識相。如是乃至由不緣一切智而生於識，
是為不見一切智故，名示一切智相；不緣道相智、
一切相智而生於識，是為不見道相智、
一切相智故，名示道相智、一切相智相。
善現！由如是義，甚深般若波羅蜜多能示世間諸法實相，名如來母能生如來。 ^233c2

「復次，善現！甚深般若波羅蜜多，能為如來顯世間空故名如來母，
能示如來世間實相。」 ^233c11

時，具壽善現白佛言：「世尊！
云何如是甚深般若波羅蜜多，能為如來顯世間空？」 ^233c13

佛言：「善現！甚深般若波羅蜜多，能為如來顯色世間空，
顯受、想、行、識世間空；顯眼處世間空，顯耳、
鼻、舌、身、意處世間空；顯色處世間空，顯聲、
香、味、觸、法處世間空；顯眼界世間空，顯耳、
鼻、舌、身、意界世間空；顯色界世間空，顯聲、
香、味、觸、法界世間空；顯眼識界世間空，
顯耳、鼻、舌、身、意識界世間空；顯眼觸世間空，
顯耳、鼻、舌、身、意觸世間空；顯眼觸為緣所生諸受世間空，
顯耳、鼻、舌、身、意觸為緣所生諸受世間空；
顯地界世間空，顯水、火、風、空、識界世間空；
顯十二支緣起世間空；顯我見為根本六十二見世間空；
顯十善業道世間空；顯四靜慮世間空，
顯四無量、四無色定世間空；顯布施波羅蜜多世間空，
乃至顯般若波羅蜜多世間空；顯內空世間空，
乃至顯無性自性空世間空；顯苦聖諦世間空，
顯集、滅、道聖諦世間空；顯八解脫世間空，
顯八勝處、九次第定、十遍處世間空；顯四念住世間空，
乃至顯八聖道支世間空；顯空解脫門世間空，
顯無相、無願解脫門世間空；顯三乘十地世間空，
顯菩薩十地世間空；顯五眼世間空，顯六神通世間空；
顯佛十力世間空，乃至顯十八佛不共法世間空；
顯三十二大士相世間空，顯八十隨好世間空；
顯無忘失法世間空，顯恒住捨性世間空；
顯一切陀羅尼門世間空，顯一切三摩地門世間空；
顯預流果世間空，乃至顯獨覺菩提世間空；
顯一切菩薩摩訶薩行世間空，顯諸佛無上正等菩提世間空；
顯一切智世間空，顯道相智、一切相智世間空。
善現！由如是義，甚深般若波羅蜜多能示如來世間實相，名如來母能生如來。 ^233c15

「復次，善現！一切如來、應、正等覺依深般若波羅蜜多，
能為世間顯色世間空，顯受、想、行、識世間空，
如是乃至顯一切智世間空，顯道相智、
一切相智世間空，令諸世間受世間空、
想世間空、思世間空、了世間空。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^234a18

「復次，善現！甚深般若波羅蜜多，能使如來、
應、正等覺見世間空。
見何等世間空？謂見色世間空，見受、想、
行、識世間空，如是乃至見一切智世間空，
見道相智、一切相智世間空。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^234a24

「復次，善現！甚深般若波羅蜜多，能示如來、
應、正等覺世間不可思議相，名如來母能示如來世間實相。」 ^234b1

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間不可思議相？」 ^234b4

佛言：「善現！甚深般若波羅蜜多，能示如來、
應、正等覺色世間不可思議相，受、想、行、
識世間不可思議相，如是乃至一切智世間不可思議相，
道相智、一切相智世間不可思議相。
善現！由如是義，甚深般若波羅蜜多，能示如來、
應、正等覺世間實相，名如來母，能生如來。 ^234b6

「復次，善現！甚深般若波羅蜜多，能示如來、
應、正等覺世間遠離相，名如來母，能示如來世間實相。」 ^234b12

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間遠離相？」 ^234b14

佛言：「善現！甚深般若波羅蜜多，能示如來、
應、正等覺色世間遠離相，受、想、行、識世間遠離相，
如是乃至一切智世間遠離相，道相智、一切相智世間遠離相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^234b16

「復次，善現！甚深般若波羅蜜多，能示如來、
應、正等覺世間寂靜相，名如來母，能示如來世間實相。」 ^234b22

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間寂靜相？」 ^234b24

佛言：「善現！甚深般若波羅蜜多，能示如來、
應、正等覺色世間寂靜相，受、想、行、識世間寂靜相，
如是乃至一切智世間寂靜相，道相智、一切相智世間寂靜相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^234b26

「復次，善現！甚深般若波羅蜜多，能示如來、
應、正等覺世間畢竟空相，名如來母，能示如來世間實相。」 ^234c3

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間畢竟空相？」 ^234c5

佛言：「善現！甚深般若波羅蜜多，能示如來、
應、正等覺色世間畢竟空相，受、想、行、識世間畢竟空相，
如是乃至一切智世間畢竟空相，道相智、一切相智世間畢竟空相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^234c7

「復次，善現！甚深般若波羅蜜多，能示如來、
應、正等覺世間無性空相，名如來母，能示如來世間實相。」 ^234c13

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間無性空相？」 ^234c15

佛言：「善現！甚深般若波羅蜜多，能示如來、
應、正等覺色世間無性空相，受、想、行、識世間無性空相，
如是乃至一切智世間無性空相，道相智、一切相智世間無性空相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^234c17

「復次，善現！甚深般若波羅蜜多，能示如來、
應、正等覺世間自性空相，名如來母，能示如來世間實相。」 ^234c23

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間自性空相？」 ^234c25

佛言：「善現！甚深般若波羅蜜多，能示如來、
應、正等覺色世間自性空相，受、想、行、識世間自性空相，
如是乃至一切智世間自性空相，道相智、一切相智世間自性空相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^234c27

「復次，善現！甚深般若波羅蜜多，能示如來、
應、正等覺世間無性自性空相，名如來母，能示如來世間實相。」 ^235a4

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間無性自性空相？」 ^235a6

佛言：「善現！甚深般若波羅蜜多，能示如來、
應、正等覺色世間無性自性空相，受、想、
行、識世間無性自性空相，如是乃至一切智世間無性自性空相，
道相智、一切相智世間無性自性空相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^235a9

「復次，善現！甚深般若波羅蜜多，能示如來、
應、正等覺世間純空相，名如來母，能示如來世間實相。」 ^235a15

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間純空相？」 ^235a17

佛言：「善現！甚深般若波羅蜜多，能示如來、
應、正等覺色世間純空相，受、想、行、識世間純空相，
如是乃至一切智世間純空相，道相智、一切相智世間純空相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^235a19

「復次，善現！甚深般若波羅蜜多，能示如來、
應、正等覺世間無我相，名如來母，能示如來世間實相。」 ^235a25

時，具壽善現白佛言：「世尊！
云何如是甚深般若波羅蜜多，能示如來、
應、正等覺世間無我相？」 ^235a27

佛言：「善現！甚深般若波羅蜜多，能示如來、
應、正等覺色世間無我相，受、想、行、識世間無我相，
如是乃至一切智世間無我相，道相智、一切相智世間無我相。
善現！由如是義，甚深般若波羅蜜多，能示如來、
應、正等覺世間實相，名如來母能生如來。 ^235a29

「復次，善現！甚深般若波羅蜜多，能示如來、
應、正等覺世間相者，謂令不起此世間想，亦令不起他世間想。
所以者何？以一切法皆無所有實不可得，
無可依彼起此世間、他世間想。」 ^235b6

爾時，具壽善現白佛言：「世尊！
甚深般若波羅蜜多，為大事故出現世間，
為不可思議事故出現世間，為不可稱量事故出現世間，
為無數量事故出現世間，為無等等事故出現世間。」 ^235b11

佛言：「善現！如是！如是！
如汝所說。甚深般若波羅蜜多，為大事故出現世間，
為不可思議事故出現世間，為不可稱量事故出現世間，
為無數量事故出現世間，為無等等事故出現世間。 ^235b15

「善現！云何如是甚深般若波羅蜜多，為大事故出現世間？
善現！一切如來、應、正等覺，皆以救拔一切有情無時暫捨而為大事，
甚深般若波羅蜜多，為此大事故出現世間。 ^235b19

「善現！云何如是甚深般若波羅蜜多，為不可思議事故出現世間？
善現！一切如來、應、正等覺所有正等覺性、
如來性、自然覺性、一切智性，皆不可思議，
甚深般若波羅蜜多，為此不可思議事故出現世間。 ^235b23

「善現！云何如是甚深般若波羅蜜多，為不可稱量事故出現世間？
善現！一切如來、應、正等覺所有正等覺性、
如來性、自然覺性、一切智性，定無有情有情數攝三界、
五趣、四生攝者可能稱量，甚深般若波羅蜜多，為此不可稱量事故出現世間。 ^235b27

「善現！云何如是甚深般若波羅蜜多，為無數量事故出現世間？
善現！一切如來、應、正等覺所有正等覺性、
如來性、自然覺性、一切智性，定無有情有情數攝三界、
五趣、四生攝者知其數量，甚深般若波羅蜜多，為此無數量事故出現世間。 ^235c4

「善現！云何如是甚深般若波羅蜜多，為無等等事故出現世間？
善現！一切如來、應、正等覺，所有正等覺性、
如來性、自然覺性、一切智性，一切世間有情及法，
尚無等者，況有能過！
甚深般若波羅蜜多，為此無等等事故出現世間。」 ^235c9

時，具壽善現復白佛言：「世尊！
為但如來、應、正等覺所有正等覺性、如來性、
自然覺性、一切智性不可思議、不可稱量、
無數量、無等等，為更有餘法耶？」 ^235c14

佛言：「善現！非但如來、應、正等覺所有正等覺性、
如來性、自然覺性、一切智性不可思議、
不可稱量、無數量、無等等，亦有餘法不可思議、
不可稱量、無數量、無等等。
善現！謂色亦不可思議、不可稱量、無數量、
無等等，受、想、行、識亦不可思議、不可稱量、
無數量、無等等。如是乃至一切智亦不可思議、
不可稱量、無數量、無等等，道相智、一切相智亦不可思議、
不可稱量、無數量、無等等。
善現！一切法亦不可思議、不可稱量、無數量、無等等。
善現！於一切法真法性中，心及心所皆不可得。 ^235c18

「復次，善現！色不可施設不可思議、不可稱量、
無數量、無等等性，受、想、行、識亦不可施設不可思議、
不可稱量、無數量、無等等性，如是乃至一切智不可施設不可思議、
不可稱量、無數量、無等等性，道相智、一切相智亦不可施設不可思議、
不可稱量、無數量、無等等性。」 ^235c28

爾時，具壽善現白佛言：「世尊！
何因緣故，色不可施設不可思議、不可稱量、
無數量、無等等性？
受、想、行、識亦不可施設不可思議、不可稱量、
無數量、無等等性？
如是乃至一切智不可施設不可思議、
不可稱量、無數量、無等等性，道相智、一切相智亦不可施設不可思議、
不可稱量、無數量、無等等性？」 ^236a6

佛言：「善現！色不可施設思議、稱量、數量、
平等不平等性故，受、想、行、識亦不可施設思議、
稱量、數量、平等不平等性故，如是乃至一切智不可施設思議、
稱量、數量、平等不平等性故，道相智、一切相智亦不可施設思議、
稱量、數量、平等不平等性故。」 ^236a12

時，具壽善現白佛言：「世尊！
何因緣故，色不可施設思議、稱量、數量、
平等不平等性，受、想、行、識亦不可施設思議、
稱量、數量、平等不平等性，如是乃至一切智不可施設思議、
稱量、數量、平等不平等性，道相智、一切相智亦不可施設思議、
稱量、數量、平等不平等性？」 ^236a18

佛言：「善現！色自性不可思議、不可稱量、
無數量、無等等、無自性故，色不可施設思議、
稱量、數量、平等不平等性；受、想、行、識自性亦不可思議、
不可稱量、無數量、無等等、無自性故，受、
想、行、識亦不可施設思議、稱量、數量、平等不平等性。
如是乃至一切智自性不可思議、不可稱量、
無數量、無等等、無自性故，一切智不可施設思議、
稱量、數量、平等不平等性；道相智、一切相智自性亦不可思議、
不可稱量、無數量、無等等、無自性故，道相智、
一切相智亦不可施設思議、稱量、數量、平等不平等性。 ^236a23

「復次，善現！色不可得故不可思議、不可稱量、
無數量、無等等，受、想、行、識亦不可得故不可思議、
不可稱量、無數量、無等等，如是乃至一切智不可得故不可思議、
不可稱量、無數量、無等等，道相智、一切相智亦不可得故不可思議、
不可稱量、無數量、無等等。」 ^236b5

時，具壽善現白佛言：「世尊！
以何因緣色不可得故不可思議、不可稱量、
無數量、無等等，受、想、行、識亦不可得故不可思議、
不可稱量、無數量、無等等，如是乃至一切智不可得故不可思議、
不可稱量、無數量、無等等，道相智、一切相智亦不可得故不可思議、
不可稱量、無數量、無等等？」 ^236b11

佛言：「善現！色無限量故不可得，不可得故不可思議、
不可稱量、無數量、無等等；受、想、行、識亦無限量故不可得，
不可得故不可思議、不可稱量、無數量、無等等。
如是乃至一切智無限量故不可得，不可得故不可思議、
不可稱量、無數量、無等等；道相智、一切相智亦無限量故不可得，
不可得故不可思議、不可稱量、無數量、無等等。」 ^236b17

時，具壽善現白佛言：「世尊！
復何因緣色無限量故不可得，受、想、行、
識亦無限量故不可得，如是乃至一切智無限量故不可得，
道相智、一切相智亦無限量故不可得？」 ^236b25

佛言：「善現！色相不可思議、不可稱量、無數量、
無等等故無限量，受、想、行、識相亦不可思議、
不可稱量、無數量、無等等故無限量，如是乃至一切智相不可思議、
不可稱量、無數量、無等等故無限量，道相智、
一切相智相亦不可思議、不可稱量、無數量、無等等故無限量。 ^236b29

「復次，善現！於意云何？
色不可思議、不可稱量、無數量、無等等中，色可得不？
受、想、行、識不可思議、不可稱量、無數量、
無等等中，受、想、行、識可得不？
如是乃至一切智不可思議、不可稱量、
無數量、無等等中，一切智可得不？
道相智、一切相智不可思議、不可稱量、
無數量、無等等中，道相智、一切相智可得不？」 ^236c5

善現對曰：「不也！世尊！
不也！善逝！」 ^236c12

佛言：「善現！如是！如是！
由此因緣，一切法皆不可思議、不可稱量、
無數量、無等等。善現！
以一切法皆不可思議、不可稱量、無數量、
無等等故，一切如來、應、正等覺所有正等覺法、
如來法、自然覺法、一切智法，亦不可思議、
不可稱量、無數量、無等等。
善現！一切如來、應、正等覺所有正等覺法、
如來法、自然覺法、一切智法皆不可思議，
思議滅故；不可稱量，稱量滅故；無數量，
數量滅故；無等等，等等滅故。
善現！由此因緣，一切法亦不可思議、不可稱量、
無數量、無等等。 ^236c13

「善現！一切如來、應、正等覺所有正等覺法、
如來法、自然覺法、一切智法皆不可思議，
過思議故；不可稱量，過稱量故；無數量，
過數量故；無等等，過等等故。
善現！由此因緣，一切法亦不可思議、不可稱量、
無數量、無等等。 ^236c23

「善現！不可思議者但有不可思議增語，
不可稱量者但有不可稱量增語，無數量者但有無數量增語，
無等等者但有無等等增語。
善現！由此因緣，一切如來、應、正等覺所有正等覺法、
如來法、自然覺法、一切智法，皆不可思議、
不可稱量、無數量、無等等。 ^236c28

「善現！不可思議者，如虛空不可思議故；
不可稱量者，如虛空不可稱量故；無數量者，
如虛空無數量故；無等等者，如虛空無等等故。
善現！由此因緣，一切如來、應、正等覺所有正等覺法、
如來法、自然覺法、一切智法，皆不可思議、
不可稱量、無數量、無等等。 ^237a5

「善現！一切如來、應、正等覺所有正等覺法、
如來法、自然覺法、一切智法，聲聞、獨覺、
世間天、人、阿素洛等，皆悉不能思議、稱量、
數量、等等。善現！由此因緣，一切如來、應、
正等覺所有正等覺法、如來法、自然覺法、
一切智法，皆不可思議、不可稱量、無數量、無等等。」 ^237a11

佛說如是不可思議、不可稱量、無數量、
無等等品時，眾中有五百苾芻，不受諸漏心得解脫。
復有二百苾芻尼，皆不受諸漏心得解脫。
復有六百鄔波索迦於諸法中，遠塵離垢生淨法眼。
復有三百鄔波斯迦亦於諸法中，遠塵離垢生淨法眼。
復有二千菩薩摩訶薩得無生法忍，於賢劫中當受佛記。
大般若波羅蜜多經卷第四百四十三
 ^237a17
