
jing:: 佛說出生一切如來法眼遍照大力明王經卷下
translator:: 西天中印度摩伽陀國那爛陀寺三藏賜紫沙門臣法護奉　詔譯
爾時金剛手菩薩摩訶薩顧#CB03683;曼拏攞眾，
目如師子威德自在，為伊舍那天步多主說大力明王曼拏攞法。
告言：「聖者！若有入此大忿怒曼拏攞中者，
即能成就一切事業，命無中夭，遠離一切惡病纏身，
不生魔界，一切眾生見者歡喜，復能遠離一切冤家，於後一切真言教法悉得成就。
復能成就一切忿怒，得一切灌頂中福故吉祥莊嚴。
是時先安布此大忿怒曼拏攞，念此經一萬遍，
得善境界，得覩此曼拏攞教主印可，然後方學此真言壇法。
先須八日不食，歸命三寶，發大慈悲菩提心故，
依時作法成就事故，關閉冤家，死者還活。
此忿怒大威德，能令大業魔王歸依三寶佛法僧眾，況復一切惡魔鬼魅而不殄滅。
此大力明王若有受持之者，即能降伏一切冤魔，
一切藥叉、洛乞叉〔二合〕、畢哩〔二合〕哆、羯吒布怛曩、
拏倪寧、娑#CB00833;〔切身〕
薩嗘攞、迦波三麼囉，離如是等一切怕怖、
一切枷鎖、一切中天、一切迷惑、一切疫病禁繫貧窮。
此正法若有讀誦受持，復得一切財寶無所乏少。
若天早時，於七晝夜中讀誦此大力明王，
即降大雨；若不降雨，令彼天眾破壞殄滅。
羯哩〔二合〕瑟拏〔二合〕龍王、設羯囉〔二合〕
龍王、阿難多龍王，如是等龍王眾令降大雨；
若不降時，亦令彼死。
又復此經如前依法，於四方河岸海岸、
池潭四邊、舍利塔前，以金剛手大菩薩，
以赤栴檀迦囉尾囉花、紅蓮花、阿底目羯哆
〔二合〕花，繒綵幢幡皆以赤色，香水滿瓶，
如法依時精勤念誦，得大福聚。
又復或以樺皮書此大力明王真言，安於旌旗之上或以頂戴，
即得入陣無傷、相敵得勝，弓箭槍刀如花被體，見者歡喜而生愛敬。」
爾時魔王遶佛三匝，退坐一面，白佛言：「世尊！
云何名大力？」佛告魔王：「如來名大力，法藏名大力，
法名大力，法眼名大力，大乘名大力，金剛手名大力。」
爾時魔王讚金剛手祕密主言：「善哉善哉！
祕密主！我從今向去，不敢惱亂一切修行之者，
誓歸三寶佛法僧眾，願為優婆塞常持淨戒，願天解脫為我安樂。
我為法眾，擁護受持大力明王及諸眾生。」 ^211b14

爾時世尊告魔王言：「業種！
此經若有受持讀誦，即得遠離地獄、餓鬼、
畜生、閻羅王界種種苦惱，當得生天，經二十千劫常為天主。
下生閻浮後，為金輪王王四天下，於未來世復得阿耨多羅三藐三菩提。
此大力明王，乃至清淨不清淨、食與不食、淨戒不淨戒俱無障礙。
但持此真言，所求皆得。
何況依法淨戒，無所不從。」
爾時尊者須菩提與自眾俱來在會坐，
從座而起，白佛言：「世尊！
云何受持此大力明王心陀羅尼而得解脫？」
佛言：「須菩提！汝問金剛手祕密主。」
故時須菩提即白金剛手言：「祕密主！
云何受持此大力明王心？
所得何果？」金剛手言：「得倉庫盈滿，名衣上服、
金銀珍寶、象馬牛羊，所求施與。」
須菩提言：「有如是等廣大果報？」
金剛手言須菩提：「如是如是。
乃至盡眾生煩惱果報故，為住功德果故，至阿耨多羅三藐三菩提功德道故。」
須菩提言：「善哉善哉！
金剛手！以祕密相種種莊嚴，有大智力、
灌頂辯才，得無相施、大戒、大智慧、大福大力、
大威德、大功德頂。
此大力明王經，得十方諸佛同來灌頂。
金剛手！此經威德為諸如來摩頂授記得大安樂。
此陀羅尼，或於山間石壁曠野陂湖江河池潭受持讀誦，遠離一切怖畏。」
爾時金剛手菩薩摩訶薩白世尊言：「此經若有持者、
復為他說，壽命百歲無諸橫苦。」
金剛手復白世尊言：「此正法得福如是。
當何名之？復云何受持？」
佛言：「金剛手！此經名出生一切如來故，
亦名法遍照故，亦名法眼故，亦名一切義成就故，
亦名一切如來法雲故，亦名盡一切業障總持故，
亦名成就一切明王故，亦名般若波羅蜜多故，
亦名一切如來最初法界故，亦名大力明王故。
金剛手！若有聞此正法，能受持讀誦書寫供養，如供養過去未來現在諸佛世尊全身舍利塔故。」
金剛手言：「善哉善哉！
佛說如是甚深微妙正法功德變化莊嚴，我當受持。」
佛言：「金剛手！若有善男子善女人受持此正法者，彼諸業障如河岸樹速疾破壞。
應以塗香燒香及眾妙花、種種幢幡等而作供養，
即獲廣大無量無邊福德藏故，離諸障難。
若受持讀誦解說此經之地，彼諸天、龍、
阿脩羅、乾闥婆等一切人天常以守護供養，一切魔王不敢違越。
此大力明王心若常憶念，即得八千菩薩及諸如來、
諸大神仙、天人、龍王、阿脩羅、乾闥婆等稱揚讚歎。」
于時釋迦牟尼如來復告金剛手言：「若有輕慢生高舉心者，
當墮八大地獄。金剛手若有受持讀誦，
為他解說供養恭敬尊重讚歎，即得無量無邊伏藏故。
若聞一字一句，即得究竟不退菩薩道。」
時金剛手言：「如來之法極大甚深微妙難測，
不可量、不可思、不可議，時諸眾生心自迷惑而不能了。」
佛言：「金剛手！此經為一切眾生說，為勸誘一切眾生故、
為欲安樂一切眾生故、為增益一切眾生故、
為令一切眾生得灌頂故、為一切眾生離諸貧窮滅諸業障得大吉祥故、
為令一切眾生得阿耨多羅三藐三菩提故。」
時八千菩薩聞是說已，遶佛三匝，合掌恭敬讚言：「善哉善哉！
釋迦牟尼如來善說此法。」
彼諸菩薩為釋迦牟尼如來名故，復作是言：「如是如是。
世尊！此實善說。」 ^211c24

爾時世尊告金剛手言：「祕密主！
我說此大力威德法門，攝諸魔王眷屬皆悉來集，
一切障難更不復作，一切所求皆得圓滿，乃至阿耨多羅三藐三菩提。」
爾時世尊復說此陀羅尼，即說呪曰： ^212b25

「曩謨〔引〕囉怛曩〔二合〕怛囉〔二合〕夜〔引〕野曩莫
〔入〕室戰〔二合〕拏嚩日囉〔二合引〕播〔引〕拏曳魔賀
〔引〕藥叉細〔引〕曩〔引〕跋跢曳怛儞也〔二合〕
他〔引〕唵〔引〕賀曩賀曩嚩日囉〔二合〕那賀那賀嚩日囉
〔二合〕末他末他嚩日囉〔二合〕入嚩〔二合〕
攞　八嚩〔二合〕攞　嚩日囉〔二合〕鉢囉
〔二合〕入嚩〔二合〕攞　鉢囉〔二合〕入嚩〔二合〕
攞　嚩日囉〔二合〕蘇嚕蘇嚕母嚕母嚕割#CB04154;割 #CB00600;
〔陟皆反〕惹曳〔引〕尾惹曳〔引〕阿#CB00768;帝
〔引〕阿波囉〔引〕#CB00768;帝
〔引〕摩〔引〕囉賽〔引〕#CB00576;野
〔二合〕鉢囉〔二合〕摩#CB00069;那
〔二合〕寧〔引〕曳婆嚩〔二合〕賀〔引〕婆誐嚩〔引七可反〕
曩〔引〕賀〔引〕嚩日囉〔二合〕播〔引〕抳〔入〕虞　醯野
〔二合〕割地鉢底薩　#CB00069;嚩
〔二合〕尾垠曩尾曩〔引〕野迦〔引〕喃〔引〕怛　#CB00069;惹
〔二合〕怛　#CB00069;惹〔二合〕
滿馱滿馱尾特嚩〔二合〕娑曩迦囉阿悉馱
〔引〕喃〔引〕悉弟迦囉迦囉悉馱〔引〕喃〔引〕阿尾曩
〔引〕舍迦囉薩　#CB00069;嚩
〔二合〕沒馱#CB00155;地薩　怛嚩喃
〔引〕麼〔引〕尾舍迦囉薩　#CB00069;味
〔二合〕禰〔引〕嚩〔引〕曩〔引〕誐遏誐蹉摩賀〔引〕
麼攞嚩日囉〔二合〕#CB04325;嚕
〔二合引〕馱囉〔引〕惹鉢囉〔二合〕怕〔引〕微〔引〕
曩麼麼〔稱名〕薩　#CB00069;嚩
〔二合〕薩　怛嚩〔二合引〕喃〔引〕佐洛　乞叉
〔二合〕洛　乞叉〔二合〕娑嚩〔二合〕悉釘〔二合〕
婆#CB00963;覩」 ^212c1

佛告金剛手菩薩摩訶薩：「一切魔王并諸眷屬聞此大力威德法時，
各各心生恐怖悚慄慞惶。
如是以此大力忿怒明王威德力故，常用護持一切眾生，
作大安樂息諸災難，憐愍饒益，毀諸惡毒破壞蠱魅，
為發大乘心者、演說妙法者於佛法僧令得久住。」
爾時文殊師利法王子從座而起，偏袒右肩，
右膝著地，合掌向佛，白佛言：「世尊！
云何佛說一切緣行為無常相？」
佛告文殊師利：「汝今諦聽。
一切緣行如乾闥婆城無有實相，如電光、
如浮雲、如霧、如舍宅、風中燭、水上漚、芭蕉心、
如諸畫相、如空中花、如夢幻影響、如苦樂輪迴、
如一切瀑河、如一切海波。
如是如是。此一切眾生從緣所生，而不能知、
不能見、不能思惟、不能解了。
唯佛能知，如是見、如是思惟、如是解了。
何以故？一切緣行即空相故、即真實空故、
畢竟空故、即三空故空空，應如是解。
何以故？即大空故、即如來空故。
如是如是知、如是見、如是思惟、如是解了，菩薩摩訶薩得如是相故。」
佛復告文殊師利法王子言：「若菩薩摩訶薩行檀波羅蜜多、
羼提波羅蜜多、精進波羅蜜多、禪波羅蜜多、
般若波羅蜜多，亦應如是相而解了故。」 ^212c22

爾時觀自在菩薩摩訶薩白佛言：「世尊！
云何此經名出生如來相？」
佛語觀自在：「此經若如來滅後廣作佛事，是故此經名生如來相。
若此經滅後，佛法隨滅，名生如來相。
此經若住，佛法亦住，是故名生如來相。
何以故？此經一切菩薩恒時奉事禮敬故。
以是義故，名生如來相。」
是時觀自在菩薩摩訶薩復白佛言：「世尊！
此經若有受持讀誦為他解說，我即為彼而來護持。」
佛言：「此經威德，能令一切菩薩摩訶薩及諸天人皆悉來集。
是諸菩薩同時讚言：『善哉善哉！
世尊！我等樂聞，當為說之。』」
佛言：「此金剛手大力祕密心，能施一切眾生安樂故。」 ^213a15

爾時金剛祕密主白佛言世尊：「此經云何名最初法界相？」
佛言：「善男子！諦聽。
此經一切如來出生已，經三十二日，坐大目真隣陀山，
入大力三摩地說之故，名最初法界相。
此經一切眾生初發心即住菩提道故，名最初法界相。
此經威德能令無量無邊菩薩摩訶薩得一切現前三摩地，
名最初法界相。又此經威德能令無量無邊眾生得聲聞道故，
名最初法界相。金剛手！
若有受持讀誦為他解說，一切如來皆如一子，
遠離輪迴，命終之後至涅槃道故。」
金剛手言：「諸佛大悲心，常救度一切眾生令離輪迴脫諸苦難，
常說牟尼大智慧法滌盪眾生煩惱穢種。」
佛言：「善哉善哉！祕密主！
若有受持讀誦、為他解說供養恭敬、自書若使人書、
諦觀思惟常時憶念，是人即得俱胝三摩地，復見俱胝如來并諸菩薩一切眷屬。
應以廣大供養尊重恭敬，衣服臥具飲食湯藥一切所須皆悉奉施得大安樂。
是善男子所種善根，得阿耨多羅三藐三菩提故。
皆是得聞彼諸如來應正等覺所說妙法憶持不忘，復得金剛手菩薩威德力故。
此大力威德忿怒王，常以護持成就安樂一切眾生。」
爾時世尊說是經已，十方來會、金剛手菩薩、
觀自在菩薩、文殊師利、金剛藏等一切悲智菩薩摩訶薩，
尊者須菩提諸大聲聞及諸眾生，一切世間天、
人、龍王、阿脩羅、乾闥婆等，聞佛所說，歡喜而退。
佛說出生一切如來法眼遍照大力明王經卷下
w:: 大力明王心真言 ^213a28

怛　儞也〔二合〕他〔引〕　唵　〔引〕嚩日囉
〔二合〕#CB04325;嚕〔二合〕馱摩賀
〔引〕麼攞賀曩那賀鉢左末他尾枳囉尾特嚩
〔二合〕娑野惹徵攞耄〔引〕那羅塢麁澁麼 #CB04325;嚕
〔二合〕馱吽〔引〕#CB00760;吒遏阿
〔引去〕鴦〔鳥剛反〕惡〔入〕#CB00805;
〔引〕醯〔引〕　娑嚩〔二合〕賀〔引〕
 ^213b29
