^bk1887a【】
jing:: 華嚴一乘法界圖
夫大聖善教無方。
應機隨病非一。迷者字迹。
不知失體。懃而歸宗末日。
故依理據教。略制槃詩。
冀以執名之徒。還歸無名真源。
讀詩之法。宜從中法為始。
繁迴屈曲。乃至佛為終。
隨印道讀〔五十四角二百一十字〕。 ^711a5

死　─　涅　─　槃　─　常　─　共　─　和　　　是　─　故　　　界　─　實　─　寶　─　殿　─　窮　─　坐 ^711a11

│　　　　　　　　　　　　　　　　　　　│　　　│　　　│　　　│　　　　　　　　　　　　　　　　　　　│ ^711a12

生　　　意　─　如　─　出　─　繁　　　理　　　益　　　行　　　法　　　意　─　如　─　捉　─　巧　　　實 ^711a13

│　　　│　　　　　　　　　　　│　　　│　　　│　　　│　　　│　　　│　　　　　　　　　　　│　　　│ ^711a14

覺　　　不　　　人　─　境　　　中　　　事　　　利　　　者　　　嚴　　　歸　　　資　─　糧　　　善　　　際 ^711a15

│　　　│　　　│　　　│　　　│　　　│　　　│　　　│　　　│　　　│　　　│　　　│　　　│　　　│ ^711a16

正　　　思　　　大　　　能　　　昧　　　冥　　　得　　　還　　　莊　　　家　　　得　　　以　　　緣　　　中 ^711a17

│　　　│　　　│　　　│　　　│　　　│　　　│　　　│　　　│　　　│　　　│　　　│　　　│　　　│ ^711a18

便　　　議　　　賢　入　　　三　　　然　　　器　　　本　　　寶　　　隨　─　分　　　陀　　　無　　　道 ^711a19

│　　　│　　　│　　　│　　　│　　　│　　　│　　　│　　　│　　　│　　　│　　　│　　　│　　　│ ^711a20

時　　　雨　　　善　　　海　─　印　　　無　　　隨　　　際　　　盡　─　無　─　尼　─　羅　　　得　　　床 ^711a21

│　　　│　　　│　　　　　　　　　　　│　　　│　　　│　　　　　　　　　　　　　　　　　　　│　　　│ ^711a22

心　　　寶　　　佛　─　十　─　別　─　分　　　生　　　叵　─　息　─　忘　─　想　─　必　─　不　　　舊 ^711a23

│　　　│　　　　　　　　　　　　　　　　　　　│　　　　　　　　　　　　　　　　　　　　　　　　　　　│ ^711a24

發　　　益　─　生　─　滿　─　虛─空　─　眾　　　法　　　佛　─　為　─　名　─　勤　─　不　─　來 ^711a25

│　　　　　　　　　　　　　　　　　　　　　　　　　　　│ ^711a26

初　─　成　─　別─隔　─　亂　─　雜　─　不　　　性　　　餘　─　境　　　妙　─　不　─　守　─　自 ^711a27

　　　　　　　　　　　　　　　　　　　　　　　　│　　　│　　　│　　　│　　　│　　　　　　　　　　　│ ^711a28

十　─　方　─　一　─　切　─　塵　─　中　　　仍　　　圓　　　非　　　真　　　徹　　　無　─　名　　　性 ^711a29

│　　　　　　　　　　　　　　　　　　　│　　　│　　　│　　　│　　　│　　　│　　　│　　　│　　　│ ^711a30

含　　　即　─　念　─　一　─　念　　　亦　　　即　　　融　　　知　　　性　　　極　　　相　　　無　　　隨 ^711a31

│　　　│　　　　　　　　　　　│　　　│　　　│　　　│　　　│　　　│　　　│　　　│　　　│　　　│ ^711a32

中　　　是　　　劫　─　即　─　一　　　如　　　相　　　無　　　所　　　甚　─　深　　　絕　　　寂　　　緣 ^711a33

│　　　│　　　│　　　　　　　　　　　│　　　│　　　│　　　│　　　　　　　　　　　│　　　│　　　│ ^711a34

塵　　　無　　　遠　─　量　─　無　─　是　　　互　　　二　　　智　─　證　─　切　─　一　　　來　　　成 ^711a35

│　　　│　　　　　　　　　　　　　　　　　　　│　　　│　　　　　　　　　　　　　　　　　　　│　　　│ ^711a36

微　　　量　─　劫　─　九　─　世　─　十　─　世　　　相　─　諸　─　法　─　不　─　動　─　本　　　一 ^711a37

│　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　　│ ^711a38

一　─　一　─　即　─　多　─　切　─　一　─　即　─　一　─　一　─　中　─　多　─　切　─　一　─　中 ^711a39

將欲釋文。二門分別。
一總釋印意。二別解印相。
問何以故依印。答欲表釋迦如來教網所攝三種世間。
從海印三昧。槃出現顯故。
所謂三種世間。一器世間。
二眾生世間。三智正覺世間。
智正覺者。佛菩薩也。
三種世間攝盡法故。
不論餘者。廣義者。
如華嚴經說。 ^711a41

第二別相門中。三門分別。
一說印文相。二明字相。
三釋文意。 ^711b3

一問。何故印文唯有一道。
答。表如來一音故。
所謂一善巧方便。
何故多有繁迴屈曲。
以隨眾生機欲不同故。
即是當三乘教。何故一道無有始終。
顯示善巧無方。應稱法界。
十世相應圓融滿足故。
即是義當圓教。何故有四面四角。
彰四攝四無量故。
此義依三乘。顯一乘。
印相如是。 ^711b5

二問。何故字中有始終耶。
答。約修行方便。顯因果不同故。
何故字中多屈曲。
顯三乘根欲差別不同故。
何故始終兩字。安置當中。
表因果兩位法性家內真實德用。
性在中道故。字相如是。 ^711b12

問。上云因果不同。
一家實德。性在中道。
未知所由。其義云何。
答。此義其實難解。
雖然。依天親論主。
以六相方便。立義分齊。
准義道理。隨分可解。
若約十句。以辨六相。
如下說。今且約印像。
以明六相。示一乘三乘主伴相成現法分齊。
所謂六相者。總相。
別相。同相。異相。成相。
壞相。總相者根本印。
別相者餘屈曲。別依止印。
滿彼印故。同相者印故。
所謂曲別而同印故。
異相者增相故。所謂第一第二等曲別增安故。
成相者略說故。所謂成印故。
壞相者廣說故。所謂繁迴屈曲。
各各自本來不作故。
一切緣生法。無不六相成也。
所謂總相者義當圓教。
別相者義當三乘教。
如總相別相成相壞相等。
不即不離。不一不異。
常在中道。一乘三乘。
亦復如是。主伴相資。
不即不離。不一不異。
雖利益眾生。而唯在中道。
主伴相成。顯法如是。
一乘別教。三乘別教。
准義可解。汝所問疑。
義亦如是。初曲如因。
乃至後曲如果。如初後不同。
而唯在當中。雖因果義別。
而唯住自如。依三乘方便教門。
故高下不同。依一乘圓教。
故無有前後。所以得知。
如經說。又一切菩薩不可思議諸佛法明說令入智慧地故。
論曰。一切菩薩者。
謂住信行地。不可思議。
諸佛法者。是出世間道品。
明者見智得證。說者於中分別。
入者信樂得證。智慧地者。
謂十地智。如本分中說。
此是根本入。如經。
又一切菩薩不可思議諸佛法。
明說令入智慧地故。
此修多羅中。說依根本入有九種入。
一者攝入。聞慧中攝一切善根故。
如經攝一切善根故。
二者思議入。思慧於一切道品中。
智方便故。如經善分別選擇一切佛法故。
三者法相入。彼彼義中。
無量種種智故。如經廣知諸法故。
四者教化入。隨所思義。
名字具足善說法故。
如經善說諸法故。
五者證入。於一切法平等智。
見道時中。善清淨故。
如經無分別智清淨不離故。
菩薩教化眾生。即是自成佛法。
是故利他亦名自利。
六者不放逸入。於修道時中。
遠離一切菩提障故。
如經一切魔法不能染故。
七者地地轉入。出世間道品無貪等善根淨故。
如經出世間法善根清淨故。
復有善根。能為出世間道品因故。
八者菩薩盡入。於第十地。
入一切如來祕密智故。
如經得不可思議境界故。
九者佛盡入。於一切智人智故。
如經乃至得一切智人智境界故。
是諸入為挍量智義差別。
次第轉勝。非根本入。
一切所說十句中。
皆有六種差別相門。
此言說解釋。應知除事。
事者謂陰界入等。
六種差相者。謂總相別相成相壞相。
總相者是根本入。
別相者餘九。別依止本。
滿彼本故。同相者入故。
異相者增相故。成相者略說故。
壞相者廣說故。如世界成壞故。
餘一切十句中。隨義類知。
論文如是。唯是論主立宗道理。
故知雖因果信解行迴地佛自位不動。
而無前後。何故。諸法各異。
住自如故。一如多如。
如如相不可得故。
是故經云。問。云何深信佛法。
答。一切諸法。唯佛所知。
非我境界。若如是者。
名為深信佛法。是其義也。 ^711b17

問。六相者為顯何義。
答。顯緣起無分別理故。
以此六相義故。當知雖一部經七處八會及品類不同。
而唯在地品。所以者何。
是根本攝法盡故。
地品中雖十地不同。
而唯在初地。何以故。
不起一地。普攝一切諸地功德故。
一地中雖多分不同。
而唯在一念。何以故。
三世九世即一念故。
一切即一故。如一念。
多念亦如是。一即一切。
一念即多念等。反前即是。
以此理故。陀羅尼法。
主伴相成。隨舉一法。
盡攝一切。若約會說。
會會中盡攝一切。
若約品說。品品盡攝一切。
乃至若約文說。文文句句盡攝一切。
何以故。若無此。彼不成故。
陀羅尼法法如是故如下說。 ^712a17

三釋文意。文有七言三十句。
此中大分有三。初十八句約自利行。
次四句利他行。次八句辨修行者方便及得利益。 ^712a30

就初門中有二。初四句現示證分。
二次十四句顯緣起分。
此中初二句指緣起體。
二次二句約陀羅尼理用。
以辨攝法分齊。三次二句即事攝法分齊。
四次四句約世時示攝法分齊。
五次二句約位以彰攝法分齊。
六次二句總論上意。
雖六門不同。而唯顯緣起陀羅尼法。
初言緣起體者。即是一乘陀羅尼法。
一即一切。一切即一。
無障礙法法界也。
今且約一門顯緣起義。
所謂緣起者。大聖攝生。
欲令契理捨事。凡夫見事即迷於理。
聖人得理既無於事。
故今舉實理。以會迷情。
令諸有情。知事即無事即會理。
故興此教。故地論言。
自相者有三種。一者報相。
名色共阿梨耶識生。
如經於三界地復有牙生。
所謂名色共生故。
名色共生者。名色共彼生故。
二者彼因相。是名色不離彼。
依彼共生故。如經不離故。
三者彼果次第相。
從六入乃至於有。
如經此名色增長已成六入聚。
乃至有因緣故。有生老病死憂悲苦惱。
如是眾生。生長苦聚。
是中離我我所。無知無覺。
如草木也。此中離我我所者。
此二示現空。無知無覺者。
自體無我故。草木者。
示非眾生數故。當知十二因緣等。
即體自性空。依彼阿梨耶識。
生梨耶微細。自體無我。
生十二因緣。十二因緣示皆無我。
故緣生等。無有別法。
佛舉緣起觀門。以會諸法。
一切無分別。即成實性故。
地論言。隨順觀世諦。
即入第一義諦。是其事也。
此義在三乘。亦通一乘。
何以故。一乘所目故。
若約別教一乘。略說十門。
所謂因緣有分次第故。
一心所攝故。自業成故。
不相捨離故。三道不斷故。
觀前後際故。三苦集故。
因緣生故。因緣生滅縛故。
隨順有盡觀故。如是十二因緣。
一乘義攝。何故十番數說。
欲顯無量故。問。十番因緣。
為當前後。為當一時耶。
答。即前後即無前後。
何以得知。門不同故即前後。
六相成故即前後。
其義云何。十番雖別。
而同成無我。故瓔珞經十番因緣。
三乘義攝。何以故。
唯教差別不同。廣如地論說。
如十二因緣說。餘緣生諸法。
准例可解。二陀羅尼法者。
如下說。三即事攝法者。
顯因陀及微細陀故。
廣義如經。四所謂九世者。
過去過去。過去現在。
過去未來。現在過去。
現在現在現在未來。
未來過去。未來現在。
未來未來世。三世相即及與相入。
成其一念。總別合名故十世。
一念者。約事念說也。
五約位者。以六相方便。
隨義消息。即可解也。
六相者。如上說。問。
緣起一言中。諸法無二。
即顯了乎何須多門。
答。體解即是。不須遠求。
是故經言。婬惱癡性即是菩提。
如是等迷極遠。是故佛教七種苦諦以外。
別有菩提。三無數劫。
如說修行。乃可得度。
為迷之者須多門說。
問。若如是者。法門無數。
何故唯六門說耶。
答。以六門說諸法。
准例應可解故。略如是說。
其實如言。六冥然無分別者。
緣起法法如是故。
准上可思。 ^712b3

二就利他行中。印者約喻得名。
何者。是大海極深。
明淨徹底。天帝共阿修羅鬪諍時。
一切兵眾。一切兵具。
於中離現了了分明。
如印顯文字。故名海印。
能入。三昧亦復如是。
窮證法性。無有源底。
以究竟清淨。湛然明白。
三種世間於中顯現。
名曰海印。繁者熾盛義故。
出者涌出無盡故。
如意者從喻得名。
如意寶王無心而雨寶益生。
隨緣無窮。釋迦如來善巧方便。
亦復如是。一音所暢。
應眾生界。滅惡生善。
利益眾生。隨何用處。
無不如意。故名如意。 ^712c27

三約修行方便者。
此中有二。一明修行方便。
二辨得利益。初門行者。
謂見聞一乘普法已去。
未滿證普法已還。
是此約別教一乘說也。
若約方便一乘說。
五乘總是入一乘攝。
何以故。以一乘所流一乘所目一乘方便故。
若約此義。總攝五乘。
一乘修行者亦得所流所目者。
約緣起道理語。方便者。
約智語。何以故。進趣不住。
名曰方便。不迴心者。
不名方便故。亦可約聖者意說。
何以故。以善方便。
引接眾生故。如五乘說人法因果。
解理事教義等一切諸法。
准例如是。 ^713a8

問。所謂五乘等法。
為是能詮教法耶。
為是所詮義耶。答。
能詮所詮一切諸法。
皆在言中。其義如所詮之法相皆絕。
諸佛世尊。以大慈悲本願力故。
諸佛家法。法如是故。
施設言教。為眾生說。
以是義故。教網所攝一切諸法。
皆悉在言。是故經言一切諸法但有名字。
即其義也。 ^713a19

問。證分之法。言相不及。
言教之法。在於事中者。
證教兩法。常在二邊過為。
答。若約情說。證教兩法。
常在二邊。若約理證教兩法。
舊來中道。一無分別。
所以得知遍計無相。
依他無生。真實無性。
三種自性常在中道。
三法以外。更無證教。
是故當知。一無分別。
是故至人得此理故。
名相不及。為生說故。
言在事中。故經偈云。
一切諸如來。無有說佛法。
隨其所應化。而為演說法。
即其義也。是故聖者隨遍計故建立三性。
且安窮心。漸漸已後現三無性。
覺悟夢人。此即聖者大善巧也。
問。如攝論云。遍計所執凡夫境界。
依他真實聖智境界。
何故聖者隨遍計耶。
答。遍計諸法。顛倒故有。
是故論云。凡夫境界。
畢竟空故。無所可對。
是故論中非聖境界。
非謂智空非聖境界。
是故聖者慈悲方便。
隨眼病故。言說空華。
有何妨難。竟在於此。
依他起相。從因緣生。
無有自性。離二邊過。
與無我同。圓成實性。
平等法。圓融彼此。
不可分別。舊來一味。
以此義故。分別不及。
是故論言聖智境界。
別意如是。若約實說。
三種自性皆是凡夫境界。
何以故。隨性說事安立。
三種自性即聖智境界。
何以故。隨智顯理。
非安立故。是故經中亦有處三性以外。
不立三無性。亦有處三性以外。
別立三無性。所以者何。
隨情安立。約解門故。
別立三無性。隨智顯理。
約行門故。三以外不立三無性。
尚二以外無有真實。
何況三性以外別有三無性。
所以得知無相等智現前。
畢竟無法可對。唯在中道故。
是故須解教立所由。 ^713a26

問。如上所言。證分之法。
及緣起分法。有何差別。
答。別不別。其義云何。
證分之法約實相說。
唯證所故。緣起分法為從眾緣生。
無有自性。與本不異。
是故不別。 ^713b27

問。若如是者。以自所證。
為眾生說。與末不異。
尋常差別耶。答。得其義若為所證在言。
與末不異。言說在證。
與本不異。與本不異故。
用而常寂。說而不說。
與末不異故。寂而常用。
不說而說。不說而說故。
不說即非不說。說而不說故。
說即非說。說即非說故。
說即不可得。不說即非不說故。
不說即不可得。二俱不可得故。
二俱不相妨。以是義故。
說與不說。等無差別。
生與不生。等無差別。
動與不動。等無差別。
一切差別相對法門。
准例如是。故經云。
有為無為一切諸法。
有佛無佛性相常住。
無有變異。是其義也。
亦可正說法中。言說以外。
更無別義。以言為義。
正義法中。正義以外。
更無別言。以義為言。
以義為言故。言無非義。
以言為義故。義無非言。
義無非言故。義即非義。
言無非義故。言即不言。
言即非義故。二俱不可得。
是故一切法。本來在中道。
中道者通言非言。
何以故。諸法實相。
不在言中。離名性故。
言說法不在真性。
在機益故名無真性。
離名性故名而無名。
名而無名故。以名求實。
實不可得。名無真性故。
名而無我同故名。
性不可得。以此義故。
二俱不可得。唯證所知。
非餘境界。是故經云。
一切諸法。唯佛所知。
非我境界。 ^713c2

問。前後兩義何別。
答。前義可別。以本末相即相即相融顯中道。
後義以名義互為客顯無我義。
所顯道理不理。能詮方便別。
此即本末相資。名義互客。
開噵眾生。令致自無名真源。
能化所化宗要在此。
問。此義義當頓教宗。
何故此間說。答。如上說。
說與不說等無差別。
何以故。總是實德故。
無有妨難。且護分別故。
順三乘說。蓋是智者勝妙能也。
如上證分及緣起分義。
當論中義大教大也。
背反分別。得無分別。
名曰無緣。順理不住。
故名善巧。如說終行得聖者意。
故名為捉。如意如前。
歸家者。證本性故。
家者何義。陰覆義。
住處義故。所謂法性真空。
覺者所住。故名為宅。
大悲善巧蔭覆眾生。
名曰為舍。此義在三乘。
一乘方究竟。何以故。
應法界故。所謂法界陀羅尼家。
及因陀羅家。微細家等。
此是聖者所依住故。
名曰為家。隨分者。
未滿義故。資糧者。
助菩提分故。如下經離世間品中二千答等是也。
二明得益。謂陀羅尼者。
總持故。如下數十錢法中說。
實際者。窮法性故。
中道者。融二邊故。
坐床者。攝一切故。
安在法界十種涅槃廣大寶床。
攝一切故。名曰坐床。
寶者可貴故。床者即攝攝義故。
十種涅槃者。如下經離世間品說。
舊來不動者。舊來佛義故。
所謂十佛如華嚴經。
一無著佛。安住世間。
成正覺故。二願佛。
出生故。三業報佛。
信故。四持佛隨順故。
五化佛。永度故。六法界佛。
無處不至故。七心佛。
安住故。八三昧佛。
無量無著故。九性佛。
決定故。十如意佛。
普覆故。何故十數說。
欲顯多佛故。此義諸法之真源。
究竟之玄宗。甚深難解。
宜可深思。 ^713c25

問。具縛有情永斷菩薩未成福智。
以何義故。舊來成佛也。
答。菩薩未斷。不名成佛菩薩斷盡。
福智成竟。自此已去。
名為舊來成佛。 ^714a27

問。斷惑云何。答。如地論說。
非初非中後。前中後取故。
云何斷。如虛空。如是斷故。
未斷已還。不名為斷。
現斷已去。名為舊來斷也。
猶如覺夢睡悟不同。
故建立成不成斷不斷等。
其實道理諸法實相。
不增不減。本來不動。
是故經言。菩薩法中。
不見一法減。清淨法中。
不見一法增。是其事也。
有人說言。如是等經文。
約即理說。非即事說。
若約三乘方便教門。
合有此義。若依一乘如實教門。
不盡其理。理事 #CB02426;然。
一無分別。體用圓融。
常在中道。自事以外。
何處得理。 ^714b1

問。三乘教中。亦有寂而常用。
用而常寂。如是等義。
何故上言偏即理門。
不即事中不自在也。
答。理事相即故。有如是義。
非謂事事相即。何以故。
三乘教中。欲治分別病。
會事入理為宗故。
若依別教一乘。理理相即。
亦得事事相即。亦得理事相即。
亦得各各不相即。
亦得相即。何以故。
中即不同故。亦有具足理因陀羅尼。
及事因陀羅尼等法門故。
十佛普賢法界宅中。
有如是等無障礙法界法門。
極自在故。其餘逆順主半相成等法門。
准例相攝。隨義消息。
若欲觀緣起實相陀羅尼法者。
先應覺數十錢法。
所謂一錢乃至十錢。
所以說十者。欲顯無量故。
此中有二。一者。一即十。
十中一。二者。一即十。
十即一。初門中有二。
一者向上來。二者向下去。
言向上來中。有十門不同。
一者一。何以故。緣成故。
即是本數。乃至十者一中十。
何以故。若無一十即不成。
仍十非一故。餘門亦如是。
准例可知。言向下去中。
亦有十門。一者十。
何以故。緣成故。乃至十者十中一。
何以故。若無十。一即不成。
仍一非十故。餘亦如是。
生變如是。勘當即知。
一一錢中。具足十門。
如本末兩錢中具足十門。
餘八錢中。准例可解。 ^714b12

問。現言一者。何得一中名為十也。
答。大緣起陀羅尼法若無一。
一切即不成。定知如是其相。
如所言一者。非自性一緣成故一。
乃至十者。非自性十。
緣成故十。一切緣生法。
無有一法定相有性。
無自性故即不自在者。
即生不生生。不生生者。
即是不住義。不住義者。
即是中道。道義者。
即通生不生。故龍樹云。
因緣所生法。我說即是空。
亦說為是假名。亦是中道義。
即其義也。中道義者。
是無分別義。無分別法不守自性故。
隨緣無盡。亦是不住。
是故當知。一中十。
十中一。相容無礙。
仍不相是。現一門中具足十門。
故明中智。一門中有無盡義。
如一門。餘亦如是。 ^714c6

問。一門中攝十盡不。
答。盡不盡。所以者何。
須盡即盡。須不盡即不盡故。
其義云何。以一事辨一多故即盡。
以異事辨一多故即不盡。
文一事中一多義不相是。
即是多一。事故即多。
是一四句。護過失非。
離德准之可解。異事亦准同。 ^714c19

問。須何義。答。須者緣成義。
何以故。因緣法一不差故。
別別諸事門中。准例如是。
緣起妙理。應如是可知故。
第一門訖。 ^714c25

第二門。此中二門。
一者向上去之。二者向下來。
初門中十門不同。
一者一。何以故。緣成故。
乃至十者一即十。
何以故。若無一。十即不成故。
緣成故。第二門中亦有十門。
一者十。何以故。緣成故。
乃至十者。十即一。
若無十。一即不成故。
餘者准例。以此義故。
當知一一錢中。具足十門。 ^714c28

問。如上多門一時俱圓耶。
前後不同耶。答。即圓即前後不同。
何故如是。須圓即圓。
須前後即前後。何以故。
法性家內德用。自在無障礙故。
由緣成故。皆得如是問。
如上所說來去義。
其相云何。答。自位不動。
而恒來去。何以故。
來去者隨緣義。即是因緣義。
不動者向本義。即是緣起義。 ^715a6

問。因緣與緣起何別。
答。亦別亦同。所謂別義者。
因緣者隨隨俗義別。
即是因緣相望。顯無自性義。
正俗諦體也。緣起者隨性無分別。
即是相即相融。顯平等義。
正隨第一義體也。
俗諦無自性故。順第一義。
是故經云。隨順觀世諦。
即入第一義諦。即其也。
別義如是。同義如前龍樹釋。
就一一錢中。於同時具足等一門。
以迴轉者。准之可解。
十門如上說。如錢中第一。
乃至第十不同。而相即相入無礙相。
雖因果理事人法解行教義主伴等眾多門別。
而隨說一門。盡攝一切。
餘義准之。上來數錢法者。
且依遍計事錢。顯示依他因緣緣起錢也。
亦可依指示顯生一切諸法。
終不可得。執遍計物。
迷緣起法。顯法逗留全別。
經云。初發心菩薩一念功德不可盡者。
如第一錢。何以故。
約一門顯無盡故。
何況無量無邊諸地功德者。
如第二錢已去。何以故。
約異門說故。初發心時便成正覺者。
如一錢即十故。何以故。
約行體說故。 ^715a13

問。初發心菩薩者。
信地菩薩。即是弟子位。
成正覺者佛地。即是大師位。
高下不同。位地今一別。
何以故。同處並頭脚耶。
答。三乘方便法。與圓教一乘法。
法用逗留。各別不得雜用。
其其義云何。三乘法頭脚各別何耶兒子年月不同。
何故如是。約相說故。
生信心故。圓教一乘法者。
頭脚總一。阿耶兒子年月皆同總。
何以故。由緣成故。
約道理說故。 ^715b3

問。一者何義。答。一者一無分別義。
又問。同者何義。答。
同者同不住義。無分別不住故。
始終同處。師弟子並頭。 ^715b11

問。同處並頭者何義。
答。同處並頭者。不相知義。
何以故。無分別故。
又問。無分別者何義。
答。無分別者。緣生義。
即是始終等是無二別。
何故如是。一切緣生法無有作者。
無有成者。無有知者。
寂用一相。高下一味。
猶如虛空。諸法法爾。
舊來如是。是故經云。
觀一切法無生無滅。
因緣而有。如是等文即其義也。 ^715b14

問。所以得知信位菩薩。
乃至佛同處並頭。
如下經云。初發心時。
便成正覺。亦如地論釋。
信地菩薩乃至佛。
六相成故。明知有如是義。
六相如上。此語欲入法性家要門。
開陀羅尼藏。好 #CB05143;#CB05108;故。
上來所明者。唯顯示一乘陀羅尼大緣起法。
亦可論一乘無礙。
辨大體。非三乘分齊。 ^715b22

問。初教已去。一切諸法。
即空即如。一無分別。
何故上言頭脚各別耶。
答。非無此義。未滿故。
從下為言。 ^715b29

問。所以得知自三乘以外。
別有圓教一乘分齊。
如下經言。一切世界群生類。
尠有欲求聲聞道。
求緣覺者轉復少。
求大乘者甚希有。
求大乘者猶為易。
能信是法甚為難。
若眾生下劣。其心厭沒者。
示以聲聞道。令出於眾苦。
若復有眾生。諸根小明利。
樂於因緣法。為說辟支佛。
若有根明利。有大慈悲心。
余益於眾生。為說菩薩道。
若有無上心。決定樂大事。
為示於佛身。說無盡佛法。
聖言如常明珠。不須驚怪。 ^715c3

問。一乘三乘分齊別義。
因何得知。答。且依十門。
即知也。一同時具足相應門。
於中有十相。謂人法理事教義解行因果。
此等十門相應。無有前後。
二因陀羅網境界門。
此中具前十門俱義。
從喻異耳。餘可准之。
三祕密隱顯俱成門。
此亦具前十門俱義。
從緣異耳。四微細相容安立門。
此亦具前十門俱義。
從緣相異耳。五十世隔法異成門。
此亦具前十門俱義。
從世異耳。六諸藏純雜具德門。
此亦具前十門俱義。
從事異耳。七一多相容不同門。
此亦具前十門俱義。
從理異耳。八諸法相即自在門。
此亦具前十門俱義。
從用異耳。亦可依性。
九隨心迴轉善成門。
此亦具前十門俱義。
從心異耳。十託事顯法生解門。
此亦具前俱義。從智異耳。
餘可准之。上十玄門。
並皆別異。若教義分齊。
與此相應者。即是一乘圓教。
及頓教攝。若諸教義分。
與此相應。而不具足者。
即是三乘漸教。如是知也。
如是十門具足圓者。
如華嚴經說。餘廣義者。
如經論疏抄孔目問答等分別也。
一乘法界圖。合詩一印。
依華嚴經及十地論。
表圓教宗要。總章元年七月十五日記問。
何故不看集者名字。
答。表緣生諸法無有主者故。
又問。何故在年月名。
答。示一切諸法依緣生故。
又問。緣從何處來。
答。從顛倒心中來。
顛倒心從何處來。
從無始無明來。無始無明從何處來。
從如如來。如如在何處。
如如在自法性。法性以何為相。
以無分別為相。是故一切尋常在中道。
無非無分別。以此義故。
文首詩。法性圓融無二相。
乃至舊來不動名為佛。
意在於此。所以依詩即虛顯實。
故誓願。見聞修集一乘普法名字及義。
以斯善根迴施一切眾生。
普重修盡眾生界。
一時成佛。法界圖章。
一乘法界圖〔終〕
w::  ^715c13

華嚴宗香象大師末葉非人釋題頭法師之執筆也。 ^716a17

建曆二年三月三日子始許於高山以法勝寺同本一校　　賢穴八吁
 ^716a19
