佛說瑜伽大教王經卷第四
translator:: 西天譯經三藏朝散大夫試光祿卿明教大師臣法賢奉　詔譯
pin:: 
#  6 印相大供養儀品
印相大供養儀品第六
爾時，世尊大遍照金剛如來告金剛手菩薩言：
「汝今諦聽，當為汝說三金剛大智所生祕密印相法。
若持誦者依法結印，能滅一切罪業，復能觀想真理，
即得證於無上菩提，何況別求成就之事。 ^574b24

「復次作印相法。先以二手作拳，二拇指平竪立，此是大遍照如來安身印。 ^574b29

「不改前印，以左手拇指入掌內，右手拇指竪立，此是無量壽佛安語印。 ^574c1

「不改前印，以右手拇指入於掌內，左手拇指竪立，此是阿閦佛安心印。 ^574c4

「復以二手作拳，左手頭指竪立入右拳內，此是大遍照金剛如來根本印。 ^574c6

「復次，半跏趺坐垂左足，左手安臍輪，垂右手觸地，此是阿閦佛根本印。 ^574c8

「不改前印，以右手作施願相，此是寶生佛根本印。 ^574c10

「不改前印，以二手安臍輪如禪定相，此是無量壽佛根本印。 ^574c12

「不改前印，以右手作無畏相，此是不空成就佛根本印。 ^574c14

「復次，以二手作金剛縛，二中指竪立如針，此是薩埵金剛菩薩印。 ^574c16

「不改前印，二中指微屈頭節如寶形，此是寶金剛菩薩印。 ^574c18

「不改前印，二中指作環如蓮花形，此是法金剛菩薩印。 ^574c20

「不改前印，二中指如羯磨杵，此是羯磨金剛菩薩印。 ^574c22

「復次，以二手作合掌，二頭指捻二拇指頭如目形，此是佛眼菩薩印。 ^574c24

「復次，以二手作金剛縛，二中指展舒，二頭指捻中指第三節如金剛形，
此是摩摩枳菩薩印。 ^574c26

「復次，以二手合掌令十指頭各不相著，
微屈如蓮花形，此是白衣菩薩印。 ^574c29

「復次，以二手作合掌，二頭指捻中指甲，
二拇指入掌內如優鉢羅花形，此是多羅菩薩印。 ^575a2

「復次，以二手作合掌，二頭指捻於中指中節如環，
二拇指安二邊，此是尊那菩薩印。 ^575a4

「復次，以二手作金剛縛，二頭指與拇指各頭節微屈，此是寶光菩薩印。 ^575a6

「復次，以二手展舒，二拇指捏小指甲，餘指不相著如金剛形，
此是顰眉菩薩印。 ^575a8

「復次，以二手作金剛拳，小指與頭指相交如鎖，此是金剛鎖菩薩印。 ^575a10

「復次，以二手作拳，二拇指與小指如針，
二中指與無名指相背，二頭指屈向拇指如環，
拇指亦微屈如輪，此是焰鬘得迦明王印。 ^575a12

「復次，以左手作金剛拳安心，頭指竪立，
右手如#CB03373;勢，此是鉢囉研得迦明王印。 ^575a15

「復次，以二手作金剛拳，二小指相交如鎖，
二頭指相背如針安於額上，此是鉢納鬘得迦明王印。 ^575a17

「復次，以二手拇指捏小指甲，餘指如金剛形，
二手相交安於髆上，此是尾覲難得迦明王印。 ^575a20

「復次，以左手拇指、無名指與小指相捻指甲如劍鞘，
右手如取劍勢，此是不動尊明王印。 ^575a23

「復次，二手作金剛拳，右手在上二拳相背，
二小指相交如鎖，二頭指竪立如降伏勢，此是吒枳明王印。 ^575a25

「復次，以左手作金剛拳安心，頭指竪立，
右手展舒頭指亦竪立如杖勢，此是儞羅難拏明王印。 ^575a28

「復次，以左手安心，右手作拳如揮拳勢，此是大力明王印。 ^575b2

「復次，以二手各作拳，頭指、拇指、中指微展舒如開花勢，此是慈氏菩薩印。 ^575b4

「復次，以二手作合掌，頭指捻無名指甲如優鉢羅花勢，此是妙吉祥菩薩印。 ^575b6

「復次，以左手安臍輪，右手如象勢，此是香象菩薩印。 ^575b8

「復次，以左手作拳竪立如幢，右手如幡勢，此是智幢菩薩印。 ^575b10

「復次，處於賢座，二手合掌安心，此是賢護菩薩印。 ^575b12

「復次，以二手展舒如龜行勢，指鉤於掌內，此是海意菩薩印。 ^575b14

「復次，以左手作金剛拳安心，右手作施願相，此是無盡意菩薩印。 ^575b16

「復次，以左手作拳安於臍輪，右手作彈指，此是辯積菩薩印。 ^575b18

「復次，以二手如圓滿蓮花形，此是得大勢至菩薩印。 ^575b20

「復次，以二手作磔散勢，此是除一切罪障菩薩印。 ^575b22

「復次，以二手作合掌如打擲勢，此是破一切憂闇菩薩印。 ^575b24

「復次，以二手指展舒如熾焰勢，此是熾盛光菩薩印。 ^575b26

「復次，以右手作施願相，左手如月輪勢，此是月光菩薩印。 ^575b28

「復次，以二手如持閼伽瓶作灌頂勢，此是甘露光菩薩印。 ^575c1

「復次，以左手作金剛拳安臍輪，右手亦作拳旋轉捫摸虛空勢，
此是虛空藏菩薩印。 ^575c3

「復次，以左手展舒，右手頭指、拇指安左掌中，此是除蓋障菩薩印。 ^575c5

「復次，以左手作金剛拳安心，竪立頭指，
右手亦作金剛拳，如揮拳勢現忿怒相，此是鉢蘭那舍嚩哩菩薩印。 ^575c7

「復次，以左手拇指與頭指如持物勢，右手如持針勢，此是日前菩薩印。 ^575c10

「復次，以二手如蛇頭形，安頂上如繖蓋勢，
微現忿怒相，此是穰虞梨菩薩印，能除一切毒。 ^575c12

「復次，如前吒枳明王印，以二頭指竪立，此是降三界明王印。 ^575c14

「不改前印，右頭指如鉤現忿怒相，此是金剛明王鉤印，用此印法可請召一切如來。 ^575c16

「復次，以二手作金剛拳，小指屈如牙，二手相交安口門，
如牙及出舌現忿怒顧視，此是金剛牙明王印。 ^575c18

「不改前印，屈二小指、二頭指如鉤勢，現忿怒顧視，此是金剛拏吉儞印。 ^575c21

「復次，以二手作金剛拳，二頭指展舒，二手相交於頭上磔散，
此是曼拏羅印。 ^575c23

「不改前印，良久之間亦磔散手，此是開門印。 ^575c25

「復次，以二手作拳，二拳相交以脇挾之，
現忿怒顧視右繞而行，此是破一切惡曜印。 ^575c26

「復次，以左手覆舒，右手覆安左手背，二拇指動搖，此是破阿修羅呪法及降伏阿修羅女印。 ^575c28

「復次，以二手拇指與小指相交如鎖，餘指如幡勢，
現大忿怒相，此是嚩日囉〔二合〕播多羅明王印。 ^576a2

「復次，以左手作金剛拳頭指展舒，此是金剛橛印。 ^576a5

「復次，以二手作金剛縛，二頭指展舒如釘橛勢，此亦是金剛橛印。 ^576a7

「復次，以右手作金剛拳如釘椎勢，此是椎印亦成骨朵印。 ^576a9

「復次，以二手作金剛拳，二頭指展舒復如金剛縛勢，此是一切如來金剛縛印。 ^576a11

「復次，以二手作金剛拳，復作揮拳勢，此是金剛訖囉
〔二合〕哥左印。 ^576a13

「復次，以二手如持月勢，捫摸於面，復展舒，
現忿怒顧視，此是閃電熾盛羅剎女印。 ^576a15

「復次，以二手相交如鎖，頭指與拇指竪立如持刀勢，
此是金剛刀印，此印能止風雨。 ^576a17

「復次，以二手作拳，二頭指屈如環，現大忿怒相，
復展舒二手，此是破壞他呪法印。 ^576a19

「復次，以二手覆拇指入掌內，餘指動搖如翅翼，
翹一足而立，出舌現忿怒顧視，連誦吽字，
依法行步，此是金翅鳥印，結此印時能解三界毒。 ^576a21

「復次，以二手作金剛拳，復如四方射箭勢，
此是金剛箭印，此印能破壞他軍。 ^576a25

「復次，以二手作拳，二中指如針，復屈如寶形，
二拇指展舒捻二頭指甲如環，此是佛輪印，此印能救軍陣之難。 ^576a27

「復次，以左手作拳中指如針，右手如開敷蓮花，此是訶邏曷羅菩薩印。 ^576b1

「復次，以二手作拳，二小指相交，二頭指如針，
相背安於額上，此是呬嚕哥明王印，此入尸陀林能破諸鬼神。 ^576b3

「復次，以左手如持髑髏勢，右手如持三叉勢，此是自在天印。 ^576b6

「復次，以左手展舒，指不相著如無畏勢，
拇指入掌內，右手作拳竪立，如持寶棒勢，此是那羅延天印。 ^576b8

「復次，以二手作展舒，如蓮花形，此是大梵天印。 ^576b11

「復次，以二手作花合掌，此是一切族母印。 ^576b13

「如是薩埵金剛等四親近菩薩所結印相，當與灌頂印同。 ^576b14

「如是阿闍梨隨曼拏羅諸賢聖印法一一了知已，復於曼拏羅祕密供養圓滿了知。 ^576b15

「所有戲鬘歌舞、香花燈塗，隨彼菩薩各各供養，
作獻物勢，如是種種裝嚴及種種殊妙衣服、
幢幡、繖蓋閼伽水等，悉皆各作獻物勢已，
手持鈴杵即振鈴，而開曼拏羅門誦此真言曰： ^576b18

「『唵〔引〕嚩日囉〔二合〕健致〔引〕羅拏　鉢囉
〔二合〕囉拏〔二〕　三鉢囉〔二合〕囉拏〔三〕　沒馱叱怛囉
〔二合〕左〔引〕里儞〔引〕〔四〕　鉢囉〔二合〕倪也
〔二合引〕播〔引〕囉彌多〔引〕〔五〕　那〔引〕捺莎婆
〔引〕吠〔引〕〔六〕　嚩日囉〔二合〕達囉紇哩〔二合〕
那野〔七〕　散都殺尼〔引〕〔八〕　吽〔引〕吽〔引〕
吽〔引〕〔九〕』 ^576b23

「時，阿闍梨誦此真言已，以右手擲金剛杵，
左手振金剛鈴，即以歌讚供養賢聖。
如是依金剛大乘，作最上真實供養已，諸佛賢聖悉皆歡喜。」 ^576b28

彼諸如來即說頌曰：
　　「若人斷除諸疑惑，常作菩提觀想行，
　　恒以清淨身口意，供養聖賢為最上。
　　若人不斷諸疑惑，而復信重緣覺乘，
　　修習小乘聲聞教，彼人供養非最上；
　　依法供養諸如來，聖賢歡喜歎希有。」 ^576c2

爾時，諸佛如來讚遍照佛言：「善哉，善哉！
能為眾生分別顯示瑜伽大教菩提之法。」
而說頌曰：
　　「金剛遍照圓明智，隨機開演大乘門，
　　能令除斷貪瞋癡，觀想菩提微妙理。
　　善哉無上大乘法，甚深方廣濟群生，
　　如是真實法寶藏，彼佛大覺能宣演。」 ^576c8

爾時，諸菩薩聞諸如來出微妙音頌讚佛已，
皆大歡喜，亦以伽陀讚遍照佛曰：
　　「佛身無邊無生滅，無住無說無文字，
　　寂滅離相如虛空，有相是佛方便說。
　　所說教相福含生，引導令登菩薩位，
　　菩薩獲居佛剎中，皆因祕密三摩地。」 ^576c15

時，諸佛及大菩薩各以伽陀讚歎佛已。 ^576c21

爾時，大遍照金剛如來說妙歌讚： ^576c22

「嚩惹虎惹〔引〕拏壹〔一〕　穌訶烏鉢帝〔引〕
〔二〕　婆〔引〕嚩尾婆〔引〕網〔三〕　末虎烏鉢帝
〔引〕〔四〕　惹馨吠〔武母切〕嚕阿努〔五〕　鉢茶謨剛#CB00942;
〔引〕〔六〕　戌駄尾戌提〔引〕〔七〕　#CB00576;彌阿沒提
〔引〕〔八〕　末虎尾訶嚕微孕〔二合〕〔九〕　滿駄呼摩
〔引〕朗〔十〕　鉢那摩訶當當〔十一〕　摩〔引〕
野惹〔引〕朗〔十二〕　嚩〔引〕仵鉢半際〔引〕〔十三〕
　恥烏路伊薩嚕〔十四〕　薩哩微〔引二合〕
遏朅哩〔引〕盤〔引〕妮烏輸薩嚕〔十五〕　禰拏阿努捺彌遏烏
〔十六〕　薩呬烏摩〔引〕儞〔引〕微〔引〕〔十七〕　末虎尾訶哩提
〔十八〕　伊拏呬阿酤〔引〕微〔引〕〔十九〕　穰呬遏拏囉
〔引〕阿努〔二十〕　穌囉遏薩訶〔引〕吠〔引〕〔二十一〕
　入舞〔二合引〕尾壹遏薩體〔引〕〔二十二〕
　薩#CB00155;提遏烏婆
〔引〕吠〔引〕〔二十三〕　那〔引〕呬拏喝體〔二十四〕
　羯哩洗嚩儒〔仁祖切〕〔二十五〕　嚩〔引〕
彌〔引〕健吒〔引〕囉尼阿穌薩儒〔上同〕〔二十六〕
　薩阿邏儞〔引〕微〔二十七〕　彌里阿〔引〕
嚩儒〔引〕三摩夜〔引〕播〔引〕微〔引〕〔二十八〕　割哩阿
〔引〕割儒〔引〕〔二十九〕　伊哥〔引〕陵誐拏〔三十〕
　嚩〔引〕嚩拏喝他〔引〕〔三十一〕　微〔引〕阿努囉
〔引〕阿拏〔三十二〕　穌囉阿薩末他〔三十三〕
　帝〔引〕阿〔引〕酤〔引〕吠〔引〕〔三十四〕　潑羅虎摩
〔引〕隷〔引〕〔三十五〕　怛馨左烏提〔引〕吻〔微引切〕
達壹　蘇囉阿〔引〕嚩拏〔引〕〔三十七〕　儒伊馨倪
〔引〕〔三十八〕　伊馨儒〔引〕婆〔引〕晚帝〔引〕〔三十九〕
　穌囉阿嚩惹〔引〕虎〔四十〕　帝〔引〕窣虎播
〔引〕晚帝〔引〕〔四十一〕」 ^576c23

爾時，大遍照金剛如來說此妙歌讚已，
復說供養真言曰： ^577a14

「唵〔引〕阿耨怛囉〔一〕　薩哩嚩〔二合〕布〔引〕
惹〔引〕彌〔引〕伽〔二〕　烏訥誐〔二合〕帝〔引〕塞頗
〔二合〕囉呬#CB00805;〔引〕〔三〕
　誐誐那剛吽〔引〕〔四〕　發吒〔半音〕娑嚩
〔二合引〕賀〔引〕〔五〕」 ^577a16

「時，持誦者誦此真言三遍已，想此供養遍滿虛空，
即成一切供養，獻於一切賢聖皆大歡喜。」
pin:: 
#  7 觀想菩提心大智品
佛說瑜伽大教王經觀想菩提心大智品第七 ^577a19

爾時，一切如來及諸菩薩異口同音勸請世尊大遍照金剛如來：
「唯願慈悲演說甚深無上大覺菩提心法。」 ^577a23

爾時，世尊受彼請已，而告眾言：「諦聽，諦聽！
我今說之。」 ^577a26

佛言：「此菩提心即是身相，身相性空即真菩提，
身既無別，語相亦然。」 ^577a28

爾時，諸佛如來聞佛說已，住一切如來身、
口、意三密相中，心離取捨而說頌曰：
　　「希有普賢身語心，本無生滅亦無著，
　　體無文字及諸相，遠離戲論絕分別。」 ^577b1

爾時，諸佛說此頌已，時世尊阿閦如來入語相金剛三摩地，
從定出已，說：「菩提心本離生滅，湛然清淨如虛空故。」
而說頌曰：
　　「菩提心本無生滅，性淨無法無所受，
　　無著無染如虛空，是即堅固菩提心。」 ^577b6

如是阿閦如來說此頌已。 ^577b11

爾時，寶生如來入一切如來無相金剛三摩地，
從定出已，說菩提心，頌曰：
　　「此性本來無有性，無相無為體凝寂，
　　此法源從無我生，是即堅固菩提心。」 ^577b12

如是寶生如來說此頌已。 ^577b16

爾時，無量壽如來入最勝熾盛金剛三摩地，
從定出已，說菩提心，頌曰：
　　「法界本來無所生，寂然無性亦無相，
　　洞達空理無邊際，此即菩提真實心。」 ^577b17

如是無量壽如來說此頌已。 ^577b21

爾時，不空成就如來入無上智金剛三摩地，
從定出已，說菩提心，頌曰：
　　「諸法自性皆清淨，本來寂靜無所有，
　　亦無菩提亦無佛，及彼眾生并壽者。
　　有見如夢如幻化，無見之見亦復然，
　　離有離無取捨亡，是即堅固菩提心。」 ^577b22

如是不空成就如來說此頌已。 ^577b28

爾時，慈氏菩薩等諸大菩薩聞諸如來以金剛身語心說清淨菩提心法，
歎未曾有，而說頌曰：
　　「唯佛最上尊，善說微妙法，
　　法從無我生，稽首菩提心。
　　字從無字生，佛從無相顯，
　　一切如幻夢，稽首金剛心。」 ^577b29

如是慈氏菩薩等說此頌已。 ^577c7

爾時，大遍照金剛如來復說觀想法：「持誦者先跏趺坐，
觀想五趣處與非處，以淨三業真言普皆清淨令住淨法，
然後想自本心為其吽字，吽字變成佛身，
佛身即自身，現貢高勢，以金剛鉤請召賢聖已，
而現三昧作結界法，然後依法獻座及獻閼伽等種種供養，
令一切賢聖生大歡喜，然後自作相應法。
此有三種：一、祈求諸佛慈悲加護，想微妙字化成佛相；
二、起自本身清淨菩提心成大智佛；三、
所成佛相及菩薩等，依法了知印相圓滿。
如是三種相應儀法具足，剎那之間神通變化成畢竟大智。 ^577c8

「復次，持誦者先安住三昧已，發大菩提心，
洗除心垢，誦淨三業真言，一剎那中心垢清淨，
以真言威力開發菩提心，觀一切法如幻如化，本自性空無有堅實。
依此菩提心想為月輪，於月輪上想有唵字為身金剛，
次想阿字成語金剛，吽字成心金剛。
如是三字成金剛身、語、心已，想鉢字化成蓮花，
乘此蓮花相好具足，想於佛身色相執捉儀法已，
想自身作貢高勢，我身即是金剛如來，
一切裝嚴圓光照曜，如是本身即是畢竟菩提大智，
然後依五如來法，以真言印相為弟子甲冑器仗，即與授於灌頂。
是時，阿闍梨觀想諸佛遍滿虛空作大神變，
復想十方各有明王部領四兵，一切諸佛及大明王各結本印，
手持器仗，遍滿十方作種種神變。
此是五如來演暢瑜伽真理，四諦六度諸波羅蜜等如羯磨金剛，
作大利樂救濟眾生。 ^577c20

「時，阿闍梨觀想諸佛遍滿虛空，各坐蓮花，
諸相圓滿一切裝嚴，復想諸佛及彼花座相合為一，
此則佛身一多無二，理事無礙，法界同體，
然後依法儀則，獻戲鬘歌舞、香花燈塗等種種供養，
或作於觀想，心有疲倦當即持誦，須正定身心離諸散亂，不急不緩文句周正。
或持誦疲倦，即持鈴杵，依法擲杵振鈴而作供養已，
發送賢聖，乃至作己身擁護隨意行住，或復再欲請召賢聖當用百字真言。
時，阿闍梨如是依法觀想持誦，如天滿月無有虧盈，
不久之間證大菩提，此人圓滿金剛乘成就羯磨法，亦如寶生佛等五部如來為一切明主。」
佛說瑜伽大教王經卷第四
 ^578a9
