
pin:: 大方廣菩薩藏文殊師利根本儀軌經卷第六
translator:: 西天譯經三藏朝散大夫試鴻臚卿明教大師臣天息災奉　詔譯
菩薩變化儀軌品第二之三
復次，妙吉祥菩薩說言：「若曼拏羅阿闍梨攝受弟子，須得六根圓滿人相具足。
若婆羅門、剎帝利、毘舍、首陀，發菩提心行大乘行不求小果，
持菩薩戒信善堅固，樂求廣大國王福報等者而可度之。
若比丘、比丘尼、優婆塞、優婆夷，求受壇法棄捨上族，
清淨自性求大菩提讀誦經典，欲入曼拏羅潔淨身心，
持戒一晝夜，著淨衣服首髮塗香，一日三時洗浴；
洗已默然，食龍腦香、丁香、恭俱摩等細妙之香，
於曼拏羅外不近不遠坐吉祥草座，冥心持誦自作擁護。
若是先受灌頂剎帝利、大國王子及有大勢力者，
一人至八人，或童男或童女未知世法者，
妙吉祥菩薩自作童子形相，與彼王童同為嬉樂，
因此誘引令入曼拏羅，或所求王位長壽無病富貴自在增長最上之事，
以此曼拏羅真言之力，此等童子決定成就吉祥之事。 ^856c22

「如前求大乘行者既安置已，曼拏羅阿闍梨燒龍腦香，
依法出外，以無蟲淨水隨意多少，結五髻大印念根本真言八百遍加持此水，
用此淨水以自洗浴，著清淨衣近於火壇，
面向東北坐吉祥草座，然用稻穀花、龍腦香、
恭俱摩香、白檀香，和作摶食七千箇而作護摩，
依前儀則請召火天，復用發遣。
阿闍梨却入曼拏羅，復用八賢瓶並以繒綵莊嚴插花枝、
果子、五穀，更用金銀等五寶俱遍瓶上：
一瓶獻世尊釋迦牟尼、第二瓶獻一切諸佛、
第三瓶獻辟支佛聲聞之眾、第四瓶獻諸大菩薩、
第五瓶獻妙吉祥菩薩、第六瓶獻一切諸天。
於第二重曼拏羅門內安置二瓶：一瓶獻一切部多之眾、一瓶獻一切眾生。
運心平等普施一切，然後結五髻大印持誦真言，
召請一切諸佛諸大菩薩、一切聲聞辟支佛、
妙吉祥童子及一切部多，召請儀軌如前所說。 ^857a10

「召請訖已，復用花果粖香塗香然燈獻食，一切依前次第。
所獻飲食用酥酪蜜等制造，若是乳粥、
酥蜜糖等精妙之食甘味具足，供獻一切如來及一切諸大菩薩、
聲聞、緣覺、天人之眾。
復用油蜜食等作歡喜團，誦根本真言依法加持，獻彼一切部多之眾。
復以殊妙香花，惹底花、多誐嚕花、龍花、
奔曩誐花等，先獻諸佛菩薩、聲聞緣覺、聖非聖眾。
若惹底花獻如來族，蓮華獻蓮華族，摩俱羅花獻金剛手，及諸凡聖之家。
龍腦香於如來族前燒，白檀香於蓮華族前燒，安息香於祕密主金剛手菩薩前燒。 ^857a26

「復燃酥燈油燈等而用供養一切賢聖，
然須一一依法誦本部真言，具足儀軌密行方成，
如觀自在及金剛手所說真言行法，並在此經儀軌之內，宜可依行。 ^857b9

「所有曼拏羅阿闍梨，於此請召供養種種儀則，
須廣學深解即可為師，為部多等速用潔淨素食，
列排彼位之前，然以鼓樂螺鈸發吉祥音聲，以香花燈鬘四維上下普申供養。
阿闍梨於曼拏羅外旋繞一匝，用前飲食念根本真言，祭彼一切部多等。
阿闍梨復自洗浴，又以酪蜜酥粳米和為團食八千箇，
念六字根本真言而作護摩，與先在曼拏羅弟子作擁護法。 ^857b13

「若曼拏羅阿闍梨所受弟子，如前所說發菩提心，
持大乘戒捨自上位，承事諸佛菩薩成就智慧，
為諸眾生心行平等，於無上菩提道場一切智智志求不退，
此等有情入曼拏羅隨喜，剎那之間斷諸煩惱即得解脫；若先有五逆重罪亦得解脫。
又曼拏羅阿闍梨，以無垢新淨衣念根本真言七遍加持已，
復用白檀香、恭俱摩香和合熏度衣上，入曼拏羅者以此淨衣覆其頭面。
若前所說受灌頂位剎帝利王子，或年三歲上至年十六歲者，
頭結五髻須齊整端嚴，或一髻裹頭亦得，
乃至有大福力之人，求最上位或求長壽等事，
以前香沐淨衣蓋其頭面，引入第二曼拏羅中，結優鉢羅印誦妙吉祥童子根本真言。
復以白檀香、恭俱摩香和合香水，塗淨於手合掌捧花，
向曼拏羅擲之，花落之處受彼本尊真言，
生生持誦恒作菩提善友，彼人不久得大菩提，圓滿一切智智。
若人別求最上大富長壽之事，決定成就三昧，滅罪之法亦得成就。 ^857b22

「受灌頂阿闍梨，先於曼拏羅外不近不遠，
面向東方觀想受法弟子眉間，復誦根本真言。
受法者志心專注，如受國王灌頂位時，
深信佛法僧三寶，發菩提心行大乘行，
諸根清淨離妄攀緣，於真言行恒生愛樂，所求之事速得圓滿。
若復有人心生疑惑，試驗儀軌不得攝受，令行壇法如前深信即得度脫。
五種灌頂之法，皆須具大智慧、心離邪妄、
行最上乘即與受法，若非此等不得與受。 ^857c11

「阿闍梨傳教之時，發歡喜心依法志誠，
如與剎帝利授灌頂之位，然可執持幢幡傘蓋白拂清淨供養之具，
螺鈸鼓樂妓舞讚嘆，出種種吉祥音聲，令受法者旋繞曼拏羅而申供養。
復須志心頂禮諸佛菩薩、禮阿闍梨足，
發如是言：『我發勝心，所有一切諸佛菩薩真言法行，
一切世間出世間祕密解脫令我得入；
一切法王成佛曼拏羅，願今得入令我成佛。』
發此願已，坐吉祥草座，面向東瞻仰曼拏羅，
先與受本尊灌頂，令彼手結五髻大印。
彼人隨意樂誦真言法，於樺皮上用牛黃水書之，
然用白檀、恭俱摩香塗手及塗一椀器中，
用所寫樺皮真言安此椀內，將向妙吉祥童子足下安置，
誦彼坐上明王根本真言八百遍，令彼端坐吉祥草座，與受五瓶灌頂。
先捻外曼拏羅近門安置者，獻一切眾生平等賢瓶，阿闍梨誦根本真言依法灌頂。
灌頂水足已，將前樺皮真言授與令念，
如念得精熟，真言行法速便成就。
若別真言祕密行法，一念之間亦得成就。
或先有忘失文句法義，速得現前明記不忘。
阿闍梨五種灌頂之法決定成就，先授本尊灌頂其事如是。 ^857c20

「第二曼拏羅灌頂者，用第二曼拏羅。
所獻一切諸天賢瓶，如前依法與受灌頂儀則無異。
受灌頂已，阿闍梨言：『汝得一切佛勅，一切煩惱而得解脫。
一切世間出世間曼拏羅三昧、一切真言印法皆得成就。
一切菩薩加持護念其事如是。』 ^858a14

「第三曼拏羅灌頂，是阿闍梨自受灌頂法，用第三曼拏羅。
所獻一切聲聞辟支佛賢瓶，依前儀軌於頭上灌頂。
灌頂訖已，阿闍梨言：『汝得諸佛諸大菩薩教勅，
所有一切世間出世間真言書寫念誦，及祕密曼拏羅真言儀軌印法之行皆得成就。
今生自行隨喜及過去所作，乃至未來決定成佛。』 ^858a20

「次最勝灌頂儀軌法事一切如前，今用獻佛者賢瓶及獻菩薩賢瓶與彼灌頂。
灌水足已。阿闍梨作如是言：『汝得一切佛勅，
及一切諸大菩薩眾聖之勅，所有一切部多不見於汝、
不可惱害，於一切眾生得無能勝最上第一，於一切真言行隨意所求皆得成就。』 ^858a26

「時曼拏羅阿闍梨，一一與受五種灌頂。
若有隨喜來者，依其次第引入曼拏羅，
令彼頂禮供養一切佛及諸菩薩，復令旋繞曼拏羅三匝，然令却退。
從此阿闍梨却教授前灌頂弟子真言行，
經暫時間，復捻獻妙吉祥大菩薩賢瓶，
令入曼拏羅者，面向東飲水三掌。
阿闍梨復言：『此是大菩薩妙吉祥童子祕密三昧，
此得大福，不得違犯一切真言，不得毀謗一切諸佛菩薩，皆須尊重隨順修學。
若不順者得違犯失，真言不成而無福利，是故汝等宜應信受。』 ^858b3

「復於曼拏羅以酪蜜酥粳米合和為其團食，誦念八字心真言而為護摩。
作護摩已。阿闍梨復入曼拏羅，依前儀軌志心思惟所作法事，
獻花獻閼伽水燒香，然於一切佛菩薩、
辟支佛，一切天龍、夜叉、乾闥婆、阿脩羅、
迦樓羅、緊那羅、摩睺羅伽、羅剎、毘舍、左部多，
聖人、仙人及一切眾生處散花供養。
復用白檀恭俱摩香水一一灑淨，仍須內心觀想一切賢聖如對目前，
後依前儀發遣賢聖。
然後曼拏羅阿闍梨，以所獻賢聖飲食及鬼神生食兼塗壇五色粉，
並須去除送入河中，或施貧者亦得。
所有壇地以淨沙填平，淨土為泥塗拭，
又用淨水掃灑清淨，復用牛糞塗拭，然使香水灑淨。
所有入曼拏羅受灌頂者，長以酥酪素食潔淨齋戒。」
pin:: 
#  3 曼拏羅儀則品
曼拏羅儀則品第三 ^858b13

爾時，妙吉祥童子觀彼淨光天上所集眾會已，
頂禮一切諸佛及大菩薩，復說一字真言最上祕密，
能消一切諸毒，能作一切善事，此明雖少能成就得一切曼拏羅法，
能成就一切降伏法。
真言曰： ^858b29

「曩莫三滿哆沒馱〔引〕　喃〔引〕　怛儞也
〔二合〕　他〔引〕　唵〔引〕　#CB00763;」 ^858c5

妙吉祥童子說此真言已，白言：「一切聖眾及一切部多眾，汝等諦聽此一字真言。
為第二種曼拏羅儀軌，今且略說。
所建壇地，或八肘或四肘，先須潔淨，地位四方平正隨處無妨，
用五色粉，須阿闍梨自己粉畫，不許別人粉畫。
其曼拏羅須三重具足，先畫五髻大印：
妙吉祥印、優鉢羅印、牙印、輪印、杖印，於內曼拏羅東方上畫前印相。
又於曼拏羅門外，畫蓮華、金剛杵、細鉢羅花、
幢幡、繒蓋、門樓、車象、馬牛、水牛、娑嚩悉諦迦、
孔雀、山羊白羊，人物童子依位排畫，安置三重曼拏羅。
然用濕阿波摩哩誐木為柴，八百條，用酥酪蜜相和搵柴兩頭，
於曼拏羅東南方念一字真言加持彼柴，每拈一條誦一遍真言而作護摩。
作護摩已，隨其緣力獻閼伽花，賢聖前飯、
鬼神前生食，燃燈燒香皆念一字真言，及請召發遣亦念此真言行此法教。 ^858c7

「其曼拏羅，若是求大福德，於聚落中建置；
若求富貴，於尼俱陀樹下建置；若求子息及求妻妾，
於菩提樹下建置；若求象馬，於象馬廐中建置；
若求伏龍，於大龍池邊建置；若除一日及四日瘧病，
於空舍或聚落南面寂靜之處可建置；
若除羅剎執魅，於尸陀林中或空舍建置；
若除毘舍左執魅，於尾鼻多迦樹下建置，
或卑麻樹下亦得；若除摩多羅及一切宿曜執魅，
於四衢道建置，或近有死尸舍亦得；若除沒囉憾摩羅剎所魅，
於多羅樹下建置；若除諸毒所中，於曼拏羅內念一字真言，
加持水七遍，令彼飲之毒自消散。
如是或男或女若別有所求之事，於四衢道或淨舍之內或果樹下，
或白乳樹下或稻田之中，或林野樹下無妨礙處，皆可起壇紛畫。
或有種種病苦，或女人所作之病，或諸惡鬼神等所作大病，
皆作擁護。或一切拏枳儞所作一切病，
及沒囉憾摩迦波隷等所作病，或空舍或無人住處，或深隱處皆可起壇。 ^858c23

「若欲建壇須得吉祥好日，或於夜半或日中亦得，餘時不可。
於其壇中獻閼伽花及發遣等事，皆須念一字真言。
若前一切所求之事，但飲曼拏羅賢瓶之水，
一切皆獲吉祥，一切病苦皆得解脫。
若求最上位速得國位，若無子息令得子息，惡業清淨貧者得富。
或男或女乃至於曼拏羅隨喜之間，所求種種之事無不成就。」
pin:: 
#  4 上品#CB01251;像儀則品
上品#CB01251;像儀則品第四之一 ^859a13

復次，妙吉祥童子觀察淨光天上所集大眾已，
五體投地禮釋迦牟尼足，熙怡合掌白佛言：「善哉！
世尊廣為利益一切眾生，成就真言儀則法行，法雲降雨所求皆得。
所有畫像法則，最上正等福田令得出生菩提種子，
一切智智略為解說，一切所願皆使圓滿；
一切真言正行皆令得果，難成就者速得成就，
一切菩薩大行令得圓滿，一切魔王令彼降伏。
唯願世尊悲愍有情普為宣演，願樂欲聞。」 ^859a22

爾時，世尊釋迦牟尼告妙吉祥童子言：
「善哉，善哉！妙吉祥！
汝為慈愍一切眾生，樂問如來儀則之法，
汝等諦聽，善思念之，我為汝說。 ^859b2

「若欲求成一切真言行，須依儀則具#CB01251;像功德，
所作所求皆得成就。
過去諸佛所說，我今亦說。
先於無塵清淨之地，用潔淨兜羅綿受與入三昧人，
於其清淨之地，令曼拏羅阿闍梨念此真言八百遍加持此綿。
真言曰： ^859b5

「曩莫薩哩嚩〔二合〕　沒馱冒地薩怛嚩
〔二合引〕　喃〔引〕　阿鉢囉〔二合〕　底賀哆誐底摩底鉢囉
〔二合〕　左〔引〕　哩 #CB00718;曩莫僧戍馱曩耨佉鉢囉
〔二合〕　舍摩儞〔引〕　捺囉〔二合〕　囉惹野怛他
〔引〕　誐哆〔引〕　野〔引〕　囉賀〔二合〕　帝
〔引〕　三摩野〔二合〕　三沒馱野怛儞也
〔二合〕　他〔引〕　唵〔引〕　僧戍馱野薩哩嚩
〔二合〕　尾近曩〔二合〕　伽〔引〕　哆迦摩賀
〔引〕　迦〔引〕　嚕尼迦俱摩〔引〕　囉嚕波馱
〔引〕　哩尼〔引〕　尾俱哩嚩〔二合〕　尾俱哩嚩
〔二合〕　三摩野摩努娑摩〔二合〕　囉底瑟姹
〔二合〕　底瑟姹〔二合〕　吽吽頗吒頗吒」 ^859b10

「以此真言加持已，復令有未知世法者童女，
婆羅門姓或剎帝利姓，或毘舍姓亦得，餘下姓者不用。
又須諸根具足身相端嚴容貌白色，作餘色者不用。
復得父母聽許，不許者不用。
又此童女須受十戒，發菩提心慈愍眾生方可。
依法復揀擇白月白星宿吉祥之日。
又須天色晴朗，無其陰暗風雨方可作法。
令前童女洗浴清淨著新淨衣服，阿闍梨結真言大印作擁護法，
用無蟲淨水入白檀香、恭俱摩香，誦真言加持灑淨童女身上及兜羅綿，
及將此水於四維上下普皆灑淨。
復以白檀、恭俱摩、龍腦等香焚燒供養。
阿闍梨及同法事者依法獻香，再三迎請諸佛世尊、住十地大自在菩薩。
既迎請賢聖到，阿闍梨志心供養香花相次，
或有孔雀鴛鴦鵝鴨鶴雁如此吉祥之禽，
或從空來、或水中來、或地行來，出微妙音發和雅聲，
持誦者知是吉祥感應，必得諸佛菩薩降臨加備，
我所求事決定成就，造 #CB01251;之線亦得成就。
又復聞其鼓聲螺鈸聲鈴聲磬聲，琴瑟方響種種樂聲，
或向空中或在地上，亦是吉祥之瑞。
又或有男子、女人、童男、童女時時說言：
『此是聖人所作，此最殊勝大有增益，堪受此法當獲勝果。』
如是之言皆是吉祥之聲。
阿闍梨唯自了知，必得諸佛菩薩威德加備，此所求法無不成就。
或如有人言捉喫不和合，可破壞苦事無有是處，如是之言皆是不祥之聲。
又或見猿猴、水牛、狐狼、驢畜猫兒等，醜惡之獸二足四足等，
及聞彼作聲，持誦者自然了知壇法不就、求事不成。
持誦者阿闍梨須重結淨壇再作法，如是直至七遍，
誦持人設有五逆罪，至第七遍決定須得成就。 ^859b19

「壇既成就，令前童女面向東或向北，坐吉祥草座。
阿闍梨持誦真言與作擁護，令童女素食結齋，
將前兜羅線教受童女，令彼撚為綿線，
或一兩、三兩、五兩、八兩至十六兩，須得最上勻好兩數決定。
若上等壇法十六兩，中等八兩，下等五兩至一兩。
若作降伏法，隨其自力臨時不定。
此壇若成，如有過去宿業，經剎那間而自消除。
前童女所撚綿線安淨器中，一心觀注更不異緣，
復用龍腦香、白檀香、恭俱摩香同入淨器之中和裛綿線，
以摩梨迦花、瞻蔔迦花而用供養令作擁護。
若誦真言及一切事不得散亂，所用器物並須清淨無其蟲蟻。
大方廣菩薩藏文殊師利根本儀軌經卷第六
 ^859c21
