
pin:: 
other:: 佛說陀羅尼集經卷第二〔佛部卷下〕
translator:: 大唐天竺三藏阿地瞿多譯

## 畫一切佛頂像法
畫一切佛頂像法
「一切佛頂像通身黃色而有赤光，其光中央長短演出五青焰子，
著赤單裙，籠映脚脛，披黃袈裟而作青裏，
垂兩膝，坐百寶華。
其蓮華上著單平方寶側，其側有二赤脚，
狀似此地禮蹲脚形，而在蓮華上其上敷青地。
其青地兩廂各安赤寶臺，莊以紛帶、華鬘、
寶錦，嚴飾間錯。其臺子上各著一師子，
委挾兩廂，頂戴寶華而承佛坐。 ^795a24

「其像右手頭指、大指相捻作孔，散竪三指，手掌向前。
左手頭指附在右手大指孔邊，大指如近，
狀似相捻，中指、無名指屈在掌中，小指亦竪著右手掌。
其像背倚寶莊繡枕，像左右廂各有一菩薩，
通身黃色，頭冠瓔珞而有青光。 ^795b2

「其像兩廂侍者菩薩及其金剛侍者光相皆同青色。
左廂侍菩薩右手屈臂，手執白拂，左手申下，
少曲在髀上，手執蓮華。
以青色華褺縵腰跨上，以寶縚繫腰，著朝霞裙，以輕紗籠絡在左跨邊。
復著一道赤色菊華莊褺，袜過右跨，垂下向外，而立紫蓮華上。
右廂侍菩薩左手屈臂，手掌顯前而把數珠，
珠二十一，右手申臂當在髀上衒拂。
以青色華褺縵其兩跨，寶縚繫腰，著朝霞裙，以輕紗籠絡裙上。
左胯下有一道綠華褺橫袜過右跨下垂，向外而立紫白色蓮華上。 ^795b7

「於其兩侍菩薩以上各有須陀會天，通身白色，
黃帔絡髆著真緋裙，而各在於五色雲上，各散雜華而為供養。 ^795b18

「又，其兩廂侍菩薩後各有四菩薩，威嚴上下，
端身正坐，助佛神通，接引眾生。
其左廂上有二菩薩共並而坐，前一菩薩通身淺黃色，
頭有華冠，瓔珞莊嚴項，耳無環璫，赤色圓光，
迴面向後，狀如與後菩薩共語。
以素白褺從右膊上向後絞出，於左肘上向下而垂。
左手屈臂在左膝上，臂手垂下，右手向上，以右手指承左臂腕。
著朝霞裙，交竪左膝，坐白蓮華上。
後一菩薩通身黃色，頭戴華鬘，圓光綠色，
緋褺絡膊，合掌恭敬，著朝霞裙，而交脚坐青蓮華上。 ^795b20

「次下更畫作一菩薩，通身黃色，頭有華鬘，
耳有綠環，圓光赤色而無絡髆。
右手屈臂向右髀上，以手頭指、大指相捻，其餘三指散竪向身。
左手屈臂，其臂臨在左髀膝上，手執蓮華，
而其華莖博臂肘間，華頭向上，與項肩相當。
著朝霞裙，交脚而坐淺紫蓮華上。
次下一菩薩，通身黃色，乳房大作，頭無華鬘，
耳有白環，圓光青色，而無絡髆，仍作側身。
右手屈臂，右手大指、頭指相捻，拄著胸上，其餘三指散竪向上。
左手申臂向下，手拓脚髀之間。
著朝霞裙，兩膝跪坐紅蓮華上。 ^795c2

「其右廂上有二菩薩雙並而坐，前一菩薩通身以淺黃色作，
其面迴顧，狀如與後菩薩共語。
頭有寶冠，耳無璫環，圓光赤色，亦無絡髆。
左手屈臂，其肘臨在左膝髀上，覆掌向下，五指皆垂。
以右手臂向左腕上，頭指、大指狀如相捻，
而屈中指，其無名指少屈，竪小指向上。
著朝霞裙，交脚而坐紅蓮華上。 ^795c12

「次後菩薩通身黃色，頭有華冠，耳無璫環，
圓光綠色，以赤色褺用絡髆上。
右手屈臂，手執荷葉，葉中盛著，一一別安五色蓮華。
左手屈臂在交脛上，其手掌中作一青華，狀如一一擲華像前供養之形。
著朝霞裙，交脚而坐白蓮華上。 ^795c19

「次下一菩薩通身黃色，頭有寶冠，耳有金環，圓光赤色。
其左髆上貫著華鬘，垂右臂間，下至腰。
左手屈臂，拄左髀上，手掌向身執白蓮華，華與額齊。
其菩薩面如仰看華形。
右手屈臂，以手博著右脚脛邊，掌向外側。
著朝霞裙，交脚而坐淺紫蓮華上。 ^795c25

「次下菩薩通身黃色，頭有華鬘，圓光青色，
耳有金環，乳房高大。
左手屈臂，直竪向上，肘著左膝，手擎經匣。
右手屈臂，著右膝上，屈無名指，餘四指散如峻顯掌。
著朝霞裙，交脚而坐紅蓮華上。 ^796a1

「上來所說諸菩薩等，臂腕之上皆著寶釧，是等悉是諸佛眷屬。
其像背後畫雙樹形，樹上畫作嚧醯陀迦布瑟波形，間錯樹葉。
其像光上更作一行寶側，複重成。
其寶側上別作一隔，隔內畫出三舍利塔，
以砌塼成，白色寶莊，五層浮圖，其塔及浮圖門中皆作化佛之形。
other:: 
##  1 薩婆菩陀烏瑟膩沙印咒
薩婆菩陀烏瑟膩沙印呪第一 ^796a6

「先仰二手，反鉤二無名指屈於掌中，各屈二小指、
二中指於掌中，直舒頭指頭，相去一寸餘，
開二大指，大指來去。
呪曰： ^796a14

「『那謨薩婆跢他揭帝摽〔一〕　阿囉訶蔽
〔二〕　三藐三菩提蔽〔三〕　跢姪他〔四〕　輸達泥輸達泥
〔五〕　薩婆達摩毘輸薩婆跛波毘輸達儞
〔六〕　輸提毘輸提〔七〕　薩婆達摩毘輸提
〔八〕　莎訶〔九〕』 ^796a17

「白月十五日香湯洒浴而作水壇，燒香供養多少飲食，
滅一切罪、消惡蠱毒、又治諸病。 ^796a21

「當以此呪呪一切藥，呪七遍服，腹內苦痛隨服即止，惡毒消滅。
other:: 
##  2 釋迦佛心印咒
釋迦佛心印呪第二 ^796a23

「二大、中、小六指各竪，頭相拄，以二食指向內相叉，
右壓左，無名亦爾，開腕四寸。
呪曰： ^796a26

「『唵〔一〕　薩婆悉底〔二合〕雞〔二〕　毘輸陀囉泥
〔三〕　莎訶〔四〕』 ^796a29

「呪師若欲得供養十方諸佛、欲避一切障難、
除一切鬼病、治一切病痛者，應作此法。
若知有鬼病者，作四肘水壇，中心著火鑪，
燒柏樹枝，數數誦呪即差。
若一日不差，日日作，到七日即差。
other:: 
##  3 又佛心印咒
又佛心印呪第三 ^796b2

「以右手後四指握大指成拳即是其印，左手無用。
呪曰： ^796b8

「『跢姪他〔一〕　阿彌哩〔二合〕羝〔二〕　阿濕波
〔二合〕湯計　摩末羅摩末羅〔四〕　奢摩波羅奢摩
〔五〕　烏波奢摩〔六〕　都奴毘都奴〔七〕　都例都謨例
〔八〕　莎訶〔九〕』 ^796b10

「若行遠道，誦此呪者永不疲倦。
若行道時，風吹失道不知東西、或有鬼來錯教行處、
或有人馬致死之時，即於彼處竪於石柱，
其石柱上抄此呪已，誦一百八遍——若無石柱，
即竪幡竿，其幡竿上還抄此呪。
誦一百八遍者，諸惡鬼神聞是呪已，永不得住，
行無障難，若二十年以還。
小兒病者，以五色線作呪索五十四結，
以牛黃研之為墨，於絹片中抄此呪已，
繫呪索中，以繫病兒項上即差。
other:: 
##  4 又佛心印咒
又佛心印呪第四 ^796b13

「右手大指捻小指甲上，餘三指擿竪開之，
左手反叉腰側上，立、坐任意得用。
呪曰： ^796b23

「『唵〔一〕　時那時那〔二〕　迦羅迦囉〔三〕　摩羅摩羅
〔四〕　娑羅娑羅〔五〕　補羅補羅〔六〕　瞋陀瞋陀
〔七〕　頻陀頻陀〔八〕　嗚 #CB00292;泮
〔九〕　莎訶〔十〕』 ^796b25

「若牛、馬等諸畜生輩有時氣病者，取牛、
馬、馲駝、驢、騾等毛相和著牛乳中，從日入時夜夜作水壇，
壇中心著火鑪，呪師面向北，取乳中毛少分，
取已心念：『十方諸佛為一切眾生救苦。』
誦此呪一遍竟即燒火中，如是一夜一百八遍，
日日作法滿七日已，國中所有一切畜生病者皆差。
other:: 
##  5 又佛心印
又佛心印第五 ^796b28

「右手大指屈向掌，餘四指散向上竪。 ^796c7

「若王病時，於七日中設齋，作四肘水壇，
香華、飲食、百種供養著於壇中，其壇中心復安火鑪。
呪師日日香湯洒浴，著新淨衣，入於道場，
喚佛、菩薩、四天王等，取菩提樹——若無此樹，
穀樹亦得——一百八段，一段一尺，取一段兩頭塗牛乳，
其塗法者，先塗其末，後塗其本。
呪師面向北，誦此呪至都謨例竟，即道王名、
病差，然後口道莎訶竟，燒於火中——其燒法者，
木末向前，木本向身——如是一夜盡一百八段，
乃至七日，王病即差。 ^796c8

「若呪師病，依前法火燒胡麻，一百八遍即差。 ^796c18

「若人臨欲遠行，依前法日日燒紫橿木末，
如是七日作此法竟，遠行者一切障難即無所畏。
若行道時，七人以來共行。
作此法者，一切盜賊、鬼難不畏。 ^796c19

「若人頭痛，依前法，呪師把香華誦呪七遍，
然後與病者，嗅竟，一呪一燒二十一遍，
莎訶前道病者名字、病差；其病不差，如是日日到七日即差。
other:: 
##  6 一切佛心印咒
一切佛心印呪第六 ^796c23

「反叉後四指於掌中，右壓左，並二大指當前直竪，
兩腕相著，以大指來去。
呪曰： ^796c28

「『那謨薩婆菩提弊〔一〕　薩囉薩囉〔二〕　素囉素囉
〔三〕　補囉補囉〔四〕　薩婆阿波唎多婆曳
〔五〕　莎訶〔六〕』 ^797a1

「若人熱風病，依前法作呪索，一呪一結，
二十一結，繫病人項，以白芥子打病人頭，
其病即差；若其不差，三日誦呪，以白芥子打之即差；
若其不差，取粳米飯呪二十一遍，一遍一燒誦呪，
莎訶前道病者名，病者即差。 ^797a4

「若人患眼，亦依前法七日之中以安闍那一百八顆各呪一遍投火中，
燒滿百八遍，其眼即差。 ^797a9

「又法，呪一切食及果、藥等，皆呪七遍，然後服之，一切無病。 ^797a12

「又法，誦一切諸呪，作此印者，一切諸佛、
菩薩、賢聖並皆歡喜，身中所犯四重、五逆、
酒肉五辛、邪婬之罪並皆消滅。 ^797a14

「若有怨家，泥作其形，大小任意，取佉陀羅木為杖，
用打此人，打已即燒此杖，口恒誦呪，念其人名，
以白芥子擲置火中，一百八遍，惡人遠去，治病亦驗。
other:: 
##  7 又一切佛心印咒
又一切佛心印呪第七〔亦名大心印呪〕 ^797a17

「覆兩手，反叉食指、中指於掌中，二大指直申向身，
頭相拄，二無名指向前，頭相拄，二小指舒之，勿與無名指相著。
呪曰： ^797a22

「『唵〔一〕　蘇薩婆悉底〔二合〕雞〔二〕　阿鉢囉底呵羝
〔三〕　底唎〔二合〕聖俱〔四〕　莎訶〔五〕』 ^797a25

「若呪師、若王、若臣，欲得身無病痛者，依前法用，燒一切香一百八遍并誦呪即差。 ^797a27

「若人欲得錢財者，亦依前法面向東坐，
呪白芥子，一呪一燒一百八遍，所求即得。 ^797a29

「若欲共他論議，七日之中日日燒青菖蒲，
一呪一燒，一百八遍即得勝彼。 ^797b2

「若人被毒蛇所螫者，呪石榴枝一百八遍，
以枝摩向身下，日日作者，蛇毒即差。 ^797b4

「若欲得人相愛念者，燒白芥子，一呪一燒，
一百八遍，如是七日即得如意。 ^797b6

「若鬼病不得語者，取白芥子呪二十一遍以打病人，如是七日即能得語。
other:: 
##  8 一切佛小心印
一切佛小心印第八〔呪同前第二佛心呪〕 ^797b8

「准前，惟改二小指壓二無名指上，相拄壓之。
若日日誦此呪者，前人歡喜，恭敬尊重。
若欲向囉闍、大支彌邊者，先於私房作護身竟，
向囉闍門及支彌門首，呪自手掌七遍，
以摩自面二十一遍，入者，囉闍、支彌見即歡喜。 ^797b11

「若人鬼病大難治者，亦依前法，取羊毛繩總以繫床四脚，
燒白芥子，一呪一燒，一百八遍，其病即差，
三日不差，七日定差。 ^797b16

「如前所說諸佛心法，七日之中日日作法，
作此法人心常憐愍一切眾生下至蟻子，
不得殺生、偷盜、邪婬、妄語，應修十善，斷十惡業。
若作法時，七日之中，初日不得喫食，以後六日得喫。 ^797b19

「法法皆言如前法者，皆作水壇種種供養，
上下皆通，依此法也。 ^797b23

「若作法時，深心發於無上菩提心，平等憐愍一切眾生。
發是心者，隨意得驗；若不爾者，不得驗也。
other:: 
##  9 一切佛眼印咒
一切佛眼印呪第九〔亦名佛母印〕 ^797b24

「二無名、二小指直竪合頭，二中指竪，小曲，
頭相拄，二大指並竪曲，二頭指以側壓二大指，背頭相拄。
呪曰： ^797b28

「『唵〔一〕　釋雞三麼曳〔二〕　騷咩〔三〕　莎訶
〔四〕』 ^797c2

「若人患眼，取蓽 #CB01204;擣研為末，
以蜜和研，以用鐵頭——大如箸頭——沾藥塗眼中，
復以印印呪眼中藥，當中即差。
other:: 
## 10 佛眉間白毫相印咒
佛眉間白毫相印呪第十 ^797c3

「反叉後二指於掌中，竪二中指，頭相拄，
並竪二大指，以左食指平屈下節捻左大指頭，
右食指曲開之，於右中指背上離一分許。
呪曰： ^797c7

「『唵〔一〕　烏#CB00292;〔二〕　污#CB02976;泥
〔三〕　尼唎〔二合〕磨禮〔四〕　阿盧計尼〔五〕
　嗚 #CB00292;〔六〕　莎訶
〔七〕』 ^797c11

「此是大心，亦名大呪。 ^797c13

「又復呪曰： ^797c14

「『唵〔一〕　污#CB02976;泥〔二〕
　莎訶〔二〕』 ^797c15

「此是小呪，亦名心呪。 ^797c16

「若有人能日日供養、作印誦呪，臨命終時，眉間光明如阿彌陀佛毫光相似。
other:: 
##  11 佛牙印咒
佛牙印呪第十一 ^797c17

「准前佛頂刀印，惟改以右中指屈入掌內，左中指小曲竪。
呪曰： ^797c20

「『唵〔一〕　舍都嚧鉢囉末馱儞曳〔二〕　莎訶
〔三〕』 ^797c22

「作四肘水壇——二、三肘作亦得中用——以白芥子、七寶等物及一切物皆置壇中。
次作呪索，一呪一結成三七結，繫病人項——臂上亦得——其病即差。
又以此印印水飲之，除牙齒痛。
other:: 
##  12 又一切佛眼印咒
又一切佛眼印呪第十二〔釋迦眼印同〕 ^797c23

「反叉後二指於掌中，曲竪二中指，頭相拄，
並直竪二大指，平屈二頭指下節壓二大指上，
令頭相拄，兩腕相著。
呪曰： ^797c28

「『唵〔一〕　釋雞三麼曳〔二〕　騷咩〔三〕　莎訶
〔四〕』 ^798a2

「若作此法，日日供養，見佛菩薩；命終之後，生生之處常得天眼。
other:: 
##  13 佛跋折囉止一切毒蟲印咒
佛跋折囉止一切毒蟲印呪第十三 ^798a3

「反叉二小指於掌中，二無名亦相叉，指頭於虎口出，
二中指竪，頭相拄，竪二大指，小屈頭指於中外上節相當，去一分許。
呪曰： ^798a6

「『唵〔一〕　字婆羅字婆羅〔二〕　浮陀跋折囉
〔三〕　阿鉢囉底訶哆〔四〕　嗚#CB00292; #CB00257;
〔五〕　莎訶〔六〕』 ^798a9

「是法印呪能止一切毒蟲所嚙，又療諸病。
若作法時，作一小壇，燒香、散華、飲食供養，
作此印呪印病人身，其病即差，并印病人護身結界。 ^798a11

「若人身上有諸惡瘡、時氣病者，以印印之，
其瘡、熱病無不除差。
若印病者，臍已上病隨其病處皆合用印；
若臍以下不得用印，但以柳杖打之無妨。
other:: 
##  14 又佛跋折囉印咒
又佛跋折囉印呪第十四 ^798a15

「准前帝殊羅施印，唯改開二頭指，小曲頭。
呪曰： ^798a20

「『唵〔一〕　俱嚧弭那〔二〕　嗚 #CB00292;#CB00257;
〔三〕　莎訶〔四〕』 ^798a22

「作小水壇，種種香華、飲食供養，燒安悉香及薰陸香，不用餘香。
先以乾灰磨刀七遍，不用水磨。
復作水壇，縱廣四肘，八歲、十二、十五歲兒香湯洒浴，
著新淨衣，在壇東畔面向西坐。
呪師把刀當眉門上，在壇西畔面向東坐，
數數誦呪，隨欲作法於刀上現，呪師不見，唯小兒見。
other:: 
##  15 又一切佛跋折囉印咒
又一切佛跋折囉印呪第十五 ^798a23

「以左大指捻小指甲上，以右大指內孔中過，
以餘四指握左大、小指，其右大指頭頭向上，
左食指、中指、無名指直竪散舒，惟改以右食、
中、無名三指散握右掌背，并大指頭。
呪曰： ^798b2

「『唵〔一〕　跋折囉脂醯淼〔二〕　莎訶〔三〕』 ^798b7

「治一切鬼病，白月五日三迴誦呪即得滅罪。
一迴誦呪，二十一遍、一百八遍、一千八遍任意得誦，悉能除却一切障惱。
other:: 
##  16 一切佛棒印咒
一切佛棒印呪第十六 ^798b8

「反叉後三指於掌中，並竪二大指，離頭指少許，
二食指頭相拄，曲壓大指頭，頭少許勿著大指。
呪曰： ^798b12

「『唵〔一〕　摩黎摩黎〔二〕　摩唎尼〔三〕　駄囉駄囉
〔四〕　嗚#CB00292; #CB00257;
〔五〕　莎訶〔六〕』 ^798b15

「以此印打一切鬼病，其病即差，作者皆驗。
other:: 
##  17 一切佛刀刺一切鬼印咒
一切佛刀刺一切鬼印呪第十七 ^798b17

「反叉後二指於掌中，直竪二中指，頭相著，屈右大指於掌中。
次以左大指壓右大指，藏頭。
次以右食指壓左大指，自藏頭。
次以左食指壓右食指，亦藏頭，合腕。
呪曰： ^798b19

「『唵〔一〕　渴伽羅末拏〔二〕　鉢囉摩達那且
〔三〕　擣馱耶〔四〕　莎訶〔五〕』 ^798b23

「若欲坐禪，結界三迴，以印右轉，誦呪七遍，亦治一切鬼神之病。
other:: 
##  18 淨王佛頂印咒
淨王佛頂印呪第十八 ^798b25

「反叉後三指於掌中，曲雙頭指，頭相拄，
並二大指當前，去頭指少許，勿令相著，大指來去。
呪曰： ^798b28

「『那謨薩婆突揭羝〔一〕　鉢唎輸達那囉闍夜
〔二〕　跢他揭跢夜〔三〕　阿囉訶羝〔四〕　三藐三菩陀夜
〔五〕　跢姪他〔六〕　輸達泥輸達泥〔七〕　薩婆波跛毘輸達泥
〔八〕　輸提毘輸提〔九〕　薩婆達摩毘輸提
〔十〕　莎訶〔十一〕』 ^798c2

「是法印呪，若有人能於白月十三日香湯洒浴，
燒香供養，至心誦呪，滅無量罪。
若有人能日日誦者，一切惡神鬼不敢來近，又治一切病。
若治病時，先以此呪呪白芥子，呪七遍已，
散於四方即成結界，結界以後治病有驗。
若婦人產難、產不出者，以此印印麻油器上，
呪三七遍，將油摩臍誦呪，即出。
白月十三日香湯洒浴，燒香供養，誦呪滅罪，
即能縛鬼、惡人、及賊。
other:: 
##  19 缽頭摩婆皤娑佛頂印咒
鉢頭摩婆皤娑佛頂印呪第十九 ^798c7

「其印與前金輪印同，唯改以二大指來去。
呪曰： ^798c17

「『唵〔一〕　鉢頭〔二合〕摩跋路〔平輕〕枳羝苾#CB00771;
〔二〕　烏#CB00292;〔三〕』
other:: 
##  20 毘摩羅婆皤娑佛印咒
毘摩羅婆皤娑佛印呪第二十 ^798c19

「准月天印，惟改二食指在中指中節文，
指頭向內出少許，大指來去。
呪曰： ^798c21

「『唵〔一〕　輸嚕達囉囉迦帝闍〔二〕　婆塞羯羅
〔三〕　鉢囉〔二合〕婆　 #CB00799;醯#CB00799;醯　婆伽梵　莎訶』
other:: 
## 21 囉怛那尸緊雞佛印咒
囉怛那〔二合〕尸緊雞佛印呪第二十一 ^798c23

「准馬頭手印，惟改屈二大指入掌，以二中指屈壓二大指，頭指來去。
呪曰： ^798c28

「『唵〔一〕　毘盧枳尼〔二〕　娑囉娑囉〔三〕　徙離徙囄
〔四〕　素嚕素嚕〔五〕　阿盧枳尼〔六〕　毘盧枳尼
〔七〕　阿婆婆娑耶〔八〕　莎訶〔九〕』
other:: 
##  22 毘婆尸佛印咒
毘婆尸佛印呪第二十二 ^799a1

「兩手合腕，兩手頭指及無名指小曲，相叉至甲際，
兩小指直竪，頭相拄，二大指並竪，頭相拄，
開二中指直竪，二大指來去。
呪曰： ^799a5

「『唵〔一〕　馱羅馱羅〔二〕　娑伽羅跢那〔二合〕
〔三〕　俱嚴〔二合〕鼻囉〔四〕　羯吒羯吒〔五〕
　末吒末吒〔六〕　阿毘舍阿毘舍〔七〕　莎訶
〔八〕』
other:: 
##  23 因陀囉達婆闍佛印咒
因陀囉達婆闍佛印呪第二十三 ^799a8

「准金剛王印，惟改屈二食指各壓大指頭，食指來去。
呪曰： ^799a12

「『那謨腎若夜〔一〕　唵〔二〕　社皤羅婆蒲悉
〔三〕　什皤羅什皤羅〔四〕　末吒末吒〔五〕
　畔闍畔闍〔六〕　阿毘舍阿毘舍〔七〕　嗚#CB00292; #CB00257;
〔八〕　莎訶〔九〕』
other:: 
## 24 北方相德佛頂印咒
北方相德佛頂印呪第二十四 ^799a14

「以左大指捻小指頭，以右大指從下向上內孔中過，
餘四指握左大、小指，其右大指頭出虎口，
左食指、中指、無名指直竪散舒，左頭指來去。
呪曰： ^799a18

「『唵〔一〕　跋折囉〔二〕　盎雞　莎訶』 ^799a22

「若人日日作此法者，能滅四重、五逆等罪。
other:: 
##  25 藥師琉璃光佛印咒
藥師琉璃光佛印呪第二十五 ^799a23

「以左右手頭指以下八指反叉入於掌中，
右壓左，兩腕相去五寸許，以二大指來去。
呪曰： ^799a25

「『唵〔一〕　呼嚧呼嚧〔二〕　戰馱利〔三〕　摩撜祇
〔四〕　莎訶〔五〕』 ^799a28

「是法印呪，若有人等多諸罪障、及諸婦女難月產厄、
願欲轉禍求福、并患鬼神病難差者，以五色線而作呪索，
用繫病人項、及手、足、腰、腹等處，仍教令作藥師佛像一軀，
寫《藥師經》一卷，造幡一口——以五色成四十九尺。
又復教然四十九燈，燈作七層，形如車輪，安置像前。
又教放生四十九頭，然後與作五色呪索，
作呪索法，得線未搓，即燒名香發願已，
呪四十九遍，香煙熏竟，搓線作索，呪聲莫絕。
搓作索已，以印拄之，更呪其索四十九遍，
然後結作四十九結，一呪一結，數足即止。
應將此索繫彼人身，又轉《藥師經》四十九遍，
所有罪障皆得解脫；臨產之時一無苦惱，
即得易生，所生孩子形貌端正，聰明智慧，
壽命延長，不遭橫苦，常得安隱；鬼神之病立即除斷。 ^799b1

「藥師琉璃光佛大陀羅尼呪曰： ^799b16

「『那謨囉怛那〔二合〕跢囉〔二合〕夜耶〔一〕　那謨金毘羅
〔二〕　和耆囉〔三〕　彌佉羅〔四〕　安陀羅
〔五〕　摩尼羅〔六〕　素藍羅〔七〕　因達羅
〔八〕　婆耶羅〔九〕　摩休羅〔十〕　真特羅
〔十一〕　照頭羅〔十二〕　毘伽羅〔十三〕　那謨毘舍闍瞿留
〔十四〕　毘#CB00070;囄耶
〔十五〕　鉢囉頗囉闍耶〔十六〕　跢姪他
〔十七〕　毘舍是毘舍是〔十八〕　毘舍闍
〔十九〕　娑摩揭帝〔二十〕　莎訶〔二十一〕
　〔印用前印〕』 ^799b17

「是法印呪，佛在維耶離音樂樹下與三萬六千人俱、
及十二神王并諸眷屬、天龍八部、大神王在如是等大眾會中說是法已，
大眾皆聞，無不歡喜，是即名為結願神呪。
若有受持，能拔身中過去生死一切重罪，
不復經歷三塗，免離九橫，超越眾苦，十方世界隨處安樂，
自在無礙，法應如是。 ^799b24

「若善男子、善女人等受持讀誦是神呪者，
日夜精勤香湯洒浴，著新淨衣，持諸禁戒，
如法誦滿十萬遍已，就清淨處如法治地。
治地之法如餘壇說，團圓掘去數丈之地，
更以淨土填築令平，若高出基最為第一。
平治地竟，以淨牛糞和檀香湯以手掌摩，隨日而轉。
摩地已竟，地上布置千燈，道場上方、四方皆以種種雜寶莊嚴，
懸繒幡蓋，寶網交絡。 ^799c1

「其地面上以五色粉周匝間布，作七重院，
各開四門，其七重院狀如此地水磑風輪。
院院各有眾多隔子，一一隔道各作寶階砌地之相，
其地中央作寶蓮華輪座之相，是即名為下方莊嚴。
一一隔道兩頭著燈，重重隔隔各別著燈，數滿千盞。
布置燈竟，安置種種寶瓶、寶樹、香華等物。
布置畢已，中央座上著小床子，以錦繡等淨物敷之床上，
安置藥師佛像，仍用前印請為座主，結界辟除三摩耶法如下金剛軍茶利法，
然後安心燒種種香、散種種華、供養種種飲食華果，
又燒酥蜜、胡麻人等而為供養。 ^799c9

「若一日夜、三日、七日、若七七日，以晝兼夜誦呪數滿百千萬遍，
所求從心，無量獲果，除不至心。
法應如是，所有利益說不可盡，其餘功能具如經說。
other:: 
##  26 續驗灌頂印咒
續驗灌頂印呪第二十六 ^799c20

「二大指屈於掌中，捻二無名指甲，無名指中節相背，
二小指頭相拄，二中指直竪，頭相拄，二頭指屈，各捻中指背上節。
呪曰： ^799c26

「『唵〔一〕　步三末羅〔二〕　蘇摩鹽〔三〕　莎訶
〔四〕』 ^799c29

「若欲續驗，每日平旦於水罐上結印，誦呪二十一遍，
自灌其頂，還復如舊。」
other:: 
##  1 阿彌陀佛大思惟經說序分
阿彌陀佛大思惟經說序分第一 ^800a1

如是我聞：
一時佛在補陀落伽山中〔此云海島也〕，與大阿羅漢眾一千五百人俱。
觀世音菩薩、大勢至菩薩摩訶薩……等五千人俱，
及諸天龍、夜叉、阿素羅、迦魯羅、緊那羅、
摩睺羅伽、人非人等前後圍繞，來詣佛所。
到佛所已，五體投地頂禮佛足，禮佛足已，
繞佛三匝，却坐一面。 ^800a4

爾時，觀世音菩薩白佛言：「世尊！
若四部眾及苾芻、苾芻尼、優婆塞、優婆夷、
一切眾生修行善法，得生阿彌陀佛國并見彼佛。
云何而得？」 ^800a10

佛告觀世音菩薩言：「若四部眾欲生彼國者，
應當受持阿彌陀佛印、并陀羅尼、及作壇法，
供養禮拜，方得往生彼佛國土。 ^800a13

「若四部眾以眾華散阿彌陀佛發願誦呪者，得十種功德。
何者為十？一者、自發善心；二者、令他發善心；
三者、諸天歡喜；四者、自身端正，六根具足，
無有損壞；五者、死生變成寶地；六者、生生世世生於中國及貴姓中生，
值佛聞法，不生邊地及下姓中；七者、成轉輪王，
王四天下；八者、生生世世常得男身；九者、
得生彌陀佛國，七寶華上結加趺坐成阿毘跋致；
十者、成阿耨多羅三藐三菩提，坐於七寶師子座上放大光明，
與阿彌陀佛等無有異也。
是名十種散華功德。 ^800a15

「若四部眾將持七寶滿世界中布施十方一切諸佛，
不如一錢、一華、一香好心布施阿彌陀佛者。
若作此功德，一切諸佛、菩薩、金剛、諸天等皆悉歡喜，死生阿彌陀佛國。 ^800a26

「若人然燈供養，生阿彌陀佛國，即得天眼，
見於一切十方世界諸佛；若人以香布施供養，
死生阿彌陀佛國，即得香身，身上香雲常出；
若人五體投地恭敬禮拜阿彌陀佛者，往生彼國。
若人將以香華、衣食、水壇等種種供養念彼佛者，
往生彼國即得香華衣食；若人不以香華衣食等供養者，
雖得生彼淨土，而不得香華衣食等種種供養之報。
若轉輪王十萬歲中滿四天下七寶布施十方諸佛，
不如苾芻、苾芻尼、優婆塞、優婆夷等一彈指頃坐禪，
以平等心憐愍一切眾生，念阿彌陀佛功德。 ^800b1

「若善男子、善女人誦持阿彌陀佛陀羅尼并作印等日日供養者，
即得滅除五逆、四重、恒河沙數生死重罪。
若欲得奢摩他驗、得生阿彌陀佛國、成男子身、
端正聰明、坐於七寶、成就天眼天耳等通、
及得天衣服與佛無異者，當作阿彌陀佛像。 ^800b12

「其作像法，先以香水泥地作壇，喚一、二、
三好巧畫師日日洒浴，與其畫師受八戒齋，
呪師身亦日日洒浴，作印護身，亦與畫師作印護身，
呪師、畫師兩俱不得犯戒破齋、不喫五辛酒肉之物。
作壇中央著帳，四方著飲食、果子、種種音樂供養阿彌陀佛。
其畫師著白淨衣服，用種種彩色以熏陸、
安悉等香汁和之，不得用皮膠。 ^800b17

「呪師坐於壇外面向西，畫師面向東，呪師前著一香鑪，
燒種種香及散諸華，夜即然燈。 ^800b25

「呪師作阿彌陀佛身印，誦陀羅尼呪曰： ^800b27

「『那謨阿#CB00074;耶〔一〕　阿彌陀婆耶
〔二〕　怛他揭跢夜〔三〕　阿囉訶底〔四〕　三藐三菩提耶
〔五〕　跢姪他〔六〕　唵阿蜜哩〔二合〕羝〔七〕
　訶那訶那〔八〕　薩婆波跛尼〔九〕　陀訶陀訶
〔十〕　薩婆波跛尼〔十一〕　嗚#CB00292; #CB00257;
〔十二〕　莎訶〔十三〕』 ^800b28

「次畫師畫佛像法，用中央著阿彌陀佛結加趺坐，
手作阿彌陀佛說法印——左右大指、
無名指頭各相捻，以右大指、無名指頭壓左大指、
無名指頭，左右頭指、中指、小指開竪。 ^800c4

「佛之右廂作十一面觀世音菩薩像，左廂作大勢至菩薩像。
佛上作寶殿，皆以七寶所成。
殿下作七寶帳，悉以七寶、瓔珞所成。
其寶殿上畫作三箇大寶珠王，一一寶上出五色光，
於其光上化為寶殿樓閣，其寶殿中作佛菩薩。 ^800c7

「其阿彌陀佛坐七寶高座，其高座上作七實蓮華，阿彌陀佛坐其華上。 ^800c13

「其內院四角作四七寶樹，其佛內院四邊作四七寶殿，
其寶殿上各有七寶，一一寶上出五色光，
一一光上有七寶殿，其寶殿中有佛菩薩。 ^800c14

「其佛外院有四七寶殿，其寶殿上各有七寶，
一一寶上出五色光，一一光上有七寶殿，其寶殿中有佛菩薩。 ^800c17

「阿彌陀佛前左右作二菩薩，各作音樂。 ^800c20

「其佛底下有甘露水，中生無量寶華，一一華上各有菩薩，左右各作五百華樹。 ^800c21

「其佛形作金色，其袈裟作赤色。
其佛圓光以五色成，其佛頭上放五色光。
其諸菩薩作黃白色，其菩薩身上作五色天衣。 ^800c23

「其佛左邊，大勢至菩薩結加趺坐，左手覆掌於左髀上，
右手屈臂節拄右髀上，竪臂向上，以大指捻無名指甲上，
頭指、中指、小指搩竪，掌側當前。 ^800c25

「其佛右邊畫十一面觀世音菩薩結加趺坐，
屈左臂向肩上，掌覆向背，手把蓮華，右臂節拄右鞞上，
手把白拂，拂尾向右出。 ^800c29

「其水四邊有無量寶樹，七寶所成，其水之岸以七寶成。
其諸佛上，諸天散華。 ^801a2

「作此像已，安佛殿中，作結界印，以佉陀羅木作橛四枚——各長八指，
其木各呪一百八遍——釘於四角。
此橛畢竟，更莫拔却，一橛如是，餘三亦然。
又以白芥子，四方及中各穿作孔深一搩許，
埋著孔中，皆用軍茶利大心呪呪白芥子一百八遍，
如前木法大心呪曰： ^801a4

「『唵〔一〕　 #CB03292;盧#CB03292;盧
〔二〕　羝瑟吒〔二合〕羝瑟吒〔二合〕〔三〕　槃陀槃陀
〔四〕　訶那訶那〔五〕　阿蜜哩〔二合〕羝嗚#CB00292;#CB00257;
〔六〕』 ^801a11

「呪一百八遍，埋芥子竟，然後安置阿彌陀佛像已，
請四人僧設齋，多亦無限，日日供養，誦大身呪。
呪曰： ^801a14

「『那謨喝囉怛那〔二合〕跢囉〔二合〕夜耶〔一〕
　那謨阿#CB00074;耶〔二〕
　阿彌跢婆耶〔三〕　跢他揭跢耶〔四〕　阿囉訶帝
〔五〕　三藐三菩馱耶〔六〕　跢姪他〔七〕　阿蜜哩
〔二合〕羝〔八〕　阿蜜哩〔二合〕跢三婆髀〔九〕
　阿蜜哩〔二合〕都知婆〔二合〕髀〔十〕　阿蜜哩
〔二合〕跢毘迦爛跢〔十一〕　伽彌泥伽伽那
〔十二〕　吉哩底羯嚟〔十三〕〔二合〕　薩婆斯波迦生
〔二合〕迦 #CB00074;曳〔十四〕
　莎訶〔十五〕』
other:: 
## 1 阿彌陀佛身印
阿彌陀佛身印第一 ^801a17

「左右二小指各 #CB03366;在無名指背上，
二無名指頭相拄著，二中指直竪，開一寸許，
二大指並直竪，屈二頭指壓二大指頭，
頭相拄，頭指來去。
other:: 
##  2 阿彌陀佛大心印
阿彌陀佛大心印第二 ^801a26

「准前身印，惟改屈二大指入掌，以二頭指壓二大指甲上，呪同前呪用。 ^801b2

「作四肘水壇，以酥燈八盞、餅果食五槃，
中心著火鑪，呪師面向東，取牛乳、蜜相和，
更取頗具羅木〔此云穀樹〕長一尺，截一百八段，
以酥蜜柱塗兩頭，呪一遍已一擲火中，
如是滿足一百八遍燒之，數數誦呪。
若作此法即得奢摩他，滅恒沙四重五逆之罪。
每月十五日洒浴誦呪，作如前法，隨意往生阿彌陀佛國。
other:: 
##  3 阿彌陀護身結界印
阿彌陀護身結界印第三 ^801b3

「准初身印，惟改二中指及掌相著，用護身結界訖，然後坐禪。
other:: 
##  4 阿彌陀坐禪印
阿彌陀坐禪印第四 ^801b12

「合腕，左右中指、無名指直竪，令節文相當著，
左右小指各 #CB03366;在二無名指背上，
頭當上節，二大指並直竪，屈二頭指中節，
頭壓大指頭，用治病。
若身有病，作四肘水壇，先作身印，請喚阿彌陀佛、
及觀世音、大勢至像呪，師坐，呪牛乳一百八遍火燒，
七日為之，日日如是，其病即差——從日入時即作此法，
到初夜即休，至後夜更作，至天明即休，如是七日為之。
other:: 
## 5 阿彌陀佛滅罪印
阿彌陀佛滅罪印第五 ^801b15

「合腕，左右中指、無名指直竪，令節文相當著，
開二小指直竪，開二頭指當中指背上，
勿著，頭少曲，二大指並竪，頭壓中指第二節。
行者坐禪時，作此印誦結界呪，總呪白芥子、
水、火於房裏著。欲結界時，先以呪水從東北角右繞散之，
還到東北角休；其次，以白芥子亦同前；
後以手把火，繞之亦同前。
如是結界三遍竟，次即坐禪，准禪定法，
觀察思惟眾罪業垢，於禪定中心生慚愧，
作印懺悔悔其無始乃至今生所造之過，
然後呪一切藥二十一遍，服之即差，一切罪滅，
學真如為識、無生智慧觀，助呪兼修迴向菩提之道。
other:: 
##  6 阿彌陀佛心印
阿彌陀佛心印第六 ^801b24

「右手中指已下三指總屈入左手掌內把左手大指，
還以右大指壓右三指甲上，二頭指直竪搩開之。 ^801c8

「作四肘壇，以五色作，其壇中央安阿彌陀佛華座，
東方安文殊師利華座，亦名曼殊室唎。
other:: 
##  7 文殊師利印咒
文殊師利印呪第七 ^801c11

「准金剛王印，惟改二頭指各捻中指上節背，頭指來去。
呪曰： ^801c15

「『唵〔一〕　婆雞陀那麼〔二〕　莎訶〔三〕』 ^801c17

「北方安十一面觀世音華座。
other:: 
##  8 十一面觀世音印咒
十一面觀世音印呪第八 ^801c18

「印同般若身，大指來去。
呪曰： ^801c20

「『唵〔一〕　阿嚧力〔二〕　唵帝 #CB01238;鹿計
〔三〕　毘闍耶〔四〕　薩婆奢都嚕〔五〕　波囉末陀那
〔六〕　迦囉夜〔七〕　莎訶〔八〕』 ^801c21

「南方安大勢至菩薩華座。
other:: 
##  9 大勢至菩薩印咒
大勢至菩薩印呪第九 ^801c24

「右無名指 #CB03366;左無名指、
中指背，向頭指、中指岐間入，左無名指從右中指、
無名指岐間出之，即入食指、中指岐間，
二頭指各屈鉤二無名指頭，屈二中指壓二大指上，
頭向內，先以左小指屈右無名指背，後以右小指握左小指背，
大指來去。呪曰： ^801c26

「『唵〔一〕　嚧池囉末地〔二〕　忘婆〔三〕　菩闍那
〔四〕　瞋陀頻陀〔五〕　嗚#CB00292; #CB00257;
〔六〕　莎訶〔七〕』
other:: 
## 10 又大勢至菩薩印
又大勢至菩薩印第十 ^802a3

「准下阿彌陀佛頂印，惟改二食指各捻二中指頭，
其食指少許屈，次以二大指並，掩右中指中節上，大指來去。
other:: 
##  11 又一大勢至印
又一大勢至印第十一 ^802a6

「准阿彌陀佛身印，中惟改二中指竪相著，
次以二食指 #CB03366;在中指背後，
頭相拄，次以二大指並，頭屈入中指下節邊，大指來去。
呪曰： ^802a10

「『唵〔一〕　跋折囉〔二〕　跋折哩〔二合〕尼〔三〕
　瞿吒瞿致尼〔四〕　槃陀槃陀〔五〕　訶那訶那
〔六〕　馱訶馱訶〔七〕　鉢遮鉢遮〔八〕　嗚#CB00292; #CB00257;
〔九〕　莎訶〔十〕』 ^802a14

「每月十五日洒浴作此法者，即得阿毘跋致地。 ^802a17

「當作四肘五色水壇，水罐五枚——四角各一，
中央一枚——各以生絹長一二尺繫其罐項，
飲食十盤、燈十六盞、燒沈水香供養。 ^802a18

「其作壇法同餘壇法，共四人僧結伴行道，更不得多。
四人並著黃屑袈裟，若是賢者，即著白衣方入作法，更不得著多雜色。
其衣袈裟並不得上廁，惟食粳米、乳糜、
果子，不得喫菜。日日三時作法供養，從十二月八日起首至十五日供養法事竟，
當取中心水罐灌受法人頂。
訖著淨衣，引入道場作供養，事畢即休，散去道場。 ^802a20

「若作此法，如日光照雪，眾罪消滅，命終之後生阿彌陀佛國。
若是女人作此法者，命終之後化成男子，往生彼國。 ^802a28

「此是心印法，憂婆唎馱夜法〔此云小心法〕，
此是阿彌陀佛成道法門，作者證入不退之位。 ^802b1

「殘食散施，受法人勿食之。
other:: 
##  12 阿彌陀佛頂印
阿彌陀佛頂印第十二 ^802b3

「准佛刀印，惟改以二中指相叉，於中節文直申，即是頂印。
用治病時，作二肘水壇，置阿彌陀佛像，
安火鑪燒，沈檀、熏陸相和燒。
病人面向西坐，合掌。
呪師面向東坐，以香繞病人頭上，呪擲火中。
如是滿足一百八遍，日三時作，其病人至心念佛，病即除差。
此是阿彌陀佛頂法。
other:: 
##  13 阿彌陀佛輪印
阿彌陀佛輪印第十三 ^802b5

「左右手以二大指各捻無名指頭，右壓左，當心。
若欲說法論義之時，日日作此法，一切歡喜，死生阿彌陀佛國。 ^802b13

「若欲求財貨、飲食等物者，作四肘水壇，
中心安置阿彌陀佛像，設五盤食——壇中心一盤，
四方各一盤——呪師面向東，五日，一日三迴作此法，
其呪師衣服並皆黃色，不得餘色，所求如意。 ^802b15

「又若人熱病，呪五色線二十一遍，作二十一結，
繫病者頸，病人念阿彌陀佛，呪師手把香鑪供養讚歎十方佛，
即差。 ^802b19

「若欲令八部鬼神、天、及佛、菩薩、金剛歡喜者，
作四肘水壇，呪師必須潔淨，男子女人不得相觸，
其壇中心安阿彌陀佛像，像面向西，飲食八盤、
燈二十八盞、水罐一枚中心，於佛前著火鑪，
呪蘇曼那花一遍一擲火中，如是滿一百八遍，
以平等慈悲心為一切眾生作此法者，
即得神驗，皆生歡喜。 ^802b22

「若日日作種種供養阿彌陀佛，誦呪滿十萬遍、
作印法者，即得滅罪，命終生彼國。
又若欲得生彼國者，亦更以泥作阿彌陀佛像十萬軀滅罪，
死生阿彌陀佛國。 ^802b29

「日日供養時，以金作數珠——若無，用銀；
若無銀者，用赤銅；無赤銅者，用水精——數一百八枚——無者，
五十四枚；更無者，四十二枚；更無者，二十一枚——如此等珠掐之誦呪時，
以珠為十波羅蜜多，以念佛誦呪為阿耨多羅三藐三菩提。
若作阿彌陀佛供養時，應用上件物等作珠，
餘物不得；若作餘雜物者，一切不得驗。
其中最好者，以水精作數珠誦呪者，眾罪皆滅。
如珠映徹，自身亦然。
此水精珠者，通用一切佛、菩薩、金剛、天等法。
other:: 
##  14 阿彌陀佛療病法印
阿彌陀佛療病法印第十四 ^802c3

「先仰左手，四指仍屈，即以右手覆於左手，
右手四指亦屈，與左手急相鉤，令二拳節各拄掌心，其二大指各直竪之。
是一法印降伏一切諸惡鬼神，有人病者，
當用印之，其病即愈，此等諸印皆誦心呪。」
pin:: 
# 佛說作數珠法相品
佛說作數珠法相品 ^802c15

爾時，佛告苾芻、苾芻尼、優婆塞迦、優婆斯迦、
諸善男子、善女人等：「當發心誦《阿彌陀經》，
念阿彌陀佛及誦持我三昧陀羅尼祕密法藏神印呪者，
欲得成就往生彼國及共護念一切眾生，
復能苦行，至心受持，日日供養，一心專在，莫緣餘境。
若誦經、念佛、持呪行者，一一各須手執數珠，
依阿彌陀佛三昧教說、復依如此一切陀羅尼、
諸佛、菩薩、金剛、天等法中所出，其數皆須具諸相貌。
其相貌者有其四種。
何者為四？一者、金，二者、銀，三者、赤銅，四者、水精。
其數皆滿一百八珠，或五十四、或四十二、或二十一亦得中用。
若以此等寶物數珠掐之、誦呪、誦經、念佛，
諸行者等當得十種波羅蜜功德滿足，現身即得阿耨多羅三藐三菩提果。
其四種中，水精第一。
其水精者，光明無比，淨無瑕穢，妙色廣大，
猶若得佛菩提願故，洞達彼國，一如珠相。
以是義故，稱之為上。
把其珠掐，亦能除滅念誦行者四重、五逆眾罪、
業障、所有報障，一切惡業不能染著，為珠光明，不受色相。 ^802c21

「若人常行念佛法者，用木槵子以為數珠；
若欲誦呪受持人者，用前四色寶為數珠；
若作菩薩呪法業者，用菩提子以為數珠，
若無，可用蓮華子充；若作火頭金剛業者，用肉色珠以為數珠。
此等數珠皆合法相，是故，我以此法護念世間持法行者。」 ^803a11

是眾會中一切菩薩摩訶薩、金剛、天等聞佛所說數珠法已，
莫不歡喜，同時稱善。 ^803a17

佛言：「若人欲作法相數珠，先喚珠匠，莫論價直，務取精好。
其寶物等皆須未曾經餘用者，一一皆須內外明徹，
無有破缺，圓淨皎潔，大小任意。
與其珠匠先受八齋，香湯洒浴，著新淨衣與作護身，
嚴一道場，懸諸幡花，以香水埿一小壇子，
日日各以香華供養，又著一兩盤餅果供養，
又復夜別各然七燈，作是相珠一百八顆。
造成珠已，又作一金珠以為母珠，又更別作十顆銀珠以充記子，
此即名為三寶法相悉充圓備，能令行者掐是珠時常得三寶加被護念——言三寶者，
所謂佛寶、法寶、僧寶。
以此證驗，何慮不生西方淨土？ ^803a19

「作是珠已，於此壇中更以種種香水洒珠，
又著七盤食，然三七燈，請佛、般若、菩薩、
金剛及諸天等仰啟供養，稱讚三寶威神力故，
種種法事皆有効驗，然後持行，隨身備用，
一切諸惡不相染著，一切鬼神共相敬畏。
是故，福力具足成辦，功德滿願，是名數珠祕密功能。 ^803b1

「其阿彌陀佛陀羅尼印呪有八萬四千法門，
於中略出此要，如如意寶。 ^803b7

「以上阿彌陀佛法竟，依法行之福無限也。
other:: 
## 大輪金剛陀羅尼
大輪金剛陀羅尼 ^803b9

「『南無悉咥哩〔二合〕耶隊迦南〔一〕　跢他伽陀南
〔二〕　唵鞞囉時鞞囉時〔三〕　摩訶斫迦囉跋折哩
〔四〕　薩多薩多〔五〕　娑囉帝娑囉〔上〕帝
〔六〕　怛囉曳怛囉〔上〕曳〔七〕　毘陀麼儞
〔八〕　三盤誓儞〔九〕　怛囉麼底〔十〕　悉陀阿揭唎怛#CB03283;焰
〔二合〕〔十一〕　莎訶　』 ^803b12

「誦此陀羅尼三七遍，即當入一切曼茶羅
〔此云壇也〕，所作皆成。
誦呪，有身印等種種印法，若作手印、誦諸呪法，易得成驗。
若未曾入灌頂壇者，不得輒作一切手印。
若人誦此陀羅尼者，即同入壇。
作印行用，不成，盜法也。」
pin:: 
# 佛說跋折囉功能法相品
佛說跋折囉功能法相品 ^803b19

爾時，佛在耆闍崛山大會演說諸陀羅尼祕密法藏。 ^803b25

時金剛藏菩薩從座而起前，白佛言：「世尊如來今會說此微妙可貴之法，
我等心中甚大歡喜，得未曾有；是諸欲界天、
魔波旬、及鬼、神等莫不戰悚。
我等思惟諸魔心意實難測量，或欺、或叛，
若不豫防，恐彼輕慢我諸佛法。
惟願世尊聽我出一不可思議難測之法，
當得護持如來正法，降伏諸魔，不令魔等於諸世間為之暴亂。」 ^803b26

時佛歎言：「善哉，善哉。」 ^803c4

爾時，金剛藏菩薩忽從頂上涌出三股跋折囉形，如金光色。
當出之時，大千世界六種震動，現坐鬼神一時崩倒。 ^803c5

佛語：「鬼神！汝等莫怕，我金剛藏有如是等神通自在大威力故，
涌出如此難測之相，以此當助護我正法。
我今印可，仍以過去真佛舍利七粒付囑菩薩，
令其舍利隱在其中，將為實信識相護持，
防諸外道、欲界、天魔心生輕慢，因即稱名摩訶跋折囉，
是故常能威侍我側，拒諸魔事。
既有利益，亦願有人持我法者、及持菩薩、
金剛、天等陀囉尼法皆須具足如法之相，而常擬備。」 ^803c7

現座大眾皆言稱善。
other:: 
## 作跋折囉并功德法
作跋折囉并功德法 ^803c16

「若人欲作跋折囉者，先取金等五色之物，皆未曾經作器用者。
何名五色？一、金，二、銀，三、赤銅，四、鑌鐵，五、錫。
合和為作跋折囉形；若無此五種，可用霹靂棗心，亦得。
且未作其跋折囉前，先須豫呪金、銅等物一百八遍。
呪曰： ^803c18

「『唵〔一〕　摩訶迦囉〔二〕　那吒俱鉢囉〔三〕
　莎訶〔四〕』 ^803c23

「呪訖，當取月欲蝕時，先於十四日——若候如此上日不著，
宜取八月十三日，亦是上日——斯日晨朝豫遣其匠，
受持齋戒，香湯洒浴，著新淨衣，其欲請作跋折囉主亦復如是。
俱潔淨訖，豫淨修理，於一淨所安立而作護身結界法事。
至十五日朝，更遣其匠香湯洒浴，著新淨衣，與作護身及自護身結界法事。 ^803c24

「當道場中作一水壇，請佛、般若、諸大菩薩、
金剛、天等，又請舍利一二七粒置其壇中。
其壇東邊以牛糞泥作一冶鑪，次喚火天令其守鑪。
匠面向西，呪師自身在壇西邊，正面向東，敷草為席胡跪而坐。
其壇中著七盤飲食，於其鑪邊更一盤食，
結護如常，請佛、般若、諸大菩薩、金剛、天等。
又以種種香花印法供養三寶三遍、七遍，
然後動作，一鑄使成，莫令瑕缺。
上下無欠，端直平正，無有缺減，是名一寶，最為上首。
若一鑄不成，後雖覆作，終是無用。
其人亦不合行我之祕密三藏法門，設強行用，
常有魔事，無所成辦，却被殃身。 ^804a1

「其跋折羅可重八兩，長十二指，橫指為量，
兩頭三股，亦有五股——其五股者名為大跋折囉，
必須終身持梵行者合用受持；若無戒行，
不得持用五股，損身。 ^804a13

「其跋折囉皆須腰間圓作，似檳榔形，中間可容一把許長，
盡力雕鏤，惟取端正，不得麁惡，磨治了已，真金塗飾。
正當腰間開一方孔，擬下舍利，法用形勢因緣與今本樣一種，
行者示語令好，用心作之，擬備不輕。 ^804a17

「當作杵時，呪聲莫絕，香煙不斷。
其匠功價，任索多少不得酬還，仍須當日使作總了。 ^804a21

「跋折囉竟，其匠報呪師言：『作杵已了。』
其呪師手把香鑪及七寶函，右繞道場，
作讚歎云：『十方諸佛法寶成就。』
梵音法事往迎看杵，至於鑪邊散諸香華，
作讚歎法事，慇懃禮請。
其匠長跪，兩手捧著行者手中七寶函內訖。
其匠乃禮謝，口云：『種種多不如法，瑩磨嚴飾皆不稱意，
布施歡喜，願滅諸罪。』
呪師答云：『異常殊妙，端嚴如法，分相具足，最上無比。
實生慚愧，願除匠者三業宿障，生生世世與佛因緣、法會相值。』
語已，匠更禮拜發願〔云云〕，燒香合掌，請取舍利。 ^804a23

「呪師即起，繞壇三匝，至本坐處却住一面，
啟告十方一切諸佛、般若、菩薩、金剛、天等〔云云〕。
還作香花供養法事，悲泣雨淚，取龍腦香可一捻許內跋折囉腰間孔中，
後取舍利內跋忻囉腰孔中訖，更作香花法事供養。
供養畢已，還將杵起，右繞道場至其匠所，跪地受與匠者。 ^804b5

「匠者至心珍重、燒香、供養、禮拜已，即以兩手捧跋折囉，閉其孔至到牢密。
釘閉事訖，還以兩手捧授呪師。
呪師禮拜受取而起，匠者更禮三拜，捧舍利函，
心口發願〔云云〕。行者手棒舍利寶函，右繞道場，
行道三匝，還至本處，以諸香華及作印法更供養訖，遣匠出去。 ^804b11

「於後復將舍利寶函還至道場，自候相貌至夜，
壇中然三七燈，任意安置，及著餅果、種種香花供養。
事竟，於壇西面結加趺坐。
呪師右手把跋折囉，左手掐珠，惟須盡力至心誦呪，限至現於三種光相。
何為三相？一者、其跋折囉自然而暖，二者、
煙出，三者、放大光明。
若煖相現，持杵行者自然感得一切藥叉、
羅剎、及諸人等皆悉同心恭敬如佛；若煙相現，
持杵行者自然感得所去之處一無障礙，
又無病苦；若放光相現，感得一切呪神自在擁護行者，
行者常為一切天龍八部、鬼神、人非人等皆悉恭敬，
仍於一切諸眾生類六分之中稱於無比，自佛已下。 ^804b17

「但是諸呪能誦得者皆悉成就最勝靈驗，由是金剛跋折囉杵威神力故。 ^804c1

「於後若欲用跋折囉，如法捧杵，未用以前誦軍茶利大心呪滿一七遍已，
即以此杵如護身法，然後便作大結界法。
一切時中，加意護淨以為常則，方行法事所作皆驗；
若療病，用跋折囉時不得越分，並須護淨；
如法用者，於呪師身常好安隱。
已說跋折囉法功能竟。」
佛說陀羅尼集經卷第二〔佛部卷下〕
 ^804c2
