
jing:: 佛說大摩里支菩薩經卷第四
translator:: 西天譯經三藏朝散大夫試鴻臚少卿明教大師臣天息災奉　詔譯
「復有成就法。」即說頌曰：
　　「今此大菩薩，身遍於法界，
　　清淨若虛空，慈光照世間，
　　明等百千日，能發智慧焰，
　　燒退煩惱魔，永斷貪瞋癡，
　　長拋生死海。　是故持誦者，
　　依法而修學，澄心作觀想。」 ^272c12

「如是阿闍梨淨志虔誠，想彼月輪之內有一 #CB00805;字，
變此#CB00805;字而成自身，如八歲童女相。
經須臾之間，身如閻浮檀金色，光明閃爍等百千日，
八臂二足，三面各三眼。
左右二面作猪相，黑色，忿怒顰眉，挂青天衣，耳環指環腕釧脚釧環珞鈴鐸等出微妙音。
如是復有種種諸龍莊嚴身上，有黃龍王於其頂中，放摩尼光周迴照曜。
又此菩薩戴無憂花，髮髻竪立，於其髻上復戴寶塔。
又於塔中出無憂樹，其花開敷。
復於樹下有白蓮華，毘盧如來坐彼蓮華，
頂戴寶冠莊嚴髮髻，面目端嚴身真金色，
結跏趺坐執毘盧印，不動不搖如在定相，
身有光焰明照世間，安固不動如無風之火。
而復變起雲中諸佛，左手執弓有無邊德，
牽其弓箭，弦可至耳；第二手持嚩酥枳龍，
口出二舌，身如其線；第三手持德叉迦龍并無憂花；
第四手作期克印，并持羯里俱吒迦龍及索。
右手持俱隷迦龍；第二手持鉢納摩龍并牽弓；
第三手持大鉢納摩龍，亦出二舌，并針線；
第四手持商佉鉢羅龍，以吉祥草纏龍手。
彼諸龍王皆出二舌，牙齒鋒利眼有視毒，頂有摩尼光普照十方。
若彼第一龍王，正面作深黃色，有微笑相，
光明閃爍如日初出，脣如曼度迦花，面貌圓滿端正，
眉如初月，鼻如截筒，眼如青蓮花葉。
右面清淨如秋滿月，放白色光如熾焰相。
左面青色，形相醜惡，作大忿怒，口出利牙令眾怕怖，
光明照曜如聚千日，熾焰赫然相如劫火。
是諸龍眾不敢顧視，若見顰眉眨眼，驚怖倒地眾皆仆面。
若吐水降雨，經剎那間水滿大地高至日際。
如是龍王住佛手內。
於佛四邊復有四大菩薩而自圍繞。 ^272c19

「於佛東邊安播那訖囉摩細菩薩，誦此真言曰： ^273a22

「唵〔引〕播那〔引〕訖囉〔二合〕摩細娑嚩〔二合引〕
賀」 ^273a24

「今此菩薩四臂三眼作猪面，身著黃天衣，
乘黃猪，身如大青寶色，顰眉眨眼口出利牙，
目顧龍王，以左手執金剛杵并針線鉤。 ^273a25

「於佛南邊安虞羅摩摩細菩薩，誦此真言： ^273a28

「唵〔引〕虞羅摩〔二合〕摩細娑嚩〔二合引〕賀」 ^273a29

「今此菩薩如童女相，面有三眼，身作黃色，
乘黑猪，著青天衣一切莊嚴。
左手作期克印，持無憂花并索；右手執針并鉤。 ^273b1

「於佛西邊安嚩曩摩細菩薩，誦此真言： ^273b4

「唵〔引〕嚩曩摩細娑嚩〔二合引〕賀」 ^273b5

「今此菩薩三面，一面作猪相，身淡赤色，
著青天衣，一切莊嚴，執弓箭、無憂樹枝并鎖。 ^273b6

「於佛北邊安桉多里馱曩摩細菩薩，誦此真言： ^273b8

「唵〔引〕桉多里馱〔二合〕曩摩細娑嚩〔二合引〕
賀」 ^273b10

「今此菩薩三面四臂，一面作猪相，腰纏蛇，
身如大綠寶色，著紅天衣，執鈴、杵、線并鉤。
如是各戴寶塔。 ^273b11

「復有八大龍王亦皆圍繞。
東方安阿難多大龍王，色如黑水，有七頭，
二手合掌執持蓮華， #CB00566;跪而坐瞻仰菩薩，
恒與怛里部詣龍女同住。
此八大龍王皆戴寶冠，及有摩尼光明破一切黑暗，種種莊嚴。
復各有蛇頭，吐水降雨。
次於南方安嚩酥枳龍王，身作深黃色。
西方安德叉迦龍王，身作白色。
北方安迦里俱吒迦龍王，身作赤色。
東南方安商佉波羅龍王，西南方安大鉢納摩龍王，
西北方安鉢納摩龍王，東北方安俱隷迦龍王。
如是儀則，令有信心畫人受持齋戒，就吉祥鬼宿直日，於寂靜處用好新匹帛畫此#CB01251;法。
畫畢，然後齋苾芻尼及童女，於彼#CB01251;前獻五供養而慶讚之。
若時天旱，阿闍梨至心洗浴清淨持戒，
以乳酪為食，身著黑衣，復命能者同作法事。
欲作其法，須就龍神居處，或於海岸或是河邊、
或近井泉或臨池沼等如是之處，用衢摩夷作曼拏羅，
安前#CB01251;像，又於仰幔之上或幢幡之上復書真言。
然以白芥子粳米作粖，粉四方壇仍置四門。
於四門外安蓮華位，蓮華上安風輪，於風輪中安宮殿，
復於殿中安八葉蓮華熾焰如火，蓮華上安降三世明王。
又取河入海處兩岸土及白蟻運出土捏作龍王，
亦安在八葉蓮華上，龍王眷屬各各圍繞，左右龍女手執蓮華。
於龍心中安一吽字，龍頸上安朋子，其龍亦有蛇頭及摩尼珠光。
復用白檀塗其龍身，真珠瓔珞花鬘嚴飾。
復以俱母那花、憂鉢羅花、白蓮花、粖隷迦花散龍王前。
安八閼伽瓶滿盛香水、然燈八盞、獻八乳鉢滿盛香乳。
所獻飲食，皆用酥酪蜜乳糖、粳米為食，
及稻穀花、白芥子。
然依方位誦真言安八大龍王。 ^273b14

「東方安阿難多龍王，誦此真言： ^273c17

「唵〔引〕曩莫娑嚩〔二合引〕賀」 ^273c18

「南方安嚩酥枳龍王，誦此真言： ^273c19

「唵佉娑嚩〔二合引〕賀」 ^273c20

「西方安德叉迦龍王，誦此真言： ^273c21

「唵〔引〕吽#CB00763;娑嚩〔二合引〕
賀」 ^273c22

「北方安羯里俱吒迦龍王，誦此真言： ^273c23

「唵〔引〕速娑嚩〔二合引〕賀」 ^273c24

「東南方安商佉鉢羅龍王，誦此真言： ^273c25

「唵〔引〕嚩莫娑嚩〔二合引〕賀」 ^273c26

「西南方安鉢納摩龍王，誦此真言： ^273c27

「唵〔引〕頗吒娑嚩〔二合引〕賀」 ^273c28

「西北方安大蓮華龍王，誦此真言： ^273c29

「唵〔引〕馱迦馱迦悉禮娑嚩〔二合引〕賀」 ^274a1

「東北方安俱隷迦龍王，誦此真言： ^274a2

「唵〔引〕嚩娑嚩〔二合引〕賀」 ^274a3

「如是誦真言時，結一切龍王心印。
以二手仰平，小指相並如針，二無名指相交押二中指第三節，
二頭指附中指下文，二大指磔開各微屈少許。
次結焰曼德迦明王真言印。
以二手合掌，用二大指按二中指，屈第三節。
即誦真言： ^274a4

「唵〔引〕焰曼〔引〕德迦吽」 ^274a10

「用此真言印請召龍王及供獻香花等。
供獻已，阿闍梨持一乳鉢，發勇猛心，入於水中，
水至於頸處住，誦前真言即呪其龍。
呪已出水，志心虔誠入賢聖堂，於曼拏羅東門內，
如前儀則即作護摩，用芥子、鹽、迦羅尾羅花，
以芥子油搵過作護摩八千，其龍即降甘雨。 ^274a11

「復有成就法。時持誦者作觀想，想虛空中#CB00805;字變成摩里支菩薩，
作童女相，身黃金色，著青天衣，種種莊嚴，
六臂，面容微笑，脣如曼努迦花色，眼如憂鉢羅花葉，
圓光如月，頂戴寶塔。
於寶塔上出無憂樹，其樹有花開敷殊勝。
彼摩里支乘金色猪，有群猪隨後。
如是誦人作此觀相已，仍結摩里支印，誦最上心真言。
若在道路遇冤家軍兵，不能見、不能侵 #CB00654;、
不能劫盜等。 ^274a17

「復有成就法，誦此真言： ^274a26

「唵〔引〕挽多〔引〕隷嚩那隷嚩囉〔引〕隷嚩囉
〔引〕賀目契薩里嚩〔二合〕努瑟吒〔二合〕鉢囉
〔二合〕努瑟吒〔二合〕喃目欠作芻史滿馱滿馱娑嚩
〔二合引〕賀 ^274a27

「此真言通一切處用，所求皆就。
若持誦者先調停氣息，專注身心，牙齒相咬，
舌拄上腭，令鼻中氣息緊慢得所。
經須臾間即誦前真言二十一遍，加持衣服角。
誦真言已，即結衣角，觀想摩里支菩薩。
若行道路，所有盜賊冤家皆不能見、不能為害，而得安樂。 ^274b1

「復有成就法。就鬼宿直日，令童女合線，
線不令斷，斷者不用。
其線或三股至二十股者，以猪血染過及牛黃同染。
即誦前真言，及稱彼冤家名二十一遍，
即隨聲結線作二十一結，如貫花鬘相。
以其線結，或繫手臂上或衣服上，復用猪牙安自耳上，
所有嶮難自然得脫，亦不能禁縛、不敢輕欺、無諸驚怖等。 ^274b7

「復有成就法。用猪耳藥并根花葉及牛黃，
就鬼宿直日，以猪牙研碎作丸。
陰乾已後，以藥點在額頭，如國王見者決定敬愛。 ^274b14

「復有藥法。用惹演帝子、白詣里迦尼子、
牛黃，就鬼宿直日，以猪牙研碎，亦點額上，
如見國王決定歡喜；若入軍陣亦得勝彼，及一切所求皆得成就。 ^274b17

「復有藥法。用補怛覽惹里藥及惹致迦藥、
魯難帝藥、難努怛鉢羅藥，但以諸血和合，
陰乾搗為粖，亦點額上，見者敬愛。 ^274b21

「復有藥法。用惹致迦藥、訖闌多藥、室囉挽帝藥，
或以諸血或水合和，陰乾搗末如前點之，亦得國王等敬愛。 ^274b24

「復有藥法。用訖闌多藥、尾瑟努訖闌多藥、
室囉挽帝藥、魯難帝藥、惹致迦藥、訖里惹隷藥、
部多計尸藥、魯帝藥、難努怛鉢羅藥同和合，如前點之亦得敬愛。 ^274b27

「復有藥法。用阿里迦木根、蒨草根、家雀兒及木香誦人自身血和合點之，
三界人天俱得敬愛。 ^274c2

「復有藥法。用白囉摩心藥并汁儞惹藥子，
就鬼宿直日合和，如前點之，得修行人敬愛。 ^274c5

「復有藥法。用囉摩儞喻帝藥、魯難帝藥、
足乳者、誦人自身汗合和，此名佉禰囉丸。
密人於飲食內食之，乃至大自在天亦生敬愛。 ^274c7

「復有藥法。用白馬鞭草及綠色馬鞭草、
牛黃同以合和，如前點之，亦得帝王敬愛。 ^274c10

「復有藥法。用曩誐計娑囉花、蓮花、計娑囉花、
俱母努花、憂鉢羅花、赤檀、雄黃、雌黃、牛黃、
嚩囉賀訖闌多藥、尾瑟努訖闌多藥，用猪血合和為丸，
誦摩里支菩薩真言，以藥點額、頂、頸、心、
二臂、臍、二足。點已變相如夜叉，能行於大地，
亦不能見、不能侵逼、不能禁縛、不能劫盜，
不驚不怖，一切冤家不得其便。 ^274c12

「復有藥法。用水牛穿鼻索，以曼陀羅柴燒其索。
女人屍上腕釧、燒屍灰，用曼陀羅樹汁及誦人汗和合，
如前點之，剎那之間如天女等亦生敬愛。 ^274c19

「復有藥法。用金翅鳥輪藥、天主密藥、尸羅魯藥、
左曩藥、雌黃修合點額，亦得一切敬愛。 ^274c23

「復有藥法。用金翅鳥輪藥、天主密藥、惹致迦藥、
魯難帝藥，用水合和以點額上，經剎那之間得國王大臣并及眷屬恒生敬愛。 ^274c25

「復有藥法。用新婦所戴花、死屍所戴花、
曼度迦花，如是之花用供養那羅延天。
并取男女同燒者灰，用前花同合和為藥。
如無信心女人，以此藥密繫其身，於其佛法恒生敬愛。 ^274c28

「復有藥法。用尾瑟努訖闌多藥、天主密藥、
羅剎拏藥、魯難帝藥、難那枳吒藥，用水合和以點其額，
亦得一切之人敬愛，乃至帝釋天女等恒所歸敬。 ^275a4

「復有印相成就法。
用二手合掌，令十指頭磔開，却屈二大指附二中指，頭如環相。
結跏趺坐，以印安於臍輪上，至心專注。
此印最上，若作最上勝法即用此印，中下之法不得用之。
作印宜速得一切聖人，於一切處常生恭敬，
獲得清淨大福吉祥，亦能速滅一切重罪。 ^275a8

「復有觀想成就法。
淨志虔誠而作觀想，思惟摩里支菩薩坐金色猪，復有群猪圍繞或隨菩薩之後。
菩薩身金色，著白天衣，頂戴寶塔。
三面各三眼，六臂，左手執無憂樹花枝。
如是觀想成就，復想自身亦如摩里支菩薩。
若遇大難作前觀想，手執衣角誦真言句加持七遍，
即結衣角，能禁冤家口眼。
真言曰： ^275a14

「曩謨〔引〕囉怛曩〔二合〕怛囉〔二合〕夜〔引〕野曩謨
〔引〕摩〔引〕里支〔引〕禰〔引〕嚩多〔引〕曳〔引〕賀里那野摩
〔引〕嚩里多〔二合〕曳沙也〔二合引〕彌怛儞也
〔二合〕他〔引〕唵〔引〕挽帝羅挽帝羅挽多〔引〕
隷嚩那〔引〕隷嚩囉〔引〕隷嚩囉〔引〕賀目契薩里嚩
〔二合〕努瑟吒〔二合〕鉢囉〔二合〕努瑟吒〔二合〕
喃〔引〕目欠滿馱〔引〕彌娑嚩〔二合引〕賀」 ^275a21

「復有真言，能縛冤家身令不自在。
真言曰： ^275a27

「曩謨〔引〕摩〔引〕里支〔引〕禰〔引〕嚩多〔引〕曳〔引〕
怛儞也〔二合〕他〔引〕唵〔引〕挽多〔引〕隷嚩那
〔引〕隷嚩囉〔引〕隷嚩囉〔引〕賀目契薩里嚩
〔二合〕努瑟吒〔二合〕鉢囉〔二合〕努瑟吒〔二合〕
喃〔引〕誐囉〔二合〕新滿馱〔引〕彌娑嚩〔二合〕
賀」 ^275a28

「若誦此真言加持衣角，不唯單已更有多人隨從結衣同行道路，
所有諸難俱不能侵。 ^275b3

「復有成就法。此是摩里支菩薩智海之法，令持誦者先觀諸法一切皆空。
作此觀已，而自至心觀自心間生一阿字，
想此阿字變成月輪，於月輪上生微妙字，
其字金色光明普照，其光廣大如降伏三界相。
經須臾間，想微妙字化成摩里支菩薩，
坐月輪蓮華之上，身相端嚴著種種衣，三面八臂作勇猛相。
作此觀想已，結根本印誦心真言一洛叉，隨其壇法作護摩一千或那由他。
作此法時，宜在三長月十五日，先獻大供養，
誦真言八千，然求成就。
作前儀法，無不成就所欲之事。 ^275b5

「復有成就法。以摩里支根本真言及八菩薩明王名同書作法，
能度一切惡難。真言曰： ^275b16

「怛儞也〔二合〕他〔引〕阿里迦〔二合〕摩細摩里迦
〔二合〕摩細烏里摩〔二合〕摩細虞羅摩〔二合〕
摩細嚩曩摩細唧嚩囉摩細摩賀〔引〕唧嚩囉摩細桉多里馱
〔二合引〕曩摩細曩謨〔引〕囉怛曩〔二合〕怛囉
〔二合〕夜〔引〕野曩謨〔引〕摩里支〔引〕禰〔引〕嚩多
〔引〕曳〔引〕怛儞也〔二合〕他唵〔引〕挽多〔引〕隷縛那
〔引〕隷嚩囉〔引〕隷嚩囉賀目契薩里嚩〔二合〕
努瑟吒〔二合〕鉢囉〔二合〕努瑟吒〔二合〕喃
〔引〕挽摩喃〔引〕俱魯娑嚩〔二合引〕賀〔引〕」 ^275b19

「用好匹帛或紙或樺皮上，以供俱摩香先書微妙梵字及所降伏人名。
於其梵字及名周圍，書八菩薩明王名及根本真言三匝。
以真言頭先從裏面書至外第三匝終，如寫隨求之法。
若為男以供俱摩香書，若為女用牛黃書。
於頭上或臂上戴之，作大擁護，能度一切惡難，乃至天龍阿修羅等不敢驚怖。 ^275b27

「復有成就法，善能禁縛一切冤家令不為害。
用椀二隻，以一隻椀盛細灰八分已來，
於灰上中心先書微妙梵字及彼人名，次書八菩薩明王名及根本真言三匝。
更用一椀蓋合，於隱密處藏之，能繫縛冤家不能為害。 ^275c5

「復有成就法，能殺彼冤家。
於死屍衣上，如前書微妙梵字及真言等。
書已將往屍多林內藏之，令彼冤家速得命終。 ^275c10

「復有隱身成就法。
令持誦者志意虔誠，觀想微妙梵字，漸次變成自身，
作其青色放青色光明，充滿虛空界。
作此觀想已，誦前根本真言一洛叉。
如是誦已，自身於一切處不可繫縛，眾人不見。 ^275c13

「復有成就法，能禁凶惡。
以微妙梵字及自名與根本真言同書樺皮上。
書已作觀想，想前微妙梵字等出青赤光明，獻香花供養。
如是出觀後，將前梵字等藏在隱密處，即誦根本真言八千遍。
所行之處如遇凶惡，彼自迷亂眼不見物。 ^275c18

「復有成就法。以微妙梵字書為八輻輪，
於輪中間書明王名及娑嚩賀真言、降伏人名。
復想微妙梵字等出黃色光明，普照虛空一切世界。
如是想已，獻黃色花，次誦真言八千遍，
亦能禁縛於凶惡，乃至軍陣器仗刀劍之類無所傷害，
火不能燒、水不能漂，乃至師子虎狼蛇蝎諸毒皆不能害。 ^275c24

「復有成就法。作八輻輪，於輪中心書娑嚩
〔二合〕賀字微妙梵字及降伏人名，於輪輞上書八菩薩真言、
根本真言、一切成就真言，輪輻之上亦書真言。
如是書已，若作息災、增益、敬愛、降伏，殺禁冤家令彼互相憎嫉，
及種種成就法則皆得通用，隨願所求無不成就。
亦名摩里支如意寶輪。」
佛說大摩里支菩薩經卷第四
 ^276a2
