^bk540b【】佛說樹提伽經
translator:: 劉宋天竺三藏求那跋陀羅譯
jing:: 
佛言。
有一長者，名為樹提伽，倉庫盈溢金銀具足，奴婢成行無所乏少。 ^826a9

有一白#CB00626;手巾掛著池邊，遇天風起吹王殿前。
王即大會群臣坐共參論，羅列卜問怪其所以。
諸臣皆言：「國欲將興，天賜白#CB00626;。」
唯樹提伽默然不言。
王語樹提伽：「諸臣皆喜，卿亦無言。」
樹提伽答言：「不敢欺王。
是臣之家拭涕之巾掛著池邊，遇天風起吹王殿前。
以是之故，默然不言。」 ^826a10

却後數日，有九色之華，大如車輪，遇天風起吹王殿前。
王大會群臣坐共參論，羅列卜問怪其所以。
諸臣皆言：「國欲將興，天賜金華。」
樹提伽默然不言。
王語樹提伽：「諸臣皆喜，卿亦無言。」
提伽答言：「不敢欺王。
是臣之家後園之中萎落之華，遇天風起吹王殿前。
以是之故，默然不言。」
王語樹提伽：「卿家乃爾。
命卿約勅家中廣作調度，朕須還歸將領二十萬眾到卿家看。」
提伽答言：「願王共臣相隨，臣家自然床褥不須人敷，
自然飲食不須人作，自然擎來不須呼喚，自然擎去不須反顧。」 ^826a17

王將領二十萬眾，到樹提伽南門直入。
閤中有一童子，顏容端正，肉色豐悅，甚復可愛。
王語樹提伽：「是卿家兒郎以不？」
答言：「臣不敢欺王。
是臣之家守閤之奴。」
小復前進至內閤，有一童女，顏容端正，
肉色豐悅，甚復可愛。
王語樹提伽：「卿家女婦以不？」
答言：「臣不敢欺王。
是臣之家守閤之婢。」
小復前進，至樹提伽堂前，白銀為壁，水精為地，
王見謂呼水流，疑不得前。
樹提伽即導王前以入，將王企金床踞玉机。
樹提伽婦一百二十重金銀幃帳裏出，
為王設拜，眼中淚出。
王語樹提伽：「卿婦為我設拜，有何不#CB02870;，
眼中淚出？」答言：「臣不敢欺王！
聞王煙氣，以是之故，眼中淚出。」
王言：「庶民然脂，諸侯然蠟，天子然漆，亦無煙氣，何得淚出？」
樹提伽言：「臣不敢欺王。
臣家有一明月神珠掛著殿堂，無晝無夜，
不須火光，王是煙中之王，是故聞氣耳。」 ^826a29

樹提伽堂前有一十二重高樓，將王上視，
東望西視，南望北瞻，黯黯惱惱已經一月。
大臣白王：「國計事大，事須還歸，料理人民。」
王謂：「須臾，小復可忍。」
樹提伽復將王後園之中看流泉浴池，
各皆可美甚復可愛，黯黯惱惱已經一月。
大臣白王：「國計事大，事須還歸，料理人民。」
王謂：「呼！須臾，小復可忍。」
樹提伽七寶布施綾羅繒綵，二十萬眾人馬車乘，一時還國。 ^826b17

王即大會群臣共坐參論，羅列卜問怪其所以：
「樹提伽是我之民，婦女、宅舍過甚於我。
我欲伐之，可取以不？」
諸臣皆言：「宜可取之。」
王將領四十萬眾，椎鐘鳴鼓，圍樹提伽舍數百餘重。 ^826b26

樹提伽門中一力士，手捉金杵一擬，四十萬眾人馬俱倒，
手脚繚戾，腰髖妸婆，狀似醉容，頭脚跛#CB00851;，
不復得起。樹提伽乘雲之車在虛空中，
來問諸人：「來時何意，臥地不起？」
「大王遣來欲伐長者，門中有一力士，手捉金杵一擬，
令四十萬眾人馬俱倒，繚戾，腰髖妸婆，
狀似醉容，頭脚跛#CB00851;，不復得起。」
樹提伽問諸人：「欲得起不？」
諸人皆言：「欲得起。」
樹提伽舉一神杖，令四十萬眾人馬俱起還國。 ^826c1

王即遣使喚樹提伽：「我共同車而載，往詣佛所。」
問言：「世尊！樹提伽是我之臣，前身有何功德，女婦宅舍過甚於我？」 ^826c11

佛言：「樹提伽、五百商主將諸商人，齎持重寶經過險路。
于時深山之中見一病道人，給其庵屋、
厚敷床褥；給其水漿、鎢錥、米糧；給其燈燭。
于時，乞願願得天堂之供；今得果報。
于時，布施者是誰？
樹提伽是也；病道人者，我身是也；五百商主人皆得阿羅漢道也。」 ^826c14

佛說經竟，王及諸臣發阿耨多羅三藐三菩提心，禮佛即退。
佛說樹提伽經
 ^826c20
