
hui:: 
pin:: 
### 2
大般若波羅蜜多經卷第四百七十五
三藏法師玄奘奉　詔譯
第二分無闕品第七十九之二
「舍利子！諸菩薩摩訶薩行深般若波羅蜜多，
如實了知一切法性皆不可取，所謂般若波羅蜜多乃至布施波羅蜜多皆不可取，
色乃至識亦不可取，眼處乃至意處亦不可取，
色處乃至法處亦不可取，眼界乃至意界亦不可取，
色界乃至法界亦不可取，眼識界乃至意識界亦不可取，
眼觸乃至意觸亦不可取，眼觸為緣所生諸受乃至意觸為緣所生諸受亦不可取，
地界乃至識界亦不可取，因緣乃至增上緣亦不可取，
從緣所生諸法亦不可取，無明乃至老死亦不可取，
內空乃至無性自性空亦不可取，真如乃至不思議界亦不可取，
苦、集、滅、道聖諦亦不可取，四念住乃至八聖道支亦不可取，
四靜慮、四無量、四無色定亦不可取，八解脫乃至十遍處亦不可取，
空、無相、無願解脫門亦不可取，淨觀地乃至如來地亦不可取，
極喜地乃至法雲地亦不可取，一切陀羅尼門、
三摩地門亦不可取，五眼、六神通亦不可取，
如來十力乃至十八佛不共法亦不可取，
三十二大士相、八十隨好亦不可取，無忘失法、
恒住捨性亦不可取，一切智、道相智、一切相智亦不可取，
預流果乃至獨覺菩提亦不可取，一切菩薩摩訶薩行亦不可取，
諸佛無上正等菩提亦不可取，一切異生、
聲聞、獨覺、菩薩、如來亦不可取。 ^404a23

「舍利子！諸菩薩摩訶薩行深般若波羅蜜多，
如實了知一切法性不可取故，於一切法得無障礙。
舍利子！此不可取波羅蜜多即是無障波羅蜜多，
如是無障波羅蜜多即是般若波羅蜜多，諸菩薩摩訶薩應於中學。
舍利子！若菩薩摩訶薩能於中學，於一切法都無所得，
尚不得學，況得無上正等菩提！
況得般若波羅蜜多！
況得異生、聲聞、獨覺、菩薩、佛法！
何以故？舍利子！無有少法實有自性，於無自性一切法中，何等是異生法？
何等是預流法？何等是一來法？
何等是不還法？何等是阿羅漢法？
何等是獨覺法？何等是菩薩法？
何等是如來法？舍利子！
如是諸法既不可得，依何等法可施設有補特伽羅？
補特伽羅既不可得，云何可說此是異生，
此是預流，此是一來，此是不還，此是阿羅漢，
此是獨覺，此是菩薩，此是如來？」 ^404b18

時，舍利子白言：「世尊！
若一切法都無自性、皆非實有，依何等事而可了知：
此是異生，此是異生法，廣說乃至此是如來，此是如來法？」 ^404c5

佛告舍利子：「於汝意云何？
為實有色或曾或當如諸愚夫異生執不？
為實有受、想、行、識或曾或當如諸愚夫異生執不？
如是乃至為實有一切菩薩摩訶薩行或曾或當如諸愚夫異生執不？
為實有諸佛無上正等菩提或曾或當如諸愚夫異生執不？
為實有異生、預流、一來、不還、阿羅漢、獨覺、
菩薩、如來或曾或當如諸愚夫異生執不？」 ^404c8

舍利子言：「不也！世尊！
但由顛倒愚夫異生有如是執。」 ^404c16

佛告舍利子：「諸菩薩摩訶薩行深般若波羅蜜多方便善巧，
雖觀諸法都無自性、皆非實有，而依世俗求趣無上正等菩提，
為諸有情方便宣說，令得正解離諸顛倒。」 ^404c17

時，舍利子復白佛言：「云何菩薩摩訶薩行深般若波羅蜜多時方便善巧，
雖觀諸法都無自性、皆非實有，而依世俗求趣無上正等菩提，
為諸有情方便宣說，令得正解離諸顛倒？」 ^404c21

佛告舍利子：「諸菩薩摩訶薩行深般若波羅蜜多時，
成就如是方便善巧，謂都不見有少實法可於中住，
由於中住而有罣礙，由罣礙故而有退沒，
由退沒故心便劣弱，心劣弱故便生懈怠。 ^404c25

「舍利子！以一切法都無實事，離我、我所，
皆以無性而為自性，本性空寂、自相空寂，
唯有一切愚夫異生迷謬顛倒，執著色蘊乃至識蘊，
執著眼處乃至意處，執著色處乃至法處，
執著眼界乃至意界，執著色界乃至法界，
執著眼識界乃至意識界，執著眼觸乃至意觸，
執著眼觸為緣所生諸受乃至意觸為緣所生諸受，
執著地界乃至識界，執著因緣乃至增上緣，
執著從緣所生諸法，執著無明乃至老死，
執著布施波羅蜜多乃至般若波羅蜜多，
執著內空乃至無性自性空，執著真如乃至不思議界，
執著苦、集、滅、道聖諦，執著四念住乃至八聖道支，
執著四靜慮、四無量、四無色定，執著八解脫乃至十遍處，
執著空、無相、無願解脫門，執著淨觀地乃至如來地，
執著極喜地乃至法雲地，執著一切陀羅尼門、
三摩地門，執著五眼、六神通，執著如來十力乃至十八佛不共法，
執著三十二大士相、八十隨好，執著無忘失法、
恒住捨性，執著一切智、道相智、一切相智，
執著預流果乃至獨覺菩提，執著一切菩薩摩訶薩行，
執著諸佛無上正等菩提，執著異生、預流、
一來、不還、阿羅漢、獨覺、菩薩、如來。 ^404c29

「由是因緣，諸菩薩摩訶薩觀一切法都無實事，
離我、我所，皆以無性而為自性，本性空寂、
自相空寂，行深般若波羅蜜多，自立如幻師為有情說法，
諸慳貪者為說布施，諸破戒者為說淨戒，
諸忿恚者為說安忍，諸懈怠者為說精進，
諸散亂者為說靜慮，諸愚癡者為說般若。
是菩薩摩訶薩安立有情，令住布施乃至般若波羅蜜多已，
復為宣說能出生死殊勝聖法，令諸有情依之修學，
或得預流果，或得一來果，或得不還果，
或得阿羅漢果，或得獨覺菩提，或入菩薩正性離生，
或住菩薩摩訶薩地，或證無上正等菩提。」 ^405a22

時，舍利子復白佛言：「諸菩薩摩訶薩行深般若波羅蜜多時，
云何不名有所得者？
謂諸有情實無所有，而令安住布施波羅蜜多乃至般若波羅蜜多，
復為宣說能出生死殊勝聖法，或令得預流果，乃至或令證得無上正等菩提。」 ^405b5

佛告舍利子：「諸菩薩摩訶薩行深般若波羅蜜多時，於諸有情非有所得。
何以故？舍利子！是菩薩摩訶薩行深般若波羅蜜多時，
不見有情少實可得，唯有世俗假說有情。
舍利子！是菩薩摩訶薩行深般若波羅蜜多時，安住二諦為諸有情宣說正法。
何謂二諦？一、世俗諦。
二、勝義諦。舍利子！
雖二諦中有情施設俱不可得，而諸菩薩摩訶薩行深般若波羅蜜多時，
方便善巧為諸有情宣說正法，令諸有情聞正法已，
於現法中尚不得我，何況當得所求果證及能得者！
如是，舍利子！諸菩薩摩訶薩行深般若波羅蜜多時，
方便善巧雖為有情宣說正法，令修正行得所證果，
而心於彼都無所得，達一切法不可得故。」 ^405b10

爾時，具壽舍利子白佛言：「世尊！
此諸菩薩摩訶薩雖於諸法不得一性，
不得異性，不得總性，不得別性，而被如是大功德鎧。
由被如是大功德鎧，不現欲界，不現色界，
不現無色界，不現有為界，不現無為界。
雖化有情令出三界，而於有情都無所得，亦復不得有情施設。
有情施設不可得故無縛無脫，無縛脫故無染無淨，
無染淨故諸趣差別不可了知，諸趣差別不可了知故無業無煩惱，
無業煩惱故亦無異熟果，既無異熟果如何得有我及有情流轉諸趣現三界等種種差別？」 ^405b25

佛告舍利子：「如是！
如是！如汝所說。舍利子！
若諸有情先有後無，菩薩、諸佛應有過失，
若諸趣生死先有後無，則菩薩、諸佛亦有過失。
先無後有理亦不然。
是故，舍利子！若佛出世、若不出世，法相常住，
真如、法界、不虛妄性終無改轉。
以一切法法性、法界、法住、法定、真如、實際、
不虛妄性、不變異性猶如虛空，此中尚無我等可得，況有色等諸法可得！
既無色等諸法可得，云何當有諸趣生死？
諸趣生死既不可得，云何當有成熟有情令其解脫？
唯依世俗假說為有。 ^405c6

「舍利子！諸菩薩摩訶薩從過去佛聞一切法自性皆空，
但諸有情顛倒執著，聞已如實繫念思惟。
為脫有情顛倒執著，求趣無上正等菩提，
於求趣時不作是念：『我於此法已得當得，令彼有情已度當度所執著處生死眾苦。』 ^405c17

「舍利子！是菩薩摩訶薩為脫有情顛倒執著，
被功德鎧大誓莊嚴，勇猛正勤無所顧戀，
不退無上正等菩提，常於菩提不起猶豫，
謂：『我當證、不當證耶？』
但正念言：『我定當證所求無上正等菩提，
作諸有情真實饒益，謂令解脫迷謬顛倒諸趣往來受生死苦。』
舍利子！諸菩薩摩訶薩雖脫有情迷謬顛倒諸趣生死而無所得，
但依世俗說有是事。 ^405c22

「舍利子！如工幻師或彼弟子，依帝網術化作無量百千俱胝諸有情類，
復化種種上妙飲食施化有情皆令飽滿，
作是事已歡喜唱言：『我已獲得廣大福聚。』
於意云何？是工幻師或彼弟子，實令有情得飽滿不？」 ^405c29

舍利子言：「不也！世尊！」
佛告舍利子：「諸菩薩摩訶薩亦復如是，
從初發心為欲饒益諸有情故，修行布施波羅蜜多乃至般若波羅蜜多，
安住內空乃至無性自性空，安住真如乃至不思議界，
安住苦、集、滅、道聖諦，修行四念住乃至八聖道支，
修行四靜慮、四無量、四無色定，修行八解脫乃至十遍處，
修行空、無相、無願解脫門，修行極喜地乃至法雲地，
修行一切陀羅尼門、三摩地門，修行五眼、
六神通，修行如來十力乃至十八佛不共法，
修行三十二大士相、八十隨好，修行無忘失法、
恒住捨性，修行一切智、道相智、一切相智，
圓滿菩薩大菩提道，成熟有情、嚴淨佛土。 ^406a5

「舍利子！諸菩薩摩訶薩雖作是事，而於有情及一切法都無所得，
不作是念：『我以此法調伏如是諸有情類，
令其遠離顛倒執著，不復輪迴諸趣生死。』」 ^406a17

爾時，具壽善現白佛言：「世尊！
何謂菩薩大菩提道——諸菩薩摩訶薩修行此道，
方便善巧成熟有情、嚴淨佛土，疾證無上正等菩提——？」 ^406a22

佛告善現：「諸菩薩摩訶薩從初發心，所行布施波羅蜜多乃至般若波羅蜜多，
所行內空乃至無性自性空，所行真如乃至不思議界，
所行苦、集、滅、道聖諦，所行四念住乃至八聖道支，
所行四靜慮、四無量、四無色定，所行八解脫乃至十遍處，
所行空、無相、無願解脫門，所行極喜地乃至法雲地，
所行一切陀羅尼門、三摩地門，所行五眼、
六神通，所行如來十力乃至十八佛不共法，
所行無忘失法、恒住捨性，所行一切智、
道相智、一切相智，及餘無量無邊佛法，皆是菩薩大菩提道。
諸菩薩摩訶薩修行此道，方便善巧成熟有情、
嚴淨佛土，疾證無上正等菩提，而無有情、佛土等想。」 ^406a24

具壽善現復白佛言：「云何菩薩摩訶薩修行布施波羅蜜多時，
方便善巧成熟有情？」 ^406b8

佛告善現：「有菩薩摩訶薩修行布施波羅蜜多時方便善巧，
自行布施亦勸他行布施，慇懃教誡教授彼言：『諸善男子！
勿著布施，若著布施當更受身，若更受身，由斯展轉當受無量猛利大苦。
諸善男子！勝義諦中都無布施，亦無施者、
受者、施物及諸施果，如是諸法皆本性空，
本性空中無法可取，諸法空性亦不可取。』
如是，善現！諸菩薩摩訶薩修行布施波羅蜜多，
雖於有情自行於施亦勸他施，而於布施、
施者、受者、施物、施果皆無所得，如是布施波羅蜜多名無所得波羅蜜多。
善現！是菩薩摩訶薩於此諸法無所得時，
方便善巧能化有情，住預流果、或一來果、
或不還果、或阿羅漢果、或獨覺菩提，或趣無上正等菩提。
如是，善現！諸菩薩摩訶薩修行布施波羅蜜多時，成熟有情令獲勝利。 ^406b10

「善現！是菩薩摩訶薩自行布施，亦勸他行布施，
無倒稱揚行布施法，歡喜讚歎行布施者。
善現！是菩薩摩訶薩如是施已，或生剎帝利大族，
或生婆羅門大族，或生長者大族，或生居士大族豐饒財寶，
或作小王於小國土富貴自在，或作大王於大國土富貴自在，
或作輪王於四洲界富貴自在。 ^406b26

「是菩薩摩訶薩生如是等諸尊貴處，以四攝事攝諸有情，
先教有情安住布施，由施因緣其心調善，
漸次令住戒、忍、精進、靜慮、般若，復令安住四靜慮、
四無量、四無色定，復令安住四念住乃至八聖道支，
復令安住空、無相、無願解脫門。
是菩薩摩訶薩令諸有情住如是等諸善法已，
或令趣入正性離生，得預流果乃至令得阿羅漢果；
或令趣入正性離生，漸次證得獨覺菩提；
或令趣入正性離生，漸次修學諸菩薩地，速趣無上正等菩提。
復告彼言：『諸善男子！
當發大願速趣無上正等菩提，作諸有情饒益勝事。
諸有情類虛妄分別所執諸法都無自性，
但由顛倒妄執為有，是故汝等常當精勤，
自除顛倒亦勸他斷，自脫生死亦令他脫，自獲大利亦令他得。』 ^406c3

「善現！諸菩薩摩訶薩常應如是修行布施波羅蜜多，
由此布施波羅蜜多，從初發心乃至究竟不墮惡趣貧賤邊鄙，
為欲饒益諸有情故，多生人趣作轉輪王，富貴自在多所饒益。
所以者何？隨業威勢獲如是果。
謂彼菩薩作輪王時，見乞者來便作是念：
『我為何事流轉生死作轉輪王，豈我不為饒益有情住生死中，
受斯勝果不為餘事？』
作是念已，告乞者言：『隨汝所須皆當施與，汝取物時如取己物勿作他想。
所以者何？我為汝等得饒益故，而受此身積聚財物，
故此財物是汝等有，隨汝自取，若自受用，
若轉施他，莫有疑難。』
是菩薩摩訶薩如是憐愍諸有情時，無緣大悲疾得圓滿。
由此大悲疾圓滿故，雖恒饒益無量有情，
而於有情都無所得，亦復不得所獲勝果，
能如實知：『但由世俗言說施設，饒益種種諸有情事。』
又如實知：『所施設事皆如谷響，雖現似有而無真實。』
由此於法都無所取。 ^406c18

「善現！諸菩薩摩訶薩常應如是修行布施波羅蜜多，
謂於有情都無所顧，乃至能施自身骨肉，況不能捨諸外資具！
謂諸資具攝受有情，令速解脫生老病死。」 ^407a7

具壽善現白佛言：「世尊！
何等資具攝受有情，令速解脫生老病死？」 ^407a10

佛告善現：「所謂布施波羅蜜多乃至般若波羅蜜多資具，
若內空乃至無性自性空資具，若真如乃至不思議界資具，
若苦、集、滅、道聖諦資具，若四念住乃至八聖道支資具，
若四靜慮、四無量、四無色定資具，若八解脫乃至十遍處資具，
若空、無相、無願解脫門資具，若淨觀地乃至如來地資具，
若極喜地乃至法雲地資具，若一切陀羅尼門、
三摩地門資具，若五眼、六神通資具，若如來十力乃至十八佛不共法資具，
若無忘失法、恒住捨性資具，若一切智、
道相智、一切相智資具，若預流果乃至獨覺菩提資具，
若一切菩薩摩訶薩行資具，若諸佛無上正等菩提資具。
善現！諸如是等善法資具攝受有情，令速解脫生老病死，
諸菩薩摩訶薩常以如是種種資具攝受有情，令速解脫生老病死。 ^407a12

「復次，善現！諸菩薩摩訶薩安住布施波羅蜜多，
自行布施，勸諸有情行布施已，若見有情毀犯淨戒，
深生憐愍而告之言：『汝等今應受持淨戒，我當施汝種種資具令無所乏。
汝等由乏諸資生具，毀犯淨戒作諸惡業，我當隨汝所乏資具皆相供給。
汝等安住律儀戒已，漸次當能作苦邊際，
依三乘法隨其所應，出離生死至究竟樂。』 ^407a28

「善現！是菩薩摩訶薩安住布施波羅蜜多，
自受持淨戒，亦勸他受持淨戒，無倒稱揚受持淨戒法，歡喜讚歎受持淨戒者。
如是，善現！諸菩薩摩訶薩修行布施波羅蜜多，
勸諸有情安住淨戒，解脫一切生老病死，證得究竟利益安樂。 ^407b6

「復次，善現！諸菩薩摩訶薩安住布施波羅蜜多，
若見有情更相瞋忿，深生憐愍而告之言：『汝等何緣更相瞋忿？
汝等若為有所匱乏展轉相緣起諸惡者，
應從我索，我當濟汝，隨汝所須種種資具，皆當施汝令無匱乏。
汝等不應更相瞋忿，應修安忍共起慈心。』
善現！是菩薩摩訶薩安住布施波羅蜜多，
勸諸有情修安忍已，欲令堅固復告之言：
『瞋忿因緣都無定實，皆從虛妄分別所生，以一切法本性空故。
汝等何緣於無實事妄起瞋忿更相毀害？
汝等勿緣虛妄分別，更相瞋忿造諸惡業，
當墮地獄、傍生、鬼界及餘惡處受諸劇苦，
其苦楚毒剛強猛利，逼切身心最極難忍。
汝等勿執非實有事，妄相瞋忿作斯惡業，
由此惡業尚難可得下劣人身，況得生天，或得值佛聽聞正法如說修行！
汝等應知人身難得，佛世難值，生信復難。
汝等今者既具斯事，勿由忿恚而失好時，
若失此時則不可救，是故汝等於諸有情勿起忿恚，當修安忍。』 ^407b11

「善現！是菩薩摩訶薩安住布施波羅蜜多，
自行安忍，亦勸他行安忍，無倒稱揚行安忍法，歡喜讚歎行安忍者。
如是，善現！諸菩薩摩訶薩安住布施波羅蜜多，
勸諸有情修行安忍，諸有情類由斯展轉，漸依三乘而得解脫。 ^407c1

「復次，善現！諸菩薩摩訶薩安住布施波羅蜜多，
見諸有情身心懈怠，深生憐愍而告之言：『汝等何緣不勤精進修諸善法而生懈怠？』
彼作是言：『我乏資具，於諸善事不獲勤修。』
菩薩告言：『我能施汝所乏資具，汝應勤修布施、
淨戒、安忍等法。』時，諸有情得是菩薩所施資具無所乏少，
便能發起身心精進，修諸善法速得圓滿。
由諸善法得圓滿故，漸次引生諸無漏法，
由無漏法得預流果、或一來果、或不還果、
或阿羅漢果、或獨覺菩提，或有趣入諸菩薩地，漸得無上正等菩提。 ^407c6

「善現！是菩薩摩訶薩安住布施波羅蜜多，
自行精進，亦勸他行精進，無倒稱揚行精進法，歡喜讚歎行精進者。
如是，善現！諸菩薩摩訶薩安住布施波羅蜜多，
令諸有情遠離懈怠，勤修諸善疾證解脫，復能利樂諸有情類。 ^407c16

「復次，善現！諸菩薩摩訶薩安住布施波羅蜜多，
見諸有情諸根散亂忘失正念，深生憐愍而告之言：
『汝等何緣不修靜慮，散亂失念沈淪生死受苦無窮？』
彼作是言：『我乏資具故，於靜慮不獲勤修。』
菩薩告言：『我能施汝所乏資具，汝等從今不應復起虛妄尋伺，
攀緣內外擾亂自心。』
時，諸有情得是菩薩所施資具無所乏少，
便能伏斷虛妄、尋伺，入初靜慮，漸次復入第二、
第三、第四靜慮；依諸靜慮復能引發慈、
悲、喜、捨四種無量；靜慮、無量為所依止，
復能引發四無色定；靜慮、無量、無色調心令柔軟已，
修四念住；展轉乃至八聖道支，由此復能引空、
無相及無願等殊勝善法，隨其所應得三乘果。 ^407c21

「善現！是菩薩摩訶薩安住布施波羅蜜多，
自修靜慮，亦勸他修靜慮，無倒稱揚修靜慮法，歡喜讚歎修靜慮者。
如是，善現！諸菩薩摩訶薩安住布施波羅蜜多，
勸諸有情遠離散亂，修諸靜慮獲大利樂。 ^408a6

「復次，善現！諸菩薩摩訶薩安住布施波羅蜜多，
見諸有情愚癡顛倒，深生憐愍而告之言：
『汝等何緣不修妙慧，愚癡顛倒受苦無窮？』
彼作是言：『我乏資具故，於妙慧不獲勤修。』
菩薩告言：『我能施汝所乏資具，汝可受之。
先修布施、淨戒、安忍、精進、靜慮得圓滿已，
應審觀察諸法實相，修行般若波羅蜜多。
謂於爾時，應審觀察為有少法而可得不？
謂我、有情廣說乃至知者、見者為可得不？
色乃至識為可得不？
眼處乃至意處為可得不？
色處乃至法處為可得不？
眼界乃至意界為可得不？
色界乃至法界為可得不？
眼識界乃至意識界為可得不？
眼觸乃至意觸為可得不？
眼觸為緣所生諸受乃至意觸為緣所生諸受為可得不？
地界乃至識界為可得不？
因緣乃至增上緣為可得不？
從緣所生諸法為可得不？
無明乃至老死為可得不？
欲界、色界、無色界為可得不？
布施波羅蜜多乃至般若波羅蜜多為可得不？
內空乃至無性自性空為可得不？
真如乃至不思議界為可得不？
苦、集、滅、道聖諦為可得不？
四念住乃至八聖道支為可得不？
四靜慮、四無量、四無色定為可得不？
八解脫乃至十遍處為可得不？
空、無相、無願解脫門為可得不？
淨觀地乃至如來地為可得不？
極喜地乃至法雲地為可得不？
一切陀羅尼門、三摩地門為可得不？
五眼、六神通為可得不？
如來十力乃至十八佛不共法為可得不？
三十二大士相、八十隨好為可得不？
無忘失法、恒住捨性為可得不？
一切智、道相智、一切相智為可得不？
預流果乃至獨覺菩提為可得不？
一切菩薩摩訶薩行為可得不？
諸佛無上正等菩提為可得不？』 ^408a10

「彼諸有情既得資具無所乏少，依菩薩語先修布施、
淨戒、安忍、精進、靜慮，得圓滿已復審觀察諸法實相，修行般若波羅蜜多。
審觀察時如先所說，諸法實性皆不可得，
不可得故無所執著，不執著故不見少法有生有滅、有染有淨。
彼於諸法無所得時，於一切處不起分別，
謂不分別此是地獄、傍生、鬼界、若阿素洛、
若人、若天，亦不分別此是持戒、此是犯戒，
亦不分別此是異生、此是聖者、此是預流、
此是一來、此是不還、此是阿羅漢、此是獨覺、
此是菩薩、此是佛、此是有為、此是無為。
彼由如是無分別故，隨其所應漸次證得三乘涅槃究竟安樂。 ^408b12

「善現！是菩薩摩訶薩安住布施波羅蜜多，
自修般若，亦勸他修般若，無倒稱揚修般若法，歡喜讚歎修般若者。
如是，善現！諸菩薩摩訶薩安住布施波羅蜜多，
勸諸有情勤修般若，令得究竟利益安樂。 ^408b25

「復次，善現！諸菩薩摩訶薩安住布施波羅蜜多，
自行布施波羅蜜多乃至般若波羅蜜多，
亦勸他行布施波羅蜜多乃至般若波羅蜜多已，
復見有情輪迴諸趣，受無量苦未得解脫，
欲令解脫生死苦故，先以種種資具饒益，
後以出世諸無漏法，方便善巧而攝受之。
彼諸有情既得資具無所乏少身心勇決，
能住內空乃至無性自性空，亦能住真如乃至不思議界，
亦能住苦、集、滅、道聖諦，亦能修四念住乃至八聖道支，
亦能修四靜慮、四無量、四無色定，亦能修八解脫乃至十遍處，
亦能修空、無相、無願解脫門，亦能修淨觀地乃至如來地，
亦能修極喜地乃至法雲地，亦能修一切陀羅尼門、
三摩地門，亦能修五眼、六神通，亦能修如來十力乃至十八佛不共法，
亦能修無忘失法、恒住捨性，亦能修一切智、
道相智、一切相智，亦能修無量無邊諸餘佛法。
彼諸有情，由無漏法所攝受故解脫生死，證得涅槃究竟安樂。 ^408c1

「善現！是菩薩摩訶薩安住布施波羅蜜多，
自行種種勝無漏法，亦勸他行種種勝無漏法，
無倒稱揚行種種勝無漏法 " resp=，歡喜讚歎行種種勝無漏法者。
如是，善現！諸菩薩摩訶薩安住布施波羅蜜多，
以無漏法攝受有情，令其解脫生死眾苦，
證得畢竟常樂涅槃，亦能為他作大饒益。 ^408c19

「復次，善現！諸菩薩摩訶薩安住布施波羅蜜多，
見諸有情無所依怙，多諸苦惱眾具匱乏，
深生憐愍而安慰言：『我能為汝作所依怙，令汝解脫所受苦事。
汝等所須飲食、衣服、臥具、車乘、舍宅、香花、
伎樂、燈明、財寶、僮僕，及餘種種所須資具，
皆隨意索，勿有疑難，我當隨汝所索皆施，令汝長夜利益安樂。
汝等受我所施物時，如取己物莫作他想。
所以者何？我於長夜積聚財物，但為汝等得利樂故。
汝等今者以無難心，於此財物隨意受取，
受已先應自正受用修諸善業，後以此物施諸有情亦令修善，
謂令修行布施波羅蜜多乃至般若波羅蜜多，
亦令安住內空乃至無性自性空，亦令安住真如乃至不思議界，
亦令安住苦、集、滅、道聖諦，亦令修行四念住乃至八聖道支，
亦令修行四靜慮、四無量、四無色定，亦令修行八解脫乃至十遍處，
亦令修行空、無相、無願解脫門，亦令修行淨觀地乃至如來地，
亦令修行極喜地乃至法雲地，亦令修行一切陀羅尼門、
三摩地門，亦令修行五眼、六神通，亦令修行如來十力乃至十八佛不共法，
亦令修行無忘失法、恒住捨性，亦令修行一切智、
道相智、一切相智，亦令修行諸餘無量無邊佛法。』 ^408c25

「善現！是菩薩摩訶薩如是教導諸有情已，
隨其所應復令修習諸無漏法，住預流果、
或一來果、或不還果、或阿羅漢果、或獨覺菩提、或復無上正等菩提。 ^409a19

「如是，善現！諸菩薩摩訶薩修行布施波羅蜜多，
方便善巧成熟有情，令其解脫惡趣生死，
如應證得三乘涅槃，饒益自他究竟安樂。」 ^409a23

具壽善現復白佛言：「云何菩薩摩訶薩修行淨戒波羅蜜多，
及餘菩薩大菩提道，方便善巧成熟有情？」 ^409a27

佛告善現：「有菩薩摩訶薩修行淨戒波羅蜜多時，
方便善巧見諸有情資財匱乏，煩惱熾盛不能修善，
憐愍告言：『汝等若為資緣匱乏不能修善，
我當施汝種種資緣，汝等勿起煩惱惡業，應正修習布施等善。』
是菩薩摩訶薩安住淨戒波羅蜜多，如應攝受諸有情類，
諸慳貪者令修布施，於身、命、財無所顧惜；
諸破戒者令修淨戒，能正受行十善業道，
住律儀戒不破不穿，無穢無雜亦無執取；
諸瞋忿者令修安忍；諸懈怠者令修精進；
諸散亂者令修靜慮；諸愚癡者令修妙慧；
執諸法者令修法空；無餘種種勝功德者令具修學。
如是，善現！諸菩薩摩訶薩安住淨戒波羅蜜多，
成熟有情方便善巧，令其解脫惡趣生死，
如應證得三乘涅槃，饒益自他究竟安樂。 ^409a29

「善現當知！諸菩薩摩訶薩修行餘四波羅蜜多，
及餘菩薩大菩提道，一一皆能方便善巧，
以一切善成熟有情，令其解脫惡趣生死，
如應證得三乘涅槃，饒益自他究竟安樂，一一廣說如前布施。」
大般若波羅蜜多經卷第四百七十五
 ^409b15
