
other:: 
other:: 阿毘達磨發智論卷第十八
author:: 尊者迦多衍尼子造
translator:: 三藏法師玄奘奉　詔譯

##  3 攝納息
定蘊第七中攝納息第三
　　攝可得相應　成不得捨退
　　頓漸滅依定　此章願具說
十想。謂：無常想。無常苦想。
苦無我想。死想。不淨想。
厭食想。一切世間不可樂想。
斷想。離想。滅想。 ^1013c21

四靜慮。四無量。四無色。
八解脫。八勝處。十遍處。
八智。三三摩地。 ^1013c23

無常想等，攝幾靜慮等耶？ ^1013c24

答：無常想，攝四靜慮、四無色、四解脫。 ^1013c25

如無常想；無常苦想、苦無我想、死想、斷想、
離想、滅想，亦爾。 ^1013c26

不淨想，攝第三、第四靜慮，初二解脫。 ^1013c27

如不淨想；厭食想，亦爾。
一切世間不可樂想，攝第三、第四靜慮。 ^1013c28

初靜慮等，攝幾靜慮等耶？ ^1013c29

答：初靜慮，攝初靜慮、四無量、初二解脫、
前四勝處、八智、三三摩地。 ^1014a1

第二靜慮，攝第二靜慮、四無量、初二解脫、
前四勝處、八智、三三摩地。 ^1014a2

第三靜慮，攝第三靜慮、三無量、八智、三三摩地。 ^1014a4

第四靜慮，攝第四靜慮、三無量、淨解脫、
後四勝處、前八遍處、八智、三三摩地。 ^1014a5

慈無量等，攝幾無量等耶？
答：慈攝慈世俗智，乃至捨攝捨世俗智。 ^1014a7

空無邊處等，攝幾無色等耶？ ^1014a8

答：空無邊處，攝空無邊處，及彼解脫，彼遍處，
六智，三三摩地。 ^1014a9

識無邊處，攝識無邊處，及彼解脫，彼遍處，
六智，三三摩地。 ^1014a10

無所有處，攝無所有處，及彼解脫，六智，三三摩地。 ^1014a11

非想非非想處，攝非想非非想處，及彼解脫，
滅想受解脫，世俗智。 ^1014a12

初解脫等，攝幾解脫等耶？ ^1014a14

答：初、第二、第三解脫，攝初、第二、第三解脫世俗智。 ^1014a15

空無邊處解脫，攝空無邊處解脫，及彼遍處，
六智，三三摩地。 ^1014a16

識無邊處解脫，攝識無邊處解脫，及彼遍處，
六智，三三摩地。 ^1014a17

無所有處解脫，攝無所有處解脫，六智，三三摩地。 ^1014a18

非想非非想處解脫，攝非想非非想處解脫，世俗智。 ^1014a19

滅想受解脫，攝滅想受解脫。
初勝處等，攝幾勝處等耶？ ^1014a21

答：初勝處，攝初勝處世俗智，乃至第八勝處，攝第八勝處世俗智。 ^1014a22

初遍處等，攝幾遍處等耶？ ^1014a23

答：初遍處，攝初遍處世俗智，乃至第十遍處，攝第十遍處世俗智。 ^1014a24

法智等，攝幾智等耶？ ^1014a25

答：法智，攝法智，五智少分。
類智，攝類智，五智少分。 ^1014a26

他心智，攝他心智，四智少分。 ^1014a27

世俗智，攝世俗智，一智少分。
苦智，攝苦智，二智少分。 ^1014a28

集智，攝集智，二智少分。
滅智，攝滅智，三智少分。 ^1014a29

道智，攝道智，三智少分。
空三摩地等，攝幾三摩地耶？ ^1014b1

答：空攝空，無願攝無願，無相攝無相。 ^1014b2

如攝；可得，亦爾。 ^1014b3

無常想等，與幾靜慮等相應耶？
答：無常想，與四靜慮，四無色，四解脫，四智，一三摩地相應。 ^1014b4

如無常想；無常苦想、苦無我想、死想、斷想、
離想、滅想，亦爾。 ^1014b6

不淨想，與後二靜慮，初二解脫，世俗智相應。 ^1014b7

如不淨想；厭食想，亦爾。
一切世間不可樂想，與後二靜慮，世俗智相應。 ^1014b8

初靜慮等，與幾靜慮等相應耶？ ^1014b9

答：初靜慮，與初靜慮，四無量，初二解脫，
前四勝處，八智，三三摩地相應。 ^1014b10

第二靜慮，與第二靜慮，四無量，初二解脫，
前四勝處，八智，三三摩地相應。 ^1014b12

第三靜慮，與第三靜慮，三無量，八智，三三摩地相應。 ^1014b13

第四靜慮，與第四靜慮，三無量，淨解脫，
後四勝處，前八遍處，八智，三三摩地相應。 ^1014b15

慈無量等，與幾無量等相應耶？ ^1014b16

答：慈與慈世俗智相應，乃至捨與捨世俗智相應。 ^1014b17

空無邊處等，與幾無色等相應耶？ ^1014b18

答：空無邊處，與空無邊處，及彼解脫，彼遍處，
六智，三三摩地相應。 ^1014b19

識無邊處，與識無邊處，及彼解脫，彼遍處，
六智，三三摩地相應。 ^1014b20

無所有處，與無所有處，及彼解脫，六智，三三摩地相應。 ^1014b22

非想非非想處，與非想非非想處，及彼解脫，世俗智相應。 ^1014b23

初解脫等，與幾解脫等相應耶？ ^1014b24

答：初、第二、第三解脫，與初、第二、第三解脫，世俗智相應。 ^1014b25

空無邊處解脫，與空無邊處解脫，及彼遍處，
六智，三三摩地相應。 ^1014b26

識無邊處解脫，與識無邊處解脫，及彼遍處，
六智，三三摩地相應。 ^1014b28

無所有處解脫，與無所有處解脫，六智，三三摩地相應。 ^1014b29

非想非非想處解脫，與非想非非想處解脫，世俗智相應。 ^1014c2

滅想受解脫，非相應。
初勝處等，與幾勝處等相應耶？ ^1014c3

答：初勝處，與初勝處世俗智相應，乃至第八勝處，與第八勝處世俗智相應。 ^1014c4

初遍處等，與幾遍處等相應耶？
答：初遍處，與初遍處世俗智相應，乃至第十遍處，與第十遍處世俗智相應。 ^1014c6

法智等，與幾三摩地相應耶？ ^1014c8

答：法智，與三三摩地，少分相應。
如法智；類智，亦爾。 ^1014c9

他心智，與一三摩地，少分相應。 ^1014c10

如他心智；集、滅、道智，亦爾。
苦智，與二三摩地，少分相應。 ^1014c11

若成就初靜慮等，彼於四靜慮等幾成就？
幾不成就？ ^1014c13

答：若成就初靜慮，彼於四靜慮：或一、二、
三、四。 ^1014c14

一者謂：梵世愛未盡。
二者謂：梵世愛盡，上愛未盡。 ^1014c15

三者謂：極光淨愛盡，上愛未盡。 ^1014c16

四者謂：遍淨愛盡。
於四無量：或無，或三，或四。 ^1014c17

無者謂：生無色界。
三者謂：生遍淨、廣果。
四者謂：生欲界、梵世、極光淨。 ^1014c18

於四無色：或無，或一、二、三、四。 ^1014c19

無者謂：色愛未盡。
一者謂：色愛盡，上愛未盡。 ^1014c20

二者謂：空無邊處愛盡，上愛未盡。
三者謂：識無邊處愛盡，上愛未盡。 ^1014c21

四者謂：無所有處愛盡。 ^1014c22

於八解脫：或無，或一、二、三、四、五、六、七、八。 ^1014c23

無者謂：生遍淨。遍淨愛未盡。
一者謂：生遍淨。遍淨愛盡，上愛未盡。 ^1014c24

若生廣果，即彼愛未盡。 ^1014c25

若生空無邊處，即彼愛未盡。
二者謂：生欲界、梵世、極光淨，遍淨愛未盡。 ^1014c26

若生遍淨、廣果，廣果愛盡，上愛未盡。 ^1014c27

若生空無邊處，即彼愛盡，上愛未盡。 ^1014c28

若生識無邊處，即彼愛未盡。 ^1014c29

三者謂：生欲界、梵世、極光淨，遍淨愛盡，上愛未盡。 ^1015a1

若生遍淨、廣果，空無邊處愛盡，上愛未盡。 ^1015a2

若生空、識無邊處，識無邊處愛盡，上愛未盡。 ^1015a3

若生無所有處，即彼愛未盡。
四者謂：生欲界、梵世、極光淨，廣果愛盡，上愛未盡。 ^1015a4

若生遍淨、廣果，識無邊處愛盡，上愛未盡。 ^1015a5

若生空、識無邊處、無所有處，無所有處愛盡。 ^1015a6

若生非想非非想處，不得滅盡定。 ^1015a7

五者謂：生欲界、梵世、極光淨，空無邊處愛盡，上愛未盡。 ^1015a8

若生遍淨、廣果，無所有處愛盡，不得滅盡定。 ^1015a9

若生非想非非想處，得滅盡定。 ^1015a10

六者謂：生欲界、梵世、極光淨，識無邊處愛盡，上愛未盡。 ^1015a11

若生遍淨、廣果，得滅盡定。 ^1015a12

七者謂：生欲界、梵世、極光淨，無所有處愛盡，不得滅盡定。 ^1015a13

八者謂：生欲界、梵世、極光淨，得滅盡定。 ^1015a14

於八勝處：或無，或四，或八。 ^1015a15

無者謂：生遍淨，即彼愛未盡。
若生無色界。 ^1015a16

四者謂：生欲界、梵世、極光淨、遍淨愛未盡。 ^1015a17

若生遍淨，即彼愛盡。
若生廣果。
八者謂：生欲界、梵世、極光淨、遍淨愛盡。 ^1015a18

於十遍處：或無，或一、二、八、九、十。 ^1015a19

無者謂：生欲界、梵世、極光淨、遍淨，遍淨愛未盡。 ^1015a20

若生無所有處、非想非非想處。 ^1015a21

一者謂：生空無邊處，即彼愛未盡。
若生識無邊處。 ^1015a22

二者謂：生空無邊處，即彼愛盡。
八者謂：生欲界、梵世、極光淨、遍淨，遍淨愛盡，上愛未盡。 ^1015a23

若生廣果，即彼愛未盡。
九者謂：生欲、色界，欲、色愛盡，上愛未盡。 ^1015a25

十者謂：生欲、色界，空無邊處愛盡。 ^1015a26

於八智：或二、四、五、六、七、八。 ^1015a27

二者謂：異生苦法忍位。
四者謂：苦法智，苦類忍位。 ^1015a28

五者謂：苦類智，集法忍位。
六者謂：集法智。乃至滅法忍位。 ^1015a29

七者謂：滅法智。乃至道法忍位。 ^1015b1

八者謂：道法智。以上諸位。
於三三摩地：或無，或二，或三。 ^1015b2

無者謂：諸異生。
二者謂：諸聖者，滅法忍未生。 ^1015b3

三者謂：滅法忍已生。
如成就初靜慮；乃至成就第四靜慮，隨所應，亦爾。 ^1015b4

七補特伽羅。謂：隨信行。
隨法行。信勝解。見至。
身證。慧解脫。俱解脫。 ^1015b6

隨信行等，於味相應等四靜慮、四無色，幾成就？
幾不成就？ ^1015b7

答：
隨信行： ^1015b8

於味相應四靜慮，或無，或一、二、三、四。
無者謂：色愛盡。 ^1015b9

一者謂：遍淨愛盡，上愛未盡。 ^1015b10

乃至四者謂：梵世愛未盡。
於淨四靜慮：或無，或一、二、三、四。 ^1015b11

無者謂：欲愛未盡。
一者謂：欲愛盡，上愛未盡。 ^1015b12

乃至四者謂：遍淨愛盡。
於無漏四靜慮：或無，或一、二、三、四。 ^1015b13

無者謂：依未至定，入正性離生。 ^1015b14

一者謂：依初靜慮，或靜慮中間，入正性離生。 ^1015b15

乃至四者謂：依第四靜慮，入正性離生。 ^1015b16

於味相應四無色：或一、二、三、四。
一者謂：無所有處愛盡，上愛未盡。 ^1015b17

乃至四者謂：空無邊處愛未盡。 ^1015b18

於淨四無色：或無，或一、二、三、四。 ^1015b19

無者謂：色愛未盡。
一者謂：色愛盡，上愛未盡。 ^1015b20

乃至四者謂：無所有處愛盡。
於無漏三無色，皆不成就。 ^1015b21

如隨信行；隨法行，亦爾。
信勝解： ^1015b22

於味相應四靜慮：或無，或一、二、三、四。
無者謂：色愛盡。 ^1015b23

一者謂：遍淨愛盡，上愛未盡。
乃至四者謂：梵世愛未盡。 ^1015b24

於淨四靜慮：或無，或一、二、三、四。 ^1015b25

無者謂：欲愛未盡。
若生無色界。
一者謂：生欲界，欲愛盡，上愛未盡。 ^1015b26

若生梵世，即彼愛未盡。 ^1015b27

若生極光淨，即彼愛未盡。
若生遍淨，即彼愛未盡。 ^1015b28

若生廣果。
二者謂：生欲界、梵世，梵世愛盡，上愛未盡。 ^1015b29

若生極光淨，即彼愛盡，上愛未盡。 ^1015c1

若生遍淨，即彼愛盡。
三者謂：生欲界、梵世，極光淨愛盡，上愛未盡。 ^1015c2

若生極光淨，遍淨愛盡。 ^1015c3

四者謂：生欲界、梵世，遍淨愛盡。
於無漏四靜慮：或無，或一、二、三、四。 ^1015c4

無者謂：欲愛未盡。 ^1015c5

一者謂：欲愛盡，上愛未盡。
乃至四者謂：遍淨愛盡。 ^1015c6

於味相應四無色：或一、二、三、四。 ^1015c7

一者謂：無所有處愛盡，上愛未盡。
乃至四者謂：空無邊處愛未盡。 ^1015c8

於淨四無色：或無，或一、二、三、四。 ^1015c9

無者謂：生欲、色界，色愛未盡。
一者謂：生欲、色界，色愛盡，上愛未盡。 ^1015c10

若生空無邊處，即彼愛未盡。 ^1015c11

若生識無邊處，即彼愛未盡。 ^1015c12

若生無所有處，即彼愛未盡。
若生非想非非想處。 ^1015c13

二者謂：生欲、色界、空無邊處，空無邊處愛盡，上愛未盡。 ^1015c14

若生識無邊處，即彼愛盡，上愛未盡。 ^1015c15

若生無所有處，即彼愛盡。
三者謂：生欲、色界、空無邊處，識無邊處愛盡，上愛未盡。 ^1015c16

若生識無邊處，無所有處愛盡。
四者謂：生欲、色界、空無邊處，無所有處愛盡。 ^1016a2

於無漏三無色：或無，或一、二、三。 ^1016a3

無者謂：色愛未盡。
一者謂：色愛盡，上愛未盡。 ^1016a4

乃至三者謂：識無邊處愛盡。 ^1016a5

如信勝解；見至，亦爾。
身證：
於味相應四靜慮，皆不成就。 ^1016a6

於淨四靜慮：或無，或一、二、三、四。 ^1016a7

無者謂：生非想非非想處。
一者謂：生廣果。 ^1016a8

乃至四者謂：生欲界、梵世。
於無漏四靜慮，皆成就。 ^1016a9

於味相應四無色：成就一，不成就三。 ^1016a10

於淨四無色：或一，或四。
一者謂：生非想非非想處。 ^1016a11

四者謂：生欲、色界。
於無漏三無色，皆成就。 ^1016a12

慧解脫：
於味相應四靜慮，皆不成就。 ^1016a13

於淨四靜慮：或無，或一、二、三、四。
無者謂：生無色界。 ^1016a14

一者謂：生廣果。
乃至四者謂：生欲界、梵世。 ^1016a15

於無漏四靜慮，皆成就。
於味相應四無色，皆不成就。 ^1016a16

於淨四無色：或一、二、三、四。
一者謂：生非想非非想處。 ^1016a17

乃至四者謂：生欲、色界，空無邊處。 ^1016a18

於無漏三無色，皆成就。
俱解脫：
於味相應四靜慮，皆不成就。 ^1016a19

於淨四靜慮：或無，或一、二、三、四。 ^1016a20

無者謂：生非想非非想處。
一者謂：生廣果。 ^1016a21

乃至四者謂：生欲界、梵世。
於無漏四靜慮，皆成就。 ^1016a22

於味相應四無色，皆不成就。 ^1016a23

於淨四無色：或一，或四。
一者謂：生非想非非想處。 ^1016a24

四者謂：生欲、色界。
於無漏三無色，皆成就。 ^1016a25

頗有成就味相應四靜慮，非淨，非無漏耶？ ^1016a26

答：有。謂：欲愛未盡。
頗有成就淨四靜慮，非味相應，非無漏耶？ ^1016a27

答：有。謂：異生生欲界、梵世，色愛盡。 ^1016a28

頗有成就無漏四靜慮，非味相應，非淨耶？ ^1016a29

答：有。謂：聖者生無色界。
頗有成就淨、無漏四靜慮，非味相應耶？ ^1016b1

答：有。謂：聖者生欲界、梵世，色愛盡。 ^1016b2

頗有成就餘二，或三耶？
答：無。
頗有不成就味相應四靜慮，非淨，非無漏耶？ ^1016b3

答：有。謂：聖者生欲界、梵世，色愛盡。 ^1016b4

頗有不成就淨四靜慮，非味相應，非無漏耶？ ^1016b5

答：無。
頗有不成就無漏四靜慮，非味相應，非淨耶？ ^1016b6

答：無。
頗有不成就味相應、淨四靜慮，非無漏耶？ ^1016b7

答：有。謂：聖者生無色界。 ^1016b8

頗有不成就味相應、無漏四靜慮，非淨耶？ ^1016b9

答：有。謂：異生生欲界、梵世，色愛盡。 ^1016b10

頗有不成就淨、無漏四靜慮，非味相應耶？ ^1016b11

答：有。謂：欲愛未盡。
頗有不成就味相應、淨、無漏四靜慮耶？ ^1016b12

答：有。謂：異生生無色界。
頗有成就味相應四無色，非淨，非無漏耶？ ^1016b13

答：有。謂：色愛未盡。 ^1016b14

頗有成就淨、無漏四無色，非味相應耶？ ^1016b15

答：有。謂：生欲色界、空無邊處阿羅漢。
頗有成就餘耶？ ^1016b16

答：無。
頗有不成就味相應四無色，非淨，非無漏耶？ ^1016b17

答：有。謂：生欲色界、空無邊處阿羅漢。 ^1016b18

頗有不成就淨、無漏四無色，非味相應耶？ ^1016b19

答：有。謂：色愛未盡。
頗有不成就餘耶？ ^1016b20

答：無。
頗有得味相應四靜慮，非淨，非無漏耶？ ^1016b21

答：有。謂：色愛盡，起欲界纏退時。
若無色沒，生欲界時。 ^1016b22

頗有得淨四靜慮，非味相應，非無漏耶？
答：無。 ^1016b23

頗有得無漏四靜慮，非味相應，非淨耶？ ^1016b24

答：有。謂：依第四靜慮入正性離生。
若得阿羅漢果時。 ^1016b25

頗有得餘耶？
答：無。
頗有捨味相應四靜慮，非淨，非無漏耶？ ^1016b26

答：無。
頗有捨淨四靜慮，非味相應，非無漏耶？ ^1016b27

答：有。謂：異生遍淨愛盡，起欲界纏退時。
若欲界、梵世沒，生無色界時。 ^1016b28

頗有捨淨、無漏四靜慮，非味相應耶？ ^1016c1

答：有。謂：聖者遍淨愛盡，起欲界纏退時。
頗有捨餘耶？ ^1016c2

答：無。
頗有得味相應四無色，非淨，非無漏耶？ ^1016c3

答：有。謂：阿羅漢起欲、色界纏退時。
頗有得無漏三無色，非味相應，非淨耶？ ^1016c4

答：有。謂：得阿羅漢果時。 ^1016c5

頗有得餘耶？
答：無。
頗有捨味相應四無色，非淨，非無漏耶？ ^1016c6

答：無。
頗有捨淨四無色，非味相應，非無漏耶？ ^1016c7

答：有。謂：異生無所有處愛盡，起欲、色界纏退時。 ^1016c8

頗有捨無漏三無色，非味相應，非淨耶？ ^1016c9

答：有。謂：信勝解識無邊處愛盡，練根時。 ^1016c10

頗有捨淨、無漏四無色，非味相應耶？ ^1016c11

答：有。謂：聖者無所有處愛盡，起欲、色界纏退時。 ^1016c12

頗有捨餘耶？
答：無。 ^1016c13

頗有退味相應四靜慮，非淨，非無漏耶？
答：無。 ^1016c14

頗有退淨四靜慮，非味相應，非無漏耶？
答：有。謂：異生遍淨愛盡，起欲界纏退時。 ^1016c15

頗有退淨、無漏四靜慮，非味相應耶？ ^1016c16

答：有。謂：聖者遍淨愛盡，起欲界纏退時。 ^1016c17

頗有退餘耶？
答：無。
頗有退味相應四無色，非淨，非無漏耶？ ^1016c18

答：無。
頗有退淨四無色，非味相應，非無漏耶？ ^1016c19

答：有。謂：異生無所有處愛盡，起欲、色界纏退時。 ^1016c20

頗有退淨、無漏四無色，非味相應耶？ ^1016c21

答：有。謂：聖者無所有處愛盡，起欲、色界纏退時。 ^1016c22

頗有退餘耶？ ^1016c23

答：無。 ^1016c24

頗有味相應四靜慮頓得耶？
答：有。謂：色愛盡，起欲界、梵世纏退時。
若無色界沒，生欲界、梵世時。 ^1016c25

頗有味相應四靜慮頓捨耶？
答：無。
頗有味相應四靜慮漸得耶？ ^1016c27

答：有。
頗有味相應四靜慮漸捨耶？ ^1016c28

答：有。
頗有淨四靜慮頓得耶？ ^1016c29

答：無。
頗有淨四靜慮頓捨耶？
答：有。謂：遍淨愛盡，起欲界纏退時。
若欲界、梵世沒，生無色界時。 ^1017a1

頗有淨四靜慮漸得耶？
答：有。
頗有淨四靜慮漸捨耶？ ^1017a3

答：有。
頗有無漏四靜慮頓得耶？
答：有。謂：依第四靜慮入正性離生，若得阿羅漢果。 ^1017a4

頗有無漏四靜慮頓捨耶？
答：有。謂：聖者遍淨愛盡，起欲界纏退時。 ^1017a6

頗有無漏四靜慮漸得耶？ ^1017a7

答：有。
頗有無漏四靜慮漸捨耶？
答：有。
頗有味相應四無色頓得耶？ ^1017a8

答：有。謂：阿羅漢起欲色界、空無邊處纏退時。 ^1017a9

頗有味相應四無色頓捨耶？ ^1017a10

答：無。
頗有味相應四無色漸得耶？ ^1017a11

答：有。
頗有味相應四無色漸捨耶？
答：有。
頗有淨四無色頓得耶？ ^1017a12

答：無。
頗有淨四無色頓捨耶？ ^1017a13

答：有。謂：無所有處愛盡，起欲、色界纏退時。 ^1017a14

頗有淨四無色漸得耶？
答：有。
頗有淨四無色漸捨耶？ ^1017a15

答：有。
頗有無漏三無色頓得耶？
答：有。謂：得阿羅漢果時。 ^1017a16

頗有無漏三無色頓捨耶？ ^1017a17

答：有。謂：聖者識無邊處愛盡，起欲、色界纏退時。 ^1017a18

頗有無漏三無色漸得耶？
答：有。
頗有無漏三無色漸捨耶？ ^1017a19

答：有。 ^1017a20

身語表、無表，依何定滅？
答：身語表，——依初或未至。 ^1017a21

身語無表，依四或未至。
三惡行、三妙行、三不善根、三善根，依何定滅？ ^1017a22

答：依未至。
四非聖語、四聖語、四生、四種入胎、四識住，依何定滅？ ^1017a23

答：四非聖語，四聖語，胎、卵、濕、生，四種入胎：依未至。 ^1017a25

化生，後三識住：依七或未至。
色識住：——依四或未至。 ^1017a26

五蘊、五取蘊、五趣、五妙欲、五學處，依何定滅？ ^1017a27

答：色蘊、色取蘊：——依四或未至。 ^1017a28

四蘊、四取蘊、天趣：——依七或未至。
餘四趣，五妙欲，五學處：依未至。 ^1017a29

六內處、六外處、六識身、六觸身、六受身、
六想身、六思身、六愛身，依何定滅？ ^1017b1

答：五內處，色、聲、觸外處：——依四或未至。 ^1017b3

意內處、法外處、意識身，及彼相應觸、受、
想、思愛身：依七或未至。 ^1017b4

香、味外處，鼻、舌識身。
及彼相應觸、受、想、思愛身：依未至。 ^1017b5

眼、耳、身識身。及彼相應觸、受、想、思愛身：——依初或未至。 ^1017b6

七識住、八世法、九有情居、十業道，依何定滅？ ^1017b7

答：初識住、八世法、初有情居、十業道：依未至。 ^1017b8

第二識住、有情居：——依初或未至。
第三識住、有情居：——依二或未至。 ^1017b10

第四識住、有情居：——依三或未至。 ^1017b11

第五有情居：——依四或未至。
第五識住、第六有情居：——依五或未至。 ^1017b12

第六識住、第七有情居：——依六或未至。 ^1017b13

第七識住，第八、第九有情居：——依七或未至。 ^1017b14

四靜慮、四無量、四無色、八解脫、八勝處、
十遍處，依何定滅？ ^1017b15

答：初靜慮：——依初或未至。 ^1017b16

第二靜慮，喜無量，初二解脫，前四勝處：——依二或未至。 ^1017b17

第三靜慮：——依三或未至。 ^1017b18

第四靜慮，三無量，淨解脫，後四勝處，前八遍處：依四或未至。 ^1017b19

空無邊處，及彼解脫、遍處：——依五或未至。 ^1017b20

識無邊處，及彼解脫、遍處：——依六或未至。 ^1017b21

後二無色，後三解脫：——依七或未至。
他心智、世俗智，依何定滅？ ^1017b22

答：他心智：依四或未至。 ^1017b23

世俗智：依七或未至。
other:: 
##  4 不還納息
定蘊第七中不還納息第四
　　不還學無學　順逆住極二
　　菩薩記願智　無諍四雙別
　　住斷法調伏　法隨法及行
　　法輪正法世　此章願具說 ^1017b24

有五不還。謂：中般涅槃、生般涅槃、有行般涅槃、
無行般涅槃、上流往色究竟。 ^1017c1

為五攝一切？為一切攝五耶？ ^1017c2

答：一切攝五，非五攝一切。
不攝何等？謂：現法般涅槃，及往無色不還。 ^1017c3

中般涅槃，生般涅槃，何者為勝？ ^1017c4

答：若住等斷，則中般涅槃為勝；若生般涅槃斷結多，則彼為勝。 ^1017c5

中般涅槃，乃至上流往色究竟，何者為勝？
答：若住等斷，則中般涅槃為勝；若乃至上流往色究竟斷結多，
則彼為勝。 ^1017c7

如是生般涅槃，乃至上流往色究竟有行般涅槃，
乃至上流往色究竟無行般涅槃，上流往色究竟，何者為勝？ ^1017c9

答：若住等斷，則生般涅槃等為勝；若有行般涅槃等斷結多，
則彼為勝。 ^1017c12

諸學，彼一切為得未得而學耶？
設為得未得而學，彼一切學耶？ ^1017c14

答：應作四句。
有學，非為得未得而學。
謂：學住本性。 ^1017c15

有為得未得而學，彼非學。
謂：阿羅漢及異生進求上法。 ^1017c16

有學，亦為得未得而學。
謂：學進求上法。 ^1017c17

有非學，亦非為得未得而學。
謂：阿羅漢及異生住本性。 ^1017c18

諸無學，彼一切不為得未得而學耶？
設不為得未得而學，彼一切無學耶？ ^1017c19

答：應作四句。
有無學，非不為得未得而學。
謂：阿羅漢進求上法。 ^1017c21

有不為得未得而學，非無學。
謂：學及異生住本性。 ^1017c22

有無學，亦不為得未得不學。
謂：阿羅漢住本性。 ^1017c24

有非無學，亦非不為得未得而學。
謂：學及異生進求上法。 ^1017c25

順流是何義？
答：於諸生、諸趣、諸有、諸種類、諸生死，為支、
為門、為事、為道、為迹向，是順流義。 ^1017c27

逆流是何義？
答：於生滅、趣滅、有滅、種類滅、生死滅，為支、
為門、為事、為道、為迹向，是逆流義。 ^1017c29

自住是何義？
答：非於諸生，乃至諸生死為支，乃至為迹向。
亦非於生滅，乃至生死滅為支，乃至為迹向，是自住義。 ^1018a2

諸阿羅漢，彼一切自住耶？
設自住，彼一切阿羅漢耶？ ^1018a4

答：諸阿羅漢，彼一切皆自住。 ^1018a5

有自住非阿羅漢。
謂：不還。 ^1018a6

如世尊言：
　　『永斷五煩惱　學滿無引法
　　得自在定根　是人名自住』 ^1018a7

諸得極禁，彼一切得極迹耶？
設得極迹，彼一切得極禁耶？ ^1018a10

答：諸得極禁，彼一切得極迹。
有得極迹，非得極禁。
謂：不還。 ^1018a11

如世尊言：「云何苾芻得極迹？
謂：於五順下分結永斷遍知。」 ^1018a12

齊何名菩薩？
答：齊能造作增長相異熟業。
得何名菩薩？ ^1018a14

答：得相異熟業。
如說：「慈氏！汝於來世當得作佛，名慈氏如來、
應、正等覺。」 ^1018a15

此何智？ ^1018a16

答：因智、道智。
此於何轉？
答：有於相異熟業轉，由此名因智。 ^1018a17

有於無漏根、力、覺支、道支，得阿耨多羅三藐三菩提轉，由此名道智。 ^1018a18

如說：「此苾芻！即於現法，當辨聖旨。」 ^1018a19

此何智？
答：道智。 ^1018a20

此於何轉？
答：此於無漏根、力，覺支，道支，得諸漏永盡轉，由此名道智。 ^1018a21

願智云何？
答：如阿羅漢成就神通，得心自在，隨欲知義，
發正願已，便入邊際第四靜慮；從定起已，如願皆知。 ^1018a23

願智當言：善耶？無記耶？
答：或善。或無記。 ^1018a25

云何無諍行？
答：一切阿羅漢善達內時，外不如是，若亦善達外時，名無諍行。 ^1018a27

無諍名何法？ ^1018a28

答：令他相續無雜穢轉。
如說：「我弟子中因儒童黠慧第一，婆呬迦等敏捷第一。」
此二何差別？ ^1018a29

答：尊者因儒童，心直、心無曲、心淳質增上 ^1018b2

尊者婆呬迦等，心濡、心調柔、心和順增上。 ^1018b3

如說：「我弟子中，小路於心迴善，大路於想迴善。」
此二何差別？ ^1018b4

答：尊者小路，多住於心循心觀念住。 ^1018b5

尊者大路，多住於法循法觀念住。 ^1018b6

如說：「我弟子中，舍利子具大慧辯，執大藏得無礙解。」
此二何差別？ ^1018b7

答：尊者舍利子，多住義無礙解。 ^1018b8

尊者執大藏，多住四無礙解。
如說：「我弟子中，大迦葉波少欲知足，具杜多行；
薄矩羅少病節儉，具淨戒行。」 ^1018b9

此二何差別？
答：尊者大迦葉波，所得飲食若麁、若妙，
隨次第食，無所簡別。 ^1018b11

尊者薄矩羅，——所得飲食或麁、或妙，
簡去妙者，而食麁者。 ^1018b13

復次！
尊者大迦葉波，廣識大福，易得衣服、飲食、
臥具、醫藥，及餘資具；先不受杜多功德，而能奉行。 ^1018b14

尊者薄矩羅，非廣識大福，難得衣服、飲食、
臥具、醫藥，及餘資具；先受杜多功德，亦能奉行。 ^1018b16

少識苾芻，受杜多功德，於中隨轉，此不為難。 ^1018b18

如說：「大名學，多住五蓋漸斷。」 ^1018b19

此中云何學？
答：預流，或一來。 ^1018b20

云何學多住五蓋漸斷？
答：漸斷、漸離、漸伏、漸背。 ^1018b21

如說：「苾芻！法捨故，毘柰耶捨；毘柰耶捨故，法捨。」 ^1018b23

云何法？
答：八支聖道。
云何毘柰耶？ ^1018b24

答：貪、瞋、癡滅。
云何法捨故，毘柰耶捨；毘柰耶捨故，法捨？ ^1018b25

答：若於八支聖道，不修習時，彼於貪、瞋、
癡滅，不能作證。 ^1018b26

若於貪、瞋、癡滅，不作證時，彼於八支聖道，不能修習。 ^1018b27

由此因緣故，作是說。 ^1018b28

如說：「法隨法行。」
云何法？
答：寂滅涅槃。 ^1018b29

云何隨法？
答：八支聖道。
云何法隨法行？
答：若於此中，隨義而行。 ^1018c1

復次！別解脫名法，別解脫律儀名隨法。
若於此中隨義而行，名法隨法行。 ^1018c2

復次！身律儀、語律儀、命清淨名法，受此名隨法。
若於此中隨義而行，名法隨法行。 ^1018c4

云何法輪？
答：八支聖道。
齊何當言轉法輪？
答：若時具壽阿若多憍陳那見法。 ^1018c6

云何正法？
答：無漏根、力、覺支、道支。 ^1018c7

齊何當言正法住？
答：若時行法者住。 ^1018c8

齊何當言正法滅？
答：若時行法者滅。 ^1018c9

若初入無漏初靜慮，由得此故，得諸餘無漏心心所法，彼何世攝？ ^1018c11

答：未來。
若初入乃至無漏無所有處，由得此故，
得諸餘無漏心心所法，彼何世攝？ ^1018c12

答：未來。
諸生何世攝？
答：未來。 ^1018c14

諸滅何世攝？
答：現在。說一切有部發智論卷第十八
w::  ^1018c15

二者謂極光淨愛盡上愛未盡。
三者謂梵世愛盡上愛未盡。
四者謂梵世愛未盡。
於淨四靜慮。或無或一二三四。
無者謂欲愛未盡。
一者謂欲愛盡上愛未盡。
二者謂梵世愛盡上愛未盡。
三者謂極光淨愛盡遍淨愛上愛未盡。
四者謂遍淨愛盡。
於無漏四靜慮。或無或一二三四。
無者謂依未至定入正性離生。
一者謂依初靜慮。
或靜慮中間入正性離生。
二者謂依第二靜慮入正性離生。
三者謂依第三靜慮入正性離生。
四者謂依第四靜慮入正性離生。
於味相應四無色。
或一二三四。一者謂無所有處愛盡上愛未盡。
二者謂識無邊處愛盡上愛未盡。
三者謂空無邊處愛盡上愛未盡。
四者謂空無邊處愛未盡。
於淨四無色。或無或一二三四。
無者謂色愛未盡。
一者謂色愛盡上愛未盡。
二者謂空無邊處愛盡上愛未盡。
三者謂識無邊處愛盡上愛未盡。
四者謂無所有處愛盡。
於無漏三無色皆不成就。
如隨信行隨法行亦爾。
信勝解於味相應四靜慮。
或無或一二三四。
無者謂色愛盡。一者謂遍淨愛盡上愛未盡。
二者謂極光淨愛盡上愛未盡。
三者謂梵世愛盡上愛未盡。
四者謂梵世愛未盡。
於淨四靜慮。或無或一二三四。
無者謂欲愛未盡若生無色界。
一者謂生欲界欲愛盡上愛未盡。
若生梵世即彼愛未盡。
若生極光淨即彼愛未盡。
若生遍淨即彼愛未盡。
若生廣果。二者謂生欲界梵世。
梵世愛盡上愛未盡。
若生極光淨即彼愛盡上愛未盡。
若生遍淨即彼愛盡。
三者謂生欲界梵世極光淨愛盡上愛未盡。
若生極光淨遍淨愛盡。
四者謂生欲界梵世遍淨愛盡。
於無漏四靜慮或無或一二三四。
無者謂欲愛未盡。
一者謂欲愛盡上愛未盡。
二者謂梵世愛盡上愛未盡。
三者謂極光淨愛盡上愛未盡。
四者謂遍淨愛盡。
於味相應四無色或一二三四。
一者謂無所有處愛盡上愛未盡。
二者謂識無邊處愛盡上愛未盡。
三者謂空無邊處愛盡上愛未盡。
四者謂空無邊處愛未盡。
於淨四無色。或無或一二三四。
無者謂生欲色界色愛未盡。
一者謂生欲色界色愛盡上愛未盡。
若生空無邊處即彼愛未盡。
若生識無邊處即彼愛未盡。
若生無所有處即彼愛未盡。
若生非想非非想處。
二者謂生欲色界空無邊處。
空無邊處愛盡上愛未盡。
若生識無邊處即彼愛盡上愛未盡。
若生無所有處即彼愛盡。
三者謂生欲色界空無邊處識無邊處愛盡上愛未盡。
若生識無邊處無所有處愛盡。
四者謂生欲色界空無邊處無所有處愛盡。
於無漏三無色或無或一二三。
無者謂色愛未盡。
一者謂色愛盡上愛未盡。
二者謂空無邊處愛盡上愛未盡。
三者謂識無邊處愛盡。
如信勝解見至亦爾。
身證於味相應四靜慮皆不成就。
於淨四靜慮。或無或一二三四。
無者謂生非想非非想處。
一者謂生廣果。二者謂生遍淨。
三者謂生極光淨。
四者謂生欲界梵世。
於無漏四靜慮皆成就。
於味相應四無色成就一不成就三。
於淨四無色。或一或四。
一者謂生。非想非非想處。
四者謂生欲色界於無漏三無色皆成就。
慧解脫於味相應四靜慮皆不成就。
於淨四靜慮。或無或一二三四。
無者謂生無色界。
一者謂生廣果。二者謂生遍淨。
三者謂生極光淨。
四者謂生欲界梵世。
於無漏四靜慮皆成就。
於味相應四無色皆不成就。
於淨四無色。或一二三四。
一者謂生非想非非想處。
二者謂生無所有處。
三者謂生識無邊處。
四者謂生欲色界空無邊處。
於無漏三無色皆成就。
俱解脫於味相應四靜慮皆不成就。
於淨四靜慮。或無或一二三四。
無者謂生非想非非想處。
一者謂生廣果。二者謂生遍淨。
三者謂生極光淨。
 ^1018c17
