佛說枯樹經一卷
jing:: 
僧伽尼城北，迦葉佛時偷婆，陷在下方金剛際。
佛從天上為母說法，還於此城下。 ^751a20

阿難問佛：「佛從天下，以何為幟？」 ^751a21

佛言：「今當現證。」即申手下方，執迦葉佛偷婆出。
此偷婆以雜色玉石作，偷婆名僧伽尸，
迦葉佛父名，說立婆留言慈造，高三百肘、
方三里半，本真七寶合，故有七種色，現城即以此偷婆為稱也。 ^751a22

迦葉、阿難等所以於此地集經者，有二事不得涅槃處出：
一者、不在人中；二者、天人四輩來者，皆當悲感心亂，不靖聽故也。 ^751a26

集訖，諸王於其處，造僧伽藍，名諸王寺，在偷婆北。
後群茶王，慊偷婆當城門，王欲壞之，勅城內嚴銚#CB03058;，
明當除之。夜半偷婆便移，從城上過，音聲振國，
去城南二十里，在林樹間止。
所勸王破寺臣者，即誅五族。
王覩變知改，為清信士。
自移來，可四十年許。
諸王寺朽壞，後有橫王出，更修飾之，今日現在。
佛說枯樹經
 ^751a29
