
other:: 人天眼目卷之三
other:: 
# 曹洞宗
曹洞宗
洞山和尚。諱良价。
生會稽俞氏。禮五洩山默禪師披剃。
得法雲巖曇晟禪師。
初住筠州洞山。權開五位善接三根。
大闡一音廣弘萬品。
橫抽寶劍。剪諸見之稠林。
妙叶弘通。截異端之穿鑿。
晚得曹山耽章禪師。
深明的旨。妙唱嘉猷。
道合君臣。偏正回互。
繇是洞上玄風播於天下。
故諸方宗匠。咸共推尊之。
曰曹洞宗。
other:: 
# 五位君臣
五位君臣 ^313c8

僧問曹山五位君臣旨訣。
山云。正位即屬空界。
本來無物。偏位即色界。
有萬形像。偏中正者。
舍事入理。正中來者。
背埋就事。兼帶者。
冥應眾緣。不隨諸有。
非染非淨。非正非偏。
故曰虛玄大道無著真宗。
從上先德。推此一位。
最妙最玄。要當詳審辨明。
君為正位。臣為偏位。
臣向君是偏中正。
君視臣是正中偏。
君臣道合。是兼帶語。
時有僧出問。如何是君。
云妙德尊寰宇。高明朗太虛。
如何是臣。云靈機弘聖道。
真智利群生。如何是臣向君。
云不墮諸異趣。凝情望聖容。
如何是君視臣。云妙容雖不動。
光燭本無偏。如何是君臣道合。
云混然無內外。和融上下平。
又曰。以君臣偏正言者。
不欲犯中。故臣稱君不敢斥言是也。
此吾法之宗要也。
因作偈曰。學者先須識自宗。
莫將真際雜頑空。
妙明體盡知傷觸。
力在逢緣不借中。
出語直教燒不著。
潛行須與古人同。
無身有事超岐路。
無事無身落始終。
other:: 
# 大陽頌
大陽頌
　　不立功勳坐廟堂。
　群臣何敢望清光。
　潭潭禁殿尊嚴甚。
　　寂寞無人夜未央〔君〕。
　　文經武緯定中華。
　遍歷階梯贊國家。
　功業已隆加九錫。
　　與君神氣看些些〔臣〕。
　　位尊九五不曾居。
　常與群臣共一途。
　深隱後宮天下治。
　　免教夷狄望來蘇〔君視臣〕。
　　念念輸忠不敢欺。
　頭頭奉重丈夫兒。
　看君千里長安道。
　　玉鐙皆趣闕下歸〔臣向君〕。
　　臣主相忘古殿寒。
　萬年槐樹雪漫漫。
　千門坐掩靜如水。
　　只有垂楊舞翠烟〔君臣道合〕。
　　無中有路透長安。
　劫外靈枝孰敢攀。
　寶殿苔生尊貴重。
　　三更紅日黑漫漫〔總頌〕。
other:: 
# 問答
問答 ^313c17

僧問。如何是正中偏。 ^314a25

汾陽昭云。玉兔既明。
初夜後金雞須唱五更前。
道吾真云。諸子投來見大仙。
宏智覺云。雲散長空後。
虛堂夜月明。翠巖宗云。
菱花未照前　華嚴覺云。
更深垂却夜明簾。 ^314a26

如何是偏中正。 ^314b1

汾云。毫末成大樹。
滴水作江湖。吾云。
萬水千山明似鏡。
智云。白髮老婆羞看鏡。
巖云。團欒無少剩。
覺云。天曉賊人投古井。 ^314b2

如何是正中來。 ^314b6

汾云。旱地蓮華朵朵開。
僧云。開後如何。汾云。
金蘂銀絲承玉露。
高僧不坐鳳凰臺。
吾云。皎潔乾坤震地雷。
智云。霜眉雪鬢火中出。
堂堂終不落今時。
巖云。遍界絕塵埃。
覺云。百卉承春在處開。 ^314b7

如何是兼中至〔寂音曰。
當作偏中至。其說在後〕。 ^314b12

汾云。意氣不從天地得。
英雄豈藉四時催。
吾云。施設縱橫無所畏。
智云。大用現前不存軌則。
巖云。嚙鏃功前戲。
巖云。雨雪交加無處避。 ^314b13

如何是兼中到。 ^314b17

汾云。玉女拋梭機軋軋。
石人打鼓韻鼕鼕。
吾云。黑白未分前已過。
智云。夜明簾外排班早。
空王殿上絕知音。
巖云。十道不通耗。
嚴云。兩頭截斷無依倚。
心法雙忘始得玄。
other:: 
# 寂音正五位之訛
寂音正五位之訛 ^314b18

寂音曰。道愈陵遲。
至於列位之名件。
亦訛亂不次。如正中偏偏中正又正中來偏中至。
然後以兼中到總成五位。
今乃易偏中至為兼中至。
不曉其何義耶。而老師大衲。
亦恬然不知怪。為可笑也〔文字禪題雲居弘覺語〕。
other:: 
# 五位序
五位序〔丹霞淳〕 ^314b24

夫黑白未分。難為彼此。
玄黃之後。方位自他。
於是借黑權正。假白示偏。
正不坐正。夜半虛明。
偏不坐偏。天曉陰晦。
全體即用。枯木華開。
全用即真。芳叢不艶。
摧殘兼帶及盡玄微。
玉鳳金鸞分疎不下。
是故威音那畔。休話如何。
曲為今時由人施設。
略陳管見以示方隅。
冀諸同心。幸毋撫掌。
other:: 
# 五位頌
五位頌〔此依僧寶傳作偏中至〕 ^314c1

正中偏。
　　三更初夜月明前。
　莫怪相逢不相識。
　　隱隱猶懷昔日嫌。 ^314c9

偏中正。
　　失曉老婆尋古鏡。
　分明覿面更無他。
　　休更迷頭猶認影。 ^314c11

正中來。
　　無中有路出塵埃。
　但能不觸當今諱。
　　也勝前朝斷舌才。 ^314c13

偏中至。
　　兩刃交鋒要迴避。
　好手還同火裏蓮。
　　宛然自有衝天氣。 ^314c15

兼中到。
　　不落有無誰敢和。
　人人盡欲出常流。
　　折合終歸炭裏坐。
other:: 
# 克符道者
克符道者 ^314c17

正中偏。
　　半夜澄潭月正圓。
　文殊匣裏青蛇吼。
　　驚得毘盧出故園〔一作故關〕。 ^314c20

偏中正。
　　演若玉容迷古鏡。
　可笑騎牛更覓牛。
　　寂然不動毘盧印。 ^314c22

正中來。
　　鳳竹龍絲坐釣臺。
　高僧不觸當今諱。
　　藏却花冠笑一回。 ^314c24

兼中至。
　　鰲怒龍奔九江沸。
　張騫尋得孟津源。
　　推倒崑崙絕依倚。 ^315a2

兼中到。
　　龍旗排出御街早。
　略開仙仗鳳樓前。
　　尋常却諱當今號。
other:: 
# 汾陽昭
汾陽昭 ^315a4

正中來。
　　金剛寶劍拂天開。
　一片神光橫世界。
　　晶輝朗耀絕纖埃。
偏中正。看取法王行正令。
　七金千子總隨身。
　　猶自途中覓金鏡。 ^315a7

正中偏。
　　霹靂機鋒著眼看。
　石火電光猶是鈍。
　　思量擬議隔千山。 ^315a11

兼中至。
　　三歲金毛爪牙備。
　千妖百怪出頭來。
　　哮吼一聲皆伏地。 ^315a13

兼中到。
　　大顯無功休作造。
　木牛步步火中行。
　　真箇法王妙中妙。
　　五位參尋切要知。
　絲毫纔動即相違。
　金剛透匣誰能用。
　　惟有那吒第一機。
　舉目便令三界靜。
　　振鈴還使九天歸。
　正中妙叶通回互。
　　擬議鋒鋩失却威〔總頌〕。
other:: 
# 慈明總頌
慈明總頌
　　偏中歸正極幽玄。
　正去偏來理事全。
　須知正位非言說。
　　朕兆依稀屬有緣。
　兼至去來興妙用。
　　到兼何更逐言詮。
　出沒豈能該世界。
　蕩蕩無依鳥道玄。
other:: 
# 浮山遠
浮山遠 ^315a15

正中偏。
　　空劫迢迢本寂然。
　金剛際下翻筋斗。
　　掌上靈機遍大千。 ^315a27

偏中正。
　　浩浩塵中劫清淨。
　臨岐撒手便回途。
　　無影堂前提正令。 ^315a29

正中來。
　　頂後圓光耀古臺。
　雖然照徹人間世。
　　不犯鋒鋩絕點埃。 ^315b2

兼中至。
　　妙用縱橫休擬議。
　始終交戰自玄玄。
　　壁立神鋒皆猛利。 ^315b4

兼中到。
　　格外明機長節操。
　了知萬彙不能該。
　　誰能更守於玄奧。
other:: 
# 草堂清
草堂清 ^315b6

正中偏。
　　丫角崑崙空裏眠。
　石女機梭聲軋軋。
　　木人舞袖出庭前。 ^315b9

偏中正。
　　澄潭印出桂輪影。
　人人盡向影中圓。
　　影滅潭枯誰解省。 ^315b11

正中來。
　　火裏蓮花朵朵開。
　根苗豈是尋常物。
　　大用非同應世材。 ^315b13

兼中至。
　　交互機鋒絕忌諱。
　丈夫彼彼逞英雄。
　　點著不來成粉碎。 ^315b15

兼中到。
　　銕牛喫盡欄邊草。
　却問牧童何處居。
　　指點東西得一寶。
other:: 
# 宏智覺
宏智覺 ^315b17

正中偏。
　　霽碧星河冷浸天。
　夜半木童敲月戶。
　　暗中驚破玉人眠。 ^315b20

偏中正。
　　海雲依約神仙頂。
　婦人鬂髮白垂絲。
　　羞對秦臺寒照影。 ^315b22

正中來。
　　月夜長鯨蛻甲開。
　大背摩天振雲翼。
　　翔遊鳥道 #CB05224;難該。 ^315b24

兼中至。
　　覿面不須相忌諱。
　風化無傷的意玄。
　　光中有路天然異。 ^315b26

兼中到。
　　斗柄橫斜天未曉。
　鶴夢初醒露葉寒。
　　舊巢飛出雲松倒。
other:: 
# 自得暉
自得暉 ^315b28

正中偏。
　　混沌初分半夜前。
　轉側木人驚夢破。
　　雪蘆滿眼不成眠。 ^315c2

偏中正。
　　寶月團團金殿冷。
　當明不犯暗抽身。
　　回眸影轉西山頂。 ^315c4

正中來。
　　帝命傍分展化才。
　杲日初升沙界靜。
　　靈然曾不帶纖埃。 ^315c6

兼中至。
　　長安大道長遊戲。
　處處無私空合空。
　　法法同歸水歸水。 ^315c8

兼中到。
　　白雲斷處家山好。
　撲碎驪龍明月珠。
　　崑崙入海無消耗。
other:: 
# 明安五位賓主
明安五位賓主〔見明安別錄〕 ^315c10

安曰。正中偏乃垂慈接物。
即主中賓。第一句奪人也。
偏中正有照有用。
即賓中主。第二句奪境也。
正中來乃奇特受用。
即主中主。第三句人境俱奪也。
兼中至乃非有非無。
即賓中賓。第四句人境俱不奪也。
兼中到出格自在。
離四句絕百非。妙盡本無之妙也。
other:: 
# 洞山功勳五位
洞山功勳五位〔并頌〕 ^315c13

向　奉　功　共功　功功 ^315c20

僧問師。如何是向。
師曰。喫飯時作麼生。
又云。得力須忘飽。
休糧更不饑。 ^315c21

　。
　　聖主繇來法帝堯。
　御人以禮曲龍腰。
　有時鬧市頭邊過。
　　到處文明賀聖朝。 ^315c23

如何是奉。師曰。背時作麼生。
又曰。只知朱紫貴。
辜負本來人。 ^316a2

。
　　淨洗濃粧為阿誰。
　子規聲裏勸人歸。
　百草落盡啼無盡。
　　更向亂山深處啼。 ^316a4

如何是功。師曰。放下鋤頭時作麼生。
又曰。撤手端然坐。
白雲深處閑。 ^316a8

　。
　　枯木花開劫外春。
　倒騎玉象趁麒麟。
　而今高隱千峯外。
　　月皎風清好日辰。 ^316a10

如何是共功。師曰。
不得色。又曰。素粉難沈跡。
長安不久居。
　　眾生諸佛不相侵。
　山自高兮水自深。
　萬別千差明底事。
　　鷓鴣啼處百花新。 ^316a13

如何是功功。師曰。
不共。又曰。混然無諱處。
此外更何求。
　　頭角纔生已不堪。
　擬心求佛好羞慚。
　迢迢空劫無人識。
　　肯向南詢五十三。
other:: 
# 功勳問答
功勳問答〔翠巖宗〕 ^316a18

僧問翠巖。如何是轉功就位。
巖云。撒手無依全體現。
扁舟漁父宿蘆花。 ^316a26

如何是轉位就功。
巖云。半夜嶺頭風月靜。
一聲高樹老猿啼。 ^316a28

如何是功位齊施。
巖云。出門不踏來時路。
滿目飛塵絕點埃。 ^316b2

如何是功位俱隱。
巖云。泥牛飲盡澄潭月。
石馬加鞭不轉頭。
other:: 
# 曹山五位君臣圖
曹山五位君臣圖〔頌并序〕 ^316b4

夫正者。黑白未分。
朕兆未生。不落諸聖位也。
偏者。朕兆興來。故有森羅萬象隱顯妙門也。
　　 [fg_../figures/T/T48p0316_01.gif]白衣雖拜相。
　此事不為奇。　積代簪纓者。
　　休言落魄時。
　　 [fg_../figures/T/T48p0316_02.gif]子時當正位。
　明正在君臣。　未離兜率界。
　烏雞雪上行。
　　⊙焰裏寒氷結。　楊花九月飛。
　泥牛吼水面。　木馬逐風嘶。
　　○正宮初降日。　玉兔不能離。
　未得無功旨。
　　人天何太遲。
　　●混然藏理事。　朕兆卒難明。
　威音王未曉。
　　彌勒豈惺惺。
other:: 
# 五位功勳圖
五位功勳圖 ^316b7

 [fg_../figures/T/T48p0316_03.gif]正中偏
〔誕生內紹〕　君位　向　黑白未變時
〔一作未分時〕 ^316b20

 [fg_../figures/T/T48p0316_04.gif]偏中正
〔朝生外紹〕　臣位　奉　露 ^316b22

⊙正中來　君視臣　功　無句有句 ^316b23

○兼中至〔化生神用〕　臣向君　共功　各不相觸 ^316b24

●兼中到〔內生不出〕　君臣合　功功　不當頭
other:: 
# 石霜答五位王子
石霜答五位王子 ^316b25

如何是誕生王子　霜云。
貴裔非常種。天生位至尊。 ^316b27

如何是朝生王子　霜云。
白衣為足輔。直指禁庭中。 ^316b29

如何是末生王子　霜云。
修途方覺貴。漸進不知尊。 ^316c2

如何是化生王子　霜云。
政威無比況。神用莫能儔。 ^316c4

如何是內生王子　霜云。
重幃休勝負。金殿臥清風。 ^316c6

。
other:: 
# 五位王子頌
五位王子頌〔石霜諸出題　悟本頌〕
other:: 
# 誑生
誑生
　　天然貴胤本非功〔不假修證本自圓成〕
　　德合乾坤育勢隆〔本自尊貴中來〕
　　始末一期無雜種〔本無雜念〕
　　分宮六宅不他宗
　　上和下睦陰陽順〔前後一際〕
　　共氣連枝器量同〔始終無二〕
　　欲識誕生王子父〔須知向上更有一人在〕
　　鶴騰霄漢出銀籠〔千聖不傳〕
other:: 
# 朝生
朝生〔庶生　宰相之子　已落偏位　涉大功勳　亦云外紹臣種〕
　　苦學論情世不群〔有修有證〕
　　出來凡事已超倫
　　詩成五字三冬雪〔染污不得〕
　　筆落分毫四海雲〔不守住〕
　　萬卷積功彰聖代〔大功修證〕
　　一心忠孝輔明君〔知有向上人。
始得奉重〕
　　鹽梅不是生知得〔修證還同〕
　　金榜何勞顯至勳〔不假修證。
不待功勳〕
other:: 
# 末生
末生
　　久棲巖嶽用功夫〔有修有證〕
　　草榻柴扉守志孤
　　十載見聞心自委〔方全肯重〕
　　一身冬夏衣縑無
　　澄凝愁看三秋思〔一塵不染〕
　　清苦高名上哲圖〔學者可以為王尊貴之事〕
　　業就巍科酬極志〔本業成就〕
　　比來臣相不當途〔雖然如是。
功勳不犯〕
other:: 
# 化生
化生
　　傍分帝化為傳持〔分佛列祖〕
　　萬里山河布政威〔正令當行〕
　　紅影日輪凝下界
　　碧油風冷暑炎時〔正布威時。
誰敢犯令〕
　　高低豈廢尊卑奉
　　五袴蘇途遠近知
　　妙印手持煙塞靜〔誰敢當頭〕
　　當陽那肯露纖機
other:: 
# 內生
內生
　　九重深密復何宣〔無言無說正令當行〕
　　挂弊繇來顯妙傳〔曲為今時〕
　　祇奉一人天地貴〔奉重內生王子父〕
　　從他諸道自分權
　　紫羅帳合君臣隔
　　黃閤簾垂禁制全
　　為汝方隅官屬戀
　　遂將黃葉止啼錢
other:: 
# 善權志五位王子頌
善權志五位王子頌
other:: 
## 誕生
誕生
　　貴胤生時輪擬空。
　玎璫玉珮處東宮。
　月堂照處朝君父。
　　直扣堯階却借功。
other:: 
## 朝生
朝生
　　學問詩書德行全。
　金門投策紫薇班。
　台星不自離蓑釣。
　　爭得寅昏奉聖顏。
other:: 
## 末生
末生
　　貧來今日極清虛。
　悲喜寥寥一物無。
　便欲升為九苞鳳。
　　依稀雲樹月巢孤。
other:: 
## 化生
化生
　　帝命傳來下九天。
　禁城中外化親宣。
　回途復妙持金印。
　　正令曾無一字傳。
other:: 
## 內生
內生
　　鳳勢龍驤大丈夫。
　天然尊貴六宮殊。
　苔封古殿無人到。
　　造次凡流識得無。
other:: 
# 永嘉欽功勳五位
永嘉欽功勳五位
　　到處相逢元不識。
　有時不識却相逢。
　師襄無目還如見。
　　師曠能聰恰似聾向。
　　金針密密綉鴛鴦。
　錦縫綿綿玉線長。
　挂向春園人不識。
　　引他蜂蝶過來忙奉。
　　顏生陋巷不堪憂。
　終日如愚樂自繇。
　謾說坐忘為益矣。
　　累他尼父一場愁〔功〕。
　　淮南道士著真紅。
　勿謂情忘色是空。
　醮罷玉壇移斗柄。
　　步虛一曲對春風〔共功〕。
　　漢高初起沛豐間。
　三尺龍泉帝業安。
　待得叔孫成禮樂。
　　元來不共汝同盤〔功功〕。
other:: 
# 寂音說王種內紹外紹
寂音說王種內紹外紹 ^316c8

寂音曰。此如唐郭中令李西平。
皆稱王。然非有種也。
以勳勞而至焉。高祖之秦王明皇之肅宗。
則以生帝王之家皆有種。
非以勳勞而至者也。
謂之內紹者。無功之功也。
先聖貴之謂之外紹者。
借功業而然。故又名曰借句。
曹山章禪師偈略曰。
妙明體盡知傷觸。
力在逢緣不借中。
雲居弘覺禪師曰。
頭頭上了物物上通。
只喚作了事人。終不喚作尊貴。
將知。尊貴一路自別。
other:: 
# 曹山三種墮
曹山三種墮 ^317c12

曹山云。凡情聖見是金鎖玄路。
直須回互。夫取正命食者。
須具三種墮。一者披毛戴角。
二者不斷聲色。三者不受食。
稠布衲問。披毛戴角是甚麼墮。
曰是 #CB05224;墮。
問不斷聲色是什麼墮。
曰是隨墮。問不受食是什麼墮。
曰是尊貴墮。乃曰。
夫冥合初心而知有。
是#CB05224;墮。
知有而不礙六塵。
是隨墮。維摩曰。外道六師是汝之師。
彼師所墮汝亦隨墮。
乃可取食。食者正命食也。
食者亦是就六根門頭見聞知覺。
只是不被他污染將為墮。
且不是同也。 ^317c22

明安曰。此三種須明轉位始得。
一作水牯牛是 #CB05224;墮。
是沙門轉身語。是異#CB05224;中事。
若不曉此意即有所滯。
直是要爾一念無私即有出身之路。
大珠和尚因維摩座主問。
經云。彼外道六師是汝之師。
汝師所墮。汝亦隨墮。
其施汝者。不名福田。
供養汝者。墮三惡道。
謗於佛毀於法。不入眾數。
終不得滅度。汝若如是乃可取食。
今請。禪師明為解說。
大珠曰。迷循六根號為六師。
心外求佛名為外道。
有物可施不名福田。
生心受供墮三惡道。
汝若謗於佛者。是不著佛求。
毀於法者。是不著法求。
不入眾數者。是不著僧求。
終不得滅度。是智用現前。
若如是解者。便得法喜禪悅之食　二曰。
不斷聲色是隨墮。
以不明聲色故隨處墮。
須向聲色有出身之路。
作麼生是聲色外一句。
答聲不是聲。色不是色。
故云不斷。指掌當指何掌也　三曰。
不受食是尊貴墮。
須是知那邊了。却來這邊行履。
不虛此位。即墮尊貴矣。
other:: 
# 正命食
正命食 ^318a8

寂音曰。瑜伽師地論曰。
死有三種。謂壽盡故。
福盡故。不避不平等故。
當知亦是時非時死。
或由善心或不善心或無記心。
云何壽盡死。猶如有一隨感。
壽量滿盡故死。此名時死。
云何福盡故死。猶如有一資具缺故死。
云何不避不平等故死。
如世尊說九因九緣。
未盡壽量而死。何等為九。
謂食無度量。食時不宜。
不消復食。生而不吐。
熟而持之。不近醫藥。
不知於己。若損若益。
非時非量。行非梵行。
此名非時死。予以是觀之。
乃知時而食。即不枉死名正命食。
黃檗曰。今時纔出眾來者。
只欲多知多解。廣求文義。
喚作修行。不知多知多解翻成壅塞。
惟多與兒乳酪。消與不消。
都總不知。三乘學道人皆此樣。
盡名食不消。食不消者。
所謂知解不消。皆為毒藥。
盡去生滅邊收。真如之中。
無此事故。以此知。
曹山貴正命食立三墮。
other:: 
# 不斷聲色墮隨墮尊貴墮
不斷聲色墮隨墮尊貴墮 ^318a28

寂音曰。維摩經為壞和合相故。
應取揣食。為不受故。
應取彼食。以空聚想入於聚落。
所見色與盲等。所聞聲與響等。
所嗅香與風等。所食味不分別。
受諸觸如智證。知諸法如幻相。
無自性無他性。本自不生。
今則無滅。此不斷聲色墮所繇立也　又曰。
須菩提不見佛不聞法。
彼外道六師。是汝之師。
因其出家。彼師所墮汝亦隨墮。
乃可取食。此隨墮之所繇立也　又曰。
謗於佛毀於法。不入眾數。
終不得滅度。汝若如是。
乃可取食。此尊貴墮之所繇立也。
予甞觀曹山。其自比六祖無所愧。
以其蕩聖凡之情有大方便。
南泉曰。三世諸佛不知有。
狸奴白牯却知有。
乃不如曹山止立一墮字耳。
other:: 
# 寂音三墮頌
寂音三墮頌
　　紛然作息同。　銀盌裏盛雪。
　若欲異牯牛。　與牯牛何別。
　　〔#CB05224;〕。
　　有聞皆無聞。　有見元無物。
　若斷聲色求。　木偶當成佛〔隨〕。
　　生在帝王家。　那復有尊貴。
　自應著珍御。　顧見何驚異〔尊貴〕。
other:: 
# 百丈端
百丈端
　　著起破襴衫。　脫下娘生袴。
　信步入荒草。　忘却長安路〔#CB05224;〕秦樓歌夜月。
　　魏闕醉春風。　家國傾亡後。
　　鄉關信不通〔隨〕獨坐孤峯頂。
　輪蹄絕往還。
　　可憐一雙足。　曾不到人間〔尊貴〕雲不戀青山。
　　鏡不籠妍醜。　未透鬼門關。
　逐處成窠臼〔總〕。
other:: 
# 一披毛戴角隨#CB05224;自在
一披毛戴角隨 #CB05224;自在
　　頭角混泥塵。　分明露此身。
　綠楊芳草岸。　何處不稱尊。
other:: 
# 二見色聞聲隨處自在
二見色聞聲隨處自在
　　猿啼霜夜月。　花笑沁園春。
　浩浩紅塵裏。　頭頭是故人。
other:: 
# 三禮絕百僚尊貴自在
三禮絕百僚尊貴自在
　　畫堂無鎖鑰。　誰敢跨其門。
　莫怪無賓客。　從來不見人。
other:: 
# 總頌
總頌
　　昨夜荒村宿。　今朝上苑遊。
　本來無位次。　何處覓蹤繇。
other:: 
# 三種滲漏
三種滲漏 ^318b16

師謂曹山曰。吾在雲巖先師處。
親印寶鏡三昧。事最的要。
今以授汝。汝善護持。
無令斷絕。遇真法器。
方可傳授。直須祕密。
不可彰露。恐屬流布。
喪滅吾宗。末法時代人多乾慧。
若要辨驗向上人之真偽。
有三種滲漏。直須具眼。 ^319a4

一見滲漏。機不離位墮在毒海。
妙在轉位也。 ^319a10

明安云。謂見滯在所知。
若不轉位即在一色。
所言滲漏者。只是可中未盡善。
須辨來蹤始得相續玄機妙用。 ^319a12

　　　二情滲漏。
智常向背。見處偏枯。 ^319a15

明安云。謂情境不圓滯在取舍。
前後偏枯鑒覺不全。
是識浪流轉。途中邊岸事直須句句中離二邊不滯情境。 ^319a16

三語滲漏。體妙失宗機昧終始濁智流轉不出此三種。 ^319a19

明安云。體妙失宗者。
滯在語路句失宗旨。
機昧終始者。謂當機暗昧。
只在語中宗旨不圓。
句句中須是有語中無語。
無語中有語。始得妙旨密圓也。
other:: 
# 泐潭照三滲漏頌
泐潭照三滲漏頌
　　天下溪山絕勝幽。
　誰能把手共同遊。
　回頭忽聽杜鵑語。
　　笑指白雲歸去休〔見〕。
　　昔年曾作參玄客。
　遍扣玄關窮要脈。
　更闌墨汁污皂衫。
　　說向他人口門窄〔情〕。
　　木人嶺上輕開口。
　石女溪邊暗點頭。
　堪笑當年李太白。
　　夜來還宿釣漁舟〔語〕。
other:: 
# 洞山三路接人
洞山三路接人 ^319a21

僧到夾山。山問。近離甚處。
僧云洞山。夾山云。
洞山有何言句。僧云。
和尚道。我有三路接人。
夾山云。有何三路。
僧云。鳥道玄路展手。
山云。實有此三路那。
僧云。是山云。鬼持千里鈔林下道人悲。
後浮山圓鑑云。不因黃葉落。
爭知是一秋。
other:: 
# 曹山三種綱要頌
曹山三種綱要頌
　　金鍼雙鎖備。　挾路隱全該。
　寶印當空妙。　重重錦縫開。
　　交互明中暗。　功齊轉覺難。
　力窮忘進步。
　　金鎖網鞔鞔〔金鎖玄路〕。
　理事俱不涉。
　　回照絕幽微。　背風無巧拙。
　電火爍難追。
other:: 
# 明安三句
明安三句 ^319b4

安一日示眾。吾有三句。
平常無生句。妙玄無私句。
體明無盡句。時有僧問。
如何是平常無生句。
安云。白雲覆青山。
青山不露頂。如何是妙玄無私句。
安云。寶殿無人空侍立。
不種梧桐免鳳來。
如何是體明無盡句。
安云。手指空時天地轉。
回途石馬出紗籠。
other:: 
# 琅瑘覺答三句
琅瑘覺答三句〔海印信答附〕 ^319b18

琊因僧請益次乃曰。
山僧亦有三句報答大陽。
僧問。如何是平常無生句。
瑘云。言前無的旨。
句下絕追尋。印云三脚蝦蟆背巨鰲。 ^319b25

如何是妙玄無私句。
琊云。金鳳不棲無影樹。
玉兔何曾下碧霄。
印云。白雲覆青山。 ^319b28

如何是體妙無盡句。
琊云。三冬枯木秀。
九夏雪花飛。印云。
須彌頂上浪滔天。 ^319b30

琊云。將此三句語。
供養大陽和尚便下座。
other:: 
# 曹山四禁語
曹山四禁語〔或謂投子語〕
　　莫行心處路。　不挂本來衣。
　何須正任麼。　切忌未生時。
other:: 
# 門風偈
門風偈
other:: 
# 妙唱不干舌
妙唱不干舌
　　（一）剎剎塵塵處處談。
　不勞彈指善財參。
　空生也解通消息。
　　花雨巖前鳥不#CB03340;〔芙蓉〕。
　　（六）如如寂滅似無情。
　一句從來本現成。
　舌運廣長元不間。
　　雪峯相見望州亭〔自得〕。
　　古佛巍巍體廣長。
　交光絲網剎塵彰。
　也知不費娘生舌。
　　巖桂庭花善舉揚〔古德〕。
other:: 
# 死蛇驚出草
死蛇驚出草
　　（二）日炙風吹草裏埋。
　觸他毒氣又還乖。
　暗地忽然開死口。
　　長安依舊絕人來〔芙蓉〕。
　　（七）金鞭遙指玉堂寒。
　驚起將軍夜出關。
　三尺鏌鎁清四海。
　　攙旗一掃絕癡頑〔自得〕。
　　死蛇打殺露霜牙。
　無底籃盛臭莫加。
　既是善呼須善遣。
　　觸他毒氣喪渾家〔古德〕。
other:: 
# 解針枯骨吟
解針枯骨吟
　　（三）死中得活是非常。
　密用還他別有長。
　半夜髑髏吟一曲。
　　氷河發焰却清涼〔芙蓉〕。
　　（八）宮漏沈沈夜色深。
　燈殘火盡絕知音。
　木人位轉玉繩曉。
　　石女夢回霜滿襟〔自得〕。
　　功齊功化旨何深。
　豈使膏肓便陸沈。
　父子不傳真祕訣。
　　解針枯骨作龍吟〔古德〕。
other:: 
# 銕鋸舞三臺
銕鋸舞三臺
　　（四）不落宮商調。　誰人和一場。
　伯牙何所措。　此曲舊來長。
　　（九）銕牛無角臥山坡。
　鞭起如飛見也麼。
　鬧市橫騎人不會。
　　擡眸鷂子過新羅〔自得〕。
　　乾闥婆王鼓似雷。
　靈山獻樂未空回。
　海波洶洶須彌震。
　　何妨銕鋸舞三臺〔古德〕。
other:: 
# 古今無間
古今無間
　　（五）一法元無萬法空。
　箇中那許悟圓通。
　將謂少林消息斷。
　　桃花依舊笑春風。
other:: 
# 五轉位
五轉位
other:: 
# 匣內青蛇吼
匣內青蛇吼
　　（十）寶劍橫斜天未曉。
　洗清魔佛逼人寒。
　匣中隱隱生光處。
　　衲子徒將正眼看。
other:: 
# 金針去復來
金針去復來
　　（十一）清虛大道長安路。
　往復何曾有間然。
　暗去明來鋒不露。
　　渠儂初不墮中邊。
other:: 
# 秦宮照膽寒
秦宮照膽寒
　　（十二）巖房闐寂冷如氷。
　妙得真符處處靈。
　　轉側無依功就位。
　回頭失却楚王城。
other:: 
# 五天銀燭輝
五天銀燭輝
　　（十三）五天皎皎玉輪孤。
　一點光明分鑑湖。
　閑步却來遊幻海。
　　十方沙界大毘盧。
other:: 
# 深巖藏白額
深巖藏白額
　　（十四）白額深藏烟霧昏。
　異中來也自驚群。
　草深直下無尋處。
　　觸著輕輕禍到門。
other:: 
# 曹洞機
曹洞機〔汾陽〕
　　（十五）樓閣千家月。
　江湖萬里秋。　蘆花無異色。
　　白鳥下汀洲。
other:: 
# 宗旨
宗旨〔古德〕
　　（十六）洞下門庭理事全。
　白雲巖下莫安眠。
　縱饒枯木生花去。
　　反照荒郊不直錢。
other:: 
# 古德分三種功勳
古德分三種功勳〔新增〕
other:: 
## 正位一色
正位一色
　　無影林中鳥不棲。
　空階密密向邊遲。
　寒巖荒草何曾綠。
　　正坐堂堂失路迷。
other:: 
## 大功一色
大功一色
　　白牛雪裏覓無蹤。
　功盡超然體浩融。
　月影蘆花天未曉。
　　靈苗任運剪春風。
other:: 
## 今時一色
今時一色
　　髑髏識盡勿多般。
　狗口纔開落二三。
　日用光中須急薦。
　　青山只在白雲間。
other:: 
# 宏智四借頌
宏智四借頌
other:: 
## 借功明位
借功明位
　　〔十七〕蘋末風休夜未央。
　水天虛碧共秋光。
　月船不犯東西岸。
　　須信篙人用意良。
other:: 
## 借位明功
借位明功
　　〔十八〕六戶虛通路不迷。
　太陽影裏不當機。
　縱橫妙展無私化。
　　恰恰行從鳥道歸。
other:: 
## 借借不借借
借借不借借
　　〔十九〕識盡甘辛百草頭。
　鼻無繩索得優游。
　不知有去成知有。
　　始信南泉喚作牛。
other:: 
## 全超不借借
全超不借借
　　〔二十〕霜重風嚴景寂寥。
　玉關金鎖手慵敲。
　寒松盡夜無虛籟。
　　老鶴移棲空月巢。
other:: 
# 曹洞門庭
曹洞門庭 ^319c2

曹洞宗者。家風細密言行相應。
隨機利物。就語接人。
看他來處。忽有偏中認正者。
忽有正中認偏者。
忽有兼帶。忽同忽異。
示以偏正五位。四賓主功勳五位。
君臣五位。王子五位。
內外紹等事。偏正五位者。
正中偏者。體起用也。
偏中正者。用歸體也。
兼中至。體用並至也。
兼中到。體用俱泯也。
四賓主。不同臨濟。
主中賓。體中用也。
賓中主。用中體也。
賓中賓。用中用。頭上安頭也。
主中主。物我雙忘。
人法俱泯。不涉正偏位也。
功勳五位者。明參學功位至於非功位也。
君臣五位者。明有為無為也。
王子五位者。明內紹本自圓成。
外紹有終有始也。
大約曹洞家風。不過體用偏正賓主。
以明向上一路。要見曹洞麼。
佛祖未生空劫外。
正偏不落有無機。
other:: 
# 要訣
要訣 ^320c6

新豐一派荷玉分流。
始因過水逢渠。妙見無情說法。
當今不觸。展手通玄。
列五位正偏。分三種滲漏。
夜明簾外。臣退位以朝君。
古鏡臺前。子轉身而就父。
雪覆萬年松徑。夜半正明。
雲遮一帶峯巒。天曉不露。
道樞綿密。智域囦深。
默照空劫已前。湛湛一壺風月。
坐徹威音那畔。澄澄滿目烟光。
不萌枝上花開。無影樹頭鳳舞。
機絲不挂。箇中雙鎖金針。
文彩縱橫裏許暗穿玉線。
雙明唱起。交鋒處知有天然。
兼帶忽來枯木上。
須能作主不存正位。
那守大功。及盡今時。
寧容尊貴。截斷情塵見網。
掣開金鎖玄關。妙協全開。
歷歷 #CB05224;中混跡。
平懷常實。明明炭裏藏身。
卷舒不落功勳。來去了為變易。
欲使異苗蕃茂。貴在深固靈根。
若非柴石野人。爭見新豐曲子。
other:: 
# 古德綱宗頌
古德綱宗頌
　　荊棘叢生三二五。
　烟雲罩徑孰能尋。
　烏雞冐雨衝陽焰。
　　赤蝀穿樓和啞音。
　　廣澤蘆花藏雪密。
　收綸釣艇弄灣深。
　　當軒黯黯無秦鏡。
　散髮斜眉下翠岑。
other:: 
# 寶鏡三昧
寶鏡三昧 ^320c22

如是之法。佛祖密付。
汝今得之。宜善保護。
銀盌盛雪。明月藏鷺。
 #CB05224;之弗齊。
混則知處。意不在言。
來機亦赴。動成窠臼。
差落顧佇。背觸俱非。
如大火聚。但形文彩。
即屬染污。夜半正明。
天曉不露。為物作則。
用拔諸苦。雖非有為。
不是無語。如臨寶鏡形影相覩。
汝不是渠。渠正是汝。
如世嬰兒五相完具。
不去不來不起不住。
婆婆和和有句無句。
終不得物。語未正故。
重離六爻。偏正回互。
疊而為三。變盡成五。
如荎草味。如金剛杵。
正中妙挾敲唱雙舉。
通宗通途。挾帶挾路錯然則吉。
不可犯忤。天真而妙。
不屬迷悟。因緣時節寂然昭著。
細入無間大絕方所。
毫忽之差不應律呂。
今有頓漸。緣立宗趣。
宗趣分矣。即是規矩。
通宗趣極真常流注。
外寂中搖繫駒伏鼠。
先聖悲之為法檀度。
隨其顛倒。以緇為素。
顛倒想滅肯心自許。
要合古轍。請觀前古。
佛道垂成。十劫觀樹。
如虎之缺。如馬之馵。
以有下劣。寶几珍御。
以有驚異。狸奴白牯羿以巧力。
射中百步。箭鋒相直。
巧力何預。木人方歌。
石女起舞。非情識到。
寧容思慮。臣奉於君。
子順於父。不順非孝。
不奉非輔。潛行密用如愚若魯。
但能相續名主中主。
人天眼目卷之三終
 ^321a16
