四阿含暮抄解第五〔首三法第二惡之二也〕
卷下
author:: 阿羅漢婆素跋陀撰
translator:: 符秦西域三藏鳩摩羅佛提等譯
other:: 
# 第五

已說惡行。云何愛名？
答：愛，欲、恚、嫉妬。欲。
恚。嫉妬者，是三謂之愛渴愛。
彼是三象〔即上三疾之根〕，彼三象無數行。 ^8c6

問：云何？
答：欲，婬、有、著梵行〔修妬路也〕。
婬著、有著、梵行。著者是三欲。
彼婬名五界，色、聲、香、味、細滑，是三象依眾生各各染著，不多著雜物。
彼婬著男、女、不成男〔修妬路〕。
婬想，著女也、男男也、女不成男也。
男男也不成男〔亦各各有情也〕。
問：師雖說色男中著，復言今女、男、不成男。
何以作是語？以何不惡？
答：女、男、不成男。相因色，男為本，各各著，
有差降，不名染著雜物。
世尊亦說：「我普不見一色中染著。
如男女色〔普者，十方大千界也〕，女如男色。」
是以五男無苦。三有小中大，小者男欲、
中者女欲、大者不成男。
欲有中〔修妬路〕，婬有、色有、無色有中，謂著此是有著。 ^8c9

問：如婬著別說女、男、不成男。
何故復說有著？ ^8c21

答：由結說婬著，有著依眾生。
一切婬行法，謂婬有。
彼著者謂婬有著。
色行法色有，彼著者是色有著。
無色行法無色有，彼著者是無色有著。
是故別說無苦。 ^8c22

問：云何梵行著名？
答：梵行著者，得、無得、失位希望欲得憂〔修妬路〕。
梵行著名，得希望、不得欲得、失位便憂憂。
以是句義，過去婬有著，可知得婬。
復希望不得欲得，如是有著如是婬有，梵行著也。
各各三分便有九。
若得女著希望，不得欲得，得失位憂。
如是男、不成男可知。
如是婬著有九。如是有著、梵行著如是。 ^8c25

問：說今有是不聞、梵行著是結。 ^9a3

答：我已說阿那含果，世尊亦說三求：婬求、
有求、梵行求。求、愛、欲著此一義。
復說婬梵行中所棄愛、常、念。 ^9a4

問：假令爾者，不足行梵行無著，作如是一切自合梵行。 ^9a6

答：彼當漸行行、自任行行，梵行無著。
梵行福惡等度，求鉢賴堤彼陀：一苦樂、
二檀度、三神通〔持言奉法之第四也〕不求果；求果者著我。
以此精進梵行，當作天中天。
如是行可著者，此即希望。
云何得梵行使得樂處？
是得欲希望後世樂梵行，今以愛為樂，
為愛所飄作非梵行：「咄！
我墮落。」戒自悔憂，是故梵行著〔愛欲竟也〕。 ^9a8

問：云何恚名？ ^9a14

答：恚者，己、親、怨相恚〔修妬路〕。
己想、親想、怨想及恚是二恚。 ^9a15

問：云何恚，愛句處？ ^9a16

答：欲想為恚，從想為愛也。
彼己想四門行，怨想各有四。 ^9a17

問：云何？
答：己親未得樂望得〔一也〕，已得樂懼失
〔二也〕，得苦欲使失〔三也〕，未得不欲得〔四也〕。
如是己親各有四。
怨有相違〔怨親反也〕。
何故怨？未得苦欲令得，得苦不欲失，未得樂不欲令得，得欲令壞。
此怨欲壞是恚，是故愛句處。 ^9a19

問：假使爾己想欲廣聞。 ^9a23

答：己想者，三時懼失〔思惟省察修妬路也〕。
三時名者，過去、未來、現在時名。
如我過去所失，是故起恚，意當有有。
如是己想三時懼失恚。 ^9a24

問：親云何？
答：如親己〔修妬路〕。
如是己想三時懼失，是故恚生，親想如是。 ^9a27

問：云何？
答：為我所愛者彼有所失，是以起恚當有有，
是故起恚，如是親。 ^9a28

問：云何怨？
答：怨相違〔修妬路〕。
相違與彼異。若我怨，樂生是故起恚，當有有。
如是怨者欲令壞，三時欲滅盡是九恚。 ^9b1

問：若此恚、若苦行，有何差降？
答：恚者依因緣有，亦依十惡無智可知。 ^9b4

問：為是一切眾生九恚行，為等不？
答：此輩住水地如畫石〔修妬路〕。
此恚行住由眾生，如畫水、畫地、畫石，種種依眾生則有得。
說濡中增上，如水中畫即滅。
地畫延時，若風雨足踐爾乃滅。
畫石，石住石滅〔與石俱滅〕。
是故眾生各懷恚不同。
或起恚自悔：「咄！我輩丈夫。
我輩性行，於壞法種種苦自更，自起壞法、自起壞意。」
是以此恚自息，如畫水。
地亦爾，恚已起，不能自除，或師知識親覺寤，
是恚得息去，如畫地。
次三者，極惡不思念，行意熾盛瞋恚充體，
彼佛、辟支佛所不能寤，唯瞋恚與身滅，如畫石。
此恚義。 ^9b7

問：彼云何嫉妬？
答：嫉妬者，下、等、增上起妬〔修妬路〕。
貢高嫉妬相惑，復相量此彼，是謂嫉妬。
是為三：下愚也、等愚也、增上愚也。
色富族術為首，我勝他，是下愚。
勝己者謂與己等，餘者不如，是等愚。
我出彼上，是增上愚。 ^9b18

問：已說是下、等、增上相矣。
云何是一切愚得當多種愚？
不恚已說。 ^9b24

答：下妄語、輕毀、慢怠〔修妬路〕。
若下嫉妬有三：如是妄語嫉妬、輕毀嫉妬、慢怠。
彼妄語嫉妬名極意作惡自慶。
復輕毀嫉妬名受他嗟歎：「汝善哉有功德具。」
如是彼人內懷歡喜，外詐言：「我無是德。」
慢怠名晝夜眠寤，不能由人身得度生此意。
是謂慢怠。此三者是下嫉妬也。 ^9b25

問：云何為等？
答：等者，己嫉妬、憍、不敬〔修妬路〕。
等我嫉妬有三：我嫉妬、憍、不敬。
彼我嫉妬名得受陰〔一也〕，彼受好惡。
憍名供養雜種〔而不受也，此憍也〕。
不敬禮師。 ^9c2

問：云何增上？
答：增上者，甚嫉妬、嫉妬中嫉妬、無限嫉妬〔修妬路〕。
增上嫉妬名甚嫉妬。
甚嫉妬名下等中我最勝，此謂甚嫉妬。
嫉妬中嫉妬，名極妙中計我為勝，此嫉妬中嫉妬。
無限嫉妬，名未得解脫言得，此無限嫉妬。
是嫉妬九義。一切渴者有，有中作有〔有三有也〕，是故愛句處嫉妬可知。 ^9c5

婆素跋陀三法次二三度盡〔於首三法之第二惡、
惡之三事次二也，度亦盡也〕。
other:: 
# 第六
四阿鋡暮抄解第六〔三法之第二惡之第三也〕 ^9c11

問：已說愛。云何無明名？
答：無明，無智、邪智、疑智〔修妬路〕。
無智、邪智、疑智，是三無明智。
由口顯，文字亦爾。
被惡口是無。如惡子非子、如惡朋非朋。
彼無智名有為、無為、不說無覺〔修妬路〕。
有為、無為、不說無覺是無智。 ^9c14

問：有為有二：內受、外受。
云何是受？ ^9c18

答：有為，內受、外受、此二事〔修妬路〕。
有為中無智，彼當知內受、外受。
此二事癡也，彼內受陰界處各二行，己受、彼受也。
外受者，草木垣壁為首。
彼謂己受及他受外受。
此二外受，知此中一一遍癡，雜內受外受是無智。
世尊亦說，六更處無智無見。
是修妬路內受，名受為義，行結因緣愚情是我所，是內受名。 ^9c19

問：云何無為？無為一涅槃，此是無義，云何處三？ ^9c26

答：無為，有餘、無餘、此二〔二種，舉上二以為三。
修妬路〕。假令涅槃一無為，彼由行說二也，
有餘、無餘。此間有餘名行結得受是身，
是有餘，是有餘名。
彼盡一切結滅，作證盡，身有餘，如是有餘。
無餘名謂此受陰棄，更不受身，如燈滅，是無餘名。
此謂一一或二，愚此無為無智。 ^9c27

問：云何不說？ ^10a3

答：不說，不說受、方便、滅教授中〔修妬路〕。
彼受教授、方便教授、滅教授。
謂愚此不說無智。
彼受教授名命〔天竺音命與眾生同也〕，
陰界處現在受內命，受是教授，謂現在受內命法受，由行結是受教授。
不過去、不未來法，命受教授，命非一。
不若干得合命及身。
若是一，無常苦；若異，常為苦。
若常者，不行梵行；不常者；不須梵行。
果受施無義，無常者無義，遍斷方便中二無苦吉法〔師引佛方便答異道兩得也〕。
方便教授名過去未來現在行方便教授，方便教授。
此方便教授名，是三時相應。
如我過去時，我是衢黠王，未來當有名無勝，
現在時工師達〔呪術〕為首。
諸行路貳暑〔云商人也，證三世也〕是未受受已，
俗數故教授，以此斷常。
若是衢黠滅，云何我是？
彼若不滅，云何言是我？
以世俗義說此方便教授。 ^10a4

問：云何滅教授？ ^10a19

答：受、盡不受、息滅教授〔修妬路〕。
受如上說。彼盡不受，不侵他己，息無餘，
度此彼岸，是滅教授。
此斷常轉還如是。
一若干止如用本受般涅槃教授，是亦不說。
若此異者，不般涅槃；若不異者，不般涅槃。
如是見生苦已、不說已，應般涅槃，如燈滅內。
受一，若干苦不著，受方便教授，過去陰界處，本說如我名衢黠王。
如是未來滅教授，謂滅受為首，說世尊般涅槃。
若方便教授，命不斷滅。
教受命常斷，受教授命有無斷。
已說無智。 ^10a20

問：云何邪智？
答：邪智，己身、內受、摸見〔修妬路也。
摸如手摩摸也〕。見己身受、內見、摸受見，是為三邪智。
邪，相違、非賢、諂是一義。
彼己身見，吾我自在相應入〔修妬路〕。
五入我入自在相應入，是己身見。
彼五入名，幻化城野馬向鏡中像相似處，
計有五入名我名者，假借嚴具樹果似親陰，
計有我自在相應，名壞法。
芭蕉樹畫水上不熟器似白骨時，我富貴如空邑，使作主是己身見。
此是我身、我是己身，見前著入。 ^10b1

問：是內受云何？ ^10b9

答：內受斷常俱思惟〔修妬路〕。
斷思惟、常思惟、二思惟，此說內受。
內受名無方便受。
是義無方便外見。
彼斷名世間無常，不是常不是無常，外有不外有不無外，
是命外無非有無有彼命，彼身以為首。
二思惟，名常外有無，外有外無，不有以為首，是內受見。 ^10b10

問云何摸受？ ^10b15

答：摸受，戒、見、依彼〔修妬路〕。
摸受見三事生戒見二依。
彼初品已說戒，以是戒淨。
此戒受是二戒摸受。
見摸受，此是諦、餘者癡，是著入諦。
身結亦說二依，謂戒、見依。
彼略五陰身，彼知有，或戒、或見陰行淨。
此是戒摸受，知陰妙、餘不妙，是依見是見摸受。 ^10b16

問：云何疑智？
答：疑智，珍寶、諦、正受疑〔修妬路。〕
珍寶疑、諦疑、正受疑。
疑名不能持，迷惑、猶豫是一義。 ^10b22

問：云何珍寶？
答：珍寶者，佛、法、眾〔修妬路〕。
佛、法、眾是珍寶。如前已說，佛薩芸若，一切功德具足，棄一切惡解脫。 ^10b24

問：何因故珍寶？
答：以上三功德是佛珍寶。
如是為大慈不妄說法，無因緣為作善知識，
佛出難，有不可思議無比法功德，如是功德具足成佛珍寶。
說法名方便、方便果，此聞涅槃教授，是世尊一切法為最上。
現諸法有為無為，彼滅最第一。
修妬路彼是珍寶，為無所作，一切苦滅，
至竟清涼行，難壞難行無盡，如是功德具足成法珍寶。
僧者已說，乃至聲聞一切是亦珍寶。
施得廣果報，用世尊語無上福田，得世尊難無能壞不相違戾，
如是功德具足成僧珍寶。
此疑是疑智。 ^10b26

問：云何諦？
答：諦者，俗數、相、第一義〔修妬路〕。
俗數諦、相諦、第一義諦。
所謂疑是疑智。正受四：解脫二觀處，二直無漏前五想，
第二第八解脫，謂彼知界正受，此非持功德。
是疑智是苦苦也。
如是習盡道，如是四諦顛倒，欲界、色界、
無色界是有十二行〔顛倒疑也〕。
如疑智，受義亦爾〔欲、恚、慢，愛之三也〕。
無智、邪智義、邪見，此別苦行說。
彼見摸受，己身身內受見苦也。
三界戒摸苦道積聚說。 ^10c8

婆三跋陀二法，次二內受三度盡。
other:: 
# 第七
四阿含暮抄解第七〔首三法之三也〕 ^10c17

問：已說功德亦說惡，云何依名？
答：依，陰、界、處。陰、界、處者，是名依。
此相依，是故依依立是義。
陰者、界者、處者，此眾生依，作相應功德及惡，
故是依功德、惡可知。 ^10c20

問：云何陰名？
答：陰者，色、行、智〔修妬路〕。
色、行、智是陰可知。
陰、積聚、束是一義。
此青黃赤白一、長短小大圓四方，以是為首解色義。
所生物姓受色陰，知彼色有是受。
是色二義。可見、不可見。
可見屬眼，不可見異。
彼聲香味細滑風，如是以為首。 ^10c23

問：已說諸大，彼受諸大，未知云何知色受？ ^10c29

答：諸大，地、水、火、風〔修妬路〕。
此地為四首。諸大相，此是色一一等，堅地也、
濕水也、煖火也、動搖風也。
此諸大受彼色煙雲塵霧影光鏡像，五根淨以為首〔色五情也〕。 ^11a1

問：已說色陰，云何行？
答：行者，身、口、意依。
身是依，是故依身，口是依，是故依口；意是依，是故依意。
此身、口、意依已依也。
此是行，有為所作，是故行。
修妬路說，色有為此，復以色成有為行〔行是色也〕。
如穀子成穀子，如是知五陰，彼無數、彼是陰，說如穀聚薪聚。
彼福、無福、不純淑行。 ^11a5

問：云何智名？
答：痛、想、識〔修妬路〕。
痛、想、識，此三道品法，不為他界所取。
世尊亦說，謂忍則想知，謂想知則智〔忍則知痛，知痛智所了也〕。
此法雜是修妬路。 ^11a12

問：云何痛名？
答：痛者，樂、苦、不苦不樂。
痛者，痛之聲，以此痛〔痛無形故云聲〕，餘命不相應。
若此痛痛，此命相應，是故言痛。
痛字亦爾。彼痛有三：苦、樂、不苦不樂。
是故各各生：苦因樂生，樂因苦生，俱因不苦不樂。
世尊亦說樂痛者，苦分、苦樂、不苦不樂。
苦樂分，各對是義。 ^11a15

問：云何樂名？ ^11a20

答：樂，婬、不惡、止生〔修妬路〕。
謂樂說此有三：婬生、不惡生、止生。
彼婬生有五界，愛婬界乃至歡喜。
不惡生，不彼謗是義。
此是善出家者義，戒戒想，意不變悔是想。
謂愛此，是不惡生。
止生，根為首。五蓋得解脫無亂念，禪等為首。
念行是想，謂念歡喜，此止生〔自守也〕。
止生名謂無熱根，義中不著〔不受也〕，止生亦爾。
說此是三樂痛。 ^11a21

問：云何苦？
答：苦者，生、老、死〔修妬路〕。
生。老。死者，此是苦痛。
彼生名苦，如生疽，老如熟疽，死如疽內潰流入支節。
若生已有一切苦，此是生苦。
世尊亦說，生已截手為首，老苦色變力消如壓，
死苦一切所愛財物離為首，苦痛。 ^11a28

問：云何不苦不樂？
答：不苦不樂者，謂三界〔修妬路〕。
此不苦不樂痛，此有三當知。
不苦不樂，苦樂相對界中當說前三界，
說前二苦樂痛，不苦不樂三界。
是知欲界有三；色界二樂，無苦樂；無色界一，不苦不樂。
是故此一切界相應。 ^11b4

問：云何此依？
答：樂依欲為妙，苦依恚為妙，不苦不樂癡為妙。
何故此有樂痛？謂無欲、欲已盡，如三禪苦。
如世尊頭痛、槍脚不起恚。
不苦不樂第四禪，及四無色，彼癡稍盡。
是故如相應說。 ^11b9

問：此從何所起？
答：彼因緣、行、界生〔修妬路〕。
彼苦、樂、不苦不樂痛，行生、因緣生、界生。
如是為九，若卒遇痛。 ^11b13

問：因緣無數，為盡是因緣也？
不盡是乎？ ^11b15

答：因緣生，福、無福、無餘隨數〔修妬路〕。
此苦、樂、不苦不樂痛因緣生。
彼因緣有三：福、無福、無餘隨數相應。
福是樂，不福是苦，無餘不苦不樂。
彼福者苦行，對三禪也。
無福苦行、無餘，第四禪及無色也。 ^11b16

問：如福說施戒分別也。
如師說分別，禪等無色是一向說福樂。 ^11b20

答：此彼受無所傷〔受三禪也〕。
如與比丘三衣，持鉢與佛圖羅剎不與佛圖羅剎、
比丘三衣也，與鉢耳。
若復有勝佛圖羅剎比丘者，三衣與。
如是分別禪等。無色福三禪，受福三禪分別受異他與。
是故禪福無所傷。 ^11b21

問：此行生云何？
答：行生者，己身、他行、俱〔修妬路〕。
行痛有三：己身想、他想行、有二。
知樂想苦想，如自刀刺己也，若已栴檀用塗〔自治〕。
他想，彼繫首破樂。
俱想，語他為我刺頭治塗，以此為首。 ^11b27

問：此界生云何？
答：界生者，時、患、卒遇〔修妬路〕。
問：界異，說欲、色、無色為是界。 ^11c3

答：此非是界，除眾生，此是因緣。
略舉要有三想：時、患、卒遇是界想。
彼時名夏、冬、春〔修妬路〕。
夏時、冬時、春時，此三時知也。
痰夏時聚〔風增唾減〕，唾冬時聚〔風增痰息也〕，風春時聚。
如方說時想，苦樂痛有。 ^11c4

問：云何患？為如苦行愛癡，如所說說耶？ ^11c8

答：此不也。是法身相對耳。
此說依大身異，彼患風、澹、唾〔修妬路〕。
此是風、痰、唾患大身，彼想痛有。 ^11c9

問：此云何卒遇？ ^11c11

答：卒遇，除眾生因〔修妬路〕。
卒遇名除眾生因，苦痛生垣牆樹山崖崩為首。
所因眾生，斯己他俱入內，此痛義智。 ^11c12

問：此云何想名？
答：想有、想無、想有所有相〔修妬路〕。
想增益相似說，此中隨修妬路，以想為首，
增益相是義，彼想名及依是義。
無想無依，如眾多瓶，或有言此是#CB00595;瓶、
此是酥瓶，以此想得分別。
此中無#CB00595;、無酥，空是無想受。
如是聲為首，想增益，受聲為首。
除是受無所有名，此非所有。
如是相，欲為首，說所有。
彼雜欲者，欲解脫處知相無所有知相。
若虛空識處受無想有想，無想處想雜想無所有，無所有智相。 ^11c14

問：此識云何？
答：識者，欲起、成、未成門行〔修妬路〕。
無色俱依因緣，可得識。
種種識是識，各二識此是三起。
成門、不成門行，依俱、依因緣可得。
此三因緣起，世尊演行因識，若復名色因識，若復眼因色起眼識。
此是三行所作，是故彼起。
陰陽精合在母胎識生，此是生。
生因行，在胎中稍長聚〔藕葉上水也〕轉長
〔如小指狀也〕，漸凝凝為首〔轉厚〕。
未成門謂識是名色因。
若復成門未滅，滅正受因，根義識生。
此二依、因緣依一義，不異依得識，是故因緣得。 ^11c23

問：何故重說智？前說戒息智依，何故復說智？ ^12a4

答：依智、所布依智，是二此中依智。
彼依智，如戒分二說。
如是此知，是故無所傷。 ^12a5

婆素跋陀三法，次三初度說竟也。
other:: 
# 第八
四阿含暮抄解第八〔第三之二也〕 ^12a7

問：已說陰，云何界名？
答：界者，欲、色、無色〔修妬路〕、欲界、色界、無色界者，此是三界。
持彼此行，是故界也。
此一切眾生受，至不般涅槃無餘。 ^12a9

問：云何此欲界名？ ^12a11

答：欲界者，人天趣〔修妬路〕。
人天趣，取要此欲界。
欲此間持，是故欲界。
若與欲，是故欲界。 ^12a12

問：云何人？
答：人者，女、男、命根相，四方依〔修妬路〕。
女根相、男根相、命根相。
此一切人也。彼一切四方依。
彼女有女根義也，男有男根也。 ^12a14

問：命根相為非男非女乎？
而別說命根耶？ ^12a17

答：雖說男、女、命根相，餘處有異不成男，
不應女相、不應男相，唯知有命根相。
陰陽精合〔藕葉上水狀也〕凝聚轉長轉堅命相趣，
未成男女根，是故異。 ^12a18

問：云何方名？
答：方者，閻浮提、弗婆鞞提、衢陀尼、欝怛鳩羅婆者，
彼謂如方相，弗婆鞞提、次衢陀尼、欝怛鳩羅婆、南閻浮提。
此輩如壽數樂有限，諸具為首，有異〔其居生之具也〕，轉上轉上妙。 ^12a21

問：天有二行，婬、棄結。
此二何者是？
答：天執手、口義、見行婬〔修妬路〕。
行婬此受，棄結不復入。
此天有三行婬行：執手行、口義行〔言語成婬〕、見婬行。
彼口義婬行，化樂。
此染著意、女亦染著，共語言頃如是便欲生。
若一染著，不成婬。
如此間執，男如不相染，如母姊女相抱耳。
他化己所愛男俱樂，是故化染。
見行婬，他化自由相應，彼如展轉相染念、
展轉相視，如是婬生。
有不染視，如己他化自由相應，是故他化自由相應〔六天見他化著之以成婬也。
五天自化而成婬〕。 ^12a26

問：已說口見婬行。
前不說執手行婬？
答：執手行婬有二：相抱、執手〔修妬路〕。
謂執手行婬天，彼有三：俱行婬、相抱行婬、執手行婬。
彼俱行後當說。相抱行婬名焰摩，彼展轉相染意，
如抱女，尋婬生，獨一染著。
如此間相抱樂，彼如是得不著意。
如尊長夜起樂喜意，是故焰摩。 ^12b7

問：云何執手行婬？
答：兜率陀，彼展轉發婬，如女共執手行，
如是婬生，獨一染著。
如相抱不染著，如尊長自有侍從，喜是故，名兜率陀。 ^12b13

問：云後當說俱行。
此云何？ ^12b16

答：俱行者，三十二〔第二天也〕、大王、地〔修妬路〕。
有二著二婬，此一切婬行，依二彼行義。
此二想師說如人。
彼三十三須彌頂，彼如人行婬。
四大王遊乾陀羅上，彼亦如人。
地者，此間地樹河山上居處，愛所欲得。
此一切天如所說，有下風而無便利，轉上轉上兩倍樂。
此輩天欲界住者。 ^12b17

問：趣云何？
答：趣者，地獄、畜生、餓鬼〔修妬路〕。
地獄、畜生、餓鬼，此是三趣，無善趣故惡趣。
彼地獄，寒、熱、因緣想〔修妬路〕。
寒地獄、熱地獄、因緣想地獄。
獄一義，極苦。是故地獄中無可樂，是故地獄。
彼多種此當說。彼寒地獄者，能語、不了語、
不語〔修妬路〕。三語相寒地獄：能語、不了語、不語。
極多語彼能語者，字可了，是故能語。 ^12b24

問：云何能語？ ^12c1

答：能語頞浮陀、尼賴浮陀、阿波簸。
此三寒地獄能語。
彼卒起者〔數拘利至百為一，次復至百，
如是五，名卒起〕，數為聲如十摩竭〔國人也〕
胡麻擔一擔二十聚也，念百歲取一胡麻，此時猶可盡。
爾許百歲，彼卒起地獄眾生命如此。
四掬成一升，四升成一獨籠奈，十六獨籠奈成一佉隷，二十佉隸成一擔。
如是命為十倍，成不卒起。
以此十倍作已，餘者亦爾知。
若不卒起中，以寒身體皰著生，是故不卒起。
身無空處皰滿，是故不卒起。
戰獄名寒內松落，作爾戰喚阿波波。 ^12c2

問：云何不了語？ ^12c12

答：不了語者，阿吒鵂、吒鵂、優鉢〔修妬路〕。
此三不了語，大逼迫時不耐苦，稱阿吒鵂、
吒鵂，作如是不了，皮落如優鉢〔皮落但有肉存〕，
甚寒因緣合會，使皮落如優鉢花，部身亦爾。
彼於此間誹謗賢人，優鉢羅受罪。 ^12c13

問：云何不能語？
答：不能語者，須揵提〔極香花〕、拘物度〔白花〕、
分陀黎、鉢暮〔藕花。
修妬路〕。此四地獄不能語，唯極冬疾風吹身令強。
須揵提〔修妬路〕、拘物度、分陀黎、藕花，隨其象，
身更苦，喟喘身戰慄，住此誹謗賢人，是須揵提如是一切殃受此苦。
如是十劫盡，是寒地獄十也。
四方間輪圍山著〔近也〕上，狹如覆舍人，
常闇冥寒切破身，如叢大火然竹#CB00719;身聲吒吒，
如熟橘甘菓自剖，展轉相掁生想。
此中亦有人受苦者也，一切謗賢聖受此。
世尊亦說，可誹賢聖者，百千墮卒起地獄，心口願惡。
此是寒地獄。 ^12c18

問：云何熱地獄？
答：熱地獄者，所考掠處、少考掠處、無考掠考掠處〔修妬路〕。
熱地獄有三事：考掠處、少考掠處、無考掠處。
考掠處行所作，此中眾生或役多役少、或自苦役。
隨行造，此生而受苦。
彼考掠處，還活獄、市獄、黑綖獄〔修妬路〕。
那耆婆、市獄、黑綖獄，此三考掠處。
還活，如倒懸羊頭，以斧斤破為首，獄卒削肉盡索，因緣合會冷風起肉還生。
非好因緣會作苦，有鉞斧大如半月，彼各各起疾：
「此本逼迫我，我當還逼迫之。」
如刈竹#CB00719;藤，以此怨意死便生。
彼黑綖者，以綖磔縛，綖磔身已段段截也。
此以刀割眾生身，熱銅鍱遍纏其身，肉血脂流。
此間以鞭眾生為首，及出家者託言持戒，眾檀越施與衣著亦同。
此大闇冥惡煙熏倒懸驅吸煙，此間以煙熏眾生受此罪。
大市者，手腳頭鼻為首被截也，坐在市屠罪如此。
熱鐵地、熱鐵火車，獄卒張目喚呼驅使走。
此間牛馬為首極困苦，抱持他妻令上劍樹，極然為首苦。
此考掠也。由因緣獄卒不被燒、罪者被燒，不可思議行報。 ^13a4

問：少考掠云何？
答：少考掠者，聚大、啼哭、被炙〔修妬路〕，此三少考掠。
彼大聚者，畏獄卒無數，千眾生入山內，隨緣前行。
自因緣值火，適還，為獄卒所驅，彼兩逼迫山俱合似如磨而象河。
彼於此磨為首，及輪拶眾生肉爛盡。
或復以熱鐵臼，五百歲擣，因緣所牽命不盡。
彼於此彈指頃臼爪拶殺虱為首。
彼大啼哭者，一切皆然，山周匝崩，峻惡獄卒無事而恚：
何以走不走、啼不啼？
如是生過。以熱鐵椎擊破首。
此間人為重事。被炙者，像如浴室〔尖頭屋〕
熾然銅屑地，驅使入熬使熟，熟已驅出。
彼大身惡狗食其肉，食肉盡，風隨吹，肉復生，尋驅使入。
此間養蠶命存煮炙。 ^13a24

問：云何無考掠處？ ^13b8

答：無考掠處者，啼哭、被炙、無分米〔修妬路〕，此無考掠處。
彼啼哭，大熾然熱鐵象龜底極阨，展轉相逼大喚呼，以蓋覆大苦。
於此間焚燒曠澤、作密蛇穴熏穴居者也。
彼炙者，大多焰相搏，鐵山周匝利叉刺炙一面熟，
熟已叉自轉、或人自轉。
於此間錐刺人及拔翅甲也。
無分米，周匝火燒，其城縱廣百俞旬，熱銅薄覆其上，
四門縱廣上下，火在其中無空缺處。
尋火焰走，身體爛盡，無分米不痛。
於此間殺父母、羅漢、起惡意向如來、壞僧、
若造十惡行，因緣所牽生彼。
此三無考掠處也。
因緣地獄，彼處處河曲間、石腹間、大曠澤中受種種苦。
此因緣地獄。此盡是地獄。 ^13b9

問：云何畜生？
答：畜生者，地、水、虛空行〔修妬路〕。
一切無足、兩足、多足〔修妬路〕。
畜生，地上行、水上行、虛空行。
彼地行，牛驢駱駝為首。
水行，魚、摩竭、失收摩賴〔收深幽反〕為首。
虛空行，鳥及餘小虫。
一切無足、兩足、多足。
無足，蛇為首。兩足，烏為首。
多足，牛蜂百足為首。
彼種種作惡增癡行，生此中。 ^13b23

問：云何餓鬼？
答：餓鬼，無食、少食、大食〔修妬路〕。
此三，取要言之，若干種餓鬼。 ^13b29

問：云何無食？
答：無食，炬焰、鍼、臭口〔修妬路〕。
炬焰口、鍼口、臭口，此無食。
彼炬焰口，口中焰氣還自燒面像，如炬柱。
慳貪嫉彼，受此苦果也。
鍼口者，腹大如山、口如鍼孔，雖廣見飲食已而不能得。
臭口者，如糞臭劇燒死人臭，自口臭內熏五藏憤脹，
氣出無腹〔無腹還小也〕。
念食若干種，受若干苦，此是無食。 ^13c1

問：云何少食？
答：少食者，臭、鍼毛、咽癭〔修妬路〕。
臭毛、鍼毛、咽癭，此是少食。
或少得不淨食，是故少食。
彼毛鍼者，牢堅長頭利毛覆身節，各各不相近，
毛還自刺身，如鹿被利箭苦，值得便食。
臭毛，名極臭毛覆身，風吹自毛臭氣起，
熏鼻發恚意，自滅毛，更此苦。
咽癭，名由己因緣生 " resp=轉轉破癭，臭膿血流而各食之。 ^13c8

問：云何大食？
答：大食，棄吐，殘食，大飛〔修妬路〕。
彼棄吐食有二，故與，族終亡者去不故與者，
街巷四道所遺落者去，受身如此。
彼前棄及吐，聞吐聲，如被請走，食吐以為力，天祠為首。
施已而還奪，因此生彼。
彼大飛，閱 " resp=叉、羅剎、
厭鬼，畜生、人、天作形〔修妬路。
其人上三至厭鬼，亦修妬路也〕此是餓鬼。
火飛鬼，彼像如天，自然住，由因緣或有好衣食，而不得食。
無量百餓鬼營從，如親墮獄來，見諸親大愁苦欲吐，
以此為患〔如天一也，好食二也，無量三也〕
畜生、人、天，此餓鬼畜生形、人形、天形，若干種行所致。
此欲界中。 ^13c15

問：云何色界中？
答：色界中及念、無念樂、護行〔修妬路〕。
色界名彼無欲，但由禪使然，除瞋恚得柔和，色淨如金。
此是界義。此及念行、無念行、苦樂滅護行也。
及念者樂，是故及念除念。
是無念，除苦樂息也，觀疾轉高解脫，如御馬車。 ^14a2

問：云何及念？
答：及念，及念自覺、無覺、自行〔修妬路〕。
及自覺是自覺除，自覺無覺也。
樂如是如此禪說，自覺初也，無行二也，無覺初二中間。
此禪行色界生也。
隨眾生為說禪。 ^14a7

問：云何自覺生？ ^14a10

答：自覺者，梵富酸〔淨師〕、梵迦夷〔淨身〕、梵波梨沙。
自覺行禪已生彼中。
淨師、淨身、淨眷屬，生已下中上隨其樂。
大梵無覺生，無覺無行義。 ^14a11

問：云何無行？答無行者，波栗阿婆〔少光〕、
阿波摩那阿婆〔無量光也〕、阿婆嘬羅遮。
無行及念樂生此天。
少光、無量光、光音，此名隨所欲。
或雜想口語光出少，是故少光。
口出光多，故言無量。
清淨無量，故言光音〔清淨口言明淨〕。
問已說念樂。云何無念？ ^14a14

答：無念，彼栗多首波〔少淨〕、阿波羅摩那
〔無量淨〕、首波首波訖栗那〔修妬路。
遍淨〕。無念也，樂禪俱去，生彼三天。
彼少淨名，少是一義。
此是少功俱去少，三禪生少淨天如是少樂報中，
中、無量淨生上生遍淨。 ^14a19

問：云何護行〔自守〕？
答：護行，護樂、無想、首陀跋婆〔淨居也。
修妬路〕。護俱去〔得也〕，有三行：有想、想滅、覺相應。
彼護樂者，鞞疑呵破羅想天〔果實天也〕，
首阿跋娑護樂生，是故護彼。
如上中下果實，知阿先如薩倕、淨居彼果實。
第四禪下中上功大生彼以此想滅，俱生無想天。
彼念想識滅，彼想謂結盡。
無復垢，唯有色身行身一處彼死起想生來
〔披羅門自謂此天為般涅槃，知命將終謂聖見欺，故生惡道也〕。 ^14a24

問：云何淨居名？
答：淨居者，修提舍〔善見天〕、須提舍那〔善好見〕、
鞞首陀〔清淨天，上中下也。
修妬路也〕。淨居名諸結盡，此功德名耳。 ^14b4

問：五淨居地，何以說三？
答：清淨阿鞞麗舍〔盧鷄反〕、阿答波、阿迦膩吒。
無所觸、無熱、一究竟，此三清淨知。
分清淨為三故，有五色說色界。 ^14b6

問：云何無色界？
答：無色界，已說上分別無色界。
已說彼分別，來生無色界。
是無色界，是間正受，然後生彼。
如是作已，道果有如稻穬子成果實。 ^14b10

婆素跋陀三法次三說二度盡。
other:: 
# 第九
四阿含暮抄解第九〔第三之三也〕 ^14b13

問：已說陰、界，云何為處？
答：處，更樂、異學、解脫處〔修妬路〕。
更樂處 " resp=、異學處、解脫處，
此三處依，義如天處。
若出家慇懃，彼此得覩見恐懼，是故處。 ^14b15

問：云何是誰處？
答：功德、惡、俱〔修妬路〕。
彼功德解脫處、惡異學處、俱更樂處，此著意而行惡，清淨意發功德行。 ^14b18

問：云何更樂處？
答：更樂處，近著、不近著、行不行〔修妬路〕。
更樂處，近著行、不近著行、無行行，是義此間因緣說，
如相應即是行，近著此行，是故近著行。
如是不近著行知。 ^14b20

問：云何近著行？
答：近著行者，鼻、舌、更樂〔修妬路〕。
鼻、舌、更樂，此是著行。
鼻香入鼻內而受香，香是鼻行。
雖花在遠，花香猶入鼻而受香。
香亦是色。若北風，香至南而不還北，是故花香入鼻受。
味亦如是，味著舌已而受味，不在器中。
如是更樂，更樂身根，是亦入行：細滑、重輕、
軟堅、卒寒熱〔細滑八事〕，以此以此行著受，是故近著行。 ^14b24

問：云何不近著行？
答：眼、耳、意。眼、耳、意，此三不近著行。 ^14c2

問：眼亦少著受境界；耳亦如是，耳入蚊蚋聲受；
意亦無色，當云何知不近著行？ ^14c3

答：以是故不近著說。
所謂不近著界受。 ^14c5

問：云何齊限不近著？
答：無齊限。此間月，在四十千俞旬住受見、
或五里處住，隨力根見在，故近著行。
不近著行，但界見受。
不蜱〔逋鷄反〕入眼受，即離則受。
如是耳，離受聲，不逼耳得受聲，是亦隨根力受。
意無色，無有遠近，是故不近著行說。 ^14c6

問：云何無行？
答：無行，己、他、受無受〔修妬路〕。
己受、他受、無受，此無行。
彼己受者，色為首。
他受者，及餘六：色、聲、香、味、細滑〔其人云宜有聲〕。
無受，牆為首。螺聲、優鉢香為首，等無有行，是故無行。
此是餘行無有因緣，此是五界無因緣，
有是他因緣，法義多。 ^14c11

問：已說無行行更樂處，云何異學處？
答：異學處者，一處、嶮偽、無義論〔修妬路〕。
一處義論、嶮偽義論、無義義論，此略要異學處三，一義。
彼一處義論，名如因提幢幡竿，八人舉來中。
或有說禘跋達提持來，或言天與諦在中不獨舉
〔一人言〕，雖多無一人不得舉〔雖多已下更答獨舉〕，
作如是說，一處義論。
何以故義有三？前因緣報，現在人所造，他喜與財。
此中因緣，至此現一處義論。
嶮偽義論，名如彼因提幢幡竿，或言非人舉來，
唱齊所致，此是義，嶮偽義。
無義論名如因提幢幡竿，此非人舉來。 ^14c17

問：云何一處義論義？ ^14c28

答：一處，己、他人所造及能論〔修妬路〕。
己人所造有二宿命因緣所造：今命所造彼及宿命所造。
當知是因緣受報想天所與。
如是義有三，如上說。
彼若言因緣人所造，他喜與財作如是說。
一義論所造因緣輩，無人所造、無反復、
不可信，此輩不足往來。
若緣所作，如是一切無所作，如是為首惡。 ^14c29

問：云何嶮偽？
答：嶮偽義，眾生、法、俱根義想〔修妬路〕。
嶮偽義論，眾生論、法論、俱論。
彼眾生法相應，眾生所作淨不淨。
若少作、眾生法所作，此是嶮偽義論。
非眾生作、非法所作、非俱所作〔上非上宜有何以故〕。 ^15a6

問：云何眾生根義想？ ^15a10

答：眾生，梵摩、末恕婆盧、頻糅論〔修妬路〕。
眾生所作，如梵摩所作、末恕婆盧所作、頻糅所作。
如是論，不知觀。梵摩論者言，梵摩造虛空，
虛空造風，風作水，水作地，地作草木、眾生。
如是前梵摩作論，此一切是惡。
若梵摩作虛空地者，住何所處而作空地也？
若展轉作者，事違。
如是為首惡也。末恕婆盧、頻糅亦爾。 ^15a11

問：云何法？
答：法者，時、微、性論〔修妬路〕。
時作一切，微作、性作，此三法義論。
彼時論名是一切皆時之所生，是一時皆時之所成熟也，
是一切皆時之所虧，是一切皆時之有為〔首盧〕。
誦此偽偈，彼不相應。
一處如上說，不足往來，彼於此合〔上四事同故〕。
或生意，此亦時所作。
此不相應。何以故？
空無所有，時自亦空，教他所作不合。
如是惡也。微者亦不合。
彼無念此，事不相應。
性亦如是，性若有起，非性事；若無者，無義。
若無義、有所起，如是一切有者，性有何差降？
若卿生此意性有常。
此不相應。無常者不變。
如是惡也〔性者常然也，常然則無然不然，故曰不變也〕。 ^15a18

問：云何無義？
答：無義者，自然、強伏、無所有〔修妬路〕。
無義論有三：自然論、強伏論、無所有。
彼自然論者，自然有生，不有餘想。
刺如利，無有人利之者，以此為首。
強伏論名隨物欲生，如大水泉源草木枝葉墮中聚作一摶，
此是強伏隨風來，或吹向北或復東西，如是種隨所欲起。
無所有名空，盡無所有，有何相應？
何者相應？都無所有。
此輩盡是惡。何故？
若自然有者，子不生也。
田作水溉灌，以見時為首。
若無是者，子不得生。
是故不自然，一切作所致報。 ^15b1

問：已說異學處，云何解脫處？
答：解脫處，想、禪、誦〔修妬路〕。
想、禪、誦，此是解脫處。
解脫惡盡彼解脫。
此三處，依是義。依此已得解脫。
想，因緣是義，彼想依，辟支佛得解脫。
前品已說禪，此當知彼亦依聲聞而得解脫。 ^15b11

問：云何誦？
答：誦者，說、聽、諷誦〔修妬路〕。
說、聽、諷誦，彼說名隨所聞法說、如所聞法受諷誦、隨所聞章而轉誦之。 ^15b15

問：已說諷誦修妬路、阿毘曇、鼻貳，何故重說？ ^15b17

答：此亦分作三，諷誦三事得果：說時、聽時、誦時。
佛弟子有四諦受生〔戒度也〕，施受俱來
〔施度也〕，滅受俱來〔禪度也〕，慧受俱來〔智度也〕。
此如是相應諦聽得解脫，施說得解，滅坐禪得解，慧諷誦得解。
是故解脫處義。如是三法相應，觀無亂意，
欲求無為，次第得解脫。
解脫義斯慧者，生世尊世。 ^15b18

婆素跋陀三法次三誦三法度盡。
盡三法度。記曰：聽我說偈。
偈千二百。四阿含暮抄解卷下
 ^15b25
